॥ नमो तस्स भगवतो अरहतो सम्मासम्बुद्धस्स॥ 
खुद्दसिक्खा-मूलसिक्खा 


खुद्दसिक्खा 


गन्थारम्भकथा 


(क) 


आदितो उपसम्पन्न-सिक्खितब्बं समातिकं। 
खुद्दसिक्खं पवक्खामि, वन्दित्वा रतनत्तयं॥ 


तत्रायं मातिका -- 
(ख) 


पाराजिका च चत्तारो, गरुका नव चीवरं । 
रजनानि च पत्तो च, थालका च पवारणा॥ 


(ग) 


कालिका च पटिग्गाहो, मंसेसु च अकप्पियं। 
निस्सग्गियानि पाचित्ति, समणकप्प भूमियो॥ 


(घ) 


उपज्झाचरियवत्तानि, वच्चप्पस्सावठानिकं । 
आपुच्छकरणं नग्गो, न्हानकप्पो अवन्दियो॥ 


(ङ) 


चम्मं उपाहना चेव, अनोलोकियमञ्जनी। 
अकप्पियसयनानि, समानासनिकोपि च॥ 


(च) 


असंवासिको च कम्मं, मिच्छाजीवविवज्जना। 


वत्तं विकप्पना चेव, निस्सयो कायबन्धनं॥ 

(छ) 


पथवी च परिक्खारो, भेसज्जुग्गहदूसनं । 
वस्सूपनायिका चेवावेभङ्गियं पकिण्णकं॥ 


(ज) 


देसना छन्ददानादि, उपोसथप्पवारणा। 
संवरो सुद्धि सन्तोसो, चतुरक्खा विपस्सनाति॥ 


९. पाराजिकनिद्देसो 


पाराजिका च चत्तारोति - 


९. मग्गत्तये अनिक्खित्तसिक्खो सन्थतसन्थते। 
अल्लोकासे निमित्तं सं, तिलमत्तम्पि सन्थतं॥ 


२. असन्थतमुपादिण्णं, पवेसन्तो चुतोथ वा। 
पवेसनड्टितुद्धारपविट्ुक्खणसादको॥ 


३. आदियेय्य हरेय्यावहरेय्य इरियापथं । 
कोपेय्य ठाना चावेय्य, सङ्केतं वीतिनामये॥ 


४. अदिन्नं थेय्यचित्तेन, भवे पाराजिकोथ वा। 
थेय्याबलकुसच्छन्नपरिकप्पाबहारको। 
भण्डकालग्घदेसेहि, परिभोगेत्थ निच्छयो॥ 


५. मनुस्सविग्गहं चिच्च, जीविता वा वियोजये। 
सत्थहारकं वास्स मरणचेतनो उपनिक्खिपे॥ 


६. गाहेय्य मरणूपायं, वदेय्य मरणे गुणं । 
चुतो पयोगा साहत्थिनिस्सग्गाणत्तिथावरा॥ 


७. इद्धिविज्जामया कालवत्थावुर्धिरियापथा। 
क्रियाविसेसो ओकासो, छ आणत्तिनियामका॥ 


८. झानादिभेद नोसन्तमत्तनत्तुपनायिकं । 
कत्वा कोड्ठासमेकेकं, पच्चुप्पन्नभवस्सितं॥ 

११. 


१२. 


१३. 


१४. 


१५. 


१६. 


१७. 


१८. 


अज्ञापदेसरहितं, दीपेन्तोनधिमानिको । 
कायेन वाचा विञ्जत्ति-पथे जाते चुतो भवे॥ 


. पाराजिकेते चत्तारो, असंवासा यथा पुरे। 


अभब्बा भिक्खुभावाय, सीसच्छिन्नोव जीवितुं ॥ 


परियायो च आणत्ति, ततिये दुतिये पन। 
आणत्तियेव सेसेसु, द्वयमेतं न लब्भति॥ 


सेवेतुकामताचित्तं, मग्गे मग्गप्पवेसनं । 
इमं मेथुनधम्मस्स, आहु अङ्गद्वयं बुधा॥ 


मनुस्ससं तथासञ्जी, थेय्यचित्तञ्च वत्थुनो । 
गरुता अवहारो च, अदिन्नादानहेतुयो॥ 


पाणो मानुस्सको पाण-सञ्जिता घातचेतना। 
पयोगो तेन मरणं, पञ्चेते वधहेतुयो॥ 


असन्तता अत्तनि पापमिच्छता- 
यारोचना तस्स मनुस्सजातिता। 
नाञ्ञापदेसो च तदेव जाननं, 

पञ्चेत्थ अङ्गानि असन्तदीपने॥ 


असाधारणा चत्तारो, भिक्खुनीनमभब्बका । 
एकादस च विब्भन्ता, भिक्खुनी मुदुपिड्टिको॥ 


लम्बी मुखेन गण्हन्तो, अङ्गजातं परस्स च। 
तत्थेवाभिनिसीदन्तो, चत्तारो अनुलोमिका॥ 


मग्गे मग्गप्पवेसना, मेथुनस्स इधागता । 
चत्तारोति चतुब्बीस, समोधाना पराजिकाति॥ 


२. सङ्घादिसेसनिद्देसो 


गरुका नवाति - 


९९. 


मोचेतुकामता सुक्क-स्सुपक्कम्म विमोचयं । 
अञ्ञत्र सुपिनन्तेन, समणो गरुकं फुसे॥ 

२०. इत्थिसञ्जी मनुस्सित्थिं, कायसंसग्गरागवा। 
सम्फुसन्तो उपक्कम्म, समणो गरुकं फुसे॥ 


२१. तथा सुणन्तिं विञ्जुञ्च, मग्गं वारब्भ मेथुनं । 
दुडुल्लवाचारागेन, ओभासेत्वा गरु फुसे॥ 


२२. वत्वात्तकामुपड्ठान-वण्णं मेथुनरागिनो । 
वाचा मेथुनयुत्तेन, गरु मेथुनयाचने॥ 


२३. पटिग्गहेत्वा सन्देसं, इत्थिया पुरिसस्स वा। 
बीमंसित्वा हरं पच्चा, समणो गरुकं फुसे॥ 


२४. संयाचितपरिक्खारं, कत्वादेसितवत्थुकं । 
कुटिं पमाणातिक्कन्तं, अत्तद्देसं गरुं फुसे॥ 


२५. महल्लकं विहारं वा, कत्वादेसितवत्थुकं । 
अत्तनो वसनत्थाय, समणो गरुकं फुसे॥ 


२६. अमूलकेन चोदेन्तो, चोदापेन्तोव वत्थुना। 
अन्तिमेन च चावेतुं, सुणमानं गरु फुसे॥ 


२७. अञ्ञस्स किरियं दिस्वा, तेन लेसेन चोदयं। 
वत्थुना अन्तिमेनाञ्ञं, चावेतुं गरुकं फुसे॥ 


२८. छादेति जानमापन्नं, परिवसेय्य तावता। 
चरेय्य सङ्घे मानत्तं, परिवुत्थो छ रत्तियो॥ 


चिण्णमानत्तमब्भेय्य, तं सङ्घो वीसतीगणो । 


२९. आपत्तिनुक्खित्तमनन्तराय 
पहुत्ततायो तथसञ्जिता च। 
छादेतुकामो अथ छादनाति, 
छन्ना दसङ्गेह्यरुणुग्गमम्हीति॥ 


३. चीवरनिद्देसो 
चीवरन्ति - 

३१. 


३२. 


३३. 


. खोमकोसेय्यकप्पास-साणभङ्गानि कम्बलं । 
कप्पियानि छळेतानि, सानुलोमानि जातितो॥ 


दुकूलञ्चेव पट्टुण्ण-पटं सोमारचीनजं । 
इद्धिजं देवदिन्नञ्च, तस्स तस्सानुलोमिकं॥ 


तिचीबरं परिक्खार-चोळं वस्सिकसाटिकं । 
अधिट्ठे न विकप्पेय्य, मुखपुञ्छननिसीदनं॥ 


पच्चत्थरणकं कण्डु-च्छादिमेत्थ तिचीवरं । 
न वसेय्य विनेकाहं, चातुमासं निसीदनं॥ 


३४. “इमं सङ्घाटिंधिट्ठामि”, सङ्घाटिमिच्चधिद्ट॒ये। 


३५. 


३६. 


३७. 


३८. 


अहत्थपासमेतन्ति, सेसेसुपि अयं नयो॥ 


अधिट्टुहन्तो सङ्घाटि-प्पभृतिं पुब्बचीवरं । 
पच्चुद्धरित्वाधिट्टेय्य, पत्ताधिटटुहने तथा॥ 


एतं इमं व सङ्घाटिं, संसे पच्चुद्भरामिति। 
एवं सब्बानि नामेन, वत्वा पच्चुद्भरे विदू॥ 


सङ्घाटि पच्छिमन्तेन, दीघसो मुट्टिपञ्चको । 
उत्तमन्तेन सुगत-चीवरूनापि वड्टति॥ 


मुडटित्तिकञ्च तिरियं, तथा एकंसिकस्सपि । 
अन्तरवासको चापि, दीघसो मुट्टिपञ्चको । 
अड्डतेय्यो द्विहत्थो वा, तिरियन्तेन वट्ठति॥ 


३९. निसीदनस्स दीघेन, विदत्थि द्रे विसालतो। 


दियड्टं दसा विदत्थि, सुगतस्स विदत्थिया॥ 


४०. कण्डुप्पटिच्छादिकस्स, तिरियं द्वे विदत्थियो । 


४१ 


दीघन्ततो चतस्सोव, सुगतस्स विदत्थिया॥ 


. वस्सिकसाटिकायापि, दीघसो छ विदत्थियो। 
तिरियं अड्डतेय्याव, सुगतस्स विदत्थिया॥ 


४२. एत्थ छेदनपाचित्ति, करोन्तस्स तदुत्तरि । 

पच्चत्थरण मुखचोळा, आकङ्कितप्पमाणिका॥ 


४३. परिक्खारचोळे गणना, पमाणं वा न दीपितं । 
तथा वत्वा अधिद्रेय्य, थविकादिं विकप्पियं॥ 


४४. अहताहतकणप्पानं, सङ्घाटि दिगुणा सिया। 
एकच्चियोत्तरासङ्गो, तथा अन्तरवासको॥ 


४५. उतुद्धटान दुस्सानं, सङ्घाटि च चतुग्गुणा । 
भवेय्युं दिगुणा सेसा, पंसुकूले यथारुचि॥ 


४६. तीसु द्वे वापि एकं वा, छिन्दितब्बं पहोति यं । 
सब्बेसु अप्पहोन्तेसु, अन्वाधिमादियेय्य वा। 
अच्छिन्नञ्च अनादिण्णं, न धारेय्य तिचीवरं॥ 


४७. गामे निवेसने उद्दो-सितपासादहम्मिये । 
नावाइमाळआरामे, सत्थखेत्तखले दुमे॥ 


४८. अज्झोकासे विहारे वा, निक्खिपित्वा तिचीवरं। 
भिक्खुसम्मृतियाञ्जत्र, विप्पवत्थुं न वट्टति॥ 


४९. रोगवस्सानपरियन्ता, कण्डुच्छादिकसाटिका। 
ततो परं विकप्पेय्य, सेसा अपरियन्तिका॥ 


५०. पच्चत्थरण परिक्खार-मुखपुञ्छनचोळकं । 
दसं प्यरत्तनादिण्णकण्पं लब्भं निसीदनं॥ 


७१. अदसं रजितंयेव, सेसचीवरपञ्चकं । 
कप्पतादिण्णकप्पंव, सदसंव निसीदनं॥ 


५२. अनधिट्टितनिस्सट्टं, कप्पेत्वा परिभुञ्जये। 
हत्थदीघं ततोपड्ट-वित्थारञ्च विकप्पियं॥ 


५३. तिचीवरस्स भिकखुस्स, सब्बमेतं पकासितं । 
परिक्खारचोळियो सब्बं, तथा वत्वा अधिद्टुति॥ 


५४. अच्छेदविस्सज्जनगाहविब्भमा, 
पच्चुद्धरो मारणलिङ्गसिक्खा । 

सब्बेस्वधिद्ठानवियोगकारणा, 
विनिविद्धछिद्दञ्च तिचीवरस्स॥ 


५५. कुसबाकफलकानि, कम्बलं केसवालजं । 
थुल्लच्चयं धारयतोलूकपक्खाजिनक्खिपे॥ 


५६. कदलेरकक्कदुस्से, पोत्थके चापि दुक्कटं । 
सब्बनीलकमज्जेद्र-पीतलोहितकण्हके॥ 


५७. महारङ्गमहानाम-रङ्गरत्ते तिरीटके । 
अच्छिन्नदीघदसके, फलपुप्फदसे तथा। 


कञ्चुके वेठने सब्बं, लभतिच्छिन्नचीवरोति॥ 
४. रजननिद्देसो 
रजनानि चाति - 


५८. मूलक्खन्धतचपत्त-फलपुप्फप्पभेदतो । 
रजना छप्पकारानि, अनुञ्ञातानि सत्थुना॥ 


५९. मूले हलिद्दि खन्धे च, मज्जेट्ट तुङ्गहारके । 
अल्लि नीलञ्च पत्तेसु, तचे लोद्दञ्च कण्डुलं । 
कुसुम्भं किंसुकं पुप्फे, सब्बं लब्भं विवज्जियाति॥ 


५, पत्तनिद्देसो 
पत्तो चाति - 


६०. अयोपत्तो भूमिपत्तो, जातिया कप्पिया दुवे। 
उक्कट्टो मज्झिमो चेव, ओमको च पमाणतो॥ 


६१. उक्कट्ठो मगधे नाळि-द्रयतण्डुलसाधितं । 
गण्हाति ओदनं सूपं, ब्यञ्जनञ्च तदूपियं॥ 


६२. मञ्झिमो तस्सुपड्डोव, ततोपड्डोव ओमको । 
उक्कट्टतो च उक्कट्ठो, अपत्तो ओमकोमको॥ 


६३. अतिरेकपत्तो धारेय्यो, दसाहपरमं सको । 

कणप्पो निस्सग्गियो होति, तस्मिं कालेतिनामिते॥ 


६४. अच्छेददानगाहेहि, विब्भमा मरणुद्धटा। 
लिङ्गसिकखाहि छिद्देन, पत्ताधिट्ठानमुज्झति॥ 


६५. पत्तं न पटिसामेय्य, सोदकं न च ओतपे। 
उण्हे न निदहे भुम्या, न ठपे नो च लग्गये॥ 


६६. मिट्ठन्ते परिभण्डन्ते, अङ्के वा आतपत्तके । 
पादेसु मञ्चपीठे वा, ठपेतुं न च कप्पति॥ 


६७. न नीहरेय्य उच्छिद्ठो-दकञ्च चलकद्टिकं । 
पत्तेन पत्तहत्थो वा, कवाटं न पणामये॥ 


६८. भूमिआधारके दारुदण्डाधारे सुसज्जिते । 
दुवे पत्ते ठपेय्येकं, निक्कुज्जित्वान भूमियं॥ 


६९. दारुरूपियसोबण्ण-मणिवेळुरियामया। 
कंसकाचतिपुसीसफलिकातम्बलोहजा॥ 


७०. छवसीसमयो चापि, घटीतुम्बकटाहजा । 
पत्ता अकप्पिया सब्बे, वुत्ता दुक्कटवत्थुकाति॥ 


६. थालकनिहेसो 
थालका चाति - 


७१. कप्पिया थालका तिस्सो, तम्बायोमत्तिकामया। 
दारुसोवण्णरजतमणिवेळुरियामया॥ 


७२. अकप्पा फलिकाकाचकंसजा गिहिसन्तका । 
सङ्गिका कप्पिया तुम्बघटिजा तावकालिकाति॥ 


७. पवारणानिद्देसो 
पवारणाति - 


७३. येनीरियापथेनायं, भुञ्जमानो पवारितो। 
ततो अञ्ञेन भुञ्जेस्य, पा्चित्तिनतिरित्तकं॥ 

७४. असनं भोजनञ्चेव, अभिहारो समीपता। 
कायवाचापटिक्खेपो, पञ्चअङ्गा पवारणा॥ 


७५. ओदनो सत्तु कुम्मासो, मच्छो मंसञ्च भोजनं । 
सालि वीहि यवो कङ्कु, कुदूसवरगोधुमा । 
सत्तन्नमेसं धञ्ञानं, ओदनो भोज्जयागु च॥ 


७६. सामाकादितिणं कुदूसके वरकचोरको । 
वरके सालियञ्चेव, नीवारो सङ्गहं गतो॥ 


७७. भट्ुधञ्ञमयो सत्तु, कुम्मासो यवसम्भवो। 
मंसो च कप्पियो वुत्तो, मच्छो उदकसम्भवो॥ 


७८. भुञ्जन्तो भोजनं कप्प-मकप्पं वा निसेधयं । 
पवारेय्याभिहटं कण्पं, तन्नामेन इमन्ति वा॥ 


७९. लाजा तंसत्तुभत्तानि, गोरसो सुद्धखज्जको। 
तण्डुला भट्ठ॒पिट्ठज्च, पुथुका वेळुआदिनं॥ 


८०. भत्तं वुत्तावसेसानं, रसयागु रसोपि च। 
सुद्धयागुफलादीनि, न जनेन्ति पवारणं॥ 


८१. पवारितेन वुट्ठाय, अभृत्तेन च भोजनं । 
अतिरित्तं न कातब्बं, येन यं वा पुरे कतं॥ 


८२. कप्पियं गहितञ्चेवु-च्चारितं हत्थपासगं । 
अतिरित्तं करोन्तेवं, “अलमेत”न्ति भासतु॥ 


८३. न करेनुपसम्पन्न-हत्थगं पेसयित्वापि । 
कारेतुं लब्भते सब्बो, भुञ्जितुं तमकारकोति॥ 


८. कालिकनिद्देसो 
कालिका चाति - 


८४. पटिग्गहिता चत्तारो, कालिका यावकालिकं । 
यामकालिकं सत्ताह-कालिकं यावजीविकं ॥ 

८५. 


८६. 


८७. 


८८. 


८९. 


९१. 


९२. 


९३. 


९४. 


९५. 


९६. सुद्भसित्थञ्च सेवालो, यञ्च किञ्चि सुझापितं । 


पिटं मूलं फलं खञ्जं, गोरसो धञ्ञभोजनं । 
यागुसूपप्पभुतयो, होन्तेते यावकालिका॥ 


मधुमुद्दिकसालूक-चोचमोचम्बजम्बुजं । 
फारुसं नग्गिसन्तत्तं, पानकं यामकालिकं॥ 


सानुलोमानि धज्ञानि, ठपेत्वा फलजो रसो। 
मधूकपुप्फमञ्ञत्र, सब्बो पुप्फरसोपि च॥ 


सब्बपत्तरसो चेव, ठपेत्वा पक्कडाकजं। 
सीतोदमद्दितोदिच्च-पाको वा यामकालिको॥ 


सप्पिनोनीततेलानि, मधुफाणितमेव च। 
सत्ताहकालिका सप्पि, येसं मंसमवारितं॥ 


. तेलं तिलवसेरण्ड-मधुसासपसम्भवं । 


खुह्दाभमरमधुकरि-मक्खिकाहि कतं मधु । 
रसादिउच्छुविकति, पक्कापक्का च फाणितं॥ 


सवत्थुपक्का सामं वा, वसा काले अमानुसा। 
अञ्ञेसं न पचे वत्थुं, यावकालिकवत्थुनं॥ 


हलिद्दि सिङ्गिवेरञ्च, वचत्तं लसुणं वचा। 
उसीरं भद्दमुत्तञ्चातिविसा कटुरोहिणी । 
पञ्चमूलादिकञ्चापि, मूलं तं यावजीविकं ॥ 


बिळङ्गं मरिचं गोट्ु-फलं पिप्फलि राजिका । 
तिफलेरण्डकादीनं, फलं तं यावजीविकं॥ 


कप्पासनिम्बकुटजपटोलसुलसादिनं । 
सूपेय्यपण्णं वज्जेत्वा, पण्णं तं यावजीविकं॥ 


ठपेत्वा उच्छुनिय्यासं, 
सरसं उच्छुजं तचं। 
निय्यासो च तचो सब्बो, 
लोणं लोहं सिला तथा॥ 

विकटादिप्पभेदञ्च, जातब्बं यावजीविकं॥ 


९७. मूलं सारं तचो फेग्गु, पण्णं पुप्फं फलं लता। 
आहारत्थ मसाधेन्तं, सब्बं तं यावजीविकं ॥ 


९८. सब्बकालिकसम्भोगो, काले सब्बस्स कप्पति। 
सति पच्चये विकाले, कप्पते कालिकत्तयं॥ 


९९. कालयाममतिक्कन्ता, पाचित्ति जनयन्तुभो । 
जनयन्ति उभोपेते, अन्तोबुत्थञ्च सन्निधि॥ 


१००.सत्ताहकालिके सत्त, अहानि अतिनामिते । 
पाचित्ति पाळिनारुळहे, सप्पिआदिम्हि दुक्कटं॥ 


९०१. निस्सट्ठलद्धं मक्खेय्य, नङ्गं नज्झोहरेय्य च। 
विकण्पेन्तस्स सत्ताहे, सामणेरस्सधिद्टतो। 
मक्खनादिञ्च नापत्ति, अञ्ञस्स ददतोपि च॥ 


१०२.यावकालिकआदीनि, संसट्ठानि सहत्तना। 
गाहापयन्ति सब्मावं, तस्मा एवमुदीरितं॥ 


१०३.पुरे पटिग्गहितञ्च, सत्ताहं यावजीविकं | 
सेसकालिकसम्मिस्सं, पाचित्ति परिभुञ्जतो॥ 


१०४यावकालिकसम्मिस्सं, इतरं कालिकत्तयं । 
पटिग्गहितं तदहु, तदहेव च भुञ्जये॥ 


१०५यामकालिकसम्मिस्सं, सेसमेवं विजानियं। 
सत्ताहकालिकमिस्सञ्च, सत्ताहं कप्पतेतरन्ति॥ 


९. पटिग्गाहनिद्देसो 
पटिग्गाहोति - 


१०६.दातुकामाभिहारो च, हत्थपासेरणकखमं । 
तिधा देन्ते द्विधा गाहो, पञ्चङ्गेबं पटिग्गहो॥ 


१०७.असंहारिये तत्थजाते, सुखुमे चिञ्चआदिनं । 


www.tipitaka.org Vipassana Research Institute 


Page 12 sur 254 


पण्णे वासय्हभारे च, पटिग्गाहो न रूहति॥ 


१०८.सिक्खामरणलिङ्गेहि, अनपेवखविसग्गतो । 
अच्छेदानुपसम्पन्न-दाना गाहोपसम्मति॥ 


९०९.अप्पटिग्गहितं सब्बं, पाचित्ति परिभुञ्जतो। 
सुद्धञ्च नातिबहलं, कप्पते उदकं तथा॥ 


११०. अङ्गलग्गमविच्छिन्नं, दन्तकिखिकण्णगूथकं । 
लोणस्सुखेळसिङ्घाणि-सम्हमुत्तकरीसकं॥ 


१११. गुथमत्तिकमुत्तानि, छारिकञ्च तथाविधे । 
सामं गहेत्वा सेवेय्य, असन्ते कप्पकारके॥ 


११२. दुरूपचिण्णे रजोकिण्णे, अथुग्गहप्पटिग्गहे । 
अन्तोवुत्थे सयंपक्के, अन्तोपक्के च दुक्कटन्ति॥ 


१०. अकप्पियमंसनिद्देसो 
मंसेसु च अकप्पियन्ति - 


११३. मनुस्सहत्थिअस्सानं, मंसं सुनखदीपिनं । 
सीहब्यग्घतरच्छानं, अच्छस्स उरगस्स च॥ 


११४.उहिस्सकतमंसञ्च, यञ्च अप्पटिवेक्खितं । 
थुल्लच्चयं मनुस्सानं, मंसे सेसेसु दुक्कटं॥ 


९९७ .अद्टीपि लोहितं चम्मं, लोममेसं न कप्पति। 
सचित्तकंव उद्दिस्स-कतं सेसा अचित्तकाति॥ 


११. निस्सग्गियनिहदेसो 
निस्सग्गियानीति - 


११६. अरूपियं रूपियेन, रूपियं इतरेन च। 
रूपियं परिवत्तेय्य, निस्सग्गि इध रूपियं॥ 


११७.कहापणो सज्झु सिङ्गी, वोहारूपगमासकं । 
वत्थमृत्तादि इतरं, कप्पं दुक्कटवत्थु च॥ 

११८. “इमं गहेत्वा भुत्वा वा, इमं देहि करानय। 
देमि वा”ति समापन्ने, निस्सग्गि कयविक्कये॥ 


११९. अत्तनो अञ्जतो लाभं, सङ्घस्सञ्जस्स वा नतं। 
परिणामेय्य निस्सग्गि, पाचित्ति चापि दुक्कटं॥ 


१२०.अनिस्सञ्जित्वा निस्सग्गिं, परिभुञ्जे न देय्य वा। 
निस्सटु सकसञ्जाय, दुक्कटं अञ्जथेतरन्ति॥ 


९२. पाचित्तियनिद्देसो 
पाचित्तीति - 


१२१. मुसावादोमसावादे, पेसुञ्ञहरणे तथा। 
पदसोधम्मसागारे, उज्झापनकखीयने ॥ 


९२२.तलसत्तिअनादरकुक्कुच्चुप्पादनेसु च। 
गामप्पवेसनापुच्छा, भोजने च परम्परा॥ 


१२३.अनुद्धरित्वा गमने, सेय्यं सेनासनानि वा। 
इत्थियाद्भधानगमने, एकेकाय निसीदने॥ 


१२४भीसापनाकोटनअञ्ञवादे, 
बिहेसदुहुल्लपकासछादे । 
हासोदके निच्छुभने विहारा, 
पाचित्ति वुत्तानुपखज्जसयनेति॥ 


९३. समणकप्पनिद्देसो 


समणकप्पाति - 


१२५.भूतगामसमारम्भे, पाचित्ति कतकप्पियं । 
नखेन वाग्गिसत्थेहि, भवे समणकप्पियं॥ 


१२६.स मूलखन्धबीजग्ग-फळुबीजप्पभावितो। 
आरम्भे दुक्कटं बीजं, भूतगामवियोजितं॥ 


१२७ निब्बट्टबीजं नोबीज-मकतञ्चापि कप्पति। 

कटाहबद्धबीजानि, बहिद्धा वापि कारये॥ 


१२८.एकाबद्भेसु बीजेसु, भाजने वापि भूमियं। 
कते च कप्पियेकस्मिं, सब्बेस्वेव कतं भवे॥ 


१२९.निक्खित्ते कप्पियं कत्वा, मूलपण्णानि जायरुं । 
कपियं पुन कारेय्य, भूतगामो हि सो तदा॥ 


१३०.सपण्णो वा अपण्णो वा, सेवालोदकसम्भवो। 
चेतियादीसु सेवालो, निब्बद्वद्वत्तिपत्तको । 
भूतगामोव बीजम्पि, मूलपण्णे विनिग्गते॥ 


१३१.घटादिपिट्ठे सेवालो, मकुळं अहिछत्तकं । 
दुक्कटस्सेव वत्थूनि, फुल्लमब्यवहारिकं॥ 


१३२.लाखानिय्यासछत्तानि, अल्लरुक्खे विकोपिय। 
गण्हतो तत्थ पाचित्ति, छिन्दतो वापि अक्खरं॥ 


१३३.पीळेतुं नाळिकेरादिं, दारुमक्कटकादिना। 
छिन्दितुं गण्ठिकं कातुं, तिणादिं न च कप्पति॥ 


१३४ भूतगामं व बीजं वा, छिन्द भिन्दोचिनाहि वा। 
फालेहि विज्झ पच वा, नियमेत्वा न भासये॥ 


१३५इमं करोहि कप्पियं, इमं गण्हेदमाहर । 
इमं देहि इमं सोधेहेवं वट्टति भासितुन्ति॥ 


१४. भूमिनिद्देसो 
भूमियोति - 


१३६.सम्मृतुस्सावनन्ता च, गोनिसादी गहापति। 
कपिया भूमियो यासु, बुत्थं पक्कञ्च कप्पति॥ 


१३७वासत्थाय कते गेहे, सङ्गिके वेकसन्तके । 
कपिया कुटि लद्धब्बा, सहसेय्यप्पहोनके॥ 


१३८.गेहे सङ्घस्स वेकस्स, करमानेवमीरयं । 


www.tipitaka.org Vipassana Research Institute 


Page 15 sur 254 


पठमिट्टुकथम्भादि, ठपेय्युस्सावनन्तिका । 
“कप्पियकुटिं करोम, कप्पियकुटिं करोमा''ति॥ 


१३९.येभुय्येनापरिक्खित्तो, आरामो सकलोपि वा। 
वुच्चते “गोनिसादी ति, सम्मुती सङ्घसम्मता॥ 


१४०भिक्खुं ठपेत्वा अज्जेहि, दिन्नो तेसंव सन्तको। 
अत्थाय कप्पकुटिया, गेहो गहपती मतो॥ 


१४१.अकप्पकुटिया वुत्थसप्पिआदीहि मिस्सितं । 
वजेय्य अन्तोवुत्थत्तं, पुरिमं कालिकद्वयं॥ 


१४ २तेहेव भिक्खुना पक्कं, कप्पते यावजीविकं । 
निरामिसंव सत्ताहं, सामिसे सामपाकता॥ 


१४३उस्सावनन्तिका येहि, थम्भादीहि अधिड्िता । 
तेसुयेवापनीतेसु, तदञ्ञेसुपि तिट्ठति॥ 


१४४सब्बेसु अपनीतेसु, भवे जहितवत्थुका । 
गोनिसादी परिक्खित्ते, सेसा छदनविब्भमाति॥ 


१५. उपज्झाचरियवत्तनिद्देसो 


उपज्झाचरियवत्तानीति - 


१४५निस्सायुपज्झाचरिये, वसमानो सुपेसलो । 
दन्तकड्ठासनं तोयं, यागुं काले ददे सदा॥ 


९४६पत्ते वत्तं चरे गाम-प्पवेसे गमनागमे । 
आसने पादपीठे च, कथलोपाहनचीवरे॥ 


१४ ७प्ररिभोजनीयपानीय-वच्चप्पस्सावठानिसु । 
विहारसोधने वत्तं, पुन पञ्जापने तथा॥ 


९४८न पप्फोटेय्य सोधेन्तो, पटिबाते च सङ्गणे। 
विहारं भिक्खु पानीय-सामन्ता सयनासनं॥ 


९४९न्हाने न्हातस्स कातब्बे, रङ्गपाके च धोवने। 

सिब्बने चीवरे थेवे, रजन्तो न वजे ठिते॥ 


१५०एकच्चस्स अनापुच्छा, पत्तं वा चीवरानि वा। 
न ददेय्य न गण्हेय्य, परिक्खारञ्च किञ्चनं॥ 


१५१.एकच्चं पच्छतो कातुं, गन्तुं वा तस्स पच्छतो। 
पिण्डपातञ्च निन्नेतुं, नीहरापेतुमत्तनो॥ 


९५२.किच्चयं परिकम्मं वा, केसच्छेदञ्च अत्तनो। 
कारापेतुं व कातुं वा, अनापुच्छा न वट्टति॥ 


१५०३ गाम॑ सुसानं निस्सीमं, दिसं वा गन्तुमिच्छतो । 
अत्तनो किच्चयं वापि, अनापुच्छा न वट्टति॥ 


१५४उप्पन्नं अरति दिङ्कि, कुक्कुच्चं वा विनोदये। 
करेय्य वापि उस्सुक्कं, सङ्घायत्तेसु कम्मसु॥ 


१५७ गिलानेसु उपद्देय्य, वुद्ठान॑ नेसमागमे । 
वत्तभेदेन सब्बत्थ, अनादरेन दुक्कटन्ति॥ 


१६. वच्चपस्सावद्वानिकनिद्देसो 


वच्चपस्सावट्ठानिकन्ति - 


१५६. करेय्य यथावुडँ, बच्चं यातानुपुब्बिया । 
वच्चपस्सावकुटियो, न्हानतित्थञ्च लब्भति॥ 


१५७प्रविसेय्युब्भजित्वा नो, सहसा पविसेय्य च। 
उक्कासित्वावुब्भजेय्य, पादुकास्वेव सण्ठितो॥ 


१५८ न करे नित्थुनं वच्चं, दन्तकट्ठञ्च खादयं। 
वच्चपस्सावदोणीनं, न करेय्युभयं बहि॥ 


१५९.कूपे कट्ठं न पातेय्य, खेळं पस्सावदोणिया । 
नावलेखेय्य फरुसे-नुहतञ्चापि धोवये॥ 


१६०.न निक्खमेय्य सहसा-वुब्भजित्वा न निक्खमे। 
चपु चपु नाचमेय्य, उक्लापञ्च विसोधयेति॥ 

१७. आपुच्छकरणनिद्देसो 


आपुच्छकरणन्ति - 


१६१. अनज्ड्िट्टीव थेरेन, पातिमोक्खं न उद्दिसे। 
धम्मं न कथये पञ्हं, न पुच्छे न च विस्सजे॥ 


१६२.आपुच्छित्वा कथेन्तस्स, पुन बुड़तरागमे। 
पुन आपुच्छनं नत्थि, भत्तग्गे चानुमोदतो॥ 


९६३.वसन्तो च अनापुच्छा, वुडेनेकविहारके । 
न सज्झायेय्य उद्देसं, परिपुच्छञ्च नो ददे॥ 


१६४ धम्मं न भासये दीपं, न करे न च विज्झपे। 
वातपानं कवाटं वा, विवरेय्य थकेय्य च॥ 


१६५-चड्कमे चङ्कमन्तोपि, वुडन परिवत्तये | 
येन बुड़ो स सङ्घाटि-कण्णेनेनं न घट्टयेति॥ 


९८. नग्गनिद्देसो 
नग्गोति - 


९६६.नग्गो मग्गं वजे भुञ्जे, पिवे खादे न सायये। 
न गण्हे न ददे नेव, वन्दे वन्दापयेय्य वा॥ 


१६७परिकम्मं न कारेय्य, न करे पटिछादिसु। 
परिकम्मे दुवे बत्थ-च्छादि सब्बत्थ कप्पियाति॥ 


९९. न्हानकप्पनिद्देसो 


न्हानकप्पोति - 


१६८.न च न्हायेय्य थेरानं, पुरतोपरि वा तथा। 
ददेय्य ओतरन्तानं, मग्गमुत्तरमानको॥ 


१६९.कुट्टत्थम्भतरुड्ने, न्हायमानो न घंसये। 
कायं गन्धब्बहत्थेन, कुरुविन्दकसुत्तिया॥ 

९७०मल्लकेनाञ्ञमञ्जं वा, सरीरेन न घंसये। 
कपालिड्ुकखण्डानि, वत्थवड्टि च वट्टति॥ 


१७१.सब्बेसं पुथुपाणी चा-कल्लस्साकतमल्लकं । 
पासाणफेणकथला, कप्पन्ति पादघंसनेति॥ 


२०. अवन्दियनिहदेसो 
अवन्दियोति - 


१७२.उक्खित्तानुपसम्पन्न-नानासंवासइत्थियो । 
नवो च गरुकट्टी च, पण्डको च अवन्दियाति॥ 


२९. चम्मनिद्देसो 
चम्मन्ति - 


९७३मिगाजेळकचम्मानि, कप्पन्ति परिभुञ्जितुं। 
रोहितेणिपसदा च, कुरुङ्गा मिगजातिका॥ 


१७४अनुञ्ञातत्तया अञ्जं, चम्मं दुक्कटवत्थु्कं । 
थविकोपाहने चम्मं, सब्बं कप्पतिमानुसन्ति॥ 


२२. उपाहननिद्देसो 
उपाहना चेवाति - 


१७५अज्झदेसे न कप्पन्ति, गणङ्गणूपाहना नवा। 
सब्बस्स कप्पन्तारामे, सब्बत्थाकल्लकस्स च॥ 


९७६सब्बनीलकओदातपीतलोहितकण्हका । 
महारङ्गमहानाम-रङ्गरत्ता चुपाहना॥ 


१७७सब्बमञ्जेड्टिका चित्रा, नीलपीतादिवद्धिका । 
तित्तिरपत्तिका मेण्ड-अजविसाणवद्धिका॥ 


१७८ खल्‍लबद्धा पुटबद्धा, तूलपुण्णा चुपाहना। 
पालिगुण्ठिमका मोर-पिञ्छेन परिसिब्बिता॥ 

१७९,विच्छिकाव्ठिकता सीहब्यग्घुद्दाजिनदीपिनं । 
मज्जारकाळकोलूकचम्मेहि च परिक्खटा। 
पादुका सङ्कमनीया, कोचि धारेय्य दुक्कटं॥ 


१८०.नीलादिवण्णं सकलं, पुञ्छित्वा वेकदेसकं । 
उपाहना वळज्जेय्य, हारेत्वा खल्लकादिकन्ति॥ 


२३. अनोलोकियनिद्देसो 
अनोलोकियन्ति - 


९८१.सारत्तो इत्थिया योनि, मुखं वा भिक्खदायिया। 
परस्स पत्तमुज्झानसञ्जी वा अत्तनो मुखं । 
आदासोदक पत्ते वा, ओलोकेय्यस्स दुक्कटन्ति॥ 


२४. अञ्जनीनिद्देसो 
अञ्जनीति - 


१८२.वड्टाइसोळसंसा वा, मट्ठा वटति अञ्जनी। 
तिस्सोपि मूले गीवायं, लेखा एकाव बन्धितुं ॥ 


१८३.यं किञ्चि रूपं मालादिकम्मं मकरदन्तकं । 
गोमृत्तकट्टचन्दादि-विकारं नेत्थ वट्टति॥ 


१८ ४ लब्भेकवण्णसृत्तेन, सिब्बितुं थविका तथा। 
सिपाटि कुञ्चिकाकोसो, सलाकापि अचित्तका॥ 


१८५सङ्कनाभिविसाणद्वि-नळदन्तमया तथा। 
फलकट्ठमया वेळु-लाखालोहमयापि च॥ 


१८६.अञ्जनियो सलाकायो, धूमनेत्ता च लब्भरे। 
तथा सत्थकदण्डानि, नत्थुदाना च तम्मयाति॥ 


२५. अकप्पियसयननिद्देसो 


अकप्पियसयनानीति - 


९८७.आसन्दी तूली पल्लङ्को, पटिकं गोनचित्तकं | 

पटली विकती उद्द-लोमी एकन्तलोमिका॥ 


१८८.कुत्तं कोसेय्यं कड्िस्सं, हत्थिअस्सरथत्थरा। 
जिनप्पवेणिकदली-मिगप्पवरअत्थरा॥ 


१८९.सलोहितवितानञ्चु-भतोरत्तूपधानकं । 
अकप्पियानि एतानि, दुक्कटं परिभुञ्जतो॥ 


१९०.आसन्दादित्तया सेसे, लब्भते गिहिसन्तके । 
धम्मासने च भत्तग्गे, घरे चापि निसीदितुं 
भूमत्थरणसङ्घेपे, सयितुञ्चापि कप्पति॥ 


१९१. चतुरंसपीठा सत्तङ्गा, पञ्चङ्गा उच्चपादका। 
तूलोनद्धा घरेयेव, मञ्चपीठा निसीदितुं॥ 


१९२.चोळवाकुण्णपण्णानं, तिणानञ्चेव पूरिता । 
चीवरच्छवियो पञ्च, भिसी सब्बत्थ कप्पिया॥ 


१९३.तूलत्तयं भिसिगब्भो, लोमानि मिगपक्खिनं । 
बिम्बोहने अनुञ्ञातं, तूलवज्जा मसूरके॥ 


१९४ मनुस्सलोममुण्णायं, पण्णे पुप्फं तमालकं । 
सुद्धं न आसनञ्चेव, लब्भमप्पटिवेक्खितन्ति॥ 


२६. समानासनिकनिद्देसो 
समानासनिकोपि चाति - 


१९५.तिवस्सन्तरानुञ्ञातं, भिक्खूनमेकमासनं । 
सत्तवस्सतिवस्सेहि, पञ्चवस्सो निसीदितुं॥ 


१९६.ठपेत्वा पण्डकं इत्थिं, उभतोब्यञ्जनं मुनि । 
दीघासने अनुञ्ञासि, सब्बेहेव निसीदितुं॥ 


१९७.अन्तं दीघासनं तिण्णं, यं पहोति निसीदितुं | 
मञ्चके वापि पीठे वा, ट्विन्नं लब्भ॑ निसीदितुन्ति॥ 


२७. असंवासिकनिह्देसो 

असंवासिको चाति - 


१९८.उव्खित्तोनुपसम्पन्नो, भिक्खुनी छिन्नमूलको । 
नानासंवासनिस्सीम-द्वितवेहायसण्ठिता । 
एकादस अभब्बा च, असंवासाति दीपिताति॥ 


२८. कम्मनिद्देसो 


कम्मञ्चाति -- 


१९९ वग्गेन अधम्मकम्मं, समग्गेन अधम्मिकं । 
वग्गेन धम्मकम्मञ्च, समग्गेन च धम्मिकं । 
चतुत्थंयेवानुञ्जातं, सेसकम्मेसु दुक्कटं॥ 


२००:चतुवग्गो पञ्चवग्गो, दसवीसतिवग्गिको । 
तिरेकवीसतिवग्गो, पञ्च सङ्घा विभाविता ॥ 


२०१.चतुवग्गेत्थ अब्भानु-पसम्पदापवारणा । 
पञ्चवग्गो च अब्भानं, मज्झदेसुपसम्पदं॥ 


२०२.दसवग्गो च अम्मानं, ठपेत्वा सब्बकम्मिको । 
इतरो सब्बकम्मेसु, कम्मप्पत्तोति दीपितो॥ 


२०३.चतुवग्गेन कत्तब्बे, चत्तारो पकतत्तका। 
कम्मप्पत्ता परे छन्दा-रहा सेसेप्ययं नयो॥ 


२०४बतुवग्गादिकत्तब्बं, असंवासकम्मारह । 
गरुकट्रेस्वञ्ञतरं, कत्वान गणपूरकं । 
परिवासादिकं कम्मं, कतं कुप्पञ्च दुक्कटं॥ 


२०५.अधम्मकम्मं वारेय्य, अन्तराये दुवे तयो। 
दिट्ठाविमेकोधिट्ठानं, वारेन्तेव ततोधिका॥ 


२०६कम्मारहा असंवासा, खित्तचित्तदुखट्टिता। 
एतेसं सङ्गमज्झम्हि, पटिकखेपो न रुहति॥ 


२०७प्रकतत्तेकसीमट्ट-समसंवासभिक्खुनो । 
आरोचेन्तस्सन्तमसो-नन्तरस्सापि रूहति॥ 

२०८कोपेतुं धम्मिकं कम्मं, पटिक्कोसेय्य सम्मुखा । 
तिरोक्खा कायसामगिगिं, छन्दं नो देय्य दुक्कटन्ति॥ 


२९. मिच्छाजीवविवज्जनानिहेसो 
मिच्छाजीवविवज्जनाति - 


२०९.दारु वेळुं फलं पुप्फं, चुण्णं न्हानमुखोदकं । 
मत्तिकादन्तकट्ठादिं, न ददे कुलसङ्गहा॥ 


२१०.पारिभटकतामुग्ग-सूप्यतावत्थुविज्जया । 
पहेणदूतकम्मेन, जङ्घपेसनियेन वा॥ 


२११. अनुप्पदानप्पटिपिण्ड-वेज्जकम्मेन वा पन। 
नाञ्ञेन वापि सम्बुद्धप्पटिकुट्रेन जीवये॥ 


२१२.विञ्जत्तिनेसनाभूतुल्लपनाकुहनादिहि । 
कुलदूसादिनुप्पन्नपच्चये परिवज्जयेति॥ 


३०. वत्तनिद्देसो 
वत्तन्ति - 


२१३.आगन्तुको न आरामं, पविसे सउपाहनो । 
सछत्तोगुण्ठितो सीसे, करित्वा वापि चीवरं॥ 


२१४ पानीयेन न धोवेय्य, पादे बुड़तरेपि च। 
आवासिकेभिवादेय्य, पुच्छेय्य सयनासनं॥ 


२१५ गमिको पटिसामेत्वा, दारुमत्तिकभण्डकं । 
विहारञ्च थकेत्वान, आपुच्छ सयनासनं॥ 


२१६.आपुच्छितब्बे असति, संगोपेत्वान साधुकं । 
पक्कमेय्यञ्ञथा तस्स, पक्कन्तुं न च कप्पति॥ 


२१७.आवासिको पञ्ञापेय्य, वुड्डागन्तुस्स आसनं । 
उपनिक्खिपे पादोद-प्पभृतिं पत्तचीवरं॥ 


२१८.पच्चुग्गन्त्वान गण्हेय्य, पानीयेन च पुच्छये। 

आगन्तुकेभिवादेय्य, पञ्ञजपे सयनासनं॥ 


२१९.अज्झावुत्थमवुत्थं वा, गोचरागोचरं वदे। 
वच्चपस्सावठानानि, कतिकं सेक्खसम्मुति॥ 


२२०.पवेसनिक्खमे कालं, परिभोजियपानियं । 
निसिन्नोव नवकस्स, एतं सब्बं समुद्दिसेति॥ 


३९. विकप्पनानिद्देसो 
विकप्पना चेवाति - 


२२१.सम्मुखा परम्मुखाति, दुवे वृत्ता विकप्पना। 
सम्मुखाय विकण्पेन्तो, ब्यत्तस्सेकस्स सन्तिके । 
“इमं चीवरं तुय्हं, विकप्पेमी ति भासये॥ 


२२२.एत्तावता निधेतुंब, कप्पती न च कप्पति। 
परिभोगादिकं तेन, अप्पच्चुद्भटभावतो॥ 


२२३. “मय्हं सन्तकं परिभुञ्ज वा विस्सज्जेहि वा यथापच्चयं वा करोहीति - 
तेन पच्चुद्धटेयेव, परिभोगादि कप्पति॥ 


२२४ अपरा सम्मुखावेका, भिक्खुस्सेकस्स सन्तिके । 
गहेत्वा नाममेकस्स, पञ्चन्नं सहधम्मिनं॥ 


२२५. “इमं चीवरं तिस्सस्स भिक्खुनो, तिस्साय भिक्खुनिया, तिस्सस्स सामणेरस्स, तिस्साय सामणेरिया, तिस्साय 


सिक्खमानाय विकप्पेमी”ति वत्तब्बं । 


तेन भिक्खुना “तिस्सस्स भिक्खुनो, तिस्साय भिक्खुनिया, तिस्सस्स सामणेरस्स, तिस्साय सामणेरिया, तिस्साय 


सिक्खमानाय सन्तकं परिभुञ्ज वा विस्सज्जेहि वा यथापच्चयं वा करोहीति वत्तब्बं । 


२२६.परम्मुखाविकप्पने-कस्सन्तिकेवमीरये। 
“इमं चीवरं तुय्हं विकप्पनत्थाय दम्मी”ति॥ 


२२७. तेन वत्तब्बो “को ते मित्तो वा सन्दिट्टो वा ति। इतरेन चेवं वत्तब्बं “तिस्सो भिक्खू'ति वा “तिस्सा 


भिक्खुनी”ति वा “तिस्सो सामणेरो”ति वा “तिस्सा सामणेरी”ति वा “तिस्सा सिकखमाना”ति वा। 


पुन तेन “अहं तिस्सस्स तिस्साय वा दम्मी”ति विकप्पेत्वा तेनेव “तिस्सस्स भिकखुनो, तिस्साय भिक्खुनिया, 

तिस्सस्स सामणेरस्स, तिस्साय सामणेरिया, तिस्साय सिक्खमानाय सन्तकं परिभुञ्ज वा विस्सज्जेहि वा यथापच्चयं 


वा करोही' ति पच्चुद्धरितब्बं । 


२२८दूरसन्तिकत्तेकत्तबहुभावं विजानिय। 
“एतं इम"न्ति “एतानि, इमानी" तेत्थ योजये॥ 


२२९.दसाहं मासमेकं वा, पञ्च वा कथिनत्थते। 
पारिपूरत्थमूनस्स, पच्चासा सति मासकं । 
नुप्पादयति निस्सग्गिं, नाधिड्टिविकप्पितन्ति॥ 


३२. निस्सयनिद्देसो 
निस्सयोति - 


२३० ब्यत्तस्स पञ्चवस्सस्स, नत्थि निस्सय कारियं। 
यावजीवम्पि अब्यत्तो, निस्सितोयेव जीवति॥ 


२३१.एकंसं चीवरं कत्वा, पग्गण्हित्वान अञ्जलिं । 
उक्कुटिकं निसीदित्वा, वदे यावततीयकं । 
“आचरियो मे, भन्ते, होहि, 
आयस्मतो निस्साय वच्छामी”ति॥ 


२३२.पककन्ते पक्खसङ्कन्ते, विब्भन्ते वापि निस्सयो। 
मरणाणत्तुपज्झाय-समोधानेहि सम्मति॥ 


२३३.निस्साय न वसेलज्जि, अपुब्बं ठानमागतो। 
आगमे चतुपञ्चाहं, ञातुं भिक्खुसभागतं॥ 


२३४अद्धिकस्स गिलानस्स, गिलानुपड्कस्स च । 
याचितस्स अरञ्ञे वा, सल्लक्खन्तेन फासुकं । 
सभागे दायकेसन्ते, वसितुँ ताव लब्भतीति॥ 


३३. कायबन्थननिद्देसो 


कायबन्धनन्ति - 


२३५.अकायबन्धनो गामं, दुक्कटं पविसेय्य चे । 
बन्धेय्य यत्थ सरति, तत्थेवासतिया गतो॥ 

२३६पटिका सूकरन्तन्ति, दुविधं कायबन्धनं । 
दुस्सपट्टो च रज्जु च, एका तदनुलोमिका॥ 


२३७मच्छकण्टकखज्जूरी-पत्ता मट्ठा च पट्टिका। 
लब्भा दसा चतस्सोपि, अन्ते दिगुणसुत्तकं॥ 


२३८ मालादिं कक्कटच्छादिं, दस्सेत्वा गुणसुत्तक। 
कोट्टिता कुञ्जरच्छादिं, पट्टिका न च कप्पति॥ 


२३९.घटकं मकरमुखादिं, न कप्पन्ति दसामुखे । 
उभन्ते घटका लेखा, विधे अञ्ञञ्च चित्तकं॥ 


२४०द्रेडुभकज्च मुरजं, मद्दवौणं कलाबुकं । 
न कप्पन्ति दसासु द्वे, मज्झिमायेब कप्परे॥ 


२४१वेळुदन्तविसाणड्टिकडुलाखाफलामया। 
सङ्घनाभिमया सुत्तनळलोहमयापि च। 
विधा कण्पन्ति कप्पिया, गण्ठियो चापि तम्मयाति॥ 


पठमभाणवारं निद्टितं । 
३४. पथवीनिद्देसो 
पथवी चाति - 


२४ २जाताजाताति दुविधा, सुद्भमत्तिकपंसुका । 
जातादड्डा च पथवी, बहुमत्तिकपंसुका । 
चातुमासाधिकोवड्ट॒पंसुमत्तिकरासि च॥ 


२४ ३सुद्भसकखरपासाणमरुम्बकथलवालुका । 
दड़ा च भूमि येभुय्यसक्खरादिमहोपि च । 
दुतिया वुत्तरासि च, चातुमासोमवट्टको॥ 


२४ ढद्वे भागा तीसु भागेसु, मत्तिका यस्स भूमिया। 
येभुय्यमत्तिका एसा, सेसेसुपि अयं नयो॥ 


२४५पाचित्ति खणने जाते, जातसञ्जिस्स दुक्कटं । 
द्रेळहस्साजातसञ्जिस्स, नापत्ताणापने तथा॥ 

२४६प्रहारे पहारापत्ति, खणमानस्स अत्तना। 
एकायाणत्तिया एका, नानाणत्तीसु वाचसो॥ 


२४७ इमं ठानमिमं कन्दमिध वापिं खणेत्थ च। 
जालेहग्गि"न्ति वा वत्तुं, नियमेत्वा न वट्टति॥ 


२४८: थम्भस्सिमस्सावाटं वा, मत्तिकं जान माहर। 
करोहि कप्पियञ्चे "ति, वचनं वड़तेदिसं॥ 


२४९असम्बद्धं पथविया, सुक्खकहमआदिकं । 
कोपेतुं तनुकं लब्भमुस्सिञ्चनीयकद्दमं ॥ 


२५०गाण्डुप्पादं उपचिकामत्तिकं मूसिकुक्किरं । 
चातुमासाधिकोवट्ं, लेड्टादिञ्च न कोपये॥ 


२५९.पतिते वापिआदीनं, कूले उदकसन्तिके । 
पासाणे च रजे लग्गे, पतिते नवसोण्डिया॥ 


२५२बम्मिके मत्तिकाकुट्टे, अब्भोकासुड्टिते तथा। 
येभुय्यकथलड्टाने, तिट्ठतिद्ठककुट्टको॥ 


२५३थम्भादि गण्हितुं भूमि, सञ्चालेत्वा विकोपयं। 
धाराय भिन्दितुं भूमि, कातुं वा विसमं समं॥ 


२५ ४सम्मुञ्जनीहि घंसितुं, कण्टकादि पवेसितुं । 
दस्सेस्सामीति भिन्दन्तो, भूमि चङ्कमितुं पदं॥ 


२५५घंसितुं अङ्गपच्चङ्गं, कण्डुरोगी तटादिसु। 
हत्थं वा धोवितुं भूमि, घंसितुं न च कप्पति॥ 


२५६थम्भादिउजुकुद्भारो, पासाणादिपवद्टनं । 
साखादिकड़नं रुक्खलताच्छेदनफालनं॥ 


२५७सेको पस्सावआदीनं, सुद्भचित्तस्स वट्टति। 
अल्लहत्थं ठपेत्वान, रजग्गाहो च भूमिया॥ 


२५८अग्गिस्स अनुपादाने, कपाले इट्ुकाय वा। 
पातेतुं लब्भते अग्गिं, भूमियं वावसे सतीति॥ 

३५. परिक्खारनिद्देसो 
परिक्खारोति - 


२५९मञ्चवण्णेहि सुत्तेहि, अन्तो बहि च सिब्बितुं। 
गिरिकूटडृचन्दादिं, छत्ते पण्णे च छिन्दितुं॥ 


२६०घटकं वाळरूपं वा, दण्डे लेखा न वड़ति। 
वट्टती दण्डबुन्दम्हि, अहिच्छत्तकसादिसं॥ 


२६९.सिब्बितुं एकवण्णेन, पञ्जरं वा विनन्धितुं । 
थिरत्थं वट्टती छत्ते, दण्डे लेखाव बन्धितुं॥ 


२६२.अन्ते पट्टमुखे बापि, वेणि सङ्कलिकापि वा। 
सूचिविकारमञ्ञं वा, चीवरे न च कप्पति। 
कप्पबिन्दुविकारम्पि, पाळिकण्णिकआदिकं॥ 


२६३ गण्ठिपासकपट्टापि, चतुक्कोणाव अग्धियं। 
मुग्गरो कक्कटच्छादि-विकारं नेत्थ बट्टति॥ 


२६४क्रोणसुत्ता च पीळका, दुविञ्जेय्याव कप्परे। 
गन्धं तेलं व लाखं वा, रजने न च पक्खिपे॥ 


२६५एत्तं सङ्घेन मणिना, घड्टेय्यञ्जेन वा न च। 
घंसेय्य दोणियं कत्वा, पहारे न च मुट्ठिना॥ 


२६६कण्णकोणकसृत्तानि, रत्ते छिन्देय्य चीवरे । 
लेखा न वड़ती धम्म-करणे छत्तवड्टियं॥ 


२६७लेखं ठपेत्वा मणिका, पीळका कुञ्चिकाय च। 
पिप्फले च परिच्छेद-लेखा दण्डम्हि वट्टति॥ 


२६८मालाद्यरणियं पत्त-मण्डले भित्तिकम्म च। 
हेद्ठा लेखाद्वयं उद्धं, अहिच्छत्तकसादिसं॥ 


२६९हित्वा कत्तरयट्विम्हि, सूचिसण्डासकेपि च। 
यं किञ्चि गिरिकूटादि-वण्णमटुँ न वट्टति॥ 

२७०बिम्बोहने भिसिमञ्च-पीठादिसयनासने । 
सम्मुञ्जनिम्हि सङ्कार-छडुने रङ्ग भाजने॥ 


२७९.पानीयभाजने पाद-पीठे कथलिकाय च। 
पत्ताधारपिधानेसु, तालवण्टे च बीजने। 
यं किञ्चि मालाकम्मादि-वण्णमद्ुमवारितं॥ 


२७२सेनासने पन द्वारकवाटादिप्पभेदने । 
सोवण्णमयनुञ्ञातं, वण्णमट्ठम्हि का कथा॥ 


२७३विसाणनाळिलाब्वादिप्पभेदे तेलभाजने । 
पुमित्थिरूपरहितं, वण्णमट्ठमवारितन्ति॥ 


३६. भेसज्जनिद्देसो 
भेसज्जन्ति - 


२७४जनस्स कातुं भेसज्जं, दातुं वत्तुं न लब्भति। 
भिक्खाचरियविञ्जत्ति, सकेहि सहधम्मिनं॥ 


२७५पितूनं तदुपड्ठाकभिक्खुनिस्सितभण्डुनं । 
लब्मं भेसज्जकरणं, वेय्यावच्चकरस्स च॥ 


२७६महाचूळपितामाताभाताभगिनिआदिनं । 
तेसं सकेनत्तनिये, दातब्बं तावकालिकं॥ 


२७७कुलदूसनविञ्ञत्ति, भेसज्जकरणादि हि। 
मातापितूहि सम्बन्धजातकेसु न रूहति॥ 


२७८पिण्डपातो अनामट्ठो, मातादीनमवारितो । 
छन्नं दामरिकचोरस्स, दातुमिस्सरियस्स च॥ 


२७९तेसं सुत्तोदकेहेव, परित्तं कयिरा नत्तनो। 
भणितब्बं भणापेन्ते, परित्तं सासनोगधं॥ 


२८०सीलं धम्मं परित्तं वा, आगन्त्वा देतु भासतु। 
दातुं वत्तुञ्च लब्भति, गन्त्वा केनचि पेसितोति॥ 

३७. उग्गहनिद्देसो 
उग्गहोति - 


२८९.कम्मचेतियसङ्घञ्ज-पुग्गलत्थं गणस्स च। 
दसभेदम्पि रतनं, उग्गण्हन्तस्स दुक्कटं॥ 


२८२निस्सग्गि तेसु अत्तत्थं, द्वीसु सेसेसु दुक्कटं । 
अनामसित्वा वुत्ते तु, गणं सङ्घञ्च पुग्गलं ॥ 


२८३.*चेत्यस्स नवकम्मस्स, दम्मी”ति न पटिक्खिपे। 
वदे कप्पियकारानं, “वदन्तेवमिमे” इति॥ 


२८४खेत्तं वत्थुं तळाकं वा, देन्ते दासपस्वादिकं | 
पटिक्खिपित्वा गण्हेय्य, कप्पियेन कमेन च। 
खेत्तादीनि विहारस्स, वृत्ते दम्मीति बट्टति॥ 


२८५नवमातिककेदार-तळाककिरियानवे । 
मत्तिकुद्धरणं बन्धो, थिरकारो च आळिया॥ 


२८६तिरेकभागगहणं, केदारे अनवे नवे। 
अपरिच्छन्नभागे च, सस्से “देथेत्तके” इति। 
कहापणुड्ापनञ्च, सब्बेसम्पि अकप्पियं॥ 


२८७अबत्वा कस वप्पिच्चादेत्तिकाय च भूमिया। 
पतिट्टापेति भूमि वा, भागो देय्योति एत्तको॥ 


२८८ भूमिभागे कतं सस्सं, एत्तके गण्हथेत्तकं । 
गण्हनत्थं वदन्तेवं, पमाणं दण्डरज्जुभि॥ 


२८९मिनने रक्खणे ठत्वा, खले तंनीहरापने । 
कोद्वादिपटिसामने, तस्सेवेतमकप्पियं॥ 


२९०.पटिसामेय्य पाचित्ति, यं किञ्चि गिहिसन्तकं । 
भण्डागारिकसीसेन, सचेपि पितुसन्तकं ॥ 


२९१.पितूनं कप्पियं वत्थुं, अवस्सं पटिसामियं । 
अत्तनो सन्तकं कत्वा, लब्भते पटिसामितुं॥ 

२९२.देहीति पटिसामेत्वा, वृत्ते चापि पटिक्खिपे । 
पातेत्वान गते लब्भं, पलिबोधोति गोपितुं ॥ 


२९३.कम्मं करोन्तो आरामे, सकं वड़किआदयो। 
परिक्खारञ्च सयन-भण्डं वा राजवल्लभा॥ 


२९४देहीति पटिसामेत्वा, वदन्ति यदि छन्दतो । 
न करेय्य भया ठानं, गुत्तं दस्सेतु वट्टति॥ 


२९५बलक्कारेन पातेत्वा, गतेसु पटिसामितुं। 
भिकखुं मनुस्सा सङ्कन्ति, नड्टे वत्थुम्हि तादिसे॥ 


२९६.विहारावसथस्सन्तो, रतनं रत्रसम्मतं । 
निक्खिपेय्य गहेत्वान, मग्गेरञ्ञेपि तादिसे। 
सामिकानागमं जत्वा, पतिरूपं करीयतीति॥ 


३८. कुलदूसननिद्देसो 
दूसनन्ति - 


२९७मुप्फं वेळुं फलं चुण्णं, दन्तकट्ठञ्च मत्तिकं । 
सङ्गहणत्थं ददतो, कुलदूसनदुक्कटं॥ 


२९८.थुल्लच्चयं गरुभण्डं, इस्सरेनेत्थ सङ्गिकं । 
देन्तस्स दुक्कटादीनि, थेय्या सङ्घञ्ञ सन्तकं॥ 


२९९.कुलसङ्गहा रोपेतुं, रोपापेतुञ्च सब्बथा। 
फलपुप्फूपगं रुक्खं, जग्गितुञ्च न वट्टति॥ 


३०० निमित्तोभासतो कप्पवोहारपरियायतो। 
अत्तनो परिभोगत्थं, रोपनादीनि लब्भरे॥ 


३०९.वुत्ताव वेज्जिका जङ्घपेसने गिहिकम्मसु। 
ठपेत्वा पितरो भण्डु, वेय्यावच्चकरं सकं॥ 


३०२दुक्कटं पदवारेन, हरणे दूतसासनं । 
सासनं अग्गहेत्वापि, पठमं वदतो पुन॥ 

३०३.उप्पन्नपच्चया एवं, पञ्चन्नम्पि अकप्पिया। 
अभूतारोचनारूप-संवोहारुग्गहादिसा॥ 


३०४हरापेत्वा हरित्वापि, पितूनं सेसजातिनं । 
पत्तानं वत्थुपूजत्थं, दातुं पुप्फानि लब्भति। 
मण्डनत्थञ्च लिङ्गादि-पूजत्थञ्च न लब्भति॥ 


३०५तथा फलं गिलानानं, सम्पत्तिस्सरियस्स च। 
परिब्बयविहीनानं, दातुं सपरसन्तकं॥ 


३०६.भाजेन्ते फलपुप्फम्हि, देय्यं पत्तस्स कस्सचि। 
सम्मतेनापलोकेत्वा, दातब्बमितरेन तु॥ 


३०७बविहारे वा परिच्छिज्ज, कत्वान कतिकं ततो। 
देय्यं यथापरिच्छेदं, गिलानस्सेतरस्स वा। 
याचमानस्स कतिकं, वत्वा रुक्खाव दस्सिया॥ 


३०८सिरीसकसवादीनं, चुण्णे सेसे च निच्छयो। 
यथावुत्तनयो एव, पण्णम्पेत्थ पवेसयेति॥ 


३९. वस्सूपनायिकनिद्देसो 
वस्सूपनायिका चेवाति - 


३०९यपृरिमिका पच्छिमिका, दुवे बस्सूपनायिका। 
तत्थालयपरिग्गाहो, वचीभेदो च एदिसो॥ 


३१०.“इमस्मि विहारे इमं, तेमासं वस्सं उपेमि । 
इध वस्सं उपेमी "ति, चित्तुप्पादेत्थ आलयो॥ 


३९१. नोपेतुकामो आवासं, तदहूतिक्कमेय्य वा। 
भवेय्य दुक्कटापत्ति, जानं वानुपगच्छतो॥ 


३१२.दुतियं उपगच्छेय्य, छिन्नवस्सोनुपागतो। 
न पक्कमेय्य तेमासं, अवसित्वान चारिकं ॥ 


३९३.मातापितूनमत्थाय, पञ्चन्नं सहधम्मिनं । 
गिलानतदुपड्ठाक-भत्तमेसिस्समोसधं॥ 

३१४ पुच्छिस्सामि उपट्टिस्सं, गन्त्वानभिरतं अहं । 
वूपकासिस्सं कुक्कुच्चं, दिड्टिंगरुकमादिकं॥ 


३१५ करिस्सं वापि कारेस्सं, विनोदनं विवेचनं । 
बुड्टानं वापि उस्सुक्कं, गन्तुमिच्चेबमादिना । 
लब्भं सत्ताहकिच्चेन, पहितापहितेपि वा॥ 


३१६.सङ्घकम्मे वजे धम्म-स्सवनत्थं निमन्तितो । 
गरूहि पहितो वापि, गरूनं वापि पस्सितुं॥ 


३१७ भण्डधोवनुद्देस-आतुपट्टाकदस्सने । 
लब्भं न पापृणेय्यज्जे-वागमिस्सन्तुदूरगो॥ 


३१८.सेसञातीहि पहिते, भिक्खुनिस्सितकेन च। 
उपासकोपासिकाहि, निद्दिसित्वाव पेसिते॥ 


३१९.वस्सच्छेदे अनापत्ति, अन्तराये सतत्तनो। 
सङ्घसामग्गिया वा नो, छिन्नवस्सो पवारये॥ 


३२०.अज्झोकासे च रुक्खस्स, सुसिरे विटपेपि वा। 
छवकुटिछत्तचाटी-सूपगन्तुं न वट्टति॥ 


३२१.असेनासनिकेनापि, उपगन्तुं न लब्भति। 
पवारेतुञ्च लब्भति, नावासत्थवजूपगोति॥ 


४०. अवेभङ्गियनिद्देसो 
अवेभङ्गियन्ति - 


३२२.आरामारामवत्थूनि, विहारो तस्स वत्थु च। 
मञ्चो पीठं भिसि बिब्बो-हनादिसयनासनं॥ 


३२३.लोहकुम्भी कटाहो च, 
लोहभाणकवारको। 
कुठारी वासि फरसु, 
कुद्दालो च निखादनं॥ 


३२४बल्लि वेळु तिणं पण्णं, मुञ्जपब्बजमत्तिका। 


www.tipitaka.org Vipassana Research Institute 


Page 33 sur 254 


दारुमत्तिकभण्डानि, पञ्चेते अविभाजिया॥ 


३२५थुल्लच्चयं भाजयतो, भाजितापि अभाजिता। 
गरुभण्डानि वुच्चन्ति, एतेविस्सज्जियानि च॥ 


३२६.बल्लिङ्गबाहुमत्तापि, वेळु अङ्ुङ्कलायतो । 
तिणादि मुट्टिमत्तम्पि, पण्णं एकम्पि मत्तिका॥ 


३२७माकता पञ्चवण्णा वा, सुधाकन्लुट्ट आदिका। 
तालपक्कप्पमाणापि, दिन्ना वा तत्थजातका॥ 


३२८ रक्खिता सङ्गिका रज्जु-योत्तादीपि अभाजिया। 
निद्धिते भाजिया कम्मे, सङ्गिके चेतियस्स वा॥ 


३२९.पत्तादि भिक्खुसारुप्पं, तथा विप्पकताकतं । 
भाजियं लोहभण्डेसु, वारकं पादगण्हकं ॥ 


३३०वरेळुम्हि भाजिया तेल-नाळि कत्तरदण्डको। 
छत्तदण्डसलाकायो, तथोपाहनदण्डको॥ 


३३१.अनुञ्जातवासिदण्डो, करण्डो पादगण्हको। 
अरणञ्जनिसिङ्गादि, भिक्खूपकरणं तथा॥ 


३३२-तच्छितानिद्टितं दारुभण्डं दन्तञ्च भाजियं। 
भिक्खूपकरणे पादघटको मत्तिकामयो॥ 


३३३ भाजियं कप्पियं चम्मं, एळचम्ममभाजियं। 
गरुना गरुभण्डञ्च, थावरं थावरेन च॥ 


३३४थावरं परिवत्तेय्य, तथा कत्वा च भुञ्जतु। 
वल्लादिं फातिकम्मेन, गण्हे सेसमभाजियन्ति॥ 


४१. पकिण्णकनिद्देसो 
पकिण्णकन्ति - 


३३५सद्वारबन्धने ठाने, सोदुक्खलकपासके । 
सयन्तेन दिवा द्वारं, बन्धेय्य परिवट्टकं॥ 

३३६.सन्ते विञ्ञुम्हि पुरिसे, आभोगो चापि कप्पति । 
सवसे तं विनाकारं, सयन्तो दुक्कटं फुसे॥ 


३३७तनानित्थिरूपानि, धञ्जमित्थिपसाधनं । 
तूरियाबुधभण्डानि, आमसन्तस्स दुक्कटं॥ 


३३८सित्थतेलोदतेलेहि, फणहत्थफणेहि वा। 
कोच्छेनवापि यो केसे, ओसण्ठेय्यस्स दुक्कटं॥ 


३३९.नेकपाबुरणा एकत्थरणा वा तुवड्टयुं 
तथेकमञ्चे भुञ्जेय्युं, एकस्मिं वापि भाजने॥ 


३४ ०ब्चतुरङ्गलतो ऊनमधिकहुङ्गुलं तथा। 
दन्तकं न खादेय्य, लसुणं न अकल्लको॥ 


३४१हीनुक्कड्ठेहि उक्कटुं, हीनं वा जातिआदिहि। 
उजुं वाञ्जापदेसेन, वदे दुब्भासितं दवा॥ 


३४२दीघे नखे च केसे च, नासलोमे न धारये। 
न लब्भं वीसतिमद्वुं, सम्बाधे लोमहारणं ॥ 


३४ ३यथावुइ न बाधेय्य, सङ्घुहिटुंव सङ्किकं । 
अधोतअल्लपादेहि, नक्कमे सयनासनं । 
सुधोतपादकं वापि, तथेव सउपाहनो॥ 


३४ ४सङ्घाटिया न पल्लत्थे, भित्तादिं न अपस्सये। 
परिकम्मकतं सन्ते, उदके नो न आचमे॥ 


३४५अकप्पियसमादाने, दवा सिलापविज्झने । 
देसनाय सभागाय, आविकम्मे च दुक्कटं॥ 


३४६्प्रटिस्सवविसंवादे, सुद्धचित्तस्स दुक्कटं । 
पटिस्सवक्खणे एव, पाचित्ति इतरस्स तु॥ 


३४७न रुक्खमभिरूहेय्य, सति किच्चेव पोरिसं । 
आपदासु यथाकामं, कप्पती अभिरूहितुं॥ 


३४ ८विनाद्धानं बजन्तस्स, दुक्कटं परिसावनं । 

याचमानस्स अद्धाने, अददन्तस्स दुक्कटं॥ 


३४ ९थुल्लच्चयं फुसे अङ्गजातच्छेदेन दुक्कटं । 
आबाधप्पच्चयाञ्ञत्र, सेसङ्गे अत्तघातने॥ 


३५०चित्तपोत्थकरूपानि, न करे न च कारये। 
न वुद्ठापेय्य भुञ्जन्तं, आरामारञ्ञगेहसु॥ 


३५९.यानानि पुमयृत्तानि, सिविकं हत्थवटुकं । 
पाटङ्किञ्च गिलानस्स, कप्पती अभिरूहितुं॥ 


३५२बुद्धं धम्मञ्च सङ्घञ्च, आरब्भ करणे दवं। 
दुक्कटं परिसं वापि, अञ्जस्स उपलाळने॥ 


३५३ेक्रायं ऊरुं निमित्तं वा, भिकखुनीनं न दस्सये । 
विवरित्वा न सिञ्चेय्य, ता कहमुदकादिना॥ 


३५८४ गण्हतो च ओवादं, न पच्चाहरतोपि च । 
बालं गिलानं गमियं, बज्जयित्वान दुक्कटं॥ 


३५५लोकायतं न वाचेय्य, पलितं न च गाहये। 
पेळायपि न भुञ्जेय्य, न कोळे किञ्चि कोळितं॥ 


३५६प्रारुपे न निवासेय्य, गिहिपारुतनिवासनं । 
संबेल्लियं निवासेय्य, दायं नालिम्पयेय्य वा॥ 


३५७ब्ट्रि पयोजये याचे, नोञ्ञातकप्पवारिते । 
अत्तनो परिभोगत्थं, दिन्नमञ्जस्स नो ददे । 
अग्गं गहेत्वा भुत्वा वा, कतिपाहं पुनो ददे॥ 


३५८उद्दिस्स याचने रक्खं, जत्वाजत्वा व दण्डिनं । 
गीवास्स दण्डिते दण्डो, सयं दण्डापने पन। 
दण्डस्स अग्घभेदेन, जेय्या पाराजिकादिका॥ 


३५९हरन्तेसु परिक्खारं, “चोरो चोरो ति भासिते। 
अनत्थायेसं गण्हन्ते, दण्डं गीवास्स तत्तकं॥ 


३६०विघासुच्चारसङ्कार-मुत्तं छट्टेय्य दुक्कटं । 

बहि पाकारकुट्टानं, वळञ्जे नावलोकिय। 
हरिते वापि बीहादि-नाळिकेरादिरोपिमे॥ 


३६१.योजापेतुं पयोजेतुं, पयुत्तानि च पस्सितुं । 
न लब्भं धम्मयृत्तम्पि, नच्चं गीतञ्च वादितं । 
“उपहारं करोमा ति, वुत्ते वा सम्पटिच्छितुं॥ 


३६२.ाजागारं पोक्खरणि, उय्यानं चित्तगारकं । 
कोळत्थं गच्छतो दड, आरामं दुक्कटं कतं॥ 


३६३नवे न पटिबाहेय्या-सनेनुण्हे न चीवरं । 
निदहेय्य खमापेय्य, गरुना च पणामितो॥ 


३६४अक्कोसने परम्मुखा, आपत्तीहि च सत्तहि। 
भिक्खुं उपासकं वापि, अञ्जेनेव च दुक्कटं॥ 


३६५न लब्भं विनिपातेतुं, सद्भादेय्यञ्च चीवरं । 
लब्भं पितूनं सेसानं, जातीनम्पि न लब्भति॥ 


३६६वस्संवुत्थोञ्ञतोञ्ञत्र, भागं गण्हेय्य दुक्कटं । 
पटिदेय्य नड्डे जिण्णे, गीवा नो देय्य चोदितो । 
धुरनिक्खेपतो तेसं, होति भण्डग्घकारियो॥ 


३६७न सन्तरुत्तरो गामं, कल्लो वा सउपाहनो। 
पविसेय्य न धारेय्य, चामरीमकसबीजनि॥ 


३६८.अगिलानो न छिन्देय्य, केसे कत्तरिया बहि। 
आरामतो न धारेय्य, छत्तं लब्भति गृत्तिया॥ 


३६९.गाहेय्य नुभतोकाजं, एकन्तरिककाजकं । 
सीसक्खन्धकटिभारा, हत्थोलम्बो च लब्भति॥ 


३७०आपत्तिया अनोकास-कतं चोदेय्य दुक्कटं । 
सुद्भस्स च अवत्थुस्मिं, तथा ओकासकारणे॥ 


३७१.अदुङ्घलाधिकं मञ्चपटिपादं न धारये। 
पकतङ्कुलेन सत्तानं, मञ्चं वा उच्चपादकं॥ 

३७२मूगब्बतादिं गण्हेय्य, दुक्कटं तित्थियब्बतं । 
खुरभण्डं परिहरे, तथा न्हापितपुब्बको॥ 


३७३ किञ्चि याचितुं हत्थकम्मं तदनुसारतो। 
लद्धं गहेतुं निक्कम्ममयाचित्वापि कप्पति । 
कारेतुमाहरापेतुं, यं किञ्चिपरसन्तकं॥ 


३७४गिहीनं गोपके देन्ते, गहेतुं देति यत्तकं । 
लब्भं यथापरिच्छेदं, सङ्घचेतियसन्तके॥ 


३७०्रीहापज्जेय्य आपत्ति, कायवाचाहि वा छहि। 
अलज्जिञ्जाणकुक्कुच्चपकतत्ता सतिप्लवा । 
अकपिये वा कप्पिये, कप्पाकप्पियसञ्जिता॥ 


३७६अलज्जिज्ञाणतापत्ति, कायवाचाहि छादये। 
लिङ्गे सङ्घे गणेकस्मि, चतुधापत्तिवुद्धिति॥ 


३७७प्ररिकथोभासविञ्ञत्ति, न लब्भा पच्चयद्वये। 
विञ्जत्तियेव ततिये, सेसे सब्बम्पि लब्भति॥ 


३७८न रूहतच्चये दानं, पञ्चन्नं सहधम्मिनं । 
सङ्घस्सेव च तं होति, गिहीनं पन रूहति॥ 


३७९भिकखु वा सामणेरो वा, कालं कयिराथूपस्सये। 
भिक्खुसङ्घोव दायज्जो, तत्थ सेसेप्ययंनयो॥ 


३८०पुरिमस्सेविमं दिन्नं, देहि नेत्वासुकस्सति। 
पच्छिमस्सेव दम्मीति, दिन्नं जत्वा इमं विधि । 
गण्हे विस्सासगाहं वाधिद्ठे मतकचीवरं॥ 


३८९.लोहभण्डे पहरणि, दारुभण्डे च दारुजं । 
पत्तं पादुकपल्लङ्क, आसन्दिं मत्तिकामये । 
ठपेत्वा कप्पति सब्बं, कतकं कुम्भकारिकन्ति॥ 


४२. देसनानिद्देसो 
देसनाति - 

३८२:चागो यो भिक्खुभावस्स, सा पाराजिकदेसना । 
यथावुत्तेन वुद्ठानं, गरुकापत्तिदेसना॥ 


३८३.उक्कुटिकं निसीदित्वा, पग्गण्हित्वान अञ्जलि । 
थुल्लच्चयादिं देसेय्य, एवमेकस्स सन्तिके ॥ 


३८४. “अहं, भन्ते, एकं थुल्लच्चयापत्ति आपज्जि, तं तुम्हमूले पटिदेसेमी ति वत्वा तेन “पस्ससि, आवुसो, तं 
आपत्ति" न्ति वृत्ते “आम, भन्ते, पस्सामी"ति वत्वा पुन तेन “आयर्ति, आवुसो, संवरेय्यासी "ति वृत्ते “साधु सुहु, भन्ते, 
संवरिस्सामी”ति वत्तब्बं। “अहं, भन्ते, द्रे थुल्लच्चयापत्तियो आपज्जि, अहं भन्ते सम्बहुला थुल्लच्चयापत्तियो आपज्जि, 
ता तुम्हमूले पटिदेसेमी ति वत्तब्बं। 


निस्सग्गियेसु पन “इदं मे, भन्ते, चीवरं दसाहातिक्कन्तं निस्सग्गियं, इमाहं आयस्मतो निस्सज्जामी”ति। “इमानि मे, 
भन्ते, चीवरानि...पे०... एतं मे, भन्ते, चीवरं...पे०... एतानि मे, भन्ते, चीवरानि दसाहातिक्कन्तानि निस्सग्गियानि, एतानाहं 
आयस्मतो निस्सज्जामी”ति। 


३८५निस्सज्जित्वान देसेय्य, आपत्ति तेन भिक्खुना । 
पटिग्गहेत्वा आपत्ति, देय्यं निस्सट्डचीवरं॥ 


“इमं, इमानि, एतं, एतानि चीवरानि आयस्मतो दम्मी ति। 
३८६. (क) इदं मे, भन्ते, चीवरं रत्तिविप्पवुत्थं अञ्ञत्र भिक्खुसम्मुतिया निस्सग्गियं । 
(ख) इदं मे, भन्ते, अकालचीवरं मासातिक्कन्तं निस्सग्गियं । 
(ग) इदं मे, भन्ते, पुराणचीवरं अञ्जातिकाय भिक्खुनिया धोवापितं निस्सग्गियं । 
(घ) इदं मे, भन्ते, चीवरं अञ्जातिकाय भिक्खुनिया हत्थतो पटिग्गहितं अञ्ञत्र पारिवत्तका निस्सग्गियं । 
(ङ) इदं मे, भन्ते, चीवरं अञ्जातकं गहपतिकं अञ्ञत्र समया विञ्जापितं निस्सग्गियं । 
(च) इदं मे, भन्ते, चीवरं अञ्ञातकं गहपतिकं ततुत्तरि विञ्ञापितं निस्सग्गियं । 
(छ) इदं मे, भन्ते, चीवरं पुब्बे अप्पवारितो अञ्जातकं गहपतिकं उपसङ्कमित्वा विकप्पं आपन्नं निस्सग्गियं । 
(ज) इदं मे, भन्ते, चीवरं पुब्बे अप्पवारितो अञ्जातके गहपतिके उपसङ्कमित्वा विकप्पं आपन्नं निस्सग्गियं । 
(झ) इदं मे, भन्ते, चीवरं अतिरेकतिकखत्तुं चोदनाय अतिरेकछक्खत्तुं ठानेन अभिनिप्फादितं निस्सग्गियं । 


(ज) इदं मे, भन्ते, कोसियमिस्सकं सन्थतं कारापितं निस्सग्गियं। 

(ट) इदं मे, भन्ते, सुद्धकाळकानं एळकलोमानं सन्थतं कारापितं निस्सग्गियं । 

(ठ) इदं मे, भन्ते, सन्थतं अनादियित्वा तुलं ओदातानं तुलं गोचरियानं कारापितं निस्सग्गियं। 

(ड) इदं मे, भन्ते, सन्थतं ऊनकछब्बस्सानि कारापितं अञ्ञत्र भिक्खुसम्मृतिया निस्सग्गियं । 

(ढ) इदं मे, भन्ते, निसीदनसन्थतं अनादियित्वा पुराणसन्थतस्स सामन्ता सुगतविदत्थिं कारापितं निस्सग्गियं । 

(ण) इमानि मे, भन्ते, एळकलोमानि तियोजनपरमं अतिक्कामितानि निस्सग्गियानि । 

(त) इमानि मे, भन्ते, एळकलोमानि अञ्ञातिकाय भिक्खुनिया धोबापितानि निस्सग्गियानि। 

(थ) अहं, भन्ते, रूपियं पटिग्गहेसि, इदं मे, भन्ते, निस्सग्गियं, इमाहं सङ्घस्स निस्सज्जामि । 

(द) अहं, भन्ते, नानप्पकारकं रूपियसंबोहारं समापज्जि, इदं मे, भन्ते, निस्सग्गियं, इमाहं सङ्घस्स निस्सज्जामीति। 


३८७निस्सज्जित्वान आपत्ति, देसेय्याथ गिहिं वदे । 
““जानाहिम”न्ति इमिना, सो वदेय्याहरामि कि॥ 


३८८ अवत्वामन्ति तेलादिं, वदे भिक्खून कप्पियं । 
यं आहरति सो तेन, परिवत्तेत्वान कप्पियं॥ 


३८९.लब्मं ठपेत्वा द्वेपेते, सेसेहि परिभुञ्जितुं । 
ततो अञ्ञेन लद्भोपि, भागो तेसं न कप्पति॥ 


३९०ुक्खच्छायाप्यन्तमसो, तन्निब्बत्ता न कप्पति। 
निस्सद्ठं पटिलद्धम्पि, आदितो सन्थतत्तयं॥ 


३९१.नो चे लभेथ एवं सो, इमं छड्टेहि संसियो। 
एवम्पि भिक्खु छड्डेय्य, नो चे लभेथ सम्मतो॥ 


३९२.एतानि दुतियो पत्तो, सङ्गे सेसानि लब्भरे । 
सङ्घेकस्मि गणे वत्तुं, लब्भं भासन्तरेनपि॥ 


३९३. (क) अहं, भन्ते, नानप्पकारकं कयविक्कयं समापज्जि, इदं मे, भन्ते, निस्सग्गियं । 
(ख) अयं मे, भन्ते, पत्तो दसाहातिक्कन्तो निस्सग्गियो। 


(ग) अयं मे, भन्ते, पत्तो ऊनपञ्चबन्धनेन पत्तेन चेतापितो निस्सग्गियो, इमाहं सङ्घस्स निस्सज्जामीति। 

३९४निस्सज्जित्वान देसेय्य, आपत्ति पत्तगाहकं । 
सम्मन्नित्वान सङ्घस्स, पत्तन्तं तस्स दापये॥ 


३९५. (क) इदं मे, भन्ते, भेसज्जं सत्ताहातिक्कन्तं निस्सग्गियं। 


(ख) इदं मे, भन्ते, बस्सिकसाटिकचीवरं अतिरेकमासे सेसे गिम्हाने परियिट्ठं, अतिरेकडमासे सेसे गिम्हाने कत्वा 
परिदहितं निस्सग्गियं। 


(ग) इदं मे, भन्ते, चीवरं भिकखुस्स सामं दत्वा अच्छिन्नं निस्सग्गियं । 
(घ) इदं मे, भन्ते, चीवरं सामं सुत्तं विञ्ञापेत्वा तन्तवायेहि वायापितं निस्सग्गियं । 


(ङ) इदं मे, भन्ते, चीवरं पुब्बे अप्पवारितो अञ्ञातकस्स गहपतिकस्स तन्तवाये उपसङ्कमित्वा विकप्पं आपन्नं 
निस्सग्गियं । 


(च) इदं मे, भन्ते, अच्चेकचीवरं चीवरकालसमयं अतिक्कामितं निस्सग्गियं । 

(छ) इदं मे, भन्ते, चीवरं अतिरेकछारत्तं विप्पवुत्थं अञ्ञत्र भिक्खुसम्मुतिया निस्सग्गियं। 

(ज) इदं मे, भन्ते, जानं सङ्गिकं लाभं परिणतं अत्तनो परिणामितं निस्सग्गियं, इमाहं आयस्मतो निस्सज्जामीति। 
३९६. सेसं सब्बं यथायोगं, आदिम्हि विय योजये। 

३९७. (क) अहं, भन्ते, एकं पाचित्तियापत्ति आपज्जि। द्वे सम्बहुला पाचित्तियापत्तियो आपज्जि। 


(ख) गारय्हं, भन्ते, धम्मं आपज्जि असप्पायं पाटिदेसनीयं, तं पटिदेसेमीति । तेन “पस्ससि, आवुसो, तं धम्म न्ति 
तत्तब्बं । 


(ग) अहं, भन्ते, एकं दुक्कटापत्ति आपज्जि। द्वे सम्बहुला दुक्कटापत्तियो आपज्जि। 
(घ) अहं, भन्ते, एकं दुब्भासितापत्ति आपज्जि। द्वे सम्बहुला दुब्भासितापत्तियो आपज्जि । ता तुम्हमूले पटिदेसेमीति । 


(ङ) “अहं, भन्ते, द्वे नानावत्थुका थुल्लच्चयापत्तियो आपज्जिं। सम्बहुला नानावत्थुका थुल्लच्चयापत्तियो आपज्जि, 
ता तुम्हमूले पटिदेसेमी ति वत्वा तेन “पस्ससि, आवुसो, ता आपत्तियो ति वुत्ते “आम, भन्ते, पस्सामी”ति वत्वा पुन तेन 
आयतिं, आवुसो, संवरेय्यासी' ति वृत्ते “साधु सुहु, भन्ते, संवरिस्सामी ति वत्तब्बं 


३९८.अदेसनागामिनियं, अनापत्तिञ्च देसितं । 
नाना संवासनिस्सीमट्टितानं चतुपञ्चहि। 
मनसा पकतत्तानं, नानेकाति न देसयेति॥ 

४३. छन्ददाननिद्देसो 


छन्ददानादीति - 


३९९.भेरिं घण्टिं पताळेत्वा, कम्मप्पत्ते समागते । 
सङ्घे हरेय्य छन्दं वा, पारिसुद्धि पवारणं॥ 


४००एकं भिकखुं उपग्गम्म, निसीदित्वा उक्कुटिकं । 
अञ्जलिं पग्गण्हित्वान, ददे छन्दं विचक्खणो॥ 


४०१. (क) “छन्दं दम्मि, छन्दं मे हर, छन्दं मे आरोचेही "ति वत्तब्बं । 
(ख) पारिसुद्धि देन्तेन “पारिसुद्धि दम्मि, पारिसुद्धि मे हर, पारिसुद्धि मे आरोचेही "ति वत्तब्बं 


४०२प्रारिसुद्धिप्पदानेन, सम्पादेति उपोसथं । 
सङ्घस्स अत्तनो चापि, सेसकम्मं विबाधति॥ 


४०३छन्ददानेन सङ्घस्स, द्वयं साधेति नत्तनो। 
तस्मा छन्दं ददन्तेन, दातब्बा पारिसुद्धिपि ॥ 


४०४हरेय्येको बहूनम्पि, परम्परा न हारये। 
परम्पराहटा छन्द-पारिसुद्भि न गच्छति॥ 


४०५. सब्बूपचारं कत्वान, एवं देय्या पवारणा। “पवारणं दम्मि, पवारणं मे हर, पवारणं मे आरोचेहि, ममत्थाय 
पवारेही 'ति। 


४०६. आरोचेत्वाथ सो सङ्घं, पवारेय्येवमागतो । “इत्थन्नामो, भन्ते, सङ्घ पवारेति दिद्लेन वा सुतेन वा परिसङ्काय वा, 
वदतु तं सङ्घो अनुकम्पं उपादाय, पस्सन्तो पटिकरिस्सती"ति। 


४०आहेत्वा पारिसुद्धि वा, छन्द॑ वापि पवारणं । 
हारको सङ्घमप्पत्वा, विब्भमेय्य मरेय्य वा॥ 


४०८सामणेरादिभावं वा, 
पटिजानेय्य नाहटा। 
पत्वा सङ्घं तथा हेय्य, 
आहटा होति हारको॥ 


४०९ङ्घप्पत्तो पमत्तो वा, सुत्तो नारोचयेय्य वा। 

अनापत्तिव सञ्चिच्च, नारोचेन्तस्स दुक्कटन्ति॥ 
४४. उपोसथनिद्देसो 
उपोसथोति - 


४१०दुवे उपोसथा चातु-इसो पन्नरसो इति। 
सुत्तुद्ेसमधिट्ठान-पारिसुद्भधिवसा तयो॥ 


४११.सुत्तद्देसोव सङ्घस्स, अधिट्ठानउपोसथो। 
पुग्गलस्सेव सेसानं, पारिसुद्धिउपोसथो॥ 


४१२पुब्बकिच्चे च करणे, पत्तकल्ले समानिते। 
सुत्तं उद्दिसति सङ्घो, पञ्चधा सो विभावितो॥ 


४१३विनान्तरायं सङ्घेपे-नुद्देसो विनिवारितो। 
“थेरोव इस्सरो द्वीसु, उद्देसेस्वेत्थ तीसु वा। 
विसदेसू  ति वुत्तत्ता, अवत्तन्तेपि वट्टति॥ 


४१४आगच्छेय्युं यदि समा, उद्दिसन्ते व थोकिका। 
उहिटुँ यं सुउद्िटु, सोतब्बमवसेसकं ॥ 


४१५उह्दिठुमत्ते सकला-येकच्चायुड्टिताय वा। 
पारिसुद्धि करेय्येसं, सन्तिके बहुकाथ चे। 
कत्वा सब्बविकप्पेसु, पुब्बकिच्चं पुनुद्दिसे॥ 


४१६पन्नरसोवासिकानं, इतरानं सचेतरो। 
समानेतरेनुवत्तन्तु, पुरिमानं सचेथिका । 
पुरिमा अनुवत्तन्तु, तेसं सेसेप्ययं नयो॥ 


४१७प्राटिपदोवासिकानं, इतरानं उपोसथो। 
समथोकानं सामग्गें, मूलद्ठा देन्तु कामतो॥ 


४१८बहि गन्त्वान कातब्बो, नो चे देन्ति उपोसथो। 
देय्यानिच्छाय सामग्गी, बहूसु बहि वा वजे॥ 


४१९पाटिपदेगन्तुकानं, एवमेव अयं नयो। 
सावेय्य सुत्तं सञ्चिच्च, अस्सावेन्तस्स दुक्कटं॥ 

४ २०सम्मज्जितुं पदीपेतुं, पञ्जापेतुं दकासन । 
न करेय्य तथा कललो, महाथेरेन पेसितो॥ 


४२९. सम्मज्जित्वा पदीपेत्वा, पट्ठपेत्वा दकासनं । गणजत्ति ठपेत्वेवं, कत्तब्बो तीहुपोसथो। “सुणन्तु मे आयस्मन्ता, 
अज्जुपोसथो पन्नरसो, यदायस्मन्तानं पत्तकल्लं, मयं अञ्जमञ्जं पारिसुद्धिउपोसथं करेय्यामा ति। 


४२२. एकंसं चीवरं कत्वा, निसीदित्वा उक्कुटिकं, । थेरेन अञ्जलि तेवं, पग्गय्ह समुदीरिया। “परिसुद्धो अहं 
आवुसो, परिसुद्रोति मं धारेथा"ति, वदे यावततीयकं । 


४२३. समत्तपुब्बारम्भेन, ते नवेनेवमीरिया। “परिसुद्धो अहं भन्ते, परिसुद्धोति मं धारेथा' “ति, वदे यावततीयकं । 
४२४. द्वीसु थेरेन कत्तब्बं, कत्वेवमीरियो नवो। “परिसुद्धो अहं आवुसो, परिसुद्धोति मं धारेही”ति तिक्खत्तुँ वत्तब्बो । 


४२५नवेन थेरो तिक्खत्तुं, एवमस्स उदीरियो। 
“परिसुद्धो अहं भन्ते, परिसुद्रोति मं धारेथा”ति॥ 


४२६. पुब्बकिच्चं समापेत्वा, अधिद्टेय्येवमेकको। “अज्ज मे उपोसथो पन्नरसोति वा चातुद्दसोति वा अधिट्ठामी ति 
वत्तब्बं, नो चेधिट्टेय्य दुक्कटं । 


४२७य्त्थ वसन्ति चत्तारो, तयो वा यदि वा दुवे। 
पारिसुद्धि हरित्वान, एकेकस्सितरीतरे। 
तं तं उपोसथं कयिरुं, सिया आपत्ति दुक्कटं॥ 


४२८व्रग्गे समग्गे वग्गोति, सञ्जिनो विमतिस्स वा। 
दुक्कटं करोतो भेदा-धिप्पायेन थुल्लच्चयं। 
वग्गे समग्गेनापत्ति, समग्गो इति सञ्जिनो॥ 


४२९उक्खित्तस्स गहटुस्स, सेसानं सहथम्मिनं । 
पाराजिकस्साभब्बस्स, सिक्खानिक्खित्तकस्स च॥ 


४ ३०निसिन्नपरिसायञ्च, सभागापत्तिको तथा। 
छन्देन परिबुत्थेन, पातिमोक्खं न उद्दिसे॥ 


४३१.अदेसयित्वानापन्नं, नाविकत्वान वेमतिं। 
नुपोसथेपि वा कातुं, पोसथो न च कप्पति॥ 


४३२अङ्ितोपोसथावासा, न वजे तदहू विना। 
अन्तरायं व सङ्घं वा-धिट्ठातुँ सीममेव वाति॥ 

४५. पवारणानिद्देसो 


पवारणाति - 


४३३द्रिन्नं तिण्णं चतुन्नञ्च, अञ्ञमञ्ञप्पवारणा। 
एकस्स च अधिद्रानं, सेसा सङ्गप्पवारणा॥ 


४३४पुब्बकिच्चे च करणे, पत्तकल्ले समानिते। 
ठपेत्वा जत्ति सङ्घेन, कत्तब्बेबं पवारणा॥ 


“सुणातु मे भन्ते सङ्घो, अज्ज पवारणा पन्नरसी, यदि सङ्घस्स पत्तकल्लं, सङ्घो पवारेय्या”ति। 


४३५एकंसं चीवरं कत्वा, निसीदित्वा उक्कुटिकं । 
थेरेन अञ्जलिं सङ्घो, पग्गय्ह समुदीरियो॥ 


४३६. “सङ्गं, आवुसो, पवारेमि दिट्ेन वा सुतेन वा परिसङ्काय वा, वदन्तु मं आयस्मन्तो अनुकम्पं उपादाय, पस्सन्तो 
पटिकरिस्सामि। दुतियम्पि...पे०... ततियम्पि, आवुसो, सङ्घं पवारेमि दिद्देन वा सुतेन वा परिसङ्काय वा, वदन्तु मं 
आयस्मन्तो अनुकम्पं उपादाय, पस्सन्तो पटिकरिस्सामी”ति। 


४३७पवारेन्तेसु थेरेसु, निसज्जुक्कुटिकं नवो। 
पारेति सयं याव, उक्कुटिकोव अच्छतु॥ 


४३८. पुब्बारम्भं समापेत्वा, नवो सङ्घमुदीरये। 


४३९. “सङ्घं, भन्ते, पवारेमि दिट्टेन वा सुतेन वा परिसङ्काय वा, वदन्तु मं आयस्मन्तो अनुकम्पं उपादाय, पस्सन्तो 
पटिकरिस्सामि। दुतियम्यि...पे०... ततियम्पि, भन्ते, सङ्घं पवारेमि दिट्देन वा सुतेन वा परिसङ्काय वा, वदन्तु मं आयस्मन्तो 
अनुकम्पं उपादाय, पस्सन्तो पटिकरिस्सामी 'ति। 


४४८ दानेन धम्मसाकच्छा, कलहेहि च रत्तिया। 
तेवाचकाय ओकासे-सति खेपितभावतो। 
अन्तराये दसविधे, जत्ति वत्वानुरूपतो॥ 


४४९. “सुणातु मे भन्ते सङ्घो, मनुस्सेहि दानं देन्तेहि, द्वीहि भिकखूहि धम्मं साकच्छन्तेहि, कलहं करोन्तेहि येभुस्येन 
रत्ति खेपिता। सचे सङ्घो तेबाचिकं पवारेस्सति, अप्पवारितोव सङ्घो भविस्सति, अथायं रत्ति विभायिस्सति। अयं 
राजन्तरायो, अयं चोरन्तरायो, अयं अग्यन्तरायो, अयं उदकन्तरायो, अयं मनुस्सन्तरायो, अयं अमनुस्सन्तरायो, अयं 
वाळन्तरायो, अयं सरीसपन्तरायो, अयं जीवितन्तरायो, अयं ब्रह्मचरियन्तरायो। सचे सङ्घो तेवाचिकं पवारेस्सति, 
अप्पबारितोव सङ्घो भविस्सति, अथायं ब्रह्मचरियन्तरायो भविस्सति। यदि सङ्घस्स पत्तकल्लं, सङ्घो द्वेवाचिकं, 
एकवाचिकं, समानवस्सिकं पवारेय्या”ति। 

४ ४ स्रवारेय्यानुरूपेन, यथाठपितञत्तिया। 
आगच्छेय्युं यदि समा, आदिका चेत्थ आहरे॥ 


४४३. एवं तिचतुवग्गो च, अत्ति वत्वा पवारये। “सुणन्तु मे आयस्मन्ता, अज्ज पवारणा पन्नरसी, यदायस्मन्तानं 
पत्तकल्लं, मयं अञ्ञमञ्ञं पवारेय्यामा ति । 


४४ दएकंसं चीवरं कत्वा, निसीदित्वा उक्कुटिकं । 
थेरेन अञ्जलिं तेवं, पग्गय्ह समुदीरिया॥ 


४४५. “अहं, आवुसो, आयस्मन्ते पवारेमि दिट्टेन वा सुतेन वा परिसङ्काय वा, वदन्तु मं आयस्मन्ता अनुकम्पं 
उपादाय, पस्सन्तो पटिकरिस्सामि। दुतियम्पि...पे०... ततियम्पि अहं, आवुसो, आयस्मन्ते पवारेमि दिद्देन वा सुतेन वा 
परिसङ्काय वा, वदन्तु मं आयस्मन्ता अनुकम्पं उपादाय, पस्सन्तो पटिकरिस्सामी”ति। 


नवेनापि “अहं, भन्ते, आयस्मन्ते पवारेमि दिट्टेन वा सुतेन वा परिसङ्काय वा, वदन्तु मं आयस्मन्ता अनुकम्पं 
उपादाय, पस्सन्तो पटिकरिस्सामि। दुतियम्पि...पे०... ततियम्पि अहं, भन्ते, आयस्मन्ते पवारेमि दिड्ठेन वा सुतेन वा 
परिसङ्काय वा, वदन्तु मं आयस्मन्ता अनुकम्पं उपादाय, पस्सन्तो पटिकरिस्सामी ति । 


४४६. द्वीसु थेरेन कत्तब्बं, नवो कत्वेवमीरियो। 


४४७. “अहं, आवुसो, आयस्मन्तं पवारेमि दिट्देन वा सुतेन वा परिसङ्काय वा, वदतु मं आयस्मा अनुकम्पं उपादाय, 
पस्सन्तो पटिकरिस्सामि। दुतियम्पि...पे०... ततियम्पि अहं, आवुसो, आयस्मन्तं पवारेमि दिट्देन वा सृतेन वा परिसङ्काय वा, 
बदतु मं आयस्मा अनुकम्पं उपादाय, पस्सन्तो पटिकरिस्सामी ति । 


नवेनापि “अहं, भन्ते, आयस्मन्तं पवारेमि दिट्टेन वा सुतेन वा परिसङ्काय वा, वदतु मं आयस्मा अनुकम्पं उपादाय, 
पस्सन्तो पटिकरिस्सामि। दुतियम्मि...पे०... ततियम्पि अहं, भन्ते, आयस्मन्तं पवारेमि दिट्देन वा सुतेन वा परिसङ्काय वा, 
वदतु मं आयस्मा अनुकम्पं उपादाय, पस्सन्तो पटिकरिस्सामी”ति। 


४४४८. पुब्बकिच्चं समापेत्वा, अधिट्टेय्येवमेकको । “अज्ज मे पवारणा चातुद्दसीति वा पन्नरसीति वा अधिट्ठामी ति 
वत्तब्बं । 


४ ४यग्रस्मिं वसन्ति वा पञ्च, चत्तारो वा तयो दुवे । 
पवारणं हरित्वान, एकेकस्सितरीतरे॥ 


४५०तं तं पवारणं कयिरु, 
सिया आपत्ति दुक्कटं । 
सेसा उपोसथे वुत्ता, 
गाथायो चेत्थ आहरे॥ 

४५९प्रवारितेव सङ्घम्हि, पारिसुद्धिउपोसथं । 
करेय्य छिन्नवस्सो वा, अवुत्थो वानुपगतो॥ 


४५२चातुमासिनिया चापि, कते सङ्घेनुपोसथे। 
वुत्थवस्सा पवारेय्युं, सचे अप्पतरा सियुन्ति॥ 


४६. संवरनिहदेसो 
संवरोति -- 


४ ५३चक्खुसोतादिभेदेहि, रूपसद्दादिगोचरे । 
अभिज्झादोमनस्सादि-प्पवत्ति विनिवारये॥ 


४५्वनग्गण्हेय्य सकं चित्तं, किट्ठादिं विय दुष्पसुं 
सतिमा सम्पजानो च, चरे सब्बिरियापथेति॥ 


४७. सुद्धिनिद्देसो 
सुद्धीति - 


४५५्देसना संवरो एट्टिपच्चवेक्खण भेदतो। 
सुद्धो चतुब्बिधा पातिमोकखसंवरसम्मतं । 
देसनाय विसुद्धत्ता, देसनासुद्धि वुच्चति॥ 


४५६न पुनेवं करिस्स''न्ति, चित्ताधिट्ठानसंवरा। 
वुत्तो संवरसुद्धीति, सुज्झतिन्द्रियसंवरो॥ 


४ ५७अहायानेसनं धम्मेनुप्पादेन्तस्स एडिया । 
सुद्धत्ता एट्टिसुद्धीति, वुत्तमाजीवनिस्सितं॥ 


४५८योनिसो पटिसङ्काय, चीवरं पटिसेवति। 
एवमादियथावुत्त-पच्चवेक्खणसुज्झना । 
पच्चवेक्खणसुद्धीति, वृत्तं पच्चयनिस्सितन्ति॥ 


४८. सन्तोसनिद्देसो 
सन्तोसोति - 


४५९अप्पेन अनवज्जेन, सन्तुड्ठो सुलभेन च। 

मत्तञ्ञू सुभरो हुत्वा, चरे सद्भम्मगारवो॥ 


४६०अतीतं नानुसोचन्तो, नप्पजप्पमनागतं । 
पच्चुप्पन्नेन यापेन्तो, सन्तुट्टोति पवुच्चतीति॥ 


४९. चतुरारक्खनिहदेसो 
चतुरक्खाति ८ 


४६९बुद्रानुस्सति मेत्ता च, असुभं मरणस्सति। 
आरकत्तादिनारहं, सम्मा सामञ्च बुद्धतो॥ 


४६२सम्मासम्बुद्भइति वानुस्सति या पुनप्पुनं । 
नवभेदे भगवतो, बुद्धानुस्सति सा गुणे॥ 


४६३सीमट्टसङ्गे सीमट्टदेवतासु च इस्सरे । 
जने गोचरगामम्हि, तत्थुपादाय मानुसे॥ 


४६४सब्बसत्तेसु सुखिता, होन्तावेरातिआदिना। 
परिच्छिज्ज परिच्छिज्ज, भावना मेत्तभावना॥ 


४६५वण्णसण्ठानओकास-दिसतो परिच्छेदतो। 
बवत्थपेत्वा केसादि-कोड्टासे अनुपुब्बतो॥ 


४६६नातिसीघञ्च सणिकं, विक्खेपं पटिबाहयं । 
पण्णत्ति समतिक्कम्म, मुञ्चन्तस्सानुपुब्बतो॥ 


४६७त्रणणआसयसण्ठान-गन्धोकासेहि भावना। 
पटिक्कूलाति कोट्ठासे, उद्धुमातादिवत्थुसु । 
गहेत्वा असुभाकारं, पवत्ता भावनासुभं॥ 


४६८:मरणं मे भविस्सति, जीवितं उच्छिज्जिस्सति। 
मरणं मरणं वा”ति, भावयित्वान योनिसो॥ 


४६९ब्रधकस्सेवुपट्ठाना, सम्पत्तीनं विपत्तितो। 
उपसंहरतो कायबहुसाधारणा तथा॥ 


४ ७०आयुदुब्बलतो कालववत्थानस्सभावतो । 

अद्धानस्स परिच्छेदा, भावना मरणस्सतीति॥ 
५०. विपस्सनानिहेसो 


विपस्सनाति - 


४ ७९नामरूपं परिग्गय्ह, ततो तस्स च पच्चयं । 
हुत्वा अभावतोनिच्चा, उदयब्बयपीळना॥ 


४७२दुक्खा अवसवत्तित्ता, अनत्ताति तिलक्खणं । 
आरोपेत्वान सङ्कारे, सम्मसन्तो पुनप्पुनं । 
पापुणेय्यानुपुब्बेन, सब्बसंयोजनक्खयन्ति॥ 


निगमनकथा 


४ ७३अधिसीलाधिचित्तानं, अधिपञ्ञाय सिक्खना। 
भिक्खुकिच्चमतो खुद्दसिक्खायं समुदाहटा॥ 


४७ व्पहतो कित्तिसहस्स, यस्स लोकविचारिनो। 
परिस्समो न सम्भोति, मालुतस्सेव निच्चसो॥ 


४७प्तेन धम्मसिरीकेन, तम्बपण्णियकेतुना । 
थेरेन रचिता धम्मविनयञ्जुपसंसिता॥ 


४७धरत्तावतायं निट्ठानं, खुद्दसिक्खा उपागता । 
पञ्चमत्तेहि गाथानं, सतेहि परिमाणतोति॥ 


खुद्दसिक्खा निट्टिता। 


॥ नमो तस्स भगवतो अरहतो सम्मासम्बुद्धस्स॥ 
खुहसिक्खा-पुराणटीका 


गन्थारम्भकथा 


यो चिरं दीघमद्भानं, विदित्वा दुविखितं जनं । 
तथापि नावबुज्झन्तमनुकम्पाय चोदितो॥ 


बोधाय पणिधिं कत्वा, पत्तो सम्बोधिमुत्तमं । 

तस्स पादे नमस्सित्वा, धम्मं सङ्घञ्च साधुकं॥ 


पुब्बाचरियपादेसु, ठपेत्वा सीसमत्तनो। 
थेरेन धम्मसिरिना, थिरसीलेन या कता॥ 


“आदितो उपसम्पन्नसिक्खितब्ब''न्तिआदिना। 
खुहसिक्खा समासेन, तस्सा अत्थविनिच्छयं॥ 


लिखिस्सामि हितत्थाय, आदिकम्मिकभिक्खुनं । 
तत्थ युत्तं गहेतब्बमयुत्तं तुज्झितब्बकन्ति । 
गन्थारम्भकथावण्णना 


(क) एत्थाह - कतमा खुद्दसिक्खा, कथं सिक्खितब्बा, कस्मा सिक्खितब्बा, के सिक्खन्ति, के सिक्खितसिक्खाति? 
बुच्चते - अधिसीलअधिचित्तअधिपञ्ञावसेन तिस्सो सिक्खा, गन्थवसेनेत्थ सङ्किपित्वा वुत्तत्ता तद्दीपनो गन्थो 
““खुद्दसिक्खा ति वुच्चति, अथ वा “खुद्दं अनेलकं मधुपटल''न्तिआदीनि विय सिक्खाकामानं मधुरताय खुद्दा च ता 
सिक्खा चाति खुद्दसिक्खा, अथ वा “खुद्दपुत्तम्हि समण पोस म”न्तिआदीसु विय बहुविधत्तापि खुद्दा च ता सिक्खितब्बतो 
सिक्खा चाति खुद्दसिक्खा । अधिसीलसिक्खा पनेत्थ चारित्तवारित्तवसेन दुविधम्पि सीलं यथानुसिड्टं पटिपज्जमानेन 
तप्पटिपक्खे किलेसे तदङ्गप्पहानवसेन पजहन्तेन सिक्खितब्बा, अधिचित्तसिक्खा पन यथावृत्तेसु आरम्मणेसु 
अभियोगकरणवसेन झानप्पटिपक्खानं नीवरणगणानं विक्खम्भनप्पहानं कुरुमानेन सिक्खितब्बा, अधिपञ्जासिकखा पन 
यथानुरूपं समुच्छेदवसेन सानुसये किलेसे समुच्छिन्दन्तेन सिक्खितब्बा । 


कस्मा सिक्खितब्बाति एत्थ - 


जातिआवीहि दुक्खेहि, अनेकेहि उपहुतं । 
खन्धलोकं जहित्वान, पत्तुं खेमं पुरं सिवं॥ 


कल्याणपुथुज्जनेन सह सत्त सेक्खा सिक्खन्ति। अरहन्तो सिक्खितसिक्खा । 


ये बीतमोहा मुनिपुङ्गवस्स । 
सिस्सेसु अग्गा मुनिना पसत्था । 
ते तीसु सिक्खासु समत्तसिक्खा। 
ततो परे केन समत्तसिक्खाति॥ 


आदितोति एत्थ आदिम्हियेवाति अत्थो, आदितो पट्ठायाति वा। उपसम्पन्नेन च उपसम्पन्नाय च सिक्खितब्बं 
उपसम्पन्नसिक्खितब्बं । सह मातिकाय समातिकं। पुब्बे वुत्तप्पकारं खुद्दसिक्खं पवक्खामि आदरेन, पकारेन वा वक्खामि 
रतनत्तयं वन्दित्वाति अत्थो। अपिच थेरो आदितोति वचनेन सद्भापब्बजितानं कुलपुत्तानं आलसियदोसेन 
अप्पटिपज्जन्तानं अञ्जाणदोसेन अञ्जथा पटिपज्जन्तानं संवेगं जनेति। कथं? अतिदुल्लभं खणसमवायं पटिलभित्वा 
तङ्कणं न कुसीतेन वा निरत्थककथापसुतेन वा वीतिनामेतब्बं, किं कातब्बं? आदितो पट्टाय निरन्तरमेव तीसु सिकखासु 

आदरो जनेतब्बोति । एत्थाह - किं तं रतनत्तयं नाम, यं वन्दित्वा थेरो खुद्दसिक्खं पवक्खतीति? वुच्चते - बुद्धरतनं 
धम्मरतनं सङ्घरतनन्ति इमानि तीणि रतनानि। तानि हि रतिजननड्डेन “रतनानी"ति वुच्चन्ति। अपिच - 


“चित्तीकतं महग्घञ्च, अतुलं दुल्लभदस्सनं । 
अनोमसत्तपरिभोगं, रतनं तेन वुच्चती 'ति॥ (दी० नी० अट्टु० २.३३; सं० नि० अट्ठ० ३.५.२२३; खु० पा० अट्ठु० 
६.३; सु० नि० अट्ठ० १.२२६; महानि० अद्टु० ५०; उदा० अट्० ४५) - 


इमिस्सा गाथाय वसेन रतनत्थो वेदितब्बो। 
मातिकावण्णना 


(ख-ज) इदानि “समातिक न्ति वुत्तत्ता मातिकं ताव दस्सेतुं “पाराजिका च चत्तारो'तिआदि आरद्धं। 
सब्बसिक्खानं पन मूलभूतत्ता अधिसीलसिक्खाव पठमं वुत्ता । “सीले पतिट्ठाया”ति (सुं० नि० १.१.२३, १९२; पेटको० २२; 
मि० प० २.१.९) हि वृत्तं । तत्रापि महासावज्जत्ता, मूलच्छेज्जवसेन पवत्तनतो च सब्बपठमं जानितब्बाति पाराजिकाव पठमं 
वुत्ताति | इदानि यथानिक्खित्तानि मातिकापदानि पटिपाटिया वित्थारेत्वा दस्सेतुं “पाराजिका च चत्तारो”ति पठमपदं उद्भटं, 
तस्सायमत्थो - पाराजिकाति पराजिता पराजयमापन्ना, सिक्खापदं अतिक्कमित्वा तेनेव आपत्ति आपज्जित्वा, ताय वा 
पराजयमापादितानमेतं अधिवचनं, ते पन चत्तारोति वुत्तं होति । 


९. पाराजिकनिद्देसवण्णना 


९-२. इदानि ते दस्सेतुं “मग्गत्तये”तिआदि आरद्भं | तत्थ मनुस्सामनुस्सतिरच्छानगतानं वसेन तिस्सो इत्थियो, तयो 
उभतोब्यञ्जनका, तयो पण्डका, तयो पुरिसाति पाराजिकवत्थुभूतानं निमित्तानं निस्सया द्वादसमत्ता होन्ति, तेसं 
वच्चमग्गप्पस्सावमग्गमुखमग्गवसेन तयो मग्गा। तत्थ मनुस्सित्थिया तयो, अमनुस्सित्थिया तयो, तिरच्छानगतित्थिया 
तयोति नव, तथा मनुस्सउभतोब्यञ्जनकादीनं । मनुस्सपण्डकादीनं पन वच्चमग्गमुखमग्गवसेन द्वे द्वे कत्वा छ, तथा 
मनुस्सपुरिसादीनन्ति सब्बेसं वसेन तिंस मग्गा होन्ति। ते सब्बे परिग्गहेत्वा इध “मग्गत्तये' ति वुत्तं, तस्मिं मग्गत्तयेति 
अत्थो। अनिक्खित्तसिक्खोति भिक्खुभावतो चवितुकामताचित्तेन यथालक्खणं अपच्चक्खातसिक्खोति अत्थो। 
सन्थतसन्थतेति वत्थादीसु येन केनचि सन्थते वा असन्थते वा। अल्लोकासेति मग्गत्तयस्स पकतिवातेन असम्फुद्टप्पदेसे । 
निमित्तन्ति अङ्गजातं । संसन्थतं वा असन्थतं वाति अत्तनो अङ्गजातं वत्थादीनं अञ्जतरेन पटिच्छन्नं वा अप्पटिच्छन्नं 
वा। उपादिण्णन्ति अनट्ठकायप्पसादं। वुत्तप्पकारे मग्गत्तये पवेसन्तो चुतो पाराजिकोति सम्बन्धो । नट्ठकायप्पसादं पन 
पीळकं वा चम्मखिलं वा लोमं वा पवेसन्तस्स दुक्कटं, मनुस्सानं पन जीवमानकसरीरे अक्खिनासाकण्णच्छिहवत्थिकोसेसु 
सत्थकादीहि कतवणे वा मेथुनरागेन तिलबीजमत्तम्पि अङ्गजातं पवेसन्तस्स थुल्लच्चयं, अवसेससरीरेसु उपकच्छकादीसु 
च दुक्कटं | तिरच्छानगतानं हत्थिअस्सगोणगद्रभओठमहिंसादीनं नासाय थुल्लच्चयं, तथा तेसं बत्थिकोसेसु । सब्बेसम्पि 
तिरच्छानगतानं अक्खिकण्णवणेसु दुक्कटं, तथा तेसं अवसेससरीरेसुपि । 


इदानि पवेसनं नाम न केवलं अत्तुपक्कमेनेव होति, भिक्खुपच्चत्थिकादीनं पन वसेन परूपक्कमेनापि होति, तत्थापि 
सेवनचित्ते सति पाराजिको होतीति दस्सनत्थं “अथ वा तिआदि वृत्तं। तस्सत्थो - यो भिक्खु 
पवेसनपविट्टुठितउद्धारणक्खणेसु सादियति, तस्मिं खणे सेबनचित्तं उपट्टपेति, सोपि पाराजिको होति। यो पन भिक्खु 

सब्बसो असादियन्तो आसीविसमुखं अङ्गारकासुञ्च पविट्टं विय मञ्ञति, सो निप्पराधो होति। एत्थ ठितं नाम 
सुक्कविस्सद्विसमयप्पवत्ति । 


पठमं । 


३-४. इदानि दुतियं दस्सेतुं “आदियेय्या तिआदिमाह। “आदियेय्या'तिआदीनं पदानं “ अदिन्नं थेय्यचित्तेन भवे 
पाराजिको”ति इमिना सम्बन्धो । आदियेय्याति आरामादिं अभियुञ्जित्वा यो भिक्खु गण्हेय्य, सो भवे पाराजिकोति अत्थो। 
एवं सेसेसुपि। हरेय्याति वेतनेन वा मित्तभावेन वा अञ्ञस्स भण्डं हरन्तो पुन थेय्यचित्ते उप्पन्ने “सीसे भारं थेय्यचित्तो 
आमसती”'तिआदिना गण्हेय्याति अत्थो। अवहरेय्याति “उपनिक्खित्तं भण्डं `देहि मे भण्ड'न्ति वुच्चमानो “नाहं 
गण्हामी'तिआदिना अवहरेय्य। इरियापथं कोपेय्याति सहभण्डहारकं नेस्सामी “ति तेनेव पुरिसेन तं नेतुं तस्स गमनपथं 
बारेत्वा अञ्ञेन मग्गेन तं सन्तज्जेत्वा नेति, एवं नेन्तस्स तस्स पुरिसस्स पठमपादे थुल्लच्चयं, दुतियपादुद्भारे पाराजिकं | 
““थलड्ं भण्डं थेय्यचित्तो आमसती 'तिआदिना ठाना चावेय्य। परिकप्पितद्ठानं वा सुङ्कघातं वा अतिक्कामेन्तो सङ्केतं 
बीतिनामेस्य। यं किञ्चि परपरिग्गहितं सस्सामिकं भण्डं तेहि सामिकेहि कायेन वा वाचाय वा न दिन्नन्ति अदिन्नं । 


इदानि न इमिनाव आकारेन अवहारको पाराजिको होति, अञ्ञथापि होतीति दस्सेतुं “अथ वा 'तिआदि वुत्तं । 
थेस्याबहारको च बलावहारको च कुसावहारको च पटिच्छन्नावहारको च परिकप्पाबहारको च भवे पाराजिकोति सम्बन्धो । 
तत्थ थेय्यावहारो नाम सन्धिच्छेदादीहि वा कंसकूटमानकूटतुलाकूटादीहि वा बञ्चेत्वा गहणं । पसय्हावहारो बलावहारो। 
कुससङ्कमनं कत्वा परकोड्ठासग्गहणं कुसावहारो। परभण्डं पंसुआदिना पटिच्छादेत्वा सामिकेसु अपस्सित्वा गतेसु 
पच्चागन्त्वा गहणं पटिच्छन्नावहारो। परिकप्पावहारो पन दुविधो भण्डोकासवसेन। तत्थ “साटको चे, गण्हिस्सामि, 
सृत्तञ्चे, न गण्हिस्सामी"ति भण्डं परिकप्पेत्वा अन्धकारे पसिब्बकं गण्हाति। तत्थ चे साटको होति, उद्भारेयेब पाराजिकं । 
सचे सुत्तं होति, रक्खति, पुन “सुत्त"'न्ति जत्वापि “यं लद्धं, तं गहेतब्ब''न्ति उग्गण्हन्तो उद्धारेयेव पाराजिकं, अयं 
भण्डपरिकणप्पो। ओकासपरिकप्पो गब्भद्वारप्पमुखविहारादीनं वसेन परिच्छेदं करोति “सचे मं एत्थन्तरे पस्सन्ति, दस्सामि, 
नो चे पस्सन्ति, गण्हित्वा गच्छामीति, तस्स तं परिकप्पितपरिच्छेदं अतिक्कमन्तस्स पदवारेन पाराजिकं वेदितब्बं, अयं 
ओकासपरिकप्पो। 


इदानि इमस्मिं अदिन्नादाने विनिच्छयनयं दस्सेतुं “भण्डकालग्घदेसेहीतिआदि वृत्तं। एत्थाति अदिन्नादाने। 
निच्छयोति विनिच्छयो कातब्बोति अत्थो। तत्थ केनचि भिक्खुना “मया इदं नाम भण्डं थेय्यचित्तेन गहित' न्ति वृत्ते 
विनयधरेन सहसाव तं आपत्ति अनारोपेत्वा तस्स भण्डस्स सामिकअस्सामिकभावं उपपरिक्खित्वा यदि सस्सामिकं, तस्स 
भण्डस्स अग्घवसेन आपत्तिया कारेतब्बो। सचे निरालयकाले गहितं, पाराजिकेन न कारेतब्बो, अयं भण्डवसेन 
विनिच्छयो। 


कालोति अवहारकालो। तदेव हि भण्डं कदाचि महग्घं होति, कदाचि अप्पग्घं, तस्मा यस्मिं काले अवहटं, तस्मि 
काले यो तस्स अग्घो, तेन अग्घेन आपत्तिया कारेतब्बो, अयं कालवसेन विनिच्छयो। 


अग्घोति भण्डग्घो। नवभण्डस्स हि यो अग्घो, सो पच्छा परिहायति, तस्मा सब्बदा भण्डं पकतिअग्घवसेनेव न 
कारेतब्बं, अयं अग्घवसेन विनिच्छयो। देसोति अवहारदेसो। भण्डुट्ठानदेसे हि भण्डं अप्पग्घं होति, अञ्ञत्थ महग्घं, तस्मा 
यस्मिं देसे भण्डं अवहटं, तस्मियेव देसे अग्घेन कारेतब्बो, अयं देसवसेन विनिच्छयो। 

परिभोगेनपि साटकादिकस्स भण्डस्स अग्घो परिहायति, तस्मा तस्स परिभोगवसेन परिहीनापरिहीनभावो 
उपपरिक्खितब्बो, अयं परिभोगवसेन विनिच्छयो। 


दुतियं। 


५. इदानि ततियं दस्सेतुं “मनुस्सविग्गहन्तिआदि आरद्धं । तत्थ मनुस्सविग्गहन्ति पटिसन्धिविज्ञाणेन सद्भि 
उप्पन्नं कललरूपं आदिं कत्वा पकतिया वीसतिवस्ससतायुकस्स सत्तस्स याव मरणकाला एत्थन्तरे अनुपुब्बेन वुद्धिप्पत्तो 
अत्तभावो, एसो मनुस्सविग्गहो नाम, एवरूपं मनुस्सविग्गहन्ति अत्थो । चिच्चाति वधकचेतनावसेन सञ्चेतेत्वा पकप्पेत्वा 
अभिवितरित्वा वीतिक्कमोति अत्थो। जीविता वा वियोजयेति वुत्तप्पकारं मनुस्सविग्गहं कललकालेपि तापनमद्दनेहि वा 
भेसज्जसम्पदानेन वा ततो वा उद्धम्पि तदनुरूपेन उपक्कमेन सन्ततिविकोपनवसेन यो जीविता वियोजेय्य, सो चुतो भवेति 
सम्बन्धो। किञ्च भिय्यो -- “सत्थहारकं वा” तिआदि वुत्तं । एत्थ हरतीति हारकं, कि हरति? जीवितं, हरितब्बन्ति वा 
हारकं, उपनिक्खिपितब्बन्ति अत्थो, सत्थञ्च तं हारकञ्चाति सत्थहारकं। अस्साति मनुस्सविग्गहस्स। यथा 
मनुस्सविग्गहो इच्छितिच्छितक्खणे तं असिआदिसत्थं पटिलभति, तथा सयं मरणचेतनो मरणाधिप्पायो हुत्वा 
उपनिक्खिपेय्य। सोपि चुतो भवेति अत्थो। एतेन थावरप्पयोगं दस्सेति। 


६-७. इदानि “मरणवण्ण वा संवण्णेय्या"तिआदिविधिं दस्सेतुं “गाहेय्य मरणूपायं, वदेय्य मरणे गुण न्ति वृत्तं। 
तत्थ “सत्थं वा आहर, विसं वा खाद, रज्जुया वा उब्बन्धित्वा कालं करोही”तिआदिना नयेन मरणत्थाय उपायं गाहेय्य। 
मरणसंवण्णना पनेत्थ बहुविधा “कायेन संवण्णेति, वाचाय कायवाचाय दूतेन लेखाय वा संवण्णेती”ति वृत्तत्ता। तत्थ 
कायेन संवण्णेति नाम कायेन विञ्ञापेति। “यो पपाते पपतनादीनि कत्वा मरति, सो धनं वा लभति, यसं वा लभति, 
सग्गं वा गच्छती”तिआदिना नयेन संवण्णेति, आपत्ति दुक्कटस्स। तस्स वचनं सुत्वा कोचि “मरिस्सामी”ति दुक्खं वेदनं 
उप्पादेति, थुल्लच्चयं। मरति चे, पाराजिकं । एवं सेसेसुपि। दूतेन संवण्णनायं पन दूतस्स सासनं आरोचापेति “एवं 
आरोचेही”ति, “यो एवं मरति, सो धनं वा लभती”ति सब्बं पुरिमसदिसमेव। लेखाय संबण्णेति नाम 
गिरिपब्बतपुराणादिलेखं लिखति, “यो एवं मरती”तिआदि वुत्तनयमेव। एत्थापि यो मरणूपायं वा गाहेस्य, मरणे वा गुणं 
बदेय्य, सो चुतो भवेति सम्बन्धो । 


इदानि पन इमस्स मनुस्सविग्गहस्स छब्बिधे पयोगे दस्सेतुं “पयोगा”तिआदि आरद्धं। 
साहत्थिकनिस्सग्गिकआणत्तिकथावरइद्भिमयविज्जामयानं वसेन तस्स मनुस्सविग्गहस्स छप्पयोगाति अधिप्पायो। तत्थ 
साहत्थिकोति सयं मारेन्तस्स कायेन वा कायप्पटिबद्भेन वा पहरणं । निस्सग्गिकोति दूरे ठितं मारेतुकामस्स कायादीहि 
उसुसत्तियन्तपासाणादीनं निस्सज्जनं। आणत्तिकोति “असुक नाम मारेही ति अञ्ञं आणापेन्तस्स आणापनं। थावरोति 
ओपातकखणनं, अपस्सेनसंविधानं, असिआदीनं उपनिक्खिपनं, तळाकादीसु विससम्पयोजनं, रूपूपहारोति एवमादि। 
कम्मविपाकजाय इद्धया पयोजनं इद्धिपयोगं। मारणत्थाय विज्जानं परिजप्पनं विज्जामयोति। 


इदानि इमेसु छसु पयोगेसु आणत्तियं सङ्केतविसङ्केततं दस्सेतुं “कालवत्थाबुधिरियापथा'तिआदिमाह | तत्थ 
कालोति पुब्बण्हसायन्हादिकालो च योब्बनथावरियादिकालोपि च। इमेसु यं किञ्चि कालं नियमेत्वा “इमस्मिं नाम काले 
मारेही”ति आणत्तो सचे तस्मियेव काले मारेति, आणत्तिक्खणेयेव पाराजिकं । सचे नियमितकालतो पुरे वा पच्छा वा 
मारेति, आणापको मुच्चति । वत्थृति मारेतब्बो पुग्गलो। सचे आणत्तो तमेव मारेति, आणापकस्स आणत्तिक्खणेयेव 
पाराजिकं । अथ अञ्ञं मारेति, आणापको मुच्चति । एवं सेसेसुपि वुत्तनयेनेव विनिच्छयो वेदितब्बो | आवुधन्ति 

असिआदि। इरियापथोति मारेतब्बस्स गमनं वा निसज्जा वाति एवमादिको । किरियाविसेसोति विज्झनं वा छेदनं 
वा भेदनं वा सूलारोपनं वाति एवमादिको। ओकासोति गामो वा वनं वा गेहं वाति एवमादिको । इमेसु यथा यथा वधको 
आणत्तो, तथा तथा कते आणापकस्स आपत्ति, अञ्जथा कते विसङ्केतो होति। आणत्तियं पन अयं विसेसो ` अधिद्ठायाति 
अधिट्टहित्वा आणापेति “एवं विज्झ, एवं पहर, एवं घातेही”ति वुत्ताय पाळिया लब्भतीति जातब्बो। 


ततियं। 


८-९. इदानि चतुत्थं दस्सेतुं “झानादिभेद'न्तिआदिमाह। तस्सत्थो - “झानं विमोक्खो समाधि समापत्ति 
जाणदस्सनं मग्गभावना फलसच्छिकिरिया किलेसप्पहानं विनीवरणता चित्तस्स सुञ्जागारे अभिरती"ति एवं वुत्तं 
उत्तरिमनुस्सधम्मं अत्तनि नत्थिताय नोसन्तं “मयि अत्थी”ति अत्तनि वा तं “अहं एत्थ सन्दिस्सामीति अत्तानं वा तत्थ 
उपनेत्वा दीपेन्तो चुतो भवे। कोट्ठासं बाति एत्थ “झानलाभी, विमोकखलाभी, समाधिलाभी, समापत्तिलाभीम्ही”ति 
एवमादिना नयेन कोट्टासतो वाति अत्थो। एकेकं वाति “पठमस्स झानस्स लाभी, दुतियस्स झानस्स लाभीम्ही”ति 
एवमादिना नयेन एकेकं वाति अत्थो। “अतीतभवे सोतामन्नोम्ही ति वदतो अतीतभवं सन्धाय कथितत्ता पाराजिकं नत्थि, 
तस्मा “पच्चुप्पन्नभवस्सित न्ति वृत्तं, तस्स पच्चुप्पन्नभवनिस्सितं कत्वाति अत्थो। अञ्ञापदेसरहितन्ति “यो ते विहारे 
वसति, सो भिक्खु पठमस्स झानस्स लाभी”तिआदिना नयेन अञ्ञापदेसं विनाति अत्थो। एवं दीपेन्तो हि 
थुल्लच्चयमापज्जति। दीपेन्तोति “पठमं झानं समापज्जि, समापज्जामि, समापन्नो, पठमस्स झानस्स लाभीम्हि, वसीम्हि, 
सच्छिकतं अस्सा”ति एवमादिना नयेन दीपेन्तोति अत्थो। “अधिगतो"ति मानो अधिमानो, सो यस्स नत्थि, सो 
अनधिमानिको। केन एवं दीपेन्तोति चे? तं दस्सेतुं “कायेन वाचा तिआदि वृत्तं, कायेन वा वाचाय वा तदुभयेन वाति 
अत्थो। बिञ्जत्तिपथेति यत्थ ठितो मनुस्सजातिको गहट्ठो वा पब्बजितो वा तस्स वचनं पकतिसोतेन सुत्वा समनन्तरमेव 
“इमं नाम एस वदती"ति जानाति, तत्थ ठत्वा दीपेन्तो चुतो भवे, न देवब्रह्मादीसु अञ्ञतरेन जातेति अत्थो। 


चतुत्थं । 


१०. इदानि चतुन्नम्पि साधारणविनिच्छयं वत्तुं “पाराजिकेते चत्तारोतिआदिमाह। तत्थायं सङ्घेपो -- चत्तारोपि 
एते पाराजिका “एककम्मं एकुद्देसो समसिक्खता' ति एवं वुत्तसंवासस्स अभब्बताय असंवासा, यथापुरे पुब्बे गिहिकाले 
च अनुपसम्पन्नकाले च असंवासिका, एवं पच्छा पाराजिकं आपन्नापि असंवासाति। किञ्च भिय्यो - अभब्बा 
भिक्खुभावाय पुन तेन अत्तभावेन उपसम्पदाय अवत्थुताय उपसम्पन्ना भवितुम्पि अभब्बाति अत्थो। कि वियाति चे? 
सीसच्छिन्नोव जीवितुं, यथापि सीसच्छिन्नो तेन अत्तभावेन पुन जीवितुं अभब्बो, एवमिमे चत्तारोति अधिप्पायो। 


११. इदानि इमेसु चतूसु पाराजिकेसु ये परियायाणत्तीहि सम्भवन्ति, ते दस्सेतुं “परियायो चा“ तिआदि वुत्तं । तत्थ 
परियायोति मरणाधिप्पायस्स कायपयोगो वा वचीपयोगो वा। तस्मा “यो ईदिसे मुहुत्ते सत्थं वा आहरित्वा विसं वा 
खादित्वा सोब्भादीसु वा पपतित्वा मरति, सो धनं वा लभति, यसं वा लभती 'तिआदिना नयेन मरणं अभिनन्दन्तो “इदं 
सुत्वा यो कोचि मरतू”ति यो परियायेन वदति, तं सुत्वा सचे कोचि तथा मरति, पाराजिकं | नियमितेन पन यं सन्धाय वुत्तं, 
तस्सेव मरणे पाराजिकं । आणत्ति पन वुत्तत्थायेव। ततिये मनुस्सविग्गहपाराजिके लब्भतीति सम्बन्धो | दुतिये पन 
अदिन्नादाने आणत्ति एव लब्भति, न परियायोति अत्थो। कस्मा नं परियायेन नापज्जतीति? यथा मनुस्सविग्गहे 
“मरणवण्णं वा संवण्णेय्या'ति वुत्तं, तथा इध अदिन्नादाने “वण्णं वा संवण्णेय्या"ति अवृत्तत्ता। सेसेसूति पठमचतुत्थेसु 
परियायाणत्तिद्वयं न लब्भतीति अत्थो। 

१२. इदानि चतूसुपि यथासम्भवं अङ्गभेदं दस्सेतुं “सेवेतुकामताचित्त न्तिआदि वुत्तं । तत्थ मेथुनधम्मस्साति 
मेथुनधम्मपाराजिकस्स। बुधाति विनयधरा। 


१३. मनुस्ससन्ति मनुस्ससन्तकता । एतेन पेततिरच्छानगतपरिग्गहेसु अनापत्तीति दीपितं होति । तथासञ्ञजीति 
मनुस्ससन्तकवसेन परपरिग्गहितसञ्जीति अत्थो। वत्थुनो गरुताति पञ्चमासकं वा अतिरेकपञ्चमासकं वा तदग्घनकं 
भण्डं वा होतीति अत्थो। अवहारो चाति पञ्चवीसतिया अवहारेसु येन केनचि अवहारो होतीति अत्थो। 
अदिन्नादानहेतुयोति अदिन्नादानपाराजिकस्स एतानि पञ्च अङ्गानीति अधिप्पायो। 


१४. पाणो मानुस्सकोति मनुस्सजातिकपाणो। तस्मिं पाणे पाणसञ्ञिता। घातचेतनाति वधकचेतना। पयोगोति 
तंसमुड्टितो साहत्थिकादीनं छन्नं पयोगानं अञ्ञतरपयोगो। तेन पयोगेन मरणं। पञ्चेते वधहेतुयोति 
मनुस्सविग्गहपाराजिकस्स पञ्च अङ्गानीति अत्थो। 


१५. असन्तताति उत्तरिमनुस्सधम्मस्स अत्तनि असन्तता चाति अत्थो। पापमिच्छतायारोचनाति इमिना यो केवलं 
पापमिच्छतं विना मन्दत्ता मोमूहत्ता भणति, तस्स अनापत्तीति दीपितं होति । तस्साति यस्स आरोचेति, तस्स मनुस्सजातिता 
च। “यो ते विहारे बसति, सो भिक्खु अरहा"तिआदिना (परि० १६०, ३३६) नाञ्ञापदेसो च। तदेवाति तदा एव 
तङ्कणेयेव जाननं। असन्तदीपनेति उत्तरिमनुस्सधम्मारोचनपाराजिकेति अत्थो। 


९६. इदानि “पाराजिका च चत्तारो"ति एत्थ च-सद्देन सङ्गहितेहि सद्धि समोधानेत्वा दस्सेतुं “असाधारणा 
चत्तारो'तिआदि वृत्तं । तत्थ उब्भजाणुमण्डलिका वज्जप्पटिच्छादिका उक्खित्तानुवत्तिका अड्टवत्थुकाति इमे चत्तारो 
भिक्खुनीनं भिक्खृहि असाधारणा नाम। एतासु उब्भजाणुमण्डलिका नाम या कायसंसग्गरागेन अवस्सुता तेनेव रागेन 
अवस्सुतस्स मनुस्सपुरिसस्स अवखकानं अधो, जाणुमण्डलानं कप्परानञ्च उपरि येन केनचि सरीरावयवेन आमसनादिं 
सादियति, तस्सा अधिवचनं। या पन भिक्खुनी अञ्जिस्सा भिक्खुनिया पाराजिकसङ्कातं वज्जं जानं पटिच्छादेति, सा 
वज्जप्पटिच्छादिका नाम । समग्गेन पन सङ्घेन उक्खित्तं भिकखुं या भिक्खुनी यंदिड्टिको सो होति, तस्सा दिड्टिया गहणवसेन 
अनुवत्तति, सा उक्खित्तानुवत्तिका नाम | या पन कायसंसग्गरागेन तिन्ता तथाविधस्सेव पुरिसस्स हत्थग्गहणं वा 
सङ्घाटिकण्णग्गहणं वा सादियति, कायसंसग्गसङ्घातस्स असद्धम्मस्स पटिसेवनत्थाय पुरिसस्स हत्थपासे सन्तिट्ठति वा, 
तत्थ ठत्वा सल्लपति वा, सङ्केतं वा गच्छति, पुरिसस्स आगमनं वा सादियति, केनचि वा पटिच्छन्नोकासं पविसति, 
हत्थपासे ठत्वा कायं उपसंहरति, अयं अट्टुवत्थुका नामाति वेदितब्बा। 


अभव्बका एकादसाति एत्थ पण्डको थेय्यसंवासको तित्थियपक्कन्तको तिरच्छानगतो मातुघातको पितुघातको 
अरहन्तघातको भिक्खुनिदूसको सङ्घभेदको लोहितुप्पादको उभतोब्यञ्जनकोति इमे एकादस अभन्बपुग्गला नाम । 
विब्भन्ता भिक्खुनीति यदा भिक्खुनी विब्भमितुकामा हुत्वा सेतवत्थं वा कासायमेव वा गिहिनिवासनाकारेन निवासेति, 
तदा पाराजिकमापन्ना नाम होति, पुन उपसम्पदं न लभति, सा च पाराजिकाति अत्थो। मुदुपिट्टिको नाम कतपरिकम्माय 
मुदुकाय पिट्टिया समन्नागतो। सो एत्तावता न पाराजिको, अथ खो यदा अनभिरतिया पीळितो अत्तनो अङ्गजातं अत्तनो 
मुखमग्गवच्चमग्गेसु अञ्ञतरं पवेसेति, तदा पाराजिको होति। 


१७-१८. लम्बीति अङ्गजातस्स दीघत्ता एवं वुत्तो। सोपि यदा अनभिरतिया पीळितो अत्तनो अङ्गजातं अत्तनो मुखे वा 
बच्चमग्गे वा पवेसेति, तदा पाराजिको होति। मुखेन गण्हन्तोति एत्थ यो अनभिरतिया पीळितो परस्स सुत्तस्स वा 

पमत्तस्स वा अङ्गजातं अत्तनो मुखेन गण्हाति, सो चाति अत्थो। तत्थेवाति परस्स अङ्गजातेवाति अत्थो। यो 
अनभिरतिया पीळितो परस्स अङ्गजातं कम्मनियं दिस्वा अत्तनो वच्चमग्गेन तस्स उपरि निसीदति, तं अत्तनो वच्चमग्गं 
पवेसेति, सो चाति अत्थो। एते चत्तारो अनुलोमिका मेथुनस्साति सम्बन्धो। कथमिति चे? मग्गे मग्गप्पवेसनसदिसताय, न 
उभिन्नं रागवसेन सदिसभावूपगतानं द्रयंद्रयसमापत्तिसदिसताय । इधागता चत्तारोति मेथुनधम्मादिवसेन पाराजिका चत्तारो 
चाति एवं समोधानतो चतुवीसति पाराजिकाति अत्थो। 


एत्थाह - मातुघातकपितुघातकअरहन्तघातका ततियपाराजिकं आपन्ना, भिक्खुनिदूसको लम्बीआदयो चत्तारो 
पठमपाराजिकं आपन्नायेवाति कत्वा कुतो चतुवीसतीति? अधिप्पायो पनेत्थ अत्थि, मातुघातकादयो हि चत्तारो इध 
अनुपसम्पन्नायेव अधिप्पेता, लम्बीआदयो चत्तारो किञ्चापि पठमपाराजिकेन सङ्गहिता, यस्मा एकेन परियायेन मेथुनधम्मं 
अप्पटिसेविनोपि होन्ति, तस्मा विसुं वुत्ताति । पाराजिकविनिच्छयो। 


पाराजिकनिद्देसवण्णना निद्धिता। 
२. सङ्घादिसेसनिद्देसवण्णना 


१९. इदानि सङ्घादिसेसं पकासेतुं “गरका नवा"तिआदि आरद्भं । गरुकाति सङ्घादिसेसा इध अधिप्पेता, अञ्जत्थ 
पन पाराजिकापि सङ्गय्हन्ति। कस्मा “तेरसा"ति अवत्वा “नवा'ति वृत्तन्ति चे? वीतिक्कमक्खणेयेव आपज्जितब्बत्ता 
पठमापत्तिका वुत्ता, यावततियका पन चत्तारो सङ्घादिसेसा सङ्घायत्तत्ता चिरेन आपज्जन्तीति न वुत्ता । तत्थ 
मोचेतुकामताति मोचेतुकामतायाति अत्थो “अलज्जितातिआदीसु विय। इमिना पन नयेन मोचनस्सादो मुच्चनस्सादो 
मुत्तस्सादो मेथुनस्सादो फस्सस्सादो कण्डूबनस्सादो दस्सनस्सादो निसज्जनस्सादो वाचस्सादो गेहसितपेमं वनभङ्गियन्ति 
एकादस अस्सादा वुत्ता, तेसु एकंयेव मोचनस्सादं गहेत्वा सेसा पटिक्खित्ता होन्ति । 


तेसं अस्सादानं वसेन एवं विनिच्छयो वेदितब्बो - मोचेतुं अस्सादो मोचनस्सादो। मोचनस्सादचेतनाय निमित्ते 
उपक्कमति, मुच्चति, सङ्घादिसेसो । न मुच्चति चे, थुल्लच्चयं। मुच्चनस्सादे सचे अत्तनो धम्मताय मुच्चमानं अस्सादेति, 
न उपक्कमति, अनापत्ति। सचे मुच्चमानं अस्सादेन्तो उपक्कमित्वा मोचेति, सङ्घादिसेसोव। अत्तनो धम्मताय मुत्ते 
अस्सादो मुत्तस्सादो। एत्थापि उपक्कमस्स नत्थिताय अनापत्ति। एवं सब्बत्थ । मेथुनस्सादेन इत्थिं गण्हन्तस्स मृत्तेपि 
अनापत्ति, अयं मेथुनस्सादो। फस्सस्सादो दुविधो अज्झत्तिको बाहिरो चाति। तत्थ अज्झत्तिके ताव अत्तनो निमित्तं “थद्धं 
मुदुकन्ति जानिस्सामी”ति वा लोलभावेन वा कीळापयतो सचे मुच्चति, अनापत्ति। बाहिरफस्सस्सादे कायसंसग्गरागेन 
मातुगामं फुसतो आलिङ्गतो च मुत्ते अनापत्ति। कण्डूवनस्सादे दहुकच्छादीनं वसेन खज्जमानं निमित्तं कण्डूवनस्सादेन 
कण्डूवतो मृत्तेपि अनापत्ति। दस्सनस्सादे मातुगामस्स अनोकासं उपनिज्झायतो मुत्तेपि अनापत्ति। निसज्जनस्सादे 
मातुगामेन सद्भि रहो निसिन्नस्स मृत्तेपि अनापत्ति। वाचाय अस्सादो वाचस्सादो। तेन अस्सादेन मातुगामं 
मेथुनप्पटिसंयृत्ताहि वाचाहि ओभासन्तस्स मृत्तेपि अनापत्ति। गेहसितपेमे मातादीनं मातादिपेमेन आलिङ्गनादिं करोन्तस्स 
मुत्तेपि अनापत्ति। बनभङ्गे च सन्थवकरणत्थाय इत्थिया पेसितं पुप्फादिवनभङ्गसञ्जितं पण्णाकारं “इत्थन्नामाय नाम इदं 
मे पेसित”न्ति अस्सादेन आमसन्तस्स मुत्तेपि अनापत्ति। एतेसु पन मोचनस्सादवसेनेव उपक्कमन्तस्स आपत्ति, सेसानं 
वसेन अनापत्तीति वेदितब्बं । 


सुक्कस्साति “नीलं पीतकं लोहितकं ओदातं तक्कवण्णं दकवण्णं तेलवण्णं खीरवण्णं दधिवण्णं सप्पिवण्ण”न्ति 

(पारा० २३७) एवं आगतेसु दससु वण्णेसु यस्स कस्सचि सुक्कस्साति अधिप्पायो। उपक्कम्माति ` अज्झत्तरूपे 
मोचेति, बहिद्भारूपे मोचेति, अज्झत्तबहिद्भारूपे मोचेति, आकासे कटिं कम्पेन्तो मोचेती"ति (पारा० २३७) एवं वुत्तेसु 
चतूसु उपायेसु अञ्जतरेन उपायेन “रागूपत्थम्भे मोचेति, वच्चूपत्थम्भे मोचेति, पस्सावूपत्थम्भे मोचेति, वातूपत्थम्भे 
मोचेति, उच्चालिङ्गपाणकदद्टुपत्थम्भे मोचेती' ति एवं वृत्तेसु पञ्चसु कालेसु किस्मिञ्चि काले अङ्गजाते कम्मनियं पत्ते 
“आरोग्यत्थाय मोचेति, सुखत्थाय मोचेति, भेसज्जत्थाय, दानत्थाय, पुञ्ञत्थाय, यञ्जत्थाय, सग्गत्थाय, बीजत्थाय, 
बीमंसत्थाय, दवत्थाय मोचेती”ति (पारा० २३७) एवं वुत्तेसु दससु अधिप्पायेसु येन केनचि अधिप्पायेन हत्थादीसु येन 
केनचि उपक्कमित्वाति अत्थो। विमोचयन्ति अन्तमसो यं एका खुहकमक्खिका पिवेय्य, तत्तकम्पि मोचेन्तोति अत्थो। 
अञ्ञत्र सुपिनन्तेनाति या सुपिनन्ते सुक्कविस्सट्टि होति, तं ठपेत्वाति अत्थो। समणोति यो कोचि उपसम्पन्नो। गरुकन्ति 
सङ्घादिसेसं। फुसेति आपज्जेय्याति अत्थो। 


सुक्कविस्सट्विसिक्खापदं पठमं । 


२०. इदानि कायसंसग्गं दीपेतुं “इत्थिसञ्जी'तिआदि आरद्धं। तत्थ इत्थिसञ्जीति तदहजातायपि मनुस्सित्थिया 
इत्थिसञ्जीयेव हुत्वाति अत्थो। सचे तत्थ वेमतिको वा पण्डकपुरिसतिरच्छानगतसञ्जी वा होति, थुल्लच्चयं, तथा इत्थिया 
कायेन कायप्पटिबद्भामसने च कायप्पटिबद्धेन कायामसने च यक्खीपेतीपण्डकानं कायेन कायामसने च। 
पुरिसतिरच्छानगतित्थीनं पन कायेन कायामसनेपि दुक्कटं, तथा यक्खीआदीनं कायेन कायप्पटिबद्धादीसु च। मतित्थिया 
पन थुल्लच्चयं । कायसंसग्गरागवाति इमिना मातुपेमादिं मोक्खाधिप्पायञ्च पटिक्खिपति । सम्फुसन्तोति कायसंसग्गरागेन 
उपक्कम्म अन्तमसो लोमेनपि मनुस्सित्थिं सम्फुसन्तोति अत्थसम्बन्धो। इमिना यो इत्थिया आलिङ्गतोपि कायेन न 
वायमति, केवलं फस्संयेब अनुभवति, तस्स अनापत्तीति दीपितं होति। 


कायसंसग्गसिकखापदं दुतियं । 


२९. इदानि दुदुल्लवाचं पकासेतुं “तथा सुणन्ति न्तिआदि आरद्धं । तत्थ तथाति इत्थिसञ्जी। मनुस्सित्थिं 
सृणन्तिन्ति सम्बन्धो । सुणन्तिन्ति इमिना पटिबलायपि इत्थिया अविञ्जत्तिपथे ठिताय दूतेन वा पण्णेन वा आरोचेन्तस्स 
दुहुल्लवाचापत्तिन होतीति दीपितं होति। विञ्ञुञ्चाति इमिना या महल्लिकापि बालापि एळमूगापि असद्धम्मप्पटिसंयुत्तं 
कथं न जानाति, सा इध नाधिप्पेताति दस्सेति। वच्चमग्गपस्सावमग्गानं वसेन मग्गं वा मेथुनं वा आरब्भाति सम्बन्धो । 
दुहुल्लवाचाय रागो दुहुल्लवाचारागो, तेन दुदुल्लवाचारागेन। तं अस्सादेन्तो ओभासेत्वा दुरुत्तवचनं वत्वा गरुकं फुसेति 
अत्थो। 


कथं द्वे मग्गे आरब्भ पसंसति गरहति? तत्थ पसंसायपि ताव “इत्थिलक्खणेन सुभलक्खणेन समन्नागतासी"ति 

वदति, न तावसीसं एति। “तव वच्चमग्गो च पस्सावमग्गो च सुभो सुसण्ठानो दस्सनीयो, ईदिसेन नाम इत्थिलक्खणेन 
सुभलक्खणेन समन्नागतासी”ति वदति, सीसं एति, सङ्घादिसेसो होतीति अत्थो। गरहणे पन “सिखरणीसि, सम्भिन्नासि, 
उभतोब्यञ्जनासी”ति इमानि तीणि सुद्धानियेव सीसं एन्ति बच्चमग्गपस्सावमग्गानं नियतवचनत्ता अच्चोळारिकत्ता च। 
अज्ञानि पन ““अनिमित्तासि, निमित्तमत्तासी”तिआदीनि मग्गानं अनियतवचनत्ता मेथुनेन घटेत्वा वृत्तानि एव सीसं एन्ति। 
मेथुनप्पटिसंयृत्ते “देहि मे, अरहसि मे दातु”न्तिआदीहि पन सीसं न एति, “मेथुनधम्मं देही"तिआदिना मेथुनधम्मे घटितेयेव 
सङ्घादिसेसो। इत्थिया वच्चमग्गपस्सावमग्गे ठपेत्वा अधक्खकं उब्भजाणुमण्डलं आदिस्स वण्णादिभणने थुल्लच्चयं, तथा 
यक्खीपेतीपण्डकेसु वच्चमग्गपस्सावमग्गे मेथुनेपि। इमेसं पन यक्खीआदीनं अधक्खकादिके वुत्तप्पकारे पदेसे दुंक्कटं, 

तथा इत्थियादीनं उब्भक्खके अधोजाणुमण्डले कायप्पटिबद्धे चाति । 
दुडुल्लवाचासिक्खापदं ततियं । 


२२. इदानि अत्तकामपारिचरियं दस्सेतुं “बत्वा तिआदि वृत्तं । तत्थ वत्वाति दुहुल्लोभासने वृत्तप्पकारं इत्थिं 
इत्थिसञ्जीयेव हुत्वा वत्वाति अत्थो। अत्तकामुपट्रानवण्णन्ति एत्थ मेथुनधम्मसङ्घातेन कामेन उपट्ठानं कामुपट्ठानं, अत्तनो 
अत्थाय कामुपट्टानं अत्तकामुपट्ठानं, अत्तना वा कामितं इच्छितन्ति अत्तकामं, सयं मेथुनरागवसेन पत्थितन्ति अत्थो, 
अत्तकामञ्च तं उपड्ानञ्चाति अत्तकामुपट्ठानं, तस्स वण्णो अत्तकामुपट्ठानवण्णो, तं अत्तकामुपट्ठानवण्णं । “एतदग्गं, 
भगिनि, पारिचरियानं या मादिसं सीलवन्तं कल्याणधम्मं ब्रह्मचारि एतेन धम्मेन परिचरेय्या”ति एवं वत्वाति सम्बन्धो । 
मेथुनरागिनोति इमिना गिलानपच्चयादीहि उपट्ठानस्स वण्णं भणतो अनापत्तीति दीपितं होति। वाचा मेथुनयृत्तेनाति एत्थ 
मेथुनयुत्तेनेव वाचाय मेथुनयाचने गरुकं होति, न अञ्ञथाति अधिप्पायो। 


अत्तकामपारिचरियसिक्खापदं चतुत्थं । 


२३. इदानि सञ्चरित्तं दस्सेतुं “पटिग्गहेत्वा/तिआदि आरद्धं । तत्थ पटिग्गहेत्वाति इत्थिया वा पुरिसेन वा उभिन्नं 
मातादीहि वा “भन्ते, इत्थन्नामं इत्थिं वा पुरिसं वा एवं भणाही'ति वृत्तो तेसं वचनं “साधू”ति वा “होतू ति वा 
“भणामी ति वा येन केनचि आकारेन वचीभेदं कत्वा, सीसकम्पनादीहि वा सम्पटिच्छित्वाति अत्थो। सन्देसन्ति एत्थ पन 
इत्थी दसविधा मातुरक्खिता पितुरक्खिता मातापितुरक्खिता भातुरक्खिता भगिनिरक्खिता जातिरक्खिता गोत्तरविखिता 
धम्मरक्खिता सारक्खा सपरिदण्डाति। दस भरियायो धनक्कोता छन्दवासिनी भोगवासिनी पटवासिनी ओदपत्तकिनी 
ओभटचुम्बटका दासी च भरिया च कम्मकारी च भरिया च धजाहटा मुहुत्तिका चाति। 


तासु मातुरक्खिता भिक्खुं पहिणति “गच्छ, भन्ते, इत्थन्नामं बृहि 'होमि इत्थन्नामस्स भरिया धनक्कोता...पे०... 
मुहुत्तिका चा”ति, अयं इत्थिया सन्देसो नाम। सचे मातुरक्खिताय मातापिताभाताभगिनिआदयो भिक्खु पहिणन्ति “गच्छ, 
भन्ते, इत्थन्नामं बूहि 'होतु इत्थन्नामस्स भरिया धनक्कोता...पे०...मुहुत्तिका चा ति, अयम्पि इत्थिया सन्देसोयेव नाम | एवं 
पितुरक्खितादीसुपि नयो नेतब्बो। पुरिसो भिक्खु पहिणति “गच्छ, भन्ते, इत्थन्नामं मातुरक्खितं बृहि...पे०... सपरिदण्डं बृहि 
"होतु किर इत्थन्नामस्स भरिया धनक्कोता...पे०... मुहुत्तिका चा”ति, अयं पुरिसस्स सन्देसो नाम। सचे पुरिसस्स 
मातापिताभाताभगिनिआदयो भिक्खु पहिणन्ति “गच्छ, भन्ते, इत्थन्नामं मातुरक्खितं बृहि...पे०... सपरिदण्डं बृहि 'होतु 
इत्थन्नामस्स भरिया धनक्कोता...पे०... मुहुत्तिका चा”ति, अयम्पि पुरिसस्स सन्देसोयेव नाम, आणापनन्ति अत्थो। 


बीमंसित्वाति एत्थ वुत्तप्पकारेन सासनं गहेत्वा तस्सा इत्थिया वा पुरिसस्स वा तेसं अवस्सारोचनकानं 
मातापिताभाताभगिनिआदीनं वा आरोचेत्वाति अत्थो। हरन्ति यत्थ पहितो, तत्थ गन्त्वा तस्सा इत्थिया वा पुरिसस्स वा 
आरोचेति, सा इत्थी वा पुरिसो वा “साधू”'ति सम्पटिच्छतु वा, मा वा, लज्जाय वा तुण्ही होतु, पुन आगन्त्वा तस्सा इत्थिया 
वा पुरिसस्स वा हरन्तो गरुकं फुसेति सम्बन्धो । एत्तावता “पटिग्गण्हति वीमंसति पच्चाहरती' ति वृत्तं अङ्गत्तयं सम्पादितं 
होति। इमाय तिवङ्गसम्पत्तिया सङ्घादिसेसो, इतो येहि केहिचि द्वीहि अङ्गेहि थुल्लच्चयं, एकेन दुक्कटं | यक्खीपेतीपण्डकेसु 
अङ्गत्तयेनपि थुल्लच्चयमेव, एकेन वा द्वीहि वा दुक्कटन्ति । 


सञ्चरित्तसिक्खापदं पञ्चमं । 

२४. इदानि कुटिकारसिक्खापदं आवि कातुं “संयाचितपरिक्खार न्तिआदि आरद्ं। तत्रायं सङ्घेपत्थो - “वासि 
देथ, फरसुं देथा"तिआदिना सयं पवत्तितयाचनाय गहितपरिकखारं संयाचतपरिक्खार पदभाजने वृत्तनयेन सङ्गं तिकखत्त 
याचित्वा लद्धभिक्खूहि वा सङ्घेनेव वा तत्थ गन्त्वा सारम्भानारम्भसपरिक्कमनापरिककमनभावं जत्वा अदेसितवत्थुक 
“कुटि नाम उल्लित्ता वा होति अबलित्ता वा उल्लित्ताबलित्ता वा”ति (पारा० ३४९) एवं वुत्तलक्खणं कुटिं । “तत्रिदं 
पमाणं, दीघसो द्वादस विदत्थियो सुगतविदत्थिया, तिरियं सत्तन्तरा”ति (पारा० ३४८) एवं वुत्तपमाणातिक्कन्तं, “मय्हं 
वासागारं एसा”ति एवं अत्ता उद्देसो एतिस्साति अत्तुद्देसा, तं अत्तुद्देसं कत्वा गरु सङ्घादिसेसं फुसेति सम्बन्धो। अयं पनेत्थ 
विनिच्छयो - अदेसितवत्थुकं पमाणातिक्कन्तं कुन्थकिपिल्लिकादीनं आसये कतत्ता सारम्भं द्वीहि बलीबद्देहि युत्तेन 
सकटेन गन्तुं असक्कुणेय्यताय अपरिक्कमनं उल्लित्तादिभेदं कुटिं अत्तनो वसनत्थाय करोन्तो वा कारापेन्तो वा “इदानि 
निट्ठानं गमिस्सती 'ति पठमपिण्ड्दाने थुल्लच्चयं, दुतियपिण्डदानेन लेपे घटिते द्वे च सङ्घादिसेसे द्वे च दुक्कटानि, सचे 
देसितवत्थुकायेब वा पमाणातिक्कन्तायेव वा होति, एकं सङ्घादिसेसं द्वे च दुक्कटानि आपज्जतीति । 


कुटिकारसिक्खापदं छटुँ। 


२५. इदानि विहारकारसिकखापदं दस्सेतुं “महल्लक ˆ न्तिआदि आरद्भं । तत्थ महल्लकन्ति सस्सामिकभावेन 
संयाचितकुटितो महन्तभावो एतस्स अत्थि, यस्मा वा वत्थुं देसापेत्वा पमाणातिक्कमेनापि कातुं वट्टति, तस्मा 
पमाणमहन्ततायपि महल्लको, तं महल्लकं विहारं वा कत्वाति अत्थो। एत्थ पन अदेसितवत्थुकभावेन एको सङ्घादिसेसो, 
सेसं अनन्तरसदिसमेव। इध च तत्थ च वासागारं ठपेत्वा उपोसथागारं वा जन्ताघरं वा अग्गिसालं वा भविस्सतीति 
एवमादिना नयेन करोन्तस्स अनापत्ति। 


विहारकारसिक्खापदं सत्तमं । 


२६. इदानि अमूलकसिक्खापदं पकासेतुं “अमूलकेना 'तिआदि आर्धं | तत्थ अमूलकेनाति यं चोदकेन 
चुदितकम्हि पुग्गले अदिड्टं असुतं अपरिसङ्कितं, इदं एतेसं दस्सनसवनपरिसङ्कासङ्घातानं मूलानं अभावतो अमूलकं, तेन 
अमूलकेन वत्थुनाति सम्बन्धो । तत्थ अदिद्रुं नाम अत्तनो पसादचकखुना वा दिब्बचक्खुना वा अंदिट्ठ । असुतं नाम तथेव 
केनचि वुच्चमानं न सुतं। अपरिसङ्कितं नाम चित्तेन अपरिसङ्कितं, तं पन दिट्टुसुतमुतवसेन तिविधं । तत्थ भिक्खुञ्च 
मातुगामञ्च तथारूपे ठाने दिस्वा “अद्धा इमेहि कत”न्ति वा “करिस्सन्ती”ति वा परिसङ्कति, इदं दिट्ुपरिसङ्कितं नाम। 
अन्धकारे पटिच्छन्नोकासे वा भिकखुस्स च मातुगामस्स च वचनं सुत्वा दुतियस्स अत्थिभावं अजानन्तो पुब्बे वुत्तनयेन 
परिसङ्कति, इदं सुतपरिसङ्कितं नाम । धृत्तेहि इत्थीहि सद्भि पच्चन्तविहारेसु पुप्फगन्धसुरादीहि अनुभवित्वा गतद्ठानं दिस्वा 
“केन नु खो इदं कत" न्ति वीमंसन्तो तत्र केनचि भिक्खुना गन्धादीहि पूजा कता होति, भेसज्जत्थाय आरिटुं वा पीतं, सो 
तस्स गन्धं घायित्वा “अयं सो भविस्सती"ति परिसङ्कति, इदं मुतपरिसङ्कितं नाम | एवं तिविधाय परिसङ्काय अभावेन 
अपरिसङ्कितन्ति अत्थो। 


चोदेन्तोति “पाराजिकं धम्मं आपन्नोसि, अस्समणोसि, असक्यपृत्तियोसीतिआदीहि वचनेहि सयं चोदेन्तोति 
अत्थो। एवं चोदेन्तस्स वाचाय वाचाय सङ्घादिसेसो। चोदापेन्तो वाति अत्तना तस्स समीपे ठत्वा अञ्ञं भिकखुं 
आणापेत्वा चोदापेन्तो तस्स आणत्तस्स वाचाय वाचाय गरुं फुसेति अत्थो। अथ सोपि चावनाधिप्पायेन “मयापि दिटुँ 
अत्थी”तिआदिना नयेन चोदेति, ट्विन्नम्पि वाचाय आपत्ति। वत्थुना अन्तिमेन चाति भिक्खुनो अनुरूपेसु एकूनवीसतिया 
पाराजिकेसु अञ्जतरेनाति अत्थो। चावेतुन्ति ब्रह्मचरिया चावेतुं, यो सुद्ध वा असुद्धं वा कतूपसम्पदं पुग्गलं सुद्धदिद्ठिको 

समानो चावनाधिप्पायेन चोदेति वा चोदापेति वा, तस्स सङ्घादिसेसोति अधिप्पायो। सुणमानन्ति इमिना परम्मुखा 
दूतेन वा पण्णेन वा चोदेति । चोदेन्तस्स न रुहतीति दीपितं होति । परम्मुखा पन सत्तहि आपत्तिकखन्धेहि वदन्तस्स दुक्कटं । 


अमूलकसिक्खापदं अट्ठमं। 


२७. इदानि अञ्जभागियसिकखापदं दस्सेतुं “अज्ञस्स किरिय''न्तिआदिमाह। तत्थ अञ्ञस्स किरियन्ति 
अञ्जस्स खत्तियादिजातिकस्स पाराजिकस्स वीतिक्कमसङ्घातं किरियं दिस्वाति सम्बन्धो। तेन लेसेनाति “दस लेसा 
जातिलेसो नामलेसो गोत्तलेसो लिङ्गलेसो आपत्तिलेसो पत्तलेसो चीवरलेसो उपज्झायलेसो आचरियलेसो 
सेनासनलेसो"ति (पारा० ३९४) एवं वृत्तेसु दससु लेसेसु यो तस्मिं पुग्गले दिस्सति, तेन लेसेन तदञ्ञं पुग्गलं ब्रह्मचरिया 
चावेतुं अन्तिमवत्थुना चोदेन्तो गरुकं फुसेति अत्थो। तत्थ अञ्ञम्पि वत्थुं लिस्सति सिलिस्सति वोहारमत्तेनेव ईसकं 
अल्लीयतीति लेसो, जातियेव लेसो जातिलेसो। एस नयो सेसपदेसुपि । लेसेन चोदेन्तो कथं चोदेति? अञ्जो 
खत्तियजातिको इमिना चोदकेन पाराजिकं धम्मं अज्झापज्जन्तो दिट्ठो होति, सो अञ्ञं अत्तनो वेरिं खत्तियजातिकं भिकखुं 
पस्सित्वा तं खत्तियजातिलेसं गहेत्वा एबं चोदेति “खत्तियो मया दिट्ठो पाराजिकं धम्मं अज्झापज्जन्तो, त्वम्पि खत्तियो 
पाराजिकं धम्मं आपन्नोसी”ति वा “सो त्वं खत्तियो, नाञ्ञो, पाराजिकं धम्मं अज्झापन्नोसी”ति वा चोदेति। एवं 
नामलेसादयोपि वेदितब्बा । 


अञ्ञभागियसिक्खापदं नवमं । 


२८. एत्तावता “गरुका नवा"ति उहिट्ठे वित्थारतो दस्सेत्वा इदानि तेसु आपन्नेसु पटिपज्जनाकारं दस्सेतुं “छादेति 
जानमापन्न 'न्तिआदि वुत्तं । तस्सायं पिण्डत्थो - यो भिक्खु “अयं इत्थन्नामा आपत्ती”ति आपत्तिवसेन वा “इदं 
भिकखूनं न वट्टती”ति एवं वत्थुवसेन वा जानमापन्नं आपत्ति याव छादेति, ताव तेन भिकखुना अकामा परिवासो 
वबसितब्बोति | चरेय्याति मानत्तं समादाय वसेय्य। कित्तकं दिवसन्ति चे? छ रत्तियो। मानत्तवासो पन सङ्घेयेब, न गणे, न 
पुग्गले, तेन वुत्तं “सङ्के ति । परिबुत्थोति तयो खो उपालि पारिवासिकस्स भिकखुनो रत्तिच्छेदा सहवासो विप्पवासो 
अनारोचना”ति (चूळव० ८३) एवं वृत्तं रत्तिच्छेदं अकत्वा परिवुत्थोति अत्थो। तत्थ सहवासोति पकतत्तेन भिकखुना सद्भि 
एकच्छन्ने उदकपातट्टानब्भन्तरे वासो। विप्पवासो नाम अञ्जं पकतत्तं भिक्खु विना वासो। अनारोचनाति आगन्तुकादीनं 
अनारोचना। एतेसु तीसु एकेनापि रत्तिच्छेदो होति एव। एत्थ पन उपचारसीमगतानं आरोचेतब्बं, न बहि ठितानं, बहि 
ठितानम्पि सचे सहं सुणाति, पस्सति, दूरं वा गन्त्वा आरोचेतब्बमेव, अनारोचेन्तस्स रत्तिच्छेदो चेव वत्तभेदे दुक्कटञ्च 
होति। अजानन्तस्सेव उपचारसीमं पविसित्वा गच्छन्ति चे, रत्तिच्छेदोव होति, न वत्तभेदो। 


चिण्णमानत्तन्ति “चत्तारो खो, उपालि, मानत्तचारिकस्स भिकखुनो रत्तिच्छेदा सहवासो विप्पवासो अनारोचना ऊने 
गणे चरण''न्ति (चूळव० ९२) एवं वृत्तं रत्तिच्छेदं अकत्वा चिण्णमानत्तं परिनिट्टितमानत्तन्ति अत्थो। एत्थ पन सहवासादयो 
परिवासे वुत्तप्पकारा एव। “ऊने गणे चरण” न्ति एत्थ गणो चत्तारो वा अतिरेका वा भिक्खू, तस्मा सचेपि तीहि भिकखूहि 
सद्भि बसति, रत्तिच्छेदो होतियेव, “सचे पन तेन तेसं अत्थिभावं दिस्वा आरोचिते पक्कमन्ति, ऊने गणे चरणदोसो न 
होतीति (चूळव० अट्ट० ९७) अट्टुकथासु वृत्तं किर । अब्भेय्याति तं भिक्खु वीसतिगणो सङ्घो अब्भेय्य सम्पटिच्छेय्य, 
अब्भानकम्मवसेन ओसारेय्याति अत्थो। सचे एकेनपि ऊनो वीसतिगणो भिक्खुसङ्घो तं भिकखुं अब्भेय्य, सो च भिक्खु न 
अन्मितो, ते च भिक्खू गारय्हा, दुक्कटं आपज्जन्तीति अत्थो। 


www.tipitaka.org Vipassana Research Institute 


Page 60 sur 254 


२९. इदानि यथा छादिता आपत्ति छन्ना होति, तं पकारं दस्सेतुं “आपत्ती तिआदि वुत्तं। तत्थायं पदयोजना - 
आपत्तिता च अनुक्खित्तता च अनन्तरायता च पहुत्तता च आपत्तिनुक्खित्तअनन्तरायपहुत्ततायो, एतासु चतूसु तथासञ्जिता 
च छादेतुकामो हृत्वा छादना चाति एवं दसहङ्गेहि अरुणुग्गमम्हि छन्ना होतीति। एत्थ पन आपत्तिआदीसु चतूसु 
आपत्तिसञ्जिता च अनुक्खित्तसञ्जिता च अनन्तरायसञ्जिता च पहुत्तसञ्जिता चाति एवं सञ्जावसेन योजेत्वा अडुङ्गानि 
गहेतब्बानि, छादेतुकामोति इदमेकं, छादनाति इदमेकन्ति एवं दस । 


एतेसु पन आदितो पट्ठाय अयं विनिच्छयो - “आपत्ति च होति आपत्तिसञ्जी चा"ति एत्थ यं आपन्नो, सा तेरसन्नं 
अञ्ञतरा होति, सोपि च तत्थ गरुकापत्तिसञ्जीयेव हुत्वा जानन्तो छादेति, छन्ना होति। सचे तत्थ अनापत्तिसञ्जी वा 
अञ्ञापत्तिसञ्जी वा वेमतिको वा होति, अच्छन्नाव होति। तिविधं पन उक्खेपनीयकम्मं, तेन अकतो अनुक्खित्तो। सो चे 
पकतत्तसञ्जी हुत्वा छादेति, छन्ना होति। सचे अपकतत्तसञ्जी छादेति, अच्छन्ना होति। अपकतत्तेन पन 
पकतत्तसञ्जिनापि अपकतत्तसञ्जिनापि छादितं अच्छादितमेव होतीति। अनन्तरायिकोति यस्स दससु 
राजचोरअग्गिउदकमनुस्सामनुस्सवाळसरीसपजीवितब्रह्मचरियन्तरायेसुपि एकोपि नत्थि, सो चे अनन्तरायिकसञ्जी हुत्वा 
छादेति, छन्ना होति। सचे सो अन्धकारभीरुको अनन्तराये एव वाळादिअन्तरायसञ्जी हुत्वा छादेति, अच्छन्नाव होति। 
पहूति यो सक्कोति सभागभिकखुनो समीपं गन्तुञ्चेव आरोचितुञ्च, सो चे पहुसज्ञी हुत्वा छादेति, छन्ना होति। यो पन 
अपहु हुत्वा पहुसञ्जी, पहु वा अपहुसञ्जी हुत्वा छादेति, अच्छन्नाव होतीति। 


अरुणुग्गमम्हीति एत्थ पुरेभत्तं वा आपत्ति आपन्नो होति पच्छाभत्तं वा, याव अरुणं न उग्गच्छति, ताव आरोचेतब्बा । 
सचे पन अरुणब्भन्तरे सतक्खत्तुम्पि छादेतुकामता उप्पज्जति, अच्छन्नाव होति। आरोचेन्तो पन सभागसङ्घादिसेसं 
आपन्नस्स आरोचेतुं न वट्टुति । सचे आरोचेति, आपत्ति पन आविकता होति, आरोचनपच्चया पन अज्ञं दुक्कटं आपत्ति 
आपज्जति। इमिना अञ्ञम्पि वत्थुसभागापत्ति आरोचेतुं न वट्टतीति दीपितो होति। आरोचेन्तेन पन “अहं तव सन्तिके 
एकं आपत्ति आवि करोमी”ति वा “आचिक्खामी 'ति वा ““आरोचेमी”ति वा “एकं आपत्ति आपन्नभावं जानाही"ति वा 
“एकं गरुकापत्ति आवि करोमी”ति वा आदिना नयेन वत्तब्बं, एत्तावता अच्छन्नाव होति। सचे “लहुकापत्ति 
आरोचेमी”ति वदति, छन्नाव होतीति। सङ्घादिसेसविनिच्छयो। 


सङ्घादिसेसनिद्देसवण्णना निट्टिता। 
३. चीवरनिद्देसवण्णना 


३०. एवं गरुके सिक्खितब्बाकारं दस्सेत्वा इदानि चीवरेसु दस्सेतुं “चीवर” न्ति उद्भटं । तत्थ जातितो छ चीवरानि 
(महाव० ३३९; पारा० अट्टु० २.४६२-४६३; कङ्घा० अइ कथिनसिक्खापदवण्णना), तानि कानीति चे, तं दस्सेतुं 
"खोमा 'तिआदि आरद्धं । तत्थ खोमं नाम खोमवाकसुत्तेहि कतं वत्थं | साणं नाम साणवाकेहि कतं वत्थं | भङ्गं नाम 
खोमसृत्तादीहि पञ्चहि मिस्सेत्वा कतं वत्थं । पाटेक्कं वाकमयमेव वाति वदन्ति । कम्बलं नाम मनुस्सलोमं वाळलोमं 
ठपेत्वा लोमेहि वायित्वा कतं वत्थं। छळेतानीति छ एतानि। सह अनुलोमेहीति सानुलोमानि। जातितो पन कप्पियानि छ 
चीवरानीति वृत्तं होति। 


३१. इदानि तेसं अनुलोमानि दस्सेतुं “दुकूल न्तिआदि वृत्तं। तत्थ (महाव० अट्टु० ३०५) दुकूलं साणस्स अनुलोमं 
वाकमयत्ता। पट्टुण्णन्ति पडुण्णदेसे पाणकेहि सञ्जातवत्थं । सोमारदेसे, चीनदेसे जातं सोमारचीनजं पटन्ति सम्बन्धो। 

इमानि तीणिपि कोसेय्यस्स अनुलोमानि पाणकेहि कतसुत्तमयत्ता। इद्धिजन्ति एहिभिकखूनं पुञ्जिद्धिया 
निब्बत्तचीवरं । तं पन खोमादीनं अञ्ञतरं होति। कप्परुक्खेहि निब्बत्तं जालिनिया देवकञ्ञाय अनुरुद्धत्थेरस्स 
दिन्नवत्थादिकं देवदिन्नं। तम्पि खोमादीहि निब्बत्तवत्थसदिसत्ता छन्नम्पि अनुलोमं होतियेव कप्पासिकस्स वा, इद्धिजम्पि 
तथेव वेदितब्बं | तस्स तस्साति खोमादिकस्स। अनुलोमिकन्ति अनुरूपं । 


३२-३३. एवं जातितो सानुलोमानि छ चीवरानि दस्सेत्वा इदानि तेसु अधिट्ठानादिकं विधानं दस्सेतुं 
“तिचीवर''न्तिआदि वृत्तं। एत्थ (कङ्का अट्टः कथिनसिकखापदवण्णना; महाव० ३५८) धिट्ठानतो पुब्बे तिचीवरं नाम 
पाटेक्कं नत्थि सङ्घाटिआदिप्पहोनकस्स पच्चत्थरणादिवसेनापि अधिद्ठातुं अनुञ्ञातत्ता। तस्मा “तिचीवरं अधिट्रेय्य न 
विकप्पेय्या”ति एत्थ “इमं सङ्घाटि न्ति एवं नामे गहिते “अधिट्ठान”मिच्चेव वत्तब्बं, “विकप्पेमी”ति पन न वत्तब्बन्ति 
अधिप्पायो। एवं सेसेसुपि। मुखपुञ्छनञ्च निसीदनञ्च मुखपुञ्छननिसीदनं। कण्डुच्छादिन्ति कण्डुप्पटिच्छादिं अधिट्ठेय्य, 
न विकण्पेय्याति सम्बन्धो । एत्थाति इमेसु नवसु चीवरेसु | तिचीवरन्ति तिचीवराधिट्ठाननयेन अधिट्टिततिचीवरं | विना 
अलद्भसम्मुतिको भिक्खु अविप्पवाससम्मुतिअलद्भठ्ठाने एकाहम्पि हत्थपासं विजहित्वा न वसेय्याति अत्थो। “न भिक्खवे 
चातुमासं निसीदनेन विप्पबसितब्बं, यो विप्पवसेय्य, आपत्ति दुक्कटस्सा"ति खुहदकक्खन्धके (चूळव°० २६३) वुत्तत्ता 
चातुमासं निसीदनं विना न वसेय्याति अत्थो। 


३४. इदानि अधिट्ठानविधि दस्सेतुं “इमं सङ्घाटि” न्तिआदि वुत्तं । तत्थ मिच्चधिट्टयेति इति अधिट्टये, “इमं सङ्गाटिं 
अधिट्टामी"ति एवं सङ्घाटिं अधिट्टयेति अत्थो। अहत्थपासमेतन्ति दूरे ठितं पन ठपितोकासं सल्लकखेत्वा सचे एकं, 
“एत"न्ति, बहूनि चे, “एतानीति वत्वा अधिट्टयेति अत्थसम्बन्धो। सेसेसुपि अयं नयोति यथा “इमं सङ्घाटिं 
अधिट्टामी”ति वृत्तं, एवं “इमं उत्तरासङ्गं, इमं कण्डुप्पटिच्छादिं अधिट्ठामी”ति एवं अत्तनो नामेनेव वत्वा सम्मुखापि 
परम्मुखापि वृत्तनयेन अधिट्टातब्बन्ति वुत्तं होति। 


३५. इदानि सचे पुब्बे अधिट्टितं तिचीवरं निसीदनं वस्सिकसाटिकं कण्डुप्पटिच्छादीति इमेसु छसु चीवरेसु अञ्ञतरं 
चीवरं अत्थि, पुन तथाविधं चीवरं अधिट्टुहित्वा परिहरितुं इच्छन्तेन “द्वे पन न वट्टन्ती”ति (पारा० अट्ड० २.४६९; कङ्का 
अट्ठ० कथिनसिक्खापदवण्णना) वुत्तत्ता पुब्बे अधिट्टितं पच्चुद्धरित्वा अधिट्ठातब्बन्ति दस्सेतुं “ अधिटुहन्तोˆतिआदि वुत्तं, 
तं उत्तानमेव। पत्ताधिट्टुहने तथाति “इमं पत्तं, एतं पत्त न्ति एवं नाममत्तमेव विसेसो। सेसं तादिसमेवाति अत्थो। 


३६. एतं इमं व सङ्घाटिं संसेति एत्थ सचे अन्तोगब्भे वा सामन्तविहारे वा होति, ठपितद्ठानं सल्लकखेत्वा “एतं 
सङ्घाटिं अधिड्ठामी'ति वाचा भिन्दितब्बा, सचे हत्थपासे होति, “इमं सङ्घाटि” न्ति तेसं तेसं नामवसेन वाचा भिन्दितब्बाति 
अत्थो। पच्चुद्धारेपि एसेव नयो। एत्थ पन “द्वे चीवरस्स अधिट्टाना कायेन वा अधिट्टेति, वाचाय वा अधिट्टेती”ति (परि० 
३२२) वृत्तत्ता सङ्घाटिआदिकं हत्थेन गहेत्वा “इमं सङ्घाटिं अधिट्टामी 'तिआदिना नयेन चित्तेन आभोगं कत्वा कायविकारं 
करोन्तेन कायेन अधिट्टातब्बं, येन केनचि सरीरावयवेन अफुसन्तस्स न वट्टति। वाचाय अधिटुहन्तेन वचीभेदं कत्वाव 
अधिट्ठातब्बं । तथा पत्तेपि। विदूति पण्डितो । 


३७-८. इदानि तेसं पमाणपरिच्छेदं दस्सेतुं “सङ्घाटि पच्छिमन्तेना”तिआदि वृत्तं । तत्थ दीघतो मुड्टिपञ्चकतो 
(पारा० अट्ठ० २.४६९; कङ्ला० अट्ट० कथिनसिक्खापदवण्णना) पट्ठाय “तत्रिदं सुगतस्स सुगतचीवरप्पमाणं, दीघसो नव 
विदत्थियो सुगतविदत्थिया, तिरियं छ विदत्थियो”ति (पाचि० ५४८) एवं बुत्तसुगतचीवरूनापि वट्टति | तिरियं पन 
मुदित्तिकं । च-सद्देन अतिरेकम्पि वट्टतीति अत्थो। उत्तरासङ्गस्सपि एतदेव पमाणन्ति तं दस्सेतुं “तथा एकंसिकस्सापी”ति 

वृत्तं। अन्तरवासकस्स पन “पारुपनेनपि हि सक्का नाभि पटिच्छदेतु''न्ति (पारा० अट्ट० २.४६९) अट्टुकथावचनतो 
“द्विहत्थो वा ति वुत्तं। 


३९. निसीदनस्स दीघेनाति एत्थ (पाचि० ५३१ आदयो; पाचि अट्टः ५३१; कङ्का० अट्ठु० 
निसीदनसिक्खापदवण्णना) निसीदनन्ति सन्थतसदिसं सन्थरित्वा एकस्मिं अन्ते वुत्तप्पमाणेन द्वीसु ठानेसु फालेत्वा 
कताहि तीहि दसाहि युत्तस्स परिक्खारस्सेतं नामं । 


४०. कण्डुप्पटिच्छादि (पाचि० ५३८; महाव० ३५४; पाचि० अट्टः ५३७; कङ्का० अट्टु० 
कण्डुप्पटिच्छादिसिक्खापदवण्णना) नाम यस्स अधोनाभिउब्भजाणुमण्डलं कण्डु वा पिळका वा अस्सावो वा थुल्लकच्छु 
वा आबाधो, तस्स पटिच्छादनत्थाय अनुञ्ञातं चीवरं । गाथायो सुविञ्जेय्याव । 


४१. अङ्टतेय्यावाति (पाचि० ५४४) एत्थ ततो उद्धं न वट्टतीति अत्थो। 


४२. एत्थाति सङ्घाटितो पड्ठाय याव वस्सिकसाटिका, ताव दस्सितचीवरेसूति अत्थो । तदुत्तरिन्ति ततो तेसं चीवरानं 
बुत्तप्पमाणतो उत्तरिं करोन्तस्स छेदनपाचित्ति होतीति पाठसेसो, तं अतिरेकं छिन्दित्वा पुन पाचित्तियं देसेतब्बन्ति अत्थो। 
पच्चत्थरणमुखचोळाति एत्थ अनुजानामि, भिक्खवे, याव महन्तं पच्चत्थरणं आकङ्कति, ताव महन्तं पच्चत्थरणं 
कातु”न्ति (महाव° ३५३) वुत्तत्ता पच्चत्थरणस्स पमाणपरिच्छेदो नत्थि, | मुखपुञ्छनचोळस्स पन उक्कट्टुवसेन वा 
अन्तिमवसेन वा पमाणपरिच्छेदो न वृत्तो, तस्मा तम्पि अप्पमाणिकं । तेन वुत्तं ‹आकङ्कितप्पमाणिका ति, 
इच्छितप्पमाणिकाति अत्थो। याव एकं धोवीयति, ताव अञ्ञं परिभोगत्थाय इच्छितब्बन्ति द्वेपि वट्टन्ति। 


४३. न दीपितन्ति कत्थ न दीपितं? अटुकथासु । कस्माति चे? “तेन खो पन समयेन भिकखूनं परिपुण्णं होति 
तिचीवरं, अत्थो च होति परिस्सावनेहिपि थविकाहिपि। भगवतो एतमत्थं आरोचेसुं। अनुजानामि, भिक्खवे, 
परिक्खारचोळक "न्ति (महाव० ३५७) बहूनं पत्तथविकपरिस्सावनादीनं सङ्गहवसेन वृत्तत्ता पाटेक्कं निधानमुखन्ति। यस्मा 
पन भगवता “यं यं लब्भति, तं तं इमिना विधानेन अधिट्ट हित्वा पुन येन येन परिस्सावनादिना अत्थो होति, तं तं कत्वा 
गण्हन्तू"ति अनुकम्पाय अनुञ्ञातं, तस्मा विकप्पनुपगपच्छिमचीवरप्पमाणं थविकम्पि पटपरिस्सावनम्पि बहूनिपि एकतो 
कत्वा “इमानि चीवरानि परिक्खारचोळानि अधिट्टठामी'ति वत्वा अधिद्टातुम्पि वट्टतियेव । तस्मा वुत्तं “तथा वत्वा” ति, 
““परिक्खारचोळ''न्ति वत्वाति अत्थो। विकप्पियन्ति विकप्पनुपगं । 


४४. अहतकण्पानन्ति (महाव० ३४८) एकवारं धोवितकानं । 


४५. उतुद्धटानन्ति उतुतो दीघकालतो उद्धटानं, कतवत्थकिच्चानं पिलोतिकानन्ति वुत्तं होति । सेसाति 
उत्तरासङ्ग अन्तरवासका। पंसु विय कुच्छितभावं पटिक्कूलभावं उलति गच्छतीति पंसुकूलं, चोळखण्डानमेतं नामं, तस्मि 
पंसुकूले यथारुचीति अत्थो। कस्माति चे? “अनुजानामि, भिकखवे, अहतानं दुस्सानं अहतकप्पानं दिगुणं सङ्घाटिं 
एकच्चियं उत्तरासङ्गं एकच्चियं अन्तरवासकं, उतुद्भटानं दुस्सानं चतुग्गुणं सङ्घाटिं दिगुणं उत्तरासङ्गं दिगुणं अन्तरवासकं, 
पंसुकूले यावदत्थं, पापणिके उस्साहो करणीयो ति वृत्तत्ता, तस्मा सुसानादीसु पतितपंसुकूले च अन्तरापणे 
पतितपिलोतिकचीवरे च पटपरिच्छेदो नत्थि, पटसतम्पि वट्टुतीति सिद्धं । 

४६. इदानि “अनुजानामि, भिक्खवे, छिन्नकं सङ्घाटिं छिन्नकं उत्तरासङ्गं छिन्नकं अन्तरवासक ˆ न्ति (महाव० 
३४५) वत्वा पुन “तेन खो पन समयेन अञ्ञतरस्स भिकखुनो तिचीवरे कयिरमाने सब्बं छिन्नकं नप्पहोति। भगवतो 
एतमत्थं आरोचेसुं। अनुजानामि, भिकखवे, द्वे छिन्नकानि एकं अच्छिन्नकन्ति । द्वे छिन्नकानि एकं अच्छिन्नकं नप्पहोति । 
अनुजानामि, भिक्खवे, द्रे अच्छिन्नकानि एकं छिन्नकन्ति। एकं छिन्नकं नप्पहोति। अनुजानामि, भिक्खवे, अन्वाधिकम्पि 
आरोपेतुं। न च, भिक्खवे, सब्बं अच्छिन्नकं धारेतब्बं, यो धारेय्य, आपत्ति दुक्कटस्सा ति (महाव० ३६०) एवं वुत्तविधानं 
दस्सेतुं “तीसूतिआदि आरद्धं । तस्स अत्थो - तीसु चीवरेसु यं छिन्दित्वा सिब्बितुं सब्बपच्छिमप्पमाणं पहोति, तं 
छिन्दितब्बं | सब्बेसु पन अप्पहोन्तेसु अन्वाधिकं आदियेय्याति। तत्थ अन्वाधि नाम अनुवातं विय संहरित्वा चीवरस्स 
उपरि सङ्घाटिआकारेन आरोपेतब्बं। आगन्तुकपत्तन्तिपि वदन्ति। इदं पन अप्पहोनके अनुञ्ञातं । सचे पहोति, न वडन्ति, 
छिन्दितब्बमेव। अनादिण्णन्ति अनारोपितं अन्वाधिकं । न धारेय्याति तिचीवराधिट्ठानवसेन अधिट्ठहित्वा न धारेतब्बन्ति 
अधिप्पायो। 


४७-८. इदानि उदोसितसिकखापदनयं दस्सेतुं “गामे”तिआदि वृत्तं । एत्थ पन सचे गामो (पारा० ४७८; पारा० अट्टु० 
२.४७७-४७८; कङ्कार अटः उदोसितसिक्खापदवण्णना) एकस्स रञ्जो वा भोजकस्स वा वसेन एककुलस्स होति, 
पाकारादिना परिक्खित्तत्ता एकूपचारो च, एवरूपे गामे चीवरं निक्खिपित्वा तस्मिं गामे यथारुचितट्टाने वसितुं लब्भति। सचे 
सो गामो अपरिक्खित्तो, यस्मिं घरे चीवरं निक्खित्तं होति, तस्मिं घरे बसितब्बं, तस्स वा घरस्स समन्ततो हत्थपासा न 
विजहितब्बं । 


सचे सो गामो वेसालिकुसिनारादयो विय नानाराजूनं वा भोजकानं वा होति, वृत्तप्पकारेन परिक्खित्तो च, एवरूपे गामे 
यस्मिं घरे चीवरं निक्खित्तं, तस्मिं घरे वा वत्थब्बं । यस्सा वीथिया तं घरं होति, तस्सा वीथिया तस्स घरस्स सम्मुखाड्टाने 
सभाये वा नगरद्वारे वा वत्थब्बं, तेसं सभायद्वारानं हत्थपासा वा न विजहितब्बं। सचे अपरिक्खित्तो, यस्मिं घरे निक्खित्तं, 
तत्थ वा तस्स हत्थपासे वा वत्थब्बं । 


निवेसनादयो हम्मियपरियोसाना गामपरिक्खेपतो बहि सन्निविट्ठाति वेदितब्बा। इतरथा तेसं गामग्गहणेनेव गहितत्ता 
गामस्स एककुलनानाकुलएकूपचारनानूपचारतावसेनेव विनिच्छयो वत्तब्बो सिया । निवेसनादीनं वसेनेव पाळियं (पारा 
४७८ आदयो) अत्थो विभत्तो, न गामवसेन। उदोसितविनिच्छये अयं नयो वृत्तोयेव। 


निवेसनेति एत्थ सचे एककुलस्स निवेसनं होति परिक्खित्तञ्च, अन्तोनिवेसने चीवरं निक्खिपित्वा अन्तोनिवेसने 
वत्थब्बं । अपरिक्खित्तञ्चे होति, यस्मिं गब्भे चीवरं निक्खित्तं, तस्मिं वत्थब्बं, तस्स गब्भस्स हत्थपासा वा न विजहितब्बं । 
सचे नानाकुलस्स होति परिक्खित्तञ्च, यस्मिं गब्भे चीवरं निक्खित्तं, तस्मिं गब्भे वत्थब्बं, सब्बेसं साधारणद्वारमूले वा तेसं 
गब्भद्वारमूले वा तेसं गब्मद्वारमूलानं वा हत्थपासा न विजहितब्बं । अपरिक्खित्तञ्चे होति, यस्मिं गब्भे चीवरं निक्खित्त, 
तस्मिं गब्भे वत्थब्बं, हत्थपासा वा न विजहितब्बं । 


उदोसितोति यानादीनं भण्डानं साला । पासादोति दीघपासादो। हम्मियन्ति मुण्डच्छदनपासादो। नावा पन थलं 
आरोपेत्वा निक्खित्तापि होति, समुद्दे ठितापि। सचे एककुलस्स नावा होति, अन्तोनावाय चीवरं निक्खिपित्वा अन्तोनावाय 
बत्थब्बं । नानाकुलस्स नावा होति नानागब्भा नानाओवरका, यस्मिं ओवरके चीवरं निक्खित्तं, तस्मिं वत्थब्बं, चीवरस्स 
हत्थपासा वा न विजहितब्बं । 

अट्टोति पटिराजादीनं पटिबाहनत्थं इड्डकाहि कतो बहलभित्तिको चतुपञ्चभूमिको पतिस्सयविसेसो। माळोति 
एककूटसङ्गहितो चतुरस्सपासादो। इमेसु पन उदोसितादीसु माळपरियोसानेसु निवेसने वृत्तनयेनेव विनिच्छयो वेदितब्बो । 
निवेसनन्ति पन उदोसितादीनं वसेन अकताय पतिस्सयविकतिया अधिवचनं । 


आरामो नाम पुप्फारामफलारामादिको। सचे एककुलस्स आरामो होति परिक्खित्तो च, अन्तोआरामे चीवरं 
निक्खिपित्वा अन्तोआरामे वत्थब्बं । सचे अपरिक्खित्तो, चीवरस्स हत्थपासा न विजहितब्बं। सचे नानाकुलस्स आरामो 
होति परिक्खित्तो च, द्वारमूले वा वत्थब्बं, द्वारमूलस्स हत्थपासा वा न विजहितब्बं। अपरिक्खित्तो चे, चीवरस्स हत्थपासा न 
विजहितब्बं । 


सत्थो नाम जङ्घसत्थसकटसत्थानमञ्ञतरो। सचे एककुलस्स सत्थो होति, सत्थे चीवरं निक्खिपित्वा पुरतो वा 
पच्छतो वा सत्तब्भन्तरा न विजहितब्बा, पस्सतो अब्भन्तरं न विजहितब्बं। अब्भन्तरं नाम अट्टुवीसतिहत्थं होति। सचे 
गच्छन्तो सत्थो सकटे वा भग्गे, गोणे वा नड्ठे अन्तरा छिज्जति, यस्मिं कोड्रासे चीवरं निक्खिपितब्बं, तत्थ वसितब्बं। सचे 


नानाकुलस्स होति, सत्थे चीबरं निक्खिपित्वा चीवरस्स हत्थपासा न विजहितब्बं । 


खेत्तखलेसु आरामे वुत्तसदिसोव विनिच्छयो। दुमेति रुक्खमूले। सचे एककुलस्स रुक्खमूलं होति, यं 
मज्झन्हिककाले समन्ता छाया फरति, तस्मिं ठाने अविरळे पदेसे तस्स छायाय फुट्टोकासस्स अन्तो एव निक्खिपितब्बं । 
सचे विरळसाखस्स पन रुक्खस्स आतपेन फुट्टोकासे ठपेति, अरुणुग्गमने सचे सो भिक्खु तस्स हत्थपासे न होति, 
अञ्जस्मिं वा ठाने तस्स छायायपि होति, निस्सग्गियं होतियेव। नानाकुलस्स चे होति, चीवरस्स हत्थपासा न विजहितब्बं । 


अज्झोकासे पन विञ्झाटवीआदीसु अरञ्जेसुपि समुद्दमज्झे मच्छबन्धानं अगमनपथेसु दीपकेसुपि चीवरं ठपेत्वा ततो 
समन्ता सत्तब्भन्तरे पदेसे यत्थ कत्थचि वसितब्बं। सचे सत्तब्भन्तरतो केसग्गमत्तम्पि अतिक्कमित्वा अरुणं उडुपेति, 
निस्सग्गियं होति । 


एत्थ पन पाळियं “गामो एकूपचारो नानूपचारो”तिआदिना (पारा० ४७७) अविसेसेन मातिकं निक्खिपित्वापि 
गामनिवेसनउदोसितखेत्तधञ्ञकरणआरामविहारानं एकूपचारनानूपचारता “गामो एकूपचारो नाम एककुलस्स गामो होति 
परिक्खित्तो च अपरिक्खित्तो चातिआदिना (पारा० ४७८) परिक्खित्तापरिक्खित्तवसेन विभत्ता। 
अड्टमाळपासादहम्मियनावासत्थरुक्खमूल अज्झोकासानम्पि एवं अवत्वा “एककुलस्स अट्टो होति, नानाकुलस्स अट्टो 
होती 'तिआदिना (पारा० ४८४) नयेन एककुलनानाकुलवसेन च अन्ते “अज्झोकासो एकूपचारो नाम अगामके अरञ्ञे 
समन्ता सत्तब्भन्तरा एकूपचारो, ततो परं नानूपचारो”ति (पारा० ४९४) च एवं एकूपचारनानूपचारता विभत्ता। तस्मा 
गामादीसु परिक्खित्तं एकूपचारं, अपरिक्खित्तं नानूपचारन्ति च अट्टादीसु यं एककुलस्स, तं एकूपचारं नानाकुलस्स 
नानूपचारन्ति च गहेतब्बं । अज्झोकासपदे वुत्तनयेन गहेतब्बं । 


भिक्खुसम्मृतियाञ्ञत्राति यं गिलानस्स भिक्खुनो चीवरं आदाय पक्कमितुं असक्कोन्तस्स जत्तिदुतियेन कम्मेन 
अविप्पबाससम्मृति दीयति, तं ठपेत्वाति अत्थो। लद्भसम्मुतिकस्स पन याव रोगो न वूपसम्मति, तस्मि वूपसन्ते अञ्जो वा 
कुप्पति, अनापत्तियेव। 


४९. “अनुजानामि, भिक्खवे, कण्डुप्पटिच्छादि याव आबाधा अधिद्ठातुं, ततो परं विकण्पेतुं । वस्सिकसाटिकं वस्सानं 

चातुमासं अधिद्ठातुं, ततो परं विकप्पेतु''न्ति (महाव° ३५८) वुत्तत्ता रोगपरियन्ता कण्डुप्पटिच्छादि, वस्सानपरियन्ता 
वस्सिकसाटिकाति अत्थो। सेसाति तिचीवरादयो कालवसेन अपरियन्तिकाति अत्थो। 


५०. पच्चत्थरणादित्तयं सदसम्पि अदसम्पि रत्तम्पि अरत्तम्पि आदिण्णकप्पम्पि अनादिण्णकप्पम्पि लब्भतीति 
अत्थो। निसीदनन्ति निसीदनञ्च रत्तं अनादिण्णकप्पञ्च लब्भतीति अधिप्पायो। पच्चत्थरणपरिक्खारमुखपुञ्छनचोळानि 
पन नीलम्पि पीतकम्पि लोहितकम्पि पुप्फदसादिकम्पि बटुन्ति, तस्मा “सदसम्पी तिआदि वुत्तं । एवरूपं पन निवासेतुं वा 
पारुपितुं वा न वट्टति, केवलं पच्चत्थरणादिवसेन अधिड्टानमत्तं कातुं वट्टति। 


५९. तिचीवरं कण्डुप्पटिच्छादि वस्सिकसाटिकाति इदं पन सेसचीवरपञ्चकं अदसं रजितंयेव कप्पति, तञ्च 
आदिण्णकप्पमेवाति अत्थो। सदसंव निसीदनन्ति इदं पन पुब्बे “सदसम्पी'ति एत्थ वुत्तत्ता अदसम्पि निसीदनं वट्टतीति 
सम्मोहनिवारणत्थं वुत्तन्ति वदन्ति । 


५२. अनधिट्टितन्ति तिचीवरादिवसेन अनधिट्टितं । अनिस्सट्टं नाम अज्जेसं अविस्सज्जितं, तं पन विकप्पेत्वा 
परिभृञ्जितब्बन्ति अत्थो। 


इदानि विकप्पनुपगस्स पमाणं हेट्टिमपरिच्छेदेन दस्सेतुं “हत्थदीघ न्तिआदिमाह | तत्थ “अनुजानामि, भिक्खवे, 
आयामेन अढुङ्गुलं सुगतङ्गलेन चतुरङ्गलवित्थतं पच्छिमं चीवरं विकण्पेतु" न्ति (महाव° ३५८) वृत्तत्ता दीघतो एकहत्थं 
पुथुलतो उपड्टहत्थं विकप्पेतब्बन्ति अधिप्पायो। 


५३. तिचीवरस्साति विनयतिचीवरस्स, न धुतङ्गतिचीवरस्स। तस्स पन इमेसु नवसु चीवरत्तयमेव लब्भति, न अज्ञं 
लब्मति । सब्बमेतन्ति सब्बं अधिट्ठानविधानञ्च परिहरणविधानञ्चाति अत्थो। परिक्खारचोळियो सब्बन्ति तिचीवरादिकं 
नवविधम्पि चीवरं । तथा वत्वाति `परिक्खारचोळ न्ति वत्वा। अधिट्टुतीति अधिट्ठाति। किं पन तिचीवरं परिक्खारचोळं 
अधिट्टातुं वट्टतीति? आम वट्टति, “परिक्खारचोळं नाम पाटेक्कं निधानमुखमेतन्ति तिचीवरं परिकखारचोळं अधिट्ठहित्वा 
परिभुञ्जितुं वट्टति । उदोसितसिक्खापदे पन तिचीवरं अधिट्टुहित्वा परिहरन्तस्स परिहारो वुत्तो”ति अट्ठकथायं (पारा० अट्टु० 
२.४६९) वृत्तं, तस्मा तिचीवरं परिकखारचोळं अधिद्ुहन्तेन पच्चुद्धरित्वा पुन अधिट्ठातब्ब । 


५४. इदानि एतेसं अधिट्ठानविजहनाकारं दस्सेतुं “अच्छेदविस्सज्जनगाहविब्भमा ति आदि वृत्तं। तत्थ अच्छेदोति 
चोरादीहि अच्छिन्दनं। विस्सज्जनन्ति अञ्जेसं दानं। कथं पन दिन्नं, कथं गहितं सुदिन्नं सुग्गहितञ्च होतीति? सचे “इदं 


विस्सज्जामी"ति वा वदति, सम्मुखापि परम्मुखापि दिन्न॑येव होति। “तुय्हं गण्हाही''ति वृत्ते “मय्हं गण्हामी”ति वदति, 
सुदिन्नं सुग्गहितञ्च। “तव सन्तकं करोहि, तव सन्तकं होतु, तव सन्तकं करिस्सती"ति वुत्ते “ममसन्तकं करोमि, मम 
सन्तकं होतु, मम सन्तकं करिस्सामी”ति वदति, दुददन्नं दुग्गहितञ्च। सचे पन “तव सन्तकं करोही"ति वुत्ते “साधु, भन्ते, 
मय्हं गण्हामी”ति गण्हाति, सुग्गहितं । 


गाहोति विस्सासग्गाहो (पारा० अद्ठु० १.१३१) । सो पन एवं वेदितब्बो -- अनुजानामि, भिक्खवे, पञ्चहङ्गेहि 
समन्नागतस्स विस्सासं गहेतुं। सन्दिट्ठो च होति, सम्भत्तो च, आलपितो च, जीवति च, जानाति च 'गहिते मे अत्तमनो 
भविस्सती' "ति (महाव० ३५६) । तत्थ सन्दिट्ठोति दिटुमत्तकमित्तो । सम्भत्तोति दळहमित्तो। आलपितोति “मम सन्तकं यं 

इच्छसि, तं गण्हेय्यासि, आपुच्छित्वा गहणे कारणं नत्थी”ति वुत्तो। जीवतीति अनुट्ठानसेय्याय सयितोपि याव 
जीवितिन्द्रियुपच्छेदं न पापुणाति। गहिते च अत्तमनोति गहिते च तुट्टुचित्तो। एवरूपस्स सन्तकं “गहिते मे अत्तमनो 
भविस्सती"ति जानन्तेन गहेतुं वट्टति । अनवसेसपरियादानवसेन चेतानि पञ्च अङ्गानि वृत्तानि, विस्सासग्गाहो पन तीहि 
अङ्गेहि रुहति। कथं? सन्दिट्ठो जीवति गहिते अत्तमनो, सम्भत्तो जीवति गहिते अत्तमनो, आलपितो जीवति गहिते 
अत्तमनोति एवं । 


यो पन जीवति, न च गहिते अत्तमनो होति, तस्स सन्तकं विस्सासभावेन गहितम्पि पुन दातब्बं। ददन्तेन मतकधनं 
ताव ये तस्स थने इस्सरा गहट्ठा वा पब्बजिता वा, तेसं दातब्बं। यो पन पठमंयेव “सुटु कतं तया मम सन्तकं गण्हन्तेना ति 
बचीभेदेन वा चित्तुप्पादमत्तेन वा अनुमोदित्वा पच्छा केनचि कारणेन कुपितो, सो पच्चाहरापेतुं न लभति। योपि 
आदातुकामो, चित्तेन पन अधिवासेति, न किञ्चि बदति, सोपि पुन पच्चाहरापेतुं न लभति। यो पन “मया तुम्हाकं सन्तकं 
गहित''न्ति वा “परिभृत्त''न्ति वा वुत्त नाधिवासेति, “पटिदेहीति भणति, सो पच्चाहरापेतुं लभति । 


विब्भमाति इमिना भिक्खुनियायेव अधिट्ठानविजहनं गहितं होति। सा पन यदा विब्भमति, तदा अस्समणी होति । 
भिक्खु पन विब्भमन्तोपि याव सिक्खं न पच्चक्खाति, ताव भिक्खुयेवाति अधिट्ठानं न विजहतीति । लिङ्गसिक्खाति 
लिङ्गपरिवत्तनञ्च सिक्खापच्चकखानञ्चाति अत्थो। सब्बेसूति नवसु चीवरेसु। अधिट्टानवियोगकारणाति 
अधिट्डानविजहनकारणा, इमेसु अञ्जतरेन अधिट्ठानं विजहतीति अत्थो। 


किञ्च भिय्यो (पारा० अट्ट० २.४६९) -- तिचीवरस्स पन विनिब्बिद्धछिहञ्च अधिट्ठानविजहनं करोतीति अत्थो। 
तत्थ सङ्घाटिउत्तरासङ्गानं दीघन्ततो विदत्थिप्पमाणस्स तिरियन्ततो अडुङ्गलप्पमाणस्स पदेसस्स ओरतो 
कनिटुङ्टलिनखपिट्टिप्पमाणकं छिद्दं अधिट्ठानं भिन्दति । अन्तरवासकस्स दीघन्ततो विदत्थिप्पमाणस्सेव तिरियन्ततो 
चतुरङ्गुलप्पमाणस्स पदेसस्स ओरतो छिद्दं अधिट्ठानं भिन्दति, परतो पन न भिन्दति । तस्मा छिद्दे जाते तिचीवरं 
अतिरेकचीवरं होति, सूचिकम्मं कत्वा पुन अधिट्ठातब्बं । इतरेसं पन छिद्देन विजहनं नाम नत्थि। यो पन तिचीवरेपि 
दुब्बलट्ठाने पठमं अग्गळं दत्वा पच्छा दुब्बलट्ठानं छिन्दित्वा अपनेति, अधिट्ठानं न भिज्जति। मण्डलपरिवत्तनेपि एसेव 
नयो। यो पन उभो कोटियो मज्झे करोन्तो सचे पठमं छिन्दित्वा पच्छा घटेति, अधिट्टानं विजहति, अथ घटेत्वा छिन्दति, न 
विजहति। रजकेहि धोवापेत्वा सेतकं करोन्तस्सापि न विजहति एव। 


५५. इदानि अकप्पियचीवरानि दस्सेतुं “कुसवाकफलकानीतिआदि आर्धं | तत्थ कुसचीरं (महाव° ३७१; 
महाव० अट्ट० ) नाम कुसे गन्थेत्वा कतचीवरं। वाकचीरं नाम तापसानं वक्कलं। फलकचीरं नाम फलकानि सिब्बित्वा 
कतचीवरं । केसकम्बलन्ति केसेहि तन्तं वायित्वा कतकम्बलं | वालकम्बलन्ति चमरवालेहि वायित्वा कतकम्बलं । 
उलूकपक्खन्ति उलूकसकुणस्स पक्खेहि कतनिवासनं । अजिनक्खिपन्ति सलोमं सखुरं अजिनमिगचम्मं । इमेसु सत्तसु 
वत्थेसु यं किञ्चि धारयतो थुल्लच्चयन्ति अत्थो। यथा इमेसु थुल्लच्चयं, तथा अक्कनाळं निवासेन्तस्स। अक्कनाळं नाम 
अक्कदण्डे वाकादीहि गन्थेत्वा कतचीवरं । “न भिक्खवे अक्कनाळं निवासेतब्बं, यो निवासेय्य, आपत्ति 
थुल्लच्चयस्सा”ति (महाव० ३७१) हि वुत्तं । 


५६. कदलेरकक्कदुस्से पोत्थके चापीति एत्थ कदलिएरकअक्कमकचिवाकेहि कतानि वत्थानि एवं वुत्तानीति 
वेदितब्बानि। एतेसु पोत्थकोयेव पाळियं आगतो, इतरानि तग्गतिकत्ता अट्ठकथासु पटिक्खित्तानि । इमेसु चतूसुपि 
दुक्कटमेव। “न भिक्खवे नग्गियं तित्थियसमादानं समादियितब्बं, यो समादियेय्य, आपत्ति थुल्लच्चयस्सा"”ति (महाव० 

३७०) वृत्तत्ता नग्गियम्पि न कप्पति एव । सब्बमेव नीलकं सब्बनीलकं | एवं सेसेसुपि। एत्थ नीलं उमापुप्फवण्णं 
होति। मञ्जेट्ुकं मञ्जेडुकवण्णमेव। पीतकं कणिकारपुप्फवण्णं । लोहितकं जयसुमनपुप्फवण्णं | कण्हकं 
अद्दारिटुकवण्ण। 


५७. महारङ्गं नाम सतपदिपिट्ठिवण्णं । महानामं नाम रत्तसम्भिन्नवण्णं होति। पदुमपुप्फवण्णन्तिपि वुत्तं, मन्दरत्तन्ति 
अत्थो। तिरीटकेति रुक्खतचे। अच्छिन्नदीघदसकेति सब्बसो अच्छिन्नदसके च मज्झे छिन्नदसके चाति अत्थो। 
अञ्ञमञ्जं संसिब्बित्वा कतदसं फलदसं नाम | केतकपुप्फादिपुप्फसदिसाहि दसाहि युत्तं पुष्फदसं नाम । एतेसुपि “पोत्थके 
चापीति एत्थ वुत्तअपि-सद्देन दुक्कटन्ति वेदितब्बं । तथाति यथा एतेसु कदलिदुस्सादीसु पुप्फदसावसानेसु दुक्कटं, तथा 
कञ्चुकवेठनेसुपि यं किञ्चि धारेन्तस्स दुक्कटन्ति अत्थो। 


एतेसु पन अयं विनिच्छयो (महाव० अइ० ३७२) - सब्बनीलकादीनि रजनानि वमेत्वा पुन रजित्वा धारेतब्बानि, न 
सक्का चे वमेतुं, पच्चत्थरणादीनि वा कारेतब्बानि, तिपट्टचीवरस्स मज्झे वा दातब्बानि। अच्छिन्नदसकादीनि दसा 
छिन्दित्वा धारेतब्बानि। कञ्चुकं विजटेत्वा रजित्वा परिभुञ्जितब्बं। वेठनेपि एसेव नयो। तिरीटकं पादपुञ्छनं कातब्बं । 
सब्बन्ति इमं वुत्तप्पकारं कुसचीरादिकं अकप्पियचीवरं अच्छिन्नचीवरो लभतीति अत्थो। वृत्तम्पि चेतं परिवारे । 


“अकप्पकतं नापि रजनाय रत्तं, 

तेन निवत्थो येन कामं वजेय्य। 

न चस्स होति आपत्ति, 

सो च धम्मो सुगतेन देसितो। 

पञ्हा मेसा कुसलेहि चिन्तिता”ति॥ (परि० ४८१)। 


अयज्हि पञ्हो अच्छिन्नचीवरभिकखुं सन्धाय वृत्तो, तस्मा हि यं किञ्चि अकप्पियचीवरं निवासेत्वा वा पारुपित्वा वा 
अच्छिन्नचीवरकेन अज्जं परियेसितब्बं । एत्थ पन “इध पन, भिकखवे, मनुस्सा निस्सीमगतानं भिकखूनं चीवरं देन्ति इमं 
चीवरं इत्थन्नामस्स देमा'ति, अनुजानामि, भिक्खवे, सादितुं, न ताव तं गणनूपगं, याव न हत्थं गच्छतीति (महाव० २५९) 
वुत्तत्ता याव आहरित्वा तं न दिन्नं, “तुम्हाकं, भन्ते, चीवरं उप्पन्न”न्ति पहिणित्वा वा नारोचितं, ताव गणनं न उपेति, 
अनधिट्टितं बट्टति। पत्तेपि एसेव नयो। आनेत्वा दिन्ने वा आरोचिते वा परिहारो नत्थि, दसाहं अधिट्ठातब्बं । 
चीवरविनिच्छयो। 


चीवरनिद्देसवण्णना निडिता । 
४. रजननिद्देसवण्णना 


५८. इदानि तेसं चीवरानं रजनविधानं दस्सेतु “रजनानि चा ति वुत्तं । तत्थ “अनुजानामि, भिक्खवे, छ रजनानि 
मूलरजनं खन्धरजनं तचरजनं पत्तरजनं पुप्फरजनं फलरजन "न्ति (महाव० ३४४) एवं भगवता अनुञ्ञातत्ता 
“छष्पकारानि अनुञ्जातानि सत्थुना ति वुत्तं। 


५९. तत्थ मूलेति मूलरजनेति अत्थो। हलिद्दिं विवज्जिय सब्बं लब्भन्ति सम्बन्धो । एवं सेसेसुपि । तुङ्गहारको नाम 
एको सकण्टकरुक्खो, तस्स हरितालवण्णं खन्धरजनं होति । गिहिपरिभुत्तं पन अल्लिपत्तेन एकवारं रजितुं वट्टति। 

फलरजने अकप्पियं नाम नत्थि, सब्बं वट्टतीति । रजनविनिच्छयो। 
रजननिद्देसवण्णना निद्ठिता। 
७. पत्तनिद्देसवण्णना 
६०. इदानि भाजनविकतिं दस्सेतुँ “पत्तो चा ति उद्धटं । एत्थ पन पठमगाथा सुविज्जेय्या। 


६१. दुतिये “मगधनाल्ठिद्रियतण्डुलसाधित''न्ति वत्तब्बे विभत्तिलोपं अकत्वा गाथाबन्धसुखत्थं “मगधे 
नाढिद्वयतण्डुलसाधित' न्ति वृत्तं, पचितन्ति अत्थो। एत्थ (पारा० ६०२; पारा० अट्टु० २.६०२; कङ्का० अट्ठु० 
पत्तसिक्खापदवण्णना) मगधनाळि नाम अड्डतेरसपलं गण्हाति। ओदनन्ति एत्थ सब्बप्पकारसम्पन्नं अवस्सावितोदनं 
गहेतब्बं । ओदनस्स चतुत्थभागप्पमाणं नातिघनं नातितनुकं हत्थहारियमुग्गसूपञ्च आलोपस्स आलोपस्स अनुरूपं याव 
चरिमकालोपप्पहोनकं मच्छमंसादिब्यञ्जनञ्च यो पत्तो गण्हाति, सो उक्कड्टो नामाति अत्थो। 
सप्पितेलतक्करसकञ्जिकादीनि पन गणनूपगानि न होन्ति, तानि हि ओदनगतिकानेव होन्ति, नेव हापेतुं, न वड्ेतु 
सक्कोन्ति । एवमेतं सब्बं पक्खित्तं सचे पत्तस्स हेड्टिमराजिसमं तिट्ठति, सृत्तेन वा हीरेन वा छिन्दन्तस्स सुत्तस्स वा हीरस्स 
वा हेड्टिमन्तं फुसति, अयं उक्कट्ठो नाम पत्तो। सचे तं राजि अतिक्कमित्वा थूपीकतं तिइति, अयं उक्कट्ठोमको नाम पत्तो। 
सचे तं राजि न सम्पापुणाति, अन्तोगतमेव होति, अयं उक्कडुक्कट्ठो नाम पत्तो। 


६२. “मज्झिमो नाम पत्तो नाळिकोदनं गण्हाती'ति वृत्तत्ता “मज्झिमो तस्सुपड्डो वा ति वुत्तं । एत्थापि वृत्तप्पकारेन 
मञ्झिमो मज्झिमोमको मज्झिमुक्कड्डोति पत्तत्तिकं वेदितब्बं । “ओमको नाम पत्तो पत्थोदनं गण्हाती ति (पारा० ६०२) 
वचनतो “ततोपड्ो ति वुत्तं। मगधनाळिया उपडनाळिकोदनञ्च तदूपियं सूपं ब्यञ्जनञ्च गण्हाति, सो ओमको नाम। 
इधापि ओमको ओमकोमको ओमकुक्कड्ोति पत्तत्तिकं वेदितब्बं। इमेसु पन नवसु पत्तेसु उक्कटुक्कट्ठो च ओमकोमको च 
अपत्तो। एतेसु अधिट्टातब्बकिच्चं नत्थि, सेसा सत्त पत्ता अधिट्ठातब्बा, विकप्पेतब्बा चाति अत्थो। 


६३. अतिरेकपत्तोति (पारा० ६०१) अनधिद्टितो अविकप्पितो । सकोति ससन्तको । कप्पोति कप्पियो । अयमेवेत्थ 
सङ्घेपो - यो पत्तो काकणिकमत्तस्सापि मूलस्स दातब्बस्स नत्थिताय सको । अयोपत्तो पञ्चहि पाकेहि मत्तिकापत्तो द्वीहि 
पाकेहि पक्कत्ता कप्पो। सो दसाहपरमं कालं अनधिद्टितो अविकप्पितो धारेस्योति। 


६४. अच्छेदादयो चीवरे वुत्तप्पभेदायेव। छिद्देनाति (पारा० अट्ट० २.६०८; कङ्का अट्ठ० पत्तसिकखापदवण्णना) 
एत्थ यस्स पत्तस्स मुखवट्टितो हेट्ा द्रङ्गुलप्पदेसे येन छिद्देन कङ्गुसित्थं निक्खमति, तत्तकेन छिद्देन भिज्जति । तस्मिं पन 
अयचुण्णादीहि पटिपाकतिके कते दसाहब्भन्तरे पुन अधिट्टातब्बं | पत्ताधिट्टानमुज्झतीति पत्तो अधिद्ठानं उज्झति । 


६५. इदानि परिहरणविधि दस्सेतुं “पत्तं न पटिसामेय्य सोदक न्तिआदि आरद्भं। सोदकं (चूळव° २५४) पत्तं न 
पटिसामेय्य, आतपे च सोदकं पत्तं न ओतपेति अधिप्पायो। न निदहेति निरुदकं कत्वापि अतिकालं न निदहेति 
अधिप्पायो । भृम्याति भूमियं । न ठपेति तट्टिकाचम्मखण्डादीसु येन केनचि अनत्थताय पंसुसक्खरमिस्साय भूमिया न 
ठपेय्याति अत्थो। नो च लग्गयेति एत्थपि नागदन्तादीसु (चूळव° २५४) यत्थ कत्थचि लग्गन्तस्स दुक्कटमेव। 


६६. मिड्डन्तेति (चूळव° २५४; चूळव° अट्टः २५४) मिट्टपरियन्ते। सचे पन परिवत्तेत्वा तत्थेव पतिट्ठाति, एवरूपाय 

वित्थिण्णाय मिड्टिया अब्भन्तरपरिच्छेदे ठपेतुं बति, न परियन्ते। परिभण्डन्तेति बाहिरपस्से कताय तनुकमिड्टिया 
अन्तेति अत्थो। अङ्के वाति (चूळव° २५४) द्विन्नं ऊरूनं मज्झे। एत्थ पन अंसबद्धके अंसकूटे लग्गेत्वा अङ्के ठपेतुं वटति, 
न इतरथा । आतपत्तकेति छत्ते। एत्थ भत्तपूरोपि अंसकूटे लग्गितपत्तोपि ठपेतुं न वट्टति। 


६७. उच्छिट्ठोदकं (चूळव° २५५; चूळव° अट्टः २५५) नाम मुखविक्खालनोदकं, तं पत्ते निठुभित्वा पत्तेन न 
नीहरेय्याति अत्थो। चलकञ्च अड्टिकञ्च चलकटद्ठिकं। एतेसु यं किञ्चि पत्तेन नीहरन्तस्स दुक्कटं । पत्तं पटिग्गहं कत्वा 
हत्थं धोवितुम्पि न लभति | हत्थधोवितवत्थधोवितउदकम्पि पत्ते आकिरित्वा नीहरितुं न वट्टति। अनुच्छिट्ट॒पत्तं 
उच्छिट्टहत्थेन गहेतुम्पि न वट्टति। हत्थं पन बहि धोवित्वा गहेतुं वटति । मच्छमंसफलाफलादीनि खादन्तो यं मुखेन 
लुञ्चित्वा लुञ्चित्वा खादति, तं वा तेसं अद्डिआदिकं वा मुखतो नीहटं पुन अखादितुकामो छङ्टेतुकामो पत्ते ठपेतुं न 
लभति। सिङ्गिवेरनाळिकेरखण्डादीनि खादन्तेहि डंसित्वा डंसित्वा पुन ठपेतुं लभति। “न भिक्खवे पत्तहत्थेन कवाटं 
पणामेतब्बं, यो पणामेय्य, आपत्ति दुक्कटस्सा”ति (चूळव० २५५) वुत्तत्ता येन केनचि सरीरावयवेन पत्तं गहेत्वा ठितो येन 
केनचि सरीरावयवेन कवाटं पणामेतुं न लभति, तस्मा “पत्तहत्थोवा ति वुत्तं। अंसकूटे लग्गित्वा ठितस्स वट्टति। 


६८. भूमिआधारकेति एत्थ दन्तवल्लिवेत्तवाकादीहि कते वलयाधारके । दारुदण्डाधारेति एकदारुना कतआधारके 
च बहूहि दण्डेहि कतआधारके चाति अत्थो। तिदण्डे न वटति । एतेसु पन सुसज्जितेसु एकं पत्तं ठपेत्वाव तस्सुपरि एकं 
ठपेतुं बट्टति, तयो पन न वइन्ति। एकं निक्कुज्जित्वाव भूमियन्ति एत्थ भूमियं कटसारकादीसु अञ्जतरं पत्थरित्वा 
तस्सुपरि निक्कुज्जित्वा वा उक्कुज्जित्वा वा एकं ठपेय्य, द्वे उपेतुं न न वट्ठतीति अधिप्पायो। द्वे पन ठपेन्तेन उपरि ठपितपत्तं 
एकेन पस्सेन भूमियं फुसापेत्वा ठपेतुं वट्टतीति वदन्ति। 


६९-७०. इदानि अकप्पियपत्ते दस्सेतुं “दारुरूपियसोवण्णा”तिआदि आरद्भं | तत्थ मणिवेळुरियामयाति 
(चूळव° २५२; चूळव० अट्टः २५२) मणीति इन्दनीलकबरकतादि। सचे गहट्ठा भत्तग्गे सुवण्णरूपियतट्टकादीसु 
सूपब्यञ्जनं कत्वा उपनामेन्ति, आमसितुम्पि न वट्टति | घटिकटाहजा (चूळव० २५५; चूळव० अट्ठ० २५५) च 
तुम्बकटाहजा च घटितुम्बकटाहजा । एत्थ तुम्बकटाहजानाम अलाबु । पत्तविनिच्छयो। 


पत्तनिद्देसवण्णना निद्टिता। 
६. थालकनिद्देसवण्णना 


७१-२. इदानि थालकेसु कप्पियाकप्पियविधिं दस्सेतुं “थालका चा ति पदं उद्धटं । तत्थ अकप्पाति दारुमयादयो 
थालका अकप्पियाति अत्थो। फलिकथालकादयो (चूळब० अट्ट० २५२) गिहिसन्तका वा सङ्घसन्तका वा कप्पिया। 
घटितुम्बकटाहजा (चूळव°० २५५) तावकालिका, तासु भुञ्जित्वा छड्टेतब्बा, न परिहरितब्बाति अधिप्पायो। 
थालकविनिच्छयो । 


थालकनिद्देसवण्णना निद्टिता। 
७. पवारणानिद्देसवण्णना 


७३. इदानि पवारणाविधिं दस्सेतुं “पवारणा ति (पाचि० २३८-२३९; पाचि० अट्टु० २३८-२३९; कङ्का० अट्डु० 

पठमपवारणासिक्खापदवण्णना) पदं उद्भटं । तत्थ इरियापथेनाति ठानगमनसयननिसज्जानं अञ्जतरेन 
इरियापथेनाति अत्थो। ततो इरियापथतो अञ्जेन इरियापथेन अनतिरित्तकं परिभुञ्जेय्य चे, पाचित्तियन्ति अत्थो। 
पाचित्तिनतिरित्तकन्ति पाचित्ति अनतिरित्तकं । 


७४. इदानि येहि अङ्गेहि पवारणा होति, तानि अङ्गानि दस्सेतुं “असन न्तिआदिमाह । तत्थ असनन्ति एतेन 
अविप्पकतभोजनता वृत्ता, भुञ्जमानो च सो पुग्गलो होतीति अत्थो। भोजनञ्चेवाति यं भुञ्जन्तो पवारेति, तं ओदनो 
कुम्मासो सत्तु मच्छो मंसन्ति इमेसु अञ्ञतरं होतीति अत्थो। अभिहारोति दायको तस्स तं भत्तं कायेन अभिहरतीति 
अत्थो, वाचाभिहारो पन न गहेतब्बो। समीपताति दायको पवारणप्पहोनकभोजनं गहेत्वा अडतेय्यहत्थप्पमाणे ओकासे 
होतीति अत्थो। कायवाचापटिक्खेपोति हत्थपासे ठितेन अभिहटं भिक्खं कायेन वा वाचाय वा पटिक्खिपेय्याति अत्थो। 
एत्थ पन सचे भिक्खु निसिन्नो होति, आनिसदस्स पारिमन्ततो पट्टाय, सचे ठितो, पण्हिअन्ततो पट्टाय, सचे निपन्नो, येन 
पस्सेन निपन्नो, तस्स पारिमन्ततो पढ्ाय दायकस्सापि तथाविधस्स ठपेत्वा पसारितहत्थं यं तस्स आसन्नतरं अङ्गं, तस्स 
वसेन परिच्छेदो कातब्बो। पञ्च अङ्गा पवारणाति “असनं पञ्जायति, भोजनं पञ्जायति, हत्थपासे ठितो अभिहरति, 
पटिक्खेपो पञ्जायती"ति (पाचि० २३९; परि० ४२८) पाळियं वृत्तेहि इमेहि पञ्चहि अङ्गेहि पवारणा होतीति अत्थो। 


७५. इदानि एतेसु पञ्चसु भोजनं दस्सेतुं “ओदनो तिआदि वृत्तं। इदानि ओदनादयो इमेहि निब्बत्ताति दस्सेतुं 
“साली” तिआदिमाह । तत्थ सेतरत्तकाळभेदा सब्बापि कङ्गुजातियो कङ्ृति गहेतब्बा। काळसेता कुदूसवरका । इमेसं 
सत्तन्नं धञ्ञानं ओदनो च भोज्जयागु च ओदनो नामाति अत्थो। 


७६. सामाकादितिणं (पाचि० अट्ट० २३८-२३९) कुदूसके सङ्गहं गतन्ति अत्थो। वरकचोरको वरके सङ्गहं गतो, 
सालियञ्चेव नीवारो सङ्गहं गतो सेतत्ताति वदन्ति। इमेसं वृत्तप्पकारानं सानुलोमानं सत्तन्नं धञ्ञानं तण्डुले गहेत्वा “यागुं 
पचिस्सामा”ति वा “भत्तं पचिस्सामा ति वा यं किञ्चि सन्धाय पचन्ति, सचे उण्हं वा सीतलं वा भुञ्जन्तानं भोजनकाले 
गहितगहितड्ठाने ओधि पञ्जायति, अयं ओदनो नाम, पवारणं जनेति । योपि पायासो वा अम्बिलयागु वा उद्धनतो 
ओतारितमत्ता अब्भुण्हा आविज्झित्वा पिवितुं सक्का, गहितोकासेपि ओधि न दस्सेति, अयं पवारणं न जनेति। उसुमाय 
पन विगताय घनभावं गच्छति, ओधि पञ्ञजायति, पुन पवारणं जनेति, पुब्बे तनुकभावो न रक्खति। भत्ते पन 
उदककञ्जिकखीरादीनि आकिरित्वा “यागुं गण्हथा”ति वदन्ति, किञ्चापि तनुका होति, पवारणं जनेतियेव तस्मिं यागुया 
नत्थिभावतो। सचे पन पक्कुथितेसु उदकादीसु पक्खिपित्वा पचित्वा देन्ति, यागुसङ्गहमेव गच्छति। 


७७. भट्टुधञ्ञमयोति सत्तविधानिपि धञ्ञानि गहेत्वा खरपाकभज्जितानं तेसं तण्डुले कोट्टेत्वा कतचुण्णकुण्डकानि 
सत्तु नाम | समपाकभज्जितानं पन आतपसुक्खानं वा तण्डुलानं चुण्णकुण्डकानि सत्तुसङ्ख्यं न गच्छन्ति । यवसम्भवोति 
अञ्जेहि पन मुग्गादीहि कतकुम्मासो न पवारेतीति अधिप्पायो। उदकसम्भवोति इमिना कक्कटकसिप्पिकसम्बुकादयोपि 
सङ्गहं गच्छन्ति। सचे यागुपानकाले एकस्मिं भाजने ठपेत्वा मच्छमंसं वा खादन्ति, ते चे अखादन्तो अञ्ञं पवारणप्पहोनकं 
पटिक्खिपति, न पवारेति | खादितेपि सचे मुखे अवसिट्टं नत्थि, तदा पटिक्खिपन्तोपि न पवारेतियेव । सचे पत्ते अवसिट्ठं 
अत्थि, मुखे नत्थि, तञ्चे अखादितुकामो होति, अञ्जत्थ वा गन्त्वा खादितुकामो, तस्मिं खणे पटिक्खिपन्तोपि न 
पवारेतियेव । 


७८. भोजनन्ति (पाचि० अट्टः २३८-२३९) पञ्चसु भोजनेसु यं किञ्चि भोजनं । कप्पियं वा अकपियं वा 
भुञ्जन्तोति सम्बन्धो । निसेधयन्ति कायेनाभिहटं अङ्गलिचलनादिना वा भमुकविकारेन वा कुद्धभावेन ओलोकेन वा 

पटिक्खिपन्तो कायेन वा “अल''न्ति वा “न गण्हामी”ति वा “मा आकिरा”ति वा “अपगच्छा”ति वा आदिना नयेन 
पटिक्खिपन्तो वाचाय वा निसेधयन्तोति अत्थो। कष्पन्ति कप्पियभोजनमेव पटिक्खिपन्तो सो पवारेति, अकप्पियमंसं वा 
भोजनं वा पटिक्खिपन्तो न पवारेति । कस्मा? तस्स पटिक्खिपितब्बड्टाने ठितत्ता। सचे कप्पियभोजनं भुञ्जमानो अकप्पियं 
पटिक्खिपति, न पवारेति । कस्मा? तस्स पटिक्खिपितब्बतो । इदानि मिस्सकनयं दस्सेतुं “तन्नामेना तिआदि वृत्तं । तत्रायं 
पिण्डत्थो - तन्नामेन वा इमन्ति वा अभिहटं कप्पियं निसेधयं पवारेय्याति। कि वृत्तं होति? यो पन मच्छमंसमिस्सं (कङ्का० 
अट्ट० पठमपवारणासिक्खापदवण्णना; पाचि० अट्ट० २३८-२३९) यागुं ब्यञ्जनं वा आहरित्वा “मच्छं गण्हथ, मंसं 
गण्हथा”ति बदति, तं पटिक्खिपतो पवारणा होति। सचे “यागुं गण्हथ, रसब्यञ्जनं गण्हथा"ति वदति, तं पटिक्खिपतो 
पवारणा न होति। कस्मा? तस्सापि अत्थिताय। सचे “इमं गण्हथा”ति सवत्थुकं कत्वा देति, तं पटिक्खिपतो पवारणा 
होति। भत्तमिस्सकेपि एसेव नयो। सचे अञ्ञस्स अभिहटं पटिक्खिपति, पवारणा नत्थियेव। 


७९-८०. इदानि पवारणं अजनेन्ते दस्सेतुं “लाजा 'तिआदि वृत्तं । एत्थ लाजा तंसत्तुभत्तानीति (कङ्खवा० अट्ठु० 
पठमपवारणासिक्खापदवण्णना) लाजा च लाजेहि कतसत्तुभत्तानि चाति अत्थो। मच्छमंसपूवेसु पन पवारणा होति, तस्मा 
““सुद्धखज्जको ति वुत्तं । भट्ठपिट्ठन्ति पुब्बे आमकं पच्छा भज्जितब्बन्ति वुत्तं होति। वेळुआदीनं वृत्तावसेसानं भत्तन्ति 
सम्बन्धो । रसयागु रसो पक्कयागु। मंसादीहि अमिस्सिता सुद्धयागु | पुथुकामयं पन यं किञ्चि पवारणं न जनेति। 


८९. बुट्ठायाति (पाचि० अट्ट० २३८-२३९) आसना उट्ठाय अतिरित्तं न कातब्बन्ति सम्बन्धो । सचे पवारेत्वा आसना 
न बुड्डति भिक्खु, तस्सापि अतिरित्तं कातुं लभति। अभृत्तेन च भोजनन्ति येन पञ्चन्नं भोजनानं अञ्ञतरं भोजनं 
अन्तमसो कुसग्गेनापि न भुत्ते, तेनापि अतिरित्तं न कातब्बन्ति अत्थो। येन पन अरुणुग्गमेपि भृत्तं होति, सो चे अपवारितो 
आसना बुट्टितोपि मज्झन्हिकसमयेपि पुन किञ्चि अभुत्वापि कातुं लभति। येन यं वा पुरे कतन्ति येन यं वा पुब्बे कतं, 
तेन तम्पि पच्छा न कातब्बं । अञ्ञेन पन तं कातुं वट्टतीति वदन्ति । 


८२. यं फलं वा कन्दमूल वा पञ्चहि समणकप्पेहि कतकप्पियं अञ्ञम्पि कप्पियभोजनं वा कप्पियमंसं वा, इदं 
कप्पियं नाम, वुत्तप्पकारविपरीतं अकप्पियं नाम, तस्मिं अतिरित्तकरणं न रुहति, यञ्च पटिग्गहेत्वा न गहितं, तस्मिम्पि न 
रुहति, तेन वुत्तं “कप्पियं गहितञ्चेवा ति । उच्चारितन्ति कप्पियं कारेतुं आगतेन भिक्खुना ईसकम्पि उक्खित्तं वा 
अपनमितं वाति अत्थो। हत्थपासतो बहि ठितं कातुं न वट्टति, तेन वुत्तं “हत्थपासग'न्ति। अतिरित्तं करोन्तेवन्ति 
अतिरित्तं करोन्तो “अलमेतं सब्ब "न्ति वचीभेदं कत्वा एवं भासतूति अत्थो। “अलमेतं सब्ब' न्ति तिक्खत्तुं वत्तब्बं, अयं 
किर आचिण्णो। विनयधरा किर पन “सकि एव वत्तब्ब''न्ति वदन्ति। अलमेतं सब्बन्ति इदम्पि वो अधिकं, इतो अञ्ञं न 
लच्छसीति अत्थो। 


८३. अनुपसम्पन्नहत्थगन्ति कप्पियं करोन्तेन पन अनुपसम्पन्नस्स हत्थे ठितंयेव न कातब्बं, तं पन अञ्जेन 
भिक्खुना पटिग्गहापेत्वा तस्स हत्थे ठितं अतिरित्तं कत्वा अनुपसम्पन्नस्स दातुं वट्टति । अत्तना आगन्त्वा अञ्ञस्स हत्थे च 
पेसयित्वापि कारेतुं लब्भतेति अत्थो। तं पन अतिरित्तकारकं ठपेत्वा अञ्जो सब्बो पवारितोपि अप्पवारितोपि भुञ्जितु 
लभतीति अत्थो। सचे पवारितो परिभुञ्जति, यथा अकतेन मिस्सं न होति, तथा मुखञ्च हत्थञ्च सुद्ध कत्वा भुज्जितब्बं । 
गिलानस्स भुत्तावसेसम्पि तस्स “अज्ज वा स्वे वा खादिस्सती”ति आहटम्पि अनतिरित्तकतं भुञ्जितुं वड्टतीति। 
पवारणाविनिच्छयो। 


पवारणानिद्देसवण्णना निडिता । 

८. कालिकनिद्देसवण्णना 


८४. इदानि ये ते चत्तारो कालिका मुनिना वुत्ता “यावकालिकं यामकालिकं सत्ताहकालिकं यावजीविक न्ति, ते 
दस्सेतुं “कालिका चा ति पदं उद्भटं । तत्थ (पाचि० २५४-२५६; पाचि० अट्टः २५३-२५६) कतमे ते कालिकाति चे, ते 
दस्सेतुं “यावकालिक न्तिआदिमाह । तेसु अरुणुग्गमनतो याव ठितमज्झन्हिका भुञ्जितब्बतो यावकालिकं। 
अरुणुग्गमनतो याव यामावसाना पिपासाय सति पिपासच्छेदनत्थं पातब्बतो यामो कालो अस्साति यामकालिकं । तेन 
उपसमेतब्बे आबाधे सति याव सत्ताहा परिभुञ्जितब्बतो सत्ताहकालिकं। आबाधे सति यावजीवं परिहरित्वा भुञ्जितब्बतो 
यावजीविकं । 


८५. तेसु यावकालिकं दस्सेतुं “पिटं मूलं फलं खज्ज'न्तिआदिमाह। एत्थ (पाचि० २४८-२५०; पाचि० अट्ठु० 
२४८-२४९) पिट्टुखादनीयं नाम सत्तन्नं ताव धञ्जानं धञ्ञानुलोमानं अपरण्णानञ्च पिटं पनसपिडं लबुजपिट्ं 
अम्बाटकपिडं सालपिट्टं धोतकतालपिडं खीरवबल्लिपिट्टञ्चाति एवमादीनि तेसु तेसु जनपदेसु पकतिआहारवसेन मनुस्सानं 
खादनीयत्थञ्च भोजनीयत्थञ्च फरणकानि पिट्ठानि यावकालिकानि । इमिनाव लक्खणेन मूलखादनीयादीसुपि 
यावकालिकलकखणं वेदितब्बं, अतिवित्थारभयेन संखित्तं । गोरसो नाम खीरदधितक्करसो। धञ्ञभोजनन्ति सानुलोमानि 
सत्तधञ्ञानि च पञ्चविधभोजनञ्चाति अत्थो । यागुसूपप्पभुतयोति एत्थ पभुति-सद्देन कन्दखादनीयं मुळालखादनीयं 
मत्थकखादनीयं खन्धखादनीयं तचखादनीयं पत्तखादनीयं पुप्फखादनीयं अड्डिखादनीयं निय्यासखादनीयन्ति इमानि 
सङ्गहितानीति वेदितब्बानि। 


तत्रिदं मुखमत्तनिदस्सनं - भिससङ्घातो पदुमपुण्डरीककन्दो पिण्डालुमसालुकआदयो वल्लिकन्दो आलुवकन्दो 
तालकन्दोति एवमादि कन्दखादनीयं। पदुममुळालादयो मुळालखादनीयं | 
तालहिन्तालकुन्तालकेतकनाळिकेरपूगरुक्खखज्जूरीआदीनं कळीरसङ्घाता मत्थका मत्थकखादनीयं। उच्छुखन्धो 
नीलुप्पलरत्तुप्पलकुमुदसोगन्धिकानं पुप्फदण्डकानीति एवमादि खन्धखादनीयं। तचखादनीयं उच्छुतचो एव एको 
यावकालिको, सोपि सरसो। मूलकं खारको चच्चु तम्बुको तण्डुलेय्यकोति एवमादि पत्तखादनीयं। मूलकपुप्फं 
खारकपुण्फं चच्चुपृप्फं तम्बुकपुप्फन्ति एवमादि पुष्फखादनीयं, असोकपुप्फं पन यावजीविकं । लबुजपनसट्िआदि 
अट्रिखादनीयं। निय्यासखादनीये यावकालिकं नत्थि। एते वुत्तप्पकारा यावकालिका होन्तीति अत्थो। 


८६. इदानि “अनुजानामि, भिक्खवे, अट्ट पानानि अम्बपानं जम्बुपानं चोचपानं मोचपानं मधुकपानं मुद्दिकपानं 
सालूकपानं फारुसकपान" न्ति (महाव° ३००) एवं वुत्तं अट्टुविधं पानकं यामकालिकं नामाति दस्सेतुं “मधू'तिआदिमाह । 
तत्थ (महाव० अट्ट० ३००) मधुजं मुद्दिकजं सालूकजं चोचजं मोचजं अम्बुजं जम्बुजञ्चाति एवमत्थो गहेतब्बो । एत्थ मधुजं 
नाम मधुकानं जातिरसेन कतं, तं पन उदकसम्मिन्नमेव वट्टति, सुद्ध न वट्टति । मुद्दिकपान नाम मुद्दिका उदके महित्वा 
परिस्सावेत्वा गहितं । सालूकपानं नाम रत्तुप्पलनीलुप्पलादीनं किञ्जक्खरेहि कतं । सेसानि पाकटानेव । एत्थ पन सचे सयं 
एतानि यावकालिकवत्थूनि पटिग्गहेत्वा उदके मद्दित्वा आतपे आदिच्चपाकेन पचित्वा परिस्सावेत्वा पानकं करोति, तं 
पुरेभत्तमेव कप्पति। सचे अनुपसम्पन्नेन कतं लभति, तदहुपुरेभत्तं सामिसम्पि वट्टुति, पच्छाभत्तं निरामिसपरिभोगेन याव 
अरुणुग्गमना वट्टति। इमानि अट्ट पानानि सीतानिपि आदिच्चपाकानिपि वट्वन्ति, अग्गिपाकानि पन न वडन्ति, तस्मा 
““नग्गिसन्तत्त''न्ति वुत्तं । 


८७. “अनुजानामि, भिक्खवे, सब्बं फलरसं ठपेत्वा धञ्ञफलरस'न्ति (महाव० ३००) वृत्तत्ता धब्यफलरसो पन न 


www.tipitaka.org Vipassana Research Institute 


Page 73 sur 254 


वट्टति, तेन वुत्तं “सानुलोमानि धञ्ञानि ठपेत्वा ति । “अनुजानामि, भिक्खवे, सब्बं पुप्फरसं ठपेत्वा 
मधुकपुप्फरस' न्ति वुत्तत्ता मधुकपुप्फरसो आदिच्चपाको वा होतु अग्गिपाको वा, पच्छाभत्तं न वट्टति, तेन वृत्तं 
““मधुकपुप्फमञ्जत्रा ति । 


८८. “अनुजानामि, भिक्खवे, सब्बं पत्तरसं ठपेत्वा डाकरस”न्ति वुत्तत्ता उदकेन पक्कानम्पि यावकालिकपत्तानं रसो 
पुरेभत्तमेव वट्टति, सीतोदकेन मद्दितानं रसो यामकालिकं । तेन वुत्तं “ठपेत्वा पक्कडाकज न्ति यावजीविकपण्णस्स 
उदकेन पक्कस्स रसो यावजीविको होति। 


८९. इदानि सत्ताहकालिके दस्सेतुं “सप्पी तिआदिमाह | एत्थ (महाव० २६०) पन - 


“सप्पिनोनीततेलानि, मधुफाणितमेब च। 
सत्ताहकालिका सप्पि, येसं मंसमवारित”न्ति॥ -- 


पाठो गहेतब्बो। एवं पन गहिते वसा तेलग्गहणेन गहिताव होति “तेलं नाम तिलतेलं सासपतेलं मधुकतेलं एरण्डतेलं 
बसातेल''न्ति (पारा० ६२३; पाचि० २६०) एवं पाळियं वित्थारितत्ता। एवं पन अग्गहेत्वा वसा च “मधुफाणित'न्ति पाठे 
गहिते यावकालिकभूता वसा सत्ताहकालिकाति आपज्जेय्य, “यानि खो पन तानि गिलानानं भिकखूनं पटिसायनीयानि 
भेसज्जानि, सेय्यथिदं - सप्पि नवनीतं तेलं मधु फाणित'न्ति (पारा० ६२२) एवं पञ्चेव भगवता सत्ताहकालिकभेसज्जानि 
अनुञ्जातानि, ततो उत्तरि छट्टस्स सत्ताहकालिकभेसज्जस्स अत्थितापि आपज्जति, भेसज्जक्खन्धकेपि भगवता 
“अनुजानामि, भिक्खवे, वसानि भेसज्जानि अच्छवसं मच्छवसं सुसुकावसं सूकरवसं गद्रभवसं काले पटिग्गहितं काले 
निप्पक्कं काले संसड्टं तेलपरिभोगेन परिभुञ्जितु'न्ति (महाव० २६२) एवं सत्ताहकालिकवसेन वसं अननुजानित्वा ततो 
निब्बत्ततेलमेब अनुञ्जातं, तस्मा “मधुफाणितमेव चा”ति पाठे अग्गहिते पाळिया अट्टकथाय च विरुज्झति । थेरेन पन 
उत्तरविहारवासीनं खुद्दसिक्खाय आगतनयेन वुत्तं । तेसं पन - 


““सप्पि नवनीतं तेलं, मधु फाणितपञ्चमं । 
अच्छमच्छवसादि च, होन्ति सत्ताहकालिका”ति॥ -- 


एवमागतं । अम्हाकं पन विसुं सत्ताहकालिके आगतड्टानं नत्थीति वदन्ति, उपपरिक्खितब्बं । 


इदानि तेसु सप्पिं दस्सेतुं “येसं मंसपवारित' "न्ति वृत्तं। “सप्पिनाम गोसप्पि वा अजिकासप्पि वा महिं ससप्पि वा। 
येसं मंसं कप्पति, तेसं सप्पि, नवनीतं नाम तेसंयेव नवनीत' न्ति (पारा० ६२३; पाचि० २६०) पाळियं वृत्तत्ता नवनीतं पन 
गहितन्ति न वित्थारितं, सप्पि पन पुरेभत्तं पटिग्गहितं तदह पुरेभत्तं सामिसम्पिनिरामिसम्पि वट्टति । पच्छाभत्ततो पट्ठाय 
सत्ताहं निरामिसं परिभुञ्जितब्बं । सत्ताहातिक्कमे सचे एकभाजने ठपितं, एकं निस्सग्गियं। सचे बहुसु, वत्थुगणनाय 
निस्सग्गियपाचित्तियानि। पच्छाभत्तं पटिग्गहितं सत्ताहं निरामिसमेव वट्टति | सप्पि तापेन्तस्स सामंपाको न होति, “नवनीतं 
पन तापेन्तस्स हि सामंपाको न होति, सामंपक्केन पन तेन सद्धि आमिसं न वट्टती ति च “सचे अनुपसम्पन्नो पुरेभत्तं 
पटिग्गहितनवनीतेन सप्पिं कत्वा देति, पुरेभत्तं सामिसं वट्टति । सचे सयं करोति, सत्ताहं निरामिसमेव वट्टती”ति च 
समन्तपासादिकायं (पारा० अट्टः २.६२२) नवनीतम्हियेव सामंपाकता वृत्ता, न सप्पिम्हि। यं पन कङ्कावितरणियं वुत्तं 
“निब्बत्तितसप्पि वा नवनीतं वा पचितुं बट्टती”ति, “तं पन तदहु पुरेभत्तम्पि सामिसं परिभुञ्जितुं न वट्टती”ति (कङ्का० 


www.tipitaka.org Vipassana Research Institute 


Page 74 sur 254 


अट्ट० भेसज्जसिक्खापदवण्णना) च, तत्थ यावकालिकवत्थुना असम्मिस्सं सुधोतं नवनीतं सन्धाय “पचितुं 
वट्टती'ति वुत्तं। सयंपचितसत्ताहकालिकेन सद्भि यदि आमिसं भुञ्जति, तं आमिसं सयंपक्कसत्ताहकालिकेन मिस्सितं 
अत्तनो यावकालिकभावं सत्ताहकालिकेन गण्हापेति, तथा च सति यावकालिकं अपक्कम्पि सयंपक्कभावं उपगच्छतीति 
“सामिसं परिभुञ्जितुं न वट्टती' ति वुत्तं। यथा सयंपक्कसत्ताहकालिकवसातेलं सयंभज्जितसासपादियावजीविकवत्थूनं 
तेलञ्च सामिसं तदह पुरेभत्तम्पि न बट्टति, तथा नवनीतसप्पीति वेदितब्बं। वक्खति च आचरियो - 


'-यावकालिकआदीनि, संसद्वानि सहत्तना। गाहापयन्ति सब्भाव”न्ति च, 


“तेहेव भिकखुना पक्कं, कप्पते यावजीविकं । 
निरामिसञ्च सत्ताहं, सामिसे सामपाकता”ति च॥ 


या पन समन्तपासादिकायं नवनीतम्हि सामंपाकता वुत्ता, सा तक्कादिसम्मिस्सं अधोतनवनीतं सन्धाय वुत्ता। तस्मा 
विञ्जूनं समन्तपासादिकापि कङ्कावितरणीपि समेन्ति, तं नवनीतं सन्धाय वृत्तन्ति आचरिया वदन्ति । इदमेव यृत्तं। यदि 
सप्पिम्हि सामंपाकता होति, अवस्संयेव समन्तपासादिकायं वुच्चेय्य, तत्थ पन “सप्पि ताव पुरेभत्तं पटिग्गहितं, तदहु 
पुरेभत्तं सामिसम्पि निरामिसम्पि परिभुञ्जितुं वट्टती 'ति (पारा० अट्ट० २.६२२) हि वृत्तं, न पचनविधानं । 
मनुस्ससप्पिनवनीतानं, अञ्जेसम्पि हत्थिअस्सादीनं अकप्पियमंससप्पिनवनीतानं सत्ताहातिक्कमे दुक्कटं । कि पन तं 
परिभुञ्जितुं वट्टतीति? आम वड़्ति। कस्मा? पटिक्खेपाभावा च सब्बअट्ट कथासु अनुञ्ञातत्ता च। “येसं मंसं कप्पति, तेसं 
सप्पि, नवनीत" न्ति (पारा० ६२३) इदं पन निस्सग्गियवत्थुं दस्सेतुं वृत्तं, न अञ्जेसं वारणत्थाय। 


९०. इदानि तेलं दस्सेतुं “तेलं तिलवसेरण्डमधुसासपसम्भव''न्तिआदिमाह । एत्थ तिलादीहि सम्भवं निब्बत्तं 
तेलन्ति सम्बन्धो । एत्थ (पारा० अट्ठ० १.१००) पन पुरेभत्तं तिले पटिग्गहेत्वा कततेलं पुरेभत्तं सामिसम्पि वटति, 
पच्छाभत्ततो पट्टाय सवत्थुकप्पटिग्गहितत्ता अनज्झोहरणीयं। पच्छाभत्तं पटिग्गहेत्वा कततेलं अनज्झोहरणीयं, 
सीसमक्खनादीसु उपनेतब्बं । एरण्डमधुकसासपट्टीनि पटिग्गहेत्वा सचे तानि भज्जित्वा तेलं करोति, तदह पुरेभत्तम्पि 
सामिसं न वटति, सामंपाकता होति। सचे अभज्जित्वा करोति, तदह पुरेभत्तं सामिसम्पि वट्टति, पच्छाभत्ततो पट्टाय 
निरामिसमेव वटति, परिभुञ्जितब्बवत्थूनं यावजीविकत्ता सवत्थुकप्पटिग्गहणे दोसो नत्थीति। तेलग्गहणत्थाय 
एरण्डकड्टिआदीनि पटिग्गहेत्वा सत्ताहं अतिक्कामयतो दुक्कटं । तथा पाळियं अनागतानि अदस्सितानि 
कोसम्बककुसुम्भादीनं तेलानि। 


इदानि मधुविकतिं दस्सेतुं “खुहाभमरमधुकरि-मक्खिकाहि क्त न्ति वुत्तं । तत्थ (पारा० अट्ट ० २.६२३) खुद्दाति 
खुहमक्खिका । भमराति महाभमरमक्खिका । दण्डकेसु मधुकरा मधुकरिमक्खिका नाम | एताहि तीहि मक्खिकाहि कतं 
मधु नामाति अत्थो। “मधु नाम मक्खिकामधू'"ति पाळियं (पारा० ६२३; पाचि० २६०) वुत्तत्ता अञ्जेहि तुम्बटकादीहि कतं 
सत्ताहकालिकं न होतीति वेदितब्बं । 


इदानि फाणितं दस्सेतुं “ रसादिउच्छुविकति, पक्कापक्का च फाणित न्ति आह। पक्का च अपक्का च 


रसादिउच्छुविकति फाणितन्ति अत्थो। मधुकपुप्फफाणितं पुरेभत्तं सामिसं वटति, पच्छाभत्ततो पट्टाय सत्ताहं निरामिसमेव 
वट्टुति। तस्स सत्ताहातिक्कमे दुक्कटं | चिञ्चफाणितञ्च अम्बफाणितञ्च यावकालिकमेव | 

९९. इदानि एतेसु वसातेलस्स ओदिस्स अनुञ्ञातत्ता तं विसुं उद्धरित्वा दस्सेतुं “सवत्थुपक्का सामं 
वा तिआदिमाह । सत्तविधञ्हि (पारा० अट्टु० २.६२३) ओदिस्सं नाम ब्याधोदिस्सं पुग्गलोदिस्सं कालोदिस्सं समयोदिस्सं 
देसोदिस्सं वसोदिस्सं भेसज्जोदिस्सन्ति। 


तत्थ “अनुजानामि, भिक्खवे, अमनुस्सिकाबाधे आमकमंसं आमकलोहित''न्ति (महाव० २६४) वृत्तं, इदं 
ब्याधोदिस्सं नाम | एत्थ पन कालेपि विकालेपि कप्पियाकप्पियमंसलोहितं वट्टति। “अनुजानामि, भिक्खवे, रोमन्थकस्स 
रोमन्थन''न्ति (चूळव°० २७३) एवं अनुञ्ञातं पुग्गलोदिस्सं नाम | “अनुजानामि, भिक्खवे, चत्तारि महाविकटानि दातुं गृथं 
मुत्तं छारिकं मत्तिक "न्ति (महाव० २६८) एवं सप्पदट्टकाले अप्पटिग्गहितकं अनुञ्ञातं कालोदिस्सं नाम । गणभोजनादि 
समयोदिस्सं नाम | गणङ्गणूपाहनानि देसोदिस्सं नाम | वसोदिस्सं नाम “अनुजानामि, भिक्खवे, वसानि भेसज्जानी”ति 
(महाव० २६२) एवं वसानामेन अनुञ्ञातं। तं ठपेत्वा मनुस्सवसं सब्बेसं कप्पियाकप्पियबसानं तेलं तंतदत्थिकानं 
तेलपरिभोगेन परिभुञ्जितुं वट्टति । भेसज्जोदिस्सं नाम अनुजानामि, भिक्खवे, तानि पञ्च भेसज्जानी ति (महाव० २६१) 
एवं भेसज्जनामेन वुत्तानि सप्पिआदीनि पञ्च | 


यथा पन खीरदधिआदीहि पक्कतेलं पच्छाभत्तं न वट्टति, न एवमिदं । इदं पन तेलं सवत्थुकपक्कम्पि वट्टति, तं दस्सेतुं 
““सवत्थुपक्का सामं बा”ति वुत्तं। बसं ओलोकेत्वा “सवत्थुपक्का'ति वुत्तं । सामं पक्का वाति अत्थो। यथा 
सवत्थुकप्पटिग्गहितत्ता सामंपक्कत्ता दधिआदीहि पक्कतेलं अत्तना कतं पुरेभत्तम्पि न वट्टति, न एवमिदं । इदं पन अत्तना 
सवत्थुकपक्कम्पि पुरेभत्तम्पि पच्छाभत्तम्पि वट्ठतीति अत्थो। एत्थ पन कारणूपचारेन वसातेलं वसा" ति वुत्तं । 


कालेति पुरेभत्तकाले परेहि वा अत्तना वा पक्काति अत्थो। पच्छाभत्तं पन पचितुं न वट्टति “काले पटिग्गहितं काले 
निप्पक्कं काले संसट्ट "न्ति (महाव० २६२) वृत्तत्ता। तस्मा काले" ति वुत्तं। यो पन विकाले पटिग्गहेत्वा विकाले पचित्वा 
विकाले परिस्सावेत्वा परिभुञ्जति, सो तीणि दुक्कटानि आपज्जति। 


अमानुसाति एत्थ (महाव० २६२) पन अच्छवसादीनं अनुञ्ञातत्ता ठपेत्वा मनुस्सवसं सब्बेसं अकप्पियमंसानं वसा 
अनुञ्ञाताति वेदितब्बा। मंसेसु हि मनुस्सहत्थिमंसादीनि दस मंसानि पटिक्खित्तानि, वसा पन एका मनुस्सवसा एव। 


अनुपसम्पन्नेन (पारा० अट्ट० २.६२३) कतनिब्बड्टितवसातेलं पुरेभत्तं पटिग्गहितं पुरेभत्तं सामिसम्पि वट्टति, 
पच्छाभत्ततो पट्ठाय सत्ताहं निरामिसमेव वट्टति । यं पनेत्थ सुखुमरजसदिसं मंसं वा न्हारु वा अड्डि वा लोहितं वा, तं 
अब्बोहारिकं । सचे सयं करोति, पुरेभत्तं पटिग्गहेत्वा पचित्वा परिस्सावेत्वा सत्ताहं निरामिसमेव परिभुञ्जितब्बं । 
निरामिसपरिभोगञ्हि सन्धाय इदं वुत्तं “काले पटिग्गहितं काले निप्पक्कं काले संसट्ठं तेलपरिभोगेन परिभुञ्जितु'न्ति 
(महाव० २६२)। अञ्ञेसन्ति सप्पिआदीनं । वत्थुन्ति यावकालिकभूतं वत्थुं। यावकालिकवत्थूनं वत्थुं न पचेति सम्बन्धो । 


९२. इदानि यावजीविकविकतिं दस्सेतुं “हलिद्दीतिआदि वुत्तं । तत्थायमनुत्तानपदत्थो (महाव० २६३; पाचि० अट्टु० 
२४८-२४९) - पञ्चमूलादिकञ्चापीति एत्थ द्विपञ्चमूलेन सद्भि अञ्ञानिपि तग्गतिकानि मूलभेसज्जानि गहितानीति 
जातब्बं । 


९३-५. बिळङ्गादीनि फलभेसज्जानि। तत्थ (महाव° २६३) गोट्ठफलन्ति मदनफलन्ति वदन्ति। कप्पासादीनं पण्णन्ति 
सम्बन्धो । इमे पन वुत्तप्पकारा मुलभेसज्जफलभेसज्जपण्णभेसज्जवसेन वुत्ता सब्बे कप्पिया । इमेसं पुप्फफलपण्णमूला 

सब्बेपि कप्पिया यावजीविकायेव। ठपेत्वा उच्छुनिय्यासं सब्बो च निय्यासो सरसञ्च उच्छुजं तचं ठपेत्वा सब्बो च 
तचोति सम्बन्धो । 


९६. मधुना (पारा० अट्टः २.६२३) अमक्खितं सुद्धसित्थञ्च। मधुमक्खितं पन सत्ताहकालिकमेव। यञ्च किञ्चीति 
ओदनं मंसं अट्डिआदीनीति अत्थो। 


९७. “यानि वा पनञ्ञजानिपि अत्थि नेव खादनीये खादनीयत्थं फरन्ति, न भोजनीये भोजनीयत्थं फरन्ति, तानि 
पटिग्गहेत्वा यावजीवं परिहरितुं, सति पच्चये परिभुञ्जितुं, असति पच्चये परिभुञ्जन्तस्स आपत्ति दुक्कटस्सा"ति (महाव० 
२६३) वुत्तत्ता “आहारत्थमसाधेन्तं, सब्बं तं यावजीविक/ न्ति वृत्तं । 


९८. सब्बस्साति गिलानस्सापि अगिलानस्सपीति अत्थो। कालिकत्तयन्ति यावकालिकं वज्जेत्वा अवसेसं सति 
पच्चये विकाले कप्पतीति अत्थो। 


९९. जनयन्तुभोति जनयन्ति उभो। कि वृत्तं होति? यावकालिकयामकालिकसङ्घाता उभो कालिका अत्तनो 
कालमतिक्कमित्वा परिभुत्ता पाचित्ति जनयन्तीति अत्थो। किञ्च भिय्यो (महाव० २७४; महाव० अट्ट० २७४; कङ्का० 
अट्ट० सन्निधिकारकसिक्खापदवण्णना) - उभोपि पनेते अकप्पियकुटियं वृत्ता अन्तोवुत्थं दुक्कटञ्च, पुनदिवसे 
परिभुञ्जतो सन्निधिं पाचित्तियञ्च जनयन्तीति अत्थो। 


१००. अनारुळ्हेति पाळियं अनागते मनुस्ससप्पिआदिम्हीति अत्थो। 


१०९. निस्सट्टुलद्धन्ति (पारा० ६२४) विनयकम्मं कत्वा पुन लद्भन्ति अत्थो। विकप्पेन्तस्स सत्ताहेति सत्ताहब्भन्तरे 
सामणेरस्स “इदं सप्पिं तेल न्तिआदिना नयेन नामं गहेत्वा “तुय्हं विकप्पेमी"ति वा “इत्थन्नामस्स विकप्पेमी"ति वा 
सम्मुखापि वा परम्मुखापि वा विकप्पेन्तस्स अनापत्तीति सम्बन्धो । पाळियं पन “अनापत्ति अन्तोसत्ताहे अधिट्देति, 
विस्सज्जेति, नस्सति, विनस्सति, डय्हति, अच्छिन्दित्वा गण्हन्ति, विस्सासं गण्हन्ती”ति (पारा० ६२५) एत्तकमेव वृत्तं, 
“विकप्पेमी”ति इदं पन नत्थि। किञ्चापि नत्थि, अथ खो “अनधिट्ठिते अधिट्टितसञ्जी निस्सग्गियं पाचित्तियं, अविकप्पिते 
विकप्पितसञ्जी निस्सग्गियं पाचित्तियन्ति (पारा० ६२४) आपत्तिवारे आगतत्ता थेरेन दस्सितँ । तं दस्सेन्तेनापि सचे 
उपसम्पन्नस्स विकप्पेति, अत्तनो एव सन्तकं होति, पटिग्गहणम्पि न विजहति, तस्मा उपसम्पन्नवसेन अदस्सेत्वा 
अनुपसम्पन्नवसेन दस्सितं । तस्स हि विकप्पिते पटिग्गहणम्पि विजहति, आपत्तिपि न होतीति । अधिट्टुतोति 
अब्भञ्जनादीनि अधिट्ठ हन्तस्स अनापत्तीति अत्थो। सचे पन सत्ताहन्भन्तरे निरपेक्खो हुत्वा अनुपसम्पन्नस्स परिच्चजति, 
परिच्चत्तत्ता अनापत्ति, इतरस्स च अप्पटिग्गहितत्ता उभिन्नम्पि कायिकपरिभोगो वड्टति। अनिस्सग्गियत्ता पन 
बाहिरपरिभोगेन वट्टति। “तानि पटिग्गहेत्वा सत्ताहपरमं सन्निधिकारकं परिभुञ्जितब्बानी ति (पारा० ६२३) एवं नियमेत्वा 
अनुञ्जातत्ता वुत्तं “अञ्ञस्स ददतोपि च अनापत्ती”ति। 


१०२. सब्भावन्ति अत्तनो सभावं । यस्मा गाहापयन्ति, तस्मा एवमुदीरितन्ति वुत्तन्ति अत्थो। इदानि वक्खमानं 
सन्धाय “एव न्ति वुत्तं । 


९०३-५. सत्ताहं यावजीविकन्ति (महाव० ३०५; महाव० अट्ट० कङ्का० अट्ट० सन्निधिकारकसिकखापदवण्णना) 

सत्ताहकालिकञ्च यावजीविकञ्चाति अत्थो । किं वुत्तं होति? सत्ताहकालिकयावजीविकद्वयं सेसकालिकसम्मिस्सं 
सम्भिन्नरसं कत्वा परिभुञ्जतो सन्निधिपाचित्ति होतीति उदीरितन्ति। तदह पटिग्गहितं तदहेवाति अत्थो । सेसन्ति 
सत्ताहकालिकयावजीविकद्वयं । इतरन्ति यावजीविकं । पुरे पटिग्गहितं वा होतु, तदह वा पटिग्गहितं, यावजीविकं 
सत्ताहकालिकेन सत्ताहं कप्पतीति वेदितब्बं। “यावकालिकेन, भिक्खवे, यामकालिकं, सत्ताहकालिकं, यावजीविकं तदह 
पटिग्गहितं काले कप्पति, नो विकाले। यामकालिकेन, भिक्खवे, सत्ताहकालिकं, यावजीविकं तदह पटिग्गहितं यामे 
कप्पति, यामातिक्कन्ते न कप्पति । सत्ताहकालिकेन, भिक्खवे, यावजीविकं पटिग्गहितं सत्ताहं कप्पति, सत्ताहातिक्कन्ते न 
कप्पती”ति हि भेसज्जक्खन्धके (महाव० ३०५) वुत्तं । एत्थ पन “तदहु पटिग्गहित न्ति विसेसवचनस्स नत्थिताय पुरे 
पटिग्गहितम्पि वट्टतीति सिद्धन्ति। कालिकविनिच्छयो । 


कालिकनिद्देसवण्णना निडिता । 
९. पटिग्गाहनिद्देसवण्णना 


१०६. इदानि “पटिग्गाहो' “ति पदं वित्थारेतुं “दातुकामाभिहारो चा तिआदि आरद्ध । तत्थ दातुकामस्स अभिहारो 
दातुकामाभिहारो । एतेन अज्ञस्स पत्ते पक्खिपितुँ आलुलेन्तस्स फुसितानि उट्टहित्वा अञ्ञस्स पत्ते सचे पतन्ति, 
पटिग्गहणं न रुहतीति दीपितं होति। एरणक्खमन्ति थाममज्झिमेन पुरिसेन उक्खिपनक्खमं, ततो महन्ते पटिग्गहणं न 
रुहति। तिधा देन्तेति कायकायप्पटिबद्धनिस्सग्गियानं वसेन तिधा दन्ते । तस्स भिक्खुनो कायकायप्पटिबद्धेहि द्विधा 
गाहोति अत्थो। पञ्चङ्गो एवं पञ्चङ्गेवं | दातुकामाभिहारो एकं, हत्थपासो एकं, एरणवखमता एकं, 
देवमनुस्सतिरच्छानगतेसु एकेन तिधा दानमेकं, द्विधा गाहो एकन्ति एवं पञ्चङ्गानि होन्ति। 


१०७. इदानि येन कायप्पटिबद्धेन पटिग्गहणं न रुहति, तं दस्सेतुं “ असंहारिये”तिआदिमाह | खाणुके (पाचि? अट्टु० 
२६५) बन्धित्वा ठपितमञ्चादिम्हि वा फलके वा पासाणे वा असंहारिये न रुहतीति अत्थो । तत्थजाते पदुमिनिपण्णे वा 
किंसुकपण्णादिम्हि वा न वट्टति, सुखुमे चिञ्चआदीनं पण्णे वा न रुहति, यञ्च मञ्झिमपुरिसो सन्धारेतुं न सक्कोति, 
तस्मिं असय्हभारे च पटिग्गहो न रुहतीति अत्थो। 


१०८. इदानि पटिग्गहणविजहनं दस्सेतुं “सिक्खामरणलिङ्गेहीतिआदि आरद्धं। तत्थायं पिण्डत्थो - 
सिक्खापच्चकखानेन च मरणेन च लिङ्गपरिवत्तनेन च “न तं दानि परिभुञ्जिस्सामी”ति वा “न पुन पटिग्गहेत्वा 
परिभुञ्जिस्सामी "ति वा एवं अनपेक्खविस्सज्जनेन च चोरादीहि वा अच्छेदा च अनुपसम्पन्नस्स दाना च गाहो पटिग्गाहो 
उपसम्मति विजहतीति। भिक्खुनिया पन सिक्खापच्चक्खानस्स अभावा विब्भमनेन च विजहतीति गहेतब्बं । 


९१०९-१९२० 


. इदानि पटिग्गहेत्वा परिभुञ्जितब्बं दस्सेतुं “ अप्पटिग्गहितं सब्ब न्तिआदि वुत्तं । तस्सत्थो (कङ्खा० अट्टु० 
दन्तपोनसिक्खापद) - चतुकालिकपरियापन्नं अन्तमसो रजरेणुम्पि अप्पटिग्गहेत्वा सब्बं परिभुञ्जतो पाचित्ति । इदानि 
अप्पटिग्गहेत्वा परिभुञ्जितब्बं दस्सेतुं “सुद्धञ्च नातिबहल'न्तिआदि वृत्तं। तत्थ सुद्धञ्चाति अञ्ञेसं रसेन असम्मिस्सं । 
हिमोदकसमुद्दोदकादीसु पटिग्गहणकिच्चं नत्थि। लोणञ्च अस्सु च लोणस्सु। एत्थ लोणं नाम सरीरे उट्टितं। एतानि पन 
सब्बानि अविच्छिन्नानेव कप्पन्ति, नेतरानि। 

१११. इदानि अनङ्गलग्गानिपि दस्सेतुं “गृथमत्तिकमुत्तानीतिआदिमाह । तथाविधेति तथाविधे काले, 
सप्पदटुकालेति अत्थो। अञ्जेसं पन अप्पटिग्गहितं अनङ्गलग्गं न वट्टति। कस्मा? “अनुजानामि, भिक्खवे, यं करोन्तो 
पटिग्गण्हाति, स्वेव पटिग्गहो कतो, न पुन पटिग्गहेतब्बो”ति (महाव० २६८) वृत्तत्ता। 


११२. दुरूपचिण्णेति दुप्परामद्दे फलिकरुक्खवल्लिआदिं चालेन्तस्स वा आमिसभरितभाजनं अप्पटिग्गहितं 
परामसन्तस्स वा दुरूपचिण्णदुक्कटं होतीति अत्थो। रजोकिण्णेति भिक्खाय चरन्तस्स पत्ते पतितरजं अप्पटिग्गहेत्वा पुन 
भिक्खं गण्हतो विनयदुक्कटं होतीति अत्थो। अथुग्गहप्पटिग्गहेति अथ उग्गहप्पटिग्गहे, अत्तना एव उग्गहेत्वा गहितेति 
अत्थो। अकप्पियकुटियं अन्तोवुत्थे च यत्थ कत्थचि भिक्खुना सयंपक्के च अत्तना वा परेन वा अकप्पियकुटियं 
अन्तोपक्के चाति सब्बत्थ दुक्कटन्ति अधिप्पायो। पटिग्गाहविनिच्छयो। 


पटिग्गाहनिद्देसवण्णना निडिता । 
१०. अकप्पियमंसनिद्देसवण्णना 


११३. इदानि मंसेसु पटिपज्जितब्बाकारं दस्सेतुं “मंसेसु च अकप्पिय”न्ति उद्भटं । अकप्पियमंसम्हि दस्सिते 
कप्पियमंसं दस्सितमेव होति पारिसेसनयेन | उरगस्स चाति एत्थ सब्बोपि उरगो न कप्पति। 


९१४. एत्तावता जातिवसेन दसविधम्पि अकपियमंसं दस्सेत्वा इदानि कप्पियमंसेसुपि अकप्पियविधिं दस्सेतुं 
"उद्दिस्सकतमंसञ्च, यञ्च अप्पटिवेक्खित''न्ति वुत्तं । तत्थ पञ्चसु सहधम्मिकेसु यस्स कस्सचि यं किञ्चि उद्दिस्स 
कतं उद्दिस्सकत नाम, तं पन जानित्वा परिभुञ्जितुं सब्बेसम्पि न वट्टति, अजानन्तानं अनापत्ति। मच्छेसुपि एसेव नयो। 
अप्पटिवेक्खितन्ति अनुपपरिक्खितं, अनापुच्छितन्ति अत्थो। “न भिक्खवे अप्पटिवेक्खित्वा मंसं परिभुञ्जितब्बं, यो 
परिभुञ्जेय्य, आपत्ति दुक्कटस्सा"”ति (महाव° २८१) वुत्तं । मच्छेसु पन आपुच्छनकिच्चं नत्थि अकप्पियमच्छानं 
नत्थितायाति वदन्ति । इदानि एतेसु आपत्तिभेदं दस्सेतुं “थुल्लच्चय'न्तिआदिमाह । तं सब्बं (कङ्का० अद्ठु० 
सन्निधिकारकसिक्खापदवण्णना) उत्तानमेव। 


११५. इदानि न केवलं इमेसं मनुस्सादीनं मंसमेव अकप्पियं, अट्डिआादीनिपि अकप्पियानीति दस्सेतुं 
“अट्ठीपी 'तिआदि वुत्तं । तत्थ (महाव० अट्ट २८१) लोमम्पेसन्ति लोमम्पि एसं अकप्पियमंसवत्थूनन्ति अत्थो। सचित्तकं 
बाति एतेसु पन उद्दिस्सकतमेव सचित्तकं, सेसा अचित्तकाति। अकप्पियमंसविनिच्छयो । 


अकप्पियमंसनिद्देसवण्णना निडिता । 
११. निस्सग्गियनिद्देसवण्णना 


११६-७. इदानि अच्चोळारिकानं वसेन दस्सेतुं “अरूपियन्तिआदि आरद्धं। अञ्ञथापि युत्ति परियेसितब्बा । 
तत्थायं सब्लेपत्थो (पारा० ५९१; पारा० अट्ट० २.५८९; कङ्का० अट्ठ ० जातरुपसिक्खापदवण्णना) - यो रूपियेन 
अरूपियज्च परिवत्तेय्य, यो च इतरेन च अरूपियेन रूपियं परिवत्तेय्य, तस्स निस्सग्गियं होतीति । 


इदानि रूपियञ्च अरूपियञ्च दस्सेतुं “इध रूपिय न्तिआदि आरद्धं। एत्थ (पारा० ५८९; कङ्का अट्टु० 

जातरुपसिक्खापदवण्णना) सज्झु सिङ्गीति सज्झूति रजतं । सिङ्गीति सुवण्णं | तम्बलोहादीहि वा दारूहि वा पण्णेहि 
वा लाखाय वा रूपं समुट्ठापेत्वा वा असमुट्टापेत्वा वा कतं चम्मबीजमयम्पियं यं देसे बोहारं गच्छति, इदं वोहारूपगमासकं 
नाम | इदमिध रूपियन्ति अधिप्पेतं | वत्थादि च मृत्तादि च वत्थमुत्तादि। इतरन्ति अरूपियं कप्पियवत्थुञ्च 
दुक्कटवत्थुञ्च | कि वृत्तं होति? वत्थं सुत्तं फालो पटको कप्पासो अनेकप्पकारं अपरण्णं सप्पि नवनीतं तेलं मधु 
फाणितादिभेसज्जञ्चाति इदं कप्पियवत्थु नाम। मुत्ता मणि वेळुरियो सङ्घोसिला पवाळं लोहितङ्गो मसारगल्लं सत्त 
धञ्ञानि दासी दासो खेत्तं वत्थु पुप्फारामफलारामादयोति इदं दुक्कटवत्थु नाम, तदुभयं अरूपियं नामाति वुत्तं होति । 


११८. एत्तावता रूपियसंबोहारं दस्सेत्वा इदानि कयविक्कयं दस्सेतुं “इमं गहेत्वा”तिआदिमाह । तत्थ इमन्ति 
तण्डुलादिकं कप्पियभण्डं गहेत्वा वा ओदनादि भृत्वा वा “इमं वत्थादिकं कप्पियभण्डं देहि, इमं रजनपचनादिकं कर, 
रजनकट्टादिमा नय, इमं वा तव देमि, त्वं पन इमञ्च इमञ्च आहर, कर, देही”ति एवं कयविक्कये समापन्ने 
निस्सग्गीति सम्बन्धो । 


११९. इदानि परिणामवसेन आपत्तिभेदं दस्सेतुं “अत्तनो तिआदि आर्धं । तत्रायं पिण्डत्थो (पारा० ६५९; पारा० 
अट्ट० २.६५८; कङ्का० अट्ट० परिणतसिक्खापदवण्णना) - सङ्घस्स वा अञ्जस्स वा नतं परिणतं लाभं लभितब्बं 
चीवरादिपच्चयं अत्तनो वा अञ्ञस्स वा परिणामेय्य, निस्सग्गियआदीनि होन्तीति। कथं? यो पन मातुसन्तकम्पि सङ्घ स्स 
परिणतं अत्तनो परिणामेति, निस्सग्गियं। अञ्ञस्स पुग्गलस्स परिणामेति, सुद्धिकपाचित्तियं। अञ्ञस्स सङ्घस्स वा 
चेतियस्स वा परिणामेति, दुक्कटं । यो पन अञ्जपुग्गलस्स वा चेतियस्स वा परिणतं अत्तनो वा अञ्जपुग्गलस्स वा सङ्घस्स 
वा अञ्ञचेतियस्स वा परिणामेति, तस्सापि दुक्कटमेवाति । 


१२०. यो पन निस्सग्गिं निस्सज्जितब्बं अनिस्सज्जित्वा विनयकम्मं अकत्वा परिभुञ्जेय्य, तस्स दुक्कटं। यो वा 
परेन विनयकम्मत्थाय निस्सट्टं सकसञ्ञाय न ददेय्य, तस्सापि दुक्कटं। अञ्जथेतरन्ति एत्थ अञ्ञथाति थेय्यसञ्जाय 
सचे न ददेय्य, इतरं तस्स अग्घवसेन पाराजिकञ्च थुल्लच्चयञ्च दुक्कटञ्च होतीति अत्थो। निस्सग्गियविनिच्छयो । 


निस्सग्गियनिद्देसवण्णना निद्टिता। 
९२. पाचित्तियनिहेसवण्णना 


१२१. इदानि पाचित्तियानि दस्सेतुं “पाचित्ती”ति मातिकापदं उद्धरित्वा “मुसावादोमसावादे, पेसुञ्जहरणेतिआदि 
बुत्तं। तत्थ मुसावादे च ओमसवादे च पेसुञ्जहरणे च पाचित्ति वुत्ताति सम्बन्धो । एवं सेसेसुपि। एत्थ पन “अदिटुं, असुतं, 
अमुतं, अविञ्ञातं, दिट्ठं, सुतं, मुतं, विञ्जात”'न्ति (पाचि० ३; पाचि? अट्ट० ३) पुब्बेपि “मुसा भणिस्सामी"ति चेतेत्वा 
वचनक्खणेव “मुसा भणामी”ति जानित्वा जानन्तस्सेव मुसाभणने पाचित्ति नाम आपत्ति होतीति अत्थो। यस्स भणति, सो 
तं न सुणाति, आपत्ति न होति (कङ्खा० अट्ट० मुसावादसिक्खापदवण्णना)। 


°“ ओमसवादो नाम दसहि आकारेहि ओमसति जातियापि नामेनपि गोत्तेनपि कम्मेनपि सिप्पेनपि आबाधेनपि 
लिङ्गेनपि किलेसेनपि आपत्तियापि अक्कोसेनपी"ति (पाचि० १५) एवं वुत्तेहि दसहि आकारेहि उपसम्पन्नं यो खुंसेति 
वम्भेति, अयं ओमसति नाम, तस्स पाचित्तीति अत्थो। परम्मुखा भणन्तस्स दुक्कटं, तथा पाळियं अनागतेहि “चोरो^ति वा 
“गण्ठिभेदको "ति वा आदीहि भणन्तस्स। “सन्ति इधेकच्चे खत्तिया ब्राह्मणा चण्डाला"तिआदिना परियायेन भणन्तस्स च 

अनुपसम्पन्नं भणन्तस्स च सब्बत्थपि दुक्कटमेव। 


पियकम्यताय वा भेदाधिप्पायेन वा उपसम्पन्नं जातिआदीहि ओमसन्तस्स उपसम्पन्नस्स वचनं सुत्वा तस्स 
उपसंहरणं पेसुञ्ञजहरणं नाम | एत्थापि परियायवचनेन च अनुपसम्पन्नस्स उपसंहरणेन च दुक्कटमेव | 


पदसोधम्मोति एत्थ “धम्मो नाम बुद्धभासितो सावकभासितो इसिभासितो देवताभासितो अत्थूपसंहितो 
धम्मूपसंहितो”ति (पाचि० ४६) एवं वृत्तं सङ्गीतित्तयमारुळहं तिपिटकधम्मं पदअनुपदअन्वक्खरअनुब्यञ्जनवसेन 
भिक्खुञ्च भिक्खुनिञ्च ठपेत्वा अनुपसम्पन्नं एकतो वाचेन्तस्स पाचित्ति होतीति अत्थो। 


सागारेति यं पन सब्बन्तिमेन परियायेन दियडुहत्थुब्बेधेन पाकारादिना परिक्खित्तत्ता सब्बपरिच्छिन्नञ्च येन केनचि 
वितानादिना अन्तमसो वत्थेनपि छन्नत्ता सब्बच्छन्नञ्च सेनासनं, तथारूपे सेनासने एकूपचारट्ठाने अनुपसम्पन्नेन सह 
वसन्तस्स चतुत्थदिवसतो पट्ठाय निपज्जनगणनाय च अनुपसम्पन्नगणनाय च देवसिकं पाचित्ति होतीति अत्थो। 


उज्झापनकखिय्यनेति एत्थ यो उपसम्पन्नं सङ्गेन सम्मतं सेनासनपञ्ञापकं वा भत्तुद्देसकं वा यागुभाजकं वा 
फलभाजकं वा खज्जभाजकं वा अप्पमत्तकविस्सज्जकं वा मङ्कुकत्तुकामो छन्देन “इत्थन्नामो सेनासनं पञ्जापेति, भत्तानि 
च उद्दिसती"ति वा वदन्तो अञ्ञं उपसम्पन्नं उज्झापेति तेन अवजानापेति, यो पन तथेव वदन्तो उपसम्पन्नस्स सन्तिके 
तस्स अयसं पकासेन्तो खीयति, तस्मिं उज्झापनके च खीयनके च पाचित्तिद्वयन्ति वेदितब्बं । 


१२२. तलसत्तिअनादर-कुक्कुच्चुप्पादनेसु चाति एत्थ यो भिक्खु उपसम्पन्नस्स पहरणाकारं दस्सेन्तो कायं वा 
कायप्पटिबद्धं वा उच्चारेति, तस्स पाचित्तियं। सचे विरद्भो पहारं देति, अप्पहरितुकामताय दुक्कटं, तथा अनुपसम्पन्नेसुपि 
दुक्कटमेव। 


उपसम्पन्नेन पञ्ञत्तेन वुच्चमानो तं असिक्खितुकामताय वा तस्स वचनं असोतुकामताय वा यो अनादरियं करोति, 
तस्स अनादरकरणे पाचित्तियन्ति अत्थो। अपञ्जत्तेन वुच्चमानस्स च अनुपसम्पन्नेन पञ्जत्तेन वा अपञ्जत्तेन वा 
वुच्चमानस्स दुक्कटं । 


उपसम्पन्नस्स ““ऊनवीसतिवस्सो मज्जे त्वं उपसम्पन्नो, विकाले मज्जे तया भुत्त”न्तिआदिना नयेन सञ्चिच्च 
कुक्कुच्चं उप्पादेन्तस्स पाचित्तियं। अनुपसम्पन्नस्स उप्पादने दुक्कटं । 


गामप्पवेसनापुच्छाति एत्थ पन मज्झन्हिकातिक्कमनतो पट्ठाय याव अरुणुग्गमना विकालो नाम, एत्थन्तरे सचे 
सम्बहुला केनचि कम्मेन गामं पविसन्ति, “विकाले गामप्पवेसनं आपुच्छामा”ति सब्बेहिपि अञ्जमञ्ञं आपुच्छितब्बं। 
सचे अनापुच्छा परिक्खित्तस्स परिकखेपं, अपरिक्खित्तस्स उपचारं अतिक्कमन्ति, पठमपादे दुक्कटं, दुतियपादुद्भारे 
पा्चित्तियं। आपदासु अनापत्ति। 


भोजने च परम्पराति परम्परभोजने च पाचित्तियन्ति अत्थो। एत्थ पन पञ्चसु भोजनेसु अञ्जतरं नामं गहेत्वा 
“ओदनेन वा सत्तुना वा कुम्मासेन वा मंसेन वा मच्छेन वा निमन्तेमी"तिआदिना नयेन, येन केनचि वेबचनेन वा 
अकणप्पियनिमन्तनाय निमन्तितस्स येन येन पठमं निमन्तितो, तस्स तस्स भोजनं ठपेत्वा उप्पटिपाटिया, अविकप्पेत्वा वा 
पठमनिमन्तनं परस्स परस्स कुलस्स पञ्चन्नं भोजनानं अञ्ञतरं परिभुञ्जन्तस्स परम्परभोजने पाचित्ति होति। 

गिलानचीवरदानचीवरकालसमयेसु अनापत्ति, तथा पञ्च भोजनानि ठपेत्वा सब्बत्थ। 


१२३. अनुद्धरित्वा गमने सेय्यन्ति एत्थ दसविधा सेय्या भिसि चिमिलिका उत्तरत्थरणं भूमत्थरणं तट्टिका 
चम्मखण्डो निसीदनं पच्चत्थरणं तिणसन्थारो पण्णसन्थारोति। एतेसु यं किञ्चि सङ्गिके विहारे गुत्तसेनासने अत्तनो 
बस्सग्गेन गहितं अत्तना वा सन्थरित्वा, अनुपसम्पन्नेन वा सन्थरापेत्वा तं दिवसं गमिकवसेन पक्कमन्तो नेव सयं उद्भरेय्य 
न अज्ञं उद्भरापेय्य, यथा उपचिकादीहि न खज्जेय्य, एवं न ठपेय्य, अञ्जेन वा न उद्धरापेय्य, पतिरूपं भिकखुं वा सामणेरं 
वा आरामिकमेव वा अनापुच्छा वा गच्छेय्य, तस्स परिक्खित्तस्स विहारस्स परिक्खेपं, अपरिक्खित्तस्स द्वे लेड्डपाते 
अतिक्कमन्तस्स पाचित्तियं। मण्डपरुक्खमूलादिअगुत्तसेनासने सन्थरित्वा गच्छन्तस्स दुक्कटं, तथा 
मञ्चपीठभिसिकोच्छकेसु, गुत्तसेनासनेपि दुक्कटमेव। 


सेनासनानि वाति एत्थ अनुद्भरित्वा गमनेति सम्बन्धो । एत्थ पन मञ्चो पीठं भिसि कोच्छकन्ति चतुन्बिधम्पि 
सेनासनं वस्सानहेमन्तानं अट्टसु मासेसु अज्झोकासे वा ओवस्सकमण्डपे वा रुक्खमूले वा सयं सन्थरित्वा वा 
अनुपसम्पन्नेन सन्थरापेत्वा वा तं अनुद्धरित्वा वा अनुद्धरापेत्वा वा तस्स सेनासनस्स द्विन्नं लेडटपातानं अतिक्कमने 
पाचित्तियं। सम्मुञ्जनीयादि सेसपरिक्खारेसु दुक्कटं । 


इत्थियाद्धानगमनेति एत्थ मातुगामेन “गच्छाम भगिनि, गच्छाम अय्या”ति एवं संविदहित्वा “अज्ज वा स्वे वा 
परसुवे वा”ति नियमितकालं विसङ्केतं अकत्वा द्वारविसङ्केतं मग्गविसङ्केतं कत्वापि गच्छतो गामन्तरे गामन्तरे पा्चित्तियं । 
अगामके अरञ्ञे अद्भयोजने अद्भयोजने आपत्ति। 


एकेकाय निसीदनेति एत्थ एको एकाय इत्थिया निसीदनेति अत्थो। 


१२४. भिसापनेति एत्थ उपसम्पन्नो उपसम्पन्नं भिसापेतुकामो चोरकन्तारवाळकन्तारादीनि आचिक्खति, भयानकं 
वा रूपसह्दादिं दस्सेति, सो भायतु वा मा वा, तस्स पयोगे पयोगे पाचित्तियं। अनुपसम्पन्ने दुक्कटं । 


आकोटनेति पहारदाने। उपसम्पन्नो उपसम्पन्नस्स अनत्तमनो हुत्वा सचे उप्पलपत्तेनपि पहारं देति, पाचित्तियं। 
अनुपसम्पन्नस्स गहट्टस्स वा पब्बजितस्स वा इत्थिया वा पुरिसस्स वा अन्तमसो तिरच्छानगतस्सापि पहारं देति, 
दुक्कटमेव। 


अनाचारं आचरित्वा सङ्घमज्झे आपत्तिया वा वत्थुना वा अनुयुञ्जियमानो तं अकथेतुकामो “को आपन्नो, कि 
आपन्नो, किस्मिं आपन्नो"तिआदिना नयेन अञ्जेहि वचनेहि तं वचनं पटिच्छादेन्तो सो अञ्ञं वदति, अयं अञ्ञवादको, 
तस्मिं अञ्ञवादके च कञ्चि वीतिक्कमं दिस्वा  आवुसो, इदं नाम तया कत" न्ति वृत्ते तं न कथेतुकामो तुण्हीभूतोव सङ्घं 
विहेसतीति सङ्घविहेसको, तस्मिं बिहेसके च पाचित्ति होतीति अत्थो। इध पन जत्तिदुतियेन कम्मेन अञ्ञवादके च 
विहेसके च आरोपिते पुन अञ्जं भणन्तस्स, विहेसन्तस्स पाचित्ति। अनारोपिते दुक्कटन्ति वेदितब्बं । 


दुडुल्लपकासछादेति एत्थ किञ्चापि “दुडुल्ला नाम आपत्ति चत्तारि च पाराजिकानि तेरस च सङ्घादिसेसा ति 
(पाचि० ३९९) वुत्ता, तथापि इथ सङ्घादिसेसाव अधिप्पेता । तस्मा सङ्घसम्मुति विना भिक्खुस्स दुडुल्लं आपत्ति “अयं 
असुचि मोचेत्वा सङ्घादिसेसं आपन्नो"तिआदिना नयेन वत्थुना सद्भि आपत्ति घटेत्वा भिक्खुञ्च भिक्खुनिञ्च ठपेत्वा यस्स 

कस्सचि अनुपसम्पन्नस्स आरोचेन्तस्स पाचित्तियं। थुल्लच्चयादिअदुहुल्लारोचने दुक्कटं। दुदुल्लच्छादनेपि 
सङ्घादिसेसोव अधिप्पेतो। यो पन भिक्खु भिक्खुस्स दुहुल्ल॑ आपत्ति सयं वा जानित्वा अज्जेसं वा सुत्वा “इमं जानित्वा 
चोदेस्सन्ति सारेस्सन्ति मङ्कु करिस्सन्ति, नारोचिस्सामी"ति धुरं निक्खिपति, तस्स पाचित्तियं। धुरं निक्खिपित्वा पच्छा 
आरोचितेपि न रक्खति एव। 


हासोदकेति अङ्गलिपतोदकेन हासो च उदके हासो चाति एवमत्थो वेदितब्बो। उपसम्पन्नो उपसम्पन्नं हसाधिप्पायो 
कायेन कायं आमसति, आपत्ति पाचित्तियस्स, को पन वादो उपकच्छकादीसु घट्टने। अनुपसम्पन्ने दुक्कटं, तथा भिक्खुस्स 
कायप्पटिबद्धामसने च निस्सग्गियेन कायप्पटिबद्भामसने च। एत्थ भिकखुनीपि अनुपसम्पन्नड्टाने ठिता। उदके हसनधम्मो 
नाम उपरिगोप्फके उदके कीळाधिप्पायस्स निम्मुज्जनउम्मुज्जनप्लवनादिकं | इध हासो नाम कोठा वुच्चति । 


निच्छुभने बिहाराति सङ्गिका विहारा निक्कहुनेति अत्थो। एत्थ पन यो कुद्धो हुत्वा उपसम्पन्नं हत्थादीसु गहेत्वा वा 
“निक्खमा' ति वत्वा वा यत्तकानि द्वारानि एकेन पयोगेन अतिक्कामेति, तत्थ द्वारगणनाय आपत्ति अग्गहेत्वा पयोगस्स 
एकत्ता एका एव गहेतब्बा। सचे नानापयोगेहि अतिक्कामेति, तत्थ द्वारगणनाय गहेतब्बं । तस्स परिक्खारनिक्कडुने 
दुक्कटं, तथा अनुपसम्पन्ने, तस्स परिक्खारनिक्कड्ुने च। अलज्जिआदीसु पन अनापत्ति। 


अनुपखज्ज सयनेति सङ्घिके विहारे “वुड्डो"ति वा “गिलानो”ति वा “सङ्घेन दिन्नो”ति वा जानित्वा मञ्चस्स वा 
पीठस्स वा पविसन्तस्स वा निक्खमन्तस्स वा उपचारे सेय्यं सन्थरित्वा वा सन्थरापेत्वा वा “यस्स सम्बाधो भविस्सति, सो 
पक्कमिस्सती ति अधिप्पायेन अभिनिसीदन्तस्स च अभिनिपज्जन्तस्स च पयोगगणनाय पाचित्तियं वेदितब्बं । 
पाचित्तियविनिच्छयो। 


पाचित्तियनिद्देसवण्णना निद्धिता। 


९३. समणकप्पनिद्देसवण्णना 


१२५. भूतानं जातानं निब्बत्तानं गामो भूतगामो (पाचि० ९१; पाचि० अट्ट० ९१; कङ्का अट्ठु० 
भूतगामसिक्खापदवण्णना) | समारम्भोति छेदनफालनपचनादि, तस्मिं भूतगामसमारम्भे भूतगामसमारम्भहेतु पाचित्ति 
होतीति अत्थो। कतकप्पियं (कङ्खा अट्टः भूतगामसिक्खापदवण्णना) पन समणकणप्पियं भवेति सम्बन्धो । समणानं 
कप्पियं समणकप्पियं। इदानि येन कतं कप्पियं समणकण्पियं होति, तं दस्सेतुं “नखेन वा तिआदिमाह। अनुजानामि, 
भिक्खवे, पञ्चहि समणकप्पेहि फलं परिभुञ्जितुं, अग्गिपरिजितं सत्थपरिजितं नखपरिजितं अबीजं निब्बट्टबीजञ्जेव 
पञ्चम न्ति (चूळव° २५०) हि वुत्तं । 


१२६. इदानि तं भूतगामं दस्सेतुं “समूला तिआदिमाह । तत्थ (पाचि० ९१; पाचि० अट्ट० ९१) स-इति सो भूतगामो 
नामाति अत्थो, मूलबीजादीहि पञ्चहि बीजेहि पभावितो होतीति वुत्तं होति । तत्थ मूलबीजं नाम हलिद्दिसिङ्गिवेरादि । 
खन्धबीजं नाम अस्सत्थो निग्रोधोति एवमादि । अग्गबीजं नाम अज्जुकफणिज्जकादि | फळुबीजं नाम उच्छुवेळुनळादि। 
“'ब्रीजबीजं नाम पुब्बण्णं अपरण्णं, यानि वा पनञ्ञानिपि अत्थि बीजे जायन्ति बीजे सञ्जायन्ति, एतं बीजबीजं नामा“ति 
बुत्तं। इदानि “बीजगामभूतगामसमारम्भा पटिविरतो होती 'ति (दी० नि० १.१०, १९५; म० नि० १.२९३, ४११; २.११; अ० 
नि० १०.९९; पुर प० १७९) वुत्तत्ता धम्मानुलोमेन आगतं बीजगामसमारम्भं दस्सेतुं “आरम्भे दुक्कट न्तिआदिमाह | 

तस्मा एतं पठमं “कप्पियं करोही "ति भूतगामपरिमोचनं कारेत्वा बीजगामपरिमोचनत्थं पुन कप्पियं कारेतब्बं । 


१२७. निब्बट्टबीजं (पाचि० अट्ट० ९२; कङ्का० अट्ट० भुतगामसिकखापदवण्णना) नाम अम्बपनसादि । नोबीजं नाम 
तरुणम्बफलादि, एतं पन सब्बं अकप्पियम्पि वटुतीति अत्थो । कटाहबद्धबीजानि कपित्थफलादीनि । बहिद्धा वापि 
कारयेति कपालेपि कातुं वट्टति, सचे एकाबद्धानीति अत्थो। कटाहमृत्तं पन भिन्दित्वा कारेतब्बं । 


१२८. भाजने वा भूमियं वा एकाबद्भेसु बीजेसु एकस्मिं बीजे कप्पिये कते सब्बेस्वेव कतं भवेति अत्थो। यथा च 
बीजे, एवं रुक्खसहस्सं वा उच्छुसहस्सं वा छिन्दित्वा एकाबद्धे कतेपि विनिच्छयो वेदितब्बो । 


१२९. कप्पियं कत्वा निक्खित्ते बीजगामे पुन मूलपण्णानि सचे जायरु, पुन कप्पियं कारेय्याति अत्थो। तदाति मूले च 
अङ्कुरे च जातेति अत्थो। 


१३०. उदकसम्भवोति उदकजातो। चेतियादीसूति एत्थ आदि-सद्देन गेहप्पमुखपाकारवेदिकादीसु निब्बत्ता गहिता। 
निब्बत्तद्वत्तिपत्तको भूतगामोव, अनिब्बत्तको अग्गबीजे सङ्गहं गच्छति। बीजम्पि याव मूलं वा पण्णं वा न निक्खमति, ताव 
बीजगामोव, मूले च निक्खन्ते पण्णे च हरिते जाते भूतगामोव होतीति अत्थो। 


१३१. मकुळन्ति अफुल्लं । अहिछत्तकं नाम रुक्खे जातं अहिछत्तकं । 
९३२. अल्लरुक्खे गण्हतोति सम्बन्धो। तत्थाति अल्लरुक्खे छिन्दतो वापीति सम्बन्धो। 


१३४. “इमं रुक्खं, इमं लतं, इमं कन्दं छिन्द, भिन्दा"तिआदिना नयेन नियमेत्वा भासितुं न वट्टति। “इदं, एत" न्ति 
अवत्वा केवलं “रुक्खं छिन्दा"तिआदिना (पाचि० अट्ठ ० ९२; कङ्का अट्ट० भूतगामहिक्खापदवण्णना) नयेन वततुं 
वड़तीति। समणकप्पविनिच्छयो । 


समणकण्पनिद्देसवण्णना निदिता । 
१४. भूमिनिद्देसवण्णना 


१३६. इदानि “अनुजानामि, भिकखवे, चतस्सो कण्पियभूमियो उस्सावनन्तिकं गोनिसादिकं गहपति सम्मुति' न्ति 
(महाव० २९५) एवं वुत्ता चतस्सो कप्पियभूमियो दस्सेतुं “सम्मुतुस्सावनन्ता चा“ तिआदिमाह । यासूति कप्पियभूमीसु 
(कङ्का० अट्ट० सन्निधिकारकसिक्खापदवण्णना)। 


१३७. इदानि यत्थ कप्पियकुटि इच्छितब्बा, तं दस्सेतुं “वासत्थायातिआदिमाह । वासत्थायाति इमिना 
कोड्ठागारभत्तसालाचेतियघरसम्मुञ्जनीमाळकादि यं यं अञ्ञम्पि वासत्थाय करीयति, तत्थ तत्थ कप्पियकुटिकरणकिच्चं 
नत्थोति दीपितं होति। भोजनसाला पन सेनासनमेव, तस्मा तत्थ कातब्बा एवाति वदन्ति। सङ्किकेवेकसन्तकेति एत्थ 
एकसन्तको उपसम्पन्नसन्तकोव वेदितब्बो । 


१३८. इदानि कत्तब्बाकारं दस्सेतुं “गेहेतिआदिमाह । तत्थ सङ्घस्स वा एकस्स वा गेहे विहारे करियमाने एवं ईरयं 
“कप्पियकुटिं करोम, कप्पियकुटिं करोमा ति वा “कप्पियकुटि कप्पियकुटी "ति वा वदन्तो पठमिट्टकत्थम्भादिं ठपेय्य, एवं 

कता उस्सावनन्तिका नाम, एवं उदाहरितवचनन्तिकाति अत्थो। 


१३९. येभुय्येन वा अपरिक्खित्तो, सकलोपि वा अपरिक्खित्तो आरामो “गोनिसादी”ति वुच्चतीति सम्बन्धो । एत्थ 
पन सेनासनेसु परिक्खित्तेसुपि आरामे अपरिक्खित्ते कप्पियकुटिकरणकिच्चं नत्थि। सम्मुतिं करोन्तेहि कतं परियोसितं 
“इमं निहारं अड्डयोगं पासादं हम्मियं गुहं तिणकुटिकं मण्डप''न्ति तेसं नामं गहेत्वा तस्सा कुटिया हत्थपासे वा ठत्वा, तस्सा 
अन्तो वा पविसित्वा वुत्तनयेनेव अत्तिदुतियकम्मवाचाय सम्मन्नितब्बं । 


१४०. “भिकखुं ठपेत्वा अज्जेही "ति वचनतो सेससहधम्मिकेहिपि देवमनुस्सेहिपि अञ्ञेहि कप्पियकुटिया अत्थाय 
दिन्नो वा तेसं सन्तको वा गेहो “गहपती ति मतो जातोति अत्थो, सङ्घसन्तकञ्च भिक्खुसन्तकञ्च ठपेत्वा सब्बेसं गेहो 
गहपतीति अधिप्पायो। 


१४१. सप्पिआदीहि मिस्सितन्ति सप्पिआदीहि पञ्चहि च हलिद्दिसिङ्गिवेरादियावजीविकेन चाति अत्थो। वजेय्य 
अन्तोवुत्थत्तन्ति एत्थ यावकालिकयामकालिकसङ्कातं पुरिमकालिकद्वयं सङ्घिकं वा भिक्खुस्स वा भिक्खुनिया वा सन्तकं 
सयं कप्पियकुटिया बुत्थम्पि इतरेहि अकप्पियकुटिया वुत्थेहि मिस्सितं अन्तोवुत्थभावं आगच्छेय्याति अत्थो। 


१४२. तेहेवाति अकप्पियकुटियं बुत्थसप्पितेलादीहि । सामपाकतन्ति सामंपक्कभावं गच्छतीति अत्थो। 


१४३-४. इमा पन कप्पियकुटियो यदा जहितवत्थुका होन्ति, तं दस्सेतुं “उस्सावनन्तिकातिआदिमाह। सचे थम्भे 
बा भित्तिपादे वा परिवत्तेन्ति, यो यो ठितो, तत्थ तत्थ पतिट्टठाति, एतेनुपायेन सब्बेसु परिवत्तेसुपि न विजहितवत्थुकाव 
होतीति अत्थो। परिक्खित्ते गोनिसादि विजहितवत्थुका। सेसा छदनविब्भमाति छदनविनासा जहितवत्थुका होन्तीति 
अधिप्पायो। भूमिविनिच्छयो। 


भूमिनिद्देसवण्णना निट्टिता। 
१५. उपज्झाचरियवत्तनिद्रेसवण्णना 


१४५. उपज्झाचरियेति एत्थ (महाव० ६४, ६७, ७४, ७८-७९; चूळव०° ३७५, ३७७; ३७९-३८२; महाव० अट्ठु० 
६४, ६७, ७५, ७६, ७७) आचरियो नाम निस्सयाचरियो पब्बज्जाचरियो उपसम्पदाचरियो धम्माचरियोति चतुब्बिधो । 
एतेसु हि निस्सयन्तेबासिकेन याव आचरियं निस्साय वसति, ताव सब्बमाचरियवत्तं कातब्बं । 
पब्बज्जाउपसम्पदाधम्मन्तेवासिकेहि पन निस्सयमुत्तकेहिपि आदितो पट्ठाय याव चीवररजनं, ताव वत्तं कातब्बं । 
अनापुच्छित्वा पत्तदानादिम्हि पन एतेसं अनापत्ति। एतेसु च पब्बज्जन्तेबासिको च उपसम्पदन्तेवासिको च आचरियस्स 
यावजीवं भारो, निस्सयन्तेवासिको च धम्मन्तेवासिको च याव समीपे वसति, तावदेव। सुदु पियसौलो सुपेसलो, 
सिक्खाकामोति अत्थो। दन्तकट्रु देन्तेन एकंसं उत्तरासङ्गं करित्वा महन्तं मञ्झिमं खुद्दकन्ति तीणि दन्तकद्वानि 
उपनेतब्बानि। तेसु यं तीणि दिवसानि गण्हाति, तं सल्लकखेत्वा चतुत्थदिवसतो पट्टाय तादिसंयेव सम्मा उभोहि हत्थेहि 
दातब्बं। सचे यं वा तं वा गण्हाति, यथालद्भं उपनेतब्बं । तोयन्ति सीतञ्च उण्हञ्च उदकं उपनेत्वा यं तीणि दिवसानि 
बळञ्जेति, चतुत्थदिवसतो पट्टाय तादिसं उपनेतब्बं । सचे द्वेपि बळञ्जेति, दुविधम्पि उपनेतब्बं । सचे यागु होति, भाजनं 
धोवित्वा उपनेतब्बं । 

१४६. पत्ते वत्तं चरेति “यागुं पीतस्स उदकं दत्वा भाजनं पटिग्गहेत्वा नीचं कत्वा साधुकं अपरिघंसन्तेन धोवित्वा 
पटिसामेतब्ब''न्ति (महाव° ६६, ७८; चूळव० ३७६, ३८०) वुत्तं पत्ते वत्तं चरेति अत्थो। गामप्पवेसे वत्तं चरेति एवं 
सब्बत्थ। “सचे उपज्झायो वा आचरियो वा गामं पविसितुकामो होति, निवासनं दातब्बं, पटिनिवासनं पटिग्गहेतब्बं, 
कायबन्धनं दातब्बं, सगुणं कत्वा सङ्घाटियो दातब्बा, धोवित्वा पत्तो सोदको दातब्बो"ति (महाव० ६६, ७८; चूळव° ३७६, 
३८०) इदं गामप्पवेसने वत्तं नाम। “सचे उपज्झायो वा आचरियो वा पच्छासमणं आकङ्कति, तिमण्डलं पटिच्छादेन्तेन 
परिमण्डलं निवासेत्वा कायबन्धनं बन्धित्वा सगुणं कत्वा सङ्घाटियो पारुपित्वा गण्ठिकं पटिमुञ्चित्वा धोवित्वा पत्तं गहेत्वा 
उपज्झायस्स वा आचरियस्स वा पच्छासमणेन होतब्ब'न्तिआदिना (महाव० ६६, ७८; चूळव० ३७६, ३८०) नयेन वुत्तं 
गमने वत्तं नाम | “निवत्तन्तेन पठमतरं आगन्त्वा आसनं पञ्ञापेतब्बन्तिआदिना (महाव० ६६, ७८; चूळव° ३७६, 
३८०) नयेन वुत्तं आगमे वत्तं नाम | ““उपज्झायम्हि वुट्टिते आसनं उद्भरितब्बं, पादोदकं पादपीठं पादकथलिकं 
पटिसामेतब्ब"न्ति (महाव° ६६, ७८; चूळव° ३७६, ३८०) एवं वुत्तं आसनादीसु वत्तं नाम | उपाहनाय वत्तं नाम 
““उपाहना पुञ्छितब्बा, उपाहना पुञ्छन्तेन पठमं सुक्खेन चोळकेन पुञ्छितब्बा, पच्छा अल्लेना”तिआदिना (चूळव°० ३५७, 
३५९) वृत्तं। चीवरे वत्तं नाम “सचे चीवरं सिन्नं होति, मुहुत्तं उण्हे ओतापेतब्बं, न च उण्हे चीवरं निदहितब्ब''न्तिआदिना 
(महाव० ६६, ७८; चूळव° ३७६, ३८०) वुत्तं 


१४७. परिभोजनीयपानीय-वच्चप्पस्सावठानिसूति एत्थ सचे पानीयं न होति, पानीयं उपट्ठापेतब्बं । सचे 
परिभोजनीयं न होति, परिभोजनीयं उपड्ठापेतब्बं। सचे वच्चकुटि उक्लापा होति, वच्चकुटि सम्मञ्जितब्बा। तथा 
पस्सावड्टाने एवं वत्तं चरितब्बन्ति अत्थो। “निहारं सोधेन्तेन पठमं पत्तचीवरं नीहरित्वा एकमन्तं निक्खिपितब्ब'न्तिआदिना 
नयेन वुत्तं विहारसोधने वत्तं नाम। ““भूमत्थरणं ओतापेत्वा सोधेत्वा पप्फोटेत्वा अतिहरित्वा यथापञ्जत्तं 
पञ्ञापेतब्ब'न्तिआदिना (महाव० ६६, ७८; चूळव० ३७६, ३८०) वृत्तं पुन पञ्ञापने वत्तं नाम। 


१४८. इदानि विहारं सोधेन्तेन एवं सोधेतब्बन्ति तं दस्सेतुं “न पप्फोटेय्या”तिआदिमाह। तस्सत्थो - विहारं 
सोधेन्तो भिक्खु भूमत्थरणादिसयनासनं पटिवाते वा पङ्गणे वा पानीयसामन्ता वा न पप्फोटेय्याति। पङ्गणेति बहूनं 
सन्निपाते ठाने। 


१४९. न्हानेति “सचे उपज्झायो नहायितुकामो होति, नहानं पटियादेतब्बं । सचे सीतेन अत्थो होति, सीतं 
पटियादेतब्ब'न्तिआदिना (महाव० ६६; चूळव० ३७६) वुत्तं नहाने वत्तं नाम, “उपज्झायस्स गत्ततो उदकं सम्मज्जितब्बं, 
निवासनं दातब्ब''न्तिआदिना (महाव० ६६; चूळव० ३७६) वुत्तं नहातस्स कातब्बं नाम | रङ्गपाकेति “सचे उपज्झायस्स 
आचरियस्स रजनं पचितब्बं होति, साद्भिविहारिकेन अन्तेवासिकेन पचितब्ब”न्ति (महाव० ६६, ७८; चूळव° ३७६, 

३८०) वृत्तं। धोबनेति “सचे उपज्झायस्स आचरियस्स चीवरं धोवितब्बं होति, सद्धिविहारिकेन अन्तेवासिकेन धोवितब्बं, 
उस्सुक्कं वा कातब्ब''न्ति (महाव० ६६, ७८; चूळव° ३७६, ३८०) वुत्तं । सिब्बनेति “सचे उपज्झायेन आचरियेन चीवरं 
कातब्बं होति, सद्भिविहारिकेन अन्तेवासिकेन कातब्ब'न्ति (महाव० ६६, ७८; चूळव° ३७६, ३८०) वुत्तं । चीवरे थेवे 
ठिते रजन्तो न वजे न पक्कमेय्याति अत्थो। “चीवरं रजन्तेन साधुकं सम्परिवत्तकं सम्परिवत्तकं रजितब्बं, न च अच्छिन्ने 
थेवे पक्कमितब्ब*न्ति (महाव° ६६, ७८; चूळव० ३७६, ३८०) हि वृत्तं । 


१५०. एकच्चस्साति आचरियुपज्झायानं विसभागस्स अनत्थकामस्स वेरिपुग्गलस्स। अनापुच्छाति 
आचरियुपज्झायानं अनारोचेत्वा। किञ्चनन्ति यं किञ्चि । 

१५९-२. तस्साति एकच्चस्स । निन्नेतुन्ति नीहरितुं। किच्चयं परिकम्मं वाति वेय्यावच्चं वा 
पिड्टिपरिकम्मादिपरिकम्मं वा अत्तना तस्स कातुं वा तेन अत्तनो कारापेतुं वाति एवमत्थो वेदितब्बो । 


१५३. सचे आचरियुपज्झाया अञ्जत्थ गता होन्ति, परिवेणं गन्त्वा अपस्सन्तेहि गामं पविसितुँ वड्टति । गामं 
पविसन्तो सचे पस्सति, आपुच्छितब्बमेवाति वदन्ति। “उपज्ञायं अनापुच्छा न दिसा पक्कमितब्बा ति (महाव० ६६, 
चूळव० ३७६) हि वृत्तं। अत्तनो किच्चयं नाम अन्तोविहारेपि अत्तनो पत्तपचनचीवरकम्मकेसच्छेदनादि। 


९५४. सङ्घायत्तकम्मानि नाम परिवासमानत्तअब्भानतज्जनीयनियस्सपब्बाजनीयपटिसारणीयउक्खेपनादयो। 


१५५. वुद्ठान॑ नेसमागमेति “सचे उपज्झायो वा आचरियो वा गिलानो होति, यावजीवं उपद्ठातब्बो, वुद्ठानमस्स 
आगमेतब्ब'न्ति (महाव० ६६; चूळव° ३७६) हि वुत्तं । उपज्झाचरियवत्तविनिच्छयो । 


उपज्झाचरियवत्तनिद्देसवण्णना निडिता । 
१६. वच्चप्पस्सावद्वानिकनिद्देसवण्णना 


१५६. यथावुइं न करेय्य वच्चन्ति सम्बन्धो | यथानुपुब्बिया लब्भतीति सम्बन्धो | इमेसु पन तीसु ठानेसु यो यो पठमं 
आगच्छति वुड्टो वा नवो वा, सो सो आगतपटिपाटिया कातुञ्च नहायितुञ्च लब्भतीति अधिप्पायो। 


१५७. उब्भजित्वाति (चूव्ठव० ३७३, ३७४) निवासनं दूरतोव उक्खिपित्वा नो पविसेय्य । सहसा च नो पविसेय्याति 
सम्बन्धो। “बहि ठितेन उक्कासितब्ब'न्ति च “साधुकं अतरमानेन वच्चकुटि पविसितब्बा' "ति च वुत्तत्ता उक्कासित्वाव 
अतरमानो पविसेय्याति अत्थो। “न उब्भजित्वा पविसितब्बा, वच्चपादुकाय ठितेन उब्भजितब्ब”न्ति (चूव्ठव० ३७४) 
वचनतो “उब्भजेय्य पादुकास्वेव सण्ठितो ति वुत्तं । 


१५८. न करेय्य उभयं न करेय्युभयं। 


१५९. कूपेति (चूळव° ३७४) वच्चकूपे। कट्टुन्ति अवलेखनकटुँ । पस्सावदोणिया खेळं न कातब्बन्ति अत्थो । 
नावलेखेय्य फरुसेनाति फालितकट्ठेन वा खरेन वा गण्ठिकेन वा कण्टकेन वा सुसिरेन वा पूतिना वा नावलेखितब्बन्ति 
अत्थो। उहतञ्चापीति गूथमक्खितम्पि धोवये अत्तना वा परेन वा कतन्ति अधिप्पायो। 


१६०. उब्भजित्वा न निक्खमेति एत्थ “वच्चपादुकाय ठितेन पटिच्छादेतब्ब”न्ति (चूळव° ३७४) हि वुत्तं, पुन 
“आचमनपादुकायं ठितेन उब्भजितब्ब'न्ति (चूळव° ३७४) च वुत्तं। “चपु चपू"ति सहनं कत्वा नाचमेय्याति अत्थो। 
बच्चप्पस्सावड्ठानिकविनिच्छयो। 


वच्चप्पस्सावड्ठानिकनिद्देसवण्णना निडिता । 
१७. आपुच्छकरणनिद्देसवण्णना 


१६९. थेरेनाति सङ्घत्थेरेन । 

९६२. तत्थ तत्थ सन्निपतितानं सब्बेसं वुड्ठो बुड्डतरो, तस्मिं बुड़तरागमे पुन आपुच्छनं नत्थि । भत्तग्गे चानुमोदतोति 
एत्थ दानपतिना याचितेन दहरेन बुडेन अनापुच्छित्वा कथेतुं वट्टतीति वदन्ति । 


१६३. एकविहारकेति एकोवरके वुड्टेन वसन्तो अनापुच्छा न सज्झायेय्याति अत्थो। उद्देसं परिपुच्छञ्च नो ददेति 
उद्देसं वा परिपुच्छं वा नो ददेय्य। 


९६४. न विवरेय्य न थकेय्य चाति सम्बन्धो । द्वारं नाम महावळञ्जं, तत्थ आपुच्छनकिच्चं नत्थि। 
१६५. वुडन चड्कमे चङ्कमन्तोपि येन बुड्डो, तेन परिवत्तयेति सम्बन्धो। आपुच्छकरणविनिच्छयो। 
आपुच्छकरणनिद्देसवण्णना निट्टिता। 
१८. नग्गनिद्देसवण्णना 


१६६. “न त्वेव नग्गेन आगन्तब्बं, यो आगच्छेय्य, आपत्ति दुक्कटस्सा”ति (पारा० ५१७) वृत्तत्ता (चूळव°० २६१;) 
““नग्गो मग्गं न बजे ति वृत्तं । 


१६७. पटिच्छादिसूति “तेन खो पन समयेन भिक्खू जन्ताघरेपि उदकेपि परिकम्मं कातुं कुक्कुच्चायन्ति। 
अनुजानामि, भिकखवे, तिस्सो पटिच्छादियो जन्ताघरप्पटिच्छादिं उदकप्पटिच्छादिं वत्थप्पटिच्छादि' न्ति एवं वुत्तासु तीसु 
पटिच्छादीसृति अत्थो। दुवेति एतासु तीसु पटिच्छादीसु उदकजन्ताघरप्पटिच्छादियो परिकम्मे कप्पन्तीति अधिप्पायो। 
वत्थच्छादीति वत्थप्पटिच्छादि । सब्बत्थाति खादनीयसायनीयादीसु सब्बकम्मेसु कप्पियाति अत्थो। नग्गविनिच्छयो। 


नग्गनिद्देसवण्णना निडिता । 
९९. न्हानकप्पनिद्देसवण्णना 
१६८. पुरतोति (चूव्ठव० ३७२) थेरानं पुरतो उपरि वा न च न्हायेय्याति अत्थो। 


१६९-१७१. कुट्टत्थम्भतरुद्वानेति एत्थ (चूळव० २४३; चूळव० अट्ट० २४३) कुट्टे वा थम्भे वा तरुम्हि वा 
अट्टानफलके वा कायं न घंसयेति अत्थो। गन्धब्बहत्थो नाम मक्कटहत्थसदिसो दारुआदिमयो। कुरुविन्दकसुत्तियाति 
कुरुविन्दसृत्तिया। मल्लकेन वा अञ्ञमञ्जं वा । “न भिक्खवे विग्गय्ह परिकम्मं कारापेतब्बं । यो कारापेय्य, आपत्ति 
दुक्कटस्सा"”ति (चूळव० २४३) एवं वुत्तं विग्गहपरिकम्मं सन्धाय “ अञ्ञमञ्ञं वा. ति वुत्तं । 


इदानि कप्पियानि दस्सेतुं “कपालिट्टकखण्डानी 'तिआदिमाह । सब्बेसं वट्टतीति सम्बन्धो । गिलानस्सपि (चूळव 
अट्ठ० २४३) अगिलानस्सपि इमानि कपालिट्ठकखण्डादीनि कायघंसने वट्टुन्ति | पुथृपाणीति (चूळव° २४४) 
हत्थपरिकम्मं वुच्चति । तस्मा सब्बेसं हत्थेन पिड्िपरिकम्मं कातुं वट्टुति अकतमल्लकं नाम एकदाठिमं परिच्छिन्दित्वा 
कतं । पासाणादयो पादघंसने एव कप्पिया । न्हानकप्पविनिच्छयो । 


न्हानकप्पनिद्देसवण्णना निद्धिता। 

२०. अवन्दियनिद्वेसवण्णना 


१७२. “नानासंवासको बुड़तरो अधम्मवादी अवन्दियो"ति (चूळव० ३१२; परि० ४६७) एवं वृत्तत्ता 
लद्धिनानासंवासको इध नानासंवासको। पारिवासियमूलायपटिकस्सनारहमानत्तारहमानत्तचारिअब्भानारहा गरुकट्ठाति 
इध गहिता। इमे पन अञ्ञमञ्ञं यथावुइँ वन्दनादीनि लभन्ति, पकतत्तेन अवन्दनीयाति अधिप्पायो। 
अवन्दनीयविनिच्छयो। 


अवन्दियनिद्देसवण्णना निदिता । 
२१. चम्मनिहेसवण्णना 


९७३. इदानि “अनुजानामि, भिक्खवे, सब्बपच्चन्तिमेसु जनपदेसु चम्मानि अत्थरणानि एळकचम्मं अजचम्मं 
मिगचम्म"न्ति (महाव० २५९) एवं वुत्तचम्मानि दस्सेतुं “मिगाजेळकचम्मानीतिआदिमाह। परिभृञ्जितुन्ति (महाव० 
अट्ट ० २६२) मञ्चादीसु यत्थ कत्थचि अत्थरित्वा निपज्जितुं वा निसीदितुं वा वटुन्तीति अत्थो। रोहितेणीपसदा च कुरुङ्गा 
च च-सद्देन अञ्जेपि वाळमिगा मिगमातुकादयोपि मिगजातिका एवाति अधिप्पायो। 


१७४. अनुञ्ञातत्तया अञ्जन्ति - 


““मक्कटो काळसीहो च, सरभो कदलीमिगो । 
ये च वाळमिगा केचि, तेसं चम्मं न वट्टती'ति॥ - 


एत्थ वाळमिगग्गहणेन वुत्तावसेसा अन्तमसो गोमहिंसादयो गहिताति वेदितब्बा । थविकाति 
उपाहनकोसकसत्थकोसककुञ्चिककोसकाति वेदितब्बा, न पत्तत्थविकादयो। चम्मविनिच्छयो। 


चम्मनिद्देसवण्णना निद्धिता। 
२२. उपाहननिद्देसवण्णना 


१७५. गुणङ्गणूपाहनाति (महाव° अट्ट० २४५) चतुपटलतो पट्ठाय वुच्चति, न एकद्वितिपटलतो पट्ठाय 
“अनुजानामि, भिक्खवे, एकपलासिकं उपाहनं, न भिक्खवे दिगुणा उपाहना धारेतब्बा, न तिगुणा उपाहना धारेतब्बा, न 
गुणङ्गणूपाहना धारेतब्बा, यो धारेय्य, आपत्ति दुक्कटस्सा”ति (महाव० २४५) वृत्तत्ता। “अनुजानामि, भिक्खवे, ओमुक्कं 
गुणङ्गणूपाहनं, न भिक्खवे नवा गुणङ्गृणूपाहना धारेतब्बा, यो धारेय्य, आपत्ति दुक्कटस्सा”ति (महाव० २४७) वुत्तत्ता 
“नवा ति वुत्तं । सब्बत्थापि मञ्झिमदेसे गिलानोपि नवं गुणङ्गुणूपाहनं न लभति, एकवारम्पि अज्जेहि परिभृततं 
ओमुक्कउपाहनसङ्घातं लभति, पच्चन्तिमेसु जनपदेसु गिलानो नवम्पि लभतीति वेदितब्बं “अनुजानामि, भिक्खवे, 
सब्बपच्चन्तिमेसु जनपदेसु गुणङ्गणूपाहन ` न्ति (महाव० २५९) अविसेसेन वृत्तत्ता। 


सब्बस्साति गिलानस्सापि अगिलानस्सापीति अत्थो। मज्झिमदेसेपि पच्चन्तिमदेसेपि आरामे आरामूपचारे 
गिलानस्सापि अगिलानस्सापि “अनुजानामि, भिक्खवे, अज्झारामे उपाहनं धारेतु''न्ति (महाव० २४९) वृत्तत्ता कप्पियन्ति 

अत्थो। सब्बत्थाति आरामेपि गामेपि। अकल्लकस्साति गिलानस्स। एत्थ पन मञ्झिमदेसे गिलानस्स गुणङ्गुणूपाहना 
परिभुत्ताव आरामेपि गामेपि वटति, पच्चन्तिमदेसे अपरिभृत्तापि। मज्झिमदेसेपि पच्चन्तिमदेसेपि भगवता गिलानस्सेव 
उपाहना अनुञ्ञाता “अनुजानामि, भिक्खवे, यस्स पादा वा दुक्खा, पादा वा फलिता, पादखिलो वा आबाधो, उपाहनं 
धारेतु”न्ति (महाव० २४९) च “अनुजानामि, भिक्खवे, गिलानेन भिक्खुना सउपाहनेन गामं पविसितु'न्ति (महाव० २५६) 
वृत्तत्ता च। मञ्झिमदेसे च गिलानो नवं गुणङ्गणूपाहनं धारेतुं यदि लभति, कथं पदेसपञ्जत्ति होतीति? सब्बत्थ पन भगवता 
गिलानस्सेव उपाहना अनुञ्ञाता, तस्मा मज्झिमदेसे गिलानो नवं गुणङ्गणूपाहनं लभतीति गहेतब्बन्ति वदन्ति । 


१७६-९. सब्बाव नीलका (महाव० २४६; महाव० अट्ट २४६) सब्बनीलका | एस नयो सब्बत्थ ओदातकादीसुपि । 
ओदातं पन नेव पाळियं, न अट्टकथायं पटिक्खित्तं, अनुलोमवसेन पन इध पटिक्खित्तन्ति वेदितब्बं । महारङ्गरत्ता 
सतपदिपिड्डिवण्णा । महानामरङ्गरत्ता मन्दरत्ता। मञ्जेट्रिका कणवेरपुप्फवण्णा। पुप्फलतादीहि विचित्ता चित्रा। 
नीलपीतादिवद्धिकाति एत्थ आदि-सद्देन ओदातलोहितमञ्जेट्टिकमहारङ्गमहानामरङ्गरत्तादिवसेन वद्धिका गहिता। 
सीहब्यग्घुद्दाजिनदीपीनं चम्मेहि चाति सम्बन्धो । कोचीति गिलानोपि अगिलानोपि । 


१८०. सकलं वा एकदेसकं वा रजनं चोळेन (महाव० अट्टु० २४६) पुञ्छित्वा बळज्जेय्याति अत्थो। खल्लकादिकं 
पन सब्बं हारित्वा वव्ठज्जेतब्बं | उपाहनविनिच्छयो । 


उपाहननिद्देसवण्णना निडिता । 
२३. अनोलोकियनिद्देसवण्णना 


१८१. इत्थियाति तदहुजातायपि दारिकाय। आदासे (चूव्ठव० २४७) वा उदकपत्ते वा अत्तनो मुखं अवलोकेय्य, 
अस्स दुक्कटन्ति सम्बन्धो । “अनुजानामि, भिक्खवे, आबाधपच्चया आदासे वा उदकपत्ते वा मुखनिमित्तं ओलोकेतु”न्ति 
(चूळव० २४७) वुत्तत्तावणादीनि वा “जिण्णो नु खोम्हि, नो वा”ति एवं आयुसङ्घारं वा ओलोकेतुं वट्टति। 
अनोलोकियविनिच्छयो। 


अनोलोकियनिद्देसवण्णना निडिता । 
२४. अञ्जनीनिहेसवण्णना 


१८२. वड़ा वा अट्ठसोव्ठसंसा वा मट्ठा पुप्फलतादीहि अचित्तका अञ्जनी वट्टतीति अत्थो। तिस्सोपि वन्ति, एकाय 
वा द्वीसु वा कथा एव नत्थीति अधिप्पायो। लेखाति वट्टलेखा । बन्धितुन्ति पिधानकबन्धनत्थं । 


१८३. रूपन्ति सकुणरूपादि। यदि च एदिसं अञ्ञेहि कतं लभति, घंसित्वा वा छिन्दित्वा वा यथा वा न पञ्ञजायति, 
तथा सुत्तेन वेठेत्वा बळज्जेतब्बं । 


९८४. थविकाति अञ्जनिथविका। अञ्जनिसलाकापि लब्भतीति सम्बन्धो । 


१८५-६. अट्ठीति (महाव० २६६; महाव० अट्टः २६४) मनुस्सद्ठिं ठपेत्वा अवसेसट्टि। विसाणदन्तेसु अकप्पियं नाम 

नत्थि। आमलककक्कादीहि कता फलमया। तम्मयाति इध वुत्तेहेव निब्बत्ता। अञ्जनीविनिच्छयो। 
अञ्जनीनिद्देसवण्णना निट्टिता। 
२५. अकप्पियसयननिद्देसवण्णना 


१८७-९. “उच्चको आसन्दिको उप्पन्नो होति, अनुजानामि भिक्खवे उच्चकम्पि आसन्दिक "न्ति (चूळव० २९७) 
वचनतो मञ्चस्स उपड्टभागप्पमाणेन एकतोभागेन दीघम्पि सुगतङ्गुलेन अतिरेकट्रङ्कलपादकं इध आसन्दीति अधिप्पेतं, 
चतुरंसासन्दिको पन पमाणातिक्कन्तकोपि वट्टति। तूलीति पकतितूलिका । पल्लङ्कोनाम आहरिमेहि वाळेहि कतोति वृत्तो। 
तत्थेव “सीहरूपादिं दस्सेत्वा कतो पन वड़ती”ति वदन्ति । पटिकन्ति सेतत्थरणं । गोनचित्तकन्ति एत्थ 
चतुरङ्गलाधिकलोमो कोजवो “गोनको ति वुच्चति । अनुजानामि, भिकखवे, कोजव''न्ति (महाव° ३३७) 
चीवरक्खन्धके वुत्तत्ता चतुरङ्गललोमकं पकतिकोजवं वट्टति । रतनचित्तं चित्तकं न वट्टति। पटलीति घनपुप्फरत्तअत्थरणं । 
विकतीति सीहब्यग्घादिरूपविचित्तो उण्णामयत्थरणको । उद्दलोमीति एकतोउग्गतपुप्फं । एकन्तलोमिकाति 
उभतोउग्गतपुप्फं । 


कुत्तन्ति सोळसन्नं नाटकित्थीनं ठत्वा नच्चनयोग्गं उण्णामयत्थरणं। कोसेस्यन्ति रतनपरिसिब्बितं कोसेस्यसुत्तमयं 
पच्चत्थरणं | कड्टिस्सन्ति रतनपरिसिब्बितं कोसेय्यकट्टिस्समयं पच्चत्थरणं | कोसेय्यञ्च कट्रिस्सञ्च रतनपरिसिब्बितानेव 
न वडन्ति, सुद्धानि वडन्ति । हत्थिअस्सरथत्थरा तेसं उपरि अत्थरणकअत्थरणाव। अजिनप्पवेणीति अजिनचम्मेहि 
मञ्चप्पमाणेन सिब्बित्वा कता पवेणी, तेन च कदलीमिगचम्मं सेतवत्थस्स उपरि पत्थरित्वा सिब्बित्वा कतं 
पवरप्पच्चत्थरणं कदलीमिगप्पवरप्पच्चत्थरणं, तेन च अत्थतं अजिनप्पवेणीकदलीमिगप्पवरप्पच्चत्थरणत्थतं । 


सेतवितानम्पि हेड्ठा अकप्पियप्पच्चत्थरणे सति न वड्टति, कप्पियप्पच्चत्थरणे सति वड़ति, रत्तवितानस्स हेट्ठा 
कप्पियप्पच्चत्थरणे सतिपि न वट्टति एव। सीसूपधानं पादूपधानन्ति मञ्चस्स उभतोलोहितकं उपधानं न वट्टति। यं पन 
एकमेव उपधानं होति, उभोसु अन्तेसु रत्तं वा पदुमवण्णं वा चित्तं वा, सचे पमाणयुत्तं, वट्टुति, महाउपधानं पन पटिक्खित्तं । 


१९०. आसन्दादित्तयाति आसन्दी तूली पल्लङ्कोति इदं तयं नामं । “अनुजानामि, भिक्खवे, ठपेत्वा तीणि आसन्दिं 
पल्लङ्क तूलिकं सेसकं गिहिविकटं अभिनिसीदितुं, न त्वेव अभिनिपञ्जितु''न्ति (चूळव° ३१४) हि वृत्तं। सेसे गिहिसन्तके 
निसीदितुं लब्भतीति अत्थो। यदि धम्मासने सङ्गिकम्पि गोनकादिं भिक्खूहि अनाणत्ता आरामिकादयो सयमेव पञ्ञपेन्ति 
चेव नीहरन्ति च, एतं गिहिविकटनीहारं नाम, इमिना गिहिविकटनीहारेन वड्टति। भत्तग्गं नाम विहारे एव दानद्वानं । 


१९१. चतुन्नं पादानं, तीसु पस्सेसु अपस्सयानञ्च वसेन सत्तङ्गो। एकपस्सेन यृत्तो पञ्चङ्गो । इमे पन सत्तङ्गपञ्चङ्गा 
“अनुजानामि, भिक्खवे, उच्चकम्पि सत्तङ्ग न्ति (चूळव० २९४) वृत्तत्ता पमाणातिक्कन्तापि वड्टन्ति । तेन वुत्तं 
““उच्चपादका ति । तूलोनद्भा मञ्चपीठा घरेयेव निसीदितुं कप्पन्तीति सम्बन्धो । 


१९२. चीवरच्छवियोति छन्नं चीवरानं, छन्नं अनुलोमचीवरानञ्च अञ्ञतरचीवरच्छवियोति अत्थो । सब्बत्थाति 
मञ्चेपि पीठेपि भत्तग्गेपि अन्तरघरेपीति अत्थो। इमासं पन भिसीनं पमाणपरिच्छेदोपि नत्थि, मञ्चपीठादीनं वसेन अनुरूपं 
सल्लकखेत्वा पमाणं कातब्बं । 


www.tipitaka.org Vipassana Research Institute 


Page 91 sur 254 


१९३. “तूलिका उप्पन्ना होति। अनुजानामि, भिकखवे, विजटेत्वा बिम्बोहनं कातुं, तीणि तूलानि रुक्खतूलं लतातूलं 
पोटकितूल' न्ति (चूव्ठव० २९७) वुत्तत्ता तूलत्तयञ्च (चूळव° अट्ट० २९७; कङ्खा० अट्ठ० तूलोनन्दसिक्खापदवण्णना) 
बिम्बोहने वट्टति | इमेहि तीहि तूलेहि सब्बेसं रुकखलतातिणानं तूलं अनुञ्जातन्ति वेदितब्बं। भिसियं पन किञ्चि तूलं न 
वट्टतियेव । भिसिगब्भोति भिसिया वुत्तं चोळादिपञ्चकं बिम्बोहने अनुञ्ञातन्ति सम्बन्धो। मिगपक्खिनन्ति सीहादीनं 
सब्बचतुप्पदानं हंसमोरादीनं सब्बपक्खीनं लोमानि कप्पन्ति। मसूरके अनुञ्ञातन्ति सम्बन्धो । 


१९४. इदानि भिसियं कप्पियाकप्पियं दस्सेतुं “मनुस्सलोम न्तिआदिमाह । उण्णायन्ति (चूळव° २९७; चूळव° 
अद्ट० २९७) उण्णाभिसियं मनुस्सलोमं न लब्भतीति अत्थो। उण्णाभिसियम्पि मनुस्सलोमं ठपेत्वा येसं केसञ्चि 
पक्खिचतुप्पदानं लोमं वट्टुतीति अत्थो। पण्णेति पण्णभिसियञ्च पुप्फञ्च सुद्ध तमालपत्तञ्च न लब्भं, अवसेसं यं किञ्चि 
पण्णं लब्भतीति अत्थो। तमालपत्तकम्पि अञ्ञेहि मिस्सं वट्टतीति । चोळवाकतिणेसु अकप्पियं नाम नत्थि। आसनञ्चेव 
अप्पटिवेक्खितं न लब्भन्ति आसनसामञ्ञतो पसङ्गेन वुत्तं। अकप्पियसयनविनिच्छयो। 


अकप्पियसयननिद्देसवण्णना निद्ठिता। 
२६. समानासनिकनिद्देसवण्णना 


१९५. तिण्णं वस्सानं अन्तरं तिवस्सन्तरं । “अनुजानामि, भिक्खवे, तिवस्सन्तरेन सह निसीदितु''न्ति (चूळव° 
३२०) हि वुत्तं । यो द्वीहि वस्सेहि (चूळव० अट्टः ३२०) बुड्ढो वा नवो वा, सो तिवस्सन्तरो नाम । 


१९६. मुनीति बुद्धमुनि। सब्बेहेवाति अनुपसम्पन्नेहिपि। 


१९७. अन्तन्ति पच्छिमं। “अनुजानामि, भिकखवे, यं तिण्णं पहोति, एत्तकं पच्छिमं दीघासन' न्ति (चूळव० ३२०) 
बुत्तत्ता यं तिण्णं पहोति, एतं संहारिमं वा होतु असंहारिमं वा, तथारूपेसु फलकखण्डेसुपि निसीदितुं वट्टति । द्विन्नन्ति द्विन्नं 
समानासनिकानं । “अनुजानामि, भिक्खवे, दुवग्गस्स मञ्चं दुवग्गस्स पीठ न्ति (चुव्ठव० ३२०) वुत्तत्ता द्वे समानासनिका 
सह निसीदितुं लभन्ति । अञ्जेहि असमानासनिकेहि, अनुपसम्पन्नादीहि वा द्वे हुत्वापि निसीदितुं न लभन्ति। 
समानासनिकविनिच्छयो । 


समानासनिकनिद्देसवण्णना निद्धिता। 


२७. असंवासिकनिद्देसवण्णना 


१९८. उक्खित्तोति आपत्तिया अदस्सने, अप्पटिकम्मे, पापिकाय दिट्टिया अप्पटिनिस्सग्गे वा उक्खित्तकोति 
तिविधोपि इध उक्खित्तो गहितो । अनुपसम्पन्नोति इमिना सिक्खमानसामणेरसामणेरीसिक्खापच्चक्खातका गहिताति 
वेदितब्बा । छिन्नमूलको नाम अन्तिमवत्थुं अज्झापन्नको । नानासंवासोति लद्धिनानासंवासको । “नानासीमाय 
ठितचतुत्थो कम्मं करेय्य, इद्धिया वेहासे ठितचतुत्थो कम्मं करेय्य, अकम्मं न च करणीय''न्ति हि वुत्तत्ता इमेपि 
““असंवासिका ति वृत्ता। एतेसु पन उक्खित्तकेहि सदधि उपोसथादीनि करोन्तो पाचित्तियं आपज्जति। निस्सीमड्ुवेहासट्ठेहि 
करोन्तस्स कम्मं कुप्पति, दुक्कटञ्च होति, इतरेहि दुक्कटं । असंवासिकविनिच्छयो। 

असंवासिकनिद्देसवण्णना निदिता । 
२८. कम्मनिदेसवण्णना 


१९९. अधम्मकम्मन्ति एत्थ कथं अधम्मकम्मं होतीति चे? वुत्तञ्हेतं भगवता “कतमञ्च, भिकखवे, अधम्मकम्मं? 
जत्तिदुतिये चे, भिक्खवे, कम्मे एकाय जत्तिया कम्मं करोति, न च कम्मवाचं अनुस्सावेति, अधम्मकम्मं । द्वीहि जत्तीहि 
कम्मं करोति, न च कम्मवाचं अनुस्सावेति, अधम्मकम्मं । एकाय कम्मवाचाय कम्मं करोति, न च जत्ति ठपेति, 
अधम्मकम्मं । द्वीहि कम्मवाचाहि कम्मं करोति, न च जत्ति उपेति, अधम्मकम्म"न्ति (महाव० ३८७) । इमिना नयेन 
सेसकम्मेसुपि वृत्तप्पकारेन अकत्वा अञ्ञथा करणं अधम्मकम्मन्ति वेदितब्बं 


बग्गेनाति वग्गेन सङ्गेन । कथञ्च वग्गं होतीति चे? यावतिका च भिक्खू कम्मप्पत्ता, ते अनागता होन्ति, छन्दारहानं 
छन्दो अनाहटो होति, सम्मुखीभूता पटिक्कोसन्ति, वग्गकम्मन्ति इमेसु येन केनचि एकेनपि अङ्गेन वग्गं होति । 


समग्गेनाति समग्गेन सङ्गेन। कथं समग्गं होतीति चे? यावतिका च भिक्खू कम्मप्पत्ता, ते आगता होन्ति, छन्दारहानं 
छन्दो आहटो होति, सम्मुखीभूता नप्पटिक्कोसन्ति, समग्गकम्मन्ति एवं । 


चतुत्थन्ति समग्गेन धम्मिकं । एत्तावता “चत्तारिमानि, भिक्खवे, कम्मानि, अधम्मेन वग्गकम्मं, अधम्मेन 
समग्गकम्मं, धम्मेन वग्गकम्मं, धम्मेन समग्गकम्म "न्ति (महाव० ३८४) एवं वुत्तानि चत्तारि कम्मानि परिग्गहितानि 
होन्तीति वेदितब्बानि। 


२००-२०२. दसवग्गिको (महाव० ३८८; कङ्का० अट्ट० निदानवण्णना) वीसतिवग्गिको च दसबीसतिवग्गिको । 
अब्भानोपसम्पदाप्पवारणा ठपेत्वा सब्बकम्मेसु कम्मप्पत्तोति सम्बन्धो । एवं सेसेसुपि। इतरोति वीसतिवग्गो च 
अतिरेकवीसतिवग्गो च। 


२०३. इदानि कम्मप्पत्ते च छन्दारहे च दस्सेतुं “चतुवग्गेना तिआदि वुत्तं । तत्थ (परि० ४८८, ४९७; परि० ४८७- 
४८८) पकतत्ता नाम ये पाराजिकउक्खित्तलद्भिनानासंवासका न होन्ति। परेति एकसीमट्ठा पकतत्ता भिक्खू । यदि पकतत्ता 
भिक्खूपि अञ्ञतरं गामसीमं वा नदीसमुद्दजातस्सरखण्डसीमासु वा अञ्ञतरं पविसित्वा ठिता होन्ति, नेव कम्मप्पत्ता, न 
छन्दारहा। न हि तेसं छन्दो वा पारिसुद्धि वा आगच्छति अञ्ञजसीमायं ठितत्ता। सेसेपीति पञ्चवग्गादिकरणीयेपीति अत्थो। 


२०४. असंवासगणपूरं वा कत्वा कतं कम्मं कुप्पञ्च होति, कारकानञ्च दुक्कटन्ति अत्थो। “यस्स सङ्घो कम्मं 
करोति, तंचतुत्थो कम्मं करेय्य, अकम्मं न च करणीय''न्ति (महाव° ३८९) वुत्तत्ता “कम्मारहगणपूरं वा ति वृत्तं। इदानि 
परिवासादिकम्मानंयेव परिसतो विपत्ति दस्सेतुं “गरुकट्ठगणपूरं वाति वुत्तं । तम्पि अनिक्खित्तवत्तं सन्धाय वुत्तं । 
निक्खित्तवत्तो पन सब्बत्थ गणपूरको होति एव। 


२०५. वारेय्याति पटिक्खिपेय्य। “अनुजानामि, भिक्खवे, अधम्मकम्मे कयिरमाने पटिक्कोसितु'`न्ति (महाव० 
१५४) हि वुत्तं । अन्तराये सतीति अत्थो। “अधम्मकम्मं इदं, न मेतं खमती"ति एवं द्वे तयो अञ्ञमञ्जं दिड्टिं आवि 
करेय्युन्ति अत्थो। यदि एको होति, “न मेतं खमती"ति एवं अधिद्ठानं करेय्याति अत्थो। एत्तावता एते निरापत्तिका होन्ति, 
अन्तराया च मुच्चन्ति, कम्मं पन अधम्मत्ता कुप्पमेव। वारेन्तेब ततोधिकाति एत्थ “अनुजानामि, भिक्खवे, चतूहि पञ्चहि 

पटिक्कोसितुं, द्वीहि तीहि दिड्टिं आवि कातुं, एकेन अधिट्ठातुं, “न मेतं खमती"ति (महाव० १५४) वुत्तत्ता चत्तारो वा 
पञ्च वा वारेन्ति एवाति अत्थो। 


२०६. इदानि येहि पटिक्खित्तं होति, ते दस्सेतुं ““कम्मारहातिआदि वुत्तं । तत्थ खित्तचित्त-ग्गहणेन उम्मत्तकोपि 
गहितोव। एतेसन्ति ये वुत्तप्पकारा, तेसं पटिकखेपो न रुहतीति अत्थो। 


२०७. इदानि यस्स पटिक्खेपो रुहति, तं दस्सेतुं “पकतत्तेकसीमट्ु-समसंवासभिक्खुनो ति वुत्तं । तस्सत्थो 
(महाव० ३९४) -- एवरूपस्स भिक्खुनो पटिक्कोसना अन्तमसो आनन्तरस्सापि आरोचेन्तस्स रुहतीति। “भिक्खुस्स, 
भिक्खवे, पकतत्तस्स समानसंवासिकस्स समानसीमायं ठितस्स अन्तमसो आनन्तरिकस्सपि भिक्खुनो विञ्ञापेन्तस्स 
सङ्घमज्झे पटिक्कोसना रुहती”ति (महाव० ३९४) वुत्तं । 


२०८. सम्मुखा यदि पटिक्कोसेय्याति अत्थो। तिरोक्खाति परम्मुखा। कायसामग्गिं वा छन्दं वा नो ददेय्य, दुक्कटन्ति 
अत्थो। कम्मविनिच्छयो। 


कम्मनिद्देसवण्णना निडिता । 
२९. मिच्छाजीवविवज्जनानिद्देसवण्णना 


२०९. चुण्णन्ति सिरीसचुण्णादिकन्ति अत्थो। मत्तिकाति पकतिमत्तिका वा पञ्चवण्णा वा सुद्धा कुड्डूड्डआदिका वा। 
कुलसङ्गहाति एतेहि सङ्गहितानं सन्तिके लाभासाय कुलसङ्गहत्थन्ति अत्थो। एत्थ पन इमेहि सङ्गहितानं सन्तिके “किञ्चि 
लभिस्सामी”ति सङ्किकं वा पुग्गलिकं वा दातुं न वट्टति एव। इमिना पन नयेन लद्धं पञ्चन्नम्पि सहधम्मिकानं न वट्टति, 
मिच्छाजीवञ्च होति। 


२९०-२१९. लाभासाय दायकानं दारके उक्खिपित्वा परिभटभावो पारिभटकता, ताय पारिभटकताय न जीवयेति 
सम्बन्धो। सेसेसुपि एसेव नयो । खेत्तादीसु पेसितस्स गमनं पहेणकम्मं। सासनप्पटिसासनहरणं दूतकम्मं । पेसितस्स गेहतो 
गेहगमनं जङ्कपेसनियं। लाभासाय लञ्जदानमनुप्पदानं। अञ्जेन वापीति अङ्गविज्जादिना। 


२१२. विञ्ञत्तीति (पारा० ५१५ आदयो; पारा० अट्टः २.५१५ आदयो) अञ्जातकविञ्जत्ति। अनेसनाति पुब्बे वृत्तेन 
पुष्फदानादिना पच्चयेसना । कुहनादीहीति (विभ० ८६१; विभ० अट्ट० ८६१; महानि० ८७) कुहना लपना नेमित्तकता 
निप्पेसिकता लाभेन लाभं निजिगीसनताति इमेहि पञ्चहि वत्थूहीति अत्थो। मिच्छाजीवविनिच्छयो । 


मिच्छाजीवविवज्जनानिद्देसवण्णना निद्ठिता। 
३०. वत्तनिहेसवण्णना 


२१३. इदानि आगन्तुकवत्तादीनि दस्सेतुं “वत्तन्ति मातिकापदं उद्भटं | परिक्खित्तस्स (चूळव० ३५६ आदयो; 
चूळव० अट्ट० ३५७ आदयो) विहारस्स परिक्खेपं, अपरिक्खित्तस्स द्वीहि लेडुपातेहि परिच्छिन्नट्ठानं पत्वा उपाहनं 
ओमुज्चित्वा नीचं कत्वा पप्फोटेत्वा उपाहनं दण्डकेन गहेत्वा छत्तं अपनामेत्वा सीसं विवरित्वा सीसे चीवरं खन्धे करित्वा 


www.tipitaka.org Vipassana Research Institute 


Page 94 sur 254 


साधुकं अतरमानेन आरामो पविसितब्बोति अत्थो। 


२१४. पुच्छेय्य सयनासनन्ति “कतमं मे सेनासनं पापुणाति, कि अज्झावुत्थं वा अनज्झावुत्थं वा^ति एवं 
पुच्छितब्बन्ति अत्थो। 


२१५-६. मञ्चपीठादिदारुभण्डञ्च (चूळव° ३६०; चूळव° अट्ट० ३६०) रजनभाजनादिमत्तिकाभण्डञ्च | 
आपुच्छाति भिक्खुस्स वा सामणेरस्स वा आरामिकस्स वा “आवुसो इमं जग्गाही”ति आरोचेत्वाति अत्थो। अञ्ञथाति 
एवं अकत्वाति अत्थो। 


२१७-८. बुड्डागन्तुकस्साति एत्थ (चूळव° ३५८ आदयो; चूळव° अट्टः ३५९ आदयो) दूरतोव दिस्वा यदि 
““बुड्टे”ति जानाति, तस्मिं अनागते एव आसनपञ्ञापनादिवत्तं कातब्बन्ति अत्थो। पादोदप्पभृतिन्ति पादोदकं पादपीठं 
पादकथलिकं उपनिक्खिपितब्बन्ति अत्थो। पानीयेन आपुच्छन्तेन सचे सकि आनीतं पानीयं सब्बं पिवति, पुनपि 
आपुच्छितब्बो एव। पञ्ञपेति एतं तुम्हाकं सेनासनं पापुणाती 'ति एवं आचिक्खितब्बन्ति अत्थो। 


२१९-२०. “भिकखाचारगामो इतो दूरे"ति वा “सन्तिके ”ति वा “कालस्सेव पिण्डाय चरितब्ब"न्ति वा “उपट्ठाके 
चरितब्ब'न्ति वा गोचरो आचिक्खितब्बो। अगोचरोति मिच्छादिट्टिकानं वा गामो, परिच्छिन्नभिक्खको वा गामो, यत्थ 
एकस्स वा द्विन्नं वा भिक्खा दीयति, सो आचिक्खितब्बोति अत्थो। कतिकन्ति सङ्घस्स कतिकद्ठानं। इमं कालं 
पविसितब्बं, इमं कालं निक्खमितब्ब'न्ति एवं पवेसननिक्खमनकालं आचिक्खितन्बं | केसुचि ठानेसु अमनुस्सा वा वाळा 
वा होन्ति, तस्मा एवं आचिक्खितब्बमेव | निसिन्नोवाति इदं आपत्तिअभावमत्तदीपकं, उट्टहित्वापि सब्बं कातुं वट्टतेव । 
वत्तविनिच्छयो। 


वत्तनिद्देसवण्णना निडिता । 
३१. विकप्पनानिद्देसवण्णना 


२२१. सम्मुखायाति (पाचि० ३७४; पारा० अट्टु० २.४६९; कङ्का० अट्टः विकप्पनसिक्खापदवण्णना) सम्मुखे 
ठितस्साति अत्थो । ब्यत्तस्साति विकप्पनविधानं पच्चुद्धरणादिविधानञ्च जानन्तस्स । अब्यत्तो पन इमिना म्ह दिन्न न्ति 
गहेत्वापि गच्छेय्याति अत्थो। एकस्साति एकस्स भिक्खुस्स। 


२२२. निधेतुवाति निधेतुं एव, निस्सग्गियं न होतीति अत्थो। परिभुञ्जितु वा विस्सज्जेतुं वा अधिट्ठातुँ वा न वट्टतीति 
अत्थो। 


२२४-५. अपरा सम्मुखा वाति सम्मुखा विकप्पना एवाति अत्थो। इमा द्वे विकप्पना अत्तना एव विकप्पेत्वा परेन 
पच्चुद्धरापितत्ता सम्मुखा विकप्पना एवाति वृत्ता। 


२२७. मित्तोति दळहमित्तो। सन्दिद्वोति दिट्ठमत्तो नातिदळहमित्तो। “इतरेन च पुब्बे वुत्तनयेन 'तिस्सो भिक्खू'ति वा 
तिस्सा भिक्खुनी'ति वा वत्तब्बं । पुन तेन “अहं तिस्सस्स भिक्खुनो, तिस्साय भिक्खुनिया वा दम्मी'ति विकप्पेत्वा तेनेव 
“तिस्सस्स भिक्खुनो, तिस्साय भिक्खुनिया सन्तकं परिभुञ्ज वा विस्सज्जेहि वा यथापच्चयं वा करोही'ति 

पच्चुद्धरितब्ब''न्ति एवं पाठो गहेतब्बो । 


२२८. दूरसन्तिकत्तेकत्त-बहुभावं विजानियाति एत्थ दूरत्तञ्च सन्तिकत्तञ्च एकत्तञ्च बहुभावञ्च विजानित्वाति 
अत्थो। 


२२९. “दसाहपरमं अतिरेकचीवरं धारेतब्ब''न्ति (पारा० ४६२) वुत्तत्ता “दसाहं वा ति वुत्तं । “चीवरकालसमयो 
नाम अनत्थते कथिने वस्सानस्स पच्छिमो मासो, अत्थते कथिने पञ्च मासा”ति (पारा० ६४९) वृत्तत्ता “मासमेकं वा 
पञ्च वा ति वुत्तं, मासं वा एकं पञ्च वा मासेति अत्थो। “भिक्खुनो पनेव अकालचीवरं उप्पज्जेय्य, आकङ्कमानेन 
भिक्खुना पटिग्गहेतब्बं । पटिग्गहेत्वा खिप्पमेव कारेतब्बं । नो चस्स पारिपूरि, मासपरमं तेन भिकखुना तं चीवरं 
निक्खिपितब्बं ऊनस्स पारिपूरिया सतिया पच्चासाया”ति (पारा० ४९९) वृत्तत्ता “पच्चासा सति मासक न्ति वुत्तं । 
नुप्पादयतीति अनधिट्टितं अविकण्पितं निस्सग्गिं न जनयतीति अत्थो। विकप्पनाविनिच्छयो । 


विकप्पनानिद्देसवण्णना निद्धिता। 


३२. निस्सयनिद्देसवण्णना 


२३०. ब्यत्तस्साति एत्थ कित्तावता ब्यत्तो होतीति चे? निस्सयमुच्चनकेन पन सब्बन्तिमेन धम्मपरिच्छेदेन अत्थतो च 
ब्यञ्जनतो च द्वे मातिका पगुणा वाचुग्गता कातब्बा, पक्खदिवसेसु धम्मस्सावनत्थाय सुत्तन्ततो चत्तारो भाणवारा, 
सम्पत्तानं परिसानं परिकथनत्थाय अन्धकविन्दमहाराहुलोवादधम्मक्खन्धसदिसो एको कथामग्गो, सङ्घभत्तमङ्गलामङ्गलेसु 
अनुमोदनत्थाय तिस्सो अनुमोदना, उपोसथप्पवारणादिविजाननत्थं कम्माकम्मविनिच्छयो, समणधम्मकरणत्थं 
समाधिवसेन वा विपस्सनावसेन वा अरहत्तपरियोसानं एकं कम्मड्ठानं एत्तकं उग्गहेतब्बं। एत्तावता ब्यत्तो नाम होति 
चातुदिसो, इतरथा अब्यत्तो। 


२३१. इदानि निस्सयग्गहणाकारं दस्सेतुं “एकंस न्तिआदि वृत्तं । एत्थ (महाव° १०३) आयस्मतोति आयस्मन्तं । 


२३२. इदानि पटिप्पर्स्सद्भिविधानं दस्सेतुं “पक्कन्तेˆतिआदि वृत्तं, “पञ्चिमा, भिक्खवे, निस्सयप्पटिप्पस्सद्भियो 
उपज्झायम्हा । उपज्झायो पक्कन्तो वा होति विब्भन्तो वा कालकतो वा पक्खसङ्कन्तो वा आणत्तियेव पञ्चमी ति (महाव 
८३), “छयिमा, भिक्खवे, निस्सयप्पटिप्पस्सद्भियो आचरियम्हा। आचरियो पक्कन्तो वा होति विब्भन्तो वा कालकतो वा 
पक्खसङ्कन्तो वा आणत्तियेव पञ्चमी, उपज्झायेन वा समोधानगतो होती 'ति इदं पन उभयं इध दस्सितं । सचे 
आचरियुपज्झाया सामन्तविहारेसुपि अपरिक्खित्तेसु लेडुपातद्वयब्भन्तरे वसन्ति, निस्सयो न पटिप्पस्सम्भति। 
परिक्खित्तेसुपि न पटिप्पस्सम्भतीति एके । आचरिया पन न इच्छन्ति । कस्माति चे? निस्सयग्गहणप्पटिप्पस्सद्भीनं 
उपचारसीमाय परिच्छिन्नत्ता । लेड्डपातेन उपचारसीमापरिच्छेदो पन अपरिक्खित्तेसु एव लब्भति, न परिक्खित्तेसु । तस्मा 
आचरियानं विनिच्छयेव ठातब्बं । 


पक्कन्तेति एत्थ (महाव० अट्ट० ८३) सचे आचरियो अन्तेवासिकं अनामन्तेत्वाव उपचारसीमं अतिक्कमति, 
निस्सयो पटिप्पस्सम्भति। सचे उपचारसीमं अनतिक्कमित्वाव निवत्तति, न पटिप्पस्सम्भति। आचरियं अनामन्तेत्वा 
अन्तेबासिकस्स गमनेपि एसेव नयो। सचे आचरियो कत्थचि गन्तुकामो अन्तेबासिकं आपुच्छति, अन्तेवासिकोपि “साधु 
साधूःति सम्पटिच्छति, तङ्कणे एव पटिप्पस्सम्भति। एवं आचरियं आपुच्छित्वा अन्तेवासिकस्स गमनेपि । द्वीसुपि 

अन्तोविहारेयेव ठितेसु आचरियो वा अन्तेवासिकं, अन्तेवासिको वा आचरियं अनापुच्छित्वाव सचे दवे लेडटुपाते 
अतिक्कमति, पटिप्पस्सम्भति। पवखसङ्कन्ते वा विब्भन्ते वा कालकते वा तङ्कणेयेव पटिप्पस्सम्भति। आणत्ति नाम 
निस्सयप्पणामना । दस्सनसवनवसेन दुविधं समोधान। 


२३३. अलज्जिन्ति एत्थ - 


“सज्चिच्च आपत्ति आपज्जति। 

आपत्ति परिगूहति । 

अगतिगमनञ्च गच्छति । 

एदिसो वुच्चति अलज्जिपुग्गलो"ति॥ (परि० ३५९) - 


एवं वृत्तं। “न भिकखवे अलज्जिनं निस्साय वत्थब्बं । यो वसेय्य, आपत्ति दुक्कटस्सा ति (महाव० १२०) हि वृत्तं 


२३४. “अनुजानामि, भिक्खवे, अद्भानमग्गप्पटिपन्नेन भिक्खुना निस्सयं अलभमानेन अनिस्सितेन वत्थु”न्ति 
(महाव० १२१) वुत्तत्ता “अद्धिकस्सा ति वुत्तं । गिलानुपड्ठाकस्स च याचितस्साति सम्बन्धो । “अनुजानामि, भिक्खवे, 
गिलानुपड्ठाकेन भिकखुना निस्सयं अलभमानेन याचियमानेन अनिस्सितेन वत्थु”न्ति (महाव० १२१) हि वृत्तं 
सल्लक्खेन्तेन फासुकन्ति फासुविहारं सल्लक्खेन्तेन। इदं पन परिहारं (महाव० अट्ट० १२१) सोतापन्नादिअरियसावको वा 
थामगतसमथविपस्सनालाभी वा बालपुथुज्जनो वा न लभति। यस्स खो पन समथविपस्सना तरुणा होति, न थामगता, 
अयं लभति। असन्ते निस्सयदायके “यदा पटिरूपो निस्सयदायको आगच्छिस्सति, तदा तस्स निस्साय वसिस्सामी”ति 
आभोगं कत्वा याव आसाळहीपुण्णमा, ताव वसितुं लभति। सचे पन आसाळहीमासे निस्सयदायकं न लभति, यत्थ 
अत्थि, तत्थ गन्तब्बं। अन्तोवस्से पन अनिस्सितेन वत्थुं न वट्टति। सभागे दायके असन्ते वसितुं लब्भतीति सब्बपदेसु 
योजना कातब्बा। निस्सयविनिच्छयो। 


निस्सयनिद्देसवण्णना निदिता । 
३३. कायबन्धननिहेसवण्णना 


२३५. अकायबन्धनोति कायबन्धनं अबन्धित्वाति अत्थो । ततो पट्ठाय चीवरं पारुपितब्बं, ततो पट्टाय एव 
कायबन्धनं बन्धितब्बं । “न भिक्खवे अकायबन्धनेन गामो पविसितब्बो। यो पविसेय्य, आपत्ति दुक्कटस्सा”ति (चूळव० 
२७८) हि वुत्तं । तत्थेवासतिया गतोति असतिया गतो यत्थ सरति, तत्थेव बन्धितब्बं | सरित्वा पन याव न बन्धति, ताव 
पिण्डाय चरितुं न वट्टति। यदि अन्तोगामे सरति, कायबन्धने सति एकमन्ते ठत्वा बन्धितब्बं, असति चे निक्खमित्वा 
बन्धित्वा पुन पिण्डाय पविसितब्बन्ति वदन्ति । 


२३६. “अनुजानामि, भिक्खवे, द्वे कायबन्धनानि पट्िकं सूकरन्तक न्ति (चूळव° २७८) वृत्तत्ता “दुविध, न्ति वुत्तं । 
तत्थ सूकरन्तं नाम कुञ्चिकाकोसका विय अन्ते सुसिरं कत्वा कोड्टितं । रज्जु च एकाति एकवट्टा रज्जु च। 
तदनुलोमिकाति तेसं द्विन्नं अनुलोमिका । 


२३७. मच्छकण्डकखज्जुरी-पत्ता मट्ठा च पट्टिकाति एत्थ (चूळव°० अइ० २७८) एते मच्छकण्टकादयो मट्ठा 

विकाररहिता पट्टिका च तदन्तोगधाति अधिप्पायो। लब्भा दसा चतस्सोति एकाय वा द्वीसु वा तीसु वा कथा एव 
नत्थीति अधिप्पायो, ततो परं न वट्टति। अन्तेसूति उभोसु अन्तेसु। गुणसुत्तकन्ति दिगुणसुत्तकं । 


२३९. मकरमुखादिन्ति आदि-सद्देन देडुभसीसं गहितं । उभन्तेति उभोसु अन्तेसु। कस्साति? विधस्स। घटकाति 
घटकतो । लेखाति लेखाय। घटकतो च लेखाय च अज्जं चित्तकं न कप्पतीति अत्थो। 


२४०. देइभकन्ति (चूळव° २७८; चूळव° अट्ट० २७८) उदकसप्पसिरसदिसं । मुरजन्ति बहुरज्जुके एकतो 
सङ्कङ्डित्वा एकाय रज्जुया पलिवेठेत्वा कतरज्जु। मद्दवीणन्ति पामङ्गसदिसं । कलाबुकन्ति अनेकवट्ं | एतानि पन सब्बानि 
न कप्पन्ति । दसासु द्वे मज्झिमाति मुरजं मद्दवीणन्ति द्वे मज्झिमा एव। कप्परेति कप्पन्तीति अत्थो। 


२४१. गण्ठियो चापीति (चूळव° २७९) चीवरगण्ठियोपि। वेळुआदिमया कण्पन्तीति पसङ्गेन वृत्तं 
कायबन्धनविनिच्छयो। 


कायबन्धननिद्देसवण्णना निडिता । 
पठमभाणवारं। 
३४. पथवीनिद्देसवण्णना 


२४२. जाता (पाचि० ८६; पाचि० अट्ट० ८६-८८; कङ्कार अट्टः पथवीखणनसिक्खापदवण्णना) अजाताति दुविधा 
पथवीति अत्थो। इदानि तदुभयं दस्सेतुं “सुद्धमत्तिकपंसुका'तिआदिमाह । तत्थ सुद्भमत्तिकपंसुका च अदड्डा च 
बहुमत्तिकपंसुका च चातुमासाधिकोवट्टपंसुमत्तिकरासि च जातपथवीति सम्बन्धो । एत्थ पन अदङ्काति 
उद्भनपचनकुम्भकारावापभाजनपचनादिवसेन तथा तथा अदड्डा। अयं पन विसुं नत्थि, सुद्धपंसुआवदीसु अञ्जतराव 
वेदितब्बा । सुद्धपंसु सुद्भमत्तिका येभुय्येनपंसु येभुय्येनमत्तिका अतिरेकचातुमासाधिकोवद्टुमत्तिकापंसुपुञ्जा च अदड्डा चाति 
अयं सब्बापि जातपथवीति वेदितब्बा । 


२४३. दुतियाति अजातपथवीति अत्थो। वुत्तरासीति मत्तिकरासि च पंसुरासि च चातुमासोमवट्ठको अजातपथवीति 
अत्थो। 


२४४. इदानि येभुय्येनमत्तिका येभुय्येनपंसुका येभुय्येनसक्खराति एवं वुत्तासु कित्तावता येभुय्यता होतीति तं दस्सेतुं 
“द्वे भागा तिआदिमाह। तत्थ तीसु भागेसु द्वे भागा मत्तिका यस्सा भूमिया, एसा येभुय्यमत्तिकाति सम्बन्धो । 
उपड्टपंसुआदयोपि कप्पिया एव अकप्पियभागस्स अनतिरेकतो । “येभुय्येनमत्तिका येभुय्येनपंसुका”ति (पाचि० ८६) हि 
वुत्तं, न “उपड्टमत्तिका, उपड्पंसुका”ति। सेसेसुपीति येभुय्यपंसुकादीसुपि । 


२४५. जातसञ्जिस्स पाचित्तीति सम्बन्धो । द्रेळहस्स विमतिस्स दुक्कटं । जाते अजातसञ्जिस्स अनापत्ति। 


२४६. एकायाणत्तिया एकाति सचे सकि आणत्तो दिवसम्पि खणति, आणापकस्स एका एवाति अत्थो। वाचसोति 
वाचाय वाचायाति अत्थो। 

२४७. एत्थ “जालेहि अग्गिःन्ति वा वत्तुं न वट्टति। अनियमेत्वा पन “पोक्खरणि खण, पथवि खण, वापिं खण, 
आवाटं खण, कन्दं खणा”ति वत्तुं बट्टति। 


२४८. एदिसन्ति एत्थ अञ्जम्पि एवरूपं कप्पियवोहारवचनं वट्टतीति अधिप्पायो। 
२४९. कोपेतुं लब्भन्ति सम्बन्धो, घटादीहि गहेतुं सक्कुणेय्यकं उस्सिञ्चनीयकद्दमं । 


२५१-२. उदकसन्तिके पतितेति सम्बन्धो। उदके पतितं पन सब्बकालं कप्पियमेव, तस्मा अकप्पियं दस्सेतुं 
““उद्कसन्तिके ति वुत्तं । पासाणे लग्गे रजे च नवसोण्डिया पतिते रजे चाति सम्बन्धो। अब्भोकासुट्टिते वम्मिके च 
मत्तिकाकुड्टे चाति अत्थो, तथा एतेपि सब्बे चातुमासाधिकोवड्टा न कोपेतब्बाति अत्थो। 


२५३-५. भूमि विकोपयं थम्भादि गण्हितुं न च कप्पतीति सम्बन्धो । धारायाति पस्सावधाराय। पदं दस्सेस्सामीति 
सम्बन्धो । 


२५७. सेकोति सिञ्चनं। भूमिया अल्लहत्थं ठपेत्वाति सम्बन्धो । 
२५८. अवसे सतीति हत्थदाहादीसु आपदासूति अत्थो। पथवीविनिच्छयो। 
पथवीनिद्देसवण्णना निट्टिता। 
३५. परिक्खारनिद्देसवण्णना 
२५९-२६०. गिरिकूटन्ति मकरदन्तकं । सिब्बितुञ्च छिन्दितुञ्च न वट्टतीति सब्बत्थ योजना। दण्डेति छत्तदण्डे। 


२६१. सिब्बितुं वा पञ्जरं विनन्धितुं वा थिरत्थं छत्ते बन्धितुं दण्डे लेखा वट्टतीति सम्बन्धो। सचे वुत्तप्पकारं 
अकप्पियछत्तं लभति, घटकम्पि वाळरूपम्पि छिन्दित्वा धारेतब्बं, लेखापि घंसेत्वा अपनेतब्बा, सुत्तकेन वा दण्डो 
वेठेतब्बो । 


२६२. अनुवातं सन्धाय “अन्ते वा” ति वुत्तं । द्विन्नं प्टानं सङ्घटितड्ठानं सन्धाय “पट्टुमुखे वापी” ति वुत्तं । 
वरकसीसाकारेन सिब्बनं सन्धाय “वेणिका ति च सतपदाकारेन सिब्बनं सन्धाय “सङ्कलिकापि वा. ति च वुत्तं । 
सतपदिसदिसं अञ्जं वा सूचिविकारं न कप्पति, पकतिसूचिकम्ममेव वट्टतीति अत्थो। पाळिकण्णिकआदिकं चीवरे न च 
कप्पतीति सम्बन्धो । 


२६३-४. चतुकोणाव (पारा० अट्ट० १.८५) कण्परेति सम्बन्धो । अग्धिकन्ति अग्धियं चेतियसदिसं । एत्थाति 
गण्ठिपासकपड्टे। कोणसुत्ता च पीळकाति न केवलं चतुकोणा गण्ठिकपासकपट्टाव कप्पन्ति, अथ खो दुविञ्जेय्या 
कोणसुत्तपीळका च कण्परेति अत्थो। गन्धं तेलं वाति गन्धं वा तेलं वा। 


२६५. रत्तन्ति (पारा० अट्टः १.८५) रजितं। अञ्ञेन वाति मुग्गरादिना वा । कत्वाति ठपेत्वा । पहारे न च मुट्टिनाति 
मुड्टिना न पहारेय्याति अत्थो। 

२६६-७. छत्तवट्टियं (पारा० अट्ट० १.८५) लेखं ठपेत्वा धम्मकरणे लेखा न वट्टतीति सम्बन्धो । कुञ्चिकाय च 
पिप्फले च मणिका च पीळका च न वट्टतीति सम्बन्धो । तत्थ मणिकाति एका एव वट्टमणिका | पीळका मृत्तराजिसदिसा 


बहू । 

२६८-९. मालाद्यरणियन्ति (पारा० अट्टु० १.८५) अरणियं मालादि वण्णमट्ठु न वट्ठतीति सम्बन्धो । एवं सब्बत्थ। 
तिपुसीसमये पत्तमण्डले भित्तिकम्मञ्च न वट्टतीति अत्थो। हित्वाति ठपेत्वा। सूचिसण्डासको (पारा० अट्ठ० १.८५) नाम 
सूचि डंसापेत्वा घंसितुं कतो दारुमयो । “अनुजानामि, भिक्खवे, मकरदन्तकं छिन्दितु" न्ति (चूव्ठव० २५३) वुत्तत्ता 
पत्तमण्डले मकरदन्तकं वट्टति, अञ्ञं भित्तिकम्मादिविकारमेव न वट्टति, तस्मा गिरिकूटं पत्तमण्डले ठपेत्वा अवसेसे न 
वट्टतीति वेदितब्बं । 


२७२. सेनासनेति (पारा० अट्टु० १.८५) पासादादिसेनासनेति अत्थो । 
२७३. पुमित्थिरूपरहितन्ति पुरिसरूपइत्थिरूपरहितन्ति अत्थो। परिक्खारविनिच्छयो । 
परिक्खारनिद्देसवण्णना निट्टिता। 
३६. भेसज्जनिद्देसवण्णना 


२७४-५. सहधम्मिनं लब्मं भेसज्जकरणन्ति सम्बन्धो । न केवलं पञ्चन्नं सहधम्मिकानंयेव 
भिक्खाचरियविञ्जत्तिसकेहि भेसज्जकरणं लब्भति, अथ खो अपरेसम्पि पञ्चन्नं लब्भति, ते दस्सेन्तो 
““पितून'न्तिआदिमाह । पितूनन्ति मातापितूनन्ति अत्थो। ये मातापितरो जग्गन्ति उपटुहन्ति, ते तदुपट्ठाका नाम । भिकखुं 
एव निस्साय जीवन्तो भिक्खुनिस्सितको नाम । पब्बज्जापेक्खो ““भण्डूति वुच्चति । 


२७६. अपरेसम्मि दसन्नं कातुं वट्टति, ते दस्सेतुं “महाचूळपितातिआदिमाह । एत्थ (पारा० अट्ठ० २.१८५-१८७) 
पन महापिता चूळपिता महामाता चूळमाता महाभाता चूळभाता महाभगिनी चूळभगिनीति इमेहि अड्टुहि आदि-सद्देन 
पितुभगिनिञ्च मातुभातिकञ्च गहेत्वा दस। एतेसं पन सकेन भेसज्जेन कातब्बं। अत्तनिये च असतीति पाठसेसो। 


२७७. न केवलञ्च एतेसं दसन्नं, इमेहि सम्बन्धानं पुत्तनत्तादीनं यावसत्तमा कुलपरिवड्टा कातुं वट्टतीति दस्सनत्थं 
“कुलदूसना”तिआदिमाह। अञ्जोपि (पारा० अट् ० २.२८५-२८७) यो आगन्तुको वा चोरो वा युद्धपराजितो वा इस्सरो 
जातकेहि परिच्चत्तो वा गमियमनुस्सो वा गिलानो हुत्वा विहारं पविसति, सब्बेसम्पि अपच्चासीसन्तेन भेसज्जं कातब्बं 


२७८. माता (पारा० अट्टु० २.१८५-१८७) पिता तदुपट्ठाको भिक्खुनिस्सितको पण्डुपलासो वेय्यावच्चकरोति इमेसं 
छन्नं अनामट्टपिण्डपातो अवारितोति अत्थो। किञ्च भिय्यो - दामरिकचोरस्स च इस्सरियस्स च दातुमवारितोति अत्थो। 


२७९. तेसन्ति (पारा० अदु० २.१८५-१८७) गहद्वानं । सासनोगधन्ति रतनपरित्तआटानाटियपरित्तादिपरित्तं 
भणितब्बन्ति अत्थो। 


२८०. “आगन्त्वा (पारा० अट्टः २.१८५-१८७) सीलं देतु, धम्मञ्च परित्तञ्च भासतृ'ति केनचि पेसितोति सम्बन्धो । 

दातुं वत्तुन्ति सीलं दातुं, धम्मञ्च परित्तञ्च वत्तुं लब्भतीति अत्थो। भेसज्जविनिच्छयो । 
भेसज्जनिद्देसवण्णना निट्ठिता। 
३७. उग्गहनिद्वेसवण्णना 


२८१. दसभेदम्पीति सचे केनचि हेट्ठा दस्सितं दसविधं रतनं आनेत्वा “इदं सङ्घस्स वा चेतियस्स वा नवकम्मस्स वा 
अञ्जपुग्गलस्स वा सुत्तन्तिकगणस्स वा दम्मी”ति वुत्ते “साधू”ति सम्पटिच्छन्तस्स दुक्कटं होतीति अत्थो। 


२८२-३. तेसु दसविधेसु रतनेसूति अत्थो । द्वीसूति रजतजातरूपेसु। गणसङ्घपुग्गले (पारा० अटु० २.५३८-५३९) 
अनामसित्वा “इदं हिरञ्ञसुवण्णं चेतियस्स दम्मि, नवकम्मस्स दम्मी"ति वुत्ते न पटिक्खिपेति अत्थो। कि कातब्बन्ति चे? 
तं दस्सेतुं “बदे 'तिआदि वृत्तं । “इमे एवं वदन्ती”ति कप्पियकारानं आचिक्खितब्बन्ति अत्थो। 


२८४. न केवलं हिरञ्ञसुवण्णादिकमेव, अञ्ञम्पि खेत्तवत्थादिकं अकप्पियं न सम्पटिच्छितब्बन्ति तं दस्सेतुं “खेत्त 
वत्थु''न्तिआदिमाह। दासपसुआदिकं दासपस्वादिकं | सचे हि कोचि “मय सस्ससम्पादकं महातळाकं अत्थि, तं सङ्घस्स 
दम्मी”ति बदति, तञ्चे सङ्घो सम्पटिच्छति। पटिग्गहणेपि परिभोगेपि आपत्तियेव। एवं सेसेसुपि । 


कप्पियेन कमेन गण्हेय्याति सम्बन्धो। “खेत्तं दम्मी' ति वुत्ते “न वट्टती”ति पटिक्खिपित्वा “इतो चत्तारो पच्चये 
परिभुञ्जथा”ति वा “चतुपच्चयपरिभोगत्थाय दम्मी''ति वा वदति चे, गहेतब्बं। वत्थुम्हिपि एसेव नयो। “तळाकं दम्मी”ति 
बुत्ते पटिक्खिपित्वा “चत्तारो पच्चये परिभुञ्जथा"ति वा “सङ्घो उदकं परिभुञ्जिस्सति, भण्डकं धोविस्सती"ति वा आदिना 
नयेन वृत्ते सम्पटिच्छितब्बं । “दासं दम्मी'ति वृत्ते पटिक्खिपित्वा “आरामिकं, वेय्यावच्चकरं, कप्पियकारकं दम्मी"ति वुत्ते 
सम्पटिच्छितब्बं । “गोमहिंसअजेळकादयो दम्मी'ति वृत्ते पटिक्खिपित्वा “पञ्चगोरसपरिभोगत्थाया''ति वुत्ते 
सम्पटिच्छितब्बं । एदिसं गहणं सन्धाय “पटिक्खिपित्वा गण्हेय्या ति वृत्तं । 


२८५-६. नवमातिककेदारतळाककिरिया (पारा० अट्ट० २.२३८-२३९) च अनवे पुब्बे कप्पियवोहारेन 
पटिक्खिपित्वा गहिततळाके मत्तिकुद्धरणञ्च भिन्नट्ठाने पाळिबन्धो च दुब्बलट्ठाने आळिया थिरकारो च अनवे केदारे 
पुराणभागतो अतिरेकभागग्गहणञ्च नवे केदारे अपरिच्छिन्नभागे “सस्से देथ एत्तके ति कहापणुट्रापनञ्चापीति इदं 
सब्बं भिक्खुस्स कातुं न वट्टति। सचे करोति, एवमादिकं सब्बेसम्पि अकप्पियन्ति अत्थो। 


२८७-९. इदानि तंयेव अकण्पियं दस्सेतुं “ अवत्वा'तिआदि वुत्तं । तस्सत्थो (पारा० अट्टः २.२३८-२३९) - यो पन 
“कस, वप्प” इच्चादिकं अवत्वा “एत्तिकाय भूमिया एत्तको भागो देय्यो”ति भूमि वा पतिट्ठापेति, “एत्तके भूमिभागे सस्सं 
कतं, एत्तकं गण्हथा”ति कस्सके वदन्ते पमाणगण्हनत्थं दण्डरज्जुभि मिनति, खले ठत्वा रक्खणादीनि करोति, तस्सेव 
अकणप्पियन्ति। 


२९०. भण्डागारिकसीसेन पितुसन्तकम्पि सचे पटिसामेय्य, पाचित्तियन्ति अत्थो। 


२९१-२. पितूनन्ति मातापितूनं । साटकादिकप्पियं बत्थुं । “पटिसामेत्वा देहीति वृत्तेति सम्बन्धो । पातेत्वान गते 
यस्मा अज्झारामसिक्खापदवसेन (पाचि० ५०५-५०६) पलिबोधो, तस्मा गोपितुं लब्भन्ति अत्थो। 

२९३-४. सकं वासिआदिपरिक्खारन्ति अत्थो । इदं ठानं गुत्तन्ति दस्सेतब्बं। “एत्थ ठपेथा”ति पन न वत्तब्बं। 


२९५. एत्थ “अञ्जो कोचि न पविसति, भिक्खूहि वा सामणेरेहि वा गहितं भविस्सती"ति सङ्कन्तीति अत्थो। 
वत्थुम्हीति अलङ्कारादिवत्थुम्हीति अत्थो। तादिसेति यादिसे वत्थुम्हि नट्ठे आसङ्का होति, तादिसे वत्थुम्हि नट्ढेति सम्बन्धो। 


२९६. इदानि असङ्कितब्बट्ठानं दस्सेतुं “विहारावसथस्सन्तो”तिआदिमाह। विहारस्स च घरस्स चाति अत्थो। 
रतनन्ति दसविधं रतनं । रल््सम्मतन्ति साटकवेठनादिकं । गहेत्वानाति कप्पियकारके असति अत्तनापि गहेत्वान 
निक्खिपेय्याति अत्थो । मग्गेरञ्जेपीति मग्गेपि अरञ्जेपि। तादिसेति “भिक्खूहि गहितं भविस्सतीति आसङ्कितब्बट्टाने । 
पतिरूपं करीयतीति मग्गे वा अरज्जे वा तादिसं भण्डं पस्सित्वा मग्गा ओक्कम्म निसीदितब्बं, सामिकेसु आगतेसु तं ठानं 
आचिक्खितब्बं । सचे सामिके न पस्सति, रतनसम्मतं पंसुकूलं गहेतब्बं । रतनञ्चे होति, तुण्हीभूतेन गन्तब्बन्ति अत्थो। 
अयं मग्गारञ्ञकेसु पटिपत्ति। विहारावसथानं पन अन्तो तादिसं दिस्वा भण्डकं मुञ्चित्वा “एत्थ एत्तका 
कहापणा"तिआदिना नयेन रूपेन वा लञ्छनाय वा पिलोतिकाय वा सञ्जाणं कत्वा निक्खिपितब्बं, ततो पक्कमन्तेन 
पतिरूपानं भिक्खूनं आचिक्खितब्बं | उग्गहविनिच्छयो । 


उग्गहनिद्देसवण्णना निट्टिता। 
३८. कुलदूसननिद्देसवण्णना 


२९७. “कुलानि दूसेति पुप्फेन वा फलेन वा चुण्णेन वा मत्तिकाय वा दन्तकड्डेन वा वेळुया वा वेज्जिकाय वा 
जङ्घपेसनियेन वा”ति (पारा० ४३७) वुत्तत्ता तानि अट्ट वत्थूनि दस्सेतुं “पुष्क न्तिआदिमाह । इमाय मिच्छापटिपत्तिया 
कुलानं अञ्जेसु सीलवन्तेसु पसादं दूसेति विनासेतीति कुलदूसनं दुक्कटं आपज्जति। तं पन अत्तनो सन्तके च परसन्तके 
च वेदितब्बं 


२९८. इदानि इमेसु वत्थूसु न केवलं कुलदूसनदुक्कटमेव आपज्जति, थुल्लच्चयादीनिपि आपज्जतीति दस्सेतुं 
““थुल्लच्चय'न्तिआदिमाह। सङ्किकं गरुभण्डं इस्सरेन देन्तस्स थुल्लच्चयन्ति सम्बन्धो । सेनासनत्थाय नियमितं पन 
पुष्फादि गरुभण्डं होति सङ्घस्स वा अञ्ञस्स वा सन्तकं थेय्यचित्तेन देन्तस्स दुक्कटादीनि होन्तीति पाठसेसो, तस्स 
भण्डस्स अग्घवसेन दुक्कटथुल्लच्चयपाराजिकानि होन्तीति अत्थो। 


२९९-३००. सब्बथाति (पारा० अट्ट० २.४३१) कप्पियवोहारअकप्पियवोहारपरियायओभासनिमित्तकम्मादीहि न 
वट्टतीति अत्थो। वतिआदीनि कत्वा जग्गितुञ्च। अत्तनो परिभोगत्थन्ति फलपरिभोगत्थं। रोपनादीनीति रोपापनादीनि। 
आदि-सद्देन सिञ्चापनओचिनापनादीनि गहितानि। कुद्दालखणित्तिवासिफरसुउदकभाजनादीनि आहरित्वा समीपे 
ठपनवसेन निमित्ततो च कुदह्दालखणित्तादीनि च मालावच्छे च गहेत्वा ठिते ““सामणेरादयो दिस्वा “थेरो कारापेतुकामो'ति 
आगन्त्वा करोन्ती”ति सञ्जाय ओभासतो च “इमं रुक्खं जान, इमं आवाटं जाना"तिआदिकप्पियवोहारतो च “पण्डितेन 
मालावच्छादयो रोपापेतब्बा, न चिरस्सेव उपकाराय संवत्तन्तीतिआदिपरियायतो च रोपनादीनि लब्भरेति सम्बन्धो । 


३०९-२. इदानि अट्टसु वत्थूसु अवसेसानि द्वे वत्थूनि दस्सेतुं “वुत्ताव वेज्जिका जङ्कपेसने ति वुत्तं। तत्थ वेज्जिका 
पुब्बे बुत्ताव, इदानि जङ्घपेसनादिविनिच्छयं वक्खामीति अत्थो। पितरोति (पारा० अट्टः २.४३६-४३७) मातापितरो। 
भण्डुन्ति पब्बज्जापेक्खं | भिक्खुस्स सकं वेय्यावच्चकरञ्चाति एते ठपेत्वा कसिवाणिज्जादिगिहिकम्मेसु दूतसासनं हरणे 

दुक्कटन्ति अत्थो। पठमं सासनं अग्गहेत्वा पुन तं दिस्वा वा तस्स सन्तिकं गन्त्वा वा बदतोपि दुक्कटमेवाति अत्थो। 
सासनं अग्गहेत्वा आगतानं पन “भन्ते, तस्मिं गामे इत्थन्नामस्स का पवत्ती”ति पुच्छियमाने कथेतुं वट्टति । पुच्छितपञ्हे 
दोसो नत्थि। 


३०३. एवं कुलदूसनेन उप्पन्नपच्चया । “पज्चन्नम्पी 'ति वृत्तत्ता अनुपसम्पन्नेन कतम्पि एदिसं न वट्टति एव 
मिच्छाजीवत्ता। आतुमावत्थु (महाव० ३०३) चेत्थ निदस्सनं । किं वियाति चे, तं दस्सेतुं “ अभूतारोचनारूप- 
सब्योहारुग्गहादिसा' ति वृत्तं। तत्थ उग्गहादिसाति एतेहि उप्पन्नपच्चयसदिसाति अत्थो। 


३०४. इदानि पुप्फादीनि केसं दातुं वट्टन्ति, केसं दातुं न वट्टन्तीति तं दस्सेतुं “हरापेत्वा”तिआदिमाह । पितूनं (पारा० 
अट्ठड० २.४३६-४३७) दातुं लब्भतीति सम्बन्धो । सेसञातीनं पत्तानं एव । लिङ्गन्ति सिवलिङ्गं । 


३०५. तथा फलन्ति फलम्पि मातापितूनं हरित्वापि हरापेत्वापि दातुं लब्भतीति अत्थो। न केवलं मातापितूनंयेव, 
अञ्जेसम्पि दातुं लब्भतीति दस्सेतुं “गिलानान ˆ न्तिआदिमाह । सपरसन्तकन्ति एत्थ परोति अत्तनो विस्सासञ्जातको 
एव अधिप्पेतो। 


३०६. भाजेन्तेति सङ्घस्स फलपुष्फम्हि भाजियमाने सम्मतेन देय्यन्ति सम्बन्धो। इतरेन असम्मतेन अपलोकेत्वा 
दातब्बन्ति अत्थो। 


३०७. परिच्छिज्जाति आगतानं दातब्बन्ति फलवसेन वा रुक्खवसेन वा परिच्छिन्दित्वाति अत्थो । इतरस्साति 
इस्सरादिकस्स। कतिकं वत्वाति इमस्मिं रुक्खे एत्तकानि फलानि लब्भन्ती”ति एवं वत्वा। 


३०८. सेसेति मत्तिकादन्तकट्टवेळुम्हि (पारा० अट्ट २.४३६-४३७) । यथावुत्तनयो एवाति एत्थ अत्तनो च परस्स 
च सन्तकं कुलसङ्गहत्थाय ददतो दुक्कटन्तिआदिना हेट्ठा वुत्तनयेनेव विनिच्छयो वेदितब्बोति अत्थो। पण्णम्पीति 
किञ्चापि पाळियं पण्णदानं न वुत्तं, तथापि कुलदूसने पवेसयेति अत्थो। कुलदूसनविनिच्छयो। 


कुलदूसननिद्देसवण्णना निड्टिता। 
३९. वस्सूपनायिकनिद्देसवण्णना 


३०९-३९०. इदानि वस्सूपगमनं दस्सेतुं “पुरिमिका”तिआदिमाह। तत्थ पुरिमिका पच्छिमिका (महाव० १८४; 
महाव० अट्ठ० १८५) चेति द्वे वस्सूपनायिकाति अत्थो। आलयपरिग्गाहो वा वचीभेदो वा वस्सूपनायिकाति पाठसेसो। 
इदानि वत्तब्बं सन्धाय “एदिसो ति वुत्तं । “इध वस्सं वसिस्सामी ति चित्तुप्पादेत्थ आलयो (महाव० अट्टु० २०३)। 
आलयपरिग्गाहो पन वजे वा सत्थे वा नावाय वा वस्सं उपगन्तुकामस्स तत्थ सेनासनं अलभन्तस्स लब्भति, सत्थादीसु पन 
वस्सं उपगन्तुं न वट्ठतीति कत्वा। यदि सत्थादीसु कवाटबन्धं सेनासनं लब्भति, तत्थ उपगन्तब्बं | उपगच्छन्तेन च “इध 
वस्सं उपेमी”ति तिकखत्तुं वत्तब्बं । विहारे पन वचीभेदो वा कातब्बो। सचे “इध वस्सं वसिस्सामी”ति आलयो अत्थि, 
असतिया पन वस्सं न उपेति, छिन्नवस्सो न होति, पवारेतुञ्च लभति एव। 


३११. नोपेतुकामो आवासं, तदहूतिक्कमेय्य वाति पाठे (महाव० १८६) अतिक्कमन्तस्स आवासं तदह 

वस्सृपनायिकातिपि अत्थो। आवासं अतिक्कमेय्य वाति सम्बन्धो । जानं वानुपगच्छतोति एत्थ विहारे निसीदित्वापि 
अनुपगच्छतो दुक्कटापत्ति होतीति अधिप्पायो। 


३१२. छिन्नवस्सो (वजिर० टी० महावग्ग २०८) वा केनचि अन्तरायेन पठमं अनुपगतो (महाव० १८५-१८६) वा 
दुतियं उपगच्छेय्याति सम्बन्धो | तेमासन्ति पुरिमं वा तेमासं पच्छिमं वा तेमासं। “न भिक्खवे वस्सं उपगन्त्वा पुरिमं वा 
पच्छिमं वा तेमासं अवसित्वा चारिका पक्कमितब्बा। यो पक्कमेय्य, आपत्ति दुक्कटस्सा”ति (महाव० १८५) हि वुत्तं। 


३१३-५. “अनुजानामि, भिक्खवे, सत्तन्नं सत्ताहकरणीयेन अप्पहितेपि गन्तुं, पगेव पहिते, “भिक्खुस्स भिक्खुनिया 
सिक्खमानाय सामणेरस्स सामणेरिया मातुया च पितुस्स च, गिलानभत्तं वा परियेसिस्सामि, गिलानुपड्ठाकभत्तं वा 
परियेसिस्सामि, गिलानभेसज्जं वा परियेसिस्सामि, पुच्छिस्सामि वा उपड्टहिस्सामि वा'ति सत्ताहं सन्निवत्तो कातब्बो"ति 
(महाव० १९८) वृत्तत्ता “मातापितूनमत्थाय...पे०... उपट्टिस्स' न्ति वुत्तं। तत्थायं सङ्केपो -- “मातादीनं गिलानभत्तं वा 
तदुपड्डाकभत्तं वा गिलानानं ओसधं वा एसिस्सं परियेसिस्स' न्ति वा “ते गिलाने गन्त्वा पुच्छिस्सामी"ति वा 
““उपट्टिस्स'न्ति वा पहितेपि अप्पहितेपि सत्ताहकिच्चेन गन्तुं लभति। 


इदानि सहधम्मिके एव सन्धाय “अनभिरत न्तिआदि वुत्तं। “विसभागरूपं दिस्वा अनभिरति, ततो वूपकासिस्सं, तं 
गहेत्वा अञ्जत्थ गमिस्स” न्ति अधिप्पायेन गन्तुम्पि लब्भतीति अत्थो। कुक्कुच्चं विनोदनञ्च दिट्ठि विवेचनञ्च अहं वा 
करेय्यं अञ्जेहि वा कारेय्यन्ति सम्बन्धो । परिवासमानत्तआदीहि बुद्ठानं वा गरुका। आदि-सद्देन सचे सङ्गेन कम्मं कतं 
होति, तस्स पटिप्पस्सद्भिया अनुस्सावनकरणादीसु उस्सुक्कं करेस्यन्ति गन्तुं लब्भतीति अत्थो। सत्ताहकिच्चेनाति 
सत्ताहकरणीयेन। 


३९६. धम्मसवनत्थं निमन्तितो एवं वजेति अत्थो। गरू नाम आचरियुपज्झाया, तेहि भण्डधोवनकिच्चेन पहितस्स 
गन्तुं वट्टतीति अत्थो। 


३१७. न भण्डधोवन...पे०... दस्सनेति एत्थ (महाव० अट्ठ० १९९) एतेसुपि न वजेति सम्बन्धो । लब्भन्ति एत्थ 
““अज्जेव आगमिस्स''न्ति अदूरगो यदि न पापुणेय्य, लब्भन्ति सम्बन्धो । कि वुत्तं होति? “अज्जेव आगमिस्सामी"ति 
सामन्तविहारं गन्त्वा पुन आगच्छन्तस्स अन्तरामग्गे सचे अरुणुड्ानं होति, वस्सच्छेदोपि न होति, रत्तिच्छेदेन दुक्कटम्पि 
नापज्जतीति वुत्तं होति। 


३१८. सेसञातिहीति भातुभगिनीआदीहि। भिक्खुनिस्सितकेन च पहितेति सम्बन्धो । निद्दिसित्वाति “ आगच्छन्तु 
भदन्ता, इच्छामि दानञ्च दातुं धम्मञ्च सोतुं भिकखुञ्च पस्सितु''न्तिआदिना यं किञ्चि निद्दिसित्वाव पेसिते गन्तुं वट्टति। 
केवलं “आगच्छन्तु भिक्खू, इच्छामि भिक्खूनं आगमन” न्ति एवं अनिद्दिसित्वा वृत्ते गन्तुं न लब्भतीति अत्थो। 


३१९. अच्छराये सतत्तनोति दसविधेसु अन्तरायेसु एकस्मिम्पि अन्तराये अत्तनो सतीति अत्थो। सङ्घसामग्गिया वा 
वस्सच्छेदे अनापत्तीति अत्थो। वृत्तञ्हेतं “इध पन, भिक्खवे, वस्सूपगतो भिक्खु पस्सति सम्बहुले भिक्खू सङ्घभेदाय 
परक्कमन्ते । तत्र चे भिक्खुनो एवं होति, 'गरुको खो सङ्घभेदो वृत्तो भगवता। मा मयि सम्मुखीभूते सङ्घो भिज्जी'ति 
पक्कमितब्बं, अनापत्ति वस्सच्छेदस्सा”ति (महाव० २०२) । एवं छिन्नवस्सो नो पवारयेति अत्थो। 

३२०. रुक्खस्स सुसिरेति एत्थ (महाव० २०४; महाव० अट्ट २०३) पन सुद्धे रुकखसुसिरे एव न वट्टति, महन्तस्स 
पन सुसिरस्स अन्तो पदरच्छदनं कुटिकं कत्वा पविसनद्वारं योजेत्वा उपगन्तुं वट्टति । रुक्खस्स विटपेति एत्थापि 
सुद्भविटपमत्ते न वट्टति, महाविटपे पन अटकं बन्धित्वा वृत्तनयेन कुटिकं कत्वा उपगन्तुं वट्टुति । छवकुटि नाम 
पासाणकुटिकन्ति वदन्ति । तीसु पस्सेसु पासाणे उस्सापेत्वा उपरि पासाणेन पटिच्छन्ना। 


३२९. नावादीसु पन उपगतो पवारेतुञ्च लब्भतीति सम्बन्धो । वस्सूपनायिकविनिच्छयो। 
वस्सूपनायिकनिद्देसवण्णना निट्टिता। 
४०. अवेभङ्गियनिद्देसवण्णना 


३२२-४. आरामारामवत्थूनीति एत्थ (चूळव° ३२१; चूळव° अट्ठ० ३२१) आरामो नाम पुप्फारामो वा फलारामो 
वा। मञ्चो पीठं भिसि बिब्बोहनादिसयनासनं । लोहकुम्भी आदयो काळलोहतम्बलोहादिमया । भाणको उदकचाटि । 
पञ्चेते अविभाजियाति भाजेत्वा न गहेतब्बा, गहितापि सङ्घसन्तका एवाति अत्थो। एत्थ पन आरामो आरामवत्थूति 
पठमं, विहारो विहारवत्थूति दुतियं, मञ्चो पीठं भिसि बिब्बोहनन्ति ततियं, लोहकुम्भी...पे०... निखादनन्ति चतुत्थं, वल्लि. 
पे०... दारुभण्डं मत्तिकभण्डन्ति पञ्चमन्ति एवं इमानि रासिवसेन पञ्च होन्ति, सरुपवसेन अनेकानि होन्ति। होन्ति चेत्थ 


“द्विसङ्गहानि द्वे होन्ति, ततियं चतुसङ्गहं । 
चतुत्थं नवकोड्ठासं, पञ्चमं अट्टभेदन'न्ति॥ (चूव्ठव० अट्टः ३२१)। 


३२५. “पञ्चिमानि, भिक्खवे, अविस्सञ्जियानि न विस्सज्जेतब्बानि सङ्घेन वा गणेन वा पुग्गलेन वा, 
विस्सज्जितानिपि अविस्सञ्जितानि होन्ति। यो विस्सज्जेय्य, आपत्ति थुल्लच्चयस्सा"ति (चूळव° ३२१) वृत्तत्ता 
“भाजितापि अभाजिता ति वुत्तं। एतेति वृत्तप्पकारा पञ्चपि “गरुभण्डानी”ति च “अविस्सज्जियानी"ति च च-सद्देन 
“अवेभङ्गियानी"ति च वुच्चन्तीति अत्थो। 


३२६-८. इदानि पुरिमेसु तीसु रासीसु सब्बस्स गरुभण्डत्ता ते अनामसित्वा पच्छिमेसु द्वीसु रासीसु एकच्चस्स 
अगरुभण्डस्सापि अत्थिताय तं दस्सेतुं आरभन्तोपि तेसु द्वीसु बहुविसयं पठमं दस्सेतुं 
““बल्लिडबाहुमत्तापी”तिआदिमाहाति जातब्बं । तस्सायं सङ्केपो (चूळव० अट्टः ३२१) - वल्लि अङ्टबाहुमत्तापि वेळु 
अङुङ्कलायतोपि तिणादि मुट्टिमत्तम्पीति एत्थ आदि-सद्देन मुञ्जपब्बजं सङ्गण्हाति, पण्णं एकम्पि मत्तिका पाकता वा 
पञ्चवण्णा वा सुधाकङ्गुडुआदिकाति आदि-सद्देन सज्जुलसजातिहिङ्गलकादि वा तालपक्कप्पमाणापि येहि केहिचि 
सङ्घस्स दिन्ना वा सङ्गिके तिणखेत्तादिम्हि जाता वा रक्खितगोपितभूमिभागे उप्पन्ना तत्थजातका वा सङ्गिका रक्खिता एव 
अभाजियाति अत्थो। 


इदानि ये चेत्थ भाजितब्बा, ते दस्सेतुं “निड्रितेतिआदिमाह, सङ्घस्स वा चेतियस्स वा कम्मे निट्टिते भाजियाति 
अधिप्पायो । एत्थ पन यं किञ्चि वल्लिवेळुतिणपण्णमत्तिकादि सङ्घस्स दिन्नं वा सङ्गिके तिणखेत्तादिम्हि जातकं वा 
रक्खितगोपितं गरुभण्डं, तं सङ्घकम्मे च चेतियकम्मे च निट्टिते अवसेसं पुग्गलिककम्मेपि दातुं वट्टुति, अगरुभण्डत्ता 
भाजितुम्पि लब्भति । सेनासनत्थाय रक्खितगोपितमेव गरुभण्डं होति, न इतरं | सीहळदीपे तुमूलसोमविहारे सङ्घ स्स 

पाकवत्तम्पि तालपण्णं विक्किणित्वा करीयति। कस्मा? न हि तत्थ पण्णेन अत्थो अत्थि, सब्बेपि इडुकच्छन्ना 
पासादादयोति। एवं अञ्ञत्थापि करीयति एवाति वदन्ति। 


३२९. इदानि लोहभण्डादीसु एकन्तभाजेतब्बभण्डं दस्सेतुं “पत्तादी”तिआदिमाह । एत्थ (चूळव० अट्टः २२१) पन 
आदि-सद्देन लोहथालकतम्ब कुण्डिका कटच्छु सरक अञ्जनि 
अञ्जनिसलाकाकण्णमलहरणीसूचिसण्डासकत्तरयट्टिआदीनि गहितानेव। तथाति भाजियमेवाति अत्थो । विप्पकतञ्च 
अविप्पकतञ्च। पादगण्हकन्ति मगधनाळिया पञ्चनाळिया गण्हनं । 


३३९-२. अनुञ्जातवासि यं सक्का सिपाटिकाय पक्खिपित्वा परिहरितुन्ति वुत्ता। तच्छितानिट्टितन्ति विप्पकतं । 
यदि तच्छितं, गरुभण्डमेव। दन्तं पन अतच्छितञ्च अनिड्रितञ्च भाजियमेव। अनिट्टितं मञ्चपादादिकं गरुभण्डं। इदानि 
मत्तिकभण्डं दस्सेतुं “भिक्खूपकरणेतिआदिमाह । पत्तथालककुण्डिकादिभिक्खूपकरणे च। पादघटकोति पादगण्हनको 
घटको च मत्तिकामयो भाजियो भाजेतब्बोति अत्थो। सङ्कथालकम्पि भाजियमेव। 


३३३-४. मिगचम्मादिकं कप्पियचम्मं भाजियं, सीहचम्मादिकं अकण्पियचम्मं गरुभण्डं । तं पन भूमत्थरणं कातुं 
वट्टति | एळचम्मं पन पच्चत्थरणगतिकत्ता गरुभण्डं होति । इदानि इमानि पन पञ्च चीवरपिण्डपातभेसज्जानं अत्थाय 
परिवत्तेतुं न वट्टति, गरुभण्डेन पन गरुभण्डञ्च थावरञ्च थावरेन थावरमेव परिवत्तेत्वा परिभुज्जितब्बानीति दस्सेतुं 
“गरुना तिआदिमाह । तत्थ (चूळव°० अट्ट० ३२१) गरुनाति गरुभण्डेन गरुभण्डञ्च थावरञ्च परिवत्तेय्याति सम्बन्धो । 
थावरेन च थावरमेव परिवत्तेय्य, न गरुभण्डन्ति अधिप्पायो। पञ्चसु कोट्टासेसु पच्छिमत्तयं गरुभण्डं, पुरिमद्वयं थावरन्ति 
वेदितब्बं । तथा कत्वा च भुञ्जतूति एवं परिवत्तेत्वा ततो आभतं कप्मियभण्डं परिभुञ्जतूति अत्थो। कथं जायतीति चे? 
वुत्तञ्हेतं परिवारे- 


“अविस्सज्जियं अवेभङ्गियं, पञ्च वृत्ता महेसिना। 
विस्सज्जेन्तस्स परिभुञ्जन्तस्स अनापत्ति, 
पञ्हा मेसा कुसलेहि चिन्तिता”ति॥ (परि० ४७९)। 


एत्थ पन गरुभण्डेन गरुभण्डञ्च थावरञ्च थावरेन थावरमेव परिवत्तनविधिं सन्धाय “विस्सज्जन्तस्स अनापत्ती”ति 
वुत्तं । पुन ततो निब्बत्तञ्च चतुपच्चयं परिभुञ्जितुं लब्भतीति दीपेतुं “परिभुञ्जन्तस्स अनापत्ती” ति वृत्तं। अयं इमिस्सा 
गाथाय अधिप्पायो। सेसन्ति (चूळव० अट्ट ३२१) आरामादि अभाजियन्ति अत्थो। अवेभङ्गियविनिच्छयो। 


अवेभङ्गियनिद्देसवण्णना निद्टिता। 
४१. पकिण्णकनिद्देसवण्णना 


३३५-६. सद्वारबन्धने ठाने...पे०... सयन्तो दुक्कटं फुसेति एवरूपे ठाने दिवा सयन्तेनाति सम्बन्धो । सद्वारबन्धने 
(पारा० ७७; पारा० अट्टु० १.७७) पन ठाने येन केनचि परिक्खित्ते अब्भोकासेपि रुक्खमूलेपि अन्तमसो इमिना लक्खणेन 
यृत्ते आकासङ्गणेपि सयन्तेन द्वारं बन्धितब्बमेव। विञ्ञुम्हि पुरिसेति भिक्खुम्हि वा सामणेरे वा अन्तमसो 
उपासकआरामिकेसुपि अञ्ञतरस्मिं सतीति अत्थो। “एस जग्गिस्सतीति आभोगो चापि कण्पतीति केवलं भिक्खुनि 
वा मातुगामं वा आपुच्छितुं न वट्टति सबसेति अत्तनो वसे, अबहुसाधारणड्टानेति अत्थो। तं बिनाकारन्ति तं पुब्बे 

वृत्तप्पकारं ट्वारथकनआभोगकरणसङ्कातं आकारं विनाति अत्थो। अचित्तकापत्तिकिरियायं सङ्केपो। 
३३७. रतनानीति मुत्तादिदसविधरतनानि। धञ्ञन्ति सत्तविधं धञ्ञं । 


३३८. सित्थतेलोदतेलेहीति एत्थ (चूळव° २४६; चूळव० अट्टः २४६) पन यो मधुसित्थकतेलेन वा 
उदकमिस्सकतेलेन वा अञ्जेन केनचि विकारेन वा केसे ओसण्ठेति, दन्तमयादीसु येन केनचि फणेन वा कोच्छेन वा 
हत्थेन वा फणकिच्चं करोन्तो अङ्घुलीहि वा ओसण्ठेति, तस्स दुक्कटं होतीति अत्थो। 


३३९. नेकपावुरणाति (चूळव° २६४) न एकपावुरणा । तुवट्टयुन्ति निपज्जेय्युं । कि वुत्तं होति? यदि एकपावुरणा वा 
एकत्थरणा वा एकमञ्चे वा तुवट्टेय्यु, न वट्टति, दुक्कटं होतीति वुत्तं होति। एकम्हि (चूळव० अट्टः २६४) वा भाजने न 
भुञ्जेस्युन्ति सम्बन्धो । 


३४०. चतुरङ्गलतो (चूळव° २८२; चूळव° अट्ट० २८२) ऊनं दन्तकटुँ न खादेय्याति सम्बन्धो। अधिकहुङ्गलन्ति 
अङ्टुङ्कलतो अधिकं | तथाति न खादेय्याति अत्थो। अकल्लको (चूळव° २८९) लसुणं न खादेय्य। 


३४१. हीनेहि (पाचि० ३१ आदयो) वा उक्कट्रेहि वा जातिआदीहि एव उक्कडुं वा हीनं वा “चण्डालोसी”तिआदिना 
नयेन उजुं वा “सन्ति वा इधेकच्चे चण्डाला, वेना, नेसादा तिआदिना नयेन अञ्ञापदेसेन वा उपसम्पन्नं वा 
अनुपसम्पन्नं वा अक्कोसाधिप्पायं विना केवलं दवाधिप्पायेन वदे, दुब्भासितन्ति अत्थो। 


३४२. नखे वा केसे वा नासलोमे (चूळव० २७५) वा दीघे न धारयेति सम्बन्धो । “अनुजानामि, भिक्खवे, 
मंसप्पमाणेन नखे छिन्दितु" न्ति (चूळव° २७४) च “अनुजानामि, भिक्खवे, दुमासिकं वा दुवङ्गुलं वा ति (चूळव० २४६) 
च वृत्तं। न लब्भं वीसतिमट्ठुन्ति एत्थ एकनखम्पि मड्ं कातुं न वट्टति एव । “न भिक्खवे वीसतिमटुं कारापेतब्बं । यो 
कारापेय्य, आपत्ति दुक्कटस्स (चूळव० २७४) । अनुजानामि, भिक्खवे, मलमत्तं अपकङ्टितु''न्ति (चूळव° २७४) हि वृत्तं । 
तस्मा नखतो मलमत्तं अपकङितुँ वट्टत | सम्बाधे लोमहारणन्ति एत्थ सम्बाधो नाम उभो उपकच्छका मुत्तकरणञ्च। 
“अनुजानामि, भिक्खवे, आबाधपच्चया सम्बाधे लोमं संहरापेतु''न्ति (चूव्ठव० २७५) हि वृत्तं । 


३४३. यथावुडन्ति वुइपटिपाटिया लद्धब्बं । न बाधेय्याति न वारेय्य। सङ्घुददिटुंबाति उपासकादीहि यथावुडं `` अय्या 
परिभुञ्जन्तू ति निस्सज्जित्वाव दिन्नं सेनासनादि। “न भिक्खवे उद्दिस्सकतम्पि यथावुडं पटिबाहितब्बं । यो पटिबाहेय्य, 
आपत्ति दुक्कटस्सा ति (चूळव० ३१३) हि वुत्तं। अधोतपादेहि (चूळव° अट्ट० ३२४) वा अल्लपादेहि वा नक्कमेति 
सम्बन्धो । सुधोतपादकं वापीति धोतपादेहेव अक्कमितन्बट्ठानं । तथेवाति नक्कमेय्य सउपाहनोति अत्थो। “न भिक्खवे 
अधोतेहि पादेहि, अल्लेहि पादेहि, सउपाहनेन सेनासनं अक्कमितब्बं। यो अक्कमेय्य, आपत्ति दुक्कटस्सा ति (चूळव०° 
३२४), हि वृत्तं। “अनुजानामि, भिक्खवे, पच्चत्थरित्वा निपज्जितु”न्ति (चूळव० ३२४) वुत्तत्ता परिभण्डकतं भूमिं वा 
भूमत्थरणसेनासनं वा सङ्घिकं मञ्चपीठं वा अत्तनो सन्तकेन पच्चत्थरणेन पच्चत्थरित्वाव निपज्जितब्बं । 


३४४. सङ्घाटिया न पल्लत्थेति अधिड्टितचीवरेन विहारे वा अन्तरघरे वा पल्लत्थिका न कातब्बाति अत्थो। 
परिकम्मकतं (चूळव° अट्ट० ३२४) भित्तिआदिं न अपस्सये। “न भिक्खवे परिकम्मकता भित्ति अपस्सेतब्बा। यो 
अपस्सेय्य, आपत्ति दुक्कटस्सा"ति (चूळव० ३२४) हि वृत्तं। तस्मा सेतभित्ति वा चित्तकम्मकता वा भित्ति न 

अपस्सयितब्बा । न केवलं भित्तियेव, परिकम्मकता द्वारकवाटवातपानत्थम्भादयोपि न अपस्सयितब्बा । एत्थपि 
लोमगणनाय एव आपत्तियो वेदितब्बा। सन्ते उदके नो न आचमेति (चूळव० ३७३; चूळव० अट्ट० ३७३) नो न 
आचमेतुं, उदकसुद्धि अकातुं न वट्टतीति अत्थो। सन्तेति वचनेन असन्ते अनापत्तीति दीपेति। 


३४५. अकप्पियसमादानेति भिक्खुं वा सामणेरादिके सेससहधम्मिके वा अकपिये नियोजेन्तस्स दुक्कटमेव । “न, 
भिक्खवे, पब्बजितेन अकप्पिये समादपेतब्बं । यो समादपेय्य, आपत्ति दुक्कटस्सा”ति (महाव० ३०३) हि वृत्तं। सभागाय 
(महाव० अट्ठ ० १६९) आपत्तिया देसनायाति अत्थो। वत्थुसभागता इध अधिप्पेता, न आपत्तिसभागता। “न भिक्खवे 
सभागा आपत्ति देसेतब्बा । यो देसेय्य, आपत्ति दुक्कटस्सा”ति (महाव० १६९) च “न भिकखवे सभागा आपत्ति 
पटिग्गहेतब्बा । यो पटिग्गण्हेय्य, आपत्ति दुक्कटस्सा "ति (महाव० १६९) च वुत्तं। वत्थुसभागं आपत्ति आवि कातुम्पि न 
वट्टति, तेन वृत्तं ‹आविकम्मे च दुक्कट''न्ति। “अहं, आवुसो, इत्थन्नामं आपत्ति आपज्जि, तं इतो वुट्टुहित्वा 
पटिकरिस्सामी”ति अञ्ञस्स वचनं आविकम्मंनाम। 


३४६. इतरस्स तूति असुद्धचित्तस्स। 


३४७. पोरिसन्ति (चूळव° अट्टः २८४) पुरिसप्पमाणं अभिरुहितुं वट्टतीति अत्थो। “अनुजानामि, भिक्खवे, सति 
करणीये पोरिसं रुक्खं अभिरुहितुं, आपदासु यावदत्थ”न्ति (चूव्ठव० २८४) हि वृत्तं । 


३४८. परिस्सावनं (चूळव° २५९; चूळव० अट्टः २५९) विना अङ्टयोजनं गच्छन्तस्स दुक्कटन्ति सम्बन्धो । 
“अद्भानगमनसमयो नाम अङ्टयोजनं गच्छिस्सामीति भुञ्जितब्ब'`न्ति (पाचि० २१८) वृत्तं, तस्मा अट्टयोजनमेव अन्तिमं 
अद्धानन्ति वेदितब्बं । भिकखुनिया च मातुगामेन च संविधानसिक्खापदे “एकद्धानमग्गं पटिपज्जेय्य, अन्तमसो 
गामन्तरम्पी”ति (पाचि० १८२, ४१३) एवं विसेसेत्वा वृत्तत्ता “कुक्कुटसम्पाते गामे गामन्तरे गामन्तरे आपत्ति 
पा्चित्तियस्सा”ति (पाचि० १८३, ४१४) वृत्तं, न अद्धानलक्खणेन। यदि गामन्तरपरिच्छेदेन अद्धानं वुच्चति, 
गणभोजनसिकखापदेपि “अद्भानगमनसमयो नाम गामन्तरम्पि गच्छिस्सामीति भुञ्जितब्ब'न्ति वदेय्य, न च वृत्तं । तस्मा 
“न भिक्खवे अपरिस्सावनकेन अद्धानो पटिपज्जितब्बो। यो पटिपज्जेय्य, आपत्ति दुक्कटस्स। सचे न होति परिस्सावनं वा 
धम्मकरणो वा, सङ्घाटिकण्णोपि अधिट्टातब्बो इमिना परिस्सावेत्वा पिविस्सामी”ति वृत्तट्ठानेपि अट्टयोजनवसेनेव 
अद्धानपरिच्छेदो वेदितब्बो अभयगिरिवासीनं पन “द्विगाबुतवसेन अद्धानपरिच्छेदो”ति पाळियं एव अत्थि। 
याचमानस्साति याचन्तस्स। “न च भिक्खवे अद्धानप्पटिपन्नेन भिक्खुना परिस्सावनं याचियमानेन न दातब्बं। यो न 
ददेय्य, आपत्ति दुक्कटस्सा”ति हि वुत्तं । 


३४९. अञ्ञत्र आबाधप्पच्चया कण्णनासादिके सेसङ्गे दुक्कटन्ति सम्बन्धो। आबाधे सति अङ्गलिआदीनि छिन्दितुं 
वट्टति। अङ्गजातं वा बीजानि वा छिन्दितुं न वट्टति एव। अत्तघातने च दुक्कटन्ति सम्बन्धो । “न च भिक्खवे अत्तानं 
घातेतब्बं । यो घातेय्य, आपत्ति दुक्कटस्सा' ति हि वुत्तं । 


३५०. “न च भिक्खवे पटिभानचित्तं कारापेतब्बं इत्थिरूपकं पुरिसरूपकं । यो कारापेय्य, आपत्ति दुक्कटस्स। 
अनुजानामि, भिक्खवे, मालाकम्मं लताकम्मं मकरदन्तकं पञ्चपटिक”न्ति (चूळव° २९९) वृत्तत्ता 
“चित्तपोत्थकरूपानि, न करे न च कारये”ति वुत्तं । भुञ्जन्तन्ति (चूळव० अट्टः ३१६) विप्पकतभोजनं । “न भिक्खवे 
विप्पकतभोजनो भिक्खु वुट्ठापेतब्बो । यो वुट्ठापेय्य, आपत्ति दुक्कटस्सा”ति (चूळव°० ३१६) हि वुत्तं । 

३५९. यानानीति वय्हं रथो सकटं सन्दमानिकादीनि गिलानस्स अभिरुहितुं कप्पन्ति, सिविको च कप्पति। एवं 
सब्बत्थ। “अनुजानामि, भिक्खवे, गिलानस्स यानं, पुरिसयूत्तं हत्थवट्टकं, सिविकं पाटङ्कि न्ति (महाव० २५३) हि वृत्तं 


३५२. दवन्ति केळि । “न भिक्खवे बुद्धं वा धम्मं वा सङ्घं वा आरब्भ दवो कातब्बो। यो करेय्य, आपत्ति 
दुक्कटस्सा ति (पाचि ६२७) हि वुत्तं। तस्मा “कि बुद्धो सिलकबुद्धो, उदाहु पटिबुद्धो ति वा “कि धम्मो गोधम्मो 
अजधम्मो”ति वा “कि सङ्घो अजसङ्घो मिगसङ्घो”ति वा एवमादिना नयेन यो दवं करोति, तस्स दुक्कटन्ति वेदितब्बं । 
““तुम्हाकं चीवरं दस्साम, पत्तं दस्सामा”तिआदिना नयेन सामणेरं वा उपसम्पन्नं वा अञ्जस्स अन्तमसो दुस्सीलस्सापि 
परिसभूतं अत्तनो उपट्टाककरणत्थं उपलाळने दुक्कटन्ति अत्थो। “न भिक्खवे अञ्ञस्स परिसा अपलाळेतब्बा। यो 
अपलाळेय्य, आपत्ति दुक्कटस्सा”ति हि वृत्तं । 


३५३. कायं (चूळव° ४११) वा ऊरुं वा निमित्तं वा विवरित्वा भिकखुनीनं न दस्सयेति सम्बन्धो । कहमुदकादिना ता 
भिक्खुनियो न सिञ्चेय्याति अत्थो। न केवलं कद्दमुदकादिकेनेव, विप्पसन्नउदकरजनकइमादीसुपि येन केनचि 
ओसिञ्चन्तस्स दुक्कटमेव। 


३५४. बालन्ति एत्थ बालो नाम यो ओवादं गहेत्वा पातिमोक्खुद्देसकस्स आरोचेत्वा पाटिपदे पच्चाहरितब्बन्ति न 
जानाति । गिलानो नाम यो ओवादं गहेत्वा उपोसथग्गं गन्त्वा आरोचेतुञ्च पच्चाहरितुञ्च न सक्कोति। गमियो नाम यो 
पटिदेसं गन्तुकामो । 


“न भिक्खवे ओवादो न गहेतब्बो। यो न गण्हेय्य, आपत्ति दुक्कटस्सा”ति (चूळव० ४१४) च “अनुजानामि, 
भिक्खवे, ठपेत्वा बालं, ठपेत्वा गिलानं, ठपेत्वा गमिकं, अवसेसेहि ओवादं गहेतु”न्ति (चूळव० ४१४) च “न भिक्खवे 
ओवादो न पच्चाहरितब्बो। यो न पच्चाहरेय्य, आपत्ति दुक्कटस्सा"ति (पाचि० ४१५) च वुत्तत्ता भिकखुनीहि तेरसियं वा 
चातुद्दसियं वा आगन्त्वा “अयं उपोसथो चातुद्दसो ति वा “पन्नरसो ति वा “कदा अय्य उपोसथो"ति वा पुच्छिते 
““चातुद्दसो"ति वा “पन्नरसो”ति वा “स्वे भगिनि उपोसथो"ति वा आचिक्खितब्बं । ताहि भिकखुनीहि उपोसथदिवसे 
आगन्त्वा “भिक्खुनिसङ्घो अय्य भिक्खुसङ्घस्स पादे वन्दति, ओवादूपसङ्कमनञ्च याचति, लभतु किर अय्य भिक्खुनिसङ्घो 
ओवादूपसङ्कमन'न्ति एवं याचितब्बं, तं वचनं पटिग्गहेत्वा उपोसथग्गे पातिमोक्खुहेसकस्स “भिक्खुनिसङ्घो, भन्ते, 
भिक्खुसङ्घस्स पादे वन्दति, ओवादूपसङ्कमनञ्च याचति, लभतु किर, भन्ते, भिक्खुनिसङ्घी ओवादूपसङ्कमन''न्ति 
आचिक्खितब्बं । पातिमोकखुद्देसकेनापि सचे तत्थ भिक्खुनोवादको अत्थि, “इत्थन्नामो भिक्खु भिक्खुनोवादको सम्मतो, तं 
भिक्खुनिसङ्घो उपसङ्कमतू "ति वत्तब्बं। सचे नत्थि, “को आयस्मा उस्सहति भिक्खुनियो ओवदितु”न्ति पुच्छित्वा सचे 
अत्थि अड्टहङ्गेहि समन्नागतो भिक्खु, तं तत्थेव सम्मन्नित्वा वुत्तनयेनेब ओवादप्पटिग्गाहकस्स आरोचेतब्बं । यदि नत्थि 
कोचि भिक्खु भिक्खुनोवादको सम्मतो, “पासादिकेन भिक्खुनिसङ्घो सम्पादेतू "ति वत्तब्बं। तेन भिक्खुना “साधू” ति 
सम्पटिच्छित्वा पाटिपदे भिकखुनीनं “नत्थि कोचि भिक्खु भिकखुनोवादको सम्मतो, पासादिकेन भिक्खुनिसङ्घो 
सम्पादेतू "ति वत्तब्बं । ताहिपि “साधु अय्या"ति सम्पटिच्छितब्बं । इमिना नयेन गणपुग्गलेसुपि वचनभेदो वेदितब्बो । 


३५५. लोकायतं (चूळव० २८६; चूळव° अट्ट० २८६) नाम वितण्डसत्थं। “न भिक्खवे आसित्तकूपधाने 
भुञ्जितब्बं । यो भुञ्जेय्य, आपत्ति दुक्कटस्सा' ति (चूळव० २६४) वुत्तत्ता “पेळायपि न भुञ्जेय्या ति वुत्तं । 


३५६. गिहिपारुतं न पारुपेय्य, गिहिनिवासनं न निवासेय्याति अत्थो। “न भिक्खवे गिहिनिवत्थं निवासेतब्बं 

हत्थिसोण्डकं मच्छवाळकं चतुकण्णकं तालवण्टकं सतवलिकं । यो निवासेय्य, आपत्ति दुक्कटस्सा"ति (चूळव० 
२८०) हि वुत्तं। परिमण्डलतो अञ्ञथा पारुपनं, सब्बमेतं गिहिपारुतं नाम । तं पन न पारुपेतब्बन्ति अत्थो। संवेल्लियन्ति 
एत्थ कच्छं बन्धित्वा न निवासेय्याति अत्थो। दायन्ति (चूळव° २८३; चूळव° अट्ट० २८३) अरञ्जं । नालिम्पयेय्याति 
सम्बन्धो। 


३५७. वड्डिञ्च न पयोजये, नोजातके नप्पवारिते न याचेति अत्थो। अञ्ञस्साति एत्थ (चूळव० ४२०; चूळब० अट्टु० 
४२०) “तुम्हे परिभुञ्जथा'ति नियमेत्वा दिन्नं सहधम्मिकानम्पि दातुं न बट्टति। अग्गं गहेत्वा वा कतिपाहं भुत्वा वा पुन 
ददेय्याति अत्थो। 


३५८. उद्दिस्स याचनेति एत्थ (पाचि० अट्ट० ६७९) “अम्हाक॑ विहारे इत्थन्नामेन इदञ्चिदञ्च कत” न्ति वा 
““करिस्सन्ती”ति वा एवं उद्दिस्स रक्खं याचनेति अत्थो । जत्वाञत्वा वाति एवं “अम्हेहि याचियमाना इमेसं 
दण्डेस्सन्ती”"ति तेसं दण्डिनं जत्वा वा अजत्वा वाति अत्थो। तेहि पन दण्डिते सो दण्डो उदिस्स याचन्तानं गीवाव 
भण्डदेय्यं होति एवाति अत्थो। “इमिना च इमिना च इदञ्च इदञ्च कतं, एत्तकं दण्डं गण्हथा^ति सयं दण्डापने पन 
अस्स दण्डस्स अग्घभेदेन पाराजिकथुल्लच्चयदुक्कटा जेय्याति अत्थो। 


३५९. अनत्थाय अस्स चोरस्स भासितेति सम्बन्धो । राजराजमहामत्तादीहि तस्स चोरस्स दण्डं गण्हन्ते अस्स 
भिकखुस्स तत्तकं गीवाति अत्थो। 


३६०. विघासं (पाचि० ८२५-८२६) वा उच्चारं वा सङ्कारं वा मुत्तं वा पाकारकुट्टानं बहि छड्डेय्य, दुक्कटन्ति अत्थो। 
वळज्जे नावलोकियाति इमिनाव अवळञ्जनकाले नावलोकेत्वा छड्टेतुं बट्टतीति दीपेति न केवलं तत्थेव, अथ खो हरिते 
वापि वीहादिनाळिकेरादिरोपिमे छड्डेन्तस्स दुक्कटमेवाति अत्थो। 


३६१. “उपहारं करोमा ति वुत्तेति पुच्छितेति अधिप्पायो। 


३६२. कोळत्थं (पाचि० ९७९; पाचि० अड्ड० ९७८) कतं राजागारं वा पोक्खरणि वा उय्यानं वा चित्तागारं वा आरामं 
वा दडुं गच्छतो पदे पदे दुक्कटन्ति अत्थो। 


३६३. आसनेन (चूळव० ३६४) नवे न पटिबाहेय्य, उण्हे (महाव० ६७, ७८, ७९; चूळव° ३७६, ३७८, ३८०, 
३८२) चीवरं न निदहेय्य । गुरुनाति आचरियादिना पणामितो खमापेय्याति सम्बन्धो । 


३६४. आपत्तीहि च सत्तहीति (वजिर० टी० पाचित्तिय २६) सत्तहि आपत्तीहि भिक्खुं परम्मुखा अक्कोसनेन च 
““अस्सद्धो अप्पसन्नो बीजभोजी”तिआदिना अञ्जेनेव वा अक्कोसनेन च दुक्कटन्ति अधिप्पायो। 


३६५. सद्धादेय्यं (महाव० अट्टः ३६१) चीवरं वा पिण्डपातं वाति अत्थो। “न भिक्खवे सद्धादेय्यं विनिपातेतब्बं । यो 
विनिपातेय्य, आपत्ति दुक्कटस्सा"ति (महाव० ३६१) हि वुत्तं। “अनुजानामि, भिक्खवे, मातापितूनं दातु''न्ति (महाव० 
३६१) वुत्तत्ता “लब्भं पितून' न्ति वुत्तं । 


३६६. वस्संवुत्थो अञ्ञत्राति सम्बन्धो, अञ्जस्मिं विहारेति अत्थो। अञ्जतोति अञ्ञविहारतो। “न भिक्खवे 

अञ्ञत्र वस्संवुत्थेन अञ्ञत्र चीवरभागो सादितब्बो। यो सादियेय्य, आपत्ति दुक्कटस्सा”ति (महाव० ३६४) हि वृत्तं । 
तेसन्ति तस्मिं विहारे तं चीवरं भाजेत्वा गण्हितुं यृत्तानं भिक्खूनं धुरनिक्खेपतो होति भण्डग्घेन कारियोति अत्थो। 


३६७. सह अन्तरेन उत्तरोति सन्तरुत्तरो, गामं न पविसेय्याति अत्थो। “न भिकखवे सन्तरुत्तरेन गामो पविसितब्बो । 
यो पविसेय्य, आपत्ति दुक्कटस्सा"ति (महाव० ३६२) हि वृत्तं। कल्लो वाति अगिलानो। सउपाहनो गामं न पविसेय्याति 
सम्बन्धो । “न भिक्खवे चामरिबीजनी धारेतब्बा। यो धारेय्य, आपत्ति दुक्कटस्सा”ति (चूळव० २६९), “अनुजानामि, 
भिक्खवे, तिस्सो बीजनियो वाकमयं उसीरमयं मोरपिञ्छमय न्ति (चूळव° २६९) च वुत्तत्ता “न धारेय्य 
चामरीमकसबीजनि न्ति वृत्तं। मकसबीजनी पन दन्तविसाणदारुदण्डकापि वटति । 


३६८. आरामतो बहीति सम्बन्धो । “न भिक्खवे छत्तं धारेतब्बं। यो धारेय्य, आपत्ति दुक्कटस्सा”ति, “अनुजानामि, 
भिक्खवे, गिलानस्स छत्त'न्ति च वुत्तत्ता अगिलानो आरामतो बहि न लभति, चीवरगुत्तियादिअत्थाय अगिलानोपि 
लभतीति अत्थो। 


३६९. गाहेय्य नुभतोकाजन्ति न गाहेय्य उभतोकाजं । एकन्तरिककाजकन्ति एकतोकाजञ्च अन्तरकाजञ्च। 
सीसभारो च खन्धभारो च कटिभारो च सीसक्खन्धकटिभारा । “न भिक्खवे उभतोकाजं हरितब्बं। यो हरेय्य, आपत्ति 
दुक्कटस्सा”ति (चूव्ठव० २८१), “अनुजानामि, भिक्खवे, एकतोकाजं अन्तरकाजं सीसभारं खन्धभारं कटिभारं 
ओलम्बक'न्ति (चूळव० २८१) च वुत्तत्ता उभतोकाजमेव न वड़ति, सेसानि वट्टन्तीति वेदितब्बा । 


३७०. अनोकासकतन्ति (महाव० १५३) यो पठममेव “करोहि मे आवुसो ओकासं, अहं तं वत्तुकामो"ति एवं 
अकतोकासं आपत्तिया चोदेय्य, तस्स दुक्कटं होतीति अत्थो। तथाति दुक्कटमेवाति अत्थो। 


३७१. पकतङ्गुलेन, न सुगतङ्गुलेनाति अत्थो। 


३७२. मूगब्बतादि (महाव० २०९; महाव० अट्ठ० २०९) तित्थियब्बतं यदि गण्हेय्य, दुक्कटन्ति अत्थो। आदि-सद्देन 
गोवतकुक्कुरवतादयो सङ्गहिता। तथाति (महाव० ३०३; महाव० अट्ट० ३०३) न्हापितपुब्बको खुरभण्डं यदि परिहरेय्य, 
दुक्कटमेवाति अत्थो। 


३७३. यं किञ्चीति (कङ्का अट्ठ० कुटिकारसिक्खापदवण्णना) न्हापिततुण्णकारकम्मादि यं किञ्चि हत्थकम्मन्ति 
अत्थो। तदनुसारतोति हत्थकम्मयाचनानुसारतोति अत्थो। सचे एवं याचतो हत्थकम्ममूलमेव देति, तं अञ्ञस्स दापेत्वा 
कारेतुं वट्ठतीति अत्थो। निक्कम्मं पन हत्थकम्मवसेन अयाचित्वापि “एहि इमं करोही"ति कारेतुं कप्पतीति अत्थो। यं 
किञ्चिपरसन्तकन्ति यं किञ्चि दारुतिणादिकं अपरसन्तकं अपरिग्गहितं आहरापेतुं कप्पतीति अधिप्पायो। 


३७४. गिहीनन्ति गिहीनं सन्तकं । गोपकेति रक्खके । यत्तकं देति, तत्तकं गहेतुं कप्पतीति अत्थो। यथापरिच्छेदन्ति 
“दिवसे दिवसे एत्तकं उच्छुनाळिकेरं अम्बपक्कं तुम्हे खादथा"ति परिच्छिन्दित्वा दिन्नमेव तेसु देन्तेसु लब्भतीति अत्थो। 


३७५. द्विहापज्जेय्याति द्रीहि आपज्जेय्य। कतमेहि द्वीहीति चे, ते दस्सेतुं “कायवाचाही ति वृत्तं, “द्रीहाकारेहि 
आपत्ति आपज्जति, कायेन आपज्जति, वाचाय आपज्जती"ति (परि० ३२२) हि वुत्तं। कायवाचाहि आपत्ति आपज्जन्तो च 
छहि आकारेहि आपत्ति आपज्जति, तानि दस्सेतुं “अलज्जिञआणकुक्कुच्चपकतत्ता तिआदिमाह । एत्थ (परि? २९५) पन 

अकप्पियभावं जानन्तो एव वीतिक्कमं करोन्तो अलज्जिताय आपज्जति नाम | कप्पियाकप्पियं अजानित्वा 
आपज्जन्तो अञ्ञाणताय। कपियं नु खो, नो नु खो"ति संसये उप्पन्ने तमभिवितरित्वा बीतिक्कमं करोन्तो 
कुक्कुच्चपकतत्ता आपज्जति। सहसेय्यादिं आपज्जन्तो सतिप्लवा, सतिसम्मोसाति अत्थो। अच्छमंसं “सूकरमंस''न्ति 
वा सूकरमंसं “अच्छमंस”न्ति वा खादन्तो अकप्पिये कप्पियसञ्जिताय च कप्पिये अकप्पियसञ्जिताय च 
आपज्जतीति वेदितब्बो । 


३७६. अलज्जिताय वा अज्ञाणताय वा आपत्ति कायवाचाहि छादयेति अत्थो। एके वा एकस्मिं वा। लिङ्गेति 
लिङ्गपरिवत्तनतो। एवं चतुधा आपत्तिवुट्ठानं होतीति अत्थो तिणवत्थारकसमथअब्भानादीनं वसेन सङ्गे आपत्ति वुद्ठातीति 
वेदितब्बं निस्सज्जनादीसु गणे। एकस्स सन्तिके वुड्ठानं पाकटमेव। “या आपत्तियो भिक्खूनं भिकखुनीहि असाधारणा, ताहि 
आपत्तीहि अनापत्ती”ति (पारा० ६९) वचनतो लिङ्गपरिवत्तने आपत्तिवुड्ठानं जातब्बं । 


३७७. पच्चयद्वयेति चीवरे च पिण्डपाते च। न केवलञ्च इमे एव, निमित्तकम्मम्पि न लब्भतेव, गाथाबन्धसुखत्थं 
पन न वृत्तं। तत्थ निमित्तकम्मं नाम यं किञ्चि परेसं पच्चयदानसंयोजनकं कायवचीकम्मं । खादनीयं गहेत्वा गच्छन्ते 
दिस्वा “किं खादनीयं लभित्था"तिआदिना नयेन तस्स पवत्ति वेदितब्बा। परिकथा नाम यथा यथा तं लभति, तथा तथा 
परिवत्तेत्वा कथनं । “एतरहि भिक्खू पिण्डपातेन किलमन्ती'तिआदिना नयेन तस्स पवत्ति वेदितब्बा। ओभासो नाम 
पच्चयप्पटिसंयुत्तकथा। विञ्ञत्ति पन पाकटा एव। ततियेति सेनासने। सेनासने पन निमित्तोभासपरिकथा वडन्ति, 
विञ्जत्ति एव एका न वड़ति। तत्थ निमित्तकम्मं नाम उपासके दिस्वा सेनासनत्थं भूमिपरिकम्मकरणादि। ओभासो नाम 
“उपासका, तुम्हे कुहिं बसथा "ति “पासादे, भन्ते'ति वृत्ते “कि भिक्खूनं पासादो न वट्टतीतिआदिकँ वचनं । परिकथा 
नाम “भिक्खूनं सेनासनं सम्बाध" न्ति वचनं। सेसेति गिलानपच्चये। 


३७८. न रुहतीति न होति। अच्चये दानन्ति अच्चयदानं। पञ्चसु सहधम्मिकेसु येन केनचि कालं करोन्तेन 
“ममच्चयेन मय्हं परिक्खारो उपज्झायस्स होतु, आचरियस्स होतु, अञ्ञस्स वा कस्सचि होतू'ति वृत्ते तेसं न होति, तस्मा 
वुत्तं “न रुहती”ति। सङ्घस्सेव च तं होतीति यदि भिक्खुसामणेरेहि एवं वुत्तं, तस्मिं मतेपि भिक्खुसङ्घस्सेव होति, 
भिक्खुनिसिक्खमानसामणेरीहि चे वुत्तं, तस्मिं मते भिक्खुनिसङ्घस्स तं होतीति अत्थो। गिहीनं पन रूहतीति गिहीनं पन 
अच्चयदानं एव सब्बेसं रुहतीति वुत्तं होति। 


३७९. उपस्सयेति भिक्खुनिविहारे । दायज्जोति तस्स परिकखारस्स दायज्जो। सेसेपीति सचे 
भिक्खुनिसिक्खमानसामणेरियो भिक्खुनिहारे कालं करोन्ति, तासं परिक्खारानं भिक्खुसङ्घोव दायज्जोति अत्थो। 


३८०. पुरिमस्सेवाति एत्थ “इमं परिक्खारं नेत्वा असुकस्स देही”ति दिन्नं पुरिमस्सेब होतीति अत्थो। “असुकस्स 
दम्मी"ति दिन्नं पन पच्छिमस्सेव होति परिच्चजित्वा दिन्नत्ता। इमं विधि जत्वाव विस्सासग्गाहं वा गण्हेय्य, मतकचीवरं वा 
अधिट्टेति सम्बन्धो । मतकचीवरअधिद्टान नाम घण्टिं पहरित्वा कालं घोसेत्वा थोकं आगमेत्वा सचे भिक्खू आगच्छन्ति, 
तेहि सद्भि भाजेतब्बानि, नो चे आगच्छन्ति, “मय्हिमानि चीवरानि पापुणन्ती'ति अधिट्टातब्बानि। एवं अधिट्टिते सब्बानि 
तस्सेव होन्ति, ठितिका पन न तिट्ठति। सचे एकेकं उद्धरित्वा “अयं पठमभागो मय्हं पापुणाति, अयं दुतियभागो"ति एवं 
गण्हाति, गहितानि च सुगहितानि होन्ति, ठितिका च तिइति। एवं पापेत्वा गण्हन्तेनापि अधिट्टितमेव होति । 


३८१. लोहभण्डे पहरणि ठपेत्वा सब्बं कप्पति, दारुभण्डे च दारुजं पत्तञ्च पादुकञ्च, पल्लङ्कञ्च आसन्दिञ्च ठपेत्वा 

सब्बं कप्पति, मत्तिकामये कतकञ्च कुम्भकारिकञ्च ठपेत्वा सब्बं कप्पतीति अत्थो। “अनुजानामि, भिक्खवे, 
ठपेत्वा पहरणि सब्बं लोहभण्डं, ठपेत्वा आसन्दिं पल्लङ्कं दारुपत्तं दारुपादुकं सब्बं दारुभण्डं, ठपेत्वा कतकञ्च 
कुम्भकारिकञ्च सब्बं मत्तिकाभण्ड"न्ति (चूळव° २९३) हि वुत्तं । एत्थ कतकन्ति पदुमकण्णिकाकारेन कतमल्लकन्ति 
अधिप्पेतं । धनियस्सेव सब्बमत्तिकामया कुटि कुम्भकारिकन्ति । पकिण्णकविनिच्छयो। 


पकिण्णकनिद्देसवण्णना निद्डिता। 
४२. देसनानिद्देसवण्णना 


३८२. भिक्खुभावस्स (पारा० अद्ठु० २.१९८) यो चागो, सा पाराजिकदेसनाति अत्थो । वुत्तज्हेतं “विसुद्धापेक्खोति 
गिहि वा होतुकामो उपासको वा होतुकामो आरामिको वा होतुकामो सामणेरो वा होतुकामो"ति (पारा० १९८) । तस्मा 
गिहिभावादिकंयेव पाराजिकं आपन्नस्स विसुद्धि नाम, अञ्जतरस्स विसुद्धि एव नत्थि। “छादेति जानमापन्नं, परिवसेय्य 
तावता"'तिआदिना नयेन हेट्ठा वुत्तविधि सन्धाय “यथावुत्तेन बुद्ठान न्ति वुत्तं 


३८३. इदानि वत्तब्बतं सन्धाय “एव न्ति वुत्तं । 
३८४. पटिदेसेमीति आरोचेमि। एतानि अहं एतानाहं। 
३८६. (क) यं सङ्घो गिलानस्स तिचीवरेन विप्पवाससम्मृति देति, तं अञ्ञत्राति अत्थो। 


(ख) अकालचीवरं (पारा० ५००) नाम “अनत्थते कथिने एकादसमासे उपपन्नं, अत्थते कथिने सत्तमासे उप्पन्नं, 
कालेपि आदिस्स दिन्नं, एतं अकालचीवरं नामा”ति। 


(ग) पुराणचीवरं (पारा० ५०५) नाम “सकि निवत्थम्पि सकि पारुतम्पी”'ति वुत्तं। अञ्ञातिका नाम मातितो वा 
पितितो वा याव सत्तमा कुलपरिवट्टा असम्बन्धा। निसीदनपच्चत्थरणधोवापने दुक्कटं । 


(घ) अञ्ञत्र पारिवत्तकाति (पारा० ५१२) एत्थ हरीतकोखण्डम्पि वट्टति | चीवरं नाम इध विकप्पनूपगपच्छिमतो 
पट्टाय अधिप्पेतं । 


(ङ) अञ्ञत्र समयाति (पारा० ५१९) एत्थ “अच्छिन्नचीवरो वा होति भिक्खु नट्ट्चीवरो वा”ति एवं वृत्तं समयन्ति 
अत्थो। 


(च) “सन्तरुत्तरपरमं तेन भिकखुना ततो चीवरं सादितब्ब”न्ति (पारा ५२४) वुत्तत्ता “ततुत्तरी ति वृत्तं । एत्थ पन 
“सचे तीणि नट्टानि होन्ति, द्वे सादितब्बानि । द्वे नट्ठानि, एकं सादितब्बं, एकं नट्ट, न किञ्चि सादितब्ब"'न्ति (पारा० ५२४) 
वुत्तं । 


(छ-ज) “कीदिसेन ते (पारा० ५२९), भन्ते, चीवरेन अत्थो, कीदिसं ते चीवरं चेतापेमी”ति एवं अप्पवारितोति 
अत्थो। विकप्पन्ति विसिट्ठकप्पं अधिकविधानं आपन्नं । इध पुरिमं एकस्स, दुतियं बहूनं वसेन वुत्तं, एत्तकं नानत्तं। 

(झ) अतिरेकतिक्खत्तुन्ति एत्थ केनचि यं किञ्चि अकप्पियवत्थुं आनेत्वा “इदं खो मे, भन्ते, आयस्मन्तं उद्दिस्स 
चीवरचेतापन्नं आभतं, पटिग्गण्हतु आयस्मा चीवरचेतापन्न” न्ति वुत्ते “न खो मयं, आवुसो, चीवरचेतापन्नं पटिग्गण्हाम, 
चीवरञ्च खो मयं पटिग्गण्हाम कालेन कप्पिय' न्ति वत्तब्बं। एवं वुत्ते सचे सो “अत्थि कोचि कप्पियकारको ति वदति, 
चीवरत्थिकेन ठपेत्वा पञ्च सहधम्मिके यो कोचि उद्दिसितब्बो “एसो खो, आवुसो, भिकखूनं वेय्यावच्चकरो"ति, एत्तकमेव 
वत्तब्बं । एवं वृत्ते सचे दायको तस्स हत्थे अकप्पियवत्थुं दत्वा “एसो अय्यस्स चीवरं चेतापेत्वा दस्सती"ति वत्वा गच्छति, 
तं उपसङ्कमित्वा द्रत्तिकखत्तुं चोदेतब्बो सारेतब्बो “अत्थो मे, आवुसो, चीवरेना"ति, एत्तकमेव वत्तब्बं, “देहि मे 
चीवर" न्तिआदिना न वत्तब्बं। एवं तिक्खत्तुं चोदनाय तं चीवरं लभति, इच्चेतं कुसलं । नो चे लभति, छक्खत्तुपरमं 
तुण्हीभूतेन ठातब्बं, न आसने निसीदितब्बं, न आमिसं पटिग्गहेतब्बं, न धम्मो भासितब्बो। “कि कारणा आगतोसी”ति 
वुत्ते “जानाहि, आवुसो"ति एत्तकमेव वत्तब्बं। सचे निसज्जादीनि करोति, ठानं भञ्जति। वत्तभेददुक्कटञ्च आपज्जतीति 
बदन्ति। एवं पन अप्पटिपज्जित्वा अतिरेकतिक्खत्तुं चोदनाय अतिरेकछक्खत्तुं ठानेन सचे निप्फादेति, निस्सग्गियन्ति 
अत्थो। 


(ञ) सन्थतं (पारा० ५४४) नाम सन्थरित्वा कतं होति अवायिमं। एककोसियंसुनापि चे मिस्सेत्वा करोति, 
निस्सग्गियं। 


(ट) सुद्धकाळकानन्ति (पारा० ५४७-५४९) अञ्जेहि अमिस्सितानन्ति अत्थो। “काळकं नाम द्वे काळकानि 
जातिकाळकं वा रजनकाळकं वा. ति वुत्तं 


(ठ) अनादियित्वा...पे०... तुलन्ति (पारा० ५५४) एत्थ पन यत्तकेहि एळकलोमेहि कत्तुकामो होति, तेसु द्वे कोड्ठासा 
काळकानं, एको ओदातानं, एको गोचरियानं आदातब्बोति विनिच्छयो। एकस्सापि काळकलोमस्स अतिरेकभागे सति 
निस्सग्गियमेव। 


(ड) ऊनकछब्बस्सानीति (पारा० ५६२) छब्बस्सतो ओरभागे। 


(ढ) निसीदनसन्थतं (पारा० ५६७) पन कारापेन्तेन पुराणसन्थतस्स एकपस्सतो वट्ट वा चतुरस्सं वा छिन्दित्वा 
गहितट्ठानं यथा विदत्थिमत्तं होति, एवं गहेत्वा एकदेसं वा सन्थरितब्बं, विजटेत्वा वा सन्थरितब्बं । 


(त) न केवलं थोवापने (पारा० ५७८) एव निस्सग्गियं, रजनेपि निस्सग्गियमेव। 


(द) रूपियपटिग्गहणस्सेव (पारा० ५८९) पटिक्खित्तत्ता पटिग्गहितपरिवत्तने दोसं अपस्सन्ता कताकतादिवसेन 
अनेकविधं जातरूपपरिवत्तनं करोन्ति, तं सन्धाय “नानप्पकारक' न्ति वृत्तं । 


३८७-९. आपत्ति देसेत्वा पच्छा कत्तब्बं दस्सेतुं “अथा “ति वृत्तं। गिहिं वदेति सचे तत्थ आगच्छति आरामिको वा 
उपासको वा, तं वदेय्याति अत्थो। एवं वुत्तो सो “इमिना कि आहरामी”ति चे वदेय्याति अत्थो। अवत्वामन्ति “इमं वा इमं 
वा आहरा”ति अवत्वाति अत्थो। वदेति “कप्पियं आचिक्खितब्ब'न्ति (पारा० ५८४, ५८९) वचनतो “पब्बजितानं सप्पि 
वा तेलं वा मधु वा फाणितं वा वट्टती 'ति एवं आचिक्खितब्बं, “इमं नाम आहरा"ति न वत्तब्बमेव | द्वेपेतेति द्वेपि एते 
रूपियपटिग्गाहकञ्च रूपियसब्योहारिकञ्चाति अत्थो। अञ्ञेनाति अन्तमसो आरामिकेनापि लद्भभागो न कप्पति एव। 

३९०. अन्तमसो (पारा० अट्ट० २.५८३-४) तन्निब्बत्ता रुक्खच्छायापि न कप्पतीति । निस्सद्टुं पटिलद्धम्पीति एत्थ 
यथा रूपियसंवोहारं कत्वा लद्भवत्थुतो आभतं न कप्पति, तथा कोसियमिस्सकसन्थतादित्तयम्पि न कप्पति। न केवलं 
तस्सेव, अञ्ञेसम्पि न कप्पतेव “अज्जेन कतं पटिलभित्वा परिभुञ्जति, आपत्ति दुक्कटस्सा"ति (पारा० ५४५, ५५०, 
५५५) वुत्तत्ता । 


३९१. एवं नो चे लभेथ, सो आरामिकादिको “इमं छट्टेही "ति संसियो वत्तब्बोति अत्थो। एवम्पि नो चे लभेय्य, 
सम्मतो भिक्खु छड्टेय्याति अत्थो। 


३९२. पटिग्गहितरूपियञ्च परिवत्तितरूपियञ्च सन्धाय “एतानी ति वृत्तं। दुतियपत्तो नाम ऊनपञ्चबन्धनेन 
पत्तेन अञ्ञं नव॑ पत्तं चेतापेय्य, निस्सग्गिय''न्ति (पारा० ६१२) वृत्तपत्तो। सो च एतानि च सङ्घे निस्सडुं लब्भरेति सम्बन्धो । 
“सङ्घमज्झे निस्सञ्जितब्बं, भिक्खुपरिसाय निस्सञ्जितब्ब''न्ति (पारा० ५८४, ५८९) च वुत्तत्ता न गणपुग्गलानं 
निस्सञ्जितुं वट्टति । सेसानि पन तीणि चीवरादिवत्थूनि “निस्सज्जितब्बं सङ्घस्स वा गणस्स वा पुग्गलस्स वा" ति वुत्तत्ता 
(पारा० ४६३) सङ्घादीनं निस्सज्जितुं वट्टति । भासन्तरेनपीति पाळिया वत्तं असक्कोन्तेन दमिळभासादीसु अञ्ञतरायपि 
निस्सज्जितुं वट्टतीति अत्थो। 


३९३. (क-ग) नानप्पकारकं नाम “चीवरपिण्डपातसेनासनगिलानपच्चयभेसज्जपरिक्खारा, “अन्तमसो 
चुण्णपिण्डोपि दन्तकट्टम्पि दसिकसुत्तम्पी”ति (पारा० ५९५) पाळियं वृत्तं । चेतापितोति (पारा० ६१३) याचित्वा गहितो । 


३९४. सम्मन्नित्वान पत्तगाहकं सङ्घस्स पत्तन्तन्ति (पारा० ६१४; कङ्का० अटु० ऊनपञ्चबद्भनसिक्खापदवण्णना) 
य अन्तिमं पत्तं, तं तस्स दापयेति अत्थो। 


३९५. (ख) परिदहितं निस्सग्गियन्ति एत्थ (पारा० ६२६-६२८; पारा० अट्टः २.६२८) पन ठत्वा वस्सिकसाटिकाय 
परियेसनक्खेत्तं करणकखेत्तं निवासनकखेत्तं अधिट्ठानक्खेत्तन्ति चतुब्बिधं खेत्तञ्च कुच्छिसमयो पिड्टिसमयोति दुविधो समयो 
च वेदितब्बो। कथं? गिम्हानमासेसु पच्छिममासस्स पुरिमो अड्डमासो परियेसनक्खेत्तं, पच्छिमो करणक्खेत्तञ्च 
निवासनक्खेत्तञ्च, परियेसितुम्पि वट्टत, अधिट्ठातुं पन न वट्टति | वस्सिका पन चत्तारो मासा परियेसनादीनं चतुन्नम्पि 
खेत्तं । एते एव पञ्च मासा कुच्छिसमयो नाम। इतरे सत्त मासा पिट्टिसमयो, तत्थ सतुप्पादकरणं न वट्टति। 


(ग) अच्छिन्नन्ति एत्थ “यो पन मम पत्तचीवरादीनि वहन्तो मया सद्धि चरिस्सती"ति सञ्जाय चीवरं दत्वा पुन 
सकसञ्ञजाय एव अत्तनो वेय्यावच्चं अकरोन्तं दिस्वा अच्छिन्दति, सो इमं आपत्ति आपज्जति। केवलं परिच्चजित्वा दिन्नं 
गहेतुमेव न लभति। 


(घ) सुत्तं विञ्ञापेत्वाति एत्थ चीवरकारसमयादीसु चीवरसिब्बनादीनमत्थाय सुत्तं विञ्जापेत्वाति अत्थो। अञ्ञथा 
सुत्तं विञ्ञापेतुमेव न वट्टति | विञ्जत्तिया एव लद्भतन्तवायेहीति अत्थो। सुत्ततन्तवायानं अकप्पियभावे सति दीघतो 
विदत्थिमत्ते, तिरियन्ततो हत्थमत्ते बीते निस्सग्गियं, एकतो अकप्पियपक्खे दुक्कटं । 


(ङ) विकप्पं आपन्नन्ति (पारा० ६४३) “इदं खो, आवुसो, चीवरं मं उद्दिस्स विय्यति, आयतञ्च करोथ 
वित्थतञ्चा”तिआदिना अधिकं विधानं आपन्नन्ति अत्थो। 

(च) अच्चेकचीवरं (पारा० ६४९-६५०) नाम सेनाय गन्तुकामादीहि दिन्नं । 


(छ) अतिरेकछारत्तन्ति (पारा० ६५४-६५५) छदिवसतो अतिरेकं । “अत्थतकथिनानं वो, भिक्खवे, पञ्च 
कण्पिस्सन्ति, अनामन्तचारो असमादानचारो गणभोजनं यावदत्थचीवरं यो च तत्थ चीवरुप्पादो, सो नेसं भविस्सती”ति 
(महाव० ३०६) वृत्तआनिसंसेसु चीवरमासे असमादानचारं ठपेत्वा सेसानिसंसा लब्भन्ति। यदि असमादानचारो लब्भेय्य, 
पावेय्यका भिक्खू वस्संवुत्था ओकपुण्णेहि चीवरेहि न भगवन्तं उपसङ्कमेय्युं, यस्मा तं न लभन्ति, तस्मा चीवरमासेपि 
तिचीवरं आदाय एव भगवन्तं उपसङ्कमिसु । तस्मा वेदितब्बं असमादानचारपरिहारं अत्थतकथिना एव लभन्ति, न इतरेति 
वदन्ति । 


३९७. (ख) “अहं, भन्ते, एकं पाटिदेसनीयापत्ति, द्रे, सम्बहुला पाटिदेसनीयापत्तियो आपज्जि'न्ति इमं पन येसु 
पोत्थकेसु लिखितं, तं अभयगिरिवासीनं खुद्दसिक्खावसेन दस्सितं किर । तत्थ “अहं, आयस्मा, सम्बहुला पाटिदेसनीया 
आपत्तियो आपन्नो, तायो पटिदेसेमि। अहं, आयस्मा, एकं पाटिदेसनीयं आपत्ति आपन्नो, तं पटिदेसेमी 'ति हि वुत्तं । 
अम्हाकं पन एवं देसनाविधानं नत्थि। “गारय्हं, आवुसो, धम्मं आपज्जि असप्पायं पाटिदेसनीयं, तं पटिदेसेमी''ति (पाचि० 
५५३) वृत्तं। समन्तपासादिकायं (पाचि० ५५३) “गारय्हं आवुसो'तिआदि पटिदेसेतब्बाकारदस्सन" न्ति वुत्तं । 
कङ्कावितरणियम्पि (कङ्का० अट्ट० पठमपाटिदेसनीयसिकखापदवण्णना) “तस्सा देसेतब्बाकारो गारय्हं आवुसो'तिआदिना 
नयेन सिक्खापदे दस्सितोयेवा”ति वृत्तत्ता पाठे आगतनयेनेव देसनाविधानं वेदितब्बं । सचे द्वे होन्ति, “गारय्हे, आवुसो, ट्व 
धम्मे आपज्जि असप्पाये पाटिदेसनीये, ते पटिदेसेमी "ति, “पस्सथ, भन्ते, ते धम्मे "ति च “गारय्हे, आवुसो, सम्बहुले धम्मे 
आपज्जि असप्पाये पाटिदेसनीये, ते पटिदेसेमी”ति, “पस्सथ, भन्ते, ते धम्मे”ति च एवं यथानुरूपं देसनाविधानं वेदितब्बं । 
सेसं वुत्तप्पकारमेबाति। 


३९८. अदेसनागामिनियनत्ति (परि० ४२४ आदयो; परि० अट्ट० ४२५) पाराजिकञ्च सङ्घादिसेसञ्च न देसयेति 
अत्थो। अनापत्तिञ्चाति अनापत्ति एव “आपत्ति“न्ति न देसये। लहुकापत्तिम्पि पुब्बे देसितं पुन न देसयेति सम्बन्धो, 
नानासंवासनिस्सीमड्टितानं सन्तिके न देसयेति अत्थो। चतुपञ्चहीति एत्थ समानवस्सिकपवारणायं विय चतूहि वा पञ्चहि 
वा एकतो हुत्वा एकस्स सन्तिके न देसयेति अत्थो। ट्विन्नं वा तिण्णं वा वट्टति। कथं देसेतब्बन्ति चे? एकस्स सन्तिके 
तीहिपि एकतो निसीदित्वा “अहं, भन्ते, एकं पाचित्तियापत्ति आपज्जि, तं तुम्हमूले पटिदेसेमी”ति एवं अत्तना 
आपन्नआपत्तिवसेन वृत्ते तेन “पस्ससि, आवुसो, तं आपत्ति" न्ति एवं तिकखत्तु वुत्ते “आम, भन्ते, पस्सामी"ति वा 
“आमावुसो पस्सामी' ति वा वृत्ते पुन तेन “आयति संवरेय्याथा^ति वा “संवरेय्यासी ति वा वृत्ते “साधु सुटु 
संवरिस्सामी”ति वत्तब्बं, एवं देसेतब्बं। मनसाति वचीभेदं अकत्वा केवलं चित्तेनेव न देसयेति अत्थो। अपकतत्तानन्ति 
अन्तिमवत्थुं अज्झापन्नस्स वा उक्खित्तकस्स वा उपोसथो पवारणा वा ठपिता होन्ति, तस्स सन्तिके न देसयेति अत्थो। 
नानेकाति नानापत्तियो “एका”ति वत्वा न देसयेति अत्थो। एका पन “सम्बहुला"ति देसिता होतीति। देसनाविनिच्छयो। 


देसनानिद्देसवण्णना निट्टिता। 
४३. छन्ददाननिहेसवण्णना 


३९९. कम्मप्पत्ते सङ्घे समागतेति सम्बन्धो । एतेन सङ्गे असमागते छन्ददानं न रुहतीति दीपितं होतीति वदन्ति। 
एत्थायं विचारणा - पञ्चभिक्खुके विहारे एकस्स छन्दपारिसुद्धि आहरित्वा सेसानं उपोसथादिकरणं अनुञ्ञातं पाळियं 

(परि० ४९६-४९७) अट्टकथायञ्च (परि० अट्ट० ४८७-४८८) । तेसु एको छन्ददायको, एको छन्दहारको, ते 
मुञ्चित्वा न एत्थ सन्निपतितो सङ्घो तिण्णं समूहभावतो, तस्मा असमागतेपि दातुं वटति । आरोचेन्तेन पन समागते एव 
आरोचेतब्बं। इधापि “हरेय्या ति वुत्तं, न “देसेय्या”ति। तत्थ छन्दहारकेन सद्धिं कम्मप्पत्तानं सन्निपातो वेदितब्बो। 


४००. इदानि छन्ददानविधि दस्सेतुं “एकं भिक्खु न्तिआदिमाह (कङ्का अट्ट० निदानवण्णना)। 


४०१. (क) “छन्दं दम्मी”ति एत्तकमेव अलं, “हर, आरोचेही'ति इमेहि किंपयोजनन्ति चे? वुच्चते - 
“अनुजानामि, भिक्खवे, तदहुपोसथे पारिसुद्धि देन्तेन छन्दम्पिदातुं, सन्ति सङ्घस्स करणीय''न्ति (महाव° १६५) वृत्तत्ता 
भगवतो आणं करोन्तेन “छन्दं दम्मी ति वुत्तं। “छन्दहारको चे, भिक्खवे, दिन्ने छन्दे अन्तरामग्गे पक्कमति, अनाहटोव 
होति छन्दो”ति (महाव° १६५) वृत्तत्ता छन्दहारकस्स अञ्ञस्स अपक्कमनत्थाय पारिसुद्धि देन्तेन `इदं करोहि एवा”ति 
आणापेन्तेन “छन्द मे हरा ति वृत्तं। “छन्दहारको चे, भिक्खवे, दिन्ने छन्दे सङ्घप्पत्तो सञ्चिच्च नारोचेति, आहटो होति 
छन्दो, छन्दहारकस्स आपत्ति दुक्कटस्सा"ति (महाव० १६५) वुत्तत्ता “यदित्वं सञ्चिच्च नारोचेस्ससि, आपत्ति 
आपज्जिस्ससि, आरोचेहि एवा"ति तस्स आचिक्खन्तो “आरोचेही ति आहाति एवमेत्थ इमेसं पदानं सप्पयोजनता 
वेदितब्बा । एवं पारिसुद्धिदानेपीति । 


४०२. सेसकम्मन्ति यदि सङ्घो उपोसथग्गे अज्ज॑ अपलोकनादिकम्मं करोति, तं कम्मं विबाधति, विकोपेतीति 
अत्थो। 


४०३. द्यन्ति उपोसथञ्च सेसकम्मञ्चाति अत्थो। नत्तनोति अत्तनो उपोसथं न सम्पादेति। 


४०५. “एकंसं उत्तरासङ्गं करित्वा उक्कुटिकं निसीदित्वा'तिआदिकं (महाव° २१३) सब्बूपचारं कत्वानाति 
अत्थो। 


४०६. “इत्थन्नामेन पवारणा दिन्ना”ति आरोचेत्वा। 


४०८. पटिजानेय्य नाहटाति (महाव० १६४-१६५, २१३) पाठे न आहटाति नाहटा, आहटा न होतीति अत्थो। तथा 
हेय्याति विब्भमनादीनि करेय्याति अत्थो। 


४०९. सृत्तो वा नारोचयेय्य, आहटा होतीति सम्बन्धो । अनापत्तिवाति अनापत्ति एव | छन्ददानविनिच्छयो। 
छन्ददाननिद्देसवण्णना निद्ठिता। 
४४. उपोसथनिद्देसवण्णना 
४९९. सुत्तुद्देसो सङ्घस्सेव | सेसानन्ति द्विन्नं तिण्णं वा। 


४१२. पुब्बकरणे पुब्बकिच्चे, पत्तकल्ले समानितेति सब्बपठमं कत्तब्बं पुब्बकरणं। तदनन्तरं कत्तब्बं पुब्बकिच्चं 
नाम। एत्थ - 

“सम्मज्जनी पदीपो च, उदकं आसनेन च। 
उपोसथस्स एतानि, पुब्बकरणन्ति वुच्चति॥ 


“छन्दपारिसृद्धिउतुक्खानं, भिक्खुगणना च ओवादो। 
उपोसथस्स एतानि, पुब्बकिच्चन्ति बुच्चती”ति -॥ (महाव० अट्टः १६८)। 


एवं अट्ठकथायं वुत्तनयेन पुब्बकरणञ्च पुब्बकिच्चञ्च वेदितब्बं । 


“-उपोसथो यावतिका च भिक्खू कम्मप्पत्ता, 
सभागापत्तियो च न विज्जन्ति। 

वज्जनीया च पुग्गला तस्मिं न होन्ति, 

पत्तकल्लन्ति वुच्चती 'ति --॥ (महाव० अट्ट० १६८)। 


वुत्तवसेन पत्तकल्ले समानिते, पज्जितेति अत्थो। “पज्चिमे, भिक्खवे, पातिमोक्खुद्देसा । निदानं उद्दिसित्वा अवसेसं सुतेन 
सावेतब्बं, अयं पठमो पातिमोक्खुद्देसो । निदानं उद्दिसित्वा चत्तारि पाराजिकानि उद्दिसित्वा अवसेसं सुतेन सावेतब्बं, अयं 
दुतियो पातिमोकखुद्देसो । निदानं उद्दिसित्वा चत्तारि पाराजिकानि उद्दिसित्वा तेरस सङ्घादिसेसे उद्दिसित्वा अवसेसं सुतेन 
सावेतब्बं, अयं ततियो पातिमोक्खुद्देसो। निदानं उद्दिसित्वा चत्तारि पाराजिकानि उद्दिसित्वा तेरस सङ्घादिसेसे उद्दिसित्वा द्वे 
अनियते उद्दिसित्वा अवसेसं सुतेन सावेतब्बं, अयं चतुत्थो पातिमोक्खुद्देसो। वित्थारेनेव पञ्चमो। इमे खो भिक्खवे पञ्च 
पातिमोक्खुदहदेसा”ति (महाव० १५०) वुत्तत्ता सो सुत्तुद्देसो पञ्चधा विभावितोति अत्थो। 


४१३. विनान्तरायन्ति (महाव० १५०) राजन्तरायादिदसविधं अन्तरायं विना सङ्घेपेनुद्देसो विनिवारितो पटिक्खित्तोति 
अत्थो। थेरोबाति सङ्घत्थेरोव। एत्थाति पञ्चसु उद्देसेसु । “द्वीसु वा तीसु वा विसदेसु थेरोव इस्सरो"ति अहुकथायं वुत्तत्ता 
अवत्तन्तेपि अन्तराये संखित्तेन उद्दिसितुं वट्टतीति अधिप्पायो। कत्थ वुत्तन्ति चे? “यो तत्थ भिकखु ब्यत्तो पटिबलो, 
तस्साधेय्य”'न्ति (महाव० १५५) वुत्तपाळिया अडुकथायं “यो तत्थ भिक्खु ब्यत्तो पटिबलोति एत्थ किञ्चापि दहरस्सापि 
ब्यत्तस्स पातिमोकखो अनुञ्ञातो, अथ खो एत्थ अयमधिप्पायो - सचे सङ्घत्थेरस्स पञ्च वा चत्तारो वा तयो वा 
पातिमोक्खुद्देसा नागच्छन्ति, द्रे पन अखण्डा सुविसदा वाचुग्गता होन्ति, थेरायत्तोव पातिमोक्खो। सचे पन एत्तकम्पि विसदं 
कातुं न सक्कोति, ब्यत्तस्स भिक्खुनो आयत्तोव होती"ति अत्थो वुत्तो | पाळियम्पि वुत्तमेव “तेहि, भिक्खवे, भिक्खूहि एको 
भिक्खु सामन्ता आवासा सञज्जुकं पाहेतब्बो 'गच्छ, आवुसो, संखित्तेन वा वित्थारेन वा पातिमोक्खं परियापुणित्वा 
आगच्छा'”ति (महाव० १६३)। 


४१४. उद्दिसन्ते वाति (महाव० १७२) पातिमोक्खे उद्दिसियमाने समा वा थोकतरा वा यदि आगच्छेय्युं, उददिटु 
सुउहिट्ठं, तेहि सद्भि निसीदित्वा अवसेसकं सोतब्बन्ति अत्थो। 


४१५. उद्दिटुमत्ते (महाव° १७२) वा सकलाय वा एकच्चाय वा परिसाय बुद्विताय समा वा थोकतरा वा यदि 
आगच्छेय्युन्ति सम्बन्धो । पारिसुद्धिन्ति पारिसुद्धिउपोसथं । करेय्येसन्ति करेय्य एसं, एतेसं सन्तिकेति अत्थो। बहुकाथ 
चेति अथ बहुका चे, पुन आगता बहुका चेति अत्थो,। “उद्दिस्समाने, उद्दिट्ठमत्ते एकच्चाय बुड्िताय सकलाय बुद्धिताया 'ति 
(महाव० १७२) आगतेसु सब्बविकप्पेसु पुब्बकिच्चं कत्वा पुन आदितो पट्ठाय पातिमोक्खं उद्दिसेति अत्थो। 

४१६. इतरानन्ति आगन्तुकानं। सचेतरोति सचे चातुद्दसिकोति अत्थो। समानेतरेनुवत्तन्तूति समा वा ऊना वा इतरे 
आगन्तुका पुरिमानं आवासिकानं अनुवत्तन्तूति अत्थो। सचेधिकाति आगन्तुका सचे अधिका, पुरिमा आवासिका 
अनुवत्तन्तूति अत्थो। सेसेप्ययं नयोति “ आगन्तुकानं पन्नरसो होति, आवासिकानं चातुहदसोति इतरेपि समथोका 
आगन्तुका आवासिकानं अनुवत्तन्तूतिआदिना नयेन विनिच्छयो वेदितब्बोति अत्थो। 


४१७. मूलट्ठाति आवासिका। समथोकानं आगन्तुकानं । सामग्गिं देन्तु कामतोति यदि इच्छन्ति, देन्तूति अत्थो। 
४१८. नो चे देन्ति, आगन्तुकेहि बहि गन्त्वान उपोसथो कातब्बोति अत्थो। अनिच्छाय सामग्गी देय्याति सम्बन्धो । 


४१९. “न भिक्खवे पातिमोक्खुद्देसकेन सञ्चिच्च न सावेतब्बं। यो न सावेय्य, आपत्ति दुक्कटस्सा'तिवुत्तत्ता 
(महाव० १५४) “सावेय्य सुत्त''न्ति वुत्तं । “अनुजानामि, भिक्खवे, पातिमोक्खुद्देसकेन वायमितुं कथं सावेय्यन्ति, 
वायमन्तस्स अनापत्ती”ति (महाव० १५४) वुत्तत्ता “सञ्चिच्च अस्सावेन्तस्स दुक्कट' न्ति वृत्तं । 


४२०. तथाति दुक्कटन्ति अत्थो। कल्लोति अगिलानो। पेसितोति आणत्तो। “न भिकखवे थेरेन आणत्तेन 
अगिलानेन न सम्मज्जितब्बं। यो न सम्मज्जेय्य, आपत्ति दुक्कटस्सा”तिआदि (महाव० १५९) वुत्तं 


४२९-३. इदानि पारिसुद्भिउपोसथं दस्सेतुं “सम्मज्जित्वा तिआदि वुत्तं । अञ्जलिं (महाव० १६८) पग्गय्हाति 
सम्बन्धो । तेति अवसेसा द्वे एवं समुदीरिया वत्तब्बाति अत्थो। एकंसं उत्तरासङ्गादिकरणवसेन समत्तपुब्बारम्भेन ते द्वे 
भिक्खू नवेन एवमीरिया वत्तब्बाति अत्थो। 


४२४-५. इदानि द्वीहि कत्तब्बं दस्सेतुं “द्वीसु थेरेना ति वुत्तं । 


४२६. एत्तावता अनुजानामि, भिक्खवे, चतुन्नं पातिमोक्खं उद्दिसितु”न्ति (महाव० १६८) च “अनुजानामि, 
भिक्खवे, तिण्णं पारिसुद्धिउपोसथं कातु”न्ति (महाव° १६८) च “अनुजानामि, भिक्खवे, द्विन्नं पारिसुद्धिउपोसथं 
कातु'न्ति (महाव° १६८) च वृत्तं सङ्गुपोसथञ्च पारिसुद्धिउपोसथञ्च दस्सेत्वा इदानि यत्थ एको भिक्खु विहरति, तस्स 
अनुज्ञातं अधिट्ठानुपोसथं दस्सेतुं “पुब्बकिच्च'न्तिआदिमाह । एत्थ च पुब्बकिच्चं नाम सम्मज्जनादिकंयेव। 


४२७. सङ्घुपोसथपारिसुद्धिउपोसथअधिट्ठानउपोसथानं वसेन तं तं उपोसथं यदि कयिरुन्ति सम्बन्धो । 


४२८. वग्गे (महाव० १७३) च समग्गे च “वग्गो"ति सञ्जिनो च “वग्गो नु खो, समग्गो नु खो"ति एवं विमतिस्स 
च दुक्कटं, “नस्सन्तेते विनस्सन्तेते, को तेहि अत्थो"ति एवं अनागतानं भिक्खूनं अत्थिभावं जत्वा भेदाधिप्पायेन उपोसथं 
करोतो थुल्लच्चयं होतीति अत्थो। तदुभयेपि “समग्गो”ति सञ्जिनो अनापत्ति। 


४२९-४३०. सेससहधम्मिका नाम भिवखुं ठपेत्वा अवसेसा चत्तारो। अभब्बस्साति एत्थ पण्डकथेय्यसंवासक 
तित्थियपक्कन्तक तिरच्छानगत मातुघातक पितुघातक अरहन्तघातक भिक्खुनिदूसक सङ्घभेदक 
लोहितुप्पादकउभतोब्यञ्जनका अभब्बा गहिता । एत्थ पन नागमाणवकादयो तिरच्छानगतपक्खिकाति वेदितब्बा । एतेसं 
निसिन्नपरिसायञ्च पातिमोक्खं न उद्दिसेति सम्बन्धो । 

तथाति यो पन सङ्घो सभागापत्तिको, सोपि न उद्दिसे, परिवुत्थेन छन्देनपि न उद्दिसेति अत्थो। एत्थ पन चतुब्बिधं 
पारिवासियं परिसपारिवासियं रत्तिपारिवासियं छन्दपारिवासियं अज्झासयपारिवासियन्ति। 


एत्थ पन भिक्खू केनचिदेव करणीयेन सन्निपतिता मेघादीहि उपहुता “अनोकासा मयं, अञ्ञत्र गच्छामा”ति छन्दं 
अविस्सज्जेत्वाव उदुहन्ति । इदं परिसपारिवासियं। किञ्चापि परिसपारिवासियं, छन्दस्स पन अविस्सद्गत्ता कम्मं कातुं 
वड़ति। 


पुनपि भिक्खूनं “उपोसथादीनि करिस्सामा"ति रत्ति सन्निपतित्वा धम्मं सुणन्तानंयेव अरुणो उग्गच्छति। सचे 
““चातुइसिकं करिस्सामा”ति निसिन्ना, “पन्नरसो”ति कातुं वट्टति सचे पन्नरसिकं कातुं निसिन्ना, पाटिपदे अनुपोसथे 
उपोसथं कातुं न वट्टति, अञ्ञं पन सङ्घकिच्चं कातुं वट्टति । इदं रत्तिपारिवासियं नाम। 


पुन भिक्खू “यंकिञ्चिदेव अब्भानादिकम्मं करिस्सामा"ति सन्निपतिता होन्ति, तत्रेको नक्खत्तपाठको एवं वदति 
“अज्ज नक्खत्तं दारुण" न्ति, ते तस्स वचनेन छन्दं विस्सज्जेत्वा तत्थेव निसिन्ना होन्ति। अथञ्जो आगन्त्वा “कि 
नक्खत्तेन, करोथा”ति वदति । इदं छन्दपारिवासियञ्चेव अज्झासयपारिवासियञ्च। तस्मिं पारिवासिये पुन 
छन्दपारिसुद्धि अनानेत्वा कम्मं कातुं न वट्टति। इदं सन्धाय “छन्देन परिवुत्थेना' ति वुत्तं । 


४३९. आपन्नमापत्ति (महाव° १६९; महाव० अट्ठ ० १६९) अदेसयित्वान वा “अहं, आवुसो, इत्थन्नामाय 
आपत्तिया वेमतिको, यदा निब्बेमतिको भविस्सामि, तं आपत्ति पटिकरिस्सामी"ति वत्वा विमतिं अनाविकत्वान वा “न 
च भिक्खवे अनुपोसथे उपोसथो कातब्बो अञ्ञत्र सङ्घसामग्गिया”ति (महाव० १८३) वुत्तत्ता अनुपोसथेपि वा कातुं न च 
कप्पतीति अत्थो। 


४३२. “न च भिक्खवे तदहुपोसथे सभिक्खुका आवासा अभिक्खुको आवासो वा अनावासो वा गन्तब्बो अञ्ञत्र 
सङ्घेन अञ्ञत्र अन्तराया'ति (महाव० १८१) वुत्तत्ता “ अट्रितोपोसथावासा”ति (महाव० अट्ठ० १८१) वुत्तं। न वजे न 
गच्छे। अधिट्टातुं सीममेव वाति सचे विहारे उपोसथं करोन्ति, उपोसथाधिट्टानत्थं सीमापि नदीपि न गन्तब्बा। सचे पनेत्थ 
कोचि भिक्खु होति, तस्स सन्तिकं गन्तुं वड्टति। विस्सदट्ठउपोसथापि आवासा गन्तुं वट्टति, एवं गतो अधिट्ठातुम्पि लभतीति। 
उपोसथविनिच्छयो। 


उपोसथनिद्देसवण्णना निद्टिता। 
४५. पवारणानिदेसवण्णना 


४३३. “अनुजानामि, भिक्खवे, पञ्चन्नं सङ्गे पवारेतु'`न्ति (महाव० २१५) वुत्तत्ता “सेसा सङ्घप्पवारणा ति 
(महाव० २१५ आदयो) वुत्ता। 


४३४. अज्ज पवारणाति एत्थ (महाव° २१५ आदयो) पन चातुद्दसिकाय पवारणाय “अज्ज पवारणा चातुद्दसी”ति 
पुब्बकिच्चं कातब्बं, पन्नरसियं “अज्ज पवारणा पन्नरसी”ति। 


४३७. थेरेसु उक्कुटिकं निसज्ज पवारेन्तेसु सयं पन नवो याव पवारेति, ताव उक्कुटिकोब अच्छतूति अत्थो। “न 

भिक्खवे थेरेसु उक्कुटिकं निसिन्नेसु पवारयमानेसु आसनेसु अच्छितब्बं। यो अच्छेय्य, आपत्ति दुक्कटस्स। 
अनुजानामि, भिक्खवे, तदमन्तरा उक्कुटिकं निसीदितुं, याव पवारेति, पवारेत्वा आसने निसीदितु''न्ति (महाव० २११) हि 
वुत्तं । 

४४०-२. एवं तेवाचिकप्पवारणं दस्सेत्वा इदानि द्रेवाचकएकवाचिकसमानवस्सिकप्पवारणासु कत्तब्बं दस्सेतुं 
“दानेना तिआदिमाह । तत्थ दानेनाति दानेन वा। धम्मसाकच्छाति इमिना धम्मकथासुत्तसङ्गायनाविनयविनिच्छयादयो 


गहिता। दानेन वा धम्मसाकच्छाय वा कलहेन वा रत्तिया खेपितभावतो तेवाचकाय ओकासे असति दसविधे वा अन्तराये 
अनुरूपतो उत्ति ठपेत्वा पवारेय्याति सम्बन्धो । 


इदानि यथानुरूपतो जत्ति ठपिता, तं दस्सेतुं “सुणातु मे तिआदिमाह | यथाठपितञत्तियाति एत्थ 
सब्बसङ्गाहिकाचेजत्तिठपिता, तेवाचिकद्रेवाचकएकवाचिकानं वसेन पवारेतब्बं, समानवस्सिकप्पवारणाव एका न वद्टति। 
सचे “सङ्घो तेबाचिकं पवारेय्या”ति ठपिता, तेबाचिका एव वट्टति, द्रेवाचिकादयो न वट्टन्ति। “द्वेवाचिकं पवारेय्या”ति वृत्ते 
द्रेवाचिकञ्च तेवाचिकञ्च वटति, एकवाचिकसमानवस्सिका न वट्टन्ति । “एकवाचिकं पवारेय्या”ति वुत्ते पन 
समानवस्सिकं ठपेत्वा सेसा वट्टन्ति । “समानवस्सिक'न्ति पन वृत्ते सब्बं वट्टतीति। आदिके चेत्थ आहरेति एत्थ 
पवारणायपि पुब्बे उपोसथे वुत्ते “यदि समा आगच्छेय्यु”न्तिआदिके वारे आहरेति अत्थो। 


४४३. इदानि वत्तब्बं सन्धाय “एव” न्ति वुत्तं। तिवग्गो च चतुवग्गो च तिचतुवग्गो। 


४५०. “न भिक्खवे सापत्तिकेन पवारेतब्बं। यो पवारेय्य, आपत्ति दुक्कटस्सा”ति (महाब० २३५) वुत्तत्ता 
सापत्तिकेनपि वेमतिकेनपि पवारियमाने आपत्ति सरन्तेनपि उपोसथे वुत्तनयेन पटिपज्जितब्बं। “वग्गे समग्गे वग्गोति- 
सञ्जिनो विमतिस्स वा"तिआदिगाथातो पट्ठाय याव “अन्तरायं व सङ्घं वा-धिट्टातुं सीममेव वा”ति अवसानगाथा, ताव 
सेसा उपोसथे वृत्ता गाथायोति अधिप्पेता। 


४५९. पवारिते चाति (महाव० २१३ आदयो) पठमपवारणाय सङ्घम्हि पवारितेति अधिप्पायो । एत्थ अवुत्थोति 
पच्छिमिकाय उपगतो अपरिनिड्टितत्ता “अवुत्थो'ति वुच्चति। 


४५२. चातुमासिनीति कत्तिकपुण्णमी । एत्थ वुत्थवस्सा नाम पच्छिमिकाय उपगता। पवारणाविनिच्छयो। 
पवारणानिद्देसवण्णना निट्टिता । 
४६. संवरनिद्देसवण्णना 


४५३. चक्खुसोतादिभेदेहीति (दी० नि० १.२१३, ४५४; म० नि० १.४११; अ० नि० ४.१९८; ध० स० १३५२- 
१३५४; महानि० १९६) चक्खुसोतघानजिव्हाकायमनसङ्कातेहि छहि इन्द्रियेहीति अत्थो। रूपसद्दादिगोचरेति 
रूपसह्दगन्धरसफोुब्बधम्मसङ्घातेसु छसु गोचरेसूति अत्थो। एत्थ पन हत्थपादहसितकथितविलोकितादिभेदं सुभाकारं 
गहेत्वा अयोनिसो मनसि करोन्तस्स अभिज्झा उप्पज्जति । “अनत्थं मे अचरि, चरति, चरिस्सतीतिआदिना (परि० अट्ठु० 
३२९) नयेन पटिघनिमित्तं गहेत्वा अयोनिसो मनसि करोन्तस्स ब्यापादो उप्पज्जति। एत्थ पन इत्थिपुरिसनिमित्तं वा 
सुभनिमित्तादिकं किलेसवत्थुभूतं निमित्तं अग्गण्हित्वा दिट्ठे दिट्टमत्तादिना पटिपज्जित्वा असुभनिमित्ते योनिसो मनसिकारं 

बहुलीकरोन्तस्स अभिज्झाय पहानं होति। “अनत्थं मे अचरि, तं कुतेत्थ लब्भा''तिआदिना वा मेत्ताभावनादिवसेन 
वा योनिसो मनसि करोन्तस्स ब्यापादप्पहानं होति । एवमिदं सङ्घेपतो रूपादीसु 
किलेसानुबन्धनिमित्तादिग्गाहपरिवज्जनलक्खणं इन्द्रियसंवरसीलन्ति वेदितब्बं 


४५ वनिग्गण्हेय्याति निवारेय्य। 
“यानि सोतानि लोकस्मिं। (अजिताति भगवा,) 
सति तेसं निवारणं । 
सोतानं संवरं बूमि । 
पञ्ञायेते पिधिय्यरे "ति --॥ (सु० नि० १०४१)। 


वृत्तत्ता “सतिमा सम्पजानो वा ति वृत्तं। एत्थ पन चतुब्बिधं सम्पजञ्जं सात्थकसप्पायगोचरअसम्मोहवसेन । 
संवरविनिच्छयो। 


संवरनिद्देसवण्णना निद्टिता। 
४७. सुद्धिनिद्वेसवण्णना 


४५५. देसना संवरो एट्टि, पच्चवेक्खण भेदतोति (पारा० अट्ट० २.५८५; विसुद्धि० १.१९) देसनासुद्धि संवरसुद्धि 
परियेट्टिसुद्धि पच्चवेक्खणसुद्धीति एवं चतुब्बिधा सुद्धीति अत्थो। इदानि ताहि सुद्धीहि विसुज्झनके दस्सेतुं 
“पातिमोक्खसंवरसम्मत' न्तिआदिमाह। 


४५६. “पुन एवं न करिस्स' न्ति चित्ताधिट्ठानसंवरा यस्मा सुज्झति इन्द्रियसंवरो, तस्मा इन्द्रियसंवरो 
““संवरसुद्धी ति वृत्तोति सम्बन्धो । 


४५७. पहायानेसनन्ति अनेसनं पहाय धम्मेन उप्पादेन्तस्स पच्चयेति पाठसेसो। 


३० नि० ६.५८) च एवं चतूसुपि पच्चयेसु यथावुत्तपच्चवेक्खणसुज्झनाति अत्थो। एत्थ पन दुविधं पच्चवेक्खणं 
पटिलाभकाले च परिभोगकाले च। पटिलाभकाले हि धातुवसेन वा पटिक्कूलवसेन वा पच्चवेक्खित्वा ठपितचीवरादीनि 
ततो उत्तरि परिभुञ्जन्तस्स अनवज्जोव परिभोगो, परिभोगकालेपि। सुद्धिविनिच्छयो। 


सुद्धिनिद्ेसवण्णना निट्टिता। 
४८. सन्तोसनिहेसवण्णना 


४५९. “चत्तारिमानि, भिक्खवे, अप्पानि चेव सुलभानि च, तानि च अनवज्जानि। कतमानि चत्तारि? पंसुकूलं, 
भिक्खवे, चीवरानं अप्पञ्च सुलभञ्च, तञ्च अनवज्जं | पिण्डियालोपो, भिकखवे, भोजनानं अप्पञ्च सुलभञ्च, तञ्च 
अनवज्जं। रुक्खमूलं, भिक्खवे, सेनासनानं अप्पञ्च सुलभञ्च, तञ्च अनवज्जं। पृतिमुत्तभेसज्जं, भिक्खवे, भेसज्जानं 

अप्पञ्च सुलभञ्च, तञ्च अनवज्जं । इमानि खो, भिक्खवे, चत्तारि अप्पानि चेव सुलभानि च, तानि च 
अनवज्जानी”ति (अ० नि० ४.२७; इतिवु० १०१) वचनतो “अप्पेना”तिआदि वुत्तं । 


सन्तुट्ठीति एत्थ यथालाभयथाबलयथासारुप्पसन्तोसानं वसेन एकेकस्मिं पच्चये तयो तयो कत्वा चतूसु पच्चयेसु 
द्वादस सन्तोसा होन्ति । मत्तञ्ञूति एत्थ (म० नि० अट्ठ० १.४२२; सं० नि० अट्टः ३.४.२३९; ० नि० अट्ट? २.३.१६; 
इतिवु० अट्टः २८; ध० स० अट्ट० १२४-१३४) चत्तारो मत्ता परियेसनमत्ता पटिग्गहणमत्ता परिभोगमत्ता 
विस्सज्जनमत्ताति । इतरीतरेन यापेन्तो सुभरो नाम | सन्तोसविनिच्छयो। 


सन्तोसनिद्देसवण्णना निट्टिता। 
४९. चतुरारक्खनिद्देसवण्णना 


४६१-२. असुभन्ति असुभभावना । इमे चत्तारो चतुरारक्खा नामाति अधिप्पायो। इदानि ते दस्सेतुं 
“आरकत्तादिना तिआदिमाह। आरकत्तादिनाति एत्थ आरकत्ता, अरीनं अरानञ्च हतत्ता, पच्चयादीनं अरहत्ता, 
पापकरणे रहाभावाति इमेहि ताव चतूहि कारणेहि सो भगवा अरहन्ति अनुस्सरितब्बोति अत्थो। वृत्तञ्हेतं - 


“आरकत्ता हतत्ता च, किलेसारीन सो मुनि। 
हतसंसारचक्कारो, पच्चयादीन चारहो। 
न रहो करोति पापानि, अरहं तेन वुच्चती 'ति॥ (पारा० अट्टु० १.१; विसुद्धि० १.१३०) | 


भगवा पन सब्बकिलेसेहि सुविदूरविदूरे ठितो मग्गेन सबासनकिलेसानं हतत्ता, तस्मा “आरकत्ता अरह न्ति वुत्तो । 
वुत्तञ्हेतं - 


“सो ततो आरका नाम। 

यस्स येनासमङ्गिता। 

असमङ्गी च दोसेहि, 

नाथो तेनारहं मतो"ति॥ (विसुद्भि० १.१२५) । 


भगवता पन सब्बकिलेसारयो हता, तस्मा ““अरीनं हतत्तापि अरह' न्ति वुत्तो। वुत्तञ्हेतं - 


“यस्मा रागादिसङ्घाता, सब्बेपि अरयो हता। 
पञ्जासत्थेन नाथेन, तस्मापि अरहं मतो"ति॥ (विसुद्धि० १.१२६) । 


यं पनेतं अविज्जाभवतण्हामयनाभिपुञ्जाभिसङ्घारअपुञ्जाभिसङ्घारआनेञ्जाभिसङ्कारारं जरामरणनेमि 
“आसवसमुदया अविज्जासमुदयो"ति (म० नि० १.१०३) वचनतो आसवसमुदयमयेन अक्खेन विज्झित्वा तिभवरथे 
योजितं अनादिकालप्पवत्तं संसारचक्कं, तस्स भगवतो बोधिरुक्खमूले सम्मप्पधानवीरियपादेहि चतुपारिसुद्धिसीलपथवियं 
पतिट्टाय सद्भाहत्थेन कम्मकखयकरजाणफरसुं गहेत्वा सब्बे अरा हता। तस्मा “अरानं हतत्ता अरह“न्ति वृत्तो। वुत्तञ्हेतं - 

“अरा संसारचक्कस्स, हता जाणासिना यतो। 
लोकनाथेन तेनेस, अरहन्ति पवुच्चती 'ति॥ (विसुद्धि० १.१२८) । 


अग्गदकिखिणेय्यत्ता चीवरादीनं पच्चयानं उत्तमपूजाय च युत्तो भगवा, तस्मा “पच्चयादीनं अरहत्ता च अरह''न्ति 
बुच्चति। वुत्तञ्हेतं - 


““पूजाविसेसं सह पच्चयेहि, 

यस्मा अयं अरहति लोकनाथो । 

अत्थानुरूपं अरहन्ति लोके, 

तस्मा जिनो अरहति नाममेत''न्ति॥ (विसुद्धि० १.१२९) । 


यथा लोके केचि पण्डितमानिनो असिलोकभयेन रहो पापानि करोन्ति, तथा भगवा कदाचिपि न करोति, तस्मा 
“पापकरणे रहाभावा च अरह "न्ति वुच्चति । वुत्तञ्हेतं - 


“यस्मा नत्थि रहो नाम, पापकम्मेसु तादिनो। 
रहाभावेन तेनेस, अरहं इति विस्सुतो"ति॥ (विसुद्धि० १.१३०) - 


एवं आरकत्तादिना अरहन्ति भावेतब्बं । 


सम्मा सामञ्च सब्बधम्मानं बुद्धत्ता पन सम्मासम्बुद्धो । सम्माति ञायेनेव, अभिञ्जेय्ये धम्मे अभिञ्जेय्यतो परिञ्जेय्ये 
धम्मे परिञ्ञेय्यतो पहातब्बे धम्मे पहातब्बतो सच्छिकातब्बे धम्मे सच्छिकातब्बतो भावेतब्बे धम्मे भावेतब्बतो एवाति 
अत्थो। सामञ्चाति अत्तनाव। वुत्तञ्हेतं - 


“अभिज्जेय्यं अभिञ्ञातं, भावेतब्बञ्च भावितं । 
पहातब्बं पहीनं मे, तस्मा बुद्धोस्मि ब्राह्मणा”ति॥ (म° नि० २.३९९; सु० नि० ५६३)। 


“इतिपि सो भगवा अरहं सम्मासम्बुद्धो विज्जाचरणसम्पन्नो सुगतो लोकविदू अनुत्तरो पुरिसदम्मसारथि 
सत्थादेवमनुस्सानं बुद्धो भगवा"ति एवं वुत्ते नवभेदे भगवतो गुणे या पुनप्पुनं उप्पज्जनतो सतियेव अनुस्सति, 
पवत्तितब्बट्ठानम्हियेव वा पवत्तत्ता सद्भापब्बजितस्स कुलपुत्तस्स अनुरूपा सतीति अनुस्सति, बुद्धं आरब्भ उप्पन्ना 
अनुस्सति बुद्धानुस्सति, या एवं नवविधेन पवत्ता सति, सा बुद्धानुस्सति नामाति अत्थो। सब्बाकारेन पन आचरियेन 
बुद्धघोसेन बुद्धानुस्सति विसुद्धिमग्गे (विसुद्धि० १.१२३ आदयो) वृत्ता, अत्थिकेन पन ततो पच्चासीसितब्बा । 


४६३-४. चतुरारक्खाय सायंपातं भावेतब्बत्ता मेत्ताभावनं दस्सेन्तेन थेरेन सब्बत्थककम्मट्ठानभावनावसेन 
दस्सिताति वेदितब्बा। इतरथा “अत्तानं उपमं कत्वा, न हनेय्य न घातयेति (ध० प° १२९-१३०) वचनतो सब्बपठमं “अहं 
सुखितो होमि, अवेरोतिआदिना नयेन भावेत्वाव अत्तनि चित्तं निपरिबन्धमानं कत्वा पच्छा आचरियुपज्झायादीसु कमेन 
भावेतब्बा। अत्तनि पन अप्पना न होति। गोचरगामम्हि इस्सरे जनेति सम्बन्धो । तत्थाति (पारा० अट्ट० २.१६५) 
गोचरगामे। सीमट्टसङ्घतो पट्टाय परिच्छिज्ज परिच्छिज्जाति अत्थो। एवं मेत्तं भावेन्तो भिकखुसङ्गे मेत्ताय सहवासीनं 
मुदुचित्तं जनेति, अथस्स सुखसंवासता होति। सीमट्टुकदेवतासु मेत्ताय मुदुकतचित्ताहि देवताहि धम्मिकाय रक्खाय 

सुसंविहितरक्खो होति। गोचरगामम्हि इस्सरजने मत्ताय मुदुकतचित्तसन्तानेहि इस्सरेहि धम्मिकाय रक्खाय 
सुरक्खितपरिक्खारो होति । तत्थ मनुस्से मेत्ताय पसादितचित्तेहि तेहि अपरिभूतो हुत्वा विचरति । सब्बसत्तेसु मेत्ताय सब्बत्थ 
अप्पटिहतचारो होति। 


४६५-६. वण्णतो च सण्ठानतो च ओकासतो च दिसतो च परिच्छेदतो च केसादिकोद्ठासे ववत्थपेत्वाति सम्बन्धो। 
एत्थ वण्णतोति (विसुद्भि० १.११०) केसादीनं वण्णतो। सण्ठानतोति तेसंयेव सण्ठानतो। ओकासतोति “अयं कोट्ठासो 
इमस्मिं नाम ओकासे पतिद्टितो”ति एवं तस्स तस्स ओकासतो। दिसतोति इमस्मिं सरीरे नाभितो उद्धं उपरिमा दिसा, अधो 
हेड्टिमा दिसा, तस्मा “अयं कोड्रासो इमिस्सा नाम दिसाया”ति दिसा ववत्थपेतब्बा | परिच्छेदतोति सभागपरिच्छेदतो 
विसभागपरिच्छेदतोति द्वे परिच्छेदा । तत्थ “अयं कोद्रासो हेड्ठा च उपरि च तिरियञ्च इमिना नाम परिच्छेदो''ति एवं 
सभागपरिच्छेदो वेदितब्बो। केसा न लोमा, लोमा न केसा”ति एवं अमिस्सकवसेन विसभागपरिच्छेदो। 


एवं पञ्चहि आकारेहि ववत्थानाकारं दस्सेत्वा इदानि मनसि करोन्तेन एवं मनसि कातब्बन्ति तं दस्सेतुं 
“अनुपुब्बतो तिआदिमाह | तत्थ अनुपुब्बतोति सज्झायकरणकालतो पट्टाय “केसा नखा"ति एवं एकन्तरिकाय वा 
““लोमा केसा ति एवं उप्पटिपाटिया वा न मनसि कातनब्बं, अथ खो “केसा लोमा”तिआदिना नयेन अनुपटिपाटिया मनसि 
कातब्बं, अनुपटिपाटिया मनसि करोन्तेनापि नातिसीघं नातिसणिकं मनसि कातनब्बं, बहिद्धा पुथृत्तारम्मणे चेतसो विक्खेपो 
पटिबाहितब्बो। “पण्णत्ति समतिक्कम्म, मुञ्चन्तस्सानुपुब्बतो "ति पाठो गहेतब्बो। एवञ्हि सति भावनाक्कमेन अत्थो 
सुविञ्ेय्यो होति। “केसा लोमा"तिआदिपञ्जत्ति अमनसिकत्वा पटिक्कूलभावेन एवं चित्तं ठपेतब्बं । 
मुञ्चन्तस्सानुपुब्बतोति यो यो कोट्ठासो आपाथं नागच्छति, तं तं अनुपुब्बतो मुञ्चन्तस्साति अत्थो। 


४६७. इदानि यथा पटिक्कूलमनसिकारो कातब्बो, तं दस्सेतुं “वण्णआसयसण्ठानातिआदिमाह | एतेहि 
बण्णादीहि कोट्ठासेहि पटिक्कूलाति भावनाति सम्बन्थो। एत्थ (विभ० अट्ट० ३५६; विसुद्धि० १.१७८) केसा ताव 
बण्णतोपि पटिक्कूला। तथा हि यागुभत्तादीसु केसवण्णं किञ्चि दिस्वा जिगुच्छन्ति। सण्ठानतोपि पटिक्कूला । तथा हि रत्ति 
भुञ्जन्ता केससण्ठानं मकचिवाकादिकं छुपित्वा जिगुच्छन्ति । तेलमक्खनादिविरहितानञ्च अग्गिम्हि पक्खित्तानञ्च गन्धो 
अतिविय पटिक्कूलोति गन्धतोपि पटिक्कूला । असुचिट्ठाने जातसूपेस्यपण्णं विय 
पुब्बलोहितमुत्तकरीसपित्तसेम्हादिनिस्सन्देन जातत्ता आसयतोपि पटिक्कूला। गूथरासिम्हि उद्टिकण्णिकं विय 
एकतिसकोट्टासरासिम्हि जातत्ता ओकासतोपि पटिक्कूला | उद्भुमातकं विनीलकं विपुब्बकं विच्छिद्दक विक्खायितकं 
विक्खित्तकं हतविक्खित्तकं लोहितकं पुळवकं अड्टिकन्ति इमेसु उद्धुमातकादीसु वत्थूसु असुभाकारं गहेत्वा पवत्ता भावना 
वा असुभं नामाति अत्थो। 


४६८. यं पनेतं अरहन्तानं वटुदुकखसमुच्छेदसङ्घातं समुच्छेदमरणं (विसुद्धि० १.१६७), सङ्घारानं खणभङ्ग सङ्घातं 
खणिकमरणं, “रुक्खो मतो, लोहं मत''न्तिआदि सम्मुतिमरणञ्च, न तं इध अधिप्पेतं । इध पन मरणन्ति 
एकभवपरियापन्नस्स जीवितिन्द्रियस्स उपच्छेदो अधिप्पेतो। तम्पि कालमरणं अकालमरणन्ति दुविधं होति। तत्थ 
कालमरणं पुञ्ञजक्खयेन वा आयुक्खयेन वा उभयक्खयेन वा होति, अकालमरणं उपपीळकउपच्छेदककम्मवसेन । “मरणं 
मे भविस्सती"ति वा “जीवितं उच्छिज्जिस्सती"ति वा “मरणं मरण'न्ति वा योनिसो भावयित्वानाति सम्बन्धो । 


४६९-७०. यस्स पन एत्तावता उपचारज्झानं न उप्पज्जति, तेन वधकपच्चुपट्ठानतो सम्पत्तिविपत्तितो उपसंहरणतो 
कायबहुसाधारणतो आयुदुब्बलतो अनिमित्ततो अद्भानपरिच्छेदतो खणपरित्ततोति इमेहि अट्ठहि आकारेहि मरणं 

अनुस्सरितब्बं, इदानि ते दस्सेतुं “वधकस्सेवुपट्ठान ˆ न्तिआदिमाह । असिं उक्खिपित्वा सीसं छिन्दितुं ठितवधको 
विय मरणं पच्चुपड्टितमेवाति भावना मरणस्सति नामाति सम्बन्धो । एवं सब्बत्थ। सब्बं आरोग्यं ब्याधिपरियोसानं, सब्बं 
योब्बनं जरापरियोसानं, सब्बं जीवितं मरणपरियोसानं, तस्मा “अयं योब्बनादिकायसम्पत्ति तावदेव सोभति, याव 
मरणसङ्काता विपत्ति न भविस्सती "ति एवमादिना सम्पत्तिविपत्तितो च, सत्तहाकारेहि उपसंहरणतो मरणं अनुस्सरितब्बं 
यसमहत्ततो पुञ्ञमहत्ततो थाममहत्ततो इद्भिमहत्ततो पञ्ञामहत्ततो पच्चेकबुद्धतो सम्मासम्बुद्धतोति । तत्थ “इदं मरणं नाम 
महायसानं महापरिवारानं महासम्मतमन्धातादीनम्पि उपरि पतति, किमङ्गं पन मय्हं उपरि न पतिस्सती”ति एवं यसमहत्ततो, 


“जोतिको जटिलो उग्गो, 
मेण्डको अथ पुण्णको । 

एते चञ्जे च ये लोके, 
महापुञ्ञाति विस्सुता । 

सब्बे मरणमापन्ना, 

मादिसेसु कथाव का“ति॥ - 


एवं पुञ्जमहत्ततो, 


“वासुदेवो बलदेवो, भीमसेनादयो महा। 
बला मच्चुवसं पत्ता, मादिसेसु कथाव का ति॥ - 


एवं थाममहत्ततो, 


“महामोग्गल्लानादीनं महिद्भिकानम्पि उपरि पतति, मादिसेसु कथाव का"ति एवं इद्भिमहत्ततो, “सारिपृत्तावीनं 
महापञ्ञानम्पि उपरि पतति, मादिसेसु कथाव का“ ति एवं पञ्जामहत्ततो। एवं इतरेसम्पि पच्चेकबुद्धसम्मासम्बुद्भधानम्पि 
महन्तभावं चिन्तेत्वा “तेसम्पि उपरि मरणं पतति, किमङ्गं पन मय्हं उपरि न पतिस्सती 'ति एवं उपसंहरणतो च, अयं 
कायो बहुसाधारणो अज्झत्तिकानंयेव अनेकसतानं रोगानं बाहिरानं अहिविच्छिकादीनञ्चा'ति कायबहुसाधारणतो च, 
“अस्सासपस्सासपटिबद्धं जीवित" न्तिआदिना नयेन आयुदुब्बलतो च, 


“जीवितं ब्याधि कालो च, 

देहनिक्खेपनं गति। 

पञ्चेते जीवलोकस्मिं। 

अनिमित्ता न नायरे"ति॥ (सं० नि० अट्ठ० १.१.२०; जा० अट्टु० २.२.३४) - 


एवं कालववत्थानस्स अभावतो च, “यो, भिक्खवे, चिरं जीवति, सो वस्ससतं जीवति अप्पं वा भिय्यो”ति (सं० नि० 
१.१४५) वृत्तत्ता एवमादिना नयेन अद्धानस्स परिच्छेदाच भावना मरणस्सति नामाति अत्थो। खणपरित्ततो च मरणस्सति 


भावेतब्बा । 


“जीवितं अत्तभावो च, 

सुखदुक्खा च केवला। 
एकचित्तसमायुत्ता, 
लहु सो वत्तते खणो”ति॥ (विसुद्धि० १.१७६) - 


हि वुत्तं । चतुरारक्खविनिच्छयो । 
चतुरारक्खनिद्देसवण्णना निड्टिता। 
५०. विपस्सनानिद्देसवण्णना 


४७९-२. नामरूपं परिग्गय्हाति एत्थ (विसुद्धि° २.६६२ आदयो) नामरूपपरिग्गहं कातुकामेन ताव ठपेत्वा 
नेवसञ्जानासञ्ञजायतनं अवसेसेसु यं किञ्चि झानं समापज्जित्वा वुद्ठाय वितक्कादीनि झानङ्गानि च तंसम्पयुत्ते च 
फस्सादयो धम्मे लक्खणरसपच्चुपट्ठानपदट्टानवसेन परिच्छिन्दित्वा “सब्बमेतं आरम्मणाभिमुखं नमनतो नमनड्ठेन 
नाम” न्ति बवत्थपेतब्बं । ततो तस्स पच्चयं परियेसन्तो “हदयवत्थुं निस्साय वत्तती"ति पस्सति, पुन वत्थुस्स पच्चयभूतानि 
च उपादारूपानि च पस्सित्वा “इदं सब्बं रुप्पनतो विकारापत्तितो रूप" न्ति परिग्गण्हाति। पुन तदुभयं “नमनलक्खणं नामं, 
रुप्पनलक्खणं रूप”न्ति एवं सङ्घेपतो नामरूपं ववत्थपेति। इदं सब्बं समथयानिकवसेन वुत्तं । विपस्सनायानिको पन 
चतुधातुववत्थानमुखेन भूतुपादायरूपानि परिच्छिन्दित्वा “सब्बमेतं रुप्पनतो रूप"न्ति पस्सति। ततो एवं परिच्छिन्नरूपस्स 
चक्खादीनि निस्साय पवत्तमाना अरूपधम्मापि आपाथमागच्छन्ति। ततो सब्बेपि ते अरूपधम्मे नमनलक्खणेन एकतो 
कत्वा “एतं नाम"'न्ति पस्सति। सो “इदं नामं, इदं रूप” न्ति द्वेधा ववत्थपेति । एवं बवत्थपेत्वा “नामरूपतो उद्धं अञ्जो 
सत्तो वा पुग्गलो वा पोसो वा देवो वा ब्रह्मा वा नत्थी”ति पस्सति। 


यथाहि अङ्गसम्भारा, होति सद्दो रथो इति। 
एवं खन्धेसु सन्तेसु, होति सत्तोति सम्मुति॥ (सं० नि० १.१७१) । 


एवमेव पञ्चसु उपादानक्खन्धेसु सति सत्तो, पुग्गलोति वा बोहारमत्तो होतीति एवमादिना नयेन नामरूपानं 
याथावदस्सनसङ्कातेन दिट्टिविसुद्भिभूतेन जाणेन नामरूपं परिग्गय्हाति अत्थो। 


ततो तस्स च पच्चयन्ति पुन तस्स नामरूपस्स पच्चयं परिग्गय्हाति अत्थो। वुत्तनयेन नामरूपं परिग्गण्हित्वा “को नु 
खो इमस्स हेतू "ति परियेसन्तो अहेतुवादविसमहेतुवादेसु दोसं दिस्वा रोगं दिस्वा तस्स निदानसमुट्टानं परियेसन्तो वेज्जो 
विय तस्स हेतुञ्च पच्चयञ्च परियेसन्तो अविज्जा तण्हा उपादानं कम्मन्ति इमे चत्तारो धम्मे नामरूपस्स उप्पादपच्चयत्ता 
“हेतू”ति च आहारं उपत्थम्भनस्स पच्चयत्ता “पच्चयो"ति च पस्सति। “इमस्स कायस्स अविज्जादयो तयो धम्मा माता 
विय दारकस्स उपनिस्सया होन्ति, कम्मं पिता विय पुत्तस्स जनकं, आहारो धाति विय दारकस्स सन्धारको”ति एवं 
रूपकायस्स पच्चयपरिग्गहं कत्वा पुन “चक्खुञ्च पटिच्च रूपे च उप्पज्जति चक्खुविञ्ञाण”न्तिआदिना (सं० नि० 
२.४३) नयेन नामकायस्सपि हेतुपच्चयं परिग्गण्हाति । 


एवं परिग्गण्हन्तो “अतीतानागतापि धम्मा एवमेव पवत्तन्ती”ति सन्निट्ठानं करोति। तस्स या सा पुब्बन्तं आरब्भ 


“अहोसिं नु खो अहं अतीतमद्धानं, न नु खो अहोसिं, कि नु खो, कथं नु खो, किं हुत्वा किं अहोसिं नु खो अहं 
अतीतमद्भान'न्ति पञ्चविधा विचिकिच्छा वुत्ता, यापि अपरन्तं आरब्भ “भविस्सामि नु खो अहं अनागतमद्धानं, न नु खो, 

कि नु खो, कथं नु खो, कि हुत्वा कि भविस्सामि नु खो अहं अनागतमद्भान'न्ति पञ्चविधा वुत्ता, यापि एतरहि वा 
पन पच्चुप्पन्नं अद्धानं आरब्भ “अज्झत्तं कथंकथी होति, अहं नु खोस्मि, नो नु खोस्मि, कि नु खोस्मि, कथं नु खोस्मि, अयं 
नु खो सत्तो कुतो आगतो, सो कुहिं गामी भविस्सती"ति छब्बिधा विचिकिच्छा वुत्ता, ता सब्बापि पहीयन्ति। एवं 
पच्चयपरिग्गहणेन तीसु अद्भासु कङ्कं वितरित्वा ठितं जाणं ““कङ्लावितरणविसुद्धीतिपि “धम्मद्ठितिआण''न्तिपि 
““सम्मादस्सन' न्तिपि वुच्चति । 


एत्थ पन तिस्सो लोकियपरिञ्ञा जातपरिञ्ञा तीरणपरिञ्ञा पहानपरिञ्ञाति । तत्थ “रुप्पनलक्खणं रूपं, 
वेदयितलक्खणा वेदना'ति एवं तेसं तेसं धम्मानं पच्चत्तलक्खणसल्लवखणवसेन पवत्ता पञ्जा जातपरिञ्ञानाम। “रूपं 
अनिच्चं, वेदना अनिच्चा'तिआदिना तेसंयेव धम्मानं सामञ्जलक्खणं आरोपेत्वा लवखणारम्मणिकविपस्सनापञ्ञा 
तीरणपरिञ्ञा नाम । तेसु एवं पन धम्मेसु निच्चसञ्जादिपजहनवसेन पवत्ता लक्खणारम्मणिकविपस्सना पहानपरिञ्ञा 
नाम । तत्थ सङ्घारपरिग्गहतो पट्ठाय याव पच्चयपरिग्गहा जातपरिञ्ञजाय भूमि। कलापसम्मसनतो पट्ठाय याव 
उदयब्बयानुपस्सना तीरणपरिञ्ञाय भूमि। भङ्गानुपस्सनतो पड्ठाय पहानपरिञ्ञाय भूमि । ततो पड्ठाय हि “अनिच्चतो 
अनुपस्सन्तो निच्चसञ्ञं पजहति, दुक्खतो अनुपस्सन्तो सुखसञ्ञं, अनत्ततो अनुपस्सन्तो अत्तसञ्जं, निब्बिन्दन्तो नन्दि, 
विरज्जन्तो रागं, निरोधेन्तो समुदयं, पटिनिस्सज्जन्तो आदानं पजहती"ति (पटि० म० १.५२) एवं पजहन्तो 
निच्चसञ्जादिपहानसाधिकानं सत्तन्नं अनुपस्सनानं आधिपच्चं होति । इति इमासु परिञ्ञासु सङ्घारपरिच्छेदस्स चेव 
पच्चयपरिग्गहस्स च साधितत्ता इमिना योगिना जातपरिञ्ञा अधिगता होति। 


पुन “यं किञ्चि रूपं अतीतानागतपच्चुप्पन्नं अज्झत्तं वा बहिद्धा वा ओळारिकं वा सुखुमं वा हीनं वा पणीतं वा यं दूरे 
सन्तिके वा, सब्बं रूपं हुत्वा अभावतो अनिच्चं, उदयब्बयप्पटिपीळितत्ता दुक्खं, अवसवत्तित्ता अनत्ता। या काचि वेदना, 
या काचि सञ्ञा, ये केचि सङ्घारा, यं किञ्चि विज्ञाणं अतीतानागतपच्चुप्पन्नं अज्झत्त वा बहिद्धा वा ओळारिकं वा 
सुखुमं वा हीनं वा पणीतं वा यं दूरे सन्तिके वा, सब्बं विञ्ञाणं हुत्वा अभावतो अनिच्चं, उदयब्बयप्पटिपीळितत्ता दुक्खं, 
अवसवत्तित्ता अनत्ता "ति एवमादिना नयेन कलापसम्मसनं करोति । इदं सन्धाय वृत्तं “तिलक्खणं आरोपेत्वान सङ्कारे 
सम्मसन्तो ति। 


एवं सङ्घारेसु अनिच्चदुक्खअनत्तवसेन कलापसम्मसनं कत्वा पुन सङ्घारानं उदयब्बयमेव पस्सति । कथं? 
“अविज्जासमुदया (पटि० म० १.५०) रूपसमुदयो, तण्हाकम्मआहारसमुदया रूपसमुदयो ति एवं रूपक्खन्धस्स 
पच्चयसमुदयदस्सनट्रेन रूपक्खन्धस्स उदयं पस्सति, निब्बत्तिलक्खणं पस्सन्तोपि रूपक्खन्धस्स उदयं पस्सती 'ति एवं 
पञ्चहाकारेहि रूपक्खन्धस्स उदयं पस्सति । “अविज्जानिरोधा रूपनिरोधो, तण्हाकम्मआहारनिरोधा रूपनिरोधो'ति एवं 
रूपक्खन्धस्स पच्चयनिरोधदस्सनट्रेन रूपक्खन्धस्स वयं पस्सति, विपरिणामलक्खणं पस्सन्तोपि रूपक्खन्धस्स वयं 
पस्सती”ति एवं पञ्चहाकारेहि वयं पस्सति। तथा “अविज्जासमुदया वेदनासमुदयो, तण्हाकम्मफस्ससमुदया 
वेदनासमुदयो"ति वेदनाक्खन्धस्स, निब्बत्तिलक्खणं पस्सन्तोपि वेदनाकखन्धस्स उदयं पस्सति। `` अविज्जानिरोधा 
वेदनानिरोधो, तण्हाकम्मफस्सनिरोधा वेदनानिरोधो”ति वेदनाक्खन्धस्स, विपरिणामलक्खणं पस्सन्तोपि वेदनाक्खन्धस्स 
वयं पस्सति। एवं सञ्जाकखन्धादीसुपि। अयं पन विसेसो -- विञ्जाणक्खन्धस्स फस्सट्ठाने नामरूपसमुदया, 
नामरूपनिरोधाति योजेतब्बं । एवं एकेकस्मिं खन्धे पच्चयसमुदयवसेन च निब्बत्तिलक्खणवसेन च पच्चयनिरोधवसेन च 
विपरिणामलक्खणवसेन च उदयब्बयदस्सनेन दस दस कत्वा पञ्जास लक्खणानि वुत्तानि। तेसं बसेन एवं रूपस्स उदयो 
रूपस्स वयोति पच्चयतो चेव लक्खणतो च वित्थारेन मनसिकारं करोति। 

तस्सेवं करोतो “इति किर इमे धम्मा अहुत्वा सम्भोन्ति, हत्वा पटिवेन्ती"ति जाणं विसदं होति। “एवं किर इमे धम्मा 
अनुप्पन्ना उप्पज्जन्ति, उपपन्ना निरुज्झन्ती”ति निच्चं नवाव हुत्वा सङ्घारा उपट्टुहन्ति । न केवलञ्च निच्चं नवा, 
सूरियुग्गमने उस्सावबिन्दु विय, उदकबुब्बुळो विय, उदके दण्डराजि विय, आरग्गे सासपो विय, विज्जुप्पादो विय च 
परित्तद्वायिनो | मायामरीचिसुपिनअलातचक्कगन्धब्बनगरफेणपिण्डकदलिआदयो विय निस्सारा हुत्वा उपडुहन्ति। 
एत्तावता चानेन वयधम्ममेव उप्पज्जति, उप्पन्नञ्च बयं उपेतीति इमिना आकारेन समपञ्जास लक्खणानि पटिविज्झित्वा 
ठितं उदयब्बयानुपस्सनं नाम पठमं तरुणविपस्सनाजाणं अधिगतं होति, यस्साधिगमा आरद्धविपस्सकोति सङ्ख्यं 
गच्छति। 


अथस्स आरद्धविपस्सकस्स कुलपुत्तस्स ओभासो जाणं पीति पस्सद्धि सुखं अधिमोक्खो पग्गहो उपड्ठानं उपेक्खा 
निकन्तीति दस विपस्सनुपक्किलेसा उप्पज्जन्ति। एत्थ ओभासो नाम विपस्सनाक्खणे जाणस्स बलवत्ता लोहितं पसीदति, 
तेन छवितो ओभासो निब्बत्तति, तं दिस्वा अयं योगी “मग्गो मया पत्तो"ति तमेव ओभासं अस्सादेति। आणन्ति 
विपस्सनाजाणमेवेतं, सङ्कारे सम्मसन्तस्स सूरं पसन्नं हुत्वा पवत्तमानं दिस्वा पुब्बे विय “मग्गो "ति अस्सादेति। पीतीति 
विपस्सनापीति एव। तस्स हि तस्मिं खणे पञ्चविधा पीति उप्पज्जति। पस्सद्धीति विपस्सनापस्सद्धि । तस्मि समये नेव 
कायचित्तानं दरथो गारवता कवखळता अकम्मञ्जता गेलञ्ञता वङ्कता होति | सुखं विपस्सनासुखमेव। तस्स किर तस्मिं 
समये सकलसरीरं ठपितवट्टि विय अभिसन्दयमानं अतिपणीतं सुखं उप्पज्जति। 


अधिमोक्खो नाम विपस्सनाक्खणे पवत्ता सद्धा। तस्मिं खणे चित्तचेतसिकानं अतिविय पसादभूता बलवती सद्धा 
उप्पज्जति। पग्गहो नाम विपस्सनासम्पयुत्तं वीरियं । तस्मिञ्हि खणे असिथिलमनच्चारद्भं सुपग्गहितं वीरियं उप्पज्जति । 
उपड्टानन्ति विपस्सनासम्पयुत्ता सति । तस्मिञ्हि खणे सुपद्धिता सति उप्पज्जति। उपेक्खाति दुविधा 
विपस्सनावज्जनवसेन । तस्मिं खणे सब्बसङ्घारग्गहणे मज्झत्तभूतविपस्सनुपेक्खासङ्घातं जाणं बलवन्तं हुत्वा उप्पज्जति, 
मनोद्वारे आवज्जनुपेक्खा च, साव तं तं ठानं आवज्जेन्तस्स सूरा तिखिणा ह॒त्वा वहति । निकन्ति विपस्सनानिकन्ति। 
ओभासादीसु आलयं कुरुमाना सुखुमा सन्ताकारा निकन्ति उप्पज्जति। एत्थ ओभासादयो किलेसवत्थुभूतताय 
““उपक्किलेसा' ति वृत्ता, न अकुसलत्ता। निकन्ति पन उपक्किलेसो चेव किलेसवत्थु च। पण्डितो पन भिक्खु 
ओभासादीसु उप्पन्नेसु विक्खेपं अगच्छन्तो “ओभासादयो धम्मा न मग्गो, उपक्किलेसविनिमृत्तं पन वीथिप्पटिपन्नं 
विपस्सनाजाणं मग्गो ति मग्गञ्च अमग्गञ्च ववत्थपेति । तस्सेवं “अयं मग्गो, अयं न मग्गो^ति जत्वा ठितं जाणं 
“मग्गामग्गञाणदस्सनविसुद्धी”ति वुच्चति। 


इतो पट्टाय अट्वविधस्स ञाणस्स वसेन सिखाण्पत्तं विपस्सनाजाणं पटिपदाञाणदस्सनविसुद्धि नाम होति। 
उदयब्बयानुपस्सनाजाणं भङ्गानुपस्सनाजाणं भयतुपट्ठानञाणं आदीनवानुपस्सनाञाणं निब्बिदानुपस्सनाजाणं 
मुञ्चितुकम्यताञाणं पटिसङ्घानुपस्सनाञाणं सङ्घारुपेक्खाजाणन्ति इमानि अट्ट जाणानि नाम । एतानि निब्बत्तेतुकामेन 
यस्मा उपक्किलेसेहि अभिभूतं हुत्वा लक्खणप्पटिवेधं कातुं असमत्थं होति चित्तं, तस्मा पुनपि उदयब्बयमेव पस्सितब्बं । 
उदयब्बयं पस्सन्तस्स अनिच्चलकखणं यथाभूतं उपट्ठाति, उदयब्बयप्पटिपीळितत्ता दुकखलक्खणञ्च “दुक्खमेव च 
सम्भोति, दुक्खं तिट्ठति वेति चा“ति (सं० नि० १.१७१) पस्सतो अनत्तलवखणञ्च। 


एत्थ च अनिच्चं अनिच्चलक्खणं, दुक्खं दुक्खलक्खणं, अनत्ता अनत्तलकखणन्ति अयं विभागो वेदितब्बो। एत्थ 
अनिच्चन्ति खन्धपञ्चकं । कस्मा? उप्पादवयञ्ञथत्तभावा हुत्वा अभावतो वा। अञ्जथत्तं नाम जरा, उप्पादवयञ्ञथत्तं 

अनिच्चलक्खणं, हुत्वा अभावसङ्घातो वा एको आकारविकारो। “यदनिच्चं तं दुक्ख'न्ति (सं० नि० ३.१५) वचनतो 
तदेव खन्धपञ्चकं दुक्खं | कस्मा? अभिण्हं पटिपीळितत्ता। अभिण्हप्पटिपीळनाकारो दुक्खलक्खणं । “यं दुक्खं 
तदनत्ता”ति वचनतो तदेव खन्धपञ्चकं अनत्ता। कस्मा? अवसवत्तनतो। अवसवत्तनाकारो अनत्तलक्खणं । इमानिपि 
तीणि लक्खणानि उदयब्बयं पस्सन्तस्सेव आरम्मणानि होन्ति। 


पुनपि सो रूपारूपधम्मेसु एव “अनिच्चा 'तिआदिना विपस्सति, तस्स सङ्घारा लहुं लहुं आपाथं गच्छन्ति । ततो 
उप्पादं वा ठितिं वा आरम्मणं अकत्वा तेसं खयवयनिरोधे एव पस्सतो सति सन्तिट्ठतीति इदं भङ्गानुपस्सनाञाणं नाम | 
इमस्स उप्पादतो पट्टाय अस्स योगिनो “यथा इमे सङ्घारा पञ्चक्खन्धा भिज्जन्ति, एवं अतीतेपि सङ्कारा भिज्जिंसु, 
अनागतेपि भिज्जिस्सन्ती 'ति निरोधमेव पस्सतो सति सन्तिट्ठति, तस्स भङ्गानुपस्सनाजाणं आसेवन्तस्स बहुलीकरोन्तस्स 
सब्बभवयोनिगतिड्रितिसत्तावासेसु सब्बे सङ्घारा जलितअङ्गारकासुआदयो विय महाभयं हुत्वा उपट्टुहन्ति | एतं 
भयतुपट्ठानञाणं नाम | तस्स तं भयतुपट्ठानञाणं आसेवन्तस्स सब्बे भवादयो आदित्तअङ्गारा विय, समुस्सितखग्गा विय 
पच्चत्थिका अप्पटिसरणा सादीनवा हुत्वा उपट्ठहन्ति । इदं आदीनवानुपस्सनाञाणं नाम | तस्स एवं सङ्कारे आदीनवतो 
पस्सन्तस्स भवादीसु सङ्घारानं आदीनवत्ता सब्बसङ्घारेसु उक्कण्ठना अनभिरति उप्पज्जति । इदं निब्बरिदानुपस्सनाजाणं 
नाम। सब्बसङ्कारेसु निब्बिन्दन्तस्स उक्कण्ठन्तस्स सब्बस्मा सङ्घारगता मुज्चितुकामता निस्सरितुकामताव होति। इदं 
मुञ्चितुकम्यताञाणं नाम । पुन तस्मा सङ्घारगता मुञ्चितुं पुन ते एव सङ्कारे पटिसङ्घानुपस्सनाजाणेन तिलक्खणं 
आरोपेत्वा तीरणं पटिसङ्कानुपस्सनाञाणं नाम, यो एवं तिलक्खणं आरोपेत्वा सङ्कारे परिग्गण्हन्तो तेसु अनत्तलक्खणस्स 
सुदिद्वत्ता “अत्ता”ति वा “'अत्तनियः न्ति वा अग्गण्हन्तो सङ्घारेसु भयञ्च नन्दिञ्च पहाय सङ्घारेसु उदासिनो होति मञ्झत्तो, 
““अह"न्ति वा “मम न्ति वा न गण्हाति, सब्बसङ्कारेसु उदासिनो मञ्झत्तो तीसु भवेसु उपेक्खको, तस्स तं जाणं 
सङ्घारुपेक्खाञाणं नाम । तं पनेतं सब्बसङ्कारप्पवत्तं विस्सज्जेत्वा निब्बाननिन्नं निब्बानपक्खन्दं होति, नो चे निब्बानं 
सन्ततो पस्सति, पुनप्पुनं “अनिच्च”न्ति वा “दुक्ख'न्ति वा “अनत्ता”ति वा तिविधानुपस्सनावसेन सङ्घारारम्मणमेव 
हुत्वा पवत्तति। 


एवं तिट्ठमानज्च एतं अनिमित्तो अप्पणिहितो सुञ्जतोति तिण्णं विमोक्खानं वसेन विमोकखमुखभावं आपज्जित्वा 
तिट्ठति | तिस्सो हि अनुपस्सना तीणि विमोक्खमुखानीति वुच्चन्ति। एत्थ च अनिच्चतो मनसि करोन्तो (पटि० म० १.२२३- 
२२४) अधिमोक्खबहुलो अनिमित्तं विमोक्खं पटिलभति। दुक्खतो मनसि करोन्तो पर्स्सद्धिबहुलो अप्पणिहितं विमोक्खं 
पटिलभति। अनत्ततो मनसि करोन्तो वेदबहुलो सुञ्ञजतविमोक्खं पटिलभति। एत्थ च अनिमित्तो विमोक्खोति 
अनिमित्ताकारेन निब्बानं आरम्मणं कत्वा पवत्तो अरियमग्गो। सो हि अनिमित्ताय धातुया उप्पन्नत्ता अनिमित्तो, किलेसेहि 
च विमुत्तत्ता विमोक्खो । एतेनेब नयेन अप्पणिहिताकारेन निब्बानं आरम्मणं कत्वा पवत्तो अप्पणिहितो, सुञ्जताकारेन 
निब्बानं आरम्मणं कत्वा पवत्तो सुञ्ञतोति वेदितब्बो। अधिगतसङ्कारुपेक्खस्स कुलपृत्तस्स विपस्सना सिखाप्पत्ता होति। 
बुड्ठानगामिनिविपस्सनाति एतदेव । एतं सङ्कारुपेक्खाजाणं आसेवन्तस्स भावेन्तस्स तिकखतरा सङ्कारुपेकखा उप्पज्जति। 


तस्स इदानि मग्गो उप्पज्जिस्सतीति सङ्कारुपेक्खा सङ्कारे “अनिच्चा"ति वा “दुक्खा"ति वा “अनत्ता“ति वा 
सम्मसित्वा भवङ्गं ओतरति। भवङ्गा वुड्ाय सङ्घारुपेवखाय आगतनयेनेव अनिच्चादिआकारेन मनसि करित्वा उप्पज्जति 
मनोद्वारावज्जनं, तदेव मनसि करोतो पठमं जवनचित्तं उप्पज्जति, यं “परिकम्म''न्ति वुच्चति | तदनन्तरं तथेव दुतियं 
जवनचित्तं उप्पज्जति, यं “उपचार” न्ति वुच्चति । तदनन्तरम्पि तथेव उप्पज्जति जवनतचित्तं, यं “ अनुलोम''न्ति वुच्चति। 
इदं तेसं पाटियेक्कं नामं । अविसेसेन पन तिविधमेतं आसेवनन्तिपि परिकम्मन्तिपि उपचारन्तिपि अनुलोमन्तिपि वुच्चति । 

इदं पन अनुलोमञाणं सङ्घारारम्मणाय बुड्ठानगामिनिया विपस्सनाय परियोसानं होति । निप्परियायेन पन 
गोत्रभुजाणमेव विपस्सनापरियोसानन्ति वुच्चति । ततो परं निरोधं निब्बानं आरम्मणं कुरुमानं पृथुज्जनगोत्तं अतिक्कममानं 
निब्बानारम्मणे पठमसमन्नाहारभूतं अपुनरावट्टकं गोत्रभुजाणं उप्पज्जति। इदं पन जाणं पटिपदाजाणदस्सनविसुद्धिञ्च 
जाणदस्सनविसुद्धिञ्च न भजति, अन्तरा अब्बोहारिकमेव होति, विपस्सनासोते पतितत्ता पन विपस्सनाति वा सङ्ख्यं 
गच्छति । निब्बानं आरम्मणं कत्वा गोत्रभुजाणे निरुद्धे तेन दिन्नसञ्ञजाय निब्बानं आरम्मणं कत्वा दिट्टिसंयोजनं 
सीलब्बतपरामाससंयोजनं विचिकिच्छासंयोजनन्ति तीणि संयोजनानि समुच्छेदवसेन विद्धंसेन्तो सोतापत्तिमग्गो 
उप्पज्जति। तदनन्तरं तस्सेव विपाकभूतानि द्वे तीणि वा फलचित्तानि उप्पज्जन्ति अनन्तरविपाकत्ता लोकुत्तरानं । 
फलपरियोसाने पनस्स चित्तं भवङ्गं ओतरति। 


ततो भवङ्गं विच्छिन्दित्वा पच्चवेक्खणत्थाय मनोद्वारावज्जनं उप्पज्जति। सो हि “इमिना वताहं मग्गेन आगतो”ति 
मग्गं पच्चवेक्खति, ततो “अयं मे आनिसंसो लद्भो "ति फलं पच्चवेक्खति, ततो “इमे नाम मे किलेसा पहीना”ति 
पहीनकिलेसे पच्चवेक्खति, ततो “इमे नाम मे किलेसा अवसिट्टा'ति उपरिमग्गत्तयवज्झे किलेसे पच्चवेक्खति, अवसाने 
“अयं मे धम्मो आरम्मणतो पटिविद्धो "ति अमतं निब्बानं पच्चवेक्खति । इति सोतापन्नस्स अरियसावकस्स पञ्च 
पच्चवेक्खणानि होन्ति। तथा सकदागामिअनागामीनं । अरहतो पन अवसिट्ठकिलेसपच्चवेक्खणं नाम नत्थि। एवं 
सब्बानिपि एकूनवीसति होन्ति। उक्कट्टपरिच्छेदोव चेसो। पहीनावसिइकिलेसपच्चवेक्खणञ्हि सेक्खानं होति वा, न वा। 
एवं पच्चवेक्खित्वा सो सोतापन्नो अरियसावको तस्मिंयेव वा आसने निसिन्नो अपरेन वा समयेन कामरागब्यापादानं 
तनुभावं करोन्तो दुतियमग्गं पापुणाति, तदनन्तरं वुत्तनयेन फलञ्च। ततो वुत्तनयेन कामरागब्यापादानं अनवसेसप्पहानं 
करोन्तो ततियमग्गं पापुणाति, बुत्तनयेन फलञ्च। ततो तस्मियेव वा आसने निसिन्नो अपरेन वा समयेन 
रूपरागअरूपरागमानउद्भच्चअविज्जानं अनवसेसप्पहानं करोन्तो चतुत्थमग्गं पापुणाति, वुत्तनयेन फलञ्च । एत्तावता चेस 
अरहा नाम अट्टमो अरियपुग्गलो होति महाखीणासवो । इति इमेसु चतूसु मग्गेसु जाणं जाणदस्सनविसुद्धि नाम । 


एत्तावता पातिमोक्खसंवरसीलादीनं वुत्तत्ता सीलविसुद्धि च मेत्तासुभादीनं वुत्तत्ता चित्तविसुद्भि च 
नामरूपपरिग्गहादीनं वसेन दिट्रिविसुद्धिकङ्घावितरणविसुद्धिमग्गामग्गनाणदस्सनविसुद्धि पटिपदाजाणदस्सनविसुद्धि 
जाणदस्सनविसुद्धियो चाति सत्त विसुद्धियो वृत्ता होन्ति। इदं वृत्तप्पकारं पटिपदाक्कमं सन्धाय वृत्तं “पापुणेय्यानुपुब्बेन, 
सब्बसंयोजनक्खय''न्ति। एत्थ सक्कायदिड्टि विचिकिच्छा सीलब्बतपरामासो कामरागो पटिघो रूपरागो अरुपरागो मानो 
उद्भच्चं अविज्जाति इमे दस धम्मा सब्बसंयोजना नाम । एतेसु सक्कायदिट्विविचिकिच्छासीलब्बतपरामासा 
सोतापत्तिमग्गबज्झा, कामरागपटिघा दुतियमग्गेन तनुभूता हुत्वा ततियेन समुग्घातं गच्छन्ति, सेसानि पञ्च चतुत्थेनाति । 
एवं अनुपुब्बेन सब्बसंयोजनक्खयसङ्कातं अरहत्तं पापृणातीति वेदितब्बं । 


विपस्सनानिद्देसवण्णना निडिता । 
निगमनकथावण्णना 


४७३-५. अधिसीलअधिचित्तानं अधिपञ्जाय च सिक्खना उत्तरि भिक्खुकिच्चं नाम नत्थि यस्मा, अतो अयं 
खुद्दसिक्खा समुदाहटा। 


केनाति चे? यस्स थेरस्स लोकविचारिनो लोके विचरन्तस्स महतो कित्तिसद्दस्स परिस्समो न सम्भोति न होति, कि 

विय? मालुतस्सेव निच्चसो, यथा निच्चं विचरन्तस्स मालुतस्स परिस्समो नत्थि, एवं विचरन्तस्स कित्तिसद्दस्स 
परिस्समो नत्थि, तेन धम्मसिरिकेन समुदाहटाति सम्बन्धो । 


एत्तावता च - 


निट्टितो खुद्दसिक्खाय, समासेन विनिच्छयो। 
वित्थारो पन एतिस्सा, सब्बम्पि पिटकत्तयं॥ 


तस्मा वित्थारकामेन, सकले पिटकत्तये। 
कत्तब्बो सादरो एत्थ, इतरेन विसेसतोति॥ 


खुद्दसिक्खाविनिच्छयो। 
खुद्दसिक्खा-पुराणटीका निद्ठिता। 


॥ नमो तस्स भगवतो अरहतो सम्मासम्बुद्धस्स॥ 


खुद्दसिक्खा-अभिनवटीका 
गन्थारम्भकथा 


तिलोकतिलकं वन्दे, सद्धम्मामतनिम्मितं । 
संसुटुकतसम्भत्ति, जिनं जनमनोरमं॥ 


सारिपुत्तं महासामि, नेकसत्थविसारदं। 
महागुणं महापञ्ञं, नमो मे सिरसा गरुं॥ 


खुद्दसिक्खाय टीका या, पुरातना समीरिता। 
न ताय सक्का सक्कच्चं, अत्थो सब्बत्थ जातवे॥ 


ततोनेकगुणानं यो, मञ्जूसा रतनानव। 
सुमङ्गलसनामेन, तेन पञ्ञवता सता॥ 


अज्झेसितो यतिन्देन, सदारञ्जनिवासिना । 
सविनिच्छयमेतिस्सा, करिस्सामत्थवण्णनं॥ 


गन्थारम्भकथावण्णना 


(क) एत्थाह - किमत्थमादितोवायं गाथा निक्खित्ता, ननु यथाधिप्पेतमेव पकरणमारभनीयन्ति? वुच्चते - 

सप्पयोजनत्ता। सप्पयोजनञ्हि तंदस्सनं ताय रतनत्तयप्पणामाभिधेय्यकरणप्पकारप्पयोजनाभिधानसन्दस्सनतो । तानि 
च पन सप्पयोजनानि अनन्तरायेन गन्थपरिसमापनादिप्पयोजनानमभिनिप्फादनतो । तथा हि सोतूनमत्तनो च 
यथाधिप्पेतत्थनिप्फादनं रतनत्तयप्पणामकरणप्पयोजनं । विदिताभिधेय्यस्स गन्थस्स विञ्जूनमादरणीयता 
अभिधेय्यकथनप्पयोजनं । सोतुजनसमुस्साहजननं करणप्पकारप्पयोजनकथनप्पयोजनं | वोहारसुखता पन 
अभिधानकथनप्पयोजनं । 


तत्थ वन्दित्वा रतनत्तयन्ति इमिना रतनत्तयप्पणामो दस्सितो, खुद्दसिक्खन्ति इमिना खुद्दभूतानं सिक्खानं इध 
पटिपादेतब्बतादीपनेन अभिधेय्यं, अभिधेय्यो च नामेस समुदितेन सत्थेन वचनीयत्थोति । अभिधानञ्च पन इमिनाव 
दस्सितं तेन अत्थानुगतसमञ्ञापरिदीपनतो। समातिकन्ति इमिना करणप्पकारो, खुइसिक्खन्ति इमिना च, तेन खुद्दभूतानं 
सिक्खानं इध दस्सेतब्बभावप्पकासनतो। आदितो उपसम्पन्न सिक्खितब्बन्ति इमिना पयोजनपयोजनं पन इमिनाव 
सामत्थियतो दस्सितमेव, तासं सिक्खितब्बप्पकासनेन हि सिक्खने सति तम्मूलिकाय दिट्टधम्मिकसम्परायिकत्थनिप्फत्तिया 
संसिज्झनतो । पकरणप्पयोजनानं साधनसाधियलक्खणो सम्बन्धो तन्निस्सयदस्सनेनेव दस्सितोयेबाति अयमेत्थ 
समुदायत्थो । 


अयं पनेत्थावयवत्थो - रतनत्तयं वन्दित्वा खुद्दसिक्खं पवक्खामीति सम्बन्धो । रतिजननड्डेन रतनानि, 
बुद्भधम्मसङ्घानमेतं अधिवचनं । अथ वा चित्तीकतादिना कारणेन रतनानि, बुद्धादयोव रतनानि । तथा च वृत्तं - 


“चित्तीकतं महग्घञ्च, अतुलं दुल्लभदस्सनं । 
अनोमसत्तपरिभोगं, रतनं तेन वुच्चती "ति ॥ (दी० नि० अट्टु० २.३३; सं० नि० अट्ठ० ३.५.२२३; खु० पा० अट्ठु० 
३; सु० नि० अट्ठ० १.२२६; उदा० अट्टः ४५; महानि० अद्ठु० ५०) । 


तयो अवयवा अस्साति तयं, समुदायापेक्खं एकवचनं, अवयवविनिमृत्तस्स पन समुदायस्स अभावतो तीणि एव 
रतनानि वुच्चन्ति । रतनानं तयं रतनत्तयं। वन्दित्वाति तीहि द्रारेहि नमस्सित्वा। “तिस्सो इमा, भिक्खवे, वन्दना कायेन 
वन्दति, वचसा वन्दति, मनसा वन्दती”ति (अ० नि० ३.१५५) हि वृत्तं। तत्थ विञ्जत्ति अनुप्पादेत्वा केवलं 
रतनत्तयगुणानुस्सरणवसेन मनोद्वारे बहुलप्पवत्ता कुसलचेतना मनोद्वारवन्दना । तं तं विञ्जत्ति उप्पादेत्वा पन पवत्ता 
कायवचीद्वारवन्दना । सिक्खितब्बाति सिक्खा, अधिसीलअधिचित्तअधिपञ्ञावसेन तिस्सो सिक्खा | सिकखनञ्चेत्थ 
यथाक्कमं सीलादिधम्मानं संवरणवसेन, एकारम्मणे चित्तचेतसिकानं समाधानवसेन, 
आरम्मणजाननलक्खणप्पटिवेधमग्गपातुभावपापनवसेन च आसेवनं दडुब्बं। अञ्ञत्थ बहुविधा सिक्खा, इध तु 
सङ्घेपनयत्ता अप्पकादिअनेकत्थसम्भवेपि खुद्द-सद्दस्स अप्पकत्थोवेत्थ युत्ततरोति खुद्दा अप्पका सिक्खाति खुद्दसिक्खा । 
इध पन खुइदसिक्खाप्पकासको गन्थो तब्बोहारूपचारतो इत्थिलिङ्गवसेन “खुद्दसिक्खा ति वुच्चति यथा 
““बरुणानगर' न्ति। तं खुहसिक्खं। पवक्खामीति कथेस्सामि । 


कोदिसन्ति आह “आदितो उपसम्पन्नसिक्खितब्ब 'न्तिआदि। आदि-सद्दोयमत्थि अवयववचनो यथा “सब्बादीनि 
सब्बनामानीति। अत्थि अपादानवचनो यथा “पब्बतादीनि खेत्तानी”ति। तत्थावयववाची कम्मसाधनो 
“आदियतीत्यादी' 'ति। इतरो अपादानसाधनो “आदियति एतस्मात्यादी”ति। तत्थ यो अवयववचनो, तस्सेदं गहणं, तस्मा 
उपसम्पन्नकखणम्पि अन्तो कत्वा आदिभूता उपसम्पन्नक्खणतोयेव पट्ठायाति एवमेत्थ अत्थो दडुब्बो। एव-सद्दो पनेत्थ 
सब्बवाक्यानं अवधारणफलत्ता लब्भति। तो-पच्चयो अवधिम्हियेव, न आधारे। तत्थ हि तोपच्चये आधारे वत्तमाने 

आदिम्हियेव मज्झअन्तानं अवयवभूते उपसम्पन्नक्खणेयेवाति अत्थो भवेय्य, तथा सति अवधारणनिच्छयो 
नियमोति अत्थन्तरत्ता आदिक्खणनियमेन मज्झादयो निवत्तियेय्युं। अपादानवचनस्सापि गहणे अवधिभूतो 
उपसम्पन्नक्खणो निवत्तियेय्य “पब्बतादीनि खेत्तानी "ति एत्थ आदिभूतपब्बतपरिच्चागेन खेत्तग्गहणं वियाति दडुब्बं । 
टीकायं पन आधारत्थोपि वुत्तो, सो यथावृत्तदोसं नातिगच्छति। सब्बत्थ “टीकाय''न्ति च वृत्ते एत्थेव पुराणटीकायन्ति 
गहेतब्बं। आदितोति इमिना इदं दीपेति - अतिदुल्लभं खणसमवायं लभित्वा आलसियदोसेन अप्पटिपज्जन्तेहि च 
अञ्ञाणदोसेन अञ्ञथा पटिपज्जन्तेहि च अहुत्वा आदितो पट्टाय निरन्तरमेव तीसु सिक्खासु सम्मापटिपज्जनवसेन आदरो 
जनेतब्बोति । 


उपसम्पन्नेन उपसम्पन्नाय च सिक्खितब्बं आसेवितब्बन्ति उपसम्पन्नसिक्खितब्बं, एकसेसनयेन 
उपसम्पन्नतासामञ्ञेन वा उपसम्पन्नायपि एत्थेवाविरोधोति उपसम्पन्नेन सिक्खितब्बन्ति समासो । ननु अधिसीलादयोव 
सिक्खितब्बा, एवं सति कथं पकरणं सिक्खितब्बत्तेन वृत्तन्ति? नायं दोसो, सिकखाय सिक्खितब्बत्ते सति तद्दीपकगन्थस्सापि 
आसेवितब्बता आपज्जतीति। सुखग्गहणत्थं वत्तब्बविनिच्छयं सकलम्पि सङ्गहेत्वा मातिकाय ठपनतो सह मातिकायाति 
समातिकं | तग्गुणसंविञ्जाणोयं बहुब्बीहि तस्स खुद्दसिक्खासङ्घातस्स अञ्जपदत्थस्स यो गुणो मातिकासङ्घातं विसेसनं, 
तस्स इध विञ्ञायमानत्ता। सुखेनेव हि गहणं सिया मातिकानुसारेन तं तं विनिच्छयं ओलोकेन्तानं संसयापगमतो । 


मातिकावण्णना 


(ख-ज) इदानि “समातिक न्ति वुत्तत्ता मातिकापदानि ताव उद्दिसितुं “पाराजिका च चत्तारो”तिआदि आर्धं । 
एत्थाह - तीसु सिक्खासु अधिसीलसिक्खाव कस्मा पठमं बुत्ताति? सब्बसिक्खानं मूलभूतत्ता। “सीले पतिट्ठाय नरो 
सपञ्जो, चित्तं पञ्जञ्च भावय' न्ति (सं० नि० १.२३; पेटको० २२; मि० प° २.१.९) हि वुत्तं । तत्रापि महासावज्जत्ता 
मूलच्छेज्जवसेन पवत्तनतो सब्बपठमं जानितब्बाति पाराजिकाव पठमं वृत्ताति वेदितब्बं। मातिकापदानं पन अत्थो तस्स 
तस्स मातिकापदस्स निद्देसवसेनेव विञ्जायतीति न इध विसुं दस्सयिस्साम। अविञ्जायमानं पन तत्थ तत्थेव 
पकासयिस्साम। 


इदानि उद्दि्ुपदानुक्कमेन निद्देसं आरभन्तो ““पाराजिका च चत्तारो”ति पठमं मातिकापदं उद्धरि | एवमुपरिपि । 
इदानि पाराजिकायो उद्दिसित्वा उद्दिट्ठपदानुक्कमेन निद्देसं आरभन्तो “गरुका नवा ति दुतियं पदं उद्भरीतिआदिना 
यथायोगं वत्तब्बं । तत्थ सिक्खापदं अतिक्कमित्वा आपत्ति आपन्ना पुग्गला ताय पराजयन्तीति पराजिया। तेयेव 
पाराजिका उपसग्गस्स वुद्धि कत्वा य-कारस्स क-कारकरणेन। ते पन गणनपरिच्छेदवसेन चत्तारोति अत्थो। 


९. पाराजिकनिद्देसवण्णना 


९-२. इदानि ते दस्सेतुं “मग्गत्तये”तिआदि आरद्भं | एवमुपरिपि यथायोगं योजेतब्बं । तत्थ मग्गत्तयेति एत्थ मग्गा च 
नाम तिस मग्गा। मनुस्सामनुस्सतिरच्छानगतवसेन हि तिस्सो इत्थियो । तत्थ तिरच्छानगताय अयं परिच्छेदो - 


“अपदानं अही मच्छा, द्विपदानञ्च कुक्कुटी। 
चतुप्पदानं मज्जारी, वत्थु पाराजिकस्सिमा^ति॥ (पारा० अट्ट० १.५५)। 


तासं वच्चपस्सावमुखमग्गवसेन तयो तयो कत्वा नव मग्गा, तथा उभतोब्यञ्जनकानं, पुरिसानं पन 

वच्चमुखमग्गवसेन द्वे द्रे कत्वा छ, तथा पण्डकानन्ति तिस । तेसं तये। कोदिसेति आह “सन्थतसन्थते ति । सन्थते 
असन्थतेति पदच्छेदो । न सन्थतं असन्थतं । तस्मिं असन्थते । न-कारो एत्थ “अब्राह्मणो 'तिआदीसु विय पयिरुदासे, तं 
किरियायृत्तस्स तादिसस्स अञ्जस्स वत्थुनो विधानेन सन्थतस्स वत्थुनो पयिरुदासनं परिच्चजनं पयिरुदासोति। न 
पसज्जप्पटिसेधे, सन्थतं पसज्ज पत्वा तस्स “ब्राह्मणो न भविस्सती 'तिआदीसु विय न निसेधोति। वा-सद्दो पनेत्थ 
बचनयृत्तिबलेनेव लब्भति, तस्स पलिवेठेत्वा, अन्तो वा पवेसेत्वा वत्थादिना केनचि पटिच्छन्ने वा अप्पटिच्छन्ने वाति 
अत्थो। तथाभूते अल्लोकासे पकतिवातेन असम्फुट्ठे तिन्तप्पदेसे। निमित्तन्ति अङ्गजातं। सन्तिआदि तब्बिसेसनं । सन्ति 
अत्तनियं। सं-सद्दो हि अत्तनि अत्तनिये च वत्तति। सन्थतं असन्थतन्ति यथावुत्तनयेन पटिच्छन्नं वा अप्पटिच्छन्नं वा। 
उपादिण्णन्ति अनट्टकायप्पसादं | कित्तकन्ति आह “तिलमत्तम्पी ति। तिलस्स मत्तं साकल्लं यस्स तं तिलमत्तं । “मत्तं 
साकल्लं निच्छये”ति हि निघण्डु । एत्थापि अवयवेन विग्गहो समुदायो समासत्थो, तिलबीजप्पमाणम्पीति वृत्तं होति। कि 
तं? निमित्तं, पवेसनं वा। अपि-सद्दो सम्भावने, “तिलबीजमत्तम्पी”ति सम्भावीयति, अधिके का नाम कथाति इदमेत्थ 
सम्भावनं, एवंभूतं सं अङ्गजातं यथावृत्ते मग्गत्तये तिलमत्तम्पि पवेसन्तो भिक्खु चुतो परिभट्टो, पाराजिको नाम होति 
सासनतोति विञ्ञायति गम्ममानत्थस्स सद्दस्स पयोगं पति कामाचारत्ता। कोदिसोति आह “अनिक्खित्तसिक्खो ति । 
निक्खित्तसिक्खो पन अभिक्खुकत्ता परिच्चत्तो। तत्थ निक्खित्ता ओहिता परिच्चत्ता पच्चक्खाता सिक्खा एतेनाति विग्गहो । 
यथालक्खणं न निक्खित्तसिक्खो अनिक्खित्तसिक्खो । तत्थ चित्तखेत्तकालप्पयोगपुग्गलविजाननवसेन सिक्खापच्चक्खानं 
जत्वा तदभावेन अपच्चक्खानं वेदितब्बं । 


तत्थ उपसम्पन्नभावतो चवितुकामताचित्तं चित्तं नाम | “बुद्धं पच्चक्खामी”तिआदीनि “गिहीति मं धारेहि, उपासको, 
आरामिको, सामणेरोति मं धारेही”ति “अलं मे बुद्रेना”तिआदीनि छ खेत्तपदानि खेत्तं नाम | “पच्चकखामी”तिआदिना 
वुत्तो वत्तमानकालोयेव कालो नाम | याय कायचि भासाय वसेन वाचसिकप्पयोगोब पयोगो नाम । अनुम्मत्तादिको 
पच्चक्खातो च मनुस्सजातिको सोव पुग्गलो नाम | पच्चकखातकस्स वचनसमनन्तरमेव “अयं उक्कण्ठितो”ति वा 
““गिहिभावं पत्थयती 'ति वा सोतुनो जाननं विजाननं नामाति वेदितब्बं। 


तत्थ नट्ठकायप्पसादं पन पिळकं वा चम्मखिलं वा लोमं वा पवेसन्तस्स दुक्कटं । 
अक्खिनासकण्णच्छिइवत्थिकोसेसु, सत्थकादीहि कतवणे वा मेथुनरागेन निमित्तं पवेसन्तस्स थुल्लच्चयं। अवसेससरीरेसु 
उपकच्छकादीसु दुक्कटं । तिरच्छानगतानं हत्थिअस्सगोगद्रभओद्ुमहिंसादीनं नासाय थुल्लच्चयं, वत्थिकोसे 
थुल्लच्चयमेव। सब्बेसम्पि तिरच्छानगतानं अक्खिकण्णवणेसु दुक्कटं । तथा अवसेससरीरे कायसंसग्गरागेन, मेथुनरागेन 
वा जीवमानकपुरिसस्स बत्थिकोसं अप्पवेसन्तो निमित्तेन निमित्तं छुपति, दुक्कटं । बहि निक्खन्तदन्तेसु वायमन्तस्स पन 
थुल्लच्चयन्ति अयमेत्थ सविनिच्छयो अत्थवण्णनक्कमो । 


इदानि पवेसनं नाम न केवलं अत्तुपक्कमेनेव, परूपक्कमेनापि होति, तत्रापि सादियन्तोव चुतो होतीति दस्सेतुं “अथ 
वा तिआदि वृत्तं। तत्थ अथ वाति अयं निपातो, निपातसमुदायो वा पक्खन्तरारम्भे । पवेसनञ्च ठितञ्च उद्धारो च 
पविट्ठज्च पवेसन...पे०... पविट्ठानि, इतरीतरयोगद्वन्दो। इतरीतरयोगो नाम अञ्जमञ्ञत्थोपादानताति पवेसनादीनि 
ठितादिअत्थानिपि होन्तीति पविट्ट-सदह्दोपि पवेसनादिअत्थो होति, ततोयेवेत्थ तस्मा बहुवचनसम्भवो। अञ्ञथा द्वन्दे 
अवयवत्थपधानत्ता एकत्थवाचकापि पविट्ु-सद्दा कथं बहुवचनप्पसङ्गो । समाहारे वा द्वन्दो । खणोति कालविसेसो। सो च 

पनेत्थ पच्चेकं योजेतब्बो द्न्दसमासत्ता, पवेसनकालं ठितकालं उद्भारकालं पविट्ठकालं, तस्मिं वा सादियन्तोति 
एवमेत्थ अत्थो दटुब्बो । एवं सेवनचित्तपच्चुपट्ठानेन सादको भिक्खु चुतोति योजेतब्बं । तत्थ यथावुत्तप्पदेसस्स अन्तोकरणं 
पवेसनं नाम | याव उद्भरणारम्भा निवत्तं ठितं नाम। अट्ठकथायं (पारा० अद्ट० १.५८) पन मातुगामस्स सुक्कविस्सड्धिं पत्वा 
सब्बथा वायमतो ओरमित्वा ठितकालं सन्धाय ““सुक्कविस्सद्विसमये"ति वुत्तं। याव अग्गा नीहरणं उद्धारो नाम | याव 
पवेसनारहड्टाना अन्तोकतं विट्ट नाम। 


पठमं । 


३-४. इदानि दुतियं दस्सेतुं “आदियेय्या”तिआदिमाह। तत्थ अदिन्नं थेय्यचित्तेन आदियेय्य...पे०... सङ्केतं 
बीतिनामये, पाराजिको भवेति सम्बन्धो। अदिन्नन्ति मनुस्ससामिकेहि कायवाचाहि न दिन्नं। थेय्यचित्तेनाति थेनोति चोरो, 
तस्स भावो थेय्यं न-कारस्स य-कारं कत्वा द्वित्तेन। भवन्ति एतस्मा अभिधानबुद्धीति भावो, सद्दप्पवत्तिनिमित्तं 
जातिगुणादि। इध पन अवहरणचित्तसङ्कातं दब्बं थेय्यं । थेय्यञ्च तं चित्तञ्चाति थेय्यचित्तं, तेन। आदियेय्याति आरामादिं 
अभियुञ्जित्वा गण्हेय्य । हरेय्याति हरन्तो गण्हेय्य। अवहरेय्याति उपनिक्खित्तं भण्डं “देहि मे भण्ड”न्ति बुच्चमानो “न 
मया गहित' न्तिआदीनि वदन्तो गण्हेय्य। इरियापथ कोपेय्याति भण्डहारकस्स गमनादिइरियापथं विच्छिन्दित्वा गण्हेय्य । 
कोपं कत्वा गण्हातीति हि एतस्मिं अत्थे “कोपी''ति नामधातु । ठाना चावेय्याति ठपितट्ठानतो चावेय्य। सङ्केतं 
बीतिनामयेति परिकप्पितद्ठानं वा सुङ्कघातं वा अतिक्कामेय्य। 


एत्थ च आरामादिअभियुञ्जने, सामिकस्स विमतुप्पादनधुरनिक्खेपे, भण्डहारकस्स 
सीसभारामसनफन्दापनखन्धोरोपने, उपनिक्खित्ते “देहि मे भण्ड”न्ति चोदियमानस्स “नाहं गण्हामी”ति 
भणनविमतुप्पादनधुरनिक्खेपे, थलट्ठस्स थेस्यचित्तेनामसनफन्दापनठानाचावने चाति चतूसु पच्चेकं यथाक्कमं 
दुक्कटथुल्लच्चयपाराजिकायो वेदितब्बा। “सहभण्डहारकं नेस्सामी”ति पठमदुतियपादसङ्कामने, 
परिकप्पितसुङ्कघातट्ठानतो पठमदुतियपादातिक्कामे चाति द्वीसु पच्चेकं कमेन थुल्लच्चयपाराजिकायो वेदितब्बा। अयमेत्थ 
सविञ्जाणकाविञ्जाणकमिस्सकत्ता नानाभण्डवसेन योजना । एकभण्डवसेन पन सस्सामिकस्स दासस्स वा 
तिरच्छानगतस्स वा यथावुत्तेन अभियोगादिना नयेन आदियनहरणादिवसेन योजना दडुब्बा । 


अपिच इमानि छ पदानि वण्णयन्तेन नानाभण्डएकभण्डसाहत्थिकपुब्बप्पयोगथेय्यावहारसङ्काते पञ्चपञ्चके 
समोधानेत्वा पञ्चबीसति अवहारा दस्सेतब्बा छप्पदन्तोगधत्ता सब्बेसम्पि अवहारानं । ते पन अवहारा येन केनचि 
अभियोगादिआकारनानत्तमत्तेन भिन्नाति तंवसेन पञ्चपञ्चकं नाम जातं। एवं संबण्णितञ्हि इदं अदिन्नादानपाराजिकं 
सुवण्णितं नाम होतीति दडुब्बं । तत्थ पुरिमानि द्वे पञ्चकानि “ आदियेय्या'तिआदीनं पञ्चन्नं पदानं वसेन लब्भन्ति। यं 
पनेतं “सङ्केतं बीतिनामये "ति छट्ठ॑ पदं, तं ततियपञ्चमेसु पञ्चकेसु निस्सग्गियपरिकप्पावहारवसेन योजेतब्बं । 


तत्थ साहत्थिक-सद्देन उपचारतो तंसहचरितपञ्चकं गहेत्वा “साहत्थिकञ्च तं पञ्चकञ्चा”ति वा “साहत्थिकादि 
पञ्चक "न्ति मज्झेपदलोपवसेन वा साहत्थिकपञ्चकं | एवमुपरिपि। तं पन साहत्थिको आणत्तिको निस्सग्गियो 
अत्थसाधको धुरनिक्खेपो चाति । तत्थ सको हत्थो सहत्थो, सहत्थेन निब्बत्तो साहत्थिको । एवं आणत्तिको । 
सुङ्घातपरिकप्पितोकासानं अन्तो ठत्वा बहि निस्सज्जनं निस्सग्गो, सो एव निस्सग्गियो। कालं अनियमेत्वा आणत्तस्स 
भण्डग्गहणतो च परस्स तेलकुम्भिया पादग्घनकं तेलं अवस्सं पिवनकानं उपाहनादीनं निक्खित्तानं तेलपातनतो च 
पुरेतरमेव पाराजिकसङ्कातं अत्थं साधेतीति अत्थसाधको। सो पन आणापनप्पयोगो, उपाहनादीनं निक्खेपप्पयोगो च। 

आरामाभियोगे च उपनिक्खित्तभण्डे च तावकालिकभण्डदेय्यानमदाने च धुरस्स निक्खेपो धुरनिक्खेपो । 


पुब्बप्पयोगपञ्चकं नाम पुब्बप्पयोगो सहप्पयोगो संविधावहारो सङ्केतकम्मं निमित्तकम्मन्ति। तत्थ आणापनं 
भण्डग्गहणतो पुब्बत्ता पुब्बप्पयोगो नाम । ठानाचावनखिलसङ्कामनप्पयोगेन सह वत्तमानो सहण्पयोगो। संविधाय 
सम्मन्तयित्वा गतेसु एकेनापि भण्डे ठाना चाविते सब्बेसं अवहारो संविधावहारो। सङ्केतकम्मन्ति 
पुब्बण्हादिकालपरिच्छेदवसेन सञ्जाननकरणं । निमित्तकम्मं नाम सञ्जुप्पादनत्थं अक्खिनिखणनादिकरणं । 


थेय्यावहारपञ्चकं पन सयमेव दस्सेतुं “अथ वा तिआदिमाह । ननु च छप्पदन्तोगधत्ता “सब्बेसम्पि अवहारान'न्ति 
वुत्तं, एवं सति “अथ वा“ ति पक्खन्तरवसेन विसुं विय इदं पञ्चकं कस्मा वुत्तन्ति? ननु अवोचुम्हा “येन केनचि 
अभियोगादिआकारनानत्तमत्तेन भिन्ना"ति, एतादिसस्स भेदस्स सम्भवतो पक्खन्तरवसेनापि युज्जतीति एवं वृत्तं । इमस्स 
पञ्चकस्स विसुं उद्धरित्वा वचनं पन पसिद्धिवसेनाति दडुब्बं, कुस-सद्देन कुससङ्कामनमधिप्पेतं अभेदोपचारेन। थेय्यञ्च 
बलञ्च कुसो च छन्नञ्च परिकप्पो च थेस्या...पे०... परिकण्पं, दीघो सन्धिवसेन। तेन अवहारको पाराजिको भवेति 
सम्बन्धो । यो पन पटिच्छन्नेन अवहारको, सो अत्थतो पटिच्छन्नस्स अवहारको होतीति द्रन्दसमासन्तोगधत्तेपिचस्स 
विरोधाभावोभावसाधनो चायं छन्न-सद्दो दटुब्बो । तत्थ सन्धिच्छेदनादीनि कत्वा वा तुलाकूटमानकूटकहापणकूटादीहि 
बञ्चेत्वा वा गण्हन्तो थेय्यावहारको। बलक्कारेन परसन्तकं गण्हन्तो बलावहारको। कुसं सङ्कामेत्वा गण्हन्तो 
कुसावहारको। तिणपण्णादीहि यं किञ्चि पटिच्छादेत्वा पच्छा कस्स पटिच्छन्नस्स अवहारको पटिच्छन्नावहारको । 
साटकादिभण्डवसेन, गब्भद्वारादिओकासवसेन वा परिकप्पेत्वा गण्हन्तो परिकप्पावहारको । एत्थ पन 
परिकप्पितभण्डग्गहणे परिकप्पितपरिच्छेदातिक्कमे च पाराजिकं वेदितब्बं । 


इदानि पनेत्थ विनिच्छयं दस्सेतुं “भण्डकालग्घदेसेहीतिआदि वुत्तं । एत्थ अदिन्नादाने भण्डञ्च कालो च अग्घो च 
देसो च तेहि च परिभोगेन च विनिच्छयो कातब्बोति अत्थो। तत्थ अवहटभण्डस्स सस्सामिकस्सामिकभावं सस्सामिकेपि 
सामिकानं सालयनिरालयभावञ्च उपपरिक्खित्वा सालयकाले चे अवहटं, भण्डं अग्घापेत्वा कातब्बो विनिच्छयो भण्डेन 
विनिच्छयो | निरालयकाले चे अवहटं, पाराजिकं नत्थि, सामिकेसु पुन आहरापेन्तेसु दातब्बं। तदेव हि भण्डं कदाचि 
महग्घं, कदाचि अप्पग्घं, तस्मा यस्मि काले भण्डं अवहटं, तस्मियेव काले यो तस्स अग्घो, तेन कातब्बो विनिच्छयो 
कालेन विनिच्छयो। नवभण्डस्स यो अग्घो, सो पच्छा परिहायति, तस्मा सब्बदा पकतिअग्घवसेन अकत्वा कातब्बो 
विनिच्छयो अग्घेन विनिच्छयो। भण्डुट्ठानदेसे भण्डं अप्पग्घं होति, अञ्जत्थ महग्घं, तस्मा यस्मिं देसे भण्डं अवहटं, 
तस्मिंयेव देसे अग्धेन कातब्बो विनिच्छयो देसेन विनिच्छयो । परिभोगेन साटकादिनो भण्डस्स अग्घो परिहायति, तस्मा 
तस्स परिभोगवसेन परिहीनापरिहीनभावं उपपरिक्खित्वा कातब्बो विनिच्छयो परिभोगेन विनिच्छयो। 


दुतियं । 


५-७. इदानि ततियं दस्सेतुं “मनुस्सविग्गह  न्तिआदि आरद्धं । तत्थ मनुस्सविग्गहं कललतो पट्ठाय 
जीवमानकमनुस्सजातिकानं सरीरं । चिच्च पाणोति सञ्जाय सद्धियेव “वधामि नन्ति बधकचेतनाय चेतेत्वा पकप्पेत्वा। 
जीविता वा वियोजयेति यो भिक्खु जातिउण्णंसुना समुद्भटतेलबिन्दुमत्तं कललरूपकाले तापनादीहि वा ततो वा उद्धमपि 
तदनुरूपेन उपक्कमेन रूपजीवितिन्द्रियोपक्कमे सति तदायत्तवुत्तिनो अरूपजीवितस्सापि बोरोपनसम्भवतो उभयजीविता 
बोरोपेय्य। वा-सद्दो विकप्पे। मरणचेतनोति मरणे चेतना यस्स सो मरणाधिप्पायो। सत्थहारकन्ति जीवितं हरतीति हारकं, 
सत्थञ्च तं हारकञ्चाति सत्थहारकं, तं । अस्स मनुस्सविग्गहस्स। उपनिक्खिपेति समीपे निक्खिपेय्य वा। एतेन 

थावरप्पयोगं दस्सेति । गाहेव्य मरणूपायन्ति “सत्थं वा आहर, विसं वा खादा 'तिआदिना नयेन मरणत्थाय उपायं 
गाहापेय्य वा। एतेन आणत्तिप्पयोगो दस्सितो। वदेय्य मरणे गुणन्ति कायवाचादूतलेखाहि “यो एवं मरति, सो धनं वा 
लभती"तिआदिना नयेन मरणे गुणं पकासेय्य वा। उभयत्थ अधिकारवसेन वा-सद्दो आहरितब्बो। सो भिक्खु चुतोति 
सम्बन्धो, सासनतोति विञ्ञायति। 


पयोगाति सम्बन्धो । क-कारलोपेन पनेत्थ “साहत्थी ति वुत्तं। अथ वा अनेकत्थे अनेकतद्भितसम्भवेन सहत्थस्सायं 
पयोगो साहत्थीति पदसिद्धि वेदितब्बा । साहत्थि च निस्सग्गो च आणत्ति च थावरो चाति द्रन्दो। इद्भि च विज्जा च, 
तासमिमेति इद्धिविज्जामया, इद्धिमयो विज्जामयोति वृत्तं होति। पयोगाति इमे छप्पयोगा नाम होन्तीति अत्थो। तत्थ सयं 
मारेन्तस्स कायेन वा कायप्पटिबद्धेन वा पहरणं साहत्थिको पयोगो। दुरे ठितं मारेतुकामस्स कायादीहि उसुसत्तिआदीनं 
निस्सज्जनं निस्सग्गो । “असुक नाम मारेहीतिआदिना आणापेन्तस्स आणापनं आणत्ति, ओपातखणनं 
अपस्सेनसंविधानं असिआदीनं उपनिक्खिपनादि थावरो। मारणत्थं कम्मविपाकजाय इद्धिया पयोजनं इद्धिमयो। 
कम्मविपाकर्जिद्धि च नामेसा राजादीनं राजिद्धिआदयो। तत्थ पितुरञ्जो सीहळिन्दस्स दाठाकोटनेन 
चूळसुमनकुटुम्बियमारणे राजिद्धि दडुब्बा, तदत्थमेब अथब्बणादिविज्जाय परिजप्पनं विज्जामयो पयोगो। 


एवं छप्पयोगे दस्सेत्वा तेसु आणत्तिप्पयोगस्स नियामके दस्सेतुं “काला तिआदि वुत्तं। तत्थ यथावुत्तं आणत्ति 
नियमेन्ति सङ्केतविसङ्केततावसेन परिच्छिन्दन्तीति आणत्तिनियामका । ते पन कालो च वत्थु च आवुधञ्च इरियापथो 
चाति चत्तारो, तथा किरियाविसेसो ओकासोति गणनपरिच्छेदवसेन छ होन्तीति अत्थो। तत्थ कालो पुब्बण्हादि योब्बनादि 
च। वत्थु मारेतब्बो सत्तो। आवुधं असिआदि। इरियापथो मारेतब्वस्स गमनादि । किरियाविसेसो विज्झनादि। ओकासो 
गामादि। यो हि “अज्ज, स्वेति अनियमेत्वा “पुब्बण्हे मारेही"ति वुत्तो यदा कदाचि पुब्बण्हे मारेति, नत्थि विसङ्केतो। यो 
पन “पुब्बण्हे”ति वुत्तो मज्झन्हादीसु मारेति, विसङ्केतो होति, आणापकस्स अनापत्ति। एवं कालस्स सङ्केतविसङ्केततावसेन 
नियामकता वेदितब्बा। इमिनाव नयेन वत्थुआदीसुपि विनिच्छयो वेदितब्बोति। 


ततियं। 


८-९. इदानि चतुत्थं दस्सेतुं “झानादिभेद''न्तिआदिमाह। तत्थ अत्तनि नोसन्तं अत्तुपनायिकञ्च 
पच्चुप्पन्नभवस्सितञ्च अञ्ञापदेसरहितञ्च झानादिभेदं कोट्टासं कत्वा वा एकेकं कत्वा वा कायेन वा वाचाय वा 
विञ्जत्तिपथे दीपेन्तो नाधिमानिको जाते चुतो भवेति सम्बन्धो । तत्थ अत्तनि सकसन्ताने नोसन्तं अनुप्पन्नत्तायेव 
अविज्जमानं, एत्थ नोसन्तोति अत्थे तप्पुरिसो । झानादिभेदन्ति झानं आदि यस्स “विमोकखसमाधि समापत्ति जाणदस्सन 
मग्गभावना फलसच्छि किरियाकिलेसप्पहानविनीवरणताचित्तस्स सुञ्ञागारे अभिरती”ति (पारा० १९८) वुत्तस्स सो 
झानादि, सोव भेदो विसेसोति समासो । तं झानादिभेदं उत्तरिमनुस्सधम्मं । अत्तुपनायिकन्ति “अयं मयि अत्थी”ति 
आरोचनवसेन अत्तनि उपनीयति, “अहं वा एत्थ सन्दिस्सामी”ति अत्ता उपनीयति एत्थ धम्मेति वा अत्तुपनायिको, 
झानादिभेदो, तं । पच्चुप्पन्नभवस्सितन्ति पच्चुप्पन्नभवो नाम इदानि वत्तमानो अत्तभावो, तन्निस्सितोति समासो, सो च 
झानादिभेदोयेव, तं । 


अञ्ञापदेसरहितन्ति “यो ते विहारे वसि, सो भिक्खु पठमं झानं समापज्जी”तिआदिना (पारा० २२०) नयेन 
अञ्जस्स अपदेसो, तेन रहितो चत्तोति तप्पुरिससमासो, सो रहितो तेनाति वा बहुब्बीहि, झानादिभेदोव, तं । कोट्टासं कत्वा 

बाति “पठमं झानं दुतियं झानं समापज्जि, पठमं झानं ततियं झानं समापज्जि'न्तिआदिना नयेन कोट्ठासं कत्वा वा। 
एकेकं कत्वा वाति “पठमं झानं समापज्जि, दुतियं झानं समापज्जि'न्तिआदिना नयेन एकेकं कत्वा वा। एत्थ च एकन्ति 
ठिते विच्छायं द्वित्तं। एत्थ पन कत्वाति करणकिरियाय एकेकवसेन भिन्नस्स झानादिनो अत्थस्स सम्बन्धनिच्छा विच्छाति 
वेदितब्बा। टीकायं पन “कोट्टासं वाति एत्थ 'झानलाभी, विमोक्खलाभी, समाधिलाभी, समापत्तिलाभीम्हीति एवमादिना 
नयेन कोट्ठासतो वाति अत्थो"ति च “एकेकं वाति 'पठमस्स झानस्स लाभी, दुतियस्स झानस्स लाभीम्हीति एवमादिना 
नयेन एकेकं वाति अत्थो”ति च वृत्तं । सो पाळियं अद्टकथायञ्च अवुत्तक्कमोति वेदितब्बो। कायेन वाति हत्थमुद्दादिवसेन 
कायेन वा। बाचाति एत्थ य-कारो लुत्तनिदिट्ठी “अलज्जिता"तिआदीसु विय। विञ्ञत्तिपथेति कायवचीविञ्ञत्तीनं 
गहणयोग्ये पदेसे ठत्वाति अज्झाहरितब्बं । दीपेन्तोति “इमिना च इमिना च कारणेन अयं धम्मो मयि अत्थी"ति 
पकासेन्तो। नाधिमानिकोति अप्पत्ते पत्तसञ्जितासङ्घातो अधिको मानो, सो नत्थि एतस्साति नाधिमानिको, भिक्खु । 
जातेति विञ्जुना मनुस्सजातिकेन सिक्खापच्चकखाने वुत्तनयेन विञ्ञाते सति चुतो भवे सासनतोति विञ्ञायति । 
अञ्जापदेसेन दीपयतो पन थुल्लच्चयं। एत्थ च - 


दुक्कटं पठमस्सेव, सामन्तमिति वण्णितं । 
सेसानं पन तिण्णम्पि, थुल्लच्चयमुदीरितन्ति॥ 


चतुत्थं । 


१०. इदानि चतुन्नम्पि चेतेसमसंवासतं अभब्बतञ्च दीपेतुं “पाराजिकेतेतिआदि आरद्धं । एते चत्तारो पाराजिका 
पुग्गला यथा पुरे पुब्बे गिहिकाले, अनुपसम्पन्नकाले च विय असंवासाति सम्बन्धो। सह वसन्ति यस्मा सब्बेपि लज्जिनो 
एतेसु कम्मादीसु न एकोपि ततो बहिद्भा सन्दिस्सतीति एककम्मं एकुद्देसो समसिक्खताति इमे तयो संवासा नाम। तत्थ 
अपलोकनादिकं चतुब्बिधम्पि सङ्घकम्मं सीमापरिच्छिन्नेहि पकतत्तेहि भिक्खूहि एकतो कत्तब्बता एककम्मं नाम | तथा 
पञ्चविधोपि पातिमोक्खुद्देसो एकतो उद्दिसितब्बत्ता एकुद्देसो नाम | पञ्ञत्तं पन सिक्खापदं सब्बेहिपि लज्जीपुग्गलेहि समं 
सिक्खितब्बभावतो समसिक्खता नाम । नत्थि ते संवासा एतेसन्ति असंवासा। “अभब्बा 'तिआदीसु भिक्खुभावायाति 
तुमत्थे सम्पदानवचनं, तस्मा यथा सीसच्छिन्नो जीवितुं अभब्बो, एवं चत्तारोमे पुग्गला भिक्खुभावाय भिक्खू भवितुं 
अभब्बाति अत्थो। 


११. इदानि परियायाणत्तीहि सम्भवन्ते दस्सेतुं “परियायो चा तिआदिमाह | परियायो च आणत्ति च ततिये 
मनुस्सविग्गहे लब्भतीति सम्बन्धो। तत्थ कायादीहि यथावुत्तेहि “यो एवं मरति, सो धनं वा लभती"ति एवमादिविञ्ञापको 
ब्यञ्जनभूतो कायवचीपयोगो परियायो । इमिना इदं दीपेति -- यथा अदिन्नादाने “आदियेय्या”ति (पारा० ९२) वुत्तत्ता 
पारियायकथाय मुच्चति, न इध एवं । “संवण्णेय्या'ति (पारा० १७२) परियायकयायपि न मुच्चतीति। “दुतिये 
पना तिआदीसु अत्थो पाकटोयेव। एवमृपरिपि पाकटमुपेक्खिस्साम । 


१२. इदानि मेथुनधम्मादीनं अङ्गानि दस्सेतुं “सेवेत तिआदिमाह । सेवेतुकामताचित्तन्ति मेथुनं सेवेतुं कामेतीति 
सेवेतुकामो, तस्स भावो नाम तण्हा, ताय सेवेतुकामताय सम्ययुत्तं चित्तन्ति तप्पुरिसो। मेथुनधम्मस्साति मिथुनानं 
इत्थिपुरिसानं इदन्ति मेथुनं, तमेव धम्मोति मेथुनधम्मो। इध पन उपचारवसेन पाराजिकापत्ति मेथुनधम्मो नाम। अथ वा 
मेथुनेन जातो धम्मो पाराजिकापत्ति मेथुनधम्मो, तस्स मेथुनधम्मस्स मेथुनधम्मपाराजिकापत्तिया। अङ्गद्वयन्ति अङ्गानं 
कारणानं द्वयं । बुधाति विनयधरा विञ्जुनो। 

१३. मनुस्ससन्ति मनुस्सानं सं मनुस्ससं, तदायत्तवत्थुका च। एतेन पेततिरच्छानगतायत्तं निवत्तेति। तथासञ्जीति 
तथा तादिसा सञ्ञा तथासञ्ञा, सा अस्स अत्थीति तथासञ्जी। परायत्तसञ्ञिता चाति अत्थो। भावप्पधाना इमे निद्देसा, 
भावपच्चयलोपो वा “बुद्धे रतन''न्तिआदीसु (खु० पा० ६.३) विय । एवमुपरिपि ईदिसेसु । थेय्यचित्तन्ति थेनभावसङ्घातं 
चित्तञ्च। वत्थुनो गरुताति भण्डस्स पादअतिरेकपादारहभावेन गरुता च। ऊनपञ्चमासके वा अतिरेकमासके वा 
थुल्लच्चयं। मासके वा ऊनमासके वा दुक्कटं । अवहारोति पञ्चवीसतिया अवहारानं अञ्ञतरेन अवहरणञ्चाति इमे 
पञ्च अदिन्नादानहेतुयो अदिन्नादानपाराजिकापत्तिया अङ्गानि। 


१४. पाणो मानुस्सकोति मनुस्सजातिसम्बन्धो पाणो च, पाणोति हि बोहारतो सत्तो, परमत्थतो पन जीवितिन्द्रियं 
बुच्चति। पाणसञ्ञिताति पाणोति सञ्जिता च, घातनं घातो, सो एव चेतना घातचेतना, “वधामि न''न्ति एवं पवत्ता सा 
च, तंसमुद्धितो साहत्थिकादीनं छन्नमञ्जतरो पयोगो च, तेन पयोगेन मरणञ्चाति एते यथावुत्ता पञ्च वधहेतुयो 
पाणघातापज्जितब्बआपत्तिया अङ्गानीति अत्थो। 


१५. अत्तनि असन्तताति उत्तरिमनुस्सधम्मस्स सन्ताने अविज्जमानता च। पापमिच्छतायारोचनाति या सा 
“इधेकच्चो दुस्सीलो समानो 'सीलवाति मं जनो जानातू'तिआदिना (विभ० ८५१) नयेन वुत्ता पापइच्छताय समन्नागता, 
ताय उत्तरिमनुस्सधम्मस्स आरोचना च। तस्साति यस्स आरोचेति, तस्स | मनुस्सजातिताति मनुस्सानं जाति यस्स, तस्स 
भावो मनुस्सजातिता, सा च, नञ्ञापदेसोति न अञ्ञापदेसो अञ्ञापदेसाभावो च, तदेव जाननन्ति तङ्घणंयेव 
विजाननञ्चाति इमानि पञ्च एत्थ असन्तदीपने अस्मिं सन्ताने अविज्जमानउत्तरिमनुस्सधम्मप्पकासननिमित्ते पाराजिके 
अङ्गानि हेतुयोति अत्थो। 


९६. एवं तेसमसंवासताभब्बतादीनि दस्सेत्वा इदानि न ते चत्तारोव, अथ खो सन्तञ्ञेपीति ते सब्बेपि समोधानेत्वा 
दस्सेन्तो “असाधारणा 'तिआदिमाह | तत्थ असाधारणाति पाराजिका धम्मा अधिप्पेता। तेनेव चेत्थ पुल्लिङ्गनिद्देसो । 
तस्मा भिक्खुनीनं भिक्खूहि असाधारणा पाराजिका धम्मा चत्तारो चाति एवमेत्थ अत्थो दडुब्बो। उपचारवसेन तु 
उब्मजाणुमण्डलिकादिका पाराजिकापन्ना परिग्गय्हन्ति । तासु या अवस्सुता अवस्सुतस्स मनुस्सपुरिसस्स अकखकानं 
अधो जाणुमण्डलानं कप्परानञ्च उपरि कायसंसग्गं सादियति, अयं उब्भजाणुमण्डलिका । या पन अञ्जिस्सा भिक्खुनिया 
पाराजिकं पटिच्छादेति, सा बज्जप्पटिच्छादिका। या उक्खित्तकं भिकखुं तस्सा दिट्टिया गहणवसेन अनुवत्तति, सा 
उक्खित्तानुवत्तिका। कायसंसग्गरागेन तिन्तस्स हत्थग्गहणं सङ्घाटिकण्णग्गहणं कायसंसग्गत्थाय पुरिसस्स हत्थपासे ठानं 
ठत्वा सल्लपनं सङ्केतगमनं पुरिसस्सागमनसादियनं पटिच्छन्नोकासवविसनं हत्थपासे ठत्वा कायोपसंहरणन्ति इमानि अट्ट 
वत्थूनि यस्सा अवस्सुताय, सा अट्टुवत्थुका नाम | 


अभब्बका एकादस चाति एत्थ पण्डको थेय्यसंवासको तित्थियपक्कन्तको तिरच्छानगतो मातुघातको पितुघातको 
अरहन्तघातको भिक्खुनिदूसको सङ्घ भेदको लोहितुप्पादको उभतोब्यञ्जनकोति इमे अभब्बा एकादस च। तेसु पण्डकोति 
ओपक्कमिकनपुंसकपण्डका च पण्डकभावपक्खे पकखपण्डको च इध अधिप्पेता । आसित्तउसूयपण्डकानं पन पब्बज्जा 
च उपसम्पदा च न वारिता। थेय्यसंवासको पन लिङ्गत्थेनकादिबसेन तिविधो। तत्थ सयं पब्बजितत्ता लिङ्गमत्तं थेनेतीति 
लिङ्गत्थेनको | भिक्खुवस्सगणनादिकं संवासं थेनेतीति संवासत्थेनको । सिक्खं पच्चक्खाय एवं पटिपज्जन्तेपि एसेव 
नयो। यथावुत्तमृभयं थेनेतीति उभयत्थेनको। ठपेत्वा पन इमं तिविधं - 


राजदुब्मिकखकन्तार-रोगवेरिभयेन वा। 


www.tipitaka.org Vipassana Research Institute 


Page 140 sur 254 


चीवराहरणत्थं वा, लिङ्गं आदियतीध यो॥ 


संवासं नाधिवासेति, याव सो सुद्भमानसो। 
थेय्यसंवासको नाम, ताव एस न वुच्चतीति॥ (महाव० अट्ड० ११०; कङ्का० अट्टः पठमपाराजिकवण्णना)। 


तित्थियपक्कन्तकादयो तु तंतंवचनत्थानुसारेन वेदितब्बा। तिरच्छानगतो पन ठपेत्वा मनुस्सजातिकं अवसेसो सब्बो 
वेदितब्बो। इमे एकादस पुग्गला भिक्खुभावाय अभब्बत्ता पाराजिकापन्नसदिसताय “पाराजिका”ति वुच्चन्ति । विब्भन्ता 
भिक्खुनीति गिहिनिवासननिवत्था भिक्खुनी च । सा हि एत्तावता पाराजिका। मुदुका पिट्ठि यस्स, सो च। सो हि 
अनभिरतिया पीळितो यदा अत्तनो अङ्गजातं अत्तनो वच्चमुखमग्गेसु पवेसेति, तदा पाराजिको होति। 


१७-१८. लम्बमानमङ्गजातमेतस्साति लम्बी। सो यथावुत्तेसु पवेसितो पाराजिको। मुखेन गण्हन्तो अङ्गजातं परस्स 
चाति यो अनभिरतिया पीळितो परस्स सुत्तस्स वा मतस्स वा अङ्गजातं मुखेन गण्हाति, सो परस्स अङ्गजातं मुखेन गण्हन्तो 
च। तत्थेवाभिनिसीदन्तोति यो अनभिरतिया पीळितो तत्थेव परस्स अङ्गजाते वच्चमग्गेन अभिनिसीदति, सो चाति एते 
द्रयंद्रयसमापत्तिया अभावेपि मग्गे मग्गप्पवेसनहेतु मेथुनस्स अनुलोमिका चत्तारो च। इधागता चत्तारोति इध खुद्दसिकखायं 
यथावुत्ता मेथुनधम्मा पाराजिकादयो चत्तारो चाति समोधाना पिण्डीकरणवसेन चतुवीसति पाराजिका भवन्तीति सेसो। 
एत्थ च गाथाबन्धवसेन रस्सं कत्वा “पराजिका ति वृत्तं। एत्थाह - मातुघातकादयो ततियं पाराजिकं आपन्ना, 
भिक्खुनिदूसको, मुदुपिड्टिकादयो चत्तारो च पठमपाराजिकं आपन्ना एवाति कुतो चतुवीसतीति? वुच्चते - मातुघातकादयो 
हि चत्तारो इध अनुपसम्पन्ना एव अधिप्पेता। मुदुपिद्विकादयो चत्तारो किञ्चापि पठमपाराजिकेन सङ्गहिता, यस्मा पन एकेन 
परियायेन मेथुनधम्मं अप्पटिसेविनो होन्ति, तस्मा विसुं वुत्ताति। 


पाराजिकनिद्देसवण्णना निद्धिता। 
२. सङ्घादिसेसनिद्देसवण्णना 


९९. वुट्ठानस्स गरुकत्ता गरुकाति सङ्घादिसेसा वुच्चन्ति। नवाति तेसं गणनपरिच्छेदो। ननु “नवा"ति कस्मा वृत्तं, 
“नतेरसा”ति वत्तब्बन्ति? नायं दोसो, चिरेनापज्जितब्बे चत्तारो यावततियके ठपेत्वा बीतिक्कमक्खणेयेव आपज्जितब्बा 
पठमापत्तिका बुच्चन्तीति । इदानि ते दस्सेतुं “मोचेतुकामता”तिआदि आरद्भं । तत्थ सुक्कस्साति आसयधातुनानत्ततो 
नीलादिवसेन दसविधे सुक्के यस्स कस्सचि सुक्कस्स | मोचेतुकामताति मोचेतुकामताय, य-कारो लुत्तनिदिट्ठी । इमिना 
पन वचनेन मोचनस्साद मुच्चनस्साद मुत्तस्सादमेथुनस्साद फस्सस्साद कण्डुवनस्साद दस्सनस्साद निसज्जनस्साद 
वाचस्साद गेहसितपेम वनभङ्गिय सङ्घातेसु एकादसस्सादेसु एकंयेव मोचनस्सादं दस्सेति। 


तत्थ मोचनाय अस्सादो सुखवेदना मोचनस्सादो। मुच्चने अत्तनो धम्मताय मुच्चने अस्सादो मुच्चनस्सादो। एवं 
सब्बत्थ सत्तमीतप्पुरिसेन अत्थो दटुब्बो। इमेहि पन नवहि पदेहि सम्पयृत्तअस्सादसीसेन रागो वुत्तो। गेहनिस्सितेसु 
मातादीसु पेमं गेहे सितं पेमन्ति गेहसितपेमं, इमिना सरूपेनेव रागो वुत्तो। सन्थवकरणत्थाय इत्थिया पेसितपुप्फादि 
वनभङ्गियं, इमिना च वत्थुवसेन रागो वुत्तो। मेथुनस्सादोपि इत्थिया गहणप्पयोगेन वेदितब्बो। सब्बत्थेव च पन 
चेतनानिमित्तुपक्कममोचने सति विसङ्केताभावो वेदितब्बो। उपक्कम्म हत्थादिना निमित्ते उपक्कमित्वा। अञ्जत्र 
सुपिनन्तेनाति सुपिनोयेव सुपिनन्तो “कम्ममेव कम्मन्तोतिआदीसु विय अन्त-सद्दस्स तब्भाववुत्तित्ता तं सुपिनन्तं विना 

विमोचयं सुक्कं विमोचेन्तो समणो यो कोचि भिक्खु गरुकं गरुकापत्तिसङ्कातं सङ्घादिसेसं फुसे फुसेय्य, 
आपज्जेय्याति वुत्तं होति । एत्थ च अज्झत्तरूपबहिद्धारूपउभयरूपआकासेकटिकम्पनसङ्घातेसु चतूसु उपायेसु सति 
रागूपत्थम्भादीसु च कालेसु येन केनचि अङ्गजाते कम्मञ्ञतं पत्ते “आरोग्यत्थाया”तिआदीसु येन केनचि अधिप्पायेन 
अधिप्पायवत्थुभूतं यं किञ्चि सुक्कं मोचनस्सादचेतनाय एव निमित्ते उपक्कम्म मोचेन्तो सङ्घादिसेसं आपज्जतीति सब्बथा 
अधिप्पायो दडुब्बो । 


पठमो। 


२०. कायसंसग्गरागवाति काये संसग्गो, तस्मिं रागो, सो अस्स अत्थीति वन्तु, कायसंसग्गरागसमङ्गीति अत्थो। 
समणो इत्थिसञ्जीति सम्बन्धो । उपक्कम्माति कायेन वायमित्वा । मनुस्सित्थिं सम्फुसन्तोति अन्तमसो लोमेनपि 
परामसन्तो गरुकं फुसेति योजना । मनुस्सभूता अमता इत्थी मनुस्सित्थी। तत्थ “कायसंसग्गरागवा"ति इमिना 
मातुपेमादिं, इत्थिया गहितमोक्खाधिप्पायञ्च पटिक्खिपति। इत्थिया वेमतिकस्स, पण्डकपुरिसतिरच्छानगतसञ्जिस्स च 
थुल्लच्चयं | इत्थिया पन कायेन कायप्पटिबद्भामसने, कायप्पटिबद्धेन कायामसने च यक्खीपेतीपण्डकानं कायेन 
कायामसने च पुरिसतिरच्छानगतित्थीनं कायेन कायामसनेपि दुक्कटं, तथायक्खीआदीनं कायेन कायप्पटिबद्भादीसु च । 
मतित्थिया पन थुल्लच्चयं । इत्थिया पन फुसियमानो सेवनाधिप्पायोपि सचे कायेन न वायमति, अनापत्ति। 


दुतियो। 


२१. तथाति इत्थिसञ्जी। सुणन्तिन्ति विञ्जत्तिपथे ठत्वा अत्तनो वचनं सुणन्तिञ्च। विञ्ञुञ्चाति 
दुहुल्लादुडुल्लसल्लक्खणसमत्थञ्च मनुस्सित्थिं। मग्गं वाति वच्चमग्गपस्सावमग्गानं वसेन मगगं वा मेथुनं वा आरब्भाति 
सम्बन्धो। दुदुल्लवाचारागेनाति दुद्ठा च सा असद्भम्मप्पटिसंयुत्तताय थूला च लामकजनसाधारणतायाति दुटुल्ला । साव 
पुन वाचा दुहुल्लवाचा । तस्सं अस्सादसम्पयुत्तो रागोति समासो, तेन। ओभासित्वाति वण्णावण्णयाचनादिवसेन 
असद्भम्मवचनं वत्वा । असुणन्तिया पन दूतेन वा पण्णेन वा आरोचिते अनापत्ति। तत्थ द्विन्नं मग्गानं वसेन बण्णावण्णेहि, 
मेथुनयाचनादीहि वा “सिखरणीसि, सम्भिन्नासि, उभतोब्यञ्जनकासी ति इमेसु तीसु अञ्जतरेन अक्कोसवचनेन वा 
ओभासन्तस्स सङ्घादिसेसो, अधवखकउब्भजाणुमण्डलं आदिस्स वण्णादिभणने थुल्लच्चयं, तथा यक्खीपेतीपण्डकानं 
बच्चमग्गपस्सावमग्गे आदिस्स वण्णादिभणने मेथुनयाचनादीसुपि । तेसं पन अधक्खकादिके दुक्‍्कटं, तथा मनुस्सित्थीनं 
उब्मक्खके अधोजाणुमण्डले कायप्पटिबद्धे च। 


ततियो। 


२२. अत्तकामुपट्टानन्ति मेथुनधम्मसङ्घातेन कामेन उपड्ठानं कामुपट्ठानं। अत्तनो अत्थाय कामुपट्ठानं अत्तकामुपट्ठानं । 
अथ वा कामीयतीति कामं, अत्तनो कामं अत्तकामं, सयं मेथुनरागवसेन पत्थितन्ति अत्थो। अत्तकामञ्च तं उपड्ठानञ्चाति 
अत्तकामुपट्ठानं । तस्स वण्णो गुणो, तं। बत्वाति “यदिदं कामुपट्टानं नाम, एतदग्गं उपट्ठानान”न्ति कामुपड्टाने वण्णं 
अन्तमसो हत्थमुद्दायपि इत्थीति सञ्जी पकासेत्वाति अत्थो। वाचाति वाचाय यकारलोपवसेन । मेथुनयुत्तेनाति 
मेथुनयृत्ताय, लिङ्गविपल्लासवसेन ताय “अरहसि त्वं मय्हं मेथुनं धम्मं दातु" न्तिआदिकाय मेथुनधम्मप्पटिसंयुत्ताय वाचाय 
मेथुनयाचने मेथुनरागिनोति सम्बन्धो। मेथुनेरागो, सो अस्स अत्थीति मेथुनरागी, तस्स। गरु होतीति गरुकापत्ति होतीति 
अत्थो। म-कारो पदसन्धिकरो। एत्थ पन पण्डके पण्डकसञ्चजिनो थुल्लच्चयं, तस्मियेब इत्थिसञ्जिनो दुक्कटं । 

चतुत्थो। 


२३. इत्थिया वा पुरिसस्स वा सन्देसं पटिग्गहेत्वाति सम्बन्धो । इत्थिया वाति “दस इत्थियो मातुरक्खिता 
पितुरक्खिता”तिआदिना (पारा० ३०३) च “दस भरियायो धनक्कोता छन्दवासिनी”तिआदिना (पारा० ३०३) च वुत्ताय 
बीसतिविधाय इत्थिया वा पुरिसस्स वा तंसम्बन्धवसेन तेसं मातादीनं वा। सन्देसन्ति इत्थिया वा पुरिसेन वा उभिन्नं 
मातादीहि वा “एहि, भन्ते, इत्थन्नामं इत्थिं वा पुरिसं वा एवं भणाही'ति वृत्तं जायम्पतिभावसन्निस्सितं सन्देसवचनं । 
पटिग्गहेत्वाति “साधू "ति कायेन वा वाचाय वा सम्पटिच्छित्वा । वीमंसित्वाति यत्थ पेसितो, तेसं अधिप्पायं 
उपपरिक्खित्वा वा उपपरिक्खापेत्वा वा। हरं पच्चाति इत्थी वा पुरिसो वा “साधू "ति सम्पटिच्छतु वा, मा वा, येहि पेसितो, 
तेसं पच्चाहरन्तो वा हरापेन्तो वा, जायम्पतिभावो होतु वा, मा वा, अकारणमेतं । इमाय तिवङ्गसम्पत्तिया सङ्घादिसेसो च, 
द्वीहि अङ्गेहि पण्डके च अङ्गत्तयेनापि थुल्लच्चयं, एकेन दुक्कटं । केचि पन “हरं पच्छा”ति विपाठं परिकप्पेत्वा “पच्छा 
हरन्ति योजेन्ति, तं न सुन्दरं पच्चाति उपसग्गत्ता। पदस्स उपरि अत्थे सज्जेन्तो पकासेन्तो गच्छतीति हि उपसग्गो नाम, 
तस्मा “पति आ”ति उपसग्गानं “हर ˆन्तिमस्स पदस्स उपरि भवितब्बन्ति । 


पञ्चमो। 


२४. संयाचितपरिक्खारन्ति सं अत्तना याचितो वासिआदिको परिक्खारो यस्सा, तं। अदेसितवत्थुकन्ति 
उत्तिदुतियकम्मेन अदेसितं वत्थु कुटिकरणप्पदेसो यस्साति विग्गहो, तं । पमाणातिक्कन्तन्ति इदानि मज्झिमस्स पुरिसस्स 
तिस्सो विदत्थियो सुगतविदत्थि नाम, ताय “दीघसो द्वादस विदत्थियो सुगतस्स विदत्थिया तिरियं सत्तन्तरा"ति (पारा० 
३४८) एवं वृत्तप्पमाणं एकतोभागेनापि अतिक्कन्ता पमाणातिक्कन्ताति तं तिरियं चतुहत्थसङ्कातहेड्टिमप्पमाणे सति दीघतो 
बुत्तप्पमाणतो केसग्गमत्तम्पि वड्डेतुँ न वट्टति । ततो ऊनके, दीघतो च वड्डिते अयं कुटिसङ्कं न गच्छतीति। “मय्हं वासागारं 
एत"न्ति एवं अत्ता उद्देसो एतिस्साति अत्तुद्देसा। कुटिन्ति उल्लित्तादिकं कुटिं कत्वाति सम्बन्धो । तत्थ उल्लित्ता नाम 
अन्तो उद्धंमुखं लित्ता। अवलित्ता नाम बहि अधोमुखं लित्ता। उभयथा उल्लित्तावलित्ता। कत्वाति 
अन्तोभूतकारितत्थवसेन कारापेत्वा वा। 


तत्थायं बत्थुदेसनक्कमो - तेन कुटिकारकेन भिक्खुना कुटिवत्थुं सोधेत्वा सङ्घं उपसङ्कमित्वा एकंसं उत्तरासङ्ग 
करित्वा बुड्ढानं भिक्खूनं पादे वन्दित्वा उक्कुटिकं निसीदित्वा अञ्जलिं पणामेत्वा पदभाजने (पारा० ३४९) वुत्तनयेन सङ्घं 
तिक्खत्तुं याचित्वा सब्बे वा सङ्घपरियापन्ना, सङ्घेन वा सम्मता द्वे तयो भिक्खू तत्थ नेतब्बा। तेहि च किपिल्लिकादीहि 
सोळसहि उपद्दवेहि विरहितत्ता अनारम्भं अनुपदं द्वीहि चतूहि वा बलिबद्देहि यृत्तेन सकटेन एकचक्कं निब्बोदकपतनट्ठाने 
एकं बहि कत्वा आविञ्छितुं सक्कुणेय्यताय “सपरिक्कमन "न्ति सल्लक्खेत्वा सचेपि सङ्घप्पहोनका होन्ति, तत्थेव, नो चे, 
सङ्घमज्झं गन्त्वा तेन भिक्खुना याचितेहि पदभाजने (पारा० ५०, ५१) वृत्ताय जत्तिदुतियकम्मवाचाय वत्थु देसेतब्बन्ति | 
अदेसितवत्थुकं पमाणातिक्कन्तं कुटिं करिस्सामीति सब्बप्पयोगे दुक्कटं, इदानि द्वीहि पिण्डेहि निट्ठान॑ गमिस्सतीति 
पठमपिण्डदाने थुल्लच्चयं, दुतियदानेन लेपे सङ्घटिते सचे अदेसितवत्थुका एव वा होति, पमाणातिक्कन्ता एव वा, एको 
सङ्घादिसेसो, सारम्भअपरिक्कमनताय द्वे च दुक्कटानीति सचे उभयविपन्ना, द्रे च सङ्घादिसेसा द्रे च दुक्कटानीति सब्बं 
जेय्यं | 


छट्ठो। 

२५. महल्लकन्ति सस्सामिकभावेन संयाचितकुटितो महन्तभावेन, वत्थुं देसापेत्वा पमाणातिक्कमेनापि 
कातब्बभावेन च महन्तताय महत्तं लाति आददातीति महल्लको । महत्तलक इति ठिते त्तस्स लोपो लस्स च द्वित्तं, तं। वसनं 
अत्थो पयोजनं बसनत्थो, ताय । एत्थ पन अदेसितवत्थुभावे एको सङ्घादिसेसो। सेसं अनन्तरसदिसमेव। इध च तत्थ च 
लेणगुहातिणकुटिपण्णच्छदनगेहेसु अञ्जतरं कारेन्तस्स च कुटिम्पि अञ्ञस्स वासत्थाय वासागारं वा ठपेत्वा 
उपोसथागारादीसु अञ्जतरत्थाय करोन्तस्स च अनापत्ति। 


सत्तमो। 


२६. अमूलकेन अन्तिमेन वत्थुनाति सम्बन्धो । अमूलकेनाति दस्सनसङ्घातस्स, सवनसङ्घातस्स, दिट्टुसुतमुतवसेन 
पवत्तपरिसङ्कासङ्घातस्स च मूलस्स अभावेन नत्थि मूलमेतस्साति अमूलकं, तेन। तं पन सो आपन्नो वा होतु, नो वा, एतं 
इध अप्पमाणं। तत्थ भिक्खुञ्च मातुगामञ्च तथारूपे ठाने दिस्वा परिसङ्कति, अयं दिइुपरिसङ्का। अन्धकारे वा पटिच्छन्ने 
वा भिक्खुस्स च मातुगामस्स च वचनं सुत्वा अञ्ञस्स अत्थिभावं अजानन्तो परिसङ्कति, अयं सुतपरिसङ्का । धुत्तानं 
इत्थीहि सद्भि पच्चन्तविहारेसु पुप्फगन्धसुरादीहि अनुभवित्वा गतट्ठानं दिस्वा “केन नु खो इदं कत''न्ति वीमंसन्तो तत्थ 
केनचि भिक्खुना गन्धादीहि पूजा कता होति, भेसज्जत्थाय आरिटुं वा पीतं, सो तस्स गन्धं घायित्वा “अयं सो 
भविस्सती”ति परिसङ्कति। अयं मुतपरिसङ्का नाम। अन्तिमेन चाति ततो परं वज्जाभावेन अन्ते भवत्ता अन्तिमेनेव। 
वत्थुनाति भिक्खुनो अनुरूपेसु एकूनवीसतिया पाराजिकेसु धम्मेसु अञ्ञतरेन पाराजिकेन धम्मेन। च-कारो पनेत्थ 
अवधारणे, तेन सङ्घादिसेसादि निवत्तेति। अथ वा च-कारो अद्ठानप्पयुत्तो। 


चोदेन्तो वा चोदापेन्तोबाचाति योजेतब्बो। चावेतुन्ति ब्रह्मचरिया चावनत्थाय । एतेन एकं चावनाधिप्पायं गहेत्वा 
अवसेसे अक्कोसाधिप्पायवुड्ठापनाधिप्पायादिके सत्ताधिप्पाये पटिक्खिपति। सुणमानन्ति इदं “चोदेन्तो”तिआदीनं 
कम्मपदं, इमिना परम्मुखा चोदनं पटिक्खिपति। परम्मुखा पन सत्तहि आपत्तिक्खन्धेहि वदन्तस्स दुक्कटं । चोदेन्तोति 
““बत्थुसन्दस्सना आपत्तिसन्दस्सना संवासप्पटिक्खेपो सामीचिप्पटिक्खेपो”ति (पारा० अट्ठ० २.३८५-३८६) सङ्घेपतो 
वुत्तानं चतुन्नं चोदनानं वसेन सयं चोदेन्तो वा। चोदापेन्तो वाति परेन येन केनचि चोदापेन्तो वा। तस्मा यो भिकखुस्स 
समीपे ठत्वा “त्वं मेथुनं धम्मं सेवि, अस्समणोसी”तिआदिना वत्थुसन्दस्सनवसेन वा “त्वं मेथुनधम्मापत्ति 
आपन्नोसी”तिआदिना आपत्तिसन्दस्सनवसेन वा “अस्समणोसि, नत्थि तया सद्धि उपोसथो वा पवारणा वा सङ्घकम्मं वा, 
अस्समणोसी"तिआदिना संवासप्पटिक्खेपवसेन वा अभिवादनादिसंवासे पटिक्खित्ते अस्समणोति कस्माति पुडुस्स 
“अस्समणोसी 'तिआदिवचनेहि सामीचिप्पटिक्खेपवसेन वा अन्तमसो हत्थमुद्दाय एव वापि एतमत्थं दीपयतो “करोतु मे 
आयस्मा ओकासं, अहं तं वत्तुकामो”ति एबं ओकासे अकारिते वाचाय सङ्घादिसेसो चेव दुक्कटञ्च, ओकासं कारेत्वा 
चोदेन्तस्स पन सङ्घादिसेसोव दटुब्बो । 


अट्टुमो। 


२७. अञ्ञस्साति खत्तियादिजातिकस्स परस्स। किरियन्ति मेथुनवीतिक्कमसङ्कातं किरियं । तेनाति अञ्ञस्स 
बीतिक्कमसङ्घातस्स मेथुनवीतिककमसन्दस्सनेन करणभूतेन । लेसेनाति यस्स जातिआदयो ततो अञ्ञम्पि वत्थुं लिस्सति 
उहिट्ठे वित्थारं सिलिस्सति वोहारमत्तेनेवाति जातिआदयोव “लेसा"ति वुच्चन्ति, तेन जातिलेसनामलेसादिना लेसेन। 
अञ्जन्ति यो वीतिक्कमन्तो दिट्ठो, ततो अपरम्पि भिकखुं चावेतुं अन्तिमेन वत्थुना चोदयन्ति सम्बन्धो । कथं? कोचि 
खत्तियजातियो बीतिक्कमन्तो दिड्टो, ततो अञ्जं अत्तनो वेरिं खत्तियजातिकं भिकखुं पस्सित्वा तं खत्तियं जातिलेसं गहेत्वा 

““खत्तियो मया दिट्ठो बीतिक्कमन्तो, त्वं खत्तियो पाराजिकं धम्मं आपन्नोसी”ति चोदेति चोदापेति वा। एवं 
नामलेसादयोपि वेदितब्बा। सेसा विनिच्छयकथा अट्टमे वुत्तसदिसायेव। 


नवमो। 


२८. एत्तावता “गरुका नवा"ति उद्दिड्ठे वित्थारतो दस्सेत्वा इदानि तेसु आपन्नेसु पटिपज्जितब्बाकारं दस्सेतुं 
“छादेति जानमापन्न'न्तिआदि वुत्तं । तत्थ यो भिक्खु अत्तना आपन्नं सङ्घादिसेसापत्ति आपत्तिवसेन वा वत्थुवसेन वा 
जानं जानन्तो यावता यत्तकानि अहानि छादेति पटिच्छादेति, तावता तत्तकानि अहानि तस्स परिवासो होतीति एवं 
पदसन्धिवसेन अत्थो वेदितब्बो। तत्थ पटिच्छन्नपरिवासो सुद्धन्तपरिवासो समोधानपरिवासोति तिविधो परिवासो । तेसं पन 
अतिसङ्घेपनयेन मुखमत्तेपि दस्सिते वित्थारविनिच्छयपवेसोपायसम्भवो सियाति मुखमत्तं दस्सयिस्साम । 


तत्थ पटिच्छन्नपरिवासो नाम यथापटिच्छन्नाय आपत्तिया दातब्बो, तस्मा पटिच्छन्नदिवसे च आपत्तियो च 
सल्लकखेत्वा सचे एकाहप्पटिच्छन्ना होति, “अहं, भन्ते, सम्बहला आपत्तियो आपज्जि एकाहप्पटिच्छन्नायो”तिआदिना 
खन्धके (चूळव० ९८-९९) आगतनयेन याचापेत्वा “सुणातु मे भन्ते सङ्घो, अयं इत्थन्नामो भिक्खु सम्बहुला आपत्तियो 
आपज्जि एकाहप्पटिच्छन्नायो”तिआदिना खन्धके आगतनयेनेव कम्मवाचं वत्वा परिवासो दातब्बो। एकं आपज्जित्वा 
“सम्बहुला"ति विनयकम्मं करोन्तस्सापि वुद्ठातीति “सम्बहुला' ति वुत्तं । नानावत्थुकासुपि एसेव नयो। अथ 
द्वीहादिप्पटिच्छन्ना होन्ति, पक्खअतिरेकपक्खमासअतिरेकमाससंवच्छरअतिरेकसंवच्छरप्पटिच्छन्ना वा, 
“'द्वीहप्पटिच्छन्नायो वा"तिआदिना वत्वा यो यो आपन्नो होति, तस्स तस्स नामञ्च गहेत्वा योजना कातब्बा। 


कम्मवाचापरियोसाने च सचे अप्पभिक्खुको आवासो होति, सक्का रत्तिच्छेदं अनापज्जन्तेन बसितुं, तत्थेव 
“परिवासं समादियामि, वत्तं समादियामी'ति वत्तं समादाय तत्थेव सङ्घस्स “अहं, भन्ते, सम्बहुला सङ्घादिसेसा आपत्तियो 
आपज्जिं एकाहप्पटिच्छन्नायोतिआदिना आरोचेत्वा पुन आगतागतानं भिक्खूनं आरोचेन्तेन पकतत्तेन भिकखुना सद्भि 
एकच्छन्ने सहवासो, तेन च विनावासो, आगन्तुकादीनं उपचारगतानं अनारोचनाति एतेसु एकेनापि रत्तिच्छेदञ्च 
वत्तभेदञ्च अकत्वा परिवत्थब्बं । 


सचे न सक्का होति परिवासं सोधेतुं, निक्खित्तवत्तेन वसितुकामो होति, तत्थेव सङ्घमज्झे वा एकस्स पुग्गलस्स वा 
सन्तिके “परिवासं निक्खिपामि, वत्तं निक्खिपामी”ति परिवासो निक्खिपितब्बो । निक्खित्तकालतो पट्टाय पकतत्तट्ठाने 
तिट्ठति। अथानेन पच्चूससमये एकेन भिक्खुना सद्भि परिक्खित्तस्स विहारस्स परिक्खेपतो, अपरिक्खित्तस्स 
परिक्खेपारहड्टानतो द्वे लेडटपाते अतिक्कमित्वा महामग्गतो ओक्कम्म पटिच्छन्नट्टाने निसीदित्वा अन्तोअरुणेयेव वत्तं 
समादियित्वा आरोचेतब्बं। सचे बहि ठितानम्पि सदै सुणाति, पस्सति वा, दूरं गन्त्वापि आरोचेतब्बं, अनारोचेन्ते रत्तिच्छेदो 
चेव वत्तभेददुक्कटञ्च। सचे अजानन्तस्सेव उपचारसीमं पविसित्वा गच्छन्ति, रत्तिच्छेदोब होति, न वत्तभेदो। अरुणे उट्टिते 
तस्स सन्तिके वत्तं निक्खिपित्वा विहारं गन्तब्बं। एवं याव रत्तियो पूरेन्ति, ताव परिवत्थब्बं। अयं ताव 
पटिच्छन्नपरिवासो। 


सुद्धन्तो दुविधो चूळसुद्भन्तो महासुद्भन्तोति। तत्थ यो “उपसम्पदतो पट्टाय यत्तकं नाम कालं अहं सुद्धो "ति जानाति, 
तत्तकं अपनेत्वा ततो अवसेसे रत्तिपरिच्छेदे एकतो कत्वा दातब्बपरिवासो चूळसुद्धन्तो । यो पन सब्बसो रत्तिपरियन्तं न 
जानाति नस्सरति, तत्थ च वेमतिको, तस्स दातब्बो महासुद्धन्तो । आपत्तिपरियन्तं जानातु वा, मा वा, अकारणमेतं । 

समोधानपरिवासो नाम तिविधो ओधानसमोधानो अग्घसमोधानो मिस्सकसमोधानोति । तत्थ यो निट्डितपरिवासोपि 
वा निद्धितमानत्तोपि वा अनिक्खित्तवत्तो अञ्ञं आपत्ति आपज्जित्वा पुरिमापत्तिया समा वा ऊनतरा वा रत्तियो पटिच्छादेति, 
तस्स मूलाय पटिकस्सनेन ते परिवुत्थदिवसे च मानत्तचिण्णदिवसे च ओधुनित्वा मक्खेत्वा पुरिमाय आपत्तिया 
मूलदिवसपरिच्छेदे पच्छा आपन्नं आपत्ति समोदहित्वा पुन आदितो पट्टाय दातब्बपरिवासो ओधानसमोधानो नाम। सचे 
कस्सचि एकापत्ति एकाहप्पटिच्छन्ना, द्वीहप्पटिच्छन्ना, एवं याव दसाहप्पटिच्छन्ना, तासं अग्घेन समोधाय तासं 
दसाहप्पटिच्छन्नवसेन अवसेसानं एकाहप्पटिच्छन्नादीनम्पि दातब्बपरिवासो अग्घसमोधानो नाम। यो पन नानावत्थुका 
आपत्तियो एकतो कत्वा दातब्बपरिवासो मिस्सकसमोधानो नाम | दानविधि पन सब्बत्थ खन्धके (चूळव० १३४ आदयो) 
आगतनयेनेव वेदितब्बो। 


एवं परिबुत्थपरिवासो भिक्खु मानत्तं भिकखूनं माननभावं छ रत्तियो अखण्डं कत्वा चरेय्य करेय्य, सम्पादेय्याति वुत्तं 
होति । तत्थ सङ्घेन गणेन पुग्गलेन कतं तेन भिक्खुना सङ्घमज्झे वत्तं समादापेत्वा “अहं, भन्ते, सम्बहुला आपत्तियो 
आपज्जि"न्तिआदिना खन्धके वुत्तनयेन याचापेत्वा तत्थेव वुत्तनयेन मानत्तदानादयोपि वेदितब्बा। इमिनापि वत्तं 
निक्खिपितुकामेन चे वत्तं निक्खिपित्वा चतूहि पञ्चहि सदधि परिवासे वुत्तप्पकारं पदेसं गन्त्वा पुरिमनयेनेव हेट्ठा वुत्तं 
सहवासादिं अन्तमसो चतूहि ऊनत्ता ऊने गणे चरणदोसञ्च वज्जेत्वा पटिपज्जितब्बं। अप्पटिच्छन्नापत्तिकस्स पन परिवासं 
अदत्वा मानत्तमेव दातब्बं | एवं चिण्णं कतं परिनिट्ठापितं मानत्तं येन, तं भिकखुं । वीसति सङ्घो गणो अस्साति वीसतीगणो 
दीघं कत्वा, सो सङ्घो अब्भेय्य सम्पटिच्छेय्य, अब्भानकम्मवसेन ओसारेय्याति वृत्तं होति, अव्हेय्याति वा अत्थो। एत्थापि 
समादानआरोचनयाचनानि, कम्मवाचा च खन्धके वुत्तनयेन वेदितब्बा। 


२९. एवं तेसु पटिपज्जितब्बाकारं दस्सेत्वा इदानि छादनस्स अङ्गानि दस्सेतुं “आपत्ती तिआदिमाह | तत्थ न 
उक्खित्तो अनुक्खित्तो, नत्थि अन्तरायो अस्साति अनन्तरायो। सकत्थे त्तपच्चयवसेन वा, पहुनो भावो पहुत्तं, तं 
अस्सत्थीति सद्भादिवसेन वा पहुत्तो। अनुक्खित्तो च अनन्तरायो च पहुत्तो चाति द्रन्दो, तेसं भावो अनुक्खित्तादिगुणो 
अनुक्खित्त...पे०... पहुत्तता। आपत्ति च अनुक्खित्त...पे०... पहुत्तता च आपत्ति...पे०... पहुत्ततायो । म-कारो पदसन्धिजो। 
तथा तेन पकारेन आपत्तिआदीसु चतूसु आपत्तादिपकारेन सञ्जी तथसञ्जी रस्सवसेन। तस्स भावो तथसञ्जिता, 
यथावुत्तआपत्तादिसञ्जिताति वुत्तं होति। च-कारो वृत्तसमुच्चयत्थो। कमनं पत्थनं कामो, छादेतुं कामो छादेतुकामो। इति 
यथावुत्ता नव, अथ छादना चाति एवं दस च तानि अङ्गानि चाति, तेहि । अरुणुग्गमम्हि अरुणसङ्कातस्स 
पठमबालसूरियरंसिनो उग्गमने सति छन्ना होति, आपत्तीति सेसो। 


तत्थायमधिप्पायो - यो भिक्खु राजचोरअग्गिउदकमनुस्सअमनुस्सवाळसरीसपजीविततब्रह्मचरियन्तरायानं 
दसन्नमेकस्सापि नत्थिताय अनन्तरायिको समानो अनन्तरायिकसञ्जी हुत्वा भिक्खुनो सन्तिकं गन्तुञ्चेब आरोचेतुञ्च 
सक्कुणेय्यताय पहु समानो पहसञ्जी हुत्वा तिविधउकखेपनीयकम्माकरणेन अनुक्खित्तो समानो अनुक्खित्तसञ्जी हुत्वा 
गरुकापत्तीति सञ्जी गरुकंयेब आपत्ति छादेतुकामो हुत्वा छादेति, तस्सायं आपत्ति च छन्ना होतीति। सचे पनेत्थ 
अनापत्तिसञ्जी वा होति अञ्ञापत्तिक्खन्धसञ्जी वा वेमतिको वा, अच्छन्ना होन्ति। आरोचेन्तेन पन “मम एकापत्ति 
आपन्नभावं जानाहीतिआदिना नयेन आरोचेतब्बं। सचे पन वत्थुसभागापत्तिकस्स आरोचेति, ताव तप्पच्चया दुक्‍्कटं 
आपज्जति। 


सङ्घादिसेसनिद्देसवण्णना निड्टिता। 

३. चीवरनिहेसवण्णना 


३०. “खोमञ्च कोसेय्यञ्चा"तिआदिना नपुंसकविग्गहेन द्वन्दे कते खोम...पे०... भङ्गानि । तत्थ खोमन्ति 
गच्छजाति। उपचारतो पन खोमेन खोमसृत्तेन वायितन्ति तद्धितेन उपचारेन वा खोमं खोमपटचीवरं, तथा अवसेसानि। 
साणं साणवाकसृत्तेहि वायितं चीवरं । भङ्गं खोमसुत्तादीनि सब्बानि एकच्चानि वा वोमिस्सेत्वा वायितचीवरं । वाकमयमेव 
बाति केचि। कम्बलन्ति मनुस्सलोमं वाळलोमञ्च ठपेत्वा सेसलोमेहि वायितं । एतानीति खोमादीनि यथावुत्तानि। सह 
अनुलोमेहीति सानुलोमानि। जातितो कप्पियानि छ चीवरानि भवन्ति । 


३९. इदानि “दुकूल ˆ न्तिआदिना तेसं अनुलोमानि दस्सेति। तत्थ दुकूलन्ति दुकूलसङ्घातेन केनचि वाकविसेसेन 
वायितं चीवरं | चेवाति समुच्चये, सो उपरि आकड्डितब्बो। पट्टण्णन्ति पट्टण्णेसु जातं पटुण्णं । देसवाचिनो बहुवचनन्ताति 
बहुवचनेन विग्गहो। तथा सोमारा च चीना च, तेसु जातं सोमारचीनजं। इमानि तीणि पाणकेहि कतसुत्तमयानि। 
एहिभिकखूनं पुज्जिद्धिया जातं इद्धिजं, तं पन खोमादीनं अञ्जतरं । देवदिन्नन्ति देवेहि दिन्नं कप्परुक्खे निब्बत्तं चीवरं । 
तदेतं दुकूलादि तस्स तस्स यथावुत्तस्स खोमादिनो अनुलोमिकं होति। तत्थ लोमानि अनुगतं अनुलोमं, यथा सेसलोमानि 
अनुगतं लोमं तदनुकूलत्ता “अनुलोम न्ति वुच्चति, तथा तंजातियकं येसं केसञ्चि अनुकूलं सब्बम्पि रुळहीवसेन 
“अनुलोम न्ति वुच्चति। तमेव अनुलोमिकं, अनुकूलन्ति अत्थो। कथं? दुकूलं साणस्स अनुलोमं, पट्ठण्णादीनि तीणि 
कोसेय्यस्स अनुलोमानि, इद्धिजं देवदिन्नञ्च खोमादीनमनुलोमन्ति । 


३२-३. एवं सानुलोमानि चीवरानि दस्सेत्वा इदानि अधिट्ठानादिकं दस्सेतुं “तिचीवर ˆ न्तिआदिमाह। तत्थ अवृत्तेपि 


सम्बन्धो । तत्थ तिण्णं चीवरानं समाहारो तिचीवरं। परिक्खारञ्च तं चोळञ्चाति परिक्खारचोळं | वस्सस्स योग्गा 
वस्सिका, साव साटिका वस्सिकसाटिका। पुञ्छति अनेनाति पुञ्छनं, मुखस्स पुञ्छनं मुखपुञ्छनं | निसीदन्ति एत्थाति 
निसीदनं, मुखपुञ्छनञ्च निसीदनञ्च मुखपुञ्छननिसीदनं। सयनसुखादिं पटिच्च अत्थरीयतीति पच्चत्थरणं, तदेव 
पच्चत्थरणकं । कण्डुं छादेतीति कण्डुच्छादि। अधिट्ठहेति इमं सङ्घाटिं अधिट्ठामी तिआदिना नवन्नं नामं गहेत्वा 
अधिट्टेय्य। न विकण्पेय्याति तस्स तस्स नामं गहेत्वा न विकप्पेय्य, तस्स तस्स पन नामं अग्गहेत्वा “इमं चीवरं तुय्हं 
विकप्पेमी”ति विकप्पेय्याति अधिप्पायो। एत्थाति इमेसु नवसु चीवरेसु। तिचीवरन्ति तिचीवरनामेन अधिट्टितं। तथा हि 
अधिट्ठानतो पुब्बे विसुं तिचीवरं नाम नत्थि सङ्घाटिआदिप्पहोनकस्स पच्चत्थरणादिवसेनापि अधिट्ठातुं अनुञ्ञातत्ता। तं 
विना एकाहं एकदिवसम्पि। न वसेय्याति अलद्धसम्मुतिको भिक्खु अविप्पबाससीमतो अञ्जत्थ वासं न करेय्याति 
अत्थो। एवं सति तिचीवरञ्च निस्सञ्जितब्बं होति, पाचित्तियञ्च आपत्ति आपज्जतीति दीपेति | निसीदनं विना चातुमासं न 
बसेय्याति सम्बन्धो । चतुन्नं मासानं समाहारो चतुमासं, तमेव चातुमासं। तं अच्चन्तसंयोगवसेन । 


३४. इदानि “इम''न्तिआदिना “अंधिट्टेय्या' ति वुत्तमधिट्ठानं दस्सेति। सङ्घाटिं “इमं सङ्घाटिं अधिट्ठामी”ति 
अधिद्रुहेति सम्बन्धो। तत्थ अधिट्रुहेति हत्थपासे ठितं एवं अधिद्रेय्य। अहत्थपासन्ति हत्थस्स पासो समीपो हत्थपासो, 
अङ्॒तेय्यहत्थब्भन्तरो। द्वादसहत्थब्मन्तरोतिपि वदन्ति। नत्थि हत्थपासो एतिस्साति अहत्थपासा, तं एतन्ति अधिद्रहेति 
सम्बन्धो । किं वुत्तं होति? अन्तोगब्भे वा उपरिपासादे वा तदहेव गन्त्वा निवत्तनयोग्गे पदेसे वा ठितं चीवरं सल्लक्खेत्वा 
“एतं सङ्घाटिं अधिट्ठामी”ति अधिट्ठेय्याति वुत्तं होति। ततो दूरे ठितम्पि अधिट्टातब्बन्तिपि वदन्ति। सेसेसुपीति 
उत्तरासङ्गादिकण्ड्प्पटिच्छादिपरियन्तेसुपि अवसेसचीवरेसु। अयं नयोति अयमेव नयो। यथा सङ्घाटिया, एवं “इमं 

उत्तरासङ्ग अधिट्ठामी 'तिआदि वुत्तनयोवाति वुत्तं होति। अधिट्ट॒हन्तेन पन हत्थेन गहेत्वा कायविकारं करोन्तेन “इमं 
सङ्घाटिं अधिट्ठामी”ति चित्तेन आभोगं कत्वा कायेन वा अधिद्ठातब्बं, वचीभेदमत्तं कत्वा वाचाय वा। परिक्खारचोळं नाम 
पाटेक्कं निधानमुखन्ति तिचीवरं परिक्खारचोळम्पि अधिद्टातुं वट्टतीति। 


३५. इदानि एवं अधिट्टुहतो अञ्ञं लद्भा अधिट्ठातुकामेन पच्चुद्धरित्वा अधिट्ठातब्बन्ति दस्सेतुं 
"अधिद्रुहन्तो”तिआदिमाह । तत्थ सङ्घाटि पभृति आदि यस्स तं सङ्घाटिप्पभृति। एतं “ अधिट्टहन्तो^ति एत्थापि 
“अधिट्टेय्या”ति एत्थापि कम्मपदं, “पुब्बचीवर”न्ति एत्थ पन विसेसनं हुत्वा तिट्ठति । पच्चुद्धरित्वाति परिच्चजित्वा। 
परिक्खारचोळनामेन अधिट्ठहित्वा ठपितवत्थेहि सङ्घाटिआदीनि करोति, निड्टिते रजने च कप्पे च इमं परिक्खारचोळं 
पच्चुद्भरित्वा पुन अधिट्ठातब्बानि । पत्ताधिट्टुहनेति पत्तस्स अधिट्ठाने । तथाति च यथा चीवरे, तथा पत्तेपि अधिट्टानादिकं 
सब्बन्ति अत्थो। एत्थ पन “इमं पत्तं, एतं पत्त "न्ति वा विसेसो। 


३६. इदानि पच्चुद्धारविधि दस्सेतुं “एत न्तिआदिमाह | तत्थ इमं व इति वा-सद्दो रस्सं कत्वा निददिट्टो, सो इति- 
सहतो परं योजेतब्बो, तस्मा “एतं सङ्घाटिं पच्चुद्धरामी 'ति वा “इमं सङ्घाटिं पच्चुद्भरामी"ति वा संसेति सम्बन्धो वेदितब्बो। 
संसेति वदेय्य। एवन्ति यथा नामेन सङ्घाटि पच्चुद्धरितब्बा, तथा उत्तरासङ्गादीनीति अत्थो। विदूति पच्चुद्धरेतिमस्स 
कत्तुपदं, पञ्जवाति अत्थो। सब्बत्थापि दूरासन्नतादी वुत्तनयेन वेदितब्बा। 


३७-८. इदानि सङ्घाटिआदीनं छन्नं पमाणपरिच्छेदं दस्सेति “सङ्घाटी”तिआदिना। पच्छिमो अन्तो पच्छिमन्तो, तेन, 
पच्छिमकोटियाति अत्थो। दीघसोति दीघतो। मुड्टिया सहितं पञ्चकं यस्सा सा मुट्िपञ्चका, लिङ्गविपल्लासवसेन पन 
मुट्रिपञ्चको । मुद्ठि-सद्देनेत्थ उपचारवसेन कतमुड्ठिको हत्थोव वुत्तो। सुगतस्स चीवरतो ऊनाति समासो। अपीति 
बुत्तसमुच्चये, तेन यथावुत्तपच्छिमप्पमाणा च अयञ्च उत्तमप्पमाणाति अत्थो। “पच्छिमन्तेना ति इदं मुट्ित्तिकञ्च 
तिरियन्ति एत्थापि अनुवत्तेत्वा अत्थो वेदितब्बो । च-सद्दो “उत्तमन्तेन सुगतचीवरूनापि वट्टती”ति इदं समुच्चिनोति । तत्थ 
इदानि मज्झिमस्स पुरिसस्स तिस्सो विदत्थियो एका सुगतविदत्थि, ताय विदत्थिया नव विदत्थियो दीघतो 
सुगतचीवरप्पमाणं, तिरियं छ विदत्थियो, तं पन वड्टकिहत्थेन दीघतो तेरस हत्था एका च विदत्थि, तिरियतो नव हत्था 
होन्ति । तंवसेन उभयत्थ ऊनता विञ्ञातब्बा । 


उत्तरासङ्गोपि तत्तकोवाति दस्सेतुं “तथा एकंसिकस्सपी ति आह। एको अंसो एकंसो, तत्थ कातब्बन्ति तद्धिते 
एकंसिकं । “अन्तरवासको ”च्चादिना निवासनं दस्सेति। तत्थ अन्तरं मज्झपदेसो, अन्तरे मज्झे कटिप्पदेसे वासो वत्थं 
अन्तरवासो, सोयेव अन्तरवासको। चापीति समुदायो, एको वा समुच्चयो। अड्डेन ततियो भागो अड्डतेय्यो। एत्थ द्विन्नं 
हत्थकोद्ठासानं सम्पुण्णानं ततियकोड्ठाससंसिज्झने करणभूता अड्ड-सदनिद्चिट्ठा या विदत्थि, साव ततियोति निद्दिट्ठोति 
उपडहत्थसङ्कातो ततियो भागो अड्तेय्यो। सो च नानन्तरेन द्विहत्थततियता लब्मतीति द्वे हत्था, एका च विदत्थि अडतेय्यो। 
तंसन्नियोगेन पनेत्थ अन्तरवासकोव अड्डतेय्योति वेदितब्बो । द्वे हत्था यस्साति बाहिरत्थसमासो। पारुपनेनापि सक्का नाभि 
पटिच्छादेतुन्ति “द्विहत्थो” ति वुत्तं । वा-सद्दो अड्डतेय्यं विकप्पेति। तिरियस्स अन्तोति छट्टीतप्पुरिसो, तिरियमेव अन्तोति वा 
कम्मधारयो “गामन्तोतिआदीसु विय। 


३९. “निसीदनस्सा”तिआदिना निसीदनचीवरं दस्सेति। एत्थ निसीदनं नाम समे भूमिभागे एळकलोमानि उपरूपरि 
सन्थरित्वा कञ्जिकादीहि सिञ्चित्वा कतो द्वीसु ठानेसु फालितत्ता तीहि दसाहि युत्तो परिक्खारविसेसो। विदत्थी द्वेति द्वे 
विदत्थी। विसालतो पुथुलतो। 

४०. “कण्डुप्पटिच्छादीतिआदिना कण्डुप्पटिच्छादिं दस्सेति। तत्थ कण्डूति हि न अत्थतो नानं, तग्गहणेन पनेत्थ 
पिळकस्सावथुल्लकच्छाबाधं गय्हति। कण्डु यथावुत्तं पिळकादिं पटिच्छादेतीति कण्डुप्पटिच्छादि। पटिच्छदनं वा 
पटिच्छादो, यथावुत्तकण्ड्या पटिच्छादो कण्डुप्पटिच्छादो, सो अस्स अत्थीति कण्डुप्पटिच्छादी, तस्स। तिरियन्ति 
तिरियतो। 


४१. “वस्सिका”तिआदिना वस्सिकसाटिकं दस्सेति, तं सुविञ्ञेय्यं । 


४२. एवं पमाणवन्तानं पमाणं दस्सेत्वा वुत्तप्पमाणातिक्कमे दोसं, केसञ्चि पमाणाभावगणनाभावञ्च दस्सेतुं 
“एत्था तिआदिमाह। तत्थ एत्थाति वुत्तप्पमाणवन्तेसु चीवरेसु । तदुत्तरि ततो वुत्तप्पमाणतो उत्तरि निपातेन उत्तरि-सद्देन 
तप्पुरिसो। करोन्तस्स सम्पादेन्तस्स। छेदनपाचित्तीति छेदनेन सहिता पाचित्ति, अतिरेकं छिन्दित्वा पाचित्तियं देसेतब्बन्ति 
बुत्तं होति। वृत्तप्पमाणतो पन अतिरेकञ्च ऊनकञ्च “परिक्खारचोळ न्ति अधिट्ठातब्बं। येन मुखं पुञ्छन्ति, तं 
मुखसम्बन्धीति मुखस्स चोळन्ति समासे द्रन्दो। आकङ्कितं इच्छितं पमाणन्ति कम्मधारयो। तमेतेसमत्थीति 
आकङ्कितप्पमाणिका । एत्थ च तिचीवरादीसु अवृत्तेपि गणनविभागे पच्चत्थरणमुखपुञ्छनपरिक्खारचोळे ठपेत्वा आदितो 
पट्टाय छक्कमेकेकमेव वट्टति | मुखपुञ्छनचोळानि पच्चत्थरणानि च बहूनिपीति विञ्ञातब्बं। 


४३. गणनाति एत्थ नपुंसकस्स इत्थिवचनेन योगाभावा “न दीपिता”ति लिङ्गं विपरिणामेत्वा सम्बन्धितब्बं, 
अट्ठकथायं न पकासिताति अत्थो । तिण्णं पनेतेसं उक्कड्ुपरिच्छेदवसेनेव वुत्तं, वरिकप्पनूपगपच्छिमेन पच्छिमप्पमाणं 
अत्थियेव। इदानि यस्मा तत्थ तं सब्बं न दीपितं, तस्मा विकप्पनूपगथविकादि सब्बं एकं परिकखारचोळ न्ति, बहूनि 
एकतो कत्वा “परिक्खारचोळानी”तिपि वत्वा अधिट्टातब्बन्ति दस्सेन्तो “तथा तिआदिमाह | इमिना परिक्खारचोळं नाम 
पाटेक्कं निधानमुखन्ति दस्सेति। थविकादिं थविका आदि यस्स परिस्सावनादिनोति समासो। विकप्पस्स उपगं विकप्पियं, 
तञ्च उपरि वक्खति । 


४४. इदानि तिण्णं चीवरानं पटिभागं दस्सेतुं “अहता तिआदि आरद्धं । तत्थ अहतेन नवेन अधोतेन कप्पं सदिसं 
अहतकणप्पं, एकवारधोतं । अहतञ्च अहतकणप्पञ्च अहताहतकणप्पानि, वत्थानि, तेसं । द्वे गुणा पटलानि यस्स साति दुगुणा। 
“गुणो पटलरासीसू ति हि अभिधानप्पदीपिका। दुगुणा दुपट्टा, उत्तरस्मिं देहभागे आसञ्जीयतीति उक्करासङ्गो। एकच्चं 
एकपट्ट अस्स अत्थीति एकच्ची, एकपट्टोति अत्थो। निपातो वा एकच्चीति। तथाति समुच्चये, अन्तरवासको चाति वुत्तं 
होति। उपमायं वा, यथा उत्तरासङ्गो एकच्चियो, एवं अन्तरवासकोति अत्थो। 


४५. “उतू”ति अनेकउतु गहिताति उतुतो दीघकालतो उद्धटा उतुद्धटा, तेसं पिलोतिकानन्ति अत्थो । सेसाति 
उत्तरासङ्गअन्तरवासका। पंसु विय कुच्छितं उलति पवत्ततीति पंसुकूलं, रथिकासुसानसङ्कारकूटादीनं यत्थ कत्थचि ठितं 
चोळखण्डं, तस्मिं। या या रुचीति अब्ययीभावे यथारुचि, यावदत्थं सतपट्टम्पि वड्ठतीति अधिप्पायो। 


४६. इदानि तीसु छिन्दित्वा कातुं अप्पहोन्तेसु कातब्बविधि दस्सेतुं “तीसू'तिआदिमाह । तत्थ तिचीवरसमुदायतो 
एकदेसभूतानं द्विन्नमेकस्स च सङ्घागुणेन निद्धारियमानत्ता तीसूति निद्धारणे भुम्मं। एकवचनस्स बह्ृत्थेन योगाभावतो 
द्विचीवरसङ्घातबहत्थवसेन वचनं विपरिणामेत्वा यानि पहोन्ति, तानि द्वे वापि छिन्दितब्बानि, यं पहोति, तं एकं वा 
छिन्दितब्बन्ति योजेतब्बं । पहोन्तीति पच्छिमचीवरप्पमाणछिन्नकानि पहोन्ति। अपीति सम्भावने, तीसु का कथाति अत्थो। 
अन्वाधिन्ति आगन्तुकपत्तं। अनु पच्छा आधीयतीति अन्वाधि, यं चीवरस्सोपरि सङ्घाटिआकारेन आरोपेतब्बं । 

अनादिण्णन्ति अनारोपितं अन्वाधिकं । न धारेय्याति इमिना यदि धारेय्य, दुक्कटन्ति दीपेति। 


४७-८. इदानि “तिचीवरं न वसेय्य विनेकाह”न्ति वुत्तानं तिण्णं अविप्पवासलक्खणं दस्सेतुं “गामे“तिआदिना 
उदोसितसिक्खापदे (पारा० ४७१ आदयो) वुत्तपरिहारमाह । तत्थ गामे वा...पे०... विहारे वा तिचीवरं निक्खिपित्वाति 
सम्बन्धो । तत्थ “पटो दड्टो”तिआवीसु विय अवयवेपि समुदायवोहारवसेन तीसु एकम्पि “तिचीवर न्ति वुत्तं । 
भिक्खुसम्मृतियञ्ञत्राति सङ्घेन गिलानस्स भिक्खुनो दीयमानं चीवरेन विप्पवाससम्मृति विना । विष्पवत्थुन्ति 
एकूपचारनानूपचारगामादितो बहि, अथ वा निवेसनादीनं, तत्थ च गब्भोवरकानं चीवरस्स वा हत्थपासं अतिक्कम्म 
चीवरेन विप्पयृत्तो हुत्वा बसितुं। एत्थ च गामादीनं एकूपचारनानूपचारता एककुलनानाकुलसन्तकस्स गामादिनो 
परिक्खेपस्स, परिक्खेपोकासस्स च वसेन सत्थअब्भोकासानं सत्तब्भन्तरवसेन च वेदितब्बा। तत्थ एको अब्भन्तरो 
अट्टवीसतिहत्थो होति । एत्थ च निवेसनादीनि गामतो बहि सन्निविट्टानीति दडुब्बं विसुं गामस्स गहितत्ता, तथा 
उदोसितादीहि अञ्जं निवेसनं । 


तत्थ उदोसितो नाम यानादीनं भण्डानं साला । पासादो दीघपासादो। हम्मियं मुण्डच्छदनपासादो। नावा च अट्टो च 
माळो च आरामो च नावा...पे०... आरामं, तस्मिं। अट्टो नाम पटिराजादीनं पटिबाहनत्थं इडुकाहि कतो बहलभित्तिको 
चतुपञ्चभूमिको पतिस्सयविसेसो । माळो एककूटसङ्गहितो चतुरस्सपासादो। आरामो पुप्फारामो वा फलारामो वा। सत्थो 
च खेत्तञ्च खलञ्चाति द्रन्दो । सत्थो नाम जङ्घसत्थो वा सकटसत्थो वा। खलं वुच्चति धञ्जकरणं । दुमो नाम दुममूलं 
छायाय फुट्टोकासो उपचारवसेन। अब्भोकासो पन अगामके अरञ्ञेव अधिप्पेतो। 


““रोगातिआदि आर्धं । तत्थ देवदत्तो दत्तोति नामेकदेसेनापि नामवोहारतो वस्सिकसाटिकाव “साटिका"ति 
पकरणवसेन गम्ममानत्थत्ता वुत्ता। कण्डुप्पटिच्छादिका च रोगवस्सानपरियन्ता। रोगा च वस्साना च मासा रोगवस्साना, 
ते तदतिक्कमेन पच्चुद्धरितब्बताय परियन्ता यासन्ति विग्गहो । 


कि वृत्तं होति? वस्सिकसाटिका वस्सानमासातिक्कमे कत्तिकपुण्णमाय एव पच्चुद्भरितब्बा । तथा 
कण्डुप्पटिच्छादिका आबाधेसु वूपसन्तेसूति वुत्तं होति। “पच्चुद्धरित्वा विकप्पेतब्बा”ति हि अट्ठकथायं (पारा० अट्ट 
२.४६९) वृत्तं। एत्थ पन केचि आचरिया “पच्चुद्धरित्वाति वस्सिकसाटिकभावतो अपनेत्वा''ति वदिसु, तं न युज्जति। 
पच्चुद्भारविनयकम्मविसयेयेव पच्चुद्भार-सददस्स दिद्ठत्ता, “चातुमासं अधिट्ठातुँ ततो परं विकप्पेतु''न्ति (महाव० ३५८) 
पाळिवचनतो च। “चातुमासं अधिट्ठातु”न्ति च चतुन्नं मासानं अधिट्ठानेन सह अच्चन्तसंयोगो दस्सितोति न तेन 
अधिट्ठानभेदो विञ्ञायति । तेनेव कुरुन्दटुकथायम्पि “वस्सानं चातुमासं अधिट्ठातुं, ततो परं विकप्पेतु''न्ति (महाव० 
३५८) वचनतो कत्तिकपुण्णमाय एव पच्चुद्धरित्वा हेमन्ते विकप्पेतब्बाति वुत्तं । तस्मा “वस्सिकसाटिका 
वस्सानमासातिक्कमेनापि कण्डुप्पटिच्छादि आबाधवूपसमेनापि अधिदट्ठानं विजहती”ति (कङ्का० अट्ठु० 
कथिनसिक्खापदवण्णना) वुत्तं । मातिकाट्टकथायम्पि पच्चुद्धारवसेनापि अधिट्ठानं विजहतीति एवमत्थो गहेतब्बो। एवञ्हि 
सति सब्बट्ठकथायो समेन्ति, युत्ति च अविरुद्धा होन्तीति। ततो परन्ति पच्चुद्भारतो उपरि। विकप्पेय्याति कण्डुप्पटिच्छादिं 
पच्चुद्भरित्वा विकप्पेय्य । वस्सिकसाटिकं कत्तिकपुण्णमायं पच्चुद्धरित्वा हेमन्तस्स पठमदिवसे विकप्पेय्य, एवं असति 
दुक्कटन्ति अधिप्पायो। सेसाति आपरे सत्त चीवरानि सेसा। नत्थि परियन्तं वुत्तसदिसो कालपरिच्छेदो एतेसन्ति 
अपरियन्तिका । 

५०, इदानि पच्चत्थरणादिकं चीवरचतुक्कं सदसादिकं वट्टति, नापरन्ति दस्सेतुं “पच्चत्थरणा”तिआदिमाह। तत्थ 
परिकखारो च मुखपुञ्छनञ्चाति द्रन्दो। परिक्खारमुखपुञ्छनमेव चोळकन्ति कम्मधारयो। दन्दसमासन्ते सुय्यमानत्ता पन 
चोळक-सद्दो परिक्खार-सद्दतो च परं दटुब्बो “परिक्खारचोळक "न्ति । तं पन सामञ्ञजोतनाय विसेसेपि अवद्ठानतो ठपेत्वा 
पञ्च चीवरानि परिक्खारचोळनामेनाधिट्टितानि अवसेसं दडुब्बं | पच्चत्थरणञ्च परिक्खारमुखपुञ्छनचोळकञ्च 
पच्चत्थरण...पे०... चोळकञ्च निसीदनञ्चाति एतं चीवरचतुक्कं सदसम्पि अरत्तम्पि अनादिण्णकप्पम्पि लब्भन्ति 
सम्बन्धो । सदसन्ति सह याहि काहिचि दसाहीति सदसं । सदसके लब्भमाने अदसम्पि लब्भतेवाति सदसम्पि अदसम्पि 
पुप्फदसम्पीति एत्थ अत्थो। पि-सद्दो वृत्तावुत्तसम्पिण्डनत्थो । अरत्तन्ति नीलपीतादिरजनेन अरञ्जितम्पि। पि-सद्देन 
रञ्जितनीलपीतादिकम्पि अनादिण्णकप्पम्पीति। आदिण्णो कप्पो यस्स नत्थीति तं अनादिण्णकप्पम्पि । पि-सद्देन 
आदिण्णकप्पम्पि। 


ननु च “न भिक्खवे सब्बनीलकानि चीवरानि धारेतब्बानीतिआदिना (महाव० ३७२) 
सब्बनीलकसब्बपीतकसब्बलोहितकचीवरानि सामञ्ञेन पटिक्खित्तानीति कथमिदं चीबरचतुक्कं सदसादिकं वट्टति, 
कथञ्च अनादिण्णकणप्पम्पि वट्टतीति? वुच्चते - “तेन खो पन समयेन अञ्ञतरो भिक्खु कुसचीरं निवासेत्वातिआदिना 


थुल्लच्चयस्सा”तिआदिना (महाव० ३७१) उप्पन्नवत्थुवसेनेव निवासनपारुपनसङ्घातधारणस्स पटिक्खित्तत्ता च तत्थेव 
अट्टुकथायञ्च (महाव० अट्ट? ३७२) “सब्बनीलकादीनि रजनं धोवित्वा पुन रजित्वा धारेतब्बानि, न सक्का चे होन्ति 
धोवितुं, पच्चत्थरणानि वा कातब्बानि, दुपट्टचीवरस्स वा मज्झे दातब्बानि, अच्छिन्नदसदीघदसानि दसा छिन्दित्वा 
धारेतब्बानि, कञ्चुकं लभित्वा फालेत्वा रजित्वा परिभुञ्जितुं बति, बेठनेपि एसेव नयो”ति निवासनपारुपनवसेनेव 
धारणपरिभोगानं वृत्तत्ता च दुब्बण्णकरणसिक्खापदे (पाचि० अट्ट? ३६८) “यं निवासेतुं वा पारुपितुं वा सक्का होति, 
तदेव चीवरन्ति वेदितब्ब'न्ति पञ्चन्नंयेव कप्पबिन्दुनो अनुञ्जातत्ता च तिचीवरकण्डुप्पटिच्छादिवस्सिकसाटिकसङ्कातानि 
पञ्च चीवरानि कायपरिहारियानेव अदसानि असब्बनीलकादीनि कप्पियरजनरजितानि आदिण्णकणप्पानियेव होन्ति, न 
नियमेन निवत्तितानि परानि चत्तारीति चीवरचतुक्कमेव सदसादिकं अनादिण्णकप्पम्पि वट्टतीति। 


५१. सेसचीवरपञ्चकं अदसंयेव रजितंयेव आदिण्णकप्पंव कप्पतीति योजना । रजितन्ति कप्पियरजनेन रजितं । 
निसीदनस्स यथावुत्तेनत्थेन सब्बत्थ अदसत्थं निसेधेतुं “सदसंव निसीदन' न्ति वृत्तं । सति हि सम्भवे व्यभिचारे च 
विसेसनं सात्थकं होति। 


५२. इदानि अनधिट्टिते अनिस्सट्टे च का पवत्तीति तं दस्सेतुं “ अनधिट्टित''न्तिआदिमाह। तत्थ अनधिट्टितन्ति 
तिचीवरादिवसेन अनधिट्टितं। अनिस्सटन्ति यस्स कस्सचि दानलक्खणेन अदिन्नं | विकप्पेत्वा परिभुञ्जयेति 
वक्खमाननयेन एकबहुभावं, सन्निहितासन्निहितभावञ्च सल्लक्खेत्वा विकप्पेत्वा पच्चुद्धरित्वा परिभुञ्जेय्य। 
वक्खमाननयेन पन विञ्ञायतीति “पच्चुद्धरित्वा^ति न वृत्तं । 


इदानि “विकण्पेत्वा”ति वुत्तं कोदिसं तं हेड्टिमन्तेन विकप्पियन्ति आह “हत्था 'तिआदि । तत्थ हत्थो दीघेन यस्स तं 
हत्थदीघं। ततोति तस्मा हत्थतो। उपड्डी हत्थस्स दुतियो भागो विदत्थिसङ्घातो वित्थारेन यस्स तं उपड्वित्थारं । 


५३. इदानि यथावुत्तविधानं तेचीवरिकस्सेव वसेन, अपरो पन अञ्ञथा पटिपज्जतीति तं दस्सेतुं 
““तिचीवरस्सा”तिआदिमाह । तत्थ नामेनाधिद्रितानि तीणि चीवरानि एतस्साति तिचीवरो । तस्स विनयतेचीवरिकस्साति 

अत्थो, न परिक्खारचोळनामेन अधिड्डितचीवरस्स | विनयतेचीवरिकस्स पन उदोसितसिक्खापदे वुत्तपरिहारो नत्थि। 
परिक्खारचोढियोति परिक्खारचोव्ठमस्स अत्थीति णिकेन य-कारो। सब्बन्ति सकलं नवविधम्पि चीवरं | तथा वत्वाति 


एकबहुभावं, सन्निहितासन्निहितभावञ्च जत्वा “इमं परिक्खारचोर्ठ अधिट्ठामीतिआदिना वत्वा। अधिट्ठतीति 
अधिट्ठाति। 


५४. अधिट्टितचीवरं पन परिभुञ्जतो कथं अधिट्ठानं विजहतीति तं दस्सेन्तो “अच्छेदा 'तिआदिमाह । तत्थ अच्छेदो 
च विस्सज्जनञ्च गाहो च विब्भमो चाति द्रन्दो । अच्छेदो नाम चोरादीहि अच्छिन्दित्वा गहणं । विस्सज्जनं परेसं दानं । 
गाहो विस्सासेन गहणं । विबभमो सिक्खं अप्पच्चक्खाय गिहिभावूपगमनं । तदापि तस्स अञ्ञस्स दाने विय चीवरस्स 
निरालयभावेन पन परिच्चागोति | टीकायं पन भादिसो भिक्खुयेवाति अधिट्ठानं न विजहतीति अत्थं विकप्पेत्वा भिक्खुनिया 
गिहिभावूपगमनं वुत्तं, तं न गहेतब्बं, कारणं पनेत्थ अम्हाकं गरूहियेव सारत्थदीपनियं (सारत्थ० टी० २.४६९) 
““भिक्खुनिया 'हीनायावत्तनेना'ति विसेसेत्वा अवुत्तत्ता भिक्खुनिया हि गिहिभावूपगमने अधिट्ठानविजहनं विसुं वत्तब्बं नत्थि 
तस्सा विब्भमनेनेव अस्समणीभावतो' ति वुत्तं । ननु च भिकखुनो अप्पच्चक्खातसिक्खस्स गिहिभावूपगमनेन 
अधिट्टानविजहनेन निरालयभावो कारणभावेन वृत्तो, एवं सति परिवत्तलिङ्गस्स नत्थि निरालयभावोति कथमस्स अधिट्ठानं 
विजहतीति? सच्चमेतं, तथापि बुद्धमतञ्ञजृहि अद्दकथाचरियेहि अट्ठकथायं (पारा० अट्ठ० १.६९) “यं पनस्स भिक्खुभावे 
अधिट्टितं तिचीवरञ्च पत्तो च, तं अधिट्ठानं विजहति, पुन अधिट्ठातब्ब”न्ति वुत्तत्ता नत्थेत्थ दोसोति। 


मारणलिङ्गसिक्खाति उत्तरपदलोपेन उपचारेन वा लिङ्गपरिवत्तनं सिकखापच्चकखानञ्च “लिङ्गसिक्खा”ति च वुत्तं । 
इति एते अट्ठट सब्बेसु नवसु चीवरेसु अधिट्ठानस्स वियोगो विप्पवासो, तस्स कारणा होन्तीति पाठसेसो। तिचीवरस्स पन न 
केबलं इमेयेब अट्ठ, विनिविद्भछिहञ्च अधिद्ठानवियोगकारणन्ति लिङ्गवचनञ्च परिवत्तेत्वा योजेतब्बं । तत्थ अब्भन्तरे 
एकस्सपि तन्तुनो अभावेन विनिविद्धं विनिविञ्झित्वा गतछिईकनिङङ्गलिनखपिट्टिप्पमाणं विनिविद्धछिदं। तत्थ सङ्घाटिया 
च उत्तरासङ्गस्स च दीघन्ततो विदत्थिप्पमाणस्स, तिरियन्ततो अङ्टङ्कलप्पमाणस्स, अन्तरवासकस्स पन दीघन्ततो 
विदत्थिप्पमाणस्सेव तिरियन्ततो चतुरङ्गुलप्पमाणस्स पदेसस्स ओरतो छिद्दं अधिट्ठानं भिन्दति, सूचिकम्मं कत्वा पुन 
अधिट्ठातब्बं । सूचिकम्मं करोन्तेन च छिन्दित्वा दुब्बलट्ठानापनयनेन छिद्दं अदस्सेत्वा कातब्बं । 


५५. इदानि अकप्पियानि दस्सेतुं “कुसा” तिआदि वुत्तं। तत्थ कुसा च वाका च फलकानि च, तेसं चीरानि कुस... 
पे०... चीरानि। तत्थ कुसेन गन्थेत्वा कतं कुसचीरं। तथा वाकेन गन्थेत्वा कतं वाकचीरं, तापसानं वक्कलं । 
फलकसण्ठानानि फलकानि सिब्बित्वा कतं फलकचीरं। केसवालजन्ति केसेहि च वालेहि च जातं वायितं कम्बलन्ति 
सम्बन्धो। उलूकपक्खाजिनक्खिपेति उलूकानं कोसियसकुणानं पक्खं पक्खेन कतं निवासनञ्च अजिनक्खिपं सलोमं 
सखुरं अजिनमिगानं चम्मञ्च धारयतो थुल्लच्चयन्ति सम्बन्धो । 


५६. कदलेरकक्कदुस्सेसूति कदलियो च एरको च अक्को च, तेसं दुस्सानि वत्थानि, तेसु चेव मकचिवाकेहि कते 
पोत्थके चापि दुक्कटं । निमित्तत्थे चेतं भुम्मं । कदलिदुस्सादिसद्देन तंधारणमधिप्पेतं, तस्मा तंधारणनिमित्तं दुक्कटं होतीति 
अत्थो। एवं सब्बत्थ। “नीलको चा"तिआदिना द्वन्दो । सब्बा नीलक...पे०... कण्हकाति कम्मधारयो। नीलादिवण्णयोगेन 
वत्थं नीलादि । नीलकं उमापुप्फवण्णं । मञ्जेट्रं मज्जेट्टिकवण्णं । पीतं कणिकारपुप्फवण्णं । लोहितं जयसुमनपुप्फवण्णं । 
कण्हकं अद्दारिट्कवण्णं । सब्ब-सद्दो पनेत्थ पच्चेकं योजेतब्बो। 


५७. महा...पे०... रत्तेति महारङ्गो च महानामरङ्गो च, तेहि रत्ते। एत्थापि पुन सुस्यमानं सब्बसद्दमनुवत्तियं, 

“सब्बमहारङ्गरत्ते'तिआदिना अत्थो वेदितब्बो। इमिना च असब्बनीलकादि कप्पियरजनरजितं परिभुञ्जन्तस्स नत्थि 
दोसोति दीपेति। तत्थ महारङ्गो सतपदिपिट्टििण्णो। महानामरङ्गो सम्भिन्नवण्णो, सो पन पण्डुपलासवण्णो होति, 
पदुमवण्णोतिपि वदन्ति। तिरीटकेति तं नामक रुक्खतचे। अच्छिन्नदीघदसकेति सब्बसो अच्छिन्नत्ता अच्छिन्ना च मज्झे 
छिन्नत्ता दीघा च सा दसा च वत्थकोटि यस्साति अञ्जपदत्थसमासो। फलपुष्फदसेति अञ्ञमञ्जं संसिब्बित्वा कता 
फलसदिसा दसा “फला' ति वुच्चन्ति, केतकादि पुप्फसदिसानि “पुप्फानी”ति च, फला च पुप्फा च दसा यस्स, फलसदिसे 
दसे, पुप्फसदिसे दसे चाति अत्थो। बेठनेति सीसवेठने। तथाति इमिना सब्बनीलकादीसु दुक्कटं अतिदिसति। सब्बन्ति 
कुसचीरादिकं सकलं । अच्छिन्नं चीवरं यस्स सो लभतीति सम्बन्धो । 


चीवरनिद्देसवण्णना निडिता। 
४. रजननिद्देसवण्णना 


५८. मूलञ्च खन्धो च तचो च पत्तञ्च फलञ्च पुप्फञ्च, तेसं पभेदोति छट्टीतप्पुरिसो। अथ वा पभेद-सद्दस्स 
कम्मसाधनत्ते तानियेव पभेदोति कम्मधारयो, ततो । रजन्ति एतेहीति रजनानि, मूलादीनि। “अनुजानामि, भिकखवे, छ 
रजनानि मूलरजन'न्तिआदिना (महाव० ३४४) भगवता अनुञ्ञातत्ता वुत्तं “रजना छप्पकारानि, अनुञ्ञातानि 
सत्थुना ति । 


५९. मूलेति मूलरजने हलिद्दिं विवज्जिय सब्बं लब्भन्ति सम्बन्धो। एवं सब्बत्थ। मञ्जेट्ठि च तुङ्गहारको चाति द्वन्दो। 
अल्लि-सद्देन नीलि-सद्देन च तेसं गच्छजातीनं पत्तानि गहितानि उपचारेन, तथा लोद्द-सद्देन कण्डुल-सद्देन च तचो, कुसुम्भ- 
सद्देन कि सुक-सद्देन च पुप्फानि। तेनेव च तानि नपुंसकानि। तुङ्गहारको नाम एको कण्टकरुक्खो, तस्स हरितालवण्णं 
खन्धरजनं होति। अल्लिपत्तेन एकवारं गिहिपरिभुत्तं रजितुं वट्टति । फलरजने सब्बम्पि वट्टति। 


रजननिद्देसवण्णना निडिता । 


७. पत्तनिदेसवण्णना 


६०. अयोपत्तो नाम अयसा काळलोहेन निब्बत्तो पत्तो। जातिया उक्कड्ठादीन॑ सामञज्जवसेन | पमाणतोति 
परिच्छेदतो । तयो पत्ताति पाठसेसो। 


६१. “मगधेसू"ति वत्तब्बे मगधेति वचनविपल्लासेन वा “पच्चासा सती 'तिआदीसु विय सु-सद्दलोपेन वा वुत्तं । 
नाढिद्वयतण्डुलसाधितन्ति एत्थ मगधापेक्खोपि नाळि-सह्दो द्वय-सद्देन समासो होति गम्मकत्ताति नाळिया द्वयं नाळिद्वयं । 
तत्थ मगधनाळि नाम अड्डतेरसपला होति। एत्थ च अड्डतेरसपलानि मासानन्ति बदन्ति। नाळिद्रयेन पमिता तण्डुला 
सुकोट्टितपरिसुद्धा अनुपहतपुराणसालितण्डुला नाळिद्वयतण्डुला, तेहि साधितं पचितन्ति अत्थो। ओदनन्ति सम्मा 
सम्पादितं अवस्सावितोदनं । सूपन्ति ओदनस्स चतुत्थभागप्पमाणं नातिघनं नातितनुकं हत्थहारियं सब्बसम्भारसङ्कतं 
मुग्गसुपं । ब्यञ्जनञ्च तदूपियन्ति तस्स ओदनस्स उपियं अनुरूपं याव चरिमालोपप्पहोनकं मच्छमंसादिब्यञ्जनञ्च 
उक्कट्ठो गण्हातीति सम्बन्धो । 


६२. तस्साति यथावृत्तओदनादिनो। उपड्डोति उपड नाळिकोदनादि अस्स अत्थीति उपड्डो । एव-कारेन अतिरेकं 

निवत्तेति। ततोति यथावुत्तनाळिकोदनादितो। उक्कडुतो उक्कट्ठो च ओमकोमको च अपत्तोति योजना। ओमकतो 
ओमको ओमकोमको । इमिना पुन पत्तद्वयदस्सनेन पमाणतो तयोपि पत्ता विभागतो नव होन्तीति दीपेति। तत्थ यस्मिं 
मगधनाळिद्वयतण्ड्ुलोदनादिकं सब्बम्पि वइनपक्खे ठितं पक्खित्तं सचे पत्तस्स मुखवट्टिया हेड्िमराजिसमं तिट्टुति, सुत्तेन वा 
हीरेन वा छिन्दन्तस्स सुत्तस्स वा हीरस्स वा हेट्टिमन्तं फुसति, अयं उक्कट्रो नाम पत्तो। सचे तं राजि अतिक्कम्म थूपीकतं 
तिट्ठति, अयं उक्कट्ठोमको नाम पत्तो। सचे तं राजि न सम्पापुणाति अन्तोगतमेव, अयं उक्कटुक्कट्ो नाम पत्तो। “एकं 
नाळिकोदनादि सब्बम्पि पक्खित्तं वुत्तनयेनेव हेड्िमराजिसमं तिट्ठति, अयं मञ्झिमो नाम पत्तो" तिआदिना 
मज्झिममज्झिमोमकमज्झिमुक्कड्टा च “यत्थ उपड्टनाव्ठिकोदनादि सब्बम्पि पक्खित्तं हेट्टिमराजिसमं तिट्टति, अयं ओमको 
नाम पत्तो'तिआदिना ओमकओमकोमकओमकुक्कटा च पत्ता उक्कड्े वृत्तनयेनेव वेदितब्बा । तेसु द्रे अपत्ता 
भाजनपरिभोगेन परिभुञ्जितब्बा, नाधिड्टानूपगा, न विकप्पनूपगा। 


६३. कप्पो सको अतिरेकपत्तो दसाहपरमं धारेय्याति योजना । तत्थ कप्पोति कप्पियो। सकोति अत्तनो सन्तको । 
कप्पियत्ता पन अत्तसन्तकत्ता च सत्तन्नम्पि अधिट्ठानविकप्पनूपगता वेदितब्बा। तत्थ अयोपत्तो पञ्चहि पाकेहि, 
मत्तिकापत्तो द्वीहि पाकेहि पक्को अधिट्ठानूपगो च विकप्पनूपगो च, तथा उभोपि काकणिकमत्तस्सापि मूलस्स अनवसेसेत्वा 
दिन्ने, सब्बसो अत्तसन्तकत्ते विञ्ञाते च अधिट्ठानविकप्पनूपगाति दड्ठब्बं। अतिरेकपत्तोति अनधिट्टिताविकप्पितताय 
अतिरेकपत्तो। अधिट्टानपच्चुद्भारा पनेत्थ चीवरे वुत्ताव। विकण्पेन्तेन पन पत्तानं एकबहुभावं, सन्निहितासन्निहितभावञ्च 
जत्वा “इमं पत्त''न्ति वा “इमे पत्तो" ति वा “एतं पत्तन्ति वा “एते पत्ते^ति वा वत्वा “तुय्हं विकप्पेमी”ति वत्तब्बं । 
सम्मुखादिभेदो पनेत्थ चीवरे वक्खमाननयेन वेदितब्बो। दसाहपरमन्ति दस अहानि परमो परिच्छेदो अस्साति दहाहपरमो, 
कालो, तं । अच्चन्तसंयोगे उपयोगवचनं । धारेय्योति परिभोगवसेन धारेतब्बो। तस्मिंकाले अतिनामिते पत्तो निस्सग्गियो 
होतीति योजना | अतिनामितेति अतिक्कामिते निस्सग्गियो होति, एकादसे अरुणुग्गमने सङ्घस्स वा गणस्स वा पुग्गलस्स 
वा पदभाजनीये (पारा० ६०२) वुत्तनयेन पत्तो निस्सज्जितब्बो होति, तथा सति पाचित्तियापत्ति चस्स होतीति अधिप्पायो। 


६४. “अच्छेदा तिआदि चीवरे वुत्तनयत्ता उत्तानमेव। अयं पन विसेसो - मरणुद्धटाति उद्धरणं उद्भळं, पच्चुद्धारो । 
मरणञ्च उद्धटञ्च मरणुद्धटा, तस्मा । छिद्देनाति येन कङ्गुसित्थं निक्खमति चेव पविसति च, तेन मुखवट्टितो हेट्ठा 
रङ्गलछिद्देन। पत्ताधिट्ठानमुज्झतीति पत्तो अधिद्ठानं उज्झति विस्सज्जति। 


६५. इदानि “पत्त न्तिआदिना अञ्ञथा परिहरणे दुक्कटं दस्सेति। तत्थ सोदकं पत्तं न पटिसामेय्याति योजना। न 
पटिसामेय्याति गुत्तद्टाने न निक्खिपेय्य, “सोदकं पत्तं उण्हे न च ओतपे'तिआदिना च योजनीयं । न च ओतपेति नेव 
ईसकं तापेय्य। न निदहेति निरुदकं कत्वापि भुसं न निदहेय्य, वोदकं कत्वा ईसकं तापेय्यातिपि ब्यतिरेकत्थो। भूम्या न 
ठपेति खराय भूमिया न ठपेय्य। यत्थ पन वण्णो न दुस्सति, एवरूपाय मत्तिकाय परिभण्डकताय भूमिया वा तथारूपाय एव 
वालिकाय वा निक्कुज्जित्वा उक्कुज्जित्वा ठपेतुं वट्टति । नो च लग्गयेति भित्तिखिलादीसु न ओलम्बेय्य । 


६६. “मिडन्ते वा"तिआदिना वत्वा पत्तं उपेतुं न च कप्पतीति योजेतब्बं । मिड्ठन्तेति आळिन्दकमिड्टिकादीनं मिड्टीनं 
अन्ते। सचे पन परिवत्तेत्वा तत्थेव पतिट्ठाति, एवरूपाय वित्थिण्णाय मिड्डिया ठपेतुं वट्टति । परिभण्डन्ते वाति बाहिरपस्से 
कताय तनुकाय मिड्टिकाय अन्ते वा। एत्थ वा-सद्दो समुच्चये, सो च पच्चेकं योजेतब्बो। अङ्के पन अंसबद्धकेन अंसकूटे 
लग्गेत्वा ठपेतुञ्च वट्टति | छत्तेपि भण्डकेन सद्भि बन्धित्वा वा अट्टं कत्वा वा ठपेतुं वट्टति । मञ्चेपि अञ्जेन सद्धि बन्धित्वा 
ठपेतुं, अटनियं बन्धित्वा ओलम्बेतुं वट्टति | 

६७. पत्तेन उच्छिट्टोदकञ्च चलकड्टिकञ्च न नीहरेय्याति सम्बन्धो । उच्छिट्रोदकन्ति मुखविक्खालनोदकं । चलकानि 
च चब्बेत्वा अपविद्धामिसानि अट्टिकानि मच्छमंसअड्टिकानि च चलकट्टिकं । पत्तं पटिग्गहं कत्वा हत्थं धोवितुम्पि 
हत्थधोतादि उदकम्पि पत्ते आकिरित्वा नीहरितुम्पि अनुच्छिटुँ सुद्भपत्तं उच्छिट्हत्थेन गण्हितुम्पि न वट्टति। 
मच्छमंसफलाफलादीनि खादन्तो यं तत्थ अड्ड वा चलकं वा छट्टेतुकामो होति, तं पत्ते ठपेतुं न लभति। मुखतो नीहटं पन यं 
किञ्चि पुन अखादितुकामो पत्ते ठपेतुं न लभति। सिङ्गिवेरादीनि डंसित्वा पुन ठपेतुं लभति। पत्तहत्थोति पत्तो हत्थे यस्साति 
विग्गहो। “पत्तहत्थो, कवाट"न्ति च उपलक्खणमेतं | यत्थ कत्थचि सरीरावयवे पन पत्तस्मिं सति येन केनचि सरीरावयवेन 
कवाटं पणामेतुं, घटिकं वा उक्खिपितुं, सूचि वा कुञ्चिकाय अवापुरितुं न लभति। अंसकूटे पन पत्तं लग्गेत्वा यथासुखं 
अवापुरितुं लभति। 


६८. भूमिया भूमिसम्बन्धी आधारको, तस्मिं दन्तवल्लिवेत्तादीहि कते बलयाधारके च एकदारुना कते दारुआधारके 
च बहूहि दण्डेहि कते दण्डाधारके च यत्थ ठपितो पत्तो यथा परिवत्तित्वा न परिपतति, तथा सुदु सज्जिते तस्मिं पत्तस्सुपरि 
पत्तोति एवरूपे दुवे पत्ते ठपेय्याति पदत्थयोजना। भमकोटिसदिसो पन दारुआधारको तीहि दण्डकेहि बद्धो दण्डाधारको च 
एकस्सपि पत्तस्स अनोकासो, तत्थ ठपेत्वापि हत्थेन गहेत्वा निसीदितब्बं । भूमियन्ति कटसारकादिना अत्थताय भूमिया 
पन निक्कुज्जित्वा वा पटिकुज्जित्वा वा एकं पत्तं ठपेय्याति योजना। 


६९. इदानि अकप्पियपत्ते दस्सेति “दारू तिआदिना। तत्थ सुवण्णमेव सोवण्णं। दारु च रूपियञ्च सोबण्णञ्च 
मणि च वेळुरियञ्च दारु...पे०... वेळुरियानि, तेहि निब्बत्ता दारू...पे०... मया । दीघो पन “वेळुरियामया"ति 
गाथाबन्धसुखत्थं कतो। एवमुपरिपि तादिसं विञ्ञेय्यं । तत्थ इन्दनीलादि मणि नाम | कंसो च काचो च तिपु च सीसञ्च 
फलिका च तम्बलोहो चाति द्वन्दो, तेहि जाता कंस...पे०... जा । तत्थ कंस-सहदेन वट्टलोहोपि सङ्गहितो। सेतं तिपु, कण्हं 
सीसं । 


७०. छवसीसमयोति छवस्स मतमनुस्सस्स सीसं सीसकपालं, तेन निब्बत्तो छवसीसमयो। घटि च तुम्बञ्च, तेसं 
कटाहो, तेहि जाताति घटितुम्बकटाहजा । तत्थ घटीति घटोयेव । तुम्बं अलाबु । इति इमे सब्बे पत्ता अकपिया वुत्ता, 
दुक्कटवत्थुका च वुत्ताति योजना । तत्थ रूपियादीसु चतूसु सचे गिही भत्तग्गेसु सुवण्णतट्टकादीसु ब्यञ्जनं कत्वा 
उपनामेन्ति, आमसितुं न बट्टति। कंसकाचफलिकजानि पन तड्टकादीनि भाजनानि पुग्गलिकपरिभोगेनेव न वटुन्ति, 
सङ्गिकपरिभोगेन वा गिहिविकटानि वा वट्टुन्ति । घटितुम्बकटाहजा पन लभित्वा परिहरितुं न वट्टन्ति, तावकालिकं 
परिभुञ्जितुं वट्टन्ति। 


पत्तनिद्देसवण्णना निट्टिता। 
६. थालकनिद्देसवण्णना 


७९-२. दारु ...पे०... वेळुरियामया अकप्पिया, फलिकाकाचकंसजा थालका गिहिसन्तका सङ्किका च कप्पिया, 
तुम्बघटिजा तावकालिका कप्पियाति सम्बन्धो। कप्पन्ति परिकप्पन्ति अविरोधिभावेनेवाति कप्पा, तथा कप्पिया। न कप्पा 
अकणप्पा। सङ्घस्स इमे सङ्किका। ताव-सद्दो अवधिम्हि। ताव भोजनावधिभूतो कालो एतासन्ति तावकालिका, भुञ्जित्वा 
छड्टेतब्बा, न परिहरितब्बाति अधिप्पायो। 

थालकनिद्देसवण्णना निद्टिता। 
७. पवारणानिद्देसवण्णना 


७३. येन इरियापथेन उपलक्खितो पञ्चन्नं भोजनानं यं किञ्चि भोजनं भुञ्जमानो अयं भिक्खु कप्पियानं पञ्चन्नं 
भोजनानं हत्थपासोपनीतानं पवारितो, ततो इरियापथतो अञ्ञेन इरियापथेन अनतिरित्तकं यावकालिकं भुञ्जेय्य चे, 
इमस्स पाचित्ति होतीति पदत्थयोजना । भुञ्जनत्थाय पटिग्गहणे पन दुक्कटं । तत्थ इरियाय कायिककिरियाय पथो 
पवत्तनृपायो इरियापथो, ठानगमननिसज्जनसयनानि । पवारेति पटिक्खिपतीति पवारितो, अथ वा पवारणं पटिक्खिपनं 
पारितं, तमस्स अत्थीति पवारितो, कतप्पवारणो कतप्पटिक्खेपोति अत्थो, अथ वा परिवेसकेन वारीयतीति पवारितो 
पटिक्खेपितो। अनतिरित्तकन्ति यं पवारेत्वा आसना वुडुहन्तस्स “अलमेतं सब्ब''न्ति एवं अतिरित्तकरणादीहि सत्तहि 
विनयकम्माकारेहि कप्पियं कतं, तञ्च “अज्ज वा यदा वा इच्छति, तदा खादिस्सती”ति आहं, गिलानातिरित्तञ्च 
अतिरित्तं अधिकन्ति वुच्चति, ततो अञ्ञं अनतिरित्तकं अनधिकन्ति अत्थो। कुसलं चित्तं पातेतीति पाचित्ति, तस्मा 
इत्थियं तिम्हि त-कारस्स च-कारे, द्वित्ते च पाचित्ति। यामकालिकं सत्ताहकालिकं यावजीविकं आहारत्थाय पटिग्गण्हतो 
आपत्ति दुक्कटस्स, अज्झोहारे अज्झोहारे आपत्ति दुक्कटस्स। 


७४. इदानि याय पवारिता, सा पञ्चङ्गसम्पन्नायेव पवारणा नाम होतीति दस्सेतुं “असन न्तिआदिमाह | तत्थ 
असनन्ति भुञ्जमानस्स भुञ्जनं। इमिना यं विप्पकतं भोजनं, तं दस्सेति। भोजनञ्चेवाति पवारणप्पहोनकं भोजनञ्चेव 
होतीति। अभिहारोति दायकस्स कायेन पवारणप्पहोनकस्स अभिहरणं, न वाचाय । समीपताति 
अड्तेय्यहत्थप्पमाणसङ्काता समीपता च। एत्थ पन सचे भिक्खु निसिन्नो होति, आसनस्स पच्छिमन्ततो पट्ठाय, सचे ठितो, 
पण्हिअन्ततो पट्टाय, सचे निपन्नो, येन पस्सेन निपन्नो, तस्स पारिमन्ततो पट्ठाय दायकस्स ठितस्स वा निसिन्नस्स वा 
निपन्नस्स वा ठपेत्वा पसारितहत्थं यं आसन्नतरं अङ्गं, तस्स ओरिमन्तेन परिच्छिन्दित्वा अड्डतेय्यहत्थपासो वेदितब्बो। 
कायवाचापटिक्खेपोति तस्स अभिहटभोजनस्स अङ्घलिचलनादिकायविकारेन वा “अल' न्तिआदिना वचीविकारेन वा 
पटिक्खिपनं । इति इमेहि पञ्चहङ्गेहि पवारणा पकारयुत्तवारणा पञ्चअङ्गाति सम्बन्धो । पञ्च अङ्गानि यस्सा सा 
पञ्चअङ्का | 


७५. इदानि एतेसु ओदनादिपञ्चविधं भोजनं दस्सेत्वा तानि च पुन विभजित्वा दस्सेतुं “ओदनो 'तिआदि आर्धं । 
तत्थ सालीति रत्तसालिआदिका सब्बापि सालिजाति। वीहीति सब्बापि वीहिनामिका वीहिजाति। कङ्गृति सेतरत्तकाळभेदा 
सब्बापि कङ्गुजाति । कुदूसो नाम काळकोद्रवो। वरको नाम सेतवण्णो कोद्रवो। यवगोधुमेसु पन भेदो नत्थि। एवं 
यथावुत्तानं सानुलोमानं सत्तन्नं धञ्ञानं भोज्जयागु चाति सम्बन्धो । भोज्जयागु चाति उण्हं वा सीतलं वा भुञ्जन्तानं 
भोजनकाले गहितट्ठाने ओधि पञ्ञायति, सा भोज्जयागु। च-सद्देन ओदनो चाति सम्बन्धो, ओदनो नामाति अत्थो। सचे 
पन भत्ते उदककञ्जिकखीरादीनि आकिरित्वा “यागुं गण्हथा' ति देन्ति, किञ्चापि तनुका होति, पवारणं जनेति। सचे पन 
उदकादीसु पक्खिपित्वा पचित्वा देन्ति, यागुसङ्गहमेव गच्छति। सचे पन तनुकायपि यागुया सासपमत्तम्पि मच्छमंसखण्डं 
वा न्हारु वा पक्खित्तं होति, पवारणं जनेति । 


७६. सामाकादितिणं कुदूसके सङ्गहं गतं, वरकचोरको वरके सङ्गहं गतो, नीवारो चेव सालियं सङ्गहं गतोति योजना । 
सामाकादितिणन्ति सामाको आदि यस्स, तमेव तिणं तिणधञ्जन्ति समासो । 

७७. भट्टुधञ्ञमयोति खरपाकभज्जितेहि सत्तविधेहि धञ्जेहि कोट्टेत्वा कतो, अन्तमसो चुण्णम्पि कुण्डकम्पि सत्तु 
नामाति अत्थो। समपाकभज्जितानं पन आतपसुक्खानं वा तण्डुलानं सत्तु वा कुण्डकानि एव वा न पवारेन्ति। यवेन 
सम्भवो उप्पत्ति अस्साति यवसम्भवो, कुम्मासो कुम्मासो नाम। मुग्गादीहि कतो पन पवारणं न जनेति। कप्पियो चाति 
कप्पियोयेब मंसो “मंसो ति वुत्तोति योजना । चाति अवधारणे। अकप्पियो पन पटिक्खिपितब्बोव | पटिक्खित्तोपि न 
पवारेति। उदके सम्भवो यस्स सो मच्छो नाम । द्वीसु पनेतेसु सचे यागुं पिवन्तस्स यागुसित्थमत्तेसुपि मच्छखण्डेसु वा 
मंसखण्डेसु वा एकं खादितं एकं हत्थे वा पत्ते वा होति, सो चे अञ्जं पटिक्खिपति, पवारेति। द्वेपि खादितानि होन्ति, मुखे 
सासपमत्तम्पि अवसिट्टु नत्थि, सचेपि अञ्ञं पटिक्खिपति, न पवारेति। 


७८. इदानि ““कोदिसं भुञ्जन्तो किन्ति वत्वा उपनीतं कि नाम निसेधेन्तो पवारेति नामा"ति चोदनं मनसि निधायाह 
“*भुञ्जन्तो”तिआदि। तत्थ कप्पं वा अकप्पं वा पञ्चसु भोजनेसु यं किञ्चि भोजनं भुञ्जन्तो भिक्खु तन्नामेन तेसं 
पवारणाजनकभोजनानं नामेन वा “इम”न्ति सामञ्जेन वा वत्वा अभिहरं हत्थपासोपनीतं कण्पं कप्पियं यथावुत्तभोजनं 
निसेधयं निसेधयन्तो पवारेय्याति पदत्थसम्बन्धो। अयमेत्थ अधिप्पायो - येन चे अकप्पियमंसञ्च 
कुलदूसनवेज्जकम्मउत्तरिमनुस्सधम्मारोचनसादितरूपियादीहि निब्बत्तं अकप्पियभोजनञ्च तथा अञ्ञञ्च कप्पियं वा 
अकप्पियं वा एकसित्थमत्तम्पि अज्झोहटं होति, सो सचे पत्तमुखहत्थेसु यत्थ कत्थचि भोजने सति सापेक्खोव अज्ञं 
हत्थपासे ठितेन “ओदनं गण्हथा”तिआदिना पवारणप्पहोनकस्सेव नामेन वा “इम”न्ति सामञ्जवसेनेव वा कायेनेव 
अभिहरं वुत्तलक्खणं कप्पियमेव भोजनं केवलं वा मिस्सं वा कायेन वा वाचाय वा पटिक्खिपति पवारेतीति। “आकिर 
आकिर, कोड्ेत्वा कोड़ेत्वा पूरेही "ति पन वत्तुं वट्टति । 


जनेन्तीति सम्बन्धो । लाजाति सालिआदीहि कता लाजा । तंसत्तुभत्तानीति तेहि लाजेहि कता सत्तु चेव भत्तानि च। 
गोरसोति गुन्नं रसो खीरादि। सुद्धखज्जकोति मच्छमंसेहि असम्मिस्सताय सुद्धखज्जको । सत्तुयो पिण्डेत्वा कतो अपक्को 
सत्तुगुळो पन सत्तुमोदकसङ्कातो पवारेति तण्डुलाति समपाकभज्जितानं सालिआदीनं तण्डुला, भज्जिततण्डुला एव वा। 
भट्ठपिट्ठन्ति सुद्धं यं किञ्चि भञ्जितं पिटं । पुथुकाति सालिआदीनं पृथुका । पुथुका हि तन्तिआगमयुत्तिया विसुम्पि गय्हति, 
एकतोपि, तस्मा वुत्तावसेसानं पृथुकावेळुआदीनं भत्तन्ति च सम्बन्धो। वेळूति तेसं तण्डुला वुच्चन्ति। पृथुका च वेळु च, ते 
आदयो येसन्ति समासो। च-सद्दो पनेत्थ सब्बत्थापि योजेतब्बो। आदि-सद्देन कन्दमूलफलानिपि गय्हन्ति। 
वृत्तावसेसानन्ति वृत्तेहि सत्तविधेहि धञ्जेहि अवसेसानं । रसयागूति रसेहि पक्कमंसादीहि सम्मिस्सा यागु । रसोपि 
तादिसोव | सुद्धयागूति मंसादीहि अमिस्सा सुद्धयागु । फलादीनीति आदि-सद्देन कन्दादीनम्पि गहणं । अपि चाति निपातो, 
निपातसमुदायो वा समुच्चये, सो पच्चेकं योजेतब्बो । 


८१. इदानि यस्मा सत्तहि विनयकम्माकारेहि यं अतिरित्तं अकतं, तत्थ पाचित्तियं वृत्तं, ब्यतिरेकतो अतिरित्तकते 
नत्थि, तस्मा अतिरित्तं करोन्तेन एवं कातब्बन्ति दस्सेन्तो “पवारितेना तिआदिमाह। तत्थ पवारितेन वुद्ठाय अतिरित्तं न 
कातब्बं, भोजनं अभुत्तेन च अतिरित्तं न कातब्बन्ति सम्बन्धो । भोजनन्ति पवारणप्पहोनकभोजनं । अभृत्तेनाति 
एकसित्थमत्तम्पि अभृत्ताविना। येन यंवा पुरे कतन्ति एत्थ च एव-सद्दो दीघं कत्वा निददिट्टो, सो च अज्झाहटेन तं-सददेन 
सम्बन्धीयति, तस्मा येन भिकखुना यं भोजनं पुरे पुब्बे अतिरित्तं कतं, तेनेव तमेव अतिरित्तं न कातब्बन्ति योजेत्वा अत्थो 
वेदितब्बो। तस्मा कप्पियं कारेत्वा भुञ्जन्तस्स अञ्ञं आमिसं आकिरन्ति, तं सो पुन कातुं न लभति, तस्मिं भोजने 
करियमाने पठमकतेन सद्भि कतं होतीति। अञ्जस्मिं पन तेन वा अञ्जेन वा कातुं वट्टति। 

८२. “कप्पिय''न्तिआदीनि “करोन्तो' ति एतस्स कम्मपदानि। कप्पियञ्चेब गहितञ्चेव उच्चारितञ्चेव 
हत्थपासगञ्चेव यावकालिकं अतिरित्तं करोन्तो “अलमेतं सब्ब'न्ति एवं भासतूति योजना। तत्थयं फलं वा कन्दमूलादि 
वा पञ्चहि समणकप्पेहि कप्पियं कतं, यञ्च कप्पियमंसं वा कप्पियभोजनं वा, एतं कप्पियं नाम | गहितन्ति भिकखुना 
पटिग्गहितं | उच्चारितन्ति कप्पियं कारेतुं आगतेन भिक्खुना ईसकम्पि उक्खित्तं वा अपनामितं वा, तं पन अतिरित्तकारकेन 
“अलमेतं सब्बःन्ति वृत्तेन कातनब्बं । हत्थपासगन्ति कप्पियं कारेतुं आगतेन हत्थपासं गतं । अतिरित्तं करोन्तोति ईदिसं 
चतुब्बिधाकारसम्पन्नं भोजनं अतिरित्तं करोन्तो पवारेत्वा आसना अवुङ्डितो वा अप्पवारेत्वापि सब्बथा भुत्तो वाति एवं 
दुविधविनयकम्माकारसम्पन्नो भिक्खु । अलमेतं सब्बन्ति एवं भासतूति अलमेतं सब्बं इति एवं भासतु । एवं सत्तविधं 
विनयकम्माकारं सम्पादेन्तो वचीभेदं कत्वा सकिम्पि एवं वदेय्याति अत्थो। 


८३. कप्पियं करोन्तेन पन अनुपसम्पन्नस्स हत्थे ठितं न कातब्बं । तेनाह “न करे...पे०... हत्थग”न्ति। उपसम्पन्नतो 
अञ्जो अनुपसम्पन्नो, तस्स हत्थे गतं अनुपसम्पन्नहत्थगं। पेसयित्वापीति सचे तत्थ अञ्जो ब्यत्तो भिक्खु नत्थि, यत्थ 
अत्थि, तत्थ पेसयित्वापि । तं अतिरित्तकतं अकारको अतिरित्तकारकतो अञ्जो सब्बो पवारितोपि अप्पवारितोपि भुञ्जितुं 
लब्भतेति सम्बन्धनीयं । पवारितेन पन मुखञ्च हत्थञ्च सोधेत्वा भुञ्जितब्बं । 


पवारणानिद्देसवण्णना निदिता । 
८. कालिकनिद्देसवण्णना 


८४. कालिकाति मञ्झन्हिकपच्छिमयामसत्ताहयावजीवप्पवत्तिसङ्घातो कालो एतेसमत्थीति कालिका, सब्बेपि 
खज्जभोज्जलेय्यपेय्यसङ्काता अत्था। ते पन गणनपरिच्छेदतो चत्तारो होन्ति। कि ते अप्पटिग्गहितापि सभावेनेव 
कालिकवोहारं लभन्ति, उदाहु अञ्जथापीति आह “पटिग्गहिता ति, पटिग्गहितायेव ते यावकालिकादि 
कालिकवोहारलाभिनो, नो अञ्ञथाति अधिप्पायो। इदानि ते दस्सेति “यावकालिक न्तिआदिना । तत्थ अरुणुग्गमनतो 
याव ठितमज्झन्हिको, ताव परिभुञ्जितब्बत्ता याव मज्झन्हिकसङ्घातो कालो अस्साति यावकालिकं, पिटटखादनीयादिकं 
वत्थु, ठितमज्झन्हिकतो पट्ठाय तं परिभृञ्जितुं न सक्का, कालपरिच्छेदजाननत्थं कालत्थम्भो वा योजेतब्बो, कालन्तरे वा 
भत्तकिच्चं कातब्बं । याव रत्तिया पच्छिमसङ्घातो यामो, ताव परिभुञ्जितब्बतो यामो कालो अस्साति यामकालिक । 
पटिग्गहेत्वा सत्ताहं निधेतब्बतो सत्ताहो कालो अस्साति सत्ताहकालिकं । ठपेत्वा उदकं अवसेसं सब्बम्पि पटिग्गहितं 
यावजीवं परिहरित्वा सति पच्चये परिभुञ्जितब्बतो जीवस्स यत्तको परिच्छेदो यावजीवं, तं अस्स अत्थीति याबजीविकं । 


ननु च अञ्ञत्थ विय “यावजीविक "न्ति एत्थ कालसुतिया अभावे कथं “चत्तारो कालिका ति युज्जतीति? युज्जति, 
सोगतानं खन्धविनिमुत्तस्सेव कालस्साभावतो जीवसङ्कातस्स जीवितिन्द्रियस्स खन्धसङ्गहितत्ता सोपि कालोयेवाति। ननु 
चेत्थ “यावकालिक "न्तिआदिना निदिड्ठानेव “कालिका ति वुत्तानि, “कालिकानी"ति वत्तब्बं सियाति? नेदमेवं विञ्ञेय्यं, 
“कालिक' न्तिआदीनि वत्थुसम्बन्धेन वृत्तानि, “कालिका"ति पन सामञ्जन्तरवसेन अत्थसहसम्बन्धेन वुत्तन्ति नत्थि 
विरोधोति। 


८५. इदानि तेसु “पिट न्तिआदिना यावकालिकं दस्सेति। तत्थ पिटं मूलं फलन्ति पिट्ुखादनीयं मूलखादनीयं 
फलखादनीयञ्च। तत्थ सत्तन्नं ताव धञ्ञानं धञ्जानुलोमानं अपरण्णानञ्च पिट्ठं 
पनसलबुजअम्बाटकधोततालपिड्ठादिकञ्चेति तेसु तेसु जनपदेसु पकतिआहारवसेन ०३ मनुस्सानं 

खादनीयभोजनीयकिच्चसाधकं पिटुँ पिट्टुखादनीयं । “अधोतं तालपिटुं खीरवल्लिपिट्टु ˆ न्तिआदिना गणियमानानं 
गणनाय अन्तो नत्थि, खादनीयभोजनीयकिच्चसाधकभावोयेव पनेतेसं लक्खणं, सुबहुं वत्वापि इमस्मियेव लक्खणे 
ठातब्बन्ति न वित्थारयाम। एवं सब्बत्थ | तम्बकतण्डुलेय्यादिमूलं मूलखादनीयं। पनसलबुजनाळिकेरादिफलं 
फलखादनीयं। खज्जन्ति सक्खलिमोदकादिपुब्बण्णापरण्णमयं खादनीयञ्च। गोरसोति खीरदधितक्कसङ्कातो गुन्नं रसो 
च। धञ्ञभोजनन्ति सानुलोमानं धञ्जानं ओदनसत्तुकुम्माससङ्घातभोजनञ्च। टीकायं पन “सानुलोमानि सत्तधञ्जानि च 
पञ्चविधभोजनञ्चा''ति वुत्तं, तं न युत्तं, धञ्ञानं विसुं गहणे पयोजनाभावा, पयोजनसम्भवे च फलग्गहणेनेव तेसं 
गहणसम्भवतो। 


यागुसूपप्पभुतयोति यागु च सूपञ्च, तं पभुति येसं तेति एते यावकालिका होन्तीति सम्बन्धो । एत्थ च पभुति-सद्देन 
मच्छमंससङ्घातं धञ्ञभोजनतो अवसिट्ठु भोजनञ्च पिटुमूलफलखादनीयतो अवसिड्ठं कन्दखादनीयं, मुळालखादनीयादिञ्च 
सङ्गण्हाति। तेसु दीघो च भिसकन्दादि वड़ो च उप्पलकण्डादि कन्दखादनीयं, पदुममूलादि च तंसदिसं एरकमूलादि च 
मुळालखादनीयं, तालादीनं कळीरसङ्घाता मत्थका मत्थकखादनीयं, उच्छुक्खन्धादयो नीलुप्पलादीनं दण्डक्खन्धकादि 
खन्धखादनीयं, तम्बकतण्डुलेय्यादीनं पणणं पत्तखादनीयं, उच्छुतचोव एको सरसो तचखादनीयं, तम्बकसिग्गुपुप्फादि 
पुप्फखादनीयं, लबुजड्टिपनसट्टिआदिकं अट्रिखादनीयं। 


८६. “मधू'तिआदिना यामकालिकं दस्सेति। मधु च मुद्दिका च सालूकञ्च चोचञ्च मोचञ्च अम्बञ्च जम्बु चाति 
द्वन्दो । मुदिका फलेपि इत्थियं, फले सेसा नपुंसके, “जम्बु” इति फलवाची नपुंसकसहन्तरं, ततो जातं मधुपानादि मधु... 
पे०... जम्बुजं, तञ्च फारुसञ्च पानकन्ति योजना । तत्थ मधुजं पानं नाम मुद्दिकानं जातिरसं उदकसम्मभिन्नं कत्वा 
कतपानं । तं अत्तना कतं पुरेभत्तमेव सामिसं निरामिसम्पि वटति । अनुपसम्पन्नेहि कतं लभित्वा पन पुरेभत्तं पटिग्गहितं 
पुरेभत्तं सामिसम्पि वट्टति, पच्छाभत्तं पन निरामिसमेव वट्टति । एस नयो सब्बपानेसु । मुहिकजं पानं नाम मुद्दिकानं उदके 
मद्दित्वा कतपानं । तथा सेसपानानि यथानुरूपं वेदितब्बानि, सालूकं रत्तु्पलादीनं सालूकं | चोचं अट्टिककदलिफलं । मोचं 
अनट्टिकं । इमानि अद्ट पानानि सीतानिपि आदिच्चपाकानिपि वन्ति, अग्गिपाकानि पन न वड़न्ति। तेनाह 
““नाग्गिसन्तत्तन्ति। 


८७-८. अवसेसानि पन वेत्ततिन्तिणिकमातुलुङ्गकपित्थकरमन्दादिखुइदकफलपानानि अट्डपानगतिकानेव । तेनाह 
“सानुलोमानि धञ्ञानि, ठपेत्वा फलजो रसो ति । एकस्स पन वक्खमानानञ्च “पुप्फरसो"तिआदीनं 
““सीतोदमदितादिच्चपाको वा यामकालिको ति इमिना सम्बन्धो वेदितब्बो । 
तालनाळिकेरपनसलबुजअलाबुकुम्भण्डपुस्सफलतिपुसएळालुकफलानीति नव महाफलानि, सब्बञ्च अपरण्णं 
सत्तधञ्जानि अनुलोमेन्तीति सह अनुलोमेहीति सानुलोमानि। सानुलोमधञ्ञानं पन रसो यावकालिको । “सानुलोमानि 
धञ्जानी "ति फलानि विञ्जायन्ति। फलसुतिया “सेसफलजो' “ति वत्तब्बे गम्यमानत्ता न वुत्तं । मधुकपुष्फमञ्ञत्राति 
मधुकपुप्ं ठपेत्वा। पक्कडाकजन्ति पक्केहि यावकालिकेहि डाकेहि जातं रसं | सीतमुदकं सीतोदं, खीरोदे विय सीतोदे 
मद्दितोति तप्पुरिसो। आदिच्च-सद्दो आतपे वत्तति उपचारतोति आदिच्चे पाको यस्साति समासो। 


८९. सत्ताहकालिकं दस्सेति “सप्पीतिआदिना । तत्थ सत्ताहकालिकाति यथावुत्तानि सप्पिआदीनि 
सत्ताहकालिकानि। इदानि सप्पिआदीनि विभजति “सप्पी'तिआदिना। तत्थ येसं गोमहिं सादीनं मंसं कप्पति, तेसं सप्पि 
सप्पि नामाति “सप्पी तिआदिना सप्पिलक्खणमाह । अकप्पियमंससप्पिनोपि कप्पियसम्भवे तत्थ सत्ताहातिक्कमे 

दुक्कटस्स वकखमानत्ता निस्सग्गियवत्थुमेव चेत्थ दस्सेतुं “येसं मंसमवारित/ न्ति वुत्तं । खीरादीसु हि तेसमकप्पियं 
नाम नत्थि। नवनीतस्स सप्पिसदिसताय नवनीतलवखणं विसुं न वुत्तं। उपरि सप्पिपिण्डं ठपेत्वा सीतलपायासं देन्ति, यं 
पायासेन असंसटुं, तं सत्ताहकालिकं, मिस्सितं पन आदिच्चपाकं कत्वा परिस्सावितं, तथा खीरं पक्खिपित्वा पक्कतेलम्पि, 
तेसु नवनीतं नाम नवुद्धटं | तेन कतं पन सप्पि। 


९०. तिला च वसा च एरण्डानि च मधुकानि च सासपा चाति द्रन्दो। तेहि सम्भवो यस्साति बाहिरत्थो, तं तेलं नामाति 
अत्थो। खुद्दा खुहमधुमक्खिका च भमरा च खुद्रभमरं, खुहदजन्तुकत्ता नपुंसकेकवचनं । मधुं करोन्तीति मधुकरियो, ता एव 
मक्खिका मधुकरिमक्खिका, खुद्दभमरमेव मधुकरिमक्खिकाति कम्मधारयो। ताहि कतं मधु मधु नामाति अत्थो। टीकायं 
पन विसुं मधुकरी-सहं विकप्पेत्वा “दण्डकेसु मधुकरा मधुकरिमक्खिका नामा"ति वुत्तं । मधुपटलं वा मधुसित्थकं वा सचे 
मधुना मक्खितं, मधुगतिकमेव। तुम्बलकानं चीरिकानञ्च निय्याससदिसं मधु पन यावजीविकं । रसो निक्कसटो आदि 
यस्सा सा रसादि। आदि-सद्देन फाणितादीनं गहणं, सा उच्छुविकति। पक्काति अवत्थुकपक्का वा, फाणितं फाणितं 
नामाति अत्थो। सीतूदकेन कतमधुकपुप्फफाणितं पन फाणितगतिकमेव । अम्बफाणितादीनि यावकालिकानि। एतानि 
यथावुत्तानि सप्पिआदीनि पुरेभत्तं सामिसपरिभोगेनापि, पच्छाभत्ततो पट्टाय पन तानि च पच्छाभत्तं पटिग्गहितानि च सत्ताहं 
निदहित्वा निरामिसपरिभोगेन परिभुञ्जितब्बानि। 


९१. इदानि ओदिस्स अनुञ्जातवसाय पाकतो विभागं दस्सेत्वा ततो सप्पिआदीनं दस्सेतुं “सवत्थू'तिआदिमाह । 
तत्थ पुरेभत्तं सामं वा अत्तना एव। वा-सहद्देन परेहि वा। अमानुसा मनुस्सवसारहिता। वसा अच्छादीनं अकप्पियानं, 
सूकरादीनं कप्पियानञ्च सत्तानं वसा। सवत्थुपक्का सत्ताहकालिका होतीति सेसो। सवत्थुपक्काति सवत्थुकं कत्वा 
पक्का । अयमेत्थ अधिप्पायो - सचे पन वसं पुरेभत्तं पटिग्गहेत्वा पचित्वा तेलं परिस्सावितं सत्ताहानि निरामिसपरिभोगेन 
परिभुञ्जितब्बं। अथ परेहि कतं पुरेभत्तं पटिग्गहितं, पुरेभत्तं सामिसम्पि वट्टति, पच्छाभत्ततो पट्ठाय निरामिसमेव, नो चे, 
दुक्कटं होतीति। कारिये कारणोपचारेन पनेत्थ “वसा ति तेलमेव वृत्तं, बसा पन यावकालिकाव। 


टीकायं पन वसाय “सत्ताहकालिके आगतद्ठानं नत्थीति वदन्ती”ति वत्वा “तं उपपरिक्खितब्ब'न्ति वसाय 
सत्ताहकालिकत्तमासंकियं वृत्तं। किमेत्थ उपपरिक्खितब्बं? भेसज्जं अनुजानता भगवता “यानि खो पन तानि गिलानानं 
भिक्खूनं पटिसायनीयानि भेसज्जानि, सेय्यथिदं - सप्पि नवनीतं तेलं मधु फाणितं, तानि पटिग्गहेत्वा सत्ताहपरमं 
सन्निधिकारकं परिभुञ्जितब्बानी”ति (पारा० ६२२) सप्पिआदीनमेव सत्ताहकालिकत्ं वुत्तं । भेसज्जक्खन्धकेपि 
“अनुजानामि, भिक्खवे, तानि पञ्च भेसज्जानि पटिग्गहेत्वा कालेपि विकालेपि परिभुञ्जितु''न्ति (महाव० २६०) तानि 
पञ्चेव “भेसज्जानी”ति वत्वा तेलं नियमतो “अनुजानामि, भिक्खवे, वसानि भेसज्जानि अच्छवसं मच्छवसं सुसुकावसं 
सूकरवसं गद्रभवसं काले पटिग्गहितं काले निप्पक्कं काले संसट्टं तेलपरिभोगेन परिभुञ्जितु''न्ति (महाव० २६२) वृत्तं । 
भेसज्जसिक्खापदटुकथायञ्च (कङ्ला० अट्ट० भेसज्जसिवखापदवण्णना) “ठपेत्वा मनुस्सवसं अञ्ञं यं किञ्चि 
वस' न्तिआदिना वसातेलस्स विधानं दस्सेत्वा “अज्जेसं यावकालिकवत्थूनं वत्थुं पचितुं न वट्टतियेवा”ति वदता 
अड्टकथाचरियेन यावकालिकेसु वसं ठपेत्वा अञ्जेसं यावकालिकवत्थूनं वत्थुं पचितुं न वट्टतीति अयमेत्थ अत्थो 
दीपितोति वसा “यावकालिकायेवा' “ति विज्ञायतीति को एत्थ सुखुमो नयोति। 


अञ्ञेसं वसातेलतो परेसं यावकालिकवत्थूनं येसं तेसं यावकालिकवत्थूनं सप्पिआवीनं वत्थु यावकालिकसङ्कातं 
खीरादिकं न पचेति सम्बन्धो । अयमेत्थ अधिप्पायो - यथा सत्ताहपरिभोगत्थाय वसं काले पटिग्गहेत्वा काले पचितुं 

वट्टति, न एवं सप्पिआदीनं वत्थुभूतं खीरादियावकालिकं, तं पन सत्ताहपरिभोगत्थाय कालेपि न वट्टति। तानि हि यदि 
तं पटिग्गहेत्वा सयं कतानि, पच्छाभत्ततो पट्टाय न वट्टुन्ति सवत्थुकप्पटिग्गहितत्ता, सामिसं न वट्टन्ति सामंपक्कत्ता, 
पुरेभत्तम्पि न वट्टुन्ति यावकालिकवत्थुतो विवेचितत्ता। परेहि कतानि पन पुरेभत्तं सामिसम्पि वडन्ति अत्तना अपक्कत्ता। 
यावजीविकानि तु सासपमधुकएरण्डअट्डीनि तेलकरणत्थं पटिग्गहेत्वा तदहेव कतं तेलं सत्ताहकालिकं, दुतियदिवसे कतं 
छाहं वड्टति, एवं याव सत्तमदिवसे कतं तदहेव वट्टति, उग्गते अरुणे निस्सग्गियं, अद्ुमे दिवसे अनज्झोहरणीयं, उग्गहितेन 
येन केनचि वत्थुना कतसदिसं होति। तेलत्थाय पटिग्गहितसासपादीनं सत्ताहातिक्कमेन दुक्कटं । निब्बत्तितं सप्पि वा 
नवनीतं वा कालेपि विकालेपि पटिग्गहेत्वा पचितुं वड्टति। तं पन तदह पुरेभत्तम्पि सामिसं न वटति, संसग्गतो 
यावकालिकम्पि सामंपक्कं सियाति निरामिसं पन सत्ताहम्पि वट्टति। 


९२. इदानि “हलिद्दि न्तिआदिना यावजीविकं दस्सेति। तत्थ “हलिद्दि नाम निसा"तिआदिना वुच्चमानेपि 
परियायवचने सम्मोहो सियाति न तंवचनेन भुसं सम्मोहयिस्साम, तस्मा तानि उपदेसतोव वेदितब्बानि । तत्थ “हलिद्दि न्ति 
बिन्दुआगमेन वृत्तं। उपचारेन तु मूलादीनि हलिद्दादिसद्देन वुत्तानि। ता हलिद्दादयो केचि इत्थिलिङ्गायेव । मूलफले 


वजकलिमूले जरडुन्ति एवमादीनं सङ्गहो। 


९३-५. गोट्ुफलन्ति मदनफलन्ति वदन्तीति। तीणि फलानि यस्सं सङ्गहितं सा तिफला। एरण्डकादीनन्ति आदि- 
सद्देन जातिरुक्खादीनं गहणं । सुलसादीनं पण्णन्ति सम्बन्धो। आदि-सद्देन असोकादीनं गहणं । सूपेय्यपण्णन्ति 
तम्बकतण्डुलेय्यादिसूपयोग्गपण्णं। उच्छुनिय्यासं ठपेत्वा सब्बो निय्यासो च सरसं उच्छुजं तचञ्च ठपेत्वा सब्बो तचो चाति 
सम्बन्धो । तत्थ हिङ्गकणिकारनिय्यासादि सब्बो निय्यासो नाम । निरसउच्छुतचादि सब्बो तचो नाम । लोणं सामुद्दादि । 
लोहं अयतम्बादि। सिला काळसिलादि। 


९६. सुद्धसित्थन्ति मधुना अमक्खितं | मधुमक्खितं पन सत्ताहकालिकं । यञ्च किञ्चि सुझापितन्ति दुज्झापितं 
अकत्वा सुज्झापितं यं किञ्चि च। विकटादिप्पभेदन्ति विकटं गूथमत्तिकामुत्तछारिकासङ्घातं आदि यस्स, सो पभेदो 
यस्साति बाहिरत्थो, तं । यं किञ्चि चाति सम्बन्धो । एत्थ पन आदि-सद्देन कन्दखादनीये खीरकाकोलादयो, मुळालखादनीये 
हलिद्दिसिङ्गिवेरमूलादयो, मत्थकखादनीये हलिददिसिङ्गिवेरकळीरादयो, खन्धखादनीये उप्पलपण्णदण्डादयो, पुप्फखादनीये 
चम्पकपुप्फादयो, अट्टिखादनीये मधुकटड्टिएरण्डसासपादयो, पिडुखादनीये अधोततालपिट्ठादयो च सङ्गहिताति दडुब्बा । 


९७. इदानि सब्बसो यावजीविकं दस्सेतुं असक्कुणेय्यत्ता वृत्तानि च अवुत्तानि च एकतो सम्पिण्डेत्वा तत्थ लक्खणं 
ठपेन्तो “मूल न्तिआदिमाह । तत्थ “सारो ति वत्तब्बे “सार न्ति लिङ्गविपल्लासेनाह । “सारो बले थिरंसे चा"ति हि 
निघण्डु । आहारहुन्ति आहारेन जातो अत्थो पयोजनं आहारत्थो, सोव आहारट्टो, तं आहारकिच्चन्ति वुत्तं होति। 


९८. इदानि चतूसु कप्पियाकप्पियादिविभागं दस्सेति “सब्बा तिआदिना । तत्थ सब्बे कालिका, तेसं सम्भोगो 
अनुभवोति समासो । कालेति पुब्बण्हकाले । सब्बस्साति गिलानागिलानस्स। सति पच्चयेति तीसु यामकालिकं 
पिपासादिकारणे सति, सत्ताहकालिकं यावजीविकञ्च गेलञ्जकारणे सतीति अत्थो, कालतो विगतो बिकालो, तस्मिं, 
यामकालिकं विकाले आहारत्थाय अज्झोहरणे, सत्ताहकालिकं पन यावजीविकञ्च तदत्थाय पटिग्गहणमत्तेपि दुक्कटं । 


९९. उभोति यावकालिकं यामकालिकञ्च। तत्थ यावकालिकं अत्तनो कालातिक्कन्तं विकालभोजनभिक्खापदेन 

पाचित्तियं जनयति, यामकालिकं यामातिक्कन्तं सन्निधिसिकखापदेन। एते उभोपि अन्तोवुत्थञ्च सन्निधिञ्च 
जनयन्तीति सम्बन्धो । “अन्तोवुत्थ सन्निधि न्ति भावप्पधानोयं निद्देसो, अन्तोवुत्थत्तं सन्निधित्तञ्चाति अत्थो। 


१००. अतिनामितेति अतिक्कामिते । पाचित्तीति सत्ताहातिक्कन्तं भेसज्जसिक्खापदेन निस्सग्गियपाचित्तियापत्ति च 
होतीति अत्थो। सचे द्विन्नं सन्तकं एकेन पटिग्गहितं अविभत्तं होति, सत्ताहातिक्कमे द्विन्नम्पि अनापत्ति, परिभुञ्जितुं पन न 
वट्टति | पाळिनारुळहेति पाळियं अनारुळहे सप्पिआदिम्हि सत्त अहानि अतिनामितेति सम्बन्धो । सप्पीति मनुस्सादीनं 
सप्पि। आदि-सद्देन तेसंयेव नवनीतं, नाळिकेरादितेलं, सीतोदकेन कतं मधुकपुप्फफाणितञ्च सङ्ग हितं । 


१०१. निस्सट्टुलद्धन्ति निस्सट्ठं विनयकम्मवसेन निस्सज्जितञ्च तं लद्भञ्च पुन तथेवाति निस्सड्ुलद्धं । तं गहेत्वाति 
सेसो। निस्सज्जनविधानं पन वक्खमाननयेन वेदितब्बं । “नङ्क ˆ न्तिआदि उपलक्खणमत्तं । तेन मक्खितानि कासावादीनि 
च पन अपरिभोगानियेव। अञ्ञस्स पन कायिकपरिभोगो वड़ति। विकणप्पेन्तस्स सत्ताहे सामणेरस्साति एत्थ टीकायं “इद 
सप्पिं तुय्हं विकप्पेमी”तिआदिना तेसं तेसं नामं गहेत्वा सम्मुखापरम्मुखाविकप्पनवसेन अत्थं दस्सेत्वा तं साधयन्तेहि 
अविकप्पिते विकप्पितसञ्जी निस्सग्गियं पाचित्तियन्ति आपत्तिवारे पाळि आहटा। “सचे उपसम्पन्नस्स विकप्पेति, 
अत्तनो एव सन्तकं होति, पटिग्गहणम्पि न विजहती' "ति दोसं वत्वा अनुपसम्पन्नस्स विकप्पने अत्तसन्तकत्ताभावो, 
पटिग्गहणविजहनञ्च पयोजनं वृत्तं । तत्थ वदाम - आपत्तिवारे “अविकप्पितेतिआदिपाळियेव नत्थि, “अनधिट्ठिते 
अधिड्टितसञ्जी निस्सग्गियं पाचित्तियं, अविस्सज्जिते विस्सज्जितसञ्जी निस्सग्गियं पाचित्तिय"'न्तिआदिना (पारा० ६२४) 
पाळिया आगतत्ता तदनुरूपमेव अनापत्तिवारे “अधिट्देति, विस्सज्जेतीतिआदिनाव पाळि आगता। यदि भवेय्य, 
वण्णनीयट्टानताय अट्टकथाय भवितनब्बं, न चेत्थ अट्ठकथायं विज्जति। अनुपसम्पन्नस्स विकप्पने च कथं पटिग्गहणं 
विजहति सिक्खापच्चकखानादीसु छसु पटिग्गहणविजहनकारणेसु विकप्पनस्स अनन्तोगधत्ता, तस्मा नायमेत्थ अत्थोति। 


मयमेत्थ एवमत्थं भणाम - विकप्पेन्तस्साति एत्थ विकप्पनं संविदहनं “चित्तसङ्कृप्पोतिआदीसु विय, उभयत्थ पन 
उपसग्गेहि नानत्तमत्तं, तस्मा अन्तोसत्ताहे सामणेरस्स यस्स कस्सचि विकण्पेन्तस्स संविदहन्तस्स परिच्चागसञ्जं 
परिच्चागचेतनं परिच्चागाधिप्पायं उप्पादेन्तस्स अनापत्तीति अत्थो। इदञ्च महासुमत्थेरवादमोलुब्भ वुत्तं । वुत्तञ्हि “तेन 
चित्तेना"तिआदीसु पाळिवचनेसु अधिप्पायं दस्सेन्तेन, “इदं कस्मा वुत्तं। एवञ्हि अन्तोसत्ताहे दत्वा पच्छा पटिलभित्वा 
परिभुञ्जन्तस्स अनापत्तिदस्सनत्थ''न्ति (पारा० अदुः २.६२५) | महापदुमत्थेरो पनाह “सत्ताहातिक्कन्तस्स पन परिभोगे 
अनापत्तिदस्सनत्थमिदं वुत्त न्ति (पारा० अट्टः २.६२५)। अयमेव वादो तेसु सुन्दरतरो । सत्ताहे मक्खनादि अधिट्ठतो च 
अञ्ञस्स ददतोपि च अनापत्तीति सम्बन्धो । आदि-सद्देन अब्भञ्जनादिं सङ्गण्हाति। अयमेत्थाधिप्पायो - सप्पिआदिं 
अब्भञ्जनादिं मधुं अरुमक्खनं, फाणितं घरधूपनं अधिट्ठतो अनापत्तीति। अञ्ञस्साति उपसम्पन्नस्स वा अनुपसम्पन्नस्स 
वा। 


१०२. यावकालिकआदीनि अत्तना सह संसद्ठानि सब्भावं गाहापयन्तीति सम्बन्धो । सब्भावन्ति सस्स अत्तनो भावो 
द्वित्ते सब्भावो, तं। तस्माति यस्मा एवं, तस्मा। एवमुदीरितन्ति एवं “विकप्पेन्तस्स सत्ताहे "तिआदिना वृत्तं । अयमेत्थ 
अधिप्पायो - यस्मा अत्तना संसट्ठानि अत्तनो भावं गाहापयन्ति यावकालिकादीनि, तस्मा सत्ताहातिक्कामितानि 
सत्ताहकालिकानि पाचित्तियजनकानि संसट्ठानि अत्तसंसट्ठानिपि पाचित्तियजनकानि करोन्तीति अविकप्पनादिम्हि सति 
ब्यतिरेकतो पाचित्तियापत्तिपरिदीपकं “विकप्पेन्तस्सा”तिआदिक वाक्यत्तयं वुत्तन्ति । टीकायं पन “इदानि वक्खमानं 
सन्धाय एवन्ति वुत्त न्ति वुत्तं । तं वक्खमानस्स अतीतउदीरितत्तायोगतो कथं युज्जतीति। एवमुदीरितन्ति वा पाळियं 

अड्टकथायञ्च एवमेव वृत्तन्ति अत्थो। एव-सद्दो अवधारणे। 


१०३-५. इदानि अत्तसंसट्ठानं यावकालिकादीनं सब्भावगाहापनं सरूपतो दस्सेतुं “पुरे तिआदिमाह | तत्थ 
सत्ताहन्ति सत्त अहानि यस्स तं सत्ताहं, सत्ताहकालिकं । च-सद्दो अट्ठानप्पयुत्तो, सो सत्ताहञ्च यावजीविकञ्चाति 
योजेतब्बो। सेसकालिकसम्मिस्सन्ति सेसेहि तदह पटिग्गहितेहि कालिकेहि यावकालिकयामकालिकसङ्घातेहि सम्मिस्सं । 
पाचित्तीति सन्निधिसिक्खापदेन पाचित्ति तदह पटिग्गहितन्ति तस्मियेव दिने पुरेभत्तं पटिग्गहितं । तदहेवाति तस्मिंयेव 
दिने पुरेभत्तमेव । सेसन्ति सत्ताहकालिकं यावजीविकञ्च। एवन्ति यामे एव परिभुञ्जयेति विजानीयन्ति सम्बन्धो । इतरन्ति 
सत्ताहकालिकतो अञ्जं यावजीविकं । 


कालिकनिद्देसवण्णना निद्धिता। 
९. पटिग्गाहनिद्देसवण्णना 


९०६. दातुं कामेतीति दातुकामो, तस्स अभिहारो ईसकम्पि ओणमनादिनाभिहरणन्ति तप्पुरिसो, हत्थस्स पासो 
हत्थपासो। रुळहीवसेन तु अड्डतेय्यहत्थो हत्थपासो नाम। सो च सचे भिक्खु निसिन्नो होति, आसनस्स पच्छिमन्ततो 
पट्टाय, सचे ठितो, पण्हिअन्ततो पट्टाय, सचे निपन्नो, येन पस्सेन निपन्नो, तस्स पारिमन्ततो पढ्ठाय दायकस्स निसिन्नस्स 
ठितस्स वा ठपेत्वा पसारितहत्थं यं आसन्नतरं अङ्गं, तस्स ओरिमन्तेन परिच्छिन्दित्वा वेदितब्बो। एरणक्खमन्ति 
थाममज्झिमेन पुरिसेन एरणस्स उक्खिपनस्स खमं योग्गं। वत्थुसद्दापेक्खं नपुंसकत्तं । तिधा देन्तेति 
कायकायप्पटिबद्धनिस्सग्गियानं वसेन तीहि पकारेहि दायके ददमाने। तत्थ येन केनचि सरीरावयवेन अन्तमसो 
पादङ्गुलियापि दीयमानं कायेन दिन्नं नाम होति, कटच्छुआदीसु येन केनचि दीयमानं कायप्पटिबद्धेन, कायतो पन 
कायप्पटिबद्भतो वा मोचेत्वा हत्थपासे ठितस्स कायेन वा कायप्पटिबद्धेन वा पातियमानं निस्सग्गियेन पयोगेन दिन्नं नाम। 
द्विधा गाहोति कायकायप्पटिबद्धानं वसेन द्वीहि पकारेहि येहि केहिचि दीयमानस्स गहणं । एवं पटिग्गहो पञ्चङ्गोति 
योजना | पञ्चङ्गोति पञ्च अङ्गानि यस्साति बहुब्बीहि । 


१०७. इदानि अनेरणकखमे च किस्मिञ्चि कायप्पटिबद्धे च पटिग्गहणारोहनं दस्सेतुं “ असंहारियेतिआदिमाह । 
तत्थ असंहारियेति आनेतुमसक्कुणेय्ये फलकपासाणादिम्हि। तत्थजातेति तेसुयेव रुक्खादीसु जाते 
किंसुकपदुमिनिपण्णादिके । चिञ्चआदीनं सुखुमे पण्णेति सम्बन्धो । तानि हि सन्धारेतुं न सक्कोन्ति। तेसं पन साखासु 
वट्टति। आदि-सद्देन “अङ्ग न्तिआदिकं सङ्गण्हाति। वा-सद्दो समुच्चये। असय्हभारेति थाममञ्झिमपुरिसेन सहितुं 
सन्धारेतुं असक्कुणेय्ये भारे । सब्बेसं पटिग्गहो “न रूहती'ति इमिना सम्बन्धो । 


९०८. इदानि पटिग्गहणविजहनं दस्सेति “सिक्खातिआदिना। तत्थ सिक्खामरणलिङ्गेहीति सिक्खापच्चक्खानेन 
च मरणेन च लिङ्गपरिवत्तनेन च । अनपेक्खविसग्गतोति नत्थि अपेक्खो एतस्साति अनपेक्खो, सोव विसग्गो, ततो च। 
अच्छेदाति चोरादीहि अच्छिन्दित्वा गहणेन। अनुपसम्पन्नदानाति अनुपसम्पन्नस्स दानेन। च-सद्दो सब्बत्थ आनेतब्बो । 
गाहोति पटिग्गहणं । उपसम्मतीति विजहति । 


१०९-१०. इदानि अप्पटिग्गहितं परिभोगे दोसं दस्सेतुं “अप्पटिग्गहित न्तिआदिमाह । तत्थ सब्बन्ति 
चतुकालिकपरियापन्नं सकलम्पि। इदानि अप्पटिग्गहेत्वा परिभुञ्जितब्बं दस्सेतुं “सुद्ध न्तिआदिमाह । तत्थ सुद्ध 

तत्थ सुद्धन्ति रजरेणूहि अञ्जरसेन च असम्मिस्सताय परिसुद्धं । नातिबहलन्ति यं कसितट्ठाने बहलमुदकं विय मुखे वा 
हत्थे वा न लग्गं, तं। अविच्छिन्नन्ति अङ्गतो विच्छिन्दित्वा न गतं। दन्तानि च अक्खीनि च कण्णञ्च दन्तक्खिकण्णं 
पाण्यङ्गत्ता, तस्स गूथकन्ति तप्पुरिसो। लोणं सरीरुड्टितं। सिङ्घाणीति सिङ्घाणिका। विच्छिन्नं न पटिग्गहेतब्बं । 


१११. इदानि “गूथा”तिआदिना कालोदिस्सं दस्सेति। तथाविधेति सप्पदटुक्खणादिके तथाविधे काले। तथा तादिसो 
विधो कालो एतस्साति बहुब्बीहि । सेवेय्याति सेवनं करेय्य, परिभुञ्जेय्याति वुत्तं होति। असन्ते कप्पकारकेति एत्थ 
दुब्बचोपि असमत्थोपि कप्पियकारको असन्तपकखेयेव तिट्ठतीति वेदितब्बो कालोदिस्सत्ता पन छारिकाय असति 
अल्लदारुं रुक्खतो छिन्दित्वा कातुं, मत्तिकाय असति भूमिं खणित्वापि मत्तिकं गहेतुं बट्टति। 


११२. दुरूपचिण्णेति दुटु उपचिण्णं आमट्ठं दुरूपचिण्णं । सचे भिक्खु अप्पटिग्गहितं सामिसं भाजनं ठितट्ठानतो 
अपनेत्वा आमसति, पिधानं आमसति, उपरि ठितकचवरादिं छट्टेति, तत्थजातकफलिनिया साखाय वा बल्लिया वा गहेत्वा 
वा चालेति, दुरूपचिण्णं नाम होति। तस्मिं दुक्कटन्ति सम्बन्धो। फलरुक्खं पन अपस्सयितुं वा तत्थ कण्टकं वा बन्धितुं 
वट्टति । अरञ्ञे पतितअम्बफलादिं “सामणेरस्स दस्सामी ति आहरित्वा दातुं वट्टति । रजोकिण्णेति रजसा ओकिण्णे, 
तस्मिं पत्तादिके यं किञ्चि पटिग्गण्हतो विनयदुक्कटं होतीति अत्थो। सचे पिण्डाय चरन्तस्स पत्ते रजं पतति, पटिग्गहेत्वा 
भिक्खा गण्हितब्बा। “पटिग्गहेत्वा देथा"ति वृत्तेपि आकिरन्ति, हत्थतो अमोचेन्तेनेव पटिग्गाहापकस्स सन्तिकं नेत्वा 
पटिग्गहेतब्बं। सचे महावातो ततो ततो रजं पातेति, न सक्का होति भिकखं गहेतुं, “अनुपसम्पन्नस्स दस्सामी”ति 
सुद्धचित्तेन आभोगं कत्वा गण्हितुं वट्टति । त॑ पन तेन दिन्नं वा विस्सासेन वा पटिग्गहेत्वा परिभुञ्जितुं वट्टति। 


अथाति वक्खमानारम्भे । उग्गहप्पटिग्गहेति उग्गहित्थाति उग्गहो, उग्गहितं, तस्स पटिग्गहो, तस्मिं । 
अप्पटिग्गहितभावं जानतो अत्तना एव उग्गहेत्वा गहणेति अधिप्पायो। मातापितूनं अत्थाय पन अप्पटिग्गहेत्वा तेलादीनि, 
छायत्थाय साखादीनि वा गहेत्वा पच्छतो भुञ्जितुकामताय पटिग्गहेत्वा परिभुञ्जितुं वट्टति उच्छुआदीसु फालितेसु मलं न 
पञ्जायति, मूलभेसज्जादीनि पिसन्तानं वा कोड्ेन्तानं वा निसदनिसदपोतकउदुक्खलमुसलानि खीयन्ति, दन्तन्तरे लग्गं 
सुखुमआमिसं होति, रसो न पञ्जायति, अब्बरोहारिकं । अन्तोवुत्थेति अकप्पियकुटिया छदनब्भन्तरे वुत्थेति अत्थो। 
सयंपक्केति अत्तना यत्थ कत्थचि पक्के | सचे वासिआदिं तापेत्वा तक्कादीसु पक्खिपति, एत्तावतापि सामपाकतो न 
मुच्चति | पुरिमकालिकद्वये पुनपाकञ्हि ठपेत्वा यं किञ्चि आमिसं भिक्खुनो पचितुं न वट्टति। सचेपिस्स उण्हयागुया 
सुलसिपण्णादीनि वा सिङ्गिवेरं वा पक्खिपन्ति, चालेतुं न वट्टति। उत्तण्डुलं भत्तं लभित्वा पिदहितुं न वट्टति । अन्तोपक्केति 
अकप्पियकुटिया अन्तो पक्के । सब्बत्थ दुक्कटन्ति सम्बन्धो । 


पटिग्गाहनिद्देसवण्णना निडिता । 
१०. अकप्पियमंसनिद्देसवण्णना 


११३-४. मनुस्सहत्थिअस्सानञ्च ...पे०... उरगस्स च यं मंसञ्च, यं उद्दिस्सकतमंसञ्च, अप्पटिवेक्खितं यञ्च मंसं, 
तेसु मंसेसूति एवं योजेत्वा अत्थो वेदितब्बो । तत्थ सीसगीवातरङ्गेन चरन्ता अच्छविसेसाव तरच्छा। उरगस्साति इमिना 
सब्बापि दीघजाति सङ्गहिता। उद्दिस्सकतमंसन्ति भिक्खु उद्दिसित्वा कतं उद्दिस्सकतं, तञ्च तं मंसञ्च। एत्थ च मंस- 
गाहणेन मच्छानम्पि गहणं वेदितब्बं उपलक्खणवसेन, च-सद्देन वा। पञ्चसुपि सहधम्मिकेसु यं किञ्चि उद्दिस्सकतं 

सब्बेसम्पि न कप्पति, तम्पि अदिट्टअसुतअपरिसङ्कितताय तिकोटिपरिसुद्धं वटति । अप्पटिवेक्खितन्ति 
अनुपपरिक्खितं, अनापुच्छितन्ति अत्थो। आपत्तिभीरुकेन हि रूपं सल्लक्खेन्तेनापि पुच्छित्वा पटिग्गहेतब्बं 
परिभुञ्जितब्बञ्च । मनुस्सानं मंसेसु थुल्लच्चयन्ति योजना । थूलो अच्चयो एत्थाति रस्से, द्वित्ते च थुल्लच्चयं। 
पाराजिकसङ्घादिसेसेहि ठपेत्वा इतो अधिकं वज्जं नत्थि। सेसेसूति अवसेसेसु एकादससु । 


९१५. इदानि मनुस्सादीनं अट्टिआदीनिपि अकप्पियानीति दस्सेतुं “अट्विपी तिआदिमाह | पि-सद्दो 
“लोहित''न्तिआदीसुपि अनुवत्तेतब्बो। एसन्ति मनुस्सादीनं दसन्नं। वसासु पन एका मनुस्सवसा न वट्टति। खीरादीसु 
अकण्पियं नाम नत्थि। उद्दिस्सकतंयेव सचित्तकन्ति योजना | सचित्तकन्ति उद्दिस्सकतभावजाननचित्तेन सह वत्ततीति 
सचित्तकं । वत्थुवीतिक्कमविजाननचित्तेन हि सचित्तकत्तं । एत्थ च सचित्तकत्तं आपत्तिया एव, न च मंसस्स, तथापि 
मंससीसेन आपत्ति एव वुत्ताति विञ्ञातब्बन्ति । 


अकप्पियमंसनिद्देसवण्णना निडिता । 


११. निस्सग्गियनिद्देसवण्णना 


११६-७. रूपियेन अरूपियं रूपियञ्च इतरेन रूपियञ्च परिवत्तेय्याति सम्बन्धो । तत्थ रूपियेनाति रूपियसङ्घातेन 
निस्सग्गियवत्थुना । अरूपियन्ति अरूपियसङ्कातं दुक्कटवत्थुं कप्पियवत्थुञ्च । इतरेनाति अरूपियेन। निस्सग्गीति 
निस्सज्जनं निस्सग्गो, पुब्बभागे कत्तब्बस्स विनयकम्मस्सेतं नामं । निस्सग्गो अस्स अत्थीति निस्सग्गि, कि तं? पाचित्तियं । 
रूपियस्स मूलग्गहणे पन रूपियप्पटिग्गहणसिक्खापदेन निस्सग्गियं पाचित्तियं। 


नाम सुवण्णमयो वा रजतमयो वा एतरहि पकतिकहापणो वा। सज्झूति रजतं। सिङ्गीति सुवण्णभेदो, तथापि चेत्थ 
सामञ्ञेन सुवण्णमधिप्पेतं । बोहारूपगमासकन्ति वोहारं कयविक्कयं उपगच्छतीति वोहारूपगं, तञ्च तं मासकञ्च। तं 
पन समुड्ापितरूपञ्च असमुद्ठापितरूपञ्च लोहदारुआदिमयं वुच्चति | इध रूपियन्ति इमस्मिं सिकखापदे रूपियं नामाति 
अत्थो। वत्थमुत्तादि कप्पं दुक्कटवत्थुञ्च इतरन्ति योजना । तत्थ वत्थञ्च मुत्ता च आदि यस्साति समासो। आदि-सद्दो 
पच्चेकं योजेतब्बो “वत्थादि मृत्तादी”ति। तत्थ पठमेन आदि-सद्देन कप्पाससुत्तापरण्णादिकं यं किञ्चि कप्पियवत्थं, 
दुतियेन मणि सङ्घो सिला पवाळं लोहितङ्को मसारगल्लं सत्तधञ्ञानि दासिदासखेत्तवत्थुपुप्फारामफलारामादयोति इदं 
दुक्कटवत्थुं सङ्गण्हाति। वत्थादिकप्पियवत्थुं, मुत्तादिदुक्कटवत्थुञ्च इतरं अञ्ञं अरूपियं नामाति अत्थो। 


११८. एत्तावता रूपियसंबोहारं दस्सेत्वा इदानि कप्पियभण्डे कयविक्कयं दस्सेतुमाह “इम” न्तिआदि। तत्थ इमं 
गहेत्वा इमं देहि, इमं कर, इमं आनया"ति वा “इमं भुत्वा इमं देहि, इमं कर, इमं आनया"ति वा “इमं देमि, इमं देहि, इमं 
कर, इमं आनया"ति वा कयविक्कये समापन्ने निस्सग्गीति योजना । तत्थ इमन्ति तण्डुलादिं। भुत्वाति ओदनादि 
भुञ्जित्वा। इमं देहीति एतं वत्थादिकं देहि। इमं कराति एतं रजनपचनादिं करोहि । इमं आनयाति एतं रजनकट्टादिं 
आनेहि। इमं देमीति एतं वत्थादिकं तव देमि। समापन्नेति कते | तस्मा कप्पियं भण्डं परिवत्तेन्तेन अञ्ञातकेहि सद्भि 
“इमं देहीति वदतो विञ्जत्ति, “इमं गण्हाही”ति वदतो सद्भादेय्यविनिपातनं, “इमिना इमं देहीति वदतो कयविक्कयन्ति 
बुत्ता तिस्सो आपत्तियो। मातापितूहि पन सद्भि कयविक्कयमत्तं मोचेन्तेन परिवत्तेतब्बं । अयञ्हि कयविक्कयो ठपेत्वा 
पञ्चसहधम्मिके अवसेसेहि गिहिपब्बजितेहि न वट्टति। सचे पन नवकम्मानि कारेति, अट्ठकथापमाणेन पाचित्तियमत्तं 

देसेतब्बं । 


११९-१२०. इदानि परिणामनवसेन आपत्तिभेदं दस्सेतुं “ अत्तनोतिआदि आरद्भं । तत्थायं पिण्डत्थो - सङ्गस्स नतं 
लाभं अत्तनो परिणामेय्य, निस्सग्गि। अञ्जतो पुग्गलस्स परिणामेस्य, पाचित्ति। अञ्ञस्स सङ्घस्स वा चेतियस्स वा 
परिणामेय्य, दुक्कटं । अञ्जस्स पुग्गलस्स वा चेतियस्स वा नतं लाभं अत्तनो वा सङ्घस्स वा अञ्ञपुग्गलस्स वा 
अञ्ञचेतियस्स वा परिणामेय्य, दुक्कटन्ति योजना । तत्थ नतन्ति कायेन वा वचसा वा निन्नं कतं। लाभन्ति लभितब्बं 
चीवरादि। अञ्ञतो अञ्ञस्मिं पुग्गले वा चेतिये वा, चेतिये पन दुक्कटं । अञ्ञस्साति चेतियादिनो अन्तमसो सुनखस्स। 
अञ्ञतो वाति चेतियादिम्हि वा। सङ्घस्साति पन इदं काकविखिगोळकजायेन “नतं परिणामेय्या"ति उभयत्थ परिवत्तति। 
निस्सट्टं सकसञ्ञाय न ददेय्य वा, दुक्‍्कटन्ति सम्बन्धो । अञ्ञथा अञ्ञेन पकारेन, थेय्यसञ्ञाय न ददेय्य चेति वुत्तं होति । 
इतरन्ति वत्थुवसेन अञ्ञं पाराजिकं थुल्लच्चयं दुक्कटञ्च होतीति अत्थो। 


निस्सग्गियनिद्देसवण्णना निट्टिता। 
९२. पाचित्तियनिद्देसवण्णना 


१२१. मुसा ...पे०... हरणेति निमित्तत्थे भुम्मवचनं, तस्स “पाचित्ति वुत्ता”ति इमिना सम्बन्धो । एवं सब्बत्थ। 
मुसावादेति निपातेन सद्भि तप्पुरिसो । पुब्बेपि जानित्वा वचनक्खणेपि जानन्तस्स मुसाभणननिमित्तन्ति अत्थो। भणनञ्च 
नाम इध अभूतस्स वा भूततं, भूतस्स वा अभूततं कत्वा कायेन वा वाचाय वा विञ्ञापनप्पयोगो । 
पाराजिकसङ्घादिसेसाचारविपत्तियो अमूलिकाय चोदेन्तस्स यथाक्कमं सङ्घादिसेसपाचित्तियदुक्कटानि । अनुपधारेत्वा 
सहसा भणन्तस्स, “अञ्ञं भणिस्सामी”ति अञ्ञं भणन्तस्स यस्स भणति, सो न सुणाति, तस्स च अनापत्ति। 


ओमसति अमनापताय कण्णेसु विज्झति विय एतेन, ओमसति वाति ओमसो, सो चायं वादोच, तस्मिं। दीघो पन 
गाथाबन्धवसेन। एवं सब्बत्थ । हीनुक्कट्टेसु च जातिनामगोत्तवयकम्मसिप्पआबाधलिङ्गकिलेसआपत्तिअक्कोससङ्कातेसु 
दससु भूतेन वा अभूतेन वा “खत्तियोसि, चण्डालोसी”तिआदिना कायेन वा वाचाय वा अनञ्ञापदेसेन भिक्खुनो 
खुंसेतुकामताय अक्कोसवचनेति अत्थो। “सन्ति इधेकच्चे चण्डाला”तिआदिना अज्ञापदेसेन वा “चोरोसि, विकारीसि, 
मातुघातकोसी 'तिआदीहि पाळिमुत्तपदेहि वा भिक्खुस्स, यथा वा तथा वा अनुपसम्पन्नं, परम्मुखा पन सब्बम्पि 
अक्कोसन्तस्स दुक्कटं । केबलं दवकम्यताय वदतो पन सब्बत्थ दुब्मासितं । 


पेसुञ्जहरणेति पिसुणस्स भावो पेसुञ्ञं । अत्तनो पियकम्यताय वा परस्स परेसु भेदाधिप्पायेन वा जातिआदीहि 
ओमसन्तस्स भिकखुनो वचनं सुत्वा भिक्खुस्स तस्स पेसुञ्ञस्स हरणे। अनुपसम्पन्नस्स हरणे दुक्कटं । पदं पदं पदसो, 
विच्छायं सो, कोट्टासेन कोट्टासेनाति अत्थो। सङ्गीतित्तयारुळहो तिपिटकधम्मो, अनारुळहो च राजोवादादिको धम्मो नाम, 
तेन सह पदसोति निपातस्स ततियातप्पुरिसो । पदसोधम्मेति एकक्खरादिना कोठ्ठासेन कोट्ठासेन अनुपसम्पन्नेन सद्भि 
यथावुत्तधम्मभणनेति अत्थो। पदसोधम्मभणनञ्हि पदसोधम्म-सद्देन उपचारेन वुत्तं। अनुपसम्पन्नेन सद्धिं एकतो 
उद्देसग्गहणे सज्झायकरणे, तंसन्तिके उद्देसग्गहणादिके च तेन सद्भि एकतो येभुय्येन पगुणं गन्थं भणन्तस्स ओसारेन्तस्स 
खलितड्टाने “एवं भणाही "ति एकतो भणन्तस्सपि अनापत्ति। 


अन्तमसो वत्थादिना येन केनचि सब्बच्छन्नं छदनं अनाहच्च दियड्टहत्थुब्बेधेनापि सब्बपरिच्छिन्नं येभुय्येनछन्नं 

येभुस्येनपरिच्छिन्नञ्च सेनासनं अगारन्ति अधिप्पेतं । तत्रद्टी पन भिक्खु ठपेत्वा अन्तमसो पाराजिकवत्थुभूतो 
तिरच्छानगतोपि अन्तमसो तदहुजाता इत्थीपि उपचारतो अगार-सद्देन बुच्चति। सह अगारेनाति सागारो, भिक्खु । 
उपचारेनेब च पन अनुपसम्पन्नेन, मातुगामेन च सह सेय्यकप्पनं सागारभावो नामाति गहेतब्बं। सङ्घसम्मतं 
सेनासनपञ्ञजापकादिभेदं उपसम्पन्नं अयसकामा हुत्वा भिक्खूहि येन च उज्झापेन्ति अवजानापेन्ति अवज्ञाय 


ओलोकापेन्ति, लामकतो वा चिन्तापेन्ति, तं वचनं उज्झापनकं | येन खीयन्ति सब्बत्थ तस्स अवण्णं पकासेन्ति, तं 
खीयनं। 


१२२. तलन्ति हत्थतलमधिप्पेतं । तग्गहणेन पन कायोव तलं । सत्तीति कायप्पटिबद्भा सत्ति आवुधविसेसो, 
उपलक्खणत्ता पन सब्बम्पि कायप्पटिबद्धं सत्ति। तलञ्च सत्ति च तलसत्ति। इध पन कोपेन भिक्खुस्स तलसत्तिउग्गिरणं 
तलसत्ति। सचे पन विरद्भो पहारं देति, न पहरितुकामताय दिन्नत्ता दुक्कटं, पहरितुकामताय पाचित्तियं, अनुपसम्पन्ने 
दुक्कटं, मोकखाधिप्पायस्स अनापत्ति। 


पञ्जत्तेन वदतो उपसम्पन्नस्स वा तेन वुच्चमानधम्मस्स वा अनादरकरणं अनादरो। अनुपसम्पन्नस्स तेन 
बुच्चमानस्स वा उपसम्पन्नेन, परेन वा अपञ्जत्तेन वा वुच्चमानस्स अनादरे दुक्कटं । 


“ऊनवस्सो त्वं मञ्ञे”तिआदिना भिकखुनो कुक्कुच्चस्स उप्पादनं अनुपसम्पन्नस्स दुक्कटं । 


अनापुच्छा गामप्पवेसनेति पकतिवचनेन पुच्छितुमनुरूपं अन्तोउपचारसीमाय दस्सनूपचारे भिक्खु दिस्वा “विकाले 
गामप्पवेसनं आपुच्छामी"ति अनापुच्छित्वा विकाले गामप्पवेसने। दीघो पन सन्धिवसेन। आपदासु अनापत्ति। 


परम्परभोजनेति परो च परो च परम्परा म-कारो सन्धिवसेन, तस्मा परम्परा उप्पत्तविसयअपादानवचनं, परतो परतो 
लद्धा भुञ्जनेति अत्थो। अयमेत्थ अधिप्पायो - पञ्चहि भोजनेहि नामं गहेत्वा निमन्तितस्स येन येन पठमं निमन्तितो, 
तस्स तस्स भोजनतो उप्पटिपाटिया, “मय्हं भत्तपच्चासं तुय्हं दम्मी "ति वा “विकप्पेमी "ति वा आदिना सम्मुखा वा 
परम्मुखा वा अविकण्पेत्वा वा अज्जतो अञ्ञतो पञ्चभोजनादीनि लद्धा भुञ्जमानेति। गिलानचीवरदानचीवरकारसमये 
अनापत्ति। 


९२३. सेय्यं सेनासनानि वा अनुद्धरित्वा गमनेति सम्बन्धो । वा-सद्दो समुच्चये। तत्थ “भिसि चिमिलिका उत्तरत्थरणं 
भूमत्थरणं तट्टिका चम्मक्खण्डो निसीदनं पच्चत्थरणं तिणसन्थारो पण्णसन्थारो"ति (पाचि० ११६) वुत्तासु दससु सेय्यासु 
एकम्पि अत्तनो वस्सग्गने गहेत्वा सङ्गिके सब्बप्पटिच्छन्ने गुत्ते सेनासने सन्थरित्वा वा सन्थरापेत्वा वा यथा ठपितं 
उपचिकादीहि न खञ्जति, तथा ठपनवसेन अनुद्भरित्वा परिक्खित्तस्स आरामस्स परिकखेपं, अपरिक्खित्तस्स उपचारं 
अतिक्कमित्वा गमने च, तथा मञ्चपीठतिसिकोच्छसङ्कातानि सेनासनानि वस्सकाले अज्झोकासे सन्थरित्वा वा 
सन्थरापेत्वा वा अनुपसम्पन्नेन अनुद्धरित्वा थाममज्झिमस्स पुरिसस्स लेडपातं अतिक्कमित्वा गमने चाति अत्थो। 
यथावुत्ततो पन अञ्जत्थ दुक्कटं । 


इत्थिया अद्धानगमनेति “गच्छाम भगिनि, गच्छाम अय्या”ति अञ्जमञ्जं संविदहित्वा “अज्ज वा स्वे 
वा तिआदिना नियमितकालविसङ्केतं अकत्वापि द्वारविसङ्केतं मग्गविसङ्केतं कत्वापि इत्थिया सद्भि अद्भानमग्गगमनेति 
अत्थो। 

एकेकाय निसीदनेति एकेन एकाति एकेका, तस्सा निसज्जायाति अत्थो। एकेन सह एकिस्सा निसज्जं विना एकाय 
सह एकस्स निसज्जं नाम नत्थीति एकाय सह एकस्स निसज्जायं सति निसिन्नस्स भिक्खुनो पाचित्तियन्ति अधिप्पायो । 
'गएकायेकनिसीदने "ति वा पाठो। 


१२४. रूपादीनं उपसंहारेन, भयानककथाकथनेन वा उपसम्पन्नस्स भिसापने। अनुपसम्पन्नस्स दुक्कटं । 


आकोटने उपसम्पन्नस्स अन्तमसो उप्पलपत्तेनापि पहारदाने। अनुपसम्पन्नस्स अन्तमसो तिरच्छानगतस्सपि 
दुक्कटं । मोक्खाधिप्पायस्स अनापत्ति। 


सङ्घमज्झे विनयधरेन अनुयुञ्जियमानस्स पुच्छिततो अञ्जस्स वादो अञ्जेन अञ्ञं पटिचरणं अञ्ञवादो। तथेव 
पुच्छियमानस्स अकथेतुकामताय विहेसनं तुण्हीभावो विहेसा । अञ्जवादकस्स विहेसकस्स च जत्तिदुतियकम्मेन 
अञ्ञवादकविहेसककम्मे कते पुन अञ्ञवादे विहेसाय पाचित्तियं। अनारोपिते पन कम्मे दुक्कटं | किञ्चि बीतिक्कमं 
दिस्वा “आवुसो, इदं नाम तया कत"न्ति वुत्ते तं न कथेतुकामो तुण्हीभूतो सङ्घ विहेसेतीति विहेसको। अनाचारं 
आचरित्वा सङ्घमज्झे आपत्तिया, वत्थुना वा अनुयुञ्जियमाने तं अकथेतुकामो “को आपन्नो, किस्मिं आपन्नोतिआदिना 
नयेन अञ्ञेहि वचनेहि तं वचनं पटिच्छादेन्तो यो अञ्ञं वदति, अयं अञ्ञवादको नाम | 


दुडुल्लं नाम पाराजिकसङ्घादिसेसा, इथ पन सङ्घादिसेसोव। पकासो च छादो च पकासछादो, दुढुल्लस्स 
पकासछादोति तप्पुरिसो। अभिण्हापत्तिकस्स भिक्खुनो आयति संवरत्थाय आपत्तिपरियन्तं कुलपरियन्तञ्च कत्वा वा 
अकत्वा वा तिकखत्तुं अपलोकेत्वा कातब्बं | भिक्खुसम्मुति ठपेत्वा अनुपसम्पन्नस्स “अयं असुचि मोचेत्वा सङ्घादिसेसं 
आपन्नो"तिआदिना नयेन वत्थुना सद्भि आपत्ति घटेत्वा तस्स दुहुल्लस्स पकासने आरोचने च, तस्सेव येन केनचि 
उपायेन जत्वा छादने च, अदुहुल्लारोचने छादने च, अनुपसम्पन्नस्स पन पुरिमपञ्चमसिक्खापदे इतरा दुहुल्लेपि दुक्कटं । 


हासोदकेति एत्थ हासे उदकेति पदविभागो वेदितब्बो। येन केनचि सरीरावयवेन हसाधिप्पायस्स उपकच्छकादीसु 
हासे फुसने। हासनिमित्तञ्हि फुसनं हासो। अनुपसम्पन्ने दुक्कटं। उदके हासेति उपरिगोप्फके उदके हसाधिप्पायस्स 
उम्मुज्जननिमुज्जनेन कोळाय। कीळा हि इध हासोति वुत्तो। नावाय कीळतो, हत्थादिना कट्टादिना वा उदकं हनतो 
अन्तमसो भाजनगतकञ्जिकादीनिपि खिपनकीळाय कोळतो दुक्कटं । अहसाधिप्पायस्स अनापत्ति। 


निच्छुभने विहाराति सङ्गिकविहारतो भिक्खुनो निक्कडट्ुननिक्कड्डापने । एत्थ च एकप्पयोगे एका, नानापयोगे 
द्वारगणनाय आपत्तियो। पुग्गलिकनिक्कड्ने, तस्स परिक्खारनिक्कडने, अनुपसम्पन्नस्स पन तस्स परिक्खारस्स वा 
निक्कहुने दुक्कटं । न सम्मावत्तन्तानं अन्तेबासिक्सद्भिविहारिकानं वा निक्कडुने, अत्तनो विस्सासिकस्स विहारा 
निक्कडने, भण्डनकारकस्स पन सकलसङ्घारामतो निक्कड़ने अनापत्ति। 


अनुपखज्ज सयनेति “वुड्डो, गिलानो, सङ्घेन दिन्नो"ति जानित्वा मञ्चपीठानं वा तस्स भिक्खुनो पविसन्तस्स वा 
निक्खमन्तस्स वा उपचारं अनुपखज्ज अनुपविसित्वा सङ्घिके विहारे “यस्स सम्बाधो भविस्सति, सो पक्कमिस्सती"ति 
अधिप्पायेन निसीदननिसज्जनवसेन सयने । पुग्गलिके दुक्कटं । 


एत्थ च पाचित्तीति उद्दिसित्वा कानिचि पसिद्धानि दस्सितानि। अवुत्तानि पन तादिसानि इमिनाव सामञ्जवचनेन 

सङ्गहेत्वा वेदितब्बानि। कथं? अचेलकादिअञ्ञतित्थियानं यस्स कस्सचि आमिसस्स सहत्था दाने च, 
सप्पिनवनीततेलमधुफाणितमच्छमंसखीरदधिसङ्कातानं पणीतभोजनानं अत्तनो अत्थाय विञ्ञापेत्वा भुञ्जने, 
रागपरियुट्टितइत्थिपुरिसस्स योग्गे कुले अनुपविसित्वा निसज्जनकप्पने, पञ्चन्नं भोजनानं अञ्ञतरेन निमन्तितो तस्मि 
भुत्ते वा अभुत्ते वा सन्तं भिकखुं अनापुच्छित्वा पुरेभत्तं पच्छाभत्तं वा यस्मिं कुले निमन्तितो, ततो 
गिलानचीवरदानकारसमयं ठपेत्वा अञ्जस्मिं अञ्ञकुलप्पवेसने, ठपेत्वा एकदिवसं अञ्जस्मिं दिने आवसथपिण्डस्स 
अगिलानेन हुत्वा भुञ्जने, रत्तिपरिच्छेदं वा भेसज्जपरिच्छेदं वा कत्वा पवारिततो उत्तरि अञ्ञत्र पुन पवारणाय अञ्ञत्र 
निच्चप्पवारणाय विञ्ञापने, अञ्ञत्र तथारूपपच्चया गामतो निकखन्तसेनादस्सनाय गमने, पच्चयेनपि गन्त्वा तिरत्ततो 
उत्तरि सेनाय वासे, तस्स च वसन्तस्स युद्धडानबलगणड्डानसेनानिवेसअनीकदस्सनत्थं गमने, पिट्ठादीहि 
कतमज्जसङ्घातसुराय, पुप्फादीहि कतआसवसङ्घातमेरयस्स च पाने, पदीपुज्जलपत्तपचनादिकारणं विना 
विसिब्बितुकामताय अगिलानस्स अग्गिनो जालनजालापने, कप्पबिन्दुं अनादाय नवचीवरपरिभोगे, सामं चीवरं विकप्पेत्वा 
अपच्चुद्धाय परिभोगे, भिक्खुसन्तकपत्तादिनो अन्तमसो हसाधिप्पायेनपि अपनिधाने अपनिधापने, सञ्चिच्च 
तिरच्छानगतस्स जीवितवोरोपने, सञ्चिच्च यथाधम्मं निहताधिकरणस्स पुनकम्माय उक्कोटने, सञ्चिच्च थेय्यसत्थेन सद्भि 
संविधाय एकद्भानगमने, भिक्खूहि सिक्खापदेहि वुच्चमानस्स अज्ञं अविचारेत्वा “न तत्थ सिक्खिस्सामी ति भणगे, 
सिक्खापदविवण्णने, इमेसं “सुत्वा ओरमिस्सामी' ति अधिप्पायं विना विवादापन्नानं उपस्सुतिट्ठाने, धम्मिकानं कम्मानं 
छन्दं दत्वा पच्छा खीयनधम्मापज्जने, सङ्घे विनिच्छये वत्तमाने छन्दं अदत्वा पक्कमने, समग्गेन सङ्घेन चीवरं दत्वा पच्छा 
खीयनधम्मापज्जने, अञ्जत्र अज्झारामा अज्झावसथा वा रतनस्स वा रतनसम्मतस्स वा उग्गण्हनउग्गहापने पाचित्तियन्ति । 


पाचित्तियनिद्देसवण्णना निदिता । 
९३. समणकप्पनिद्देसवण्णना 


१२५. समणकण्पाति समणवोहारा। भवन्ति, अहेसुन्ति वा भूता, वत्तमाने, भूते वा तप्पच्चयो। विरुळहमूलादिभावं 
आपज्जित्वा वड्डमानकानं, वडित्वा महन्तभावं पत्तानञ्च रुकखलतादिसङ्कातानं भूतानं गामो, भूता एव वा गामो समूहो 
भूतगामो । तस्स समारम्भो छेदनफालनादि, तस्मिं । निमित्तत्थे चेतं भुम्मं, तंहेतु पाचित्तियं होतीति अत्थो। कतकप्पियं 
समणकणप्पियं भवेति सम्बन्धो । तत्थ कतं कप्पियं यस्साति बहुब्बीहि । केनाति आह “नखेना तिआदि। 


१२६. इदानि यस्स समारम्भो, तं भूतगामं विभजित्वा दस्सेतुं “स मूला तिआदि आरद्धं। सोति भूतगामो। भवितुं 
उप्पज्जितुं पयोजेतीति कारितन्ता तप्पच्चयो, पभावितो उप्पादितोति अत्थो। अथ वा पभवनं पभवो, उप्पत्ति, सोब पभवो, 
पभावं करोतीति नामधातुतो कत्तरि तप्पच्चयो, पभावितो उप्पन्नोति अत्थो। मूलञ्च खन्धो च बीजञ्च अग्गञ्च फळु च 
मूल...पे०... फळूनि । फळु नाम पब्बं | तानियेव बीजानि, तेहि पभावितो उप्पादितो, अथ वा तेहि अवधिभूतेहि, कारणभूतेहि 
वा पभावितो उप्पन्नोति कमेन विकप्पद्रये समासद्वयं वेदितब्बं । तत्थ मूलबीजं नाम हलिद्दिसिङ्गिवेरादि । 


खन्धबीजं नाम अस्सत्थनिग्रोधादि | बीजबीजं नाम पुब्बण्णापरण्णादि। अग्गबीजं नाम हिरिवेरादि। फळुबीजं नाम 
उच्छुनळादि । तत्थ मूलबीजादीनि पञ्च बीजगामो। तन्निब्बत्तो रुक्खलतादि भूतगामो। 


इदानि तेसु बीजगामसमारम्भे दुक्कटं दस्सेति अपरद्भेन । भूतगामवियोजितं बीजं आरम्भे दुक्कटन्ति सम्बन्धो । 
भूतगामतो वियोजितन्ति तप्पुरिसो। बीजन्ति भूमियं रोपितमरोपितम्पि निग्गतविदत्थिमत्तपत्तवट्टिपि मूलबीजानि। 

“आरम्भे "ति कितकपच्चयस्स योगे अवृत्ते कम्मनि छद्मुप्पत्तियं विकप्पेन उभयत्थ दुतिया। आरम्भेति समारम्भे । 
तस्मा “इमं पुप्फं फलं वा जान, इमं कप्पियं करोही”तिआदिना कप्पियबचनेन भूतगामतो वियोजितं बीजजातं 
बीजगामपरिमोचनत्थं पुन कप्पियं कारापेत्वा परिभुञ्जिभब्बं । “अनुजानामि, भिकखवे, पञ्चहि समणकप्पेहि फलं 
परिभृञ्जितुं अग्गिपरिजितं सत्थपरिजितं नखपरिजितं अबीजं निब्बत्तबीजञ्जेव पञ्चम''न्ति (चूळव० २५०) वुत्तेसु पञ्चसु 
नखपरिजितादीनि तीणि दस्सितानि। 


१२७. इदानि अवसिट्ठानि द्वे दस्सेतुं “निब्बत्तबीज''न्तिआदिकं पठमद्धं आह । तत्थ निब्बत्तबीजन्ति निब्बत्तनियन्ति 
निब्बत्तं, निपुब्ब वतु वत्तनेतिमस्मा तप्पच्चयो, निब्बत्तं बीजं यस्स तं निब्बत्तबीजं, बीजं निब्बत्तेत्वा विसुं कत्वा 
परिभुञ्जितब्बं अम्बपनसादि । नोबीजं नाम तरुणम्बफलादि । इदानि बीजगामभूतगामेसु कप्पियकरणप्पकारादिविसेसं 
दस्सेन्तो “कटाहा”तिआदिमाह । तत्थ कटाहेन बद्ध बीजं येसन्ति बाहिरत्थो। 


९२८. भाजने भूमियम्पि वा एकाबद्भेसु बीजेसु एकस्मिञ्च कप्पिये कतेति योजना । बीजेसूति बीजगामभूतगामेसु । 
भूतगामोपि हि इध “बीज न्ति रुळहीवसेन वुच्चति । 


१२९. निक्खित्तेति ठपिते। कप्पियं पुन करेय्याति जातमूलपण्णभावतो भूतगामत्ता भूतगामतो परिमोचितं 
बीजगामपरिमोचनत्थं पुन कप्पियं कारेय्याति अत्थो। तेनाह “भूतगामो हि सो तदा" ति। हि-सद्दो हेतुम्हि । तदाति मूले च 
पण्णे च जातकाले सचे मूलमत्तं सञ्जायति, उपरिभागे सचे अङ्कुरो जायति, हेट्टाभागे छिन्दितुं वट्टति । मूलमत्तेसु वा पन 
पण्णमत्तेसु वा निग्गतेसु सचेपि रतनप्पमाणापि साखा निक्खमन्ति, बीजगामसङ्गहिता होन्ति। 


१३०. उदकसम्भवो सेवालो च चेतियादीसु सेवालो च भूतगामोवाति सम्बन्धो। आदि-सद्देन पाकारादिग्गहणं । यदि 
द्वे तीणि पण्णानि न जायन्ति, अग्गबीजसङ्गहं गच्छति । सुक्खो पन सम्मज्जितब्बो। मूलपण्णे विनिग्गते बीजोपि 
भूतगामोवाति सम्बन्धो | पण्णेति इमिना अङ्कुरमत्तं पटिक्खिपति । 


१३१. घटादिपिड्टे सेवालो च अहिछत्तकमकुळञ्च दुक्कटस्सेव वत्थूनीति सम्बन्धो । पिड्रेति इमिना अन्तो 
अब्बोहारिकोति दस्सेति। फुल्लन्ति फुल्लितं अहिछत्तकं । अब्यबहारिकन्ति आपत्तिवोहारयोग्गं न होतीति अत्थो। 


९३२. अल्लरुक्खे लाखानिय्यासछत्तानि विकोपिय गण्हतो तत्थ अक्खरं छिन्दतो वापि पाचित्तीति सम्बन्धो। 
तत्थाति अल्लरुक्खे। “विकोपय''न्ति पोत्थकेसु पाठो दिस्सति, सो अपाठो पठमन्तताय कारणाभावतो। “विकोपिया”ति 
पन पाठो गहेतब्बो। विकोपियाति इमिना अविकोपेत्वा गहणे अनापत्तीति दीपेति। 


१३३. दारुमक्कटकादिनाति आणि कोटेत्वा दारुयन्तं कत्वा तत्थ कण्टकं ओलम्बेन्ति, एतं दारुमक्कटकं नाम। 
आदि-सद्देन कण्टकबन्धनादीनं गहणं । तिणादिं छिन्दितुं, गण्ठिकं कातुञ्च न कप्पतीति योजना । छिन्दितुन्ति छिन्दनं । 


९३४. भूतगामं वाति भूतगामं वा। बीजं वाति बीजगामं वा। “छिन्द वा'तिआदिना सब्बत्थ वा-सद्दो योजेतब्बो । 
पच वाति पचनं करोहीति वा। “पट” इति वा पाठो, तस्स उप्पादेहीति अत्थो। “इमं रुक्खं छिन्दाहीतिआदिना पन 
अवत्वा “रुक्खं छिन्दा"तिआदिना अनियमेत्वा वत्तुं वट्टति। 


१३५. इमन्ति एतं रुक्खादिं। इमं सोधेहीति एत्थ इति-सहं कत्वा अत्थो वत्तब्बोति। 


www.tipitaka.org Vipassana Research Institute 


Page 170 sur 254 


समणकप्पनिह्देसवण्णना निट्टिता । 
१४. भूमिनिद्देसवण्णना 


९३६. यासु वुत्थं पक्कञ्च कप्पति, ता कप्पिया भूमियो सम्मुति च सम्मुतिकुटि च...पे०... गहपति च गहपतिकुटि 
चाति इमा चतस्सो होन्तीति योजेत्वा अत्थो वेदितब्बो। तत्थ भेसज्जक्खन्धके (महाव० २९५) वुत्ताय 
उत्तिदुतियकम्मवाचाय, अपलोकनकम्मवसेन वा सावेत्वा सम्मा उत्तिसम्पन्नं करीयतीति सम्मुति, थम्भानं भित्तिपादानं वा 
उग्गमनं उद्भं कत्वा ठपनं, “कप्पियकुटिं करोमा”ति वाचाय सावनञ्च अन्तं यस्सा सा उस्सावनन्ता। तथा च वुत्तं 
“थम्भप्पतिट्टानञज्व वचनपरियोसानञ्च समकालं वट्टती "ति (महाव० अट्ट० २९५) | निसादनं पविसनं सन्निवेसनं निसादो, 
गुन्नं विय निसादो एतिस्साति गोनिसादि। भिकखुं ठपेत्वा सेससहधम्मिका सब्बे च देवमनुस्सा इध गहपतीति सामञ्ञेन 
अधिप्पेता। एत्थ पन गहपतिसम्बन्धिनी कुटि दीघेन गहपती। 


“यं पन अकप्पियभूमियं सहसेय्यप्पहोनके गेहे वुत्थ”न्ति (महाव० अइ २९५) अट्टकथावचनतो यं सङ्घो आकङ्कति 
विहारं वा अड्डयोगं वा पासादं वा हम्मियं वा गुहं वा लेणादिं वा, तेसम्पि सामञ्ञवचनं विञ्ञायतीति तंतंलक्खणप्पत्ता 
सहसेय्यप्पहोनका लेणादयो चतूस्वेव कुटीसु अन्तोगधाति वेदितब्बं । इमासु चतूसु सहसेस्यप्पहोनके पदेसे यं सङ्घिकं 
पुग्गलिकं वा भिकखुसन्तकं एकरत्तम्पि अन्तोवुत्थं अनुपसम्पन्नेन पक्कञ्च यावकालिकं यामकालिकञ्च 
अन्तोबुत्थअन्तोपक्कसङ्कं न गच्छति, को पन वादो इतरद्वये । तं पन अकप्पियभूमियम्पि वुत्थं पक्कञ्च वट्टति । तेन वुत्तं 
“यासु वुत्थं पक्कञ्च कप्पती”ति। 


१३७. वासत्थाय कते सङ्गिके वा एकसन्तके वा सहसेस्यप्पहोनके गेहे कप्पियाकुटि लद्भब्बाति सम्बन्धो । तत्थ 
वासत्थायाति इमिना अवासत्थाय कतं निवत्तेति। एकसन्तकेति एकस्स भिक्खुनो सन्तके। कप्पियाकुटीति भावप्पधानोयं 
निद्देसो, न हि गेहे गेहं लद्धं युज्जतीति कप्पियकुटिताति अत्थो। दीघो पन गाथावसेन, कप्पिया कुटिताति वा विसेसनवसेन 


दटुब्बं | सहसेस्यप्पहोनकेति एत्थ सहसेय्यप्पहोनकं वासागारलकखणे वुत्तलक्खणं सेनासनं । 


१३८. इदानि ता कुटियो कमेन दस्सेत्वा तत्थ पटिपज्जितब्बविधिं, तासं सब्बथापगमञ्च दस्सेतुं “गेहे ?तिआदिमाह। 
तत्थ ““कप्पियकुटिं करोम, कप्पियकुटिं करोमा”ति एवमीरयन्ति सम्बन्धो । इटुका च थम्भा च “इटुकाथम्भा"ति वत्तब्बे 
रस्सो। इटुकथम्भा आदि यस्स भित्तिपासादस्साति बहुब्बीहि | पच्छा पठमसद्देन कम्मधारयो। “ठपेय्य चे, सा 
उस्सावनन्तिका”ति एवं चे-सा-सद्दे योजेत्वा अत्थो वेदितब्बो। 


१३९. सकलो अपरिक्खित्तो आरामोपि वाति सम्बन्धो । सेनासनं परिक्खित्त वा होतु, अपरिक्खित्तं वा, न तं पमाणं । 
९४०. अञ्ञेहि कप्पियकुटिया अत्थाय दिन्नो वा तेसं सन्तको वाति योजना। 


१४१. अविरोधभावेन कप्पनीया कप्पा, कप्प सामत्थियमिच्चेतस्मा इत्थियं आपच्चये रूपं, न कप्पा अकप्पा, 
अकप्पा च सा कुटि चेति अकप्पकुटि, ताय। सप्पिआदीति इमिना सत्ताहकालिकं यावजीविकञ्च गहितं । 


१४२. तेहेवाति अकप्पकुटियं बुत्थसप्पिआदीहि एव सद्भि सत्ताहकालिकसंसट्ठताय “सत्ताहं कप्पते ति वुत्तं । 
सामिसेति आमिससङ्घातेन पुरिमद्वयेन सहिते। सामपाकताति सामं अत्तना पाको एतस्साति सामपाकं, सत्ताहकालिकेन 


www.tipitaka.org Vipassana Research Institute 


Page 171 sur 254 


सह पक्कं सामिसं यावजीविकं, तस्स भावो सामपाकता। सयं पक्कं तं अत्तना संसड्भताय तम्पि आमिसं 
सामपाकगतिकं करोतीति तस्स सामपाकता होतीति अधिप्पायो। 


९४३. अधिट्रिंताति पतिट्टिता । एव-सद्दो तिटुतिसद्दस्स अन्ते दटुब्बो । 


१४४. सब्बेसूति थम्भादीसु सकलेसु । जहितं वत्थु कुटिभूमि यस्सा जहितवत्थुका। परिक्खित्ते जहितवत्थुकाति 
सम्बन्धो। सेसाति इतरा द्वे कुटियो । छदनविब्भमाति छदनस्स विनासा । एत्थापि “जहितवत्थुका''ति आनेतब्बन्ति । 


भूमिनिद्देसवण्णना निट्टिता। 


१५. उपज्झाचरियवत्तनिद्देसवण्णना 


१४५. “इदं तया दुक्कतं, दुब्भासित'न्तिआदीनि वत्वा चोदनतो, अत्तनो वज्जं अस्सरन्तस्स सतुप्पादवसेन 
सारणतो, सम्मा पटिपत्तियं सारणतो पवत्तापनतो वा वज्जावज्जं उपनिज्झायति भुसं चिन्तेतीति उपज्झा। उपज्झा एव 
उपज्झायो। “एवं तया बुद्धवचनं सज्झायितब्बं, एवं अतिक्कमितब्बं, एवं पटिक्कमितब्ब "न्तिआदिना आचारसिक्खापने 
आचरति पवत्ततीति आचरियो । सो च निस्सयपब्बज्जाउपसम्पदाधम्माचरियवसेन चतुब्बिधो। उपज्झा च आचरियो च 
उपज्झाचरिया, ते। निस्साय वसमानोति इमिना निस्सयपब्बज्जाउपसम्पदाधम्मन्तेबासिकेसु यो निस्साय बसति, तं 
दस्सेति। चतूसु हि तेसु निस्सयन्तेबासिकेन याव आचरियं निस्साय वसति, तावसब्बं आचरियवत्तं कातब्बं, नेतरेहि । 
इतरेहि, निस्सयमुत्तकेहिपि याव चीवररजनं, ताव च अरतिविनोदनादिकञ्च वत्तं कातब्बं। अनापुच्छित्वा 
पत्तचीवरदानादिम्हि पन एतेसं अनापत्ति। सद्धिविहारिकस्स पन उपज्झायानं याव चीवररजनं, ताव च 
अरतिविनोदनादिकञ्च अकरोन्तस्स निस्सयमुत्तकस्सापि अमुत्तकस्सापि आपत्तियेव। एकच्चस्स पत्तदानादितो पट्ठाय 
अमृत्तनिस्सयस्सेव आपत्ति । तेसु मज्झे द्वे आचरियस्स यावजीवं भारा। इतरे पन याव समीपे वसन्ति, तावदेव, तस्मा 
आचरियेनापि तेसु सम्मा वत्तितब्बं, उपज्झायेन सद्धिविहारिकेसु वत्तब्बमेव नत्थि। सुपेसलोति पियं सीलमस्साति पेसलो, 
बुद्धि, य-लोपेन ई-कारस्स अत्तकरणेन, सुटु पेसलो सुपेसलो, सिक्खाकामोति अत्थो। “दन्तकट्ठ न्तिआदि ददे तिमस्स 
कम्मं । ददेति सम्मा आदरेन यथाधिप्पायं ददेय्याति अत्थो। कालेति तदनुरूपे काले । 


१४६. पत्ते च...पे०... चीवरे च वत्तं चरेति सम्बन्धो। चरेति करेय्य। तत्थ नीचं कत्वा साधुकं अपरिघंसन्तेन धोवनं, 
मुहुत्तं उण्हे ओतापनं, ठपनट्टानं उपपरिक्खित्वा चम्मादिना केनचि अन्तरहिताय निक्खिपनं पत्ते वत्तं । गामं पविसन्तानं 
निवासनकायबन्धनसङ्घाटिदानं, धोवित्वा सोदकपत्तस्स दानं गामप्पवेसे वत्तं। यदि आकङ्कन्ति, परिमण्डलं निवासेत्वा च 
पारुपित्वा च नातिदूरनच्चासन्ने गमनं, पत्तपरियापन्नग्गहणञ्च गमने वत्तं। निवत्तेन्ते पन पठमतरं आगन्त्वा 
आसनपञ्ञापनं, पादोदकादिउपनिक्खिपनं, पत्तचीवरप्पटिग्गहणं आगमे आगमने वत्तं। भणन्तानं अन्तरा कथाअनोपातनं 
सब्बत्थ वत्तं। आसनपञ्ञापनं, उट्टितेसु आसनउद्भरणं, पादपीठकथलानं उपनिक्खिपनं, पटिसामनञ्च आसने पादपीठे 
पादकथले च वत्तं। धोतपादड्ुपनकं पादपीठं | अञ्ञं कथलं । उपाहना च चीवरञ्चाति रन्दो, तस्मिं। सुक्खअल्लचोळेहि 
पुञ्छनं उपाहनाय वत्तं । सिन्नचीवरस्स मुहुत्ते ओतापनं, चतुरङ्गुलं कण्णं उस्सारेत्वा चीवरसंहरणञ्च चीवरे वत्तं । 


१४७. परिभोजनीय...पे०... पस्सावट्ठानिसु च विहारसोधने च पुन पञ्ञापने च वत्तं तथाति सम्बन्धो | वच्चञ्च 
पस्सावो च वच्चपस्सावा। तिट्ठति एत्थाति ठानी, कुटि। वच्चपस्सावानं ठानीति तप्पुरिसो। अथ वा तिट्टुति एत्थाति ठानं, 

सोयेव समासो, वच्चपस्सावस्स च पतनड्टानं, तं अस्स अत्थीति इटुगेहादि । परिभोजनीयञ्च पानीयञ्च 
वच्चपस्सावट्ठानी च परि...पे०... ट्वानी । तासु तेसु वा पादोदकउण्हसीतनहानोदकप्पटियादापनं परिभोजनीये वत्तं। 
पातब्बपानीयेन पुच्छनं उपट्ठापनञ्च पानीये वत्तं । सम्मज्जनपानीयउपट्ठापनं वच्चपस्सावद्वानीसु वत्तं । पठमं 
पत्तचीवरादीनि हरापेत्वा एकमन्ते निक्खिपनादि, उल्लोकतो पट्ठाय मक्कटसन्तानं ओहारेत्वा सम्मज्जनञ्च विहारसोधने 
वत्तं । ओतापेत्वा सोधेत्वा पप्फोटेत्वा अतिहरित्वा यथाठाने भूमत्थरणादिपञ्ञापनं पुन पञ्जापने वत्तं। तथाति इमिना 
“चरे ति इदं अतिदिसति। 


१४८. विहारं सोधेन्तो भिक्खु पटिवाते वा सङ्गणे वा पानीयसामन्ता वा सयनासनं न पप्फोटेय्याति सम्बन्धो। 
पानीय-सद्देन परिभोजनीयञ्च सङ्गहितं । पटिवातेति उपरिवाते। सङ्गणेति बहूनं समोसरणे विवटप्पदेसे । सयनासनं नाम 
भूमत्थरणमञ्चादि। 


१४९. नहाने वत्तं चरे, न्हातस्स कातब्बे चरेति सम्बन्धस्स पुरिसाधीनताय सम्बन्धो वेदितब्बो। 
चीबरप्पटिग्गहणगत्तपरिकम्मकरणं नहाने वत्तं। कातब्बे चरेति गत्ततो उदकसम्मज्जननिवासनदानादिकिच्चे पवत्तेय्याति 
अत्थो। “वनप्पगुम्बे”तिआदीसु विय सिस्स ए-कारादेसं रूपं, तस्मा कातब्बं वत्तं चरेय्याति योजेत्वा वेदितब्बं । बुधा पन 
“नहाने न्हातस्स कातब्बे वत्तं चरेति योजेत्वा अत्थं वदन्ति। एवं सति कातब्ब-सहस्स कम्मसाधनत्ता वत्तमेव कातब्बं 
नामाति “वत्ते वत्तं चरे ˆति वृत्तं विय होतीति विरुज्झति । “नहातेन नहातस्सा”ति वा पाठो, उदके गत्तपरिकम्मेन थेरं 
पठमं नहापेत्वा सयम्पि नहातेनाति अत्थो। पाळियम्पि “नहातेन पठमतरं उत्तरित्वा "ति (महाव० ६७) अत्थि। अथ 
रङ्गपाके धोवने सिब्बने च वत्तं चरेति सम्बन्धो, रजनपाके चीवरधोवने चीवरसिब्बने चाति अत्थो। रजन्तो चीवरे थेवे ठिते 
न वजेति सम्बन्धो । रजन्तोति चीवरं रजन्तो। थेवेति रजनबिन्दुम्हि । 


१५०. एकच्चस्साति आचरियुपज्झायानं वेरिनो पुग्गलस्स पत्तं वा चीवरानि वा किञ्चनं परिक्खारं वा न ददेय्य न 
गण्हेय्य बाति सम्बन्धो । तत्थ न ददेय्य न गण्हेय्याति पटिसामनत्थायपि न ददेय्य, न गण्हेय्य वाति अत्थो। 
““आकिञ्चन''न्तिआदीसु विय किञ्चन-सद्दो दडुब्बो, तस्स किञ्चीति अत्थो। किञ्चिनन्ति वा पाठो, किञ्चि नं 
परिक्खारन्ति योजना | पदसिद्धिवसेनेत्थ नन्ति त-सद्दप्पयोगो कतो। 


१५९-२. पच्छतो कातुन्ति पच्छासमणं कातुं। तस्साति एकच्चस्स। पच्छतोति पच्छासमणो हुत्वा । निन्नेतुन्ति 
एकच्चस्स नीहरितुं। सब्बत्थ अनापुच्छा न वट्टतीति योजेतब्बं । किच्चयं वाति वेय्यावच्चादि यं किञ्चि किच्चं वा। 
किच्चमेव किच्चयं, कस्स यो “सेनियो"तिआवदीसु विय। परिकम्मं वाति पिट्टिपरिकम्मादिपरिकम्मं । अत्तनो कारापेतुं 
बाति एकच्चेन अत्तनो कारापेतुं वा। कातुं वाति तस्स अत्तना कातुं वा। 


१५३. सीमतो निग्गता बहिभूता निस्सीमा, तं। आचरियुपज्झायेसु अवत्वा दूरं भिक्खाचारं गतेसुपि अपस्सन्तेन 
गामो पविसितब्बो । दिट्टड्ठानतो पट्ठाय पन आपुच्छितुंयेव वट्टति | अत्तनो किच्चयं वापीति अत्तनो सीमायपि 
पत्तपचनचीवररजनादिकं सकं करणीयं वापि कातुं 


१५४. अरतिन्ति सासने अनभिरति। सङ्घायत्तेसु कम्मेसूति परिवासादितज्जनीयादीसु सङ्घप्पटिबद्धेसु कम्मेसु। 
उस्सुक्कं वापीति आचरियुपज्झायेसु गरुधम्मं अज्झापन्नेसु, कम्मारहेसु च “किन्ति नु खो सङ्घो परिवासं 
ददेय्या”तिआदिना उस्साहं वापि। 

१५५. गिलानेसु उपट्रेय्याति “पञ्चहि, भिक्खवे, अङ्गेहि समन्नागतो गिलानुपट्ठाको अलं गिलानं उपट्ठातुं, पटिबलो 
होति भेसज्जं संविधातुं, सप्पायासप्पायं जानाति, असप्पायं अपनामेति, सप्पायं उपनामेति, मेत्तचित्तो गिलानं उपट्ठाति नो 
आमिसन्तरो, अजेगुच्छी होति उच्चारं वा पस्सावं वा खेळं वा वन्तं वा नीहातुं, पटिबलो होति गिलानं कालेन कालं 
धम्मिया कथाय सन्दस्सेतुं समादपेतुं समुत्तेजेतुं सम्पहंसेतु'`न्ति (महाव° ३६६) एवं वुत्तपञ्चङ्गसमन्नागतेन हत्वा गिलानेसु 
उपट्टहेय्याति अत्थो। इमिना सब्बेहिपि आचरितब्बं गिलानवत्तं उपदिसति । बुद्ठानन्ति गेलञ्ञा वुद्धितं। आगमेति 
आगमेय्य, ओलोकेय्याति अत्थो। उपज्झाचरियेहि च सद्धिविहारिक अन्तेवासिकेसु यदि ते गिलाना होन्ति, आदितो पट्ठाय 
चीवरे रजनपरियोसानञ्च अरतिविनोदनादिकञ्च वत्तं, अगिलानेसु पन उद्देसपरिपुच्छा ओवादानुसासनिया 
अनुग्गहोपत्तचीवरादिदानञ्चाति सब्बं कातब्बं । तेनेव हेट्ठा वुत्तं “तस्मा आचरियेनापि तेसु सम्मा वत्तितब्बं, उपज्झायेन 
सद्भ्रिविहारिकेसु वत्तब्बमेव नत्थी"ति। 


उपज्झाचरियवत्तनिद्देसवण्णना निद्टिता। 
९६. वच्चपस्सावट्ठानिकनिद्देसवण्णना 


१५६. वच्चपस्सावट्रानिकन्ति ठानम्हि ठाने वा भवं वच्चपस्सावट्ठानिकं । यथावुडं वच्चं न करेय्याति सम्बन्धो। ये ये 
बुड़ा यथाबुड्ं, आगतप्पटिपाटिं हित्वा बुडुप्पटिपाटियाति अत्थो। बच्चन्ति उपलक्खणमत्तं, पस्सावञ्च नहानञ्च न 
करेय्याति अधिप्पायो। तदेव समत्थेति “यातानुपुब्बिया तिआदिना। यातानुपुब्ब्रियाति यातानं गतानं अनुपुब्बि 
अनुक्कमो यातानुपुब्बि, ताय। वच्च...पे०... तित्थञ्चाति एतं तयं लब्भतीति अत्थो, भिक्खुनाति विञ्जायति। 


१५७. उब्भजित्वा च सहसा च नो पविसेय्याति सम्बन्धो । उब्भजित्वाति चीवरं दूरतोव उक्खिपित्वा । सहसाति 
सीघं । उक्कासित्वा पविसेय्याति योजना। 


९५८. वच्चपस्सावदोणीनं बहीति सम्बन्धो। उभयन्ति वच्चम्पि पस्सावम्पि। 


१५९. कूपेति वच्चावाटे । कटुन्ति अवलेखनकट्ुं । फरुसेनाति खरेन अवलेखनकट्टेन । उहतञ्चापीति अत्तना वा 
परेन वा उहतञ्चापि वच्चमक्खितञ्चापीति अत्थो। धोवयेति सति उदके, उदके असति कट्ठेनपि सोधेय्य । 


१६०. न निक्खमेति न निक्खमेय्य । चपु चपूति अनुकरणं, विच्छायं द्वित्ते चपु चपु कत्वाति किरियाविसेसनं । 
नाचमेय्याति न धोवेय्य। सति पन उदके आचमितनब्बं, असति येन केनचि पुञ्छित्वा गन्तब्बं, सब्बसाधारणड्टाने च 
आचमनकुम्भिया उदकं न सेसेतब्बं। उक्लापन्ति कचवरं | विसोधयेति विहारसोधने विय वच्चपस्सावकुटियो, 
परिवेणकोट्ठके च सम्मज्जेय्य। सब्बत्थेव च पन वत्तभेदे दुक्कटं । 


वच्चपस्सावड्ानिकनिद्देसवण्णना निद्टिता। 
९७. आपुच्छकरणनिद्देसवण्णना 


१६१. आपुच्छकरणन्ति आपुच्छाय करणं। अनज्झिट्टोवाति अनाणत्तोव, अयाचितो एव वा। न च विस्सजेति 
पुच्छितपञ्हं न विस्सज्जेय्य च, आपुच्छित्वा वा याचितो वा यथावुत्तमेतं कातुं लभतीति अधिप्पायो। 

१६२. आपुच्छित्वा कथेन्तस्साति अत्तनो वुझुँ आपुच्छित्वा धम्मादिकं भासन्तस्स। पुन वुड़तरागमेति पुन अञ्जस्स 
बुडृतरस्स आगमने सतीति अत्थो। पुनआपुच्छनं नत्थीति भासितब्बं ठपेत्वा पुन आपुच्छनकिच्चं नत्थीति अत्थो। 
सङ्घत्थेरे असति आरद्भम्पि अट्डपेत्वा कथेन्तस्सापि एसेव नयो। भत्तग्गे अनुमोदतो च आपुच्छनं नत्थीति सम्बन्धो । 
अनुमोदतोति दायकेहि याचितस्स तंतंपुञ्जानुमोदनवसेन धम्मकथं करोतो च। अनुमोदनञ्च थेराधेय्यं । “अनुजानामि, 
भिक्खवे थेरेन भिक्खुना भत्तग्गे अनुमोदितु"'न्ति (चूळव० ३६२) हि वुत्तं। “सचे मनुस्सा अत्तनो अभिरुचिकेन एकेन 
अनुमोदनं कारेन्ति, नेव तस्स अनुमोदतो आपत्ति, न महाथेरस्स भारो होति उपनिसिन्नकथायमेव हि मनुस्सेसु 
कथापेन्तेसु महाथेरो आपुच्छितब्बो ति अट्ठकथायं (चुळव° अट्ट० ३६२) वुत्तं । 


९६३. वुड्डेन एकविहारके वसन्तो चाति सम्बन्धो । बुड़ेनाति वुड्टेन सद्भि । एकविहारकेति सवनूपचारे खुहदकविहारे, न 
महाविहारे। कुच्छितत्थे हि कप्पच्चयो। न सज्झायेस्याति सज्झायनं न करेय्य। 


१६४. “धम्मं न भासये तिआदीसु अनापुच्छाति सम्बन्धितब्बं। न च विज्झपेति न च निब्बायेय्य। वातपानञ्च 
आलोकसन्धिफलकं कवाटञ्च द्वारफलकं वातपानकवाटं वा न विवरेय्य न थकेय्य चाति न-कारो सब्बत्थ योजेतब्बो । 


१६५. एकचङ्कमे वुडन चङ्कमन्तोपि येन वुड्ठो, तेन परिवत्तयेति योजना । येन तेनाति भुम्मत्थे करणवचनं, यत्थ वुड्ो, 
तत्थाति अत्थो, वुड़ं ओहाय अञ्जतो न गन्तब्बन्ति अधिप्पायो। सोति नवको। एनन्ति वुं । सब्बत्थ दुक्कटं । अयञ्हि 
खन्धकधम्मता यत्थ न-कारेन पटिसेधो, तत्थ दुक्कटन्ति । 


आपुच्छकरणनिद्देसवण्णना निट्टिता। 
९८. नग्गनिद्देसवण्णना 


१६६. “वजे”तिआदीसु न-सद्दो सम्बन्धितब्बो। तत्थ पन यथानुरूपभोजनादिकं कम्मवचनं अज्झाहरित्वा “भोजनं 
न भुञ्जे"तिआदिना अत्थो वेदितब्बो। 


९६७. न करेति हत्थकम्मादिकं परिकम्मं सयम्पि न करेय्याति अत्थो। पटिच्छादीसूति निद्धारणे भुम्मं, 
जन्ताघरुदकवत्थप्पटिच्छादीनं मज्झेति अत्थो। परिकम्मे दुवे कप्पियाति सम्बन्धो | परिकम्मेति जन्ताघरे उदकेपि 
उपज्झायादीनं कत्तब्बपरिकम्मविसये, न अभिवादनादीसु । दुबेति जन्ताघरउदकप्पटिच्छादयो । छादेन्ति एतायाति छादि, 
वत्थस्स छादि वत्थच्छादि। सब्बत्थाति सब्बकम्मेसृति। 


नग्गनिद्देसवण्णना निट्टिता। 
९९. न्हानकप्पनिद्देसवण्णना 


१६८. कप्पनं कप्पियता कप्पो, नहाने कप्पो न्हानकप्पो। नवको थेरानं पुरतो उपरि वा न च न्हायेय्याति सम्बन्धो। न 
चाति नयेव। पुरतोति अभिमुखे | उपरीति नदिया उपरि। 


९६९-१७९. कुट्टत्थम्भतरुट्वाने कायं न घंसयेति सम्बन्धो । तत्थ कुट्ट नाम इडुकदारुसिलाभित्ति। थम्भो नाम 

नहानतित्थे निखनित्वा ठपितो। तरूति रुक्खो। अट्टान नाम तच्छेत्वा अट्टपदाकारेन राजियो छिन्दित्वा नहानतित्थे 
निखातफलकं । गन्धब्बहत्थेन वा...पे०... मल्लकेन वा कायं सरीरेन वा अञ्ञमञ्ञं न घंसयेति सम्बन्धो । गन्धब्बहत्थेनाति 
दारुमयहत्थेन। कुरुविन्दकसृत्तियाति कुरुविन्दकपासाणचुण्णानि लाखाय बन्धित्वा कतगुळिकावलिया सुत्तेन 
आवुणितसुत्तिया। मल्लकेनाति मकरदन्तके छिन्दित्वा पदुमकण्णिकसण्ठानेन कतमल्लकेन। सरीरेनाति अत्तनो कायेन। 
अञ्जमञ्जस्स अञ्जमञ्ञं किरियाकरणसङ्काते किरियाब्यभिहारे द्वित्तं। कपाल...पे०... पुथुपाणि च सब्बेसं वट्टतीति 
सम्बन्धो। कपालञ्च इटुका च, तासं खण्डानि | पुथृपाणीति पुथु नाना पाणि पुथुपाणि, हत्थपरिकम्मं रुळहीवसेन। 
सब्बेसन्ति गिलानागिलानानं । गिलानस्स अकतमल्लकं वट्टतीति सम्बन्धो । अकतमल्लकं नाम कतमल्लकविपरीतं । 
फेण नाम समुद्दफेणन्ति । 


न्हानकप्पनिद्देसवण्णना निद्धिता। 
२०. अवन्दियनिद्देसवण्णना 


९७२. उक्खित्तोति आपत्तिया अदस्सने अप्पटिकम्मे च उक्खित्तको पापिकाय दिटड्टिया अप्पटिनिस्सग्गे 
उव्खित्तकोति तिविधो उक्खित्तको। नानासंवासको नाम लद्भिनानासंवासकोपि कम्मनानासंबासकोपि। गरुकट्ठो चाति 
पारिवासिको मूलायपटिकस्सनारहो मानत्तारहो मानत्तचारी अब्भानारहो च इध गरुकट्ठोति अधिप्पेतो। इमेहि पन 
अञ्ञमञ्ञं वन्दितुं बट्टतीति। 


अवन्दियनिद्देसवण्णना निद्टिता। 
२१. चम्मनिहेसवण्णना 


९७३. मिगा च अजा च एळका च, तेसं चम्मानीति समासो। अजो छगलको। एळको मेण्डको । मिगे दस्सेति 
“रोहिते तिआदिना | रोहिता-दिग्गहणं उपलक्खणमत्तं, वातमिगमिगमातुकादीपि एत्थेव सङ्गस्हन्ति। 


१७४. अनुञ्ञातत्तयाति अनुञ्ञाता यथावुत्तचम्मत्तयतो। अमानुसंव सब्बं चम्मं थविकोपाहने कप्पतीति सम्बन्धो । 
थविका सत्थककोसकादीति। 


चम्मनिद्देसवण्णना निद्धिता। 
२२. उपाहननिद्देसवण्णना 


१७५. नवा गुणङ्गुणूपाहना मज्झदेसे न कप्पन्तीति सम्बन्धो । नवाति एकवारम्पि अप्पटिमुक्का । तत्थ 
गुणङ्गण्‌पाहना चतुपटलतो पट्टाय वुच्चन्ति । सम्भवे व्यभिचारे च विसेसनं सात्थकं भवतीति “मज्झदेसे ति विसेसनं 
अमज्झदेसं व्यभिचरतीति अमज्झदेसे गुणङ्गुणूपाहना कप्पन्तीति वेदितब्बं । तथा नवाति इमिना अनवा मज्झदेसेपि । 
इमिना पन वाक्येन मज्झदेसेपि एकवारम्पि पटिमुक्का, अञ्ञत्थ तु सब्बापि गुणङ्गृणूपाहना वट्टन्ति, न सेसाति आपन्नं, 
तथापि “अनुजानामि, भिकखवे, एकपलासिकं उपाहन''न्ति (महाव० २४५) वुत्तत्ता एकपटलिकापि वट्टतीति वेदितब्बं । 
सब्बस्साति मज्झदेसे पच्चन्तिमेपि गिलानागिलानस्स सब्बस्स। “अनुजानामि, भिक्खवे, अज्झारामे उपाहनं धारेतु”न्ति 

(महाव० २४९) हि सामञ्जेन अनुञ्ञातं । सब्बत्थाति गामे वा अरञ्ञे वा आरामतो अञ्जत्र। अकल्लकस्स चाति 
गिलानस्सेव। 


९७६-९. सब्ब...पे०... रत्ता च उपाहना सब्ब..पे०... विच्छिकाळिका च...पे०... दीपीनं चम्मेहि च मज्जार...पे०... चम्मेहि 
च परिक्खटा च उपाहना सङ्कमनीया पादुका च कोचि धारेय्य, दुक्कटन्ति योजना । ओदाताय पाळिया अट्डकथाय च 


यासन्ति समासो। “महारङ्गा तिआदीसु अप्पयुत्तेपि सब्ब-सद्दे पकरणवसेन योजेत्वा अत्थो वेदितब्बो। 


“अत्था पकरणा लिङ्गा, ओचित्या कालदेसतो। 
सहत्था विभजीयन्ति, न सद्दायेव केवला”ति॥ - 


हि वुत्तं । चित्राति विचित्रा । नीलपीतादी वद्भायेव यासन्ति समासो। आदि-सद्देन ओदातादीनं गहणं । तित्तिरपत्तसदिसो 
विचित्तो वण्णो तित्तिरपत्त-सद्देन गहितो। तमेतेसमत्थीति तित्तिरपत्तिका। मेण्डस्स च अजस्स च विसाणसदिसा वद्धा 
यासन्ति बाहिरत्थो। ता पन कण्णिकट्ठाने मेण्डकअजविसाणसण्ठाने वद्धे योजेत्वा कता । एस नयो विच्छिकाळिकादीसु। 
पण्हिपिधानत्थं तले खल्लं बद्ध यासन्ति विग्गहो । जङ्घतो सब्बपादप्पटिच्छादनकं पुटं बद्धं यासन्ति बहुब्बीहि । तूलं पिचु 
पुण्णं यासन्ति अञ्ञपदत्थो। पलिगुण्ठेतीति पलिगुण्ठो, उपरिपादतलमत्तप्पटिच्छादकबन्धो, तेन योजेत्वा कता 
पालिगुण्ठिमा, विचित्रा हि तद्धितवुत्ति। विच्छिकानं अळसदिसं नड्डुड्डसदिसं बद्धमेतासन्ति विच्छिकाळिका। 
सीहब्यग्घुद्दाजिनदीपीनं चम्मेहि चाति पकरणतो अजिना नाम मिगा। उलूका पक्खिबिव्ठारा । सङ्कमन्ति गच्छन्ति एताहीति 
सङ्कमनीया । ता पन तालपण्णादीहि कता संहारिया। 


१८०. सकलं एकदेसं वा पुञ्छित्वावाति योजना । खल्लकादिकन्ति आदि-सद्देन मेण्डविसाणर्वाद्धिकादिकं सब्बं 
सङ्गण्हातीति। 


उपाहननिद्देसवण्णना निद्धिता। 
२३. अनोलोकियनिहेसवण्णना 


१८१. सारत्तोति संरत्तो, सञ्जातरागचित्तोति अत्थो । इत्थियाति तदहुजातायपि पटसतनिवत्थाय 
अनोकासुपनिज्झायने अन्तमसो तिरच्छानगतानम्पि दुक्कटमेव | भिक्खादायियाति उपलवकखणमत्तं, इत्थी वा होतु पुरिसो 
वा, भिक्खादानसमये असारत्तेनापि मुखं न उल्लोकेतब्बं । उज्झानं लामकतो संचिन्तनं, कोपो, तत्थ सञ्जा अस्साति 
उज्झानसञ्जी। इध पन गिलानोपि न मुच्चति। आदासे उदकपत्तेति इमिना सेसेसु कंसपत्तादीसु कञ्जियादीसु च 
मुखनिमित्तं पञ्जायति, तेसं सङ्गहो। “सञ्छवि नु खो मे वण्णो, नो, जिण्णो नु खोम्हि, नोति पन ओलोकेतुं वट्टति। 
अस्साति भिक्खुनो। 


अनोलोकियनिद्देसवण्णना निट्टिता। 


२४. अञ्जनीनिद्देसवण्णना 

९८२. वड़ा वा अट्ठसोव्ठसंसा वा मट्ठा अञ्जनी वट्टतीति योजना। अट्ठु च सोळस च अंसा कोणा यस्सा साति 
विग्गहो। सोळसंसपदेसविभत्ताय अट्टंसासृतिया अट्ंसपदेसविभत्ता चतुरंसापि सामत्थिया गय्हतीति ञातब्बं। “उजुकमेव 
पन चतुरंसावा”ति हि अट्टुकथायं (पारा० अट्ठ० १.८५) वुत्तं । अञ्जनीति अञ्जननाळि । मूले तिस्सोपि लेखा वडन्तीति 
योजना। मूलेति बुन्दे, हेड्डतोति वुत्तं होति । लेखाति वट्टलेखा । बन्धितुं गीवायं एका एव लेखा वट्टतीति सम्बन्धो । 
बन्धितुन्ति पिधानबन्धनत्थं । 


९८३. यं किञ्चि रूपन्ति इत्थिरूपादि यं किञ्चि रूपं । मालादिकम्मन्ति मालाकम्मं लताकम्मं । अइचन्दादीति 
एत्थ आदि-सद्देन अग्धियादिकं गहितं । एत्थाति अञ्जनियं । 


९८४. थविकाति अञ्जनिथविका। सिपाटीति खुरसिपाटिका। सलाकापि अचित्तका लब्माति सम्बन्धो । सलाकाति 
अञ्जनिसलाका । नत्थि चित्तमेतिस्साति अचित्तका । तादिसं पन लभित्वा उपाहनायो विय नासेत्वा परिभुञ्जितब्बं । 


९८५. अङ्टि-सद्देन मनुस्सट्िं ठपेत्वा यं किञ्चि अट्डि गहितं । 


१८६. धूमनेत्ताति धूमनाळिका, निस्स आ-कारादेसवसेन वृत्तं । सत्थकदण्डानीति सत्थदण्डा। नत्थुं देन्ति एतायाति 
नत्थुदाना। अनियमेन हि नदादितो वा ई। तेहि सङ्घनाभिआदीहि निब्बत्ता तम्मया | 


अञ्जनीनिद्देसवण्णना निद्टिता। 
२७. अकप्पियसयननिहेसवण्णना 


१८७-९. अकप्पियानि सयनानीति उच्चासयनमहासयनानि। पधानवसेन पन ““सयनानी"ति वुत्तं, पीठादयोपि 
एत्थेव सङ्गस्हन्ति अञ्जनी-सद्देन अवसेसानि विय। आसन्दि च...पे०... उभतोरत्तूपधानकञ्चेति एतानि अकप्पियानीति 
सम्बन्धो । तत्थ आसन्दीति सुगतङ्गलेन अतिरेकहुङ्गलपादकानि मञ्चपीठानि । तत्थ पीठं नाम मञ्चो विय नातिदीघं 
बुच्चति | तिविधं तूलमेतिस्सा अत्थीति तूली, पकतितूलिका । “पल्लङ्कोति पादेसु वाळरूपानि ठपेत्वा कतो"ति ठपनस्स 
अट्ठकथायं (महाव० अट्ट० २५४) वृत्तत्ता ठपनञ्च यथाकथञ्चि होति, युत्ति च होतीति, “तत्थेव सीहरूपादिं दस्सेत्वा कतो 
पन वट्टतीति वदन्तीति यं टीकायं वुत्तं, तं “किमिति एवं वदन्तीति वत्वा पटिक्खिपितब्बं । “अकप्पियरूपकतो 
अकप्पियमञ्चो पल्लङ्को नामा”ति हि सारसमासेपि। आसन्दी पल्लङ्को उच्चासयनं, सेसा महासयनं | पटिका उण्णामयो 
सेतत्थरणो। गोनो चतुरङ्गलाधिकलोमो महाकोजवो । चित्तकं वानविचित्रो उण्णामयत्थरणो। उण्णा एळकलोमं । 
पटलिका घनपुप्फिका । विकतीति सीहब्यग्धादिरूपविचित्तो। उद्दलोमीति एकतो उग्गतलोमो। एकन्तलोमिकाति उभतो 
उग्गतलोमो । 


कुत्तं सोळसन्नं नाटकित्थीनं ठत्वा नच्चनयोग्गो। कोसेय्यं रतनपरिसिब्बितं कोसेस्यसुत्तमयं पच्चत्थरणं, कट्टिस्सं 
रतनपरिसिब्बितं कोसेय्यकट्टिस्समयं । हत्थिनो च अस्सा च रथा चाति सेनङ्गानं बहुत्ते समाहारद्रन्दो, हत्थिअस्सरथे तेसं 
पिट्टीसु अत्थराति तप्पुरिसो। अजिनप्पवेणीति अजिनानं अजिनमिगचम्मानं मञ्चप्पमाणेन दुपट्टतिपट्टानि कत्वा सिब्बिता 
पवेणी। कदलिमिगानं इदं कदलिमिगं, कि तं? चम्मं, पवरो च सो पच्चत्थरो चाति पवरपच्चत्थरो, सो च तं सेतवत्थस्स 
उपरि अत्थतञ्च, कदलिमिगञ्च तं पवरपच्चत्थरञ्चाति समासो, पवरपच्चत्थरणसङ्कातं सेतवत्थस्स उपरि पत्थरितं 
कदलिमिगप्पवरपच्चत्थरणन्ति अत्थो। तं किर एवं करोन्ति। टीकायं पन यथावुत्तद्वयेन अत्थतं अञ्ञमेव किञ्चि वुत्तं, तं 


www.tipitaka.org Vipassana Research Institute 


Page 178 sur 254 


न युत्तं “अजिनप्पवेणी धारेतब्बा"तिआदिना (महाव० २५४) विसुं अत्थरणानमेव वृत्तत्ता। तेसु हि वृत्तेसु तदत्थतं 
बुत्तमेव सिया, तथा च वृत्तं हेट्ठा विसुं पटिकादिकन्ति । 


सलोहितवितानन्ति एतं “उभतोरत्तृपधानक''न्तिमस्स विसेसनं । लोहितवितानेन सह वत्तमानन्ति समासो। 
सेतवितानम्पि हेट्ठा अकप्पियपच्चत्थरणे सति न वटति । रत्तं उपधानं सीसूपधानं पादूपधानञ्च रत्ूपधानकं, उभतो 
मञ्चस्स सीसपादनिकखेपनड्टाने रत्तूपधानकन्ति अलोपसमासो। यं पन एकमेव उपधानं उभयपस्सेसु रत्तादिवण्णं विचित्रं, 
तं पमाणयुत्तमेव वट्टति । तत्रिदं पमाणं ~ वित्थारतो तीसु कण्णेसु द्विन्नं कण्णानं अन्तरं विदत्थिचतुरङ्गुलं, मज्झे मुट्टिरतनं, 
दीघतो पन दियडरतनं वा द्विरतनं वा। परिभुञ्जतोति इमिना करोन्तस्स कारापेन्तस्स कत्थचि छेदनकं पाचित्तियन्ति 
दीपेति । 


१९०. धम्मासने च भत्तग्गे च घरे चापि आसन्दादित्तया सेसे गिहिसन्तके गिहिविकटे सति निसीदितुं लब्भतीति 
अज्झाहारो पदसम्बन्धो वेदितब्बो। गिहिसन्तकेति इमिना सङ्घिकम्पि उपलक्खेति। अनुजानामि, भिक्खवे, ठपेत्वा तीणि 
आसन्दिं पल्लङ्कं तूलिकं गिहिविकट'न्ति (चूळव० ३१४) सामञ्जेन वुत्तं। सामञ्जजोतनाय पन विसेसेपि अवट्ठानतो 
आसन्दादित्तयाति एत्थ धम्मासने आसन्दादित्तया सेसेति योजेत्वा अत्थो गहेतब्बो। अद्ठकथायज्हि “आसन्दी पल्लङ्को 
गोनको”तिआदिपाळिक्कमे आसन्दादिद्वयमादितो हित्वा “गोनकादीनि सङ्गिकविहारे वा पुग्गलिकबिहारे वा 
मञ्चपीठकेसु अत्थरित्वा परिभुञ्जितुं न वट्टुन्ति, धम्मासने पन गिहिविकटनीहारेन लब्भन्ति, तत्रापि निपज्जितुं न 
बझ्ती”ति (चूळव० अट्ट० ३२०) वुत्तं । भत्तग्गं नाम विहारे दानट्ठानं । धम्मासनं पन यत्थ कत्थचि । घरेति अन्तरघरे । 
निसीदितुं लब्भतेति इमिना निपज्जितुं न वट्टतीति दीपेति। संखिपनं अन्तोकरणं सङ्घेपो, भूमत्थरणे सङ्केपो अस्स 
सयनस्साति समासो । तस्मिं भूमत्थरणे अन्तोकरणभूमत्थरतो भूमत्थरणमेवाति दटुब्बं । सयितुञ्चाति अत्तनो 
कप्पियपच्चत्थरणं अत्थरित्वा सयितुञ्च निसीदितुञ्च। “परिभण्डकतं भूमि वा भूमत्थरणसेनासनं वा सङ्गिकमञ्चपीठं वा 
अत्तनो सन्तकेन पच्चत्थरणेन पच्चत्थरित्वाव निपज्जितब्ब''न्ति हि अट्ठकथायं (चूळव० अट्टः ३२४) वुत्तं । इदञ्च 
आसन्दादीनम्पि अञ्ञथत्तकरणे परिभोगे लक्खणवचनं । वुत्तञ्हि भगवता “अनुजानामि भिक्खवे, आसन्दिया पादे 
छिन्दित्वा परिभुञ्जितुं, पल्लङ्कस्स वाळे भिन्दित्वा परिभुञ्जितुं, तूलिकं विजटेत्वा बिब्बोहनं कातुं, अवसेसं भूमत्थरणं 
कातु”न्ति (चूळव° ३२०)। 


“कप्पिया ति इमिना वा सम्बन्धो वेदितब्बो। तत्थ चत्तारो अंसा कोणा येसं, ते च ते पीठा चाति समासो। तिण्णं 
अपस्सयानं, चतुन्नञ्च पादानं वसेन सत्त अङ्गानि येसन्ति समासो। एकापस्सयस्स वसेन पञ्चङ्गा। चतुरंसपीठानं विसुं 
कप्पियभावस्स वुत्तत्ता सत्तङ्गादयो पन दीघाति विञ्ञायन्ति। पाळियं भत्तग्गस्स एकयोगनिद्दिठुत्ता एकयोगनिददिट्ठानं सह वा 
पवत्ति, सह वा निवत्तीति घरेति इमिना भत्तग्गस्सपि गहणं। एव-सद्दो अड्टानप्पयुत्तो, तस्मा तूलोनद्धा मञ्चपीठा घरे वा 
भत्तग्गे वा निसीदितुमेव कप्पन्तीति सम्बन्धो । तत्रायं पाळि “तेन खो पन समयेन मनुस्सा भत्तग्गे अन्तरघरे तूलोनद्धं 
मञ्चम्पि पीठम्यि पञ्जपेन्ति। भिक्खू कुक्कुच्चायन्ता नाभिनिसीदन्ति। भगवतो एतमत्थं आरोचेसुं। अनुजानामि, 

भिक्खवे, गिहिविकटं अभिनिसीदितुं, न त्वेव अभिनिपज्जितु''न्ति (चूळव० ३१४) । ते पन करोन्तस्स वा कारापेन्तस्स वा 
उद्दालनकं पाचित्तियं। 


१९२. सानुलोमानं छन्नं चीवरानं अञ्ञतरं चीवरं छवि एतासन्ति विग्गहो । पञ्च भिसीति चोळादितूलगणनाय 

पञ्चका वुत्ता। सब्बत्थाति विहारमञ्चपीठादीसु सब्बत्थ। 


१९३. तूलत्तयन्ति सिम्बलिरुक्खादीनं खीरवल्लिआदीनं एरकादीनं तिणानं तूलत्तयं। भिसिगब्भो चोळादिको 
पञ्चविधो भिसिगब्भो । मिगपक्खिनं लोमानीति एतं सब्बन्ति सेसो | मिग-सद्देनेव सब्बेपि सीहादयो चतुष्पदा, पक्खि- 
सद्देन सब्बेपि हंसमोरादयो गहिता। ननु च भिसिगब्भसहन्तोगधाय उण्णाय मिगपक्खिलोमानम्पि गहणसब्भावेपि तेसं विसुं 
गहणे सति पुनरुत्तिदोसो आपज्जतीति? नापज्जति मनुस्सलोमपरिच्चागविभावनप्पयोजनसब्भावतो । ननु च एवम्पि 
दोसोयेव, “मनुस्सलोममुण्णाय''न्तिआदिना भिसिगब्भानं उपरि नीयमानत्ता गम्यते बिब्बोहनेपि अयमेव भिसिगब्मोति? 
सच्चं, तथापि न दोसो, गम्यमानत्थस्स सहस्स पयोगं पति कामचारोति। मसूरके तूलवज्जा अनुञ्ञाताति विपरिणामेत्वा 
सम्बन्धितब्बं। मसूरकं नाम चम्मछविका भिसीति वदन्ति। 


१९४. उण्णायं मनुस्सलोमञ्च पण्णे सुद्धं तमालकञ्च पुप्फञ्च अप्पटिवेक्खितं आसनञ्चेव न लब्भन्ति सम्बन्धो । 
मनुस्सलोमन्ति इमिना न केवलं इध एळकलोममेव उण्णा, अथ खो कप्पियाकप्पियमंसजातीनं पक्खिचतुप्पदानं 
लोमम्पीति दस्सेति । पुप्फन्ति पियङ्गुबकुलपुप्फादि | तमालकसद्देनेव उपचारतो पत्तं गहेत्वा “तमालक न्ति वुत्तं । 
अप्पटिवेक्खितन्ति अनुपपरिक्खितं | कीदिसं पन पटिवेक्खितब्बं, कीदिसं न पटिवेक्खितब्बन्ति? यं विनिच्छयतो 
विञ्ञातं, तं न पटिवेक्खितब्बं, इतरं हत्थेन परामसन्तेन पटिवेक्खितब्बं । 


अकप्पियसयननिद्देसवण्णना निट्टिता। 
२६. समानासनिकनिद्देसवण्णना 


१९५. तिवस्सन्तरमेकमासनं भिकखूनं अनुञ्ञातन्ति सम्बन्धो । तत्थ एकस्मिं आसने मञ्चादिके द्विन्नं आसनं 
निसीदनं एकमासनं। म-कारो सन्धिजो। कीदिसन्ति आह “तिवस्सन्तर न्ति । तिण्णं वस्सानमन्तरमेतस्साति 
तिवस्सन्तरो, द्वीहि वस्सेहि महन्ततरो वा दहरतरो वा भिक्खु, सो अस्स अत्थीति तिवस्सन्तरं, तिवस्सन्तरवन्तन्ति अत्थो। 
यो पन एकेन वस्सेन महन्ततरो वा दहरतरो वा एकवस्सोयेव वा, तब्बन्तताय वत्तब्बमेव नत्थि। अथ वा तिवस्सन्तरन्ति 
करणत्थे उपयोगवचनं, तिवस्सन्तरेन सद्भिन्ति अत्थो। तमेव समत्थेति “सत्तवस्से'ˆच्चादिना। 


१९६. मुनि अनुञ्जासीति सम्बन्धो । सब्बेहेवाति समानासनिकअसमानासनिकेहि सब्बेहेव सद्धि । 


१९७. दीघासनं दस्सेति “अन्त न्तिआदिना। यं तिण्णं निसीदितुं पहोति, तं अन्तं दीघासनन्ति सम्बन्धो । अन्तन्ति 
पच्छिमं । अदीघासने पन समानासनिका निसीदितुं लब्भन्तीति दस्सेन्तो “मञ्चके तिआदिमाह । सब्बत्थ अयथाकरणतो 
दुक्कटन्ति । 


समानासनिकनिद्देसवण्णना निदिता । 
२७. असंवासनिह्ेसवण्णना 


१९८. उक्खित्तोति कम्मनानासंवासकसङ्घातो आपत्तिया अदस्सने, अप्पटिकम्मे, पापिकाय दिड्टिया अप्पटिनिस्सग्गे 
उक्खित्तको। अनुपसम्पन्नोति सिकखमानसामणेरसामणेरिसिक्खापच्चकखातसङ्घातो अनुपसम्पन्नो। छिन्नमूलकोति 

अन्तिमवत्थुअज्झापन्नो। उक्खित्तकेसु “धम्मवादिनो एतेति उप्पन्नाय लद्भिया नानाभूतो संवासो एतस्साति 
नानासंवासो, उक्खित्तानुवत्तकसङ्घातो लद्भिनानासंवासको। सीमतो निग्गता निस्सीमा, सीमन्तरिका बहिसीमा च, तत्थ 
हत्थपासे चेपि ठितो, सीमानानासंवासको निस्सीमड्टितो। वेहायसे आकासे ठितो वेहायसण्ठितो बिन्दागमेन। तत्थ 
““नानासंवासो चा"तिआदिना समाहारद्रन्देपि क्वचि नपुंसकलिङ्गं व्यभिचरतीति नपुंसकत्ताभावो यथा “मग्गामग्गो"ति। 
एककम्मं एकुद्देसो समसिक्खताति अयं तिविधोपि संवासो नाम । सो येसं नत्थि, ते असंवासा। एते हत्थपासतो 
बहिकरणवसेन बज्जेतब्बा । एतेसु हि तिविधे उक्खित्तके सति उपोसथादिकं कम्मं करोन्तस्स पाचित्तियं, इतरेसु 
दुक्कटन्ति। 


असंवासनिद्देसवण्णना निदिता । 
२८. कम्मनिद्देसवण्णना 


९९९. वग्गेन अधम्मकम्मञ्च समग्गेन अधम्मकम्मञ्च वग्गेन धम्मकम्मञ्च समग्गेन धम्मकम्मञ्चाति चत्तारि 
कम्मानि होन्तीति सेसो। तत्थ वग्गेन अधम्मकम्मन्ति वग्गेन सङ्गेन करणीयं अधम्मकम्मं। एस नयो सब्बत्थ | वग्गोति च 
समूहो वुच्चति, सो च चतुवग्गादिकरणीयादीसु यावतिकानं कम्मप्पत्तानं असम्मुखीभावेन, छन्दारहानं छन्दानाहरणेन, 
सम्मुखीभूतानञ्च पटिक्कोसनेन, तेसु एकेनापि वा इध अधिप्पेतो। अधम्मकम्मन्ति एत्थ पन धम्मो नाम “उत्तिदुतिये चे, 
भिक्खवे, कम्मे एकाय उत्तिया कम्मं करोति, न च कम्मवाचं अनुस्सावेति, अधम्मकम्म'न्तिआदिना (महाव० ३८७) 
एकायेव जत्तिया, तथा द्वीहि जत्तीहि एकायेव वा कम्मवाचाय, तथा द्वीहि कम्मवाचाहीति आगताय च तथा 
हापनअञ्ञथाकरणभावेन जत्तिकम्मं ठपेत्वा जत्तिचतुत्थे च कम्मे आगताय च अकम्मारहस्स 
तज्जनीयपब्बाजनीयपटिसारणीयनियस्सतिविधउक्खेपनीयानं सत्तन्नं कम्मानं करणवसेन, कम्मारहस्स च विराधेत्वा 
करणवसेन आगताय च पाळिया विपरीता च पाळि, उपसम्पदादिकम्मवसेन आगता च पाळि, 
सम्मुखाविनयसतिविनयअमूळहविनयपटिञ्जाकरणयेभुय्यसिकातस्सपापि- यसिकातिणवत्थारकसङ्कातानं सत्तन्नं कम्मानं 
यथालाभकरणवसेन आगता च पाळि, तेन करणीयं अपलोकनजत्तिञत्तिदुतियजत्तिचतुत्थसङ्कातं चतुब्बिधं कम्मं 
धम्मकम्मं, तप्पटिपकखं अधम्मकम्मं । तब्बिपरियायेन समग्गो धम्मकम्मञ्च वेदितब्बं । धम्मो यथावुत्ता पाळि अस्स 
अत्थि, धम्मेन कतं वाति धम्मिकं । तब्बिपरीतं अधम्मिकं। चतुत्थंयेवाति तेसु चतूसु कम्मेसु चतुन्नं पूरणं समग्गेन 
धम्मिकं । सेसकम्मानं भावेन भिक्खुना दुक्कटस्स भवनं लक्खीयतीति सेसकम्मेसूति भावलक्खणे सत्तमी । दुक्कटन्ति 
कुप्पानं अधम्मकम्मवग्गकम्मानं कतत्ता दुक्कटं । 


२००. इदानि यदिदं समग्गेन धम्मिकं नाम, तं येहि सङ्घेहि कातब्बं, तेसं पभेदं दस्सेतुं “चतुवग्गोतिआदिमाह। 
चत्वादीनं सङ्ख्येयवृत्तित्ता चतुन्नं वग्गोतिआदिना विग्गहो। दसवीसतिवग्गिकोति दसन्नं वीसतिया च वग्गभेदवसेन 
दसवीसतीनं वग्गोति विग्गहो, णिको सकत्थे। वीसतिया वग्गो, अतिरेकेन सहितो वीसतिवग्गोति विग्गहो। 


२०१-२. पञ्चन्नं कम्मानं नियमेति “चतू'तिआदिना। अब्भानं उपसम्पदं पवारणं ठपेत्वा चतुवग्गो चातिआदिना 
योजेत्वा सब्बकम्मेसु कम्मप्पत्तोति दीपितोति योजेतब्बं । तत्थ तत्थ च-सद्दो चतुवग्गादयो कम्मपत्तिकिरियायं 
समुच्चिनोति । इध पन सब्ब-सद्दो अब्भानादीनं केसञ्चि ठपितत्ता पदेससब्बे गय्हति। कम्मपत्तोति कम्मस्स पत्तो यृत्तो 
अनुरूपो। इतरोति वीसतिवग्गो अतिरेकवीसतिवग्गो। सब्बकम्मेसूति एत्थ पन सब्ब-सद्दो सब्बसब्बे। ननु च 
बीसतिवग्गस्स कम्मप्पत्तभावेसति अतिरेकवीसतिवग्गस्स पगेवाति विञ्ञायति । तथा सति सो कस्मा वुत्तोति? सच्चं, 

तथापि सो चतुवग्गादिना सङ्घेन कत्तब्बकम्मं ऊनकतरेन न वट्टति, अतिरेकेन पन वट्टतीति जापनत्थं वुत्तो । 


२०३. इदानि चतुवग्गादिकेन छन्दाहरणेन पूरेतब्बोति दस्सेति “चत्‌ तिआदिना । पाराजिकादिभावमनापन्नत्ता 
पकतिया सभावेनेव ठितो अत्ता येसं, पकतो वा ततोयेव कम्मेसु अविगतो अत्ता येसं तेति पकतत्तका, 
पाराजिकउक्खित्तकलद्भिनानासंवासकेहि अञ्ञे। परेति एकसीमड्ठा तादिसायेव अञ्ञे। सेसेपीति अवसेसे 
पञ्चवग्गादिकरणीयेपि । 


२०४. इदानि वत्थुजत्तिअनुस्सावनसीमादिविपत्तितो, कम्मविपत्तीसु परिसतो च पटिक्कोसतो च कम्मस्स 
कुप्पाकुप्पभावं तत्थ च आपत्तिआदिं दस्सेतुं “चतू 'तिआदि माह । चतुवग्गादिकत्तब्बं असंवासगणपूरं वा कम्मारहगणपूरं 
वा कम्मञ्च गरुकट्ठगणपूरं वा परिवासादिकम्मञ्चाति योजना । एत्थ च कम्मारहो गरुकट्टुतो अञ्जो, निक्खित्तवत्तो पन 
गरुकट्ठो गणपूरको होतियेव। कतन्ति चतुवग्गादिना कतं । 


२०५. वारेय्याति अन्तराये असति अन्तमसो एकोपि वारेय्याति अत्थो। अन्तरायेति पापेहि करियमाने 
जीवितब्रह्मचरियन्तराये सति। अनन्तरायिका चे न वारेन्ति, दुक्कटं । दिट्ठाविन्ति अत्तनो अत्तनो दिड्िं लद्धि “अधम्मकम्मं 
इदं, न मेतं खमती”ति अञ्जमञ्ञं आवि करेय्युन्ति सेसो । एकोधिट्ठानन्ति एको भिक्खु “न मेतं खमती ति अधिट्ठानं 
करेय्याति सेसो। ततोधिकाति तीहि अधिका। ते पन सङ्घत्ता पहोन्ति अत्तनो कम्मं नित्थरितुं । 


२०६. खित्तचित्तो नाम उम्मत्तको। दुखट्टितोति वेदनट्टो। न रूहतीति गस्हत्तं न रोहतीति अत्थो। 


एकसीमट्टी | समो संवासो अस्साति समसंवासो। एकसीमट्टी च सो समसंवासो च, पकतत्तो च सो एकसीमट्टसमसंवासो 
च, सो चायं भिक्खु चाति सब्बत्थ कम्मधारयो, तस्स। एत्थ पन अविपन्नसीलो पकतत्तोति अधिप्पेतो। आरोचेन्तस्साति 
अत्तनो लद्धं पकासेन्तस्स। रूहतीति पटिक्खेपो रुहति। 


२०८. धम्मिकं कम्मन्ति धम्मेन कत्तब्बं अपलोकनादिकम्मं | पटिक्कोसेय्याति निवारेय्य। तिरोक्खा कायसामग्गिं 
वा छन्दं वाति वा-सहं नेत्वा अत्थो नेतब्बो। तिरोक्खाति परम्मुखा। सो सम्मुखा-सद्दो विय निपातो, अथ वा अक्खा 
इन्द्रियविसयतो तिरो बहीति अत्थोति। 


कम्मनिद्देसवण्णना निडिता । 
२९. मिच्छाजीवविवज्जनानिद्देसवण्णना 


२०९. आगम्म जीवन्ति एतेनाति आजीवो, को सो? पच्चयपरियेसनवायामो। मिच्छाय आजीवो, तस्स विवज्जना 
मिच्छाजीवविवज्जना | सा पनायं अत्थतो “इध भिक्खु पातिमोकखसंवरसंबुतो विहरति आचारगोचरसम्पन्नो”ति (विभ० 
५०८) एवं पातिमोक्खसंवरसम्पत्तिया पटिपत्तिदस्सनवसेन आगतो आचारो चेव यथाक्कमेन 
पाराजिकसङ्घादिसेसथुल्लच्चयपाचित्तियपाटिदेसनीयदुब्भासितदुक्कटानं कारणभूतस्स आजीवहेतुपञ्जत्तानं 
अभूतारोचनसञ्चरित्तअञ्ञापदेसभूतारोचनपणीतभोजनविञ्जत्ति भिक्खुनिभोजनविञ्जत्तिसृपोदनविञ्ञत्तिसिक्खापदानं 
बीतिक्कमस्स च कुहनलपननेमित्तिकता निप्पेसिकता लाभेन लाभं निजिगीसनताति एवमादीनञ्च पापधम्मानं वसेन पवत्तं 

मिच्छाजीवविरतिसङ्घातं आजीवपारिसुद्भिसीलञ्च। तस्सा पन कस्सचि इध दस्सनं यथा दस्सेतुमारद्भं 
पातिमोक्खसंवरसङ्घाताय अधिसीलसिक्खाय, चतुरारक्खविपस्सनावसेन आगतानं अधिचित्तअधिपञ्ञासङ्कातानं द्विन्नं 
सिक्खानञ्च उपकारकधम्मपरिदीपनत्थन्ति ददुब्बं, एवमीदिसं विञ्ञेय्यं, तं दस्सेति “दारु ˆ न्तिआदिना। तत्थ 
“दारु न्तिआदीनि “ददे”ति एतस्स पत्तिकम्मं | चुण्णं सिरीसचुण्णादिनहानियचुण्णं । न्हानमुखोदकन्ति न्हानञ्च 
मुखञ्च, तस्स उदकन्ति समासो। आदि-सद्देन पण्णादिं सङ्गण्हाति। कुलसङ्गहाति कुलसङ्गहकरणेन। 


२१०. परिभटति परेसं दारके परिहरतीति परिभटो, परिभटस्स कम्मं पारिभटको, सकत्थे तमेब पारिभटकता। 
अलङ्करणादिना कुलदारकपरिहरणस्सेतं नामं । मुग्गस्स सूपो मुग्गसूपो, सोयेव मुग्गसुप्पो। यथा मुग्गसूपे पच्चमाने 
कोचिदेव मुग्गो न पच्चति, अवसेसा पच्चन्ति, एवं यस्स पुग्गलस्स बचने किञ्चिदेव सच्चं होति, सेसं अलिकं, अयं 
पुग्गलो मुग्गसूपसदिसताय उपचारेन ““मुग्गसुप्पो"ति वुच्चति, तस्स भावो मुग्गसुप्पता। सच्चालिकेन जीवितकप्पनस्सेतं 
अधिवचनं । घरवत्थुआदिसम्बन्धिनी विज्जा वत्थुविज्जा। पारिभटकता चातिआदिना द्रन्दो नपुंसकत्ताभावे पारि...पे०... 
विज्जा, ताय । रस्सो पन गाथाबन्धवसेन, तथा दीघो। पहिणानं तस्मिं तस्मिं कम्मे तेसं तेसं नियुञ्जनं पहेणं। आदरेन दूतेन 
कारेतब्बं यं किञ्चि कम्मं दूतकम्मं । पिसनं पेसनं, जङ्घाय पादेन पेसनं जङ्घपेसनं, तमस्स अत्थीति जङ्कपेसनियं । तेसं तेसं 
गिहीनं गामन्तरदेसन्तरादीसु सासनपटिसासनहरणस्सेतमधिवचनं । 


२११. लाभासाय लञ्जदानं अनुष्पदानं। सम्बुद्धप्पटिकुट्रेन बुद्धगरहितेन 
अङ्गविज्जानकखत्तविज्जासुपिनविज्जाभूतविज्जादिना अञ्ञेन वा। 


२१२. अञ्ञातकानं अप्पवारितानं विञ्ञापनं विञ्ञत्ति, याचनवसेन पवत्तो कायवचीपयोगो । बुद्धप्पटिकुट्टेन 
मिच्छाजीवेन पच्चयपरियेसना अनेसना। अभूतस्स अत्तनि अविज्जमानस्स उत्तरिमनुस्सधम्मस्स उल्लपनं कथनं 
अभूतुल्लपना। कुहनादीहीति कुहनालपनादीहि । तत्थ लाभसक्कारसिलोकसन्निस्सितस्स 
पच्चयप्पटिसेवनसामन्तजप्पनइरियापथसण्ठापनवसेन जनविम्हापना कुहना । विहारं आगते मनुस्से दिस्वा “किमत्थाय 
भोन्तो आगता, कि भिक्खू निमन्तेतु'"न्ति वा “मयि राजा पसन्नो, असुको च असुको च राजमहामत्तो पसन्नो”ति वा 
आदिना नयेन आलपना लपना। खादनीयं गहेत्वा गच्छन्ते दिस्वा “कि खादनीयं लभित्था"तिआदिना नयेन 
निमित्तकरणादि नेमित्तकता। “ अस्सद्धो अप्पसन्नो"तिआदिना नयेन गरहणानि च “एतं एत्थ कथेथा”तिआदिना नयेन 
वाचाय उक्खिपनादि च निप्पेसिकता। अप्पेन लाभेन बहुकं वञ्चेत्वा गहेतुं इच्छनं लाभेन लाभं निजिगीसनता। 
कुलदूसादीति एत्थ आदि-सद्देन रूपियप्पटिग्गहणरूपियसंवोहारा सङ्ग्हन्तीति। 


मिच्छाजीवविवज्जनानिद्देसवण्णना निद्ठिता। 
३०. वत्तनिद्देसवण्णना 


२१३. सउपाहनो...पे०... चीवरं सीसे करित्वा वा आगन्तुको आरामं न पविसेति सम्बन्धो । सछत्तोति सीसे कतछत्तेन 
सछत्तो। ओगुण्ठितोति ससीसं पारुपितो। “परिक्खित्तस्स विहारस्स परिक्खेपो, अपरिक्खित्तस्स परिक्खेपारहट्ठान "न्ति 
बुत्तं उपचारसीमासमीपं पत्वा उपाहनाओमुञ्चनादिसब्बं कत्वा आरामो पविसितब्बोति अयमेत्थ ब्यतिरेकलद्धो अत्थो। 


२१४. पानीयेन पादे न धोवेय्याति सम्बन्धो। पटिककमनं पत्वा एकमन्ते पत्तचीवरं निक्खिपित्वा पतिरूपे निसज्ज 

पुच्छित्वा पानीयं पातब्बं, परिभोजनीयेन यथावुत्तं पादा धोवितब्बाति अधिप्पायो। बुड़तरे आवासिकेपि च 
अभिवादेय्याति इमिना वस्सं पुच्छित्वा नवकेन आवासिकेन अभिवादापेतब्बन्ति दीपेति | पुच्छेय्य सयनासनन्ति “कतमं 
सेनासनं पापुणाति, अज्झावुत्थं अनज्झावुत्थं वाति सेनासनं पुच्छेय्य। इदञ्च पुच्छाय लक्खणवचनं। तस्मा 
आवासिकवत्ते वृत्तमज्झावुत्थादिकञ्च पुच्छितब्बं। सचे `“ अनज्झावुत्थ''न्ति वदन्ति, कवाटं आकोटेत्वा मुहुत्तं आगमेत्वा 
घटिकं उग्घाटेत्वा कवाटं पणामेत्वा बहि ठितेन उल्लोकेत्वा पविसित्वा सब्बं सेनासनवत्तं कातब्बं । आगन्तुकवत्तं । 


२१५-६. गमिको पक्कमेय्याति सम्बन्धो । “पटिसामेत्वा”तिआदीनिमस्स पुब्बकिरियापदानि। 
दारुमत्तिकभण्डकन्ति एत्थ मञ्चपीठादिदारुभण्डं रजनभाजनादिमत्तिकाभण्डं । पटिसामेत्वाति अत्थि चे अनोवस्सके 
सण्ठपेत्वा। थकेत्वानाति द्वारवातपानेहि पिधाय। साधुकं सङ्गोपेत्वानाति चतूसु पासाणेसु मञ्चं पञ्ञपेत्वा मञ्चे 
मञ्चस्स, पीठे पीठस्स आरोपनेन सेनासनस्स उपरूपरि पुञ्जकरणेन साधुकं सङ्गोपनं कत्वा। न चाति नेव। गमिकवत्तं। 


२१७-८. आवासिकोति इदं “पञ्जपेय्या'तिआवीनं कत्तुपदं । नवकम्मकरणादिभारनित्थरणताय आवासो विहारो 
अस्स अत्थीति आवासिको। यस्स पन केवलं विहारे निवासनमत्तं अत्थि, सो नेवासिको। उभोपि ते इध आवासिक-सद्देन 
सङ्गहिता। पादोदप्पभृतिन्ति एत्थ पभुति-सद्देन पादपीठपादकथलिकानं गहणं । पच्चुग्गन्त्वान पत्तचीवरं गण्हेय्याति 
योजना | पञ्ञपे सयनासनन्ति “एतं तुम्हाकं सेनासनं पापुणाती"ति एवं सयनासनं पञ्ञपेय्य, पकासेय्याति वृत्तं होति । 


२१९. अज्झावुत्थन्ति पुब्बे भिक्खूहि निवुत्थं । गोचरागोचरं वदेति “भिक्खाचारगामो दूरो, आसन्नो'ति वा, 
“कालस्सेव पिण्डाय चरितब्बं, दिवा वा“ ति एवं गोचरञ्च, “मिच्छादिड्डिकान वा गामो, परिच्छिन्नभिक्खो वा”तिआदिना 
अगोचरञ्च वदेय्याति अत्थो । वच्चपस्सावट्टानानीतिआदीनिपि “वदेति इमस्सेव कम्मवचनानि | सेखसम्मुतिन्ति यस्स 
सद्भस्स कुलस्स सङ्घो सेखसम्मुतिं देति, तं कुलञ्च। 


२२०. पवेसनिक्खमे कालन्ति “केसुचि ठानेसु वाळमिगा वा अमनुस्सा वा होन्ति, इमं कालं पविसितब्बं 
निक्खमितब्बञ्चा”ति एवं पवेसनिकखमे च कालं । एतं पन आसनपञ्ञपनादिकं सब्बं वत्तं बुड़तरे आगते चीवरकम्मादिं 
वा नातिगिलानस्स भेसज्जं वा ठपेत्वापि कातब्बं। महागिलानस्स पन भेसज्जमेव कातब्बं। चेतियङ्गणवत्तं करोन्तेनापि 
तस्स वत्तं कातुं आरभितब्बं । पण्डितो हि आगन्तुको “करोहि ताव भेसज्जं, चेतियङ्गणं सम्मज्जाही”ति च वदेय्य। अपिच 
बीजनेन बीजितब्बो, पादापिस्स धोवितब्बा, तेलेन मक्खितब्बा । पिटटि चे आगिलायति, सम्बाधेतब्बा। नवकस्स पन 
आगन्तुकस्स “इदमासनं, एत्थ निसीदा तिआदिना आचिक्खितब्बन्ति दस्सेन्तो “निसिन्नोयेवा”तिआदिमाह। 
निसिन्नोयेबाति इमिना “ठितोयेवा“तिआदि उपलकखेति । समुद्दिसेति आदरेन वदेय्य। आवासिकवत्तं । 


““वत्तन्ति पन सामञ्जेन निद्दिुत्ता न थेरे भिक्खू अतिअल्लीयित्वा निसीदितब्बं, महाथेरस्स निसिन्नासनतो एकं द्वे 
आसनानि ठपेत्वा “निसीदा”ति वुत्ते निसीदितब्बं, न नवापि भिक्खू आसनेन पटिबाहितब्बा, न सङ्घाटिं ओत्थरित्वा 
निसीदितन्बं, सहं अकत्वा उदककिच्चं कातब्बं, यथा सूपस्स ओकासो होति, एवमत्ताय ओदनो गण्हितब्बो, थेरेन 
भिकखुना “ठपेत्वा अप्पकं ओदनादिकं सब्बं सब्बेसं समकं सम्पादेही"ति वत्तब्बं, न ताव थेरेन भुज्जितब्बं, भुत्ताविना न 
ताव उदकं पटिग्गहेतब्बं, भत्तग्गतो निवत्तन्तेहि यथानुरूपं निक्खमित्वा विरळाय पाळिया गन्तब्बन्ति एवमादिकञ्च 
तदनुरूपं सेखियवत्तञ्च सम्पादेतब्बन्ति इदं भत्तग्गवत्तञ्च साधुकं अतरमानेन गामो पविसितब्बो, “इमिना पविसिस्सामि, 
इमिना निक्खमिस्सामी "ति निवेसनं पविसन्तेन सल्लकखेतब्बं, नातिसहसा पविसितब्बं, नातिसहसा निक्खमितब्बं, 
नातिदूरे नच्चासन्ने ठातब्बं, नातिचिरं ठातब्बं, नातिलहुकं निवत्तितब्बं, दातुकामताकारं जत्वा ठातब्बं, यो पठमं गामतो 

पटिक्कमति, तेन आसनपञ्जपनादि सब्बं कातब्बं, यो पच्छा, तेन आसनुद्भरणादि सब्बं कातब्बन्ति एवमादिकञ्च 
तदनुरूपं सेखियवत्तञ्च सम्पादेतब्बन्ति इदं पिण्डचारिकवत्तञ्च कातब्बं । 


सेनासनद्टाने सब्बं वत्तञ्च सम्पादेत्वा ततो निक्खमित्वा साधुकं निवासेत्वा पारुपित्वा च अतरमानेन गामो 
पविसितब्बोतिआदि सब्बं पिण्डचारिकवत्तं कातब्बं | पानीयपरिभोजनीयअग्गिअरणिसहितकत्तरदण्डा उपट्टपेतब्बा, 
नक्खत्तपदानि सकलानि वा एकदेसानि वा उग्गहेतब्बानि, दिसाकुसलेन भवितब्बन्ति इदं आरञ्निकवत्तञ्च उदिट्ंयेव 
होतीति अवगन्तब्बन्ति। 


वत्तनिद्देसवण्णना निडिता । 
३१. विकप्पनानिद्देसवण्णना 


२२१. सम्मुखा परम्मुखाति सस्स मुखं, परस्स मुखन्ति विग्गहो, सम्मुखेन परम्मुखेनाति अत्थो । सम्मुखाविकप्पना 
परम्मुखाविकप्पनाति भेदा दुवे विकप्पना वुत्ताति योजना । भेदाति विसेसतो। अथ वा सस्स मुखं मुखसम्बन्धिवचनं अस्सा 
विकप्पनायाति समासो। तथा परम्मुखा । सम्मुखा च परम्मुखा च, तस्सा भेदो, ततो। सम्मुखाय सम्मुखविकप्पनाय। 
ब्यत्तस्साति विकप्पनविधानं पच्चुद्धारविधानञ्च जानन्तस्स। 


२२२. तेनाति यस्स सन्तिके विकप्पेति, तेन भिक्खुना । परिभोगादिकन्ति परिभोगं विस्सज्जनं अधिट्टानञ्च। 


२२४-५. अपरा सम्मुखावेकाति एत्थ वा-सद्दो पकखन्तरे, अथ वाति अत्थो, अपि-सहत्थो वा वा-सद्दो, सो अपरा- 
सहतो परं दडुब्बो, अपरापि एका सम्मुखाविकप्पना अत्थीति अत्थो। कथन्ति आह “भिक्खुस्सा तिआदि। “पञ्चन्नं 
सहधम्मीन "न्ति वुत्तत्ता “तिस्सस्स भिक्खुनो'तिआदीसु तिस्साय भिक्खुनिया तिस्साय सिकखमानाय तिस्साय 
सामणेरिया तिस्सस्स सामणेरस्सातिपि विञ्ञातब्बं । 


२२६. परम्मुखाविकप्पनाति परम्मुखेन विकप्पनेन, परम्मुखाविकप्पनाति वा गहेतब्बं, परम्मुखाविकप्पना कथन्ति 
अत्थो। 


२२७. मित्तोति दळ्हमित्तो। सन्दिट्रोति दिुमत्तमित्तो। एत्थ पन द्विन्नं विकप्पनानं किं नानाकरणन्ति? 
सम्मुखाविकप्पनाय ताव सयं वरिकप्पेत्वा परेन पच्चुद्धरापेति, तेनेव सा सम्मुखाविकण्पना नाम जाता। 
परम्मुखाविकप्पनाय परेनेव विकप्पापेत्वा परेनेव पच्चुद्भरापेति, तेनेव सा परम्मुखाविकप्पना नाम जाताति इदमेत्थ 
नानाकरणन्ति। 


२२८. दूरसन्तिकत्तेकत्तन्ति एत्थ आसन्नदूरभावो अधिद्ठाने वृत्तनयेनेव वेदितब्बो । 


२२९. दसाहं...पे०... पच्चासाय सति मासकं नाधिड्टिविकप्पितं निस्सग्गिँ नुप्पादयतीति सम्बन्धो। दस अहानि 
समाहटानि दसाहं। सब्बत्थ अच्चन्तसंयोगे दुतिया । तत्थ यं दिवसं चीवरं उप्पन्नं, तस्स यो अरुणो, सो 
उप्पन्नदिवसनिस्सितो, तस्मा चीवरुप्पाददिवसेन सद्भि एकादसे अरुणुग्गमने निस्सग्गियं होतीति आह “दसाह न्ति। 
मासमेकं वाति ` अनत्थते कथिने एकं पच्छिमकत्तिकमास''न्ति (पारा० ६४९ अत्थतो समानं) वृत्तत्ता कथिनत्थते पञ्च 

मासेति लब्मति। कथिनं अत्थतं यस्मिं विहारेति समासो। पारिपूरत्थन्ति पारिपूरि अत्थो यस्साति विग्गहो। 
किरियाविसेसनं, पारिपूरिप्पयोजनं कत्वाति अत्थो। ऊनस्साति यत्तकेन कयिरमानं अधिट्टानं चीवरं पहोति, 
तत्तकताभावतो ऊनस्स एकादसमाससत्तमाससङ्घाते पिट्टिसमये उप्पन्नस्स मूलचीवरस्स। पच्चासा सतीति “सङ्घादितो 
यतो कुतोचि लच्छामी”ति एवं सतिया पच्चासायाति अत्थो। उभयम्पि य-कारलोपेन निदिट्ठ | सतीति वा निपातो, 
लिङ्गविपल्लासेन वाह । एत्थ पन ब्यतिरेकवसेन दसाहातिक्कमनादीसु निस्सग्गियं पाचित्तियं वेदितब्बन्ति। 


विकप्पनानिद्देसवण्णना निद्धिता। 
३२. निस्सयनिद्देसवण्णना 


२३०. ब्यत्तस्साति “कारिय''न्ति कितकयोगे कत्तरि छट्ठी। ब्यत्तो च नाम “पञ्चहि, भिक्खवे, अङ्गेहि समन्नागतेन 
भिक्खुना अनिस्सितेन वत्थब्बं, आपत्ति जानाति, अनापत्ति जानाति, लहुक आपत्ति जानाति, गरुकं आपत्ति जानाति, 
उभयानि खो पनस्स पातिमोक्खानि वित्थारेन स्वागतानि होन्ति सुविभत्तानि सुप्पवत्तीनि सुविनिच्छितानि सुत्तसो 
अनुब्यञ्जनसो। इमेहि खो, भिक्खवे, पञ्चहि अङ्गेहि समन्नागतेन भिक्खुना अनिस्सितेन वत्थब्ब'न्ति (महाव° १०३) एवं 
वुत्तब्यत्तो च बहुस्सुतब्यत्तो च वेदितब्बो। 


तत्थ सुविभत्तानीति सुदु विभत्तानि पदपच्चाभट्टसङ्करदोसविरहितानि । सुष्पवत्तीनीति पगुणानि वाचुग्गतानि । 
सुविनिच्छितानि सुत्तसोति खन्धकपरिवारतो आहरितब्बसुत्तवसेन सुदु विनिच्छितानि। अनुब्यञ्जनसोति 
अक्खरपदपारिपूरिया सुविनिच्छितानि अक्खण्डानि अविपरीतक्खरानि । एतेन अट्टकथा दीपिता। अट्ठकथातो हि एस 
विनिच्छयो होतीति। बहुस्सुतब्यत्तो पन येन सब्बन्तिमेन परिच्छेदेन द्रे मातिका पगुणा वाचुग्गता, पकखदिवसेसु 
धम्मसवनत्थाय सुत्तन्ततो चत्तारो भाणवारा, सम्पत्तानं परिसानं परिकथनत्थाय अन्धकविन्दमहाराहुलोवाद अम्बट्सदिसो 
एको कथामग्गो, सङ्घभत्तमङ्गलामङ्गलेसु अनुमोदनत्थाय तिस्सो अनुमोदना, उपोसथप्पवारणादिजाननत्थं 
कम्माकम्मविनिच्छयो, समणधम्मकरणत्थं समाधिवसेन विपस्सनावसेन वा अरहत्तमग्गपरियोसानमेकं कम्मट्ठानं एत्तकं 
उग्गहितं, स्वायं बुच्चति। नत्थि निस्साय कारियन्ति आचरियादिं निस्साय वासेन कत्तब्बं नत्थि। “निस्सयकारिय'न्ति 
वा पाठो, निस्सयेन कारियन्ति समासो। जीवस्स यत्तको परिच्छेदो यावजीवं । 


२३९. तेन निस्साय वसन्तेन एवं निस्सयो गहेतब्बोति दस्सेतुं “एकंस''न्तिआदि वृत्तं। एकंसन्ति एको अंसो अस्स 
चीवरस्साति विग्गहो । किरियाविसेसनं वा भुम्मत्थे वा उपयोगवचनं, एकस्मिं अंसेति अत्थो। अञ्जलि करपुटो। 
यावततियकं वदेति उपसम्पदाय सद्गिवस्सेन सत्ततिवस्सेन वापि ब्यत्तस्स नवकस्स सन्तिके यावततियकं वचनं करेय्य। 
यावततियो वारो अस्साति किरियाविसेसनसमासो । आयस्मतोति आयस्मन्तं । वच्छामीति वसामि। उपज्झं गण्हन्तेनापि 
““उपज्झायो मे, भन्ते, होही”ति गहेतब्बं। तं पन “आचरियो”ति एत्थ “उपज्झायो ति वचनं विसेसोति एत्थ वाचाभेदतो न 
विसुं वुत्तं । न केवलमेत्थ निस्सयुपज्झायगहणे, गामप्पवेसनादीसुपि एवमेव कत्वा “अहं आवुसो”ति वा “भन्ते"ति वा 
वत्वा “गामप्पवेसनं आपुच्छामी"तिआदिना वत्तब्बं। 


२३२. निस्सयपटिप्पस्सद्धि दस्सेति “पक्कन्तेतिआदिना । पक्कन्तेति उपज्झाये आचरिये सद्धिविहारिके 
अन्तेबासिके च गामादीसु यत्थ कत्थचि आपुच्छित्वा वा अनापुच्छित्वा वा गते । तेसु येन केनचि “असुक नाम गामं 
गच्छामीति वृत्ते तेसुयेव येन केनचि “साधू"'ति सम्पटिच्छितेपि तं तं नियमं अतिक्कमित्वा पक्कन्तेपि अनापुच्छा पन 

उपचारसीमातिक्कमेन पक्कन्तेपि निस्सयो सम्मति पटिप्पस्सम्भति। पक्खसङ्कन्तेति तित्थियपक्खसङ्कन्ते चापि 
विब्भन्ते चापि मरणेन च तङ्खणञ्ञेव पटिप्पस्सम्भति। आणत्ति नाम “पणामेमि त" न्ति वा “मा इध पविसा 'तिआदिका 
निस्सयप्पणामना । ताय पणामितेन आचरियुपज्झाया खमापेतब्बा । अखमन्तेसु दण्डकम्मं कत्वा तस्मिं विहारे महाथेरे 
गहेत्वापि सामन्तविहारे भिक्खू गहेत्वापि खमापेतब्बा। न खमन्ति चे, आचरियुपज्झायानं सभागानं सन्तिके वसितब्बं । येन 
केनचि कारणेन न सक्का होति तत्र आचरियुपज्झायानं सभागानं सन्तिके वसितुं, तयेव विहारं आगन्त्वा अञ्ञस्स 
सन्तिके निस्सयं गहेत्वा वसितब्बं। तत्थ “पञ्चहि, भिक्खवे, अङ्गेहि समन्नागतं सद्भिविहारिकं अप्पणामेन्तो उपज्झायो 
सातिसारो होति, पणामेन्तो अनतिसारो होति। उपज्झायम्हि नाधिमत्तं पेमं होति, नाधिमत्तो पसादो होति, नाधिमत्ता हिरी 


पञ्चहि, भिक्खवे, अङ्गेहि समन्नागतं अन्तेवासिकं अप्पणामेन्तो आचरियो...पे०... होतीति (महाव० ८१) वुत्तत्ता पन 
असम्मावत्तन्ते अन्तेवासिकर्साद्भिविहारिके अप्पणामेन्ता आचरियुपज्झाया दुक्कटं आपज्जन्तीति वेदितब्बं । भावनाति 
मेत्ताभावना । उपज्झायसमोधानं पन तस्स दस्सनसवनवसेन वेदितब्बं । 


२३३. अलज्जिन्ति - 


“सज्चिच्च आपत्ति आपज्जति। 

आपत्ति परिगूहति । 

अगतिगमनञ्च गच्छति । 

एदिसो वुच्चति अलज्जिपुग्गलो"ति॥ (परि० ३५९) - 


एवं वुत्तलक्खणं अलज्जि । निस्सयं देन्तेनापि लज्जिनोयेव दातब्बं। “न भिक्खवे अलज्जीनं निस्सयो दातब्बो । यो ददेय्य, 
आपत्ति दुक्कटस्सा”ति (महाव० १२०) हि वुत्तं । अदिट्॒पुब्बस्स कतिपाहं आचारं उपपरिक्खित्वा दातब्बं । अपुब्बन्ति एत्थ 
सम्बन्धिसहत्ता पुब्ब-सद्देन पुब्बवासो गहितो, नत्थि पुब्बो अस्साति अपुब्बं, नवन्ति वुत्तं होति । चत्तारि पञ्च वा 
परिमाणमेतेसन्ति विग्गहो । एत्थ पन परिमाण-सहदसन्निधानेन सङ्ख्येय्यवाचिनोपिते सङ्ख्यामत्तवाचिनो होन्तीति 
चतुपञ्चसङ्ख्यापरिमाणमेव सङ्ख्येय्यमाह, तस्मा विग्गहपदत्थेहि भिन्नो अञ्ञपदत्थो सम्भवतीति समासो। वा-सद्दस्स 
यो विकप्पत्थो, तत्थ चायं समासो, चत्तारि वा पञ्च वा, चतुपञ्च अहानि, तेसं अहानं समाहारो चतुपञ्चाहं। 
भिक्खुसभागतन्ति समानो भागो लज्जितासङ्घातो कोट्ठासो येसं, भिक्खूहि सभागा, तेसं भावो भिक्खुसभागता, तं, 
पेसलभावन्ति अत्थो। “थेरो लज्जी”ति जानन्तेन पन पकतिया निस्सयदानड्ठानं गतेन च तदहेव गहेतब्बो, एकदिवसम्पि 
परिहारो नत्थि। सचे “ओकासे अलभन्ते पच्चूससमये गहेस्सामी”ति सयति, अरुणं उग्गतम्पि न जानाति, अनापत्ति। 
लद्भपरिहारेनापि बसितुं वट्टतीति । 


२३४. “लब्भती"ति कम्मनि निप्फन्नत्ता अवुत्तकत्ताति ““अद्धिकस्सा”तिआदीसु कत्तरि सामिवचनं, “अद्धिकेना” 
तिआदि वुत्तं होति। “सल्लक्खेन्तेना”ति पन सरूपेनेव निदिट्ठ | बसितुन्ति वुत्तकम्मं । भावे हि तुं-पच्चयो, वासोति 
अत्थो। याचितस्साति “गिलानुपड्ठाकस्स चा”ति एत्थ विसेसनं। सचे पन “याचाहि म"न्ति बुच्चमानोपि गिलानो मानेन न 
याचति, गन्तब्बं। अरञ्ञे वा सल्लक्खेन्तेन फासुकन्ति यत्थ वसन्तस्स 
पटिलद्भतरुणसमथविपस्सनाविसेसभागितावसेन फासु होति, तस्मिं अरज्जे तादिसं फासुविहारं सल्लक्खेन्तेन 
आरञ्जकेन । दायके असन्तेति पदच्छेदो। ताबाति अवधिम्हि, अद्भिकादीहि याव निस्सयदायको लब्भति, ताव, 

आरञ्जकेन पन “पटिरूपे निस्सयदायके सति निस्साय वसिस्सामी "ति आभोगं कत्वा याव आसाळिहपुण्णमा, 
तावाति अत्थो। “सचे पन आसाळिहमासे आचरियो नागच्छति, यत्थ निस्सयो लब्भति, तत्थ गन्तब्बं (महाव० अट्ठु० 
१२१) । अन्तोवस्से पन निबद्धवासं वसितब्बं, निस्सयो च गहेतब्बो ति (महाव० अट्ट० १२१) हि अहुकथायं वृत्तं । 


अम्हाकं पन केचि अन्तेबासिकत्थेरा “न भिक्खवे वस्सं न उपगन्तब्बं । यो न उपगच्छेय्य, आपत्ति दुक्कटस्सा'ति 
(महाव० १८६) च “न भिक्खवे तदह वस्सूपनायिकाय वस्सं अनुपगन्तुकामेन सञ्चिच्च आवासो अतिक्कमितब्बो। यो 
अतिक्कमेय्य, आपत्ति दुक्कटस्सा'ति (महाव० १८६) पाळिवचनतो केनचि कारणेन निस्सयं अलभमानेनपि न सक्का 
अन्तोवस्से वस्सं अनुपगन्तुं । अन्तोवस्से पनाःतिआदीसु पन च-सद्दो अन्वाचयत्थो, तस्मा तेनापि वस्सं 
उपगन्तब्बमेवा”ति वदिंसु। 


मयं पनेत्थ एबमवोचुम्ह “भगवता अनुपगमने दुक्कटं अनन्तरायिकस्सेव वुत्तं, तेनेव 'केनचि अन्तरायेन पुरिमिकं 
अनुपगतेन पच्छिमिका उपगन्तब्बा'ति अट्टुकथायं (महाव० अट्ठ० १८५) वुत्तं। अन्तरायो च नाम अन्तरा वेमज्झे एतीति 
अन्तरायो, यो कोचि बाधकप्पच्चयताय अधिप्पेतो वुच्चति “न लभन्ति पतिरूपं उपट्ठाकं, एसेव अन्तरायोति 
पक्कमितब्ब'न्तिआदीसु (महाव० २०१) विय, तस्मा बाधकप्पच्चयता अधिप्पेता। निस्सयालाभोपि अन्तरायोत्वेव 
विञ्जायति। सक्का हि वत्तुं अन्तरायो वस्सूपगमो सन्निस्सयत्ता तरुणसमथविपस्सनालाभीनं कतोकासो विया'ति। 
तरुणसमथविपस्सनालाभीनम्पि हि कतोकासेपि सचे पन आसाळिहमासे आचरियो नागच्छति, यत्थ निस्सयो लब्भति, 
तत्थ गन्तब्ब'न्ति दळहं कत्वा अट्टकथायं (महाव० अट्ट० १२१) वुत्तं । अम्हाकं गरूहि च सारत्थदीपनियं (सारत्थ° टी० 
महावग्ग ३.१२१) “आचरियं आगमेन्तस्सेव चे वस्सूपनायिकदिवसो होति, होतु, गन्तब्बं तत्थ, यत्थ निस्सयदायकं 
लभती ति वस्सूपनायिकदिवसेपि निस्सयत्थाय गमनमेव वुत्तं। अथ च पन महाकारुणिकोपि भगवा 'अनुजानामि, 
भिक्खवे, गिलानुपड्डाकेन भिक्खुना निस्सयं अलभमानेन याचियमानेन अनिस्सितकेन वत्थु'न्ति (महाव० १२१) 
गिलानविसयेपि निस्सयं गरुकं कत्वा पट्टुपेसि । यं पन अनिस्सयं, तं अनन्तरायं निस्सयमुत्तकस्स वस्सृपगमनं विय। 
अपिच नावाय गच्छन्तस्स पन वस्साने आगतेपि निस्सयं अलभन्तस्स अनापत्तीति नावाय गच्छतोयेब आवेणिका 
अनापत्तिकता वृत्ता। तस्मा निस्सयालाभो बाधकप्पच्चयो वस्सूपगमनस्स, न वस्सूपगमनं निस्सयस्साति अन्तरायोयेव 
निस्सयालाभो । ततोयेव टीकायं 'अन्तोवस्से पन अनिस्सितेन वत्थुं न वट्टती'ति वुत्तं । तस्मायेब च 'अन्तोवस्से 
पना'तिआदीसु निस्सयदायके सति निबद्धवासं वसितब्बञ्च निस्सयो गहेतब्बो च होतीति गमनकिरियाय खीयमानतावसेन 
च-सद्दो समुच्चयो गहेतब्बो"ति। 


निस्सयनिद्देसवण्णना निडिता । 
३३. कायबन्धननिद्देसवण्णना 


२३५. बन्थीयति अनेनाति बन्धनं, कायस्स बन्धनं कायबन्धनं, नत्थि कायबन्धनमेतस्साति अकायबन्धनो। 
दुक्कटन्ति सञ्चिच्च वा असञ्चिच्च वा पविसेय्य चे, दुक्कटं । असतिया गतो यत्थ सरति, तत्थेव बन्धेय्याति सम्बन्धो । 
गतोति अन्तोगामं गतो। सरित्वा याव न बन्धति, न ताव पिण्डाय चरितब्बं। 


२३६. “पट्टिका”तिआदिना सब्बसङ्गाहकं कायबन्धनं निद्दिसति। पट्टिकाति पकतिवीता वा 
मच्छकण्टकखज्जूरिपत्तवायिमा वा। सूकरानं अन्तं सूकरन्तं। इध पन तंसदिसं वुच्चति। चतुरस्सं अकत्वा सज्जितं 

मुद्दिककायबन्धनम्पि सङ्गहेत्वा “एका रज्जू ति वृत्तं । तं पन रज्जुकं बन्धन्तेन एकगुणमेव कत्वा बन्धितुं वट्टति, 
मज्झे भिन्दित्व दिगुणं कत्वा बन्धितुं न वट्टति | दिगुणं पन अकत्वा सतवारम्पि पुनप्पुनं आविज्झित्वा बन्धितुं वट्टति, 
पामङ्गसण्ठानं पन एकम्पि न वट्टति । बहुरज्जुके एकतो कत्वा एकेन निरन्तरं वेठेत्वा कतं ““बहुरज्जुक "न्ति न वत्तब्बं, तं 
वट्टति। तदनुलोमिकाति तेसं पट्िकासूकरन्तानं द्विन्नं द्वे इमे यथाक्कममनुलोमिका । 


२३७-८. पट्टिका कोदिसी वट्टतीति आह ““मच्छा”तिआदि। पट्टिका मच्छकण्टकखज्जूरिपत्ता वा मट्ठा वा लब्भाति 
सम्बन्धो । कण्टक-सद्देन पत्त-सद्देन च तदाकारो वुच्चति, उपचारतो हि मच्छानं कण्टकाकारो च खज्जूरीनं पत्ताकारो च 
एतिस्साति समासो। मट्राति पकतिवीता। टीकायं पन “एते मच्छकण्टकादयो मट्ठा विकाररहिता पट्टिका च तदन्तोगधाति 
अधिप्पायो”ति वृत्तं। कथं तेसमन्तोगधता? यतो तानियेव पट्टिका नामाति। तथा च वुत्तं अद्कथायं “पकतिवीता वा 
मच्छकण्टकवायिमा वा पट्टिका वड़ती"ति (चूळव० अट्ट० २७८)। एत्थ पन मच्छकण्टकेयेव खज्जूरिपत्तं पविटुँ। 
चतस्सोपि दसा लब्भाति सम्बन्धो । चतस्सोति उक्कद्ठपरिच्छेदेन वृत्तं, तस्मा ततो ऊनापि वड़न्ति। अन्तेति कायबन्धनस्स 
उभयन्ते दिगुणसुत्तकं लब्भन्ति सम्बन्धो । गुणो बन्धनभूतं सृत्तकं गुणसृत्तकं । “गुणो पटलरासीसु, आनिसंसे च बन्धने”ति 
हि अभिधानप्पदीपिका । द्विन्नं गुणसुत्तकानं समाहारो दिगुणसुत्तकं। तं दसामुखस्स थिरभावाय कोटेतुं वट्टति, न 
सोभनत्थं। तेनाह “मालादि 'न्तिआदि। 


मालादिं कक्कटच्छादि कुञ्जरच्छादिञ्च दस्सेत्वा गुणसुत्तककोट्टिता पट्टिका न कप्पतीति सम्बन्धो । 
“मालादि न्तिआदीसु आदि-सद्देन तादिसं यं किञ्चि विकाररूपं गय्हति। कक्कटानं विय अच्छीनि, तानि आदीनि 
यस्साति समासो। तथा कुञ्जरच्छादिन्ति। 


२३९. घटकन्ति घटकाकारवट्टलेखारूपं | मकरमुखादिन्ति एत्थ मकरमुखं नाम मकरमुखसण्ठानं । बिन्दु पन 
आगमवसेन वुत्तो। आदि-सद्देन देडुभसौसादिविकाररूपं यं किञ्चि सङ्गयहति | दसामुखेति दसानं मुखभूते अन्ते एतानि न 
कणप्पन्तीति सम्बन्धो । विधे उभन्ते घटका लेखा अञ्ञं चित्तकञ्च न कप्पन्तीति सम्बन्धो । घटकाति घटकतो । लेखाति 
लेखाय। पञ्चमिया लोपो। विधेति कायबन्धनस्स पासन्ते दसामूले तस्स थिरभावत्थं कत्तब्बे दन्तविसाणादिमये विधे । 


२४०. देडुभकन्ति उदकसप्पसीससदिसं। मुरजन्ति नानावण्णेहि सृत्तेहि मुरजवड्टिसण्ठानं वेठेत्वा कतं । टीकायं पन 
““मुरजन्ति बहुरज्जुके एकतो सङ्कड्टित्चा एकाय रज्जुया पलिवेठेत्वा कतरज्जू''ति वुत्तं, तं “बहुरज्जुके एकतो 
कत्वा"तिआदिना हेट्टा वुत्तअट्डकथावचनेन विरुज्झति । मद्दवीणन्ति पामङ्गसण्ठानं । कलाबुकन्ति बहुरज्जुकं । तेसं “न 
कप्पती ति इमिना सम्बन्धो । द्वे मज्झिमाति मज्झे भवा मुरजमद्दवीणसङ्काता द्रे । 

२४१. गण्ठियो चापीति चीवरस्स गण्ठियो चापि। तम्मयाति तेहि वेळुआदीहि निब्बत्ता। पसङ्गेन पनेतं वृत्तन्ति। 

कायबन्धननिद्देसवण्णना निट्टिता। 
सुमङ्गलप्पसादनिया नाम टीकाय 


पठमभाणवारवण्णना निद्धिता। 


३४. पथवीनिद्देसवण्णना 

२४२. जाताजाताति दुविधाति जाता पथवी अजाता पथवीति पथवी दुविधाति अत्थो। इमिना जातपथविञ्च 
अजातपथविञ्च दस्सेति। तासं विभागं दस्सेति “सुद्धा तिआदिना। सुद्भमत्तिकपंसुका च अदड्डा च बहुमत्तिकपंसुका च 
चातुमासाधिकोवट्टपंसुमत्तिकरासि च जाता पथवीति सम्बन्धो। मत्तिका च पंसु चाति द्रन्दो। सुद्धा अप्पसवखरादिताय 
मत्तिका पंसवो यस्साति बाहिरत्थो। अदङ्काति उद्भनपचनादिवसेन तथा तथा अदड्डा । सा पन विसुं नत्थि, सुद्भमत्तिकादीसु 
अञ्ञतराव वेदितब्बा। चत्तारो मासा, तेहि सहितो अतिरेको कालो, तस्मिं ओवट्टोति समासो। ओवद्ठोति येन केनचि 
उदकेन ओठट्ठो। बुधा पन “आकासतो वुइउदकेनेव, न अञ्ञत्थ पहरित्वा पतितबिन्दुना”ति वदन्ति, “ओवड्टो”ति 
सामञ्ञेन वृत्तत्ता च “पोकखरणिया ठिततनुकद्दमो वड्टति, बहलो तु न बट्टती”ति (पाचि० अट्ठ० ८६) वुत्तत्ता च 
“विनयविनिच्छये सम्पत्ते गरुके ठातब्ब'”न्ति विनयलक्खणतो च न तं युज्जतीति अम्हाकं खन्ति। पंसुमत्तिकानं रासि 
पंसुमत्तिकरासि। चतु...पे०... वट्ठो पंसुमत्तिकरासि यस्साति अञ्जपदत्थो, कम्मधारयो वा। 


२४३. वालुका च दड़ा च येभुय्यसकखरादिमहीपि च चातुमासोमवड्टको वुत्तरासि च दुतिया भूमीति सम्बन्धो सक्खरा 
च पासाणा च मरुम्बा च कथला च वालुका चाति द्वन्दो । सुद्धा सक्खर...पे०... वालुका यस्साति विग्गहो । हत्थमुट्टिना 
गहेतब्बप्पमाणा सक्खरा, ततो उपरि पासाणा, कटसक्खरा मरुम्बा, कपालखण्डानि कथलाति वेदितब्बा | दुतियाति 
अजाता। वुत्तरासीति वुत्तो मत्तिकपंसुसिरा । 


२४४. कोदिसी येभुयुमत्तिकादीति आह “द्वे भागा तिआदि। यस्स भूमियाति यस्सा भूमिया। सेसेसुपीति 
येभुय्यपंसुयेभुय्यसक्खरयेभुय्यपासाणादीसु । 


२४५. “पाचित्ती”तिआदिना तत्थ विनिच्छयं दस्सेति। जाते जातसञ्जिस्स खणने पाचित्तीति सम्बन्धो । जातेति 
जाते भूमिभागे, लिङ्गविपल्लासो वा, जातायाति वुत्तं होति । जाते द्वेळहस्स विमतिस्स दुक्कटन्ति सम्बन्धो । जाते 
अजातसञ्जिस्स अनापत्ति। तथा आणापने अनापत्तीति योजना । अजातसञ्जिस्साति अजाताति सञ्जा अजातसञ्ञा, सा 
अस्स अत्थीति अजातसञ्जी, तस्स। 


२४६. एकायाणत्तिया एकाति सचे सकि आणत्तो दिवसम्पि खणति, आणापकस्स एका एव आपत्तीति अत्थो। 
वाचसो आपत्तीति सम्बन्धो। वाचसोति विच्छायं सो, वाचाय वाचायाति अत्थो। 


२४७. “इमं ठानं खण वा“तिआदिना योजेतब्बं । “एत्थ अग्गिं जालेहि वाति योजना। “वत्तु''न्ति इदं “न 
वट्टती 'ति इमस्स कत्तुपदवचनन्ति अत्थो। अथ वा “इमं ठानं खणा"तिआदिप्पकारो वचनाय न वट्टतीति अत्थो। 
नियमेत्वाति इमिना “आवाटं खण, कन्दं खणा"तिआदिना अनियमेत्वा वत्तुं वट्टतीति दीपेति । 


२४८. “इमस्स थम्भस्स आवाटं जान वा, कप्पियं करोहि वा“ति च “मत्तिकं जान वा, मत्तिकं आहर वा, मत्तिकं 
कप्पियं करोहि वा”ति च एदिसं वचनं वट्टतीति सम्बन्धो । एतं विय दिस्सतीति एदिसं, कि तं? “मत्तिकं देहीतिआदिकं 
उपमेय्यं। “मत्तिकं जाना”तिआदिकं पन उपमानं, तेसं उपमानोपमेय्यानं या कप्पियसङ्काता समानधम्मता, सा उपमा। तथा 
च वृत्तं अम्हेहि सुबोधालङ्कारे “उपमानोपमेय्यानं, सधम्मत्तं सियोपमा "ति । अञ्ञथा उपमानभूतअक्खरावळिसदिसीयेव, 
अकखरावळि उपमेय्यं सिया। वाक्ये विय-सद्दोयेव पन उपमानं जोतेतीति वेदितब्बं । 


२४९. पथविया असम्बद्धं सुकखकहमआदिकञ्च तनुकं उस्सिञ्चनीयकद्मञ्च कोपेतुं लब्भन्ति सम्बन्धो । 


www.tipitaka.org Vipassana Research Institute 


Page 190 sur 254 


कद्दमआदिकन्ति एत्थ आदि-सद्देन उदकेन गत्ठाने उदकपप्पटको नाम होति, यं वातप्पहारेन चलति, तं सङ्गण्हाति। 
उस्सिञ्चनीयकद्दमन्ति घटेहि उस्सिञ्चितुं सक्कुणेय्यकद्दमं । 


२५०. “चातुमासाधिकोवट्टं गण्डुप्पाद'`न्तिआदिना सम्बन्धितब्बं । गण्डं पथविया गण्डसदिसं मत्तिकरासि 
उप्पादेन्तीति गण्डुप्पादा । इध पन तेहि उट्टापितो गूथो “गण्डुप्पाद”न्ति निदिट्ठो पोत्थकेसु पन “गण्डुप्पादो''ति पाठो 
दिस्सति। तं “न कोपये"ति एत्थ कम्मेन भवितब्बन्ति न युज्जति। मूसिकुक्किरन्ति मूसिकानं उक्किरो खणित्वा बहि कतं 
पंसुरासि मूसिकुक्किरोति । लेट्घादिन्ति एत्थ लेइइन्ति कसितट्ठाने नङ्गलच्छिन्नमत्तिकापिण्डं। आदि-सद्देन गावीनं खुरच्छिन्नं 
कहमं सङ्गण्हाति। 


२५१-२. उदकसन्तिके पतिते वापिआदीनं कूले च पासाणे लग्गे रजे च नवसोण्डिया पतिते रजे च अब्भोकासुट्टिते 
बम्मिके च मत्तिकाकुट्टे च तथाति सम्बन्धो। तथाति इमिना कूलादिके चातुमासाधिकोवड्ं वा सब्बं न कोपयेति इदं 
अतिदिसति। इटुककुट्टको वट्टतीति आह “येभुय्या”तिआदि। येभुय्येन कथला एत्थाति येभुय्यकथला, भूमि, तिट्ठति 
एत्थाति ठानं, येभुय्यकथलाय ठानं, तस्मिं। इट्टककुट्टको येभुय्यकथला विय होतीति अधिप्पायो। कुट्टकं कोपेन्तस्स 
अनापत्तीति अधिप्पायो। इट्ठकाय कतो कुट्टकोति समासो। 


२५३-५. सञ्चालेत्वा भूमि विकोपयं थम्भादिं गण्हितुं वाति सम्बन्धो | तत्थ विकोपयन्ति करणत्थे पच्चत्तवचनं, 
विकोपयताति अत्थो। अञ्जथा कथमेत्थ पठमापसङ्गो। पठमा हि “भव' न्ति वुत्ते सिया, न च “गण्हितु”न्तिआदीसु तुं- 
पच्चयेहि वुत्तो कोचि अत्थि, यदा भावे तुं-पच्चयो, तदा न किञ्चि वृत्तं होतीति, “न कप्पती”ति पधानकिरियायपि हेट्ठा 
बुत्तनयेन कत्ता अञ्ञोयेवाति एवं सब्बत्थ | ततियत्थे तु सति इतो चितो सञ्चालेत्वा भूमि विकोपयता थम्भादिं गण्हितुं न 
कप्पतीति अतीव युज्जति। धारायाति पस्सावधाराय। विसमं समं कातुं सम्मुञ्जनीहि घंसितुं वाति योजना | विसमन्ति 
विसमट्ठानं। “पदं दस्सेस्सामी'ति भूमिं भिन्दन्तो चङ्कमितुं वाति सम्बन्धो । भिन्दन्तोति भिन्दता। कण्डुरोगी वा तटादीसु 
अङ्गपच्चङ्गं घंसितुन्ति योजना । कण्डुरोगीति कण्डुरोगिना । च-सद्दो अवधारणे । 


२५६-७. सुद्धचित्तस्साति पथविभेदाधिप्पायविरहेन परिसुद्भचित्तस्स । 


२५८. अग्गिस्स अनुपादाने कपाले वा अनुपादानाय इट्ठकाय वा अग्गिं पातेतुं वा अवसे सति भूमियं पातेतुं वा 
लब्भतेति सम्बन्धो । उपादानं इन्धनं, न उपादानं अनुपादानं, तस्मिं। वसो पभुत्तं। “वसो पभृत्ते आयत्ते"ति हि निघण्डु। न 
वसो अवसो, तस्मिं अपभृत्तेति अत्थो। पतितट्ठानेयेव उपादानं दत्वा अग्गिं कातुं वट्टत सुक्खखाणुकसुक्खरुक्खादीसु च 
अग्गे दातुं न वट्टति। सचे पन “पथवि अप्पत्तमेव निब्बापेत्वा गमिस्सामी”ति देति, वट्टुति, पच्छा निब्बापेतुं न सक्कोति, 
अविसयत्ता अनापत्ति। “भूमियं पातेही' "ति एवम्पि वत्तुं न वट्टतीति। 


पथवीनिद्देसवण्णना निद्टिता। 
३५. परिकखारनिद्देसवण्णना 


२५९-६०. छत्ते अन्तो बहि च पञ्चवण्णेहि सृत्तेहि सिब्बितुञ्च पण्णे गिरिकूट अड्डचन्दादि छिन्दितुञ्च न वट्ठतीति 
सम्बन्धो। छत्तेति तालपण्णे छत्ते। गिरिकूटं नाम मकरदन्तकं, आदि-सद्देन तादिसं अञ्ञं विकाररूपं सङ्गहितं । घटकन्ति 
गेहत्थम्भेसु विय कयिरमानं घटकं । दण्डेति छत्तदण्डे । लेखाति तहिं तहिं दिन्ना लेखा । सादिसन्ति दीघेन निदिं । बुन्दम्हि 

मूले। 


२६१. थिरत्थं छत्ते एकवण्णेन सिब्बितुं वा पञ्जरं विनन्धितुं वा वट्टतीति सम्बन्धो | सिब्बितुन्ति अन्तो बहि च 
सिब्बितुं। एकवण्णेनाति नीलादिना एकवण्णेन । पञ्जरन्ति छत्तदण्डगाहकसलाकपज्जरं । थिरत्थन्ति इमिना न 
वण्णमट्वत्थायाति दस्सेति। बन्धितुं दण्डे लेखा वट्टतीति सम्बन्धो | बन्धितुन्ति वातप्पहारेन अचलनत्थं छत्तमण्डलिकं 
रज्जुकेहि गहेत्वा बन्धनत्थाय। लेखावाति वलयमिव उक्किरित्वा कता लेखा एव । वट्टतीति यदिपि न बन्धति, रज्जुकेहि 
बन्धितुं यृत्तद्ठानत्ता वट्टति | 


२६२. चीवरे अन्ते वापि पट्टमुखे वापि बेणिपि वा सङ्कलिकापि वा अज्ञं सूचिविकारं वा पाळिकण्णिकआदिकं 
कप्पबिन्दुविकारम्पि वा न च कप्पतीति सम्बन्धो । अन्तेति चीवरपरियन्ते, अनुवातेति वुत्तं होति । पट्टमुखेति पट्टकोटियं, 
विन्नं पट्टान॑ सङ्घटितद्वानं सन्धायेतं वुत्तं। बेणीति वरकसीसाकारेन सिब्बनं | सङ्कलिकाति बिळालबन्धनाकारेन सिब्बनं । 
अञ्ञं सूचिविकारं वाति चीवरमण्डनत्थाय कयिरमानं अञ्जं यं किञ्चि सूचिकम्मविकारं वा। टीकायं पन 
“सतपदिसदिसं अञ्ञं वा सूचिविकारं न कप्पती”ति सामञ्जेन वुत्तं । “चीवरमण्डनत्थाय नानासुत्तकेहि सतपदिसदिसं 
सिब्बन्ता आगन्तुकपट्ं ठपेन्ति, अञ्ञम्पि यं किञ्चि सूचिकम्मविकारं करोन्ति, सब्बं न वट्ठती 'ति अट्टुकथायं वुत्तत्ता पन 
नानावण्णेहि वा होतु, एकवण्णेन वा होतु, चीवरमण्डनत्थाय संसिब्बन्तानं सूचिकम्मविकारं सन्धाय वुत्तन्ति चीवरेसु 
फालितट्ठानस्स थिरभावत्थं सतपदिसदिसम्पि सिब्बितुं वट्टतीति अम्हाकं खन्ति। पाळि-सद्देन, कण्णिक-सद्देन च कप्प- 
सदलोपेन वा उपचारेन वा पाळिकप्पादयोब गहिता। पाळि च कण्णिका च पाळिकण्णिकायो, ता आदि यस्स अञ्जस्स 
तादिसस्साति विग्गहो । तत्थ नीलावळि आदिसण्ठानाय बिन्दुपन्तिया यथा सोभति, तथा कयिरमानो पाळिकप्पो। तथेव 
बिन्दुसमूहे कत्थचि दस्सेत्वा कयिरमानो कण्णिककप्पो। 


२६३. गण्ठिपासकपट्टाति गण्ठिनो च पासकस्स च पतिड्ठानड्ठाने ठपेतब्बा पट्टा । बड्टतीति एत्थ 'गण्ठिपासका”ति 
कत्वा “चतुकोणाव वडन्ती”ति अत्थतो वचनं विपल्लासेत्वा योजेतब्बं । अग्धियन्ति चेतियसण्ठानेन सिब्बनं | मूले च 
अग्गे च एकसदिसं कत्वा मुग्गराकारेन सिब्बनं मुग्गरो। विकारन्ति विकारो, लिङ्गविपल्लासेन वुत्तं । एत्थाति 
गण्ठिपासकपड्टेसु । 


२६४. कोणसुत्ताति नपुंसकनिद्देसो, गण्ठिपासकपड़ानं कोणेहि नीहटसृत्तकोटियो। पीळकाति तानियेव निवत्तेत्वा 
पीळकाकारेन कतानि। दुविज्ञेय्यावाति तेसं अन्तेसु एकवारं गण्ठिकरणेन वा पुन निवत्तेत्वा सिब्बनेन वा दुविञ्जेय्या 
एव। गन्धं तेलं वाति गन्धं वा तेलं वा। कञ्चिकपिट्टुखलिकआदीनिपि वड़न्ति। 


२६५. मणिनाति मसारगल्लादिपासाणेन। न च घट्टेय्याति नेव घट्टेय्य। अञ्ञेन वाति मुग्गरमुसलादिना। 
अंसबद्धककायबन्धनानि पन तथा कातुं वट्टत | दोणियं कत्वा न च घंसेय्याति पक्करजनाकिरणदोणियं ठपेत्वा भूमियं 
जण्णुकानि निहन्त्वा इतो चितो च आविज्झित्वा नेव घंसेय्याति अत्थो। 


२६६-७. कण्णकोणकसुत्तानीति चीवररजनकाले लग्गनत्थाय अनुवाते चतूसु कोणेसु च पासकं कत्वा बन्धितानि 
सुत्तानि, यानि “अनुजानामि, भिक्खवे, कण्णसुत्तक "न्ति (महाव० ३४४) एवं अनुञ्जातानि। कण्णसङ्घाता कोणा 
कण्णकोणका, तेसु सुत्तानि । गण्ठिकपासकपट्टेसु पन कण्णकोणकसृत्तानं दुविञ्ञेय्यानमेव कप्पियता हेट्ठा वुत्ताति चीवरे 
रत्तेयेव तेसं छिन्दितब्बता नत्थि, कण्णकोणकसुत्तानं छिन्दितब्बताय वुत्तत्ता अनुवातेहि निक्खमितसुत्तानिपि 

छिन्दितब्बानीति वेदितब्बं। धम्मकरणे छत्तवट्टियं लेखं ठपेत्वा लेखा न वट्टतीति योजना। छत्तवट्टियन्ति छत्तस्स 
मुखवड्टियं । लेखाति उपरि वा हेड्ठा वा कुच्छियं वा अञ्ञा लेखा । कुञ्चिकाय च पिप्फले च मणिका च पीळका च न 
वट्ठन्तीति सम्बन्धो । मणिकाति एका वटुमणि | पीळकाति सासपमत्तिका मृत्तराजिसदिसा बहुवट्टलेखा | दण्डम्हीति 
पिप्फलदण्डके । 


२६८-९. अरणियं मालादि च पत्तमण्डले भित्तिकम्मञ्च न वट्टतीति सम्बन्धितब्बं । अरणियन्ति उत्तरारणि 
अधरारणि अरणिधनुकञ्च सामञ्ञेन गहितं । पत्तमण्डलेति तिपुसीसादिमये पत्तमण्डले। एत्थ पन मकरदण्डकं वटति । 
हेट्ठाति कत्तरयट्टिया हेट्ठा। उद्धन्ति तस्सायेव उपरि । 


२७०-३. सम्मुञ्जनिम्हीति सम्मुञ्जनिया लिङ्गविपल्लासो। अवारितन्ति इत्थिरूपं पन वारितं । सोबण्णमयम्पीति 
सुबण्णमयम्पि। विसाणनाळि नाम विसाणमया नाळि । एत्थ पन अवृत्तानिपि यानि कानिचि 
आरकण्डकदन्तकड्टछेदनपानीयघटपानीयउळुङ्कचुण्णभाजनादीनि वुत्तानं अनुलोमानीति वेदितब्बानि। यो पनेत्थ विनयञ्ञू 
तादिसं परिक्खारं दिस्वा छिन्देय्य वा छिन्दापेय्य वा, अनुपवज्जो सोति वेदितब्बन्ति। 


परिक्खारनिद्देसवण्णना निद्टिता। 
३६. भेसज्जनिहेसवण्णना 


२७४-५. जनस्स भेसज्जं कातुं दातुं वत्तुञ्च न लब्भतीति सम्बन्धियं । लब्भतीति एत्थ “भिक्खुना”ति कत्ता 
“भेसज्ज न्ति वुत्तकम्मं । ननु च कातुन्ति भावसाधनत्ता तस्स अवुत्तकम्मेनापि भवितब्बं भावे विहितकितकणप्पच्चयानं 
पयोगे कम्मकारकस्सापि इच्छितब्बत्ताति? सच्चं, तथापि पधानभूतकम्मसत्तिया अभिधाने सति 
अप्पधानकितककिरियाभिसम्बन्धेन गुणीभूता कम्मसत्ति अभिहिता विय विञ्ञायति। तथा च वुत्तं अम्हेहि योगविनिच्छये 
““पधानानुयायिताय जनवोहाराय पधानसत्याभिधाने गुणसत्ति अभिहिता विय पकासती 'ति। जनस्साति 
आगतागतजनस्स। सहधम्मीनञ्च पितूनञ्च तदुपट्ठाकभिक्खुनिस्सितभण्डूनञ्च वेय्यावच्चकरस्स च 
भिक्खाचरियविञ्जत्तिसकेहि भेसज्जकरणं लब्भन्ति सम्बन्धो । तत्थ सहधम्मिनन्ति सह चरितब्बो धम्मो 
सीलसद्धापञ्जासङ्घातो सहधम्मो, सो एतेसमत्थीति सहधम्मिनो, भिक्खु भिक्खुनी सिकखमाना सामणेरो सामणेरीति पञ्च, 
तेसं । पिता च माता च पितरो एकसेसनयेन, उभिन्नं सामञ्ञनिद्देसो वा, तेसं | भिक्खुनिस्सितो नाम यो विहारे 
सब्बकम्मानि करोन्तो भिकखुं निस्साय वसति । भण्डु नाम यो पब्बज्जापेक्खो याव पत्तचीवरं पटियादियति, ताव विहारे 
वसति, सो पण्ड्पलासो। वेय्यावच्चकरस्साति अत्तनो उपट्ठाकस्स। एतेसु पन मातापितरो सचे रज्जेपि ठिता 
पच्चासीसन्ति, अकातुं न वट्टुति। मातरं अनामसन्तेन सब्बं परिकम्मं कातब्बं । पिता पन सहत्थेन नहापनसम्बाहनादीनि 
कत्वा उपट्टातब्बो । 


२७६. पिता च माता च भाता च भगिनी चाति द्वन्दो पिता...पे०... भगिनियो। महन्तो च चूळो च, महाचूळा च ते 
योजेतब्बा “महापितुनो चूळपितुनोतिआदिना। आदि-सद्देन पनेत्थ पितुच्छा मातुलो, तेसं दसन्नम्पि याव सत्तमा 


कुलपरिवड्टा पुत्तपरम्परञ्च सङ्गण्हाति। तेसं सके भेसज्जकरणं लब्भन्ति योजना। तेसं महापितादीनं सन्तके सति तेन 
भेसज्जकरणं लब्मतीति अत्थो। नाति नत्थि चे। अत्तनियेति भिकखुनो अत्तनो सन्तके सतीति अत्थो। दातब्बं 

तावकालिकन्ति तावकालिकं कत्वा दातब्बन्ति अत्थो। ते पन सचे पटिदेन्ति, गहेतब्बं, नो चे देन्ति, न चोदेतब्बा। 
याव तस्स दानं, ताव कालो अस्साति तावकालिक । णिको समासन्ते। 


२७७. भेसज्जकरणादीति आदि-सद्देन अनामट्टुपिण्डदानादीनं गहणं, हि-सद्दो हेतुम्हि, हि यस्मा एतेसु 
कुलदूसनादयो न रुहन्ति, तस्मा तेसं भेसज्जकरणं लब्मं, अत्तनिये च सति दातब्बन्ति एवमेत्थ अत्थो दडुब्बो। न रूहतीति 
न रोहति नप्पवत्तति न होति, आपत्ति न जनेतीति अधिप्पायो। तेसं अत्थाय जातिसामणेरेहि वा भेसज्जं आहरापेतन्बं, 
अत्तनो अत्थाय वा आहरापेत्वा दातब्बं । तेहिपि “उपज्झायादीनं आहरिस्सामा”ति वत्तसीसेन आहरितब्बं। सचे अञ्जेपि 
ये गिलाना हुत्वा विहारं पविसन्ति, तेसं सब्बेसम्पि अपच्चासीसन्तेन भेसज्जं कातब्बं। सद्धं कुलं होति भिकखुसङ्क स्स 
मातापितुड्ठानीयं, तत्र चे कोचि गिलानो होति, तस्सत्थाय “भन्ते, इत्थन्नामस्स रोगस्स कि भेसज्जं करोन्ती ति कप्पियं 
कत्वा पुच्छन्ति, इदञ्चिदञ्च गहेत्वा करोन्तीति वड्टति, भिक्खूहि अञ्जमञ्ञं वा कथा कातब्बा। 


२७८. छन्नं मातादीनञ्च दामरिकचोरस्स इस्सरियस्स अनामट्टो पिण्डपातो दातुं अवारितोति योजेतब्बं । छन्नन्ति 
मातादीनं छन्नं मज्झे | मातादीनन्ति भिक्खुनिस्सितं ठपेत्वा अवसेसानं पञ्चन्नं मातादीनं । “छन्न'न्ति पन योजनाय 
अट्टुकथाय विरुज्झति । तत्थ हि “मातापितून'न्तिआदिना भिक्खुनिस्सितं ओहाय सत्तेव वुत्ता। आचरियबुद्धदत्तत्थेरेन च 
तथेव वृत्तं - 


“अनामट्टोपि दातब्बो, पिण्डपातो विजानता। 
द्विन्नं मातापितूनम्पि, तदुपट्ठायकस्स च॥ 


“इस्सरस्सापि दातब्बो, चोरदामरिकस्स च। 
भण्ड्कस्सत्तनो चेव, वेय्यावच्चकरस्सपी”ति॥ (विनय वि० ४९३-४९५)। 


दामरिकचोरस्साति रज्जं पत्थयमानस्स पाकटचोरस्स। अनामट्ठटीति अपब्बजितस्स हत्थतो लद्धा अत्तना अञ्जेन वा 
पब्बजितेन अग्गहितअग्गो, अयं अनामट्टपिण्डपातो | पटिसन्थारो “विहारप्पत्तं आगन्तुकं वा दलिद्दादिं वा दिस्वा “पानीयं 
पिवा ति दातब्बं, पादमक्खनतेलं दातब्बं, काले आगतस्स यागुभत्तं, विकाले आगतस्स सचे तण्डुला अत्थि, तण्डुला 
दातब्बा, सयनद्टानं दातब्बं, चोरानं पन सङ्गिकम्पिदातब्बः न्ति वुत्तो । अवसेसपटिसन्थारो पन अपच्चासीसन्तेन कातब्बो । 
तथा धम्मपटिसन्थारोपि यस्स कस्सचि दातब्बोव । 


२७९. तेसन्ति अञ्जातकादीनं गिहीनं कयिराति “भणथा'ति वृत्ते करेय्य। “न करोमा'ति वृत्ते सचे 
विप्पटिसारिनो भविस्सन्ति, कातब्बं । नत्तनोति अत्तनो सुत्तोदकेहि न कयिराति योजनीयं । एवं सामञ्ञेन परित्ते 
पटिपज्जनविधिं दस्सेत्वा इदानि आटानाटियपरित्ते पटिपज्जितब्बविधिं दस्सेतुं “भणितब्बन्तिआदिमाह। भणापेन्तेति 
““भणथा ति अज्झेसनपुब्बकं पयोजेन्ते। परित्तं सासनोगधन्ति पठममेव आटानाटियसुत्तं अभणित्वा सासनपरियापन्नं 
मेत्तसुत्तं धजग्गसृत्तं रतनसुत्तन्ति इमानि सुत्तानि सत्ताहं भणित्वा यथापरिकम्मं परित्तं आटानाटियपरित्तं भणितब्बन्ति 
योजना । 


२८०. “आगन्त्वा सीलं देतु, धम्मं परित्तञ्च भासतू'ति केनचि पेसितो गन्त्वा सीलं वा दातुं धम्मं परित्तं वा वत्तु 
लब्भतीति सम्बन्धो । 

भेसज्जनिद्देसवण्णना निद्टिता। 
३७. उग्गहनिहेसवण्णना 


२८१. पुग्गल-सहदमत्ते पयृत्ते अत्तनोपि गहणसम्भवो सियाति ब्यभिचारत्थं अञ्ञ-सहप्पयोगो। सति सम्भवे ब्यभिचारे 
विसेसनं सात्थकं होतीति। दसभेदम्पि रतनन्ति “मुत्ता मणि वेळुरियो सङ्घो सिला पवाळं रजतं जातरूपं लोहितङ्को 
मसारगल्ल'न्ति (पाचि० ५०६) एवं वृत्तं दसभेदम्पि रतनं । उग्गण्हन्तस्साति गण्हन्तस्स सम्पटिच्छन्तस्स। 


२८२-३. तेसु अत्तत्थं उग्गण्हन्तस्स द्वीसु निस्सग्गीति सम्बन्धो । तेसूति तेसु दससु मज्झे । द्वीसूति 
रजतजातरूपसङ्कातेसु द्वीसु निस्सग्गियवत्थूसु। अत्तत्थन्ति इमिना नवकम्मादीनं पञ्चन्नं अत्थाय दुक्कटन्ति दीपेति। 
सेसेसु दुक्कटन्ति अवसेसेसु अद्टसु सब्बेसम्पि अत्थाय उग्गण्हन्तस्स दुक्कटन्ति अत्थो। गणञ्च सङ्घञ्च पुग्गलञ्च 
अनामसित्वा “चेत्यस्स नवकम्मस्स दम्मी ति वुत्ते च न पटिक्खिपेति सम्बन्धनीयं । न पटिक्खिपेति इमिना सङ्घादिं 
आमसित्वा वुत्ते पटिक्खिपनं दीपेति। पटिक्खित्ते “कप्पियकारकानं वा हत्थे भविस्सति, मम पुरिसानं मय्हमेव वा हत्थे 
भविस्सति, केवलं तुम्हे पच्चये परिभुञ्जथा”ति वदति, वटति । चतुपच्चयत्थाय च दिन्नं येन येन अत्थो होति, तदत्थं 
उपनेतब्बं। तेसं चीवरत्थाय दिन्नं चीवरेयेव उपनेतब्बं । सचे चीवरेन तादिसो अत्थो नत्थि, पिण्डपातादीहि सङ्घो किलमति, 
सङ्घसुटुताय अपलोकेत्वा तदत्थायपि उपनेतब्बं । एस नयो पिण्डपातगिलानपच्चयत्थाय दिन्नेपि । सेनासनत्थाय दिन्नं पन 
गरुभण्डत्ता तत्थेव उपनेतब्बं, सेनासनेसु नस्सन्तेसु जग्गनत्थं मूलच्छेज्जं अकत्वा अविस्सज्जेत्वा यापनमत्तं 
परिभुञ्जितब्बं । 


२८४. खेत्तादीनं केसञ्चि दुक्कटवत्थूनं सम्पटिच्छनूपायं दस्सेतुं “खेत्त''न्तिआदि वुत्तं । तत्थ खेत्तन्ति 
पुब्बण्णविरुहनड्टानं । वत्थुन्ति अपरण्णउच्छुफलादीनं विरुहनट्ठानं। दासपस्वादिकन्ति दासपसुपुप्फारामफलारामादिकं । 
परटिक्खिपित्वा कप्पियेन कमेन च गण्हेय्याति सम्बन्धो। कप्पियेन कमेन चाति एत्थ कम-सद्दो वोहारप्पटिपाटिवचनो, 
तस्मा परेसं अत्तनो च कप्पियवोहारक्कमेनेवाति अत्थो। 


सो च खेत्तवत्थूसु ताव “चत्तारो पच्चये परिभुञ्जथा"ति वा “कप्पियकारकान हत्थे भविस्सती"ति वा “सङ्घो 
कप्पियभण्डं भुञ्जतृ'ति वा “सीमं देमा”ति वा परेहि वृत्तो, “साधु, उपासक मिगपक्खिनो एत्थ निब्भया सुखेन 
जीविस्सन्ती”ति अत्तना वा तळाके यथावृत्तेनेव “उदकं परिभृञ्जिस्सन्ति, भण्डकं धोविस्सन्ति, मिगपक्खिनो 
पिविस्सन्ती”ति परेहि वा “साधु, उपासक, सङ्घो पानीयं पिविस्सतीतिआदिना अत्तना वा दासे “आरामिकं दम्मि, 
वेय्यावच्चकरं दम्मि, कप्पियकारकं दम्मी"'ति वा पसूसु “पञ्चगोरसपरिभोगत्थाय दम्मी ति आरामे “वनं दम्मी"ति 
एवमादिना वुत्तो वेदितब्बो। सचे पन कोचि अब्यत्तो अकप्पियवोहारेन खेत्तादि पटिग्गण्हाति वा कारेति वा, तं भिक्खूहि न 
परिभुञ्जितब्बं, तं निस्साय लद्धं कप्पियभण्डम्पि अकप्पियमेव । अब्यत्तेन पन लज्जीभिक्खुना कारापितेसु किञ्चापि 
पटिग्गहणं कप्पियं, भिक्खुस्स पयोगपच्चया उप्पन्नेन मिस्सत्ता विसगतपिण्डपातो विय, अकप्पियमंसभोजनं विय च 
दुब्बिनिब्भोगं होति, सब्बेसं अकप्पियमेव। 


२८५-६. नव...पे०... किरिया च अनवे मत्तिकुद्धारणञ्च बन्धो च आळिया थिरकारो च अनवे केदारे 
अतिरेकभागग्गहणञ्च नवे च अपरिच्छिन्नभागे सस्से “एत्तके देथा"ति कहापणुद्ठापनञ्चाति सब्बेसम्पि अकप्पियन्ति 
सम्बन्धो। मातिका च केदारो च तळाको चाति द्रन्दो मातिक...पे०... तळाका । तेसं किरियाति समासो। अनवेति 

चतुपच्चयवसेन पटिग्गहिते पुराणतळाके । उदकवसेन पटिग्गहिते पन सुद्भचित्तानं वट्टति । बन्धोति पाळिया बन्धो । 
पोराणकेदारे नियमितपकतिभागत्ता आह “अनवे”ति। अपरिच्छिन्नभागेति “एत्तके भूमिभागे एत्तको भागो दातब्बो"”ति 
एवं अपरिच्छिन्नभागे । 


२८७-९. “कस वप्प” इच्चादिं अवत्वा च “एत्तकाय भूमिया एत्तको भागो देय्यो”ति भूमि वा पतिट्टापेति, 
तस्सेवेतमकण्पियन्ति सम्बन्धो । च-सद्दो अवधारणे। पतिट्ठापेतीति यो भिक्खु पतिट्ठापेति । तस्सेवाति तस्स 
पतिट्ठापकभिक्खुस्सेव। एतन्ति पतिट्ठापितभूमितो लद्भधञ्जं “एत्तके भूमिभागे सस्सं कतं, एत्तकं गण्हथा''ति एवं वदन्ते 
पमाणगण्हनत्थं दण्डरज्जुभि मिनने वा खले ठत्वा रक्खणे वा तं नीहरापने वा को्ठागारादिपटिसामने वा एतं तस्सेव 
अकणप्पियन्ति सम्बन्धनीयं | पतिट्टापेति चाति सो भिक्खु पतिड्ठापेति च। कतन्ति अम्हेहि कतं । वदन्तेवन्ति एवं कस्सके 
वदन्ते। पमाणन्ति भूमिप्पमाणं । नीहरापनेति खलतो गेहस्स नीहरापने । एतन्ति मितलद्धरक्खितादिकं । तस्सेवाति 
मानकरक्खकादिनो एव। अपुब्बस्स अनुप्पादितत्ता अञ्जेसं कप्पतीति आह ““तस्सेवेतमकप्पिय''न्ति। 


२९०. पटिसामनप्पसङ्गेनाह “पटिसामेय्या'तिआदि। पितुसन्तकम्पि गिहिसन्तकं यं किञ्चीति सम्बन्धो । 
पितुसन्तकन्ति पिता च माता च पितरो, तेसं सन्तकं । गिहिसन्तकन्ति इमिना पञ्चन्नं सहधम्मिकानं सन्तकं यं किञ्चि 
परिक्खारं पटिसामेतुं वट्टतीति दीपेति। यं किञ्चीति कप्पियं अकप्पियं वा अन्तमसो मातुकण्णपिळन्धनतालपण्णम्पि। 
भण्डागारिकसीसेनाति सीसङ्गमिव पधानं यं किञ्चि “सीस'न्ति इध उपचारवसेन वुच्चति, तथा भण्डागारिकसद्दोपि 
भावप्पधानो, भण्डागारिको भण्डागारिकत्तं सीसं पधानन्ति विसेसनपरपदे कम्मधारयो, तेन, भण्डागारिकत्तस्स 
पधानकरणेनाति अत्थो। 


२९१-२. अवस्सं पटिसामियन्ति अवस्सं सङ्गोपेतब्बं । वुत्तेपीति मातापितूहि वुत्तेपि । 


२९३-४. वट्ुकिआदयो वा राजवल्लभा वा “सकं परिक्खारं वा सयनभण्डं वा पटिसामेत्वा देहीति यदि वदन्ति, 
छन्दतोपि भयापि न करेय्याति योजना | परिक्खारन्ति वासिफरसुआदिउपकरणभण्डं । छन्दतोपि भयापीति वड्ढकि आदीसु 
छन्देन, राजवल्लभेसु भयेन। 


२९५-६. पटिसामितुं वट्टतीति योजेतब्ब । सङ्कन्तीति यादिसे पदेसे “भिक्खूहि वा सामणेरेहि वा गहितं 
भविस्सती”ति सङ्कर उप्पादेन्ति, तादिसे विहारावसथस्सन्तोति योजनीयं । विहारावसथस्साति विहारस्स च आवसथस्स च। 
रतनन्ति दसविधं रतनं । रत्र्सम्मतन्ति वत्थादिकं । निक्खिपेय्याति सामिके दिट्ठे नियमेत्वा दातुं “एत्तका 
कहापणा"तिआदिनानुरूपेन मत्तिकलञ्छनादिनिमित्तेन वा सञ्ञाणं कत्वा निक्खिपेय्य । गहेत्वानाति तादिसे असति 
अत्तनाव गहेत्वा। तादिसेति रतने वा रतनसम्मते वा सति। सामिकानागमं जत्वाति यदि अत्तनि आसङ्कन्ति, मग्गा 
ओक्कम्म निसीदिय पच्छा सामिकानं अनागमनं विज्ञाय | पतिरूपन्ति रतनसम्मते पंसुकूलग्गहणं रतने 
निरुस्सुक्कगमनन्ति एवरूपं भिकखूनं अनुरूपन्ति। 


उग्गहनिद्देसवण्णना निट्टिता। 
३८. वूसननिद्देसवण्णना 


२९७. ददतोति ससन्तकं परसन्तकञ्च देन्तस्स। कुलदूसनदुक्कटन्ति अत्तनो दुप्पटिपत्तिया कुलानं दूसनं 

पसादविनासनं कुलदूसनं, तेन दुक्कटं कुलदूसनदुक्कटं । 


२९८. एत्थ सङ्गिकं गरुभण्डं इस्सरेन देन्तस्स थुल्लच्चयन्ति सम्बन्धो। एत्थाति एतेसं पुप्फादीनं मज्झे । इस्सरेनाति 
तद्भितलोपेन वुत्तं, इस्सरियेन इस्सरवतायाति अत्थो। देन्तस्साति कुलसङ्गहत्थाय इस्सरवताय ददतो । थुल्लच्चयन्ति 
कुलसङ्गहत्थाय ददतो “कुलदूसनदुक्कट"न्ति सामञ्ञविहितदुक्कटेन सद्भि “पञ्चिमानि, भिक्खवे, अविस्सज्जियानि, न 
विस्सज्जेतब्बानि सङ्घेन वा गणेन वा पुग्गलेन वा, विस्सज्जितानिपि अविस्सज्जितानि होन्ति । यो विस्सज्जेय्य, आपत्ति 
थुल्लच्चयस्सा”ति (चूळव० ३२१) एवं वुत्तथुल्लच्चयन्ति अत्थो। अञ्जत्थ थुल्लच्चयमेव। सेनासनत्थाय नियमितेपि 
एसेव नयो। सङ्घस्स सन्तकं थेय्या देन्तस्स दुक्कटादीनीति सम्बन्धितन्बं । देन्तस्साति वुत्तनयमेव। दुक्कटादीनीति 
कुलसङ्गहत्थाय ददतो कुलदूसनदुक्कटेन सद्भि मासके वा ऊनमासके वा दुक्कटं, अतिरेकमासके वा ऊनपञ्चमासके वा 
थुल्लच्चयं, पञ्चमासके वा अतिरेकपञ्चमासके वा पाराजिकन्ति एवं दुक्कटादीनि होन्तीति अत्थो। अञ्ञत्थ 
दुक्कटादीनेव। 


२९९-३००. कुलसङ्गहत्थं फलपुप्फूपगं रुक्खं सब्बथा रोपेतुञ्च रोपापेतुञ्च जग्गितुञ्च न वट्टतीति सम्बन्धनीयं । च- 
सह्यो ओचिनितुं ओचिनापेतुं, गन्थितुं गन्थापेतुन्ति च अवुत्तानि च समुच्चिनोति। फलपुष्फानि सम्पादनवसेन उपगच्छतीति 
फलपुप्फूपगं। सब्बथाति कप्पियवोहारअकप्मियवोहारपरियायओभासनिमित्तकम्मवसेन सब्बप्पकारेनेव। तत्थ 
कप्पियवोहारो नाम “इमं रुक्खं जान, इमं आवाटं जान, इमं मालावच्छं जान, एत्थ उदकं जाना”ति वचनं, 
सुक्खमातिकाय उजुकरणञ्च | तब्बिपरियायेन अकप्पियवोहारो नाम । परियायो नाम “पण्डितेन मालावच्छादयो 
रोपापेतब्बा, न चिरस्सेव उपकाराय संवत्तन्ती”तिआदिवचनं । ओभासो नाम कुद्दालखणित्तादीनि च मालावच्छे च गहेत्वा 
ठानं । निमित्तकम्मं नाम कुद्दालउदकभाजनादीनं आहरित्वा समीपे ठपनं । जग्गितुन्ति वदन्ति उदकसेचनादीनि कत्वा । 
गन्थनगन्थापनेसु पन सब्बापि छ पुप्फविकतियो वेदितब्बा गन्थिमं गोप्फिमं वेधिमं वेठिमं पूरिमं वायिमन्ति। नामवसेनेव 
पनेतेसं विसेसो वेदितब्बो। तं पन कुलसङ्गहतो अञ्ञत्रापि भिक्खुस्स कातुम्पि अकप्पियवचनेन कारापेतुम्पि न वट्टति। 
“एवं जान, एवं कते सोभेय्य, यथा एतानि पुप्फानि न विकिरियन्ति, तथा करोहीतिआदिना पन कप्पियवचनेन कारापेतुं 
विना कुलसङ्गहं वट्टनति रोपनादीनीति अकप्पियपथवियं रोपापनसिञ्चापनादीनि, अञ्जत्थ रोपनादीनि। 


३०९-२. इदानि पुप्फदानादीसु अट्टसु कुलसङ्गहवत्थूसु अवसेसानि द्वे दस्सेतुं “वुत्तावा”तिआदिमाह। वुत्ताव 
मिच्छाजीवविवज्जनायं वुत्ता एव । जङ्घपेसने विनिच्छयो वुच्चतीति पाठसेसो। पितरो भण्डुं सकं वेय्यावच्चकरं ठपेत्वा 
गिहिकम्मेसु दूतसासनं हरणे पदवारेन दुक्कटन्ति सम्बन्धो। सहधम्मिकेसु वत्तब्बमेव नत्थीति पितादयोव वुत्ता। 
गिहिकम्मसूति विसयसत्तमी। पदवारेनाति पदक्कमेन, पदे पदेति अधिप्पायो। पठमं सासनं अग्गहेत्वापि पुन वदतो 
दुक्कटन्ति योजेतब्बं । पुनाति पच्छा। “अयं दानि सो गामो, हन्द नं सासनं आरोचेमी' ति मग्गा ओक्कमन्तस्स च पदे पदे 
बदतो च दुक्कटन्ति अधिप्पायो। तस्स पन सासनं पटिक्खिपित्वा सयमेव कारुज्जे ठितेन गन्त्वा अत्तनो पतिरूपं सासनं 
आरोचेतुं, “मम वचनेन भगवतो पादे वन्दथा”तिआदिकं गिहीनं कप्पियसासनं हरितुञ्च वट्टति। 


३०३. अभूतारोचनरूपियसंवोहारुग्गहादिसाति अभूतारोचनाय रूपियसंवोहारे च ऊग्गहे उप्पन्नपच्चये आदिसन्ति 
कथेन्ति पकासेन्तीति अभूता...पे०... हादिसा, तंसदिसाति वुत्तं होति। 


३०४. पितूनं हरापेत्वा हरित्वापि पुप्फानि वत्थुपूजत्थं दातुं, सेसञातीनं पत्तानं वत्थुपूजत्थं दातुन्ति योजनीयं । 
“हरापेत्वा हरित्वा”ति वृत्ते “पक्कोसित्वा पक्कोसापेत्वा वा”ति वृत्तमेव सियाति न वृत्तं। पत्तानन्ति पक्कोसकेन पत्तापि 


www.tipitaka.org Vipassana Research Institute 


Page 197 sur 254 


गहिता। वत्थुपूजत्थन्ति रतनत्तयपूजनत्थं । उपासकानम्पि पन सम्पत्तानं वत्थुपूजत्थं दातुं बट्टतियेव। 
लिङ्घादिपूजत्थन्ति सिवलिङ्गगिण्डुबिम्बादिपूजनत्थं । 


३०५. तथा फलन्ति इमिना पुप्फे वृत्तं सब्बं अपदिसति। परिब्बयविहीनानन्ति परिब्बयं पाथेय्यं विहीनं नटं येसं 
आगन्तुकानन्ति समासो। सपरन्ति अत्तनो विस्सासिका। अट्ठकथायं (पारा० अट्टठ० २.४३६-४३७) पन “अत्तनो 
सन्तकंयेवा”ति वचनं थुल्लच्चयादिविभागतो मोचेत्वा वुत्तं 


३०६. सम्मतेन देय्यन्ति योजना। देख्यन्ति चतुत्थभागं दातब्बं । इतरेन तु अपलोकेत्वा दातब्बन्ति सम्बन्धितब्बं 
इतरेन तु असम्मतेन पन। 


३०७. परिच्छिज्जाति “एत्तकानि फलानि दातब्बानी”ति एवं फलपरिच्छेदेन वा “इमेहि रुक्खेहि दातब्बानी”ति एवं 
रुक्खपरिच्छेदेन वा परिच्छिन्दित्वा । ततोति परिच्छिन्नफलतो रुक्खतो वा। याचमानस्स गिलानस्सेतरस्स वाति 
सम्बन्धनीयं । रुक्खाव दस्सियाति “इध फलानि सुन्दरानि, इतो गण्हथा”ति अवत्वा “इतो गहेतुं लब्भती"ति रुक्खा वा 
दस्सेतब्बा । 


३०८. इदानि अट्टसु पुप्फादीनं चतुन्नं विनिच्छयं दस्सेत्वा यथावुत्तफलपुष्फविनिच्छयं अवसेसेसु चतूसु अपदिसन्तो 
“सिरीसा”तिआदिमाह | सिरीसचुण्णकसवादिचुण्णेति कसावं यं किञ्चि आदि यस्स, तमेव चुण्णं, सिरीसचुण्णञ्च 
कसावादिचुण्णञ्चाति समासो। “सिरीसचुण्णं वा अञ्ञं वा कसाव''न्ति हि अट्रुकथायं (पारा० अट्ट० २.४३६-४३७) 
वुत्तं। “कसावादी ति वत्तब्बे रस्सेन वुत्तं । सेसेसूति वेळुआदीसु तीसु। पाळिया अवृत्तस्सापि अट्टुकथायं वुत्तत्ता आह 
“पण्णम्पेत्थ पवेसये”ति। एत्थाति पुष्फादीसूति । 


दूसननिद्देसवण्णना निड्टिता। 
३९. वस्सूपनायिकनिद्देसवण्णना 


३०९-३९०. पुरिमिका पच्छिमिका इति वस्सूपनायिका दुवेति सम्बन्धो । आसाळिहपुण्णमाय अनन्तरे पाटिपददिवसे 
उपगन्तब्बा पच्छिमिकाय पुरे भवाति पुरिमा, सा एव पुरिमिका । ततो पच्छा भवा अपराय पुण्णमाय अनन्तरे पाटिपददिवसे 
उपगन्तब्बा पच्छिमिका। उपनयनं पापुणनं उपगमनं उपनायिका, वस्सन्ति बुट, इध पन वस्सकालं “वस्स”न्ति उपचारेन 
गहेत्वा तत्थ वासो उपचारेनेव “वस्स''न्ति वुच्चति, वस्सस्स वस्सावासस्स उपनायिका वचीभेदवसेन वा 
आलयकरणवसेन वा उपगमनं वस्सूपनायिका। तत्थ आलयपरिग्गाहो च वचीभेदो चाति पुरिमिका वस्सूपनायिका दुवे, 
आलयपरिग्गाहो च वचीभेदो चाति पच्छिमिका वस्सूपनायिका दुवेभि सम्बन्धितब्बं | तत्थाति तासु द्वीसु। तदुभयं दस्सेतुं 
““एदिसो तिआदि वुत्तं। सो आलयपरिग्गाहो च वचीभेदो च “इमस्मिं विहारे इमं तेमासं वस्सं उपेमि, इध वस्सं उपेमी”ति 
एदिसो, एतादिसोति अत्थो। एत्थ च कमुप्पत्तिअनादरा वचीभेदो पठमं बुत्तो। उभयथा वस्सं उपगन्तुं बट्टति। तेनेव 
अट्ठकथायं (वि० सङ्ग० अट्ट० १७९; महाव० अट्ट० २०७) “सचेपि 'इध वस्सं वसिस्सामी ति आलयो अत्थि, असतिया 
पन वस्सं न उपेति, गहितसेनासनं सुग्गहितं, छिन्नवस्सो न होति, पवारेतुं लभतियेव, विनापि हि वचीभेदं 
आलयकरणमत्तेनपि वस्सं उपगतमेव होती 'ति वुत्तं। नावासत्थवजेसु पन परियेसित्वा सेनासनं अलभन्तेन 
आलयकरणमत्तेनेव उपगन्तब्बं । उपगच्छन्तेन च विहारं पटिजग्गित्वा पानीयं परिभोजनीयं उपट्ठापेत्वा सब्बं 

चेतियवन्दनादिसामीचिकम्मं निट्ठापेत्वा उपगन्तब्बं। आलयपरिग्गहे आलयं दस्सेतुं चित्तुप्पादेत्थ आलयो ति 
आह । एत्थाति द्वीसु । 


३११. तदहूति तस्मिं वस्सूपनायिकदिवसे । जानन्ति ` अज्ज वस्सूपनायिका"ति जानन्तो, अनुपगच्छतोतिमस्स 
विसेसनं । 


३१२. दुतियन्ति पच्छिमिकं | अनुपगतोति केनचि अन्तरायेन पुरिमिकं अनुपगतो । तेमासन्ति पुरिमं वा तेमासं 
पच्छिमं वा तेमासं। वस्सं उपगन्त्वा पन अरुणं अनुट्ठापेत्वापि तदहेव सत्ताहकरणीयेन पक्कमन्तस्सापि अन्तोसत्ताहे 
निवत्तेन्तस्सापि अनापत्ति। 


३१३-५. मातापितूनं पञ्चन्नं सहधम्मिकानञ्च अत्थाय गिलानतदुपट्ठाकभत्तं ओसधञ्च एसिस्सं वा पुच्छिस्सामि वा 
उपट्टिस्सं वा गन्त्वा अहं नाभिरतं वूपकासेस्सं वा कुक्कुच्चं विनोदनञ्च दिट्टिंविवेचनञ्च गरुकादिकं वुड्डानं वापि 
उस्सुक्कं वापि करिस्सं वापि कारेस्सं वापीति एवमादिना सत्ताहकिच्चेन पहितेपि वा अपहितेपि वा गन्तुं लब्भन्ति योजना। 


एत्थ पन लब्भमानकवसेन योजेत्वा वक्खमाननयेन अत्थो वेदितब्बो। मातादिसृतिया तेयेव गिलान-सह्देन गय्हन्ति, 
तेसं उपट्ठाका तदुपट्टाका, गिलाना च तदुपट्ठाका च, तेसं भत्तन्ति समासो। ओसधन्ति तेसंयेव गिलानानं भेसज्जं। 
एसिस्सन्ति परियेसिस्सामि। पुच्छिस्सामीति तेयेव सत्तजने गिलाने पुच्छिस्सं। उपट्टिस्सन्ति तेयेव गिलाने उपट्टहिस्सामि। 
अभिरमतीति अभिरतो, विसभागरूपादिदस्सनेन सासने न अभिरतो नाभिरतो। अभिरमणं वा अभिरतं, नत्थि 
अभिरतमस्साति नाभिरतो, तं | सहधम्मिकेसु यो नाभिरतो, तं वूपकासेस्सं विक्खेपहरणत्थं अञ्ञत्थ नयिस्सामि। 
कुक्कुच्चन्ति पञ्चन्न॑येव उप्पन्नं विनयकुक्कुच्चं | कितकयोगे विकप्पेन दुतिया । दिट्टिन्ति तेसंयेव मिच्छादिट्टिया । 
गरुकमादिकन्ति गरुकं आदि यस्साति विग्गहो। आदि-सद्देन सामणेरानं वस्सपुच्छनं, सिकखासमादयितुकामता, 
तज्जनीयादिकम्मकरणं सङ्गहितं । बुड्ानन्ति भिक्खुनो गरुकापत्तिया परिवासमानत्तदानादीहि वुद्ठानं । उस्सुक्कन्ति 
वस्सपुच्छनादिउस्सुक्कं । एवमादिनाति एत्थ आदि-सद्देन दिड्टिगतादीनं धम्मकथाकरणादिं सङ्गण्हाति । गन्तुं लब्भन्ति 
एत्थ गच्छन्तेन अन्तोउपचारसीमायं ठितेनेव “अन्तोसत्ताहे आगच्छिस्सामी”ति आभोगं कत्वा गन्तब्बं। सचे आभोगं 
अकत्वा उपचारसीमं अतिक्कमति, छिन्नवस्सो होतीति वदन्ति । सत्ताहकिच्चेनाति सत्ताहस्स लब्भमानकं वुत्तं 
वक्खमानञ्च सङ्घकम्मादि किच्चं सत्ताहकिच्चं । सत्तमअरुणमत्तस्सेव विहारे उट्ठापनीयत्ता सत्ताहस्स साकल्लेन गहणं । 


३१६. सङ्घकम्मे वजेति सङ्घस्स किच्चे उपोसथागारादीसु सेनासनेसु वा चेतियछत्तवेदिकादीसु वा अन्तमसो 
पुग्गलिकसेनासनेसु वापि कत्तब्बनिमित्ते बजेय्याति अत्थो। धम्मसवनत्थं निमन्तितो वापि वजे, गरूहि पेसितो वापि वजे, 
गरूनं पस्सितुं वापि बजेति योजेतब्बं । निमन्तितोति एत्थ सचे पठमंयेव कतिका कता होति, ` असुकदिवसं नाम 
सन्निपतितब्ब''न्ति निमन्तितोयेव नाम होति। गरूहीति आचरियुपज्झायेहि। पहितोति भण्डधोवनादिअत्थाय पेसितो। 
पस्सितुन्ति अगिलानेपि । 


अञ्ञे। उपट्ठाका उपासका। “अज्जेव आगमिस्स" न्ति अदूरगो न पापुणेय्य, लब्भन्ति सम्बन्धो । लब्भन्ति इमस्स 
अपापुणनं वुत्तकम्मं । अज्जेवागमिस्सन्ति सामन्तविहारं गन्त्वा पुन आगच्छन्तस्स अन्तरामग्गे सचे अरुणुग्गमनं होति, 
वस्सच्छेदोपि न होति, रत्तिच्छेददुक्कटञ्च नत्थीति वदन्ति । 

३१८. सेसजातीहीति मातापितूहि अवसेसजातीहि । निद्दिसित्वावाति दानधम्मसवनादीनि। “पहिते पेसिते"ति चेत्थ 
“लब्भ''न्ति अनुवत्तनीयं । 


३१९. अत्तनो अन्तराये सतीति चोरसरीसपवाळजीवितब्रह्मचरियन्तराये, अन्तमसो 
भेसज्जालाभपतिरूपउपट्ठाकालाभेपि । “वस्सच्छेदकारणम्पि सत्ताहकरणीयं सिया”ति केचि पोराणा वदन्ति, तं युत्तं विय 
दिस्सति, सब्बथा वस्सच्छेदेन बहि वासाय अनुञ्जातकारणं सत्ताहमत्तं बहि वीतिनामेत्वा अन्तोनिहारेयेव वासेन 
वस्सच्छेदाकारणं कथं नाम न सियाति। छिन्नवस्सो नो पवारयेति सम्बन्धो । 


३२०. “असेनासनिकेना”ति इमिनाव विञ्जायमानत्थत्तेपि “ अज्झोकासे चा ति वचनं “अहं अब्भोकासिको, किं 
मे सेनासनेना ति वासानिवत्तनत्थं वुत्तं । रुक्खस्स सुसिरेति सुद्धे रुकखसुसिरे । महन्तस्स पन सुसिरस्स अन्तो 
पदरच्छदनकुटिकं कत्वा पविसनद्वारं योजेत्वा उपगन्तुं बति । “विटपेपि अट्टकं बन्धित्वा/तिआदि वुत्तनयमेव। तथा 
छत्तचाटीसुपि तदनुरूपेन वेदितब्बं | छवकुटि नाम टङ्कितमञ्चादिभेदा कुटि। तत्थ टङ्कितमञ्चो नाम दीघे मञ्चपादे मज्झे 
विज्झित्वा अटनियो पवेसेत्वा कतो, चतुन्नं पासाणानं उपरि पासाणं अत्थरित्वा कतम्पि टङ्कितमञ्चो। 


३२१. असेनासनिकेनाति यस्स तिणपण्णइडकसिलासुधासङ्घातानं पञ्चन्नं छदनानं अञ्ञतरेन छन्नं 
योजितद्वारबन्धनं सेनासनं नत्थि, तेन। इदं पन वचीभेदं कत्वा अधिट्ठानं सन्धाय वुत्तन्ति वदन्ति, तदयुत्तं, तथा च सति 
नावादीसु विय विसुं विधानेन भवितब्बन्ति। नावासत्थवजूपगोति इमिना असेनासनिकेन नावादीसु वस्सं उपगन्तुं वट्टतीति 
दीपेति। तत्थ च कुटिकं परियेसित्वा लभन्तेन तत्थ पविसित्वा विहाराभावतो “विहारे"ति अवत्वा “इध वस्सं उपेमी 'ति 
तिक्खत्तुं वत्तब्बं, अलभन्तेन आलयो कातब्बो। पवारेतुञ्चाति च-सद्देन वस्सच्छेदनिमित्ताय आपत्तिया अभावं 
सम्पिण्डेति। “वजे सत्थे नावायन्ति तीसु ठानेसु नत्थि वस्सच्छेदे आपत्ति, पवारेतुञ्च लब्भती"ति (महाव० अट्टः २०३) 
अट्ठकथायं वुत्तं । वस्सच्छेदेति च “अनुजानामि, भिक्खवे, येन वजो तेन गन्तु''न्ति (महाव० २०३) वृत्तत्ता, सत्थस्स 
नावाय च गमनसभावेनेव ठितत्ता च वस्सूपगतड्ठाने अवसित्वा अञ्ञत्थ गमनमत्तं सन्धाय वुत्तन्ति वेदितब्बं । 


वस्सूपनायिकनिद्देसवण्णना निट्टिता। 
४०. अवेभङ्गियनिद्देसवण्णना 


३२२-५. आरामा...पे०... मत्तिकभण्डानीति एते पञ्च अविभाजियाति सम्बन्धितब्बं । पञ्चाति “आरामारामवत्थूनि 
एक” न्तिआदिना रासिवसेन पञ्च, सरूपवसेन पनेतानि पण्णं तिणे पक्खिपित्वा पञ्चनीसतिविधानि होन्ति। तथा चाह - 


“द्विसङ्गहानि द्वे होन्ति, ततियं चतुसङ्गहं । 
चतुत्थं नवकोड्टासं, पञ्चमं अद्टभेदनं॥ 


“इति पञ्चहि रासीहि, पञ्चनिम्मललोचनो । 
पञ्चवीसविधं नाथो, गरुभण्डं पकासयी"ति॥ (चूळव° अट्ट० ३२१)। 


तत्थ आरामो नाम पुप्फारामो वा फलारामो वा। आरामवत्थु नाम तेसंयेव पतिड्ठानोकासो, विनट्टेसु वा तेसु 
पोराणकभूमिभागो। विहारो नाम पासादादि यं किञ्चि सेनासनं । लोहकुम्भी नाम काळलोहेन वा तम्बलोहेन वा 

कतकुम्भी। कटाहादीसुपि एसेव नयो। एत्थ भाणकन्ति अरञ्जरो वुच्चति। वारकोति घटो। रासि अपेक्खित्वा 
एतेति पुल्लिङ्गनिद्देसो। अविभाजियाति मूलच्छेज्जवसेन अवेभङ्गिया। परिवत्तनवसेन पन परिभुञ्जन्तस्स विस्सज्जेन्तस्स 
च अनापत्ति। अविस्सज्जियानि चाति च-सद्देन अवेभङ्गियानि चाति अवुत्तं सम्पिण्डेति । 


३२६-८. एकन्तगरुभण्डत्ता आदितो तयो रासी ठपेत्वा चतुत्थरासितो पट्टाय गरुभण्डागरुभण्डे विभजितुं 
““बल्लीतिआदि आरद्धं। अड्डबाहुमत्तापि वल्लि च अद्टुङ्गलायतो वेळु च मुट्टिमत्तम्पि तिणादि च एकम्पि पण्णञ्च पाकता 
वा पञ्चवण्णा वा तालपक्कप्पमाणापि मत्तिका च तालपक्कप्पमाणापि सुधा च तालपक्कप्पमाणापि कङ्गुडुआदिका च 
दिन्ना वा तत्थजातका वा सङ्गिका रक्खिता अभाजिया, रज्जुयोत्तादि च दिन्ना सङ्घका अभाजियाति योजना। वेळु 
परिणाहतो पण्णसूचिदण्डमत्तो गहेतब्बो । तिणं मुञ्जं पब्बजञ्च आदिसद्दसङ्गहितं ठपेत्वा अवसेसं यं किञ्चि तिणं | पण्णो 
अङ्टङ्कलप्पमाणो रित्तपोत्थको गरुभण्डमेव। पाकताति पकतिया जाता । पञ्चवण्णाति रत्तसेतादिपञ्चवण्णा। 
सुधाकङ्गुड्ठादयो मत्तिकग्गहणेन गहिता। कङ्कुडुआदिकाति आदि-सद्देन सज्जुरसजातिहिङ्गलकादीनं गहणं । दिन्नाति 
सङ्घस्स दिन्ना। तत्थजाताति सङ्गिकभूमियं जाता । रज्जुयोत्तादीति सुत्तमकचिवाकनाळिकेरहीरचम्ममया रज्जु च योत्तादि 
च। आदि-सद्देन मकचिवाकादिके वड्टेत्वा कता एकवट्टा गहिता। ब्यतिरेकवसेन पनेत्थ चतुत्थरासिम्हि इतरे भाजियाति 
वेदितब्बा। सङ्गिके कम्मे, चेतियस्स वा कम्मे निद्धिते भाजियाति योजनीयं । 


३२९. लोहभण्डेसु भिक्खुसारुप्पं पत्तादि वा तथा विप्पकताकतं लोहभण्डं तथा पादगण्हकं वारकं भाजियन्ति 
योजना । पत्तादीति अयोपत्तो अयथालकं तम्बलोहथालकं अञ्जनिसलाका कण्णमलहरणी सूचि पण्णसूचि खुद्दको 
पिप्फलको खुद्दकै आरकण्डकं कुञ्चिका ताळादि । विप्पकतन्ति अपरिनिट्टितं। अकतन्ति सब्बसो अकतं । 
पादगण्हकन्ति सीहळदीपे पादगण्हनकं । पादो नाम चतुत्थंसो, मगधनाळिया पञ्चनाळिमत्ता। मगधनाळि च नामेसा 
ऊनपञ्चपसता वेदितब्बा। तथा घटको तेलभाजनञ्च। याय वासिया ठपेत्वा दन्तकट्टच्छेदनं वा उच्छुतच्छनं वा अञ्ञं 
महाकम्मं कातुं न सक्का, अयं भाजिया। सम्मुञ्जनिदण्डखणनकं पन अदण्डकं फलमत्तमेव, यं सक्का सिपाटिकाय 
पक्खिपित्वा परिहरितुं, अयं भाजनीया । तिपुकोइकउपकरणेसु तिपुच्छेदनकसत्थकं सुवण्णकारूपकरणेसु 
सुवण्णच्छेदनकसत्थकं चम्मकारउपकरणेसु चम्मछिन्दनकं खुहदकसत्थं नहापिततुण्णकारउपकरणेसु ठपेत्वा महाकत्तरिं 
महासण्डासञ्च महापिप्फलकञ्च सब्बानि भाजनीयभण्डानि। तथा कुञ्चिका । वृत्तविपल्लासेन पन लोहभण्डे 
अभाजियाति वेदितब्बा | 


३३०. “वेळ्म्ही”तिआदिना दारुभण्डानि दस्सेति। दारुभण्डेन पन सङ्गहेत्वा सब्बापि दारुवेळुचम्मृपाहनादिविकति 
वेदितब्बा। छत्तदण्डो च सलाका चाति द्रन्दो। उपाहनाय दण्डको उपाहनदण्डको । 


३३१. अनुञ्जातवासिदण्डोति अनुञ्जातवासिया दण्डो। अरणञ्जनिसिङ्गादीति आदि-सद्देन अञ्जनिसलाका छत्तं 
मुड्रिपण्णं उपाहना धम्मकरणो पादगण्हनकतो अनतिरित्तं आमलकतुम्बं आमलकघटो लाबुकतुम्बं लाबुकघटो 
विसाणतुम्बन्ति इदं सङ्गण्हाति । 


३३२. यथावुत्ततो अज्जं दारुभण्डेसु गरुभण्डं । मत्तिकामयो पादघटको भाजियोति योजना । पादघटकोति पादस्स 
पहोनको घटको । इमिना मत्तिकाभण्डं उपलकखेति, तस्मा पत्तो थालकं कुण्डिकाति इमानि भाजनीयानि, वुत्तावसेसा 
अभाजिया। 

३३३-४. गरुना गरुभण्डञ्च थावरञ्च परिवत्तेय्य, थावरेन च थावरम्पि परिवत्तेय्याति योजेतब्बं । गरुना 
मञ्चपीठादिना। थावरन्ति आरामादि पठमरासिद्वयं। तथा कत्वा च भुञ्जितुन्ति एवञ्च परिवत्तेत्वा ततो आभतं 
कप्पियभण्डं परिभुञ्जेय्याति अत्थो, विधिम्हि अयं तुंपच्चयो। फातिकम्मेन वल्लादि गण्हेति सम्बन्धनीयं । फातिकम्मं नाम 
समकं वा अतिरेकं वा तदग्घनकं वा वड्डिकम्मं । सेसन्ति पठमरासित्तिकन्ति। 


अवेभङ्गियनिद्देसबण्णना निट्टिता। 
४१. पकिण्णकनिद्ेसवण्णना 


३३५. सद्वारबन्धने सोदुक्खलकपासके ठाने दिवा सयन्तेन परिवत्तकं द्वारं बन्धेय्याति सम्बन्धो । द्वारञ्च 
द्वारबन्धनञ्च द्वारबन्धनानि मज्झेपदलोपवसेन, बन्धन-सद्देनेव वा द्वारबाहा वुच्चन्ति, सह द्वारबन्धनेहीति सद्वारबन्धनं, 
ठानं। हेड्ठा उदुक्खलकञ्च उपरि पासको च, सह उदुक्खलपासकेहीति समासो। तादिसे ठाने पाकारादिपरिक्खेपेन 
भवितब्बन्ति परिक्खित्तेति विञ्ञायति। सो च उच्चतो सहसेय्यप्पहोनके वुत्तनयोति वदन्ति । सयन्तेनाति पादे भूमितो 
मोचेत्वा निपज्जन्तेन। परिवत्तकन्ति संवरणविवरणवसेन इतो चितो च परिवत्तनयोग्गं । द्वारन्ति अन्तमसो 
दुस्ससाणिद्वारम्पि । बन्धेय्याति सब्बन्तिमेन विधिना यावता सीसं न पविसति, तावतापि बन्धेय्य, संवरेस्याति वुत्तं होति । 


३३६. आभोगो चापीति “एस जग्गिस्सती”ति आभोगो चापि। च-सद्देन “द्वारं जग्गाही "ति वचनम्पि समुच्चिनोति। 
सवसे तं आकारं विनाति सस्स अत्तनो वसे आयत्ते ठाने, यत्थ पन बहूनं सञ्चरणत्ता द्वारं संबुतम्पि संबुतड्टाने न तिट्ठति, 
द्वारं अलभन्ता पाकारं अभिरुहित्वापि विचरन्ति, तादिसे परिवेणे संवरणकिच्चं नत्थि। अथ वा सस्स वसो आयत्तो, न 
यक्खादीनं तेहि गहितकत्तस्स, बन्धित्वा निपज्जापितत्तस्स च अभावेनाति सवसो । तस्मिं सति पुब्बे वुत्तद्वारं 
संवरणआभोगकरणवचनसङ्घातं आकारन्ति अत्थो। 


३३७. रतनानीति मृत्तादीनि दसविधानि। तत्थ पन जातिफलिकं उपादाय सब्बोपि मणि वेळुरियोपि लोहितङ्को 
मसारगल्लो च धोतापि अधोतविद्भापि अनामासा, काचमणि च पानीयसङ्को धोतो अधोतोपि आमासा, सिला धोतविद्धा 
सुबण्णेन सद्धि पचिता मुग्गवण्णा च अनामासा। चेतियघरगोपकानं सुवण्णचेतिये कचवरमेव हरितुं बति । 
आरकूटलोहम्पि जातरूपगतिकमेव। इत्थिरूपानीति अन्तमसो पिट्ुमयइत्थिरूपानिपि । धञ्ञन्ति अन्तमसो 
तत्थजातकम्पि मग्गे पसारितम्पि सत्तविधं धञ्जं। कोळावसेन अपरण्णानि तालफलादीनिपि अनामासानि, पसारितम्पि न 
महन्तेन गन्तब्बं, असति मग्गे मग्गं अधिट्ठाय गन्तब्बं। इत्थिपसाधनन्ति अन्तमसो पिळन्धनत्थाय ठपितं 
निवासनतालपण्णमुद्दिकम्पि। 


३३८. सित्थतेलोदतेलेहीति मधुसित्थकनिय्यासादीसु येन केनचि तेलमिस्सकसिलेसेन च उदकमिस्सकतेलेन च। 
फणहत्थफणेहीति फणमिव फणं, अङ्गलीहि फणकिच्चकरणेन हत्थोयेव फणं हत्थफणं, दन्तमयादि यं किञ्चि फणञ्चेव 
हत्थफणञ्चाति द्रन्दो। ओसण्ठेय्याति ओलिखित्वा सन्निसीदापेय्य । 


३३९. एकपावुरणा वा एकत्थरणा वा न तुवड़युं, एकमञ्चे न तुबट्टयुन्ति योजना। एकं पावुरणं एकं अत्थरणं 
एतेसन्ति विग्गहो। न तुवड्टयुन्ति न निपज्जेय्युं। एकस्मिं भाजने वापि न भुञ्जेस्युन्ति योजेतब्बं 


३४०. मनुस्सानं पमाणङ्गुलेन अट्ठ अछुलानि यस्स, अधिकेन सहितं अङुङ्गुलन्ति समासो । लसुणं मगधेसु जातं 

आमलकभण्डिकं लसुणं न खादेय्याति सम्बन्धो। न अकल्लकोति अगिलानो। 


३४१. हीनुक्कट्ठेहि जातिआदीहि उक्कटुं वा हीनं वा उजुं वा अञ्ञापदेसेन वा दवा वदे, दुब्मासितन्ति सम्बन्धो । 
जातिआदीहीति जातिनामगोत्तकम्मसिप्पआबाधलिङ्गकिलेसआपत्तिअक्कोसेहि। उक्कट्ठन्ति जात्यादीहियेव उक्कट्ुं 
उपसम्पन्नं अनुपसम्पन्नं वा। दवाति केळिहसाधिप्पायताय। उजुं वाति “चण्डालोसी”तिआदिना नयेन। अञ्जापदेसेन 
वाति “सन्ति इधेकच्चे चण्डाला"तिआदिना नयेन। 


३४२. दीघे नखेति मंसप्पमाणतो। दीघे केसेति दरङ्गलतो। सचेपि न दीघा, दुमासतो एकदिवसम्पि अतिक्कामेतुं न 
लभति। दीघे नासलोमेति नासतो बहि निकखन्ते। वीसतिमद्रुन्ति वीसतिया नखानं मड्टञ्च। सम्बाधेति उभोसु 
उपकच्छकेसु, मुत्तकरणे च लोमहारणञ्च न लब्भाति सम्बन्धनीयं । न लब्भाति एते मड्टादयो न लब्भन्तीति अत्थो, 
निपातो वा लब्भाति। आबाधप्पच्चया पन सम्बाधे लोम॑ संहरितुं वट्टति । 


३४३. सङ्घुहिट् वा सङ्गिकं वा सयनासनं यथावुइं न बाधेय्याति योजना। सङ्घस्स उहिडुं सङ्घुहिटुं, सङ्घं उद्दिस्स 
कतन्ति अधिप्पायो। यो यो वुड्डो यथावुड, वुडुप्पटिपाटियाति अत्थो। न बाधेय्याति न पटिबाहेय्य। अल्लपादा नाम येहि 
अक्कन्तट्ठाने उदकं पञ्जायति। सयनासनन्ति मञ्चपीठादि, इमिना परिभण्डकता भूमीतिपि उपलक्खिता। सुधोतपादकं 
वापि सउपाहनो तथेवाति सम्बन्धो । सुधोतपादकन्ति धोतपादेहेव अक्कमितब्बड्टानं । धोता पादा यस्स अक्कमनस्साति 
किरियाविसेसनसमासो। यदि पन तत्थ नेवासिका अधोतपादेहिपि वळज्जेन्ति, तथेव वळनज्नेतुं वटति । तथेवाति 
परिभण्डकतं भूमिं सेनासनं वा नक्कमेति अत्थो। 


३४४. सङ्घाटियाति अधिट्टितसङ्घाटिया। पादे परिग्गहेत्वा आसनं पल्लत्थो, पल्लत्थं करोतीति पल्लत्थातिधातुस्स 
पल्लत्थेति रूपं । विहारेपि अन्तरघरेपि पल्लत्थिकाय न निसीदेय्याति अधिप्पायो, परिकम्मकतं भित्तादिन्ति योजना । 
परिकम्मकतन्ति सेतवण्णेन वा चित्तकम्मेन वा कतपरिकम्मं । आदि-सद्दो द्वारवातपानादिं सङ्गण्हाति। न अपस्सयेति 
चीवरादिना अप्पटिच्छादेत्वा अपस्सयनं न करेय्य। नो न आचमेति नेव न आचमे, आचमेय्याति अत्थो। द्रे पटिसेधा 
पकतियत्थं गमेन्तीति। सन्तेति इमिना उदके असन्ते अनापत्तीति दीपेति। 


३४५. अकप्पियसमादानेति भिक्खूनं सामणेरानं अकप्पिये समादाने। दवाति निपातो, कीळाधिप्पायेनाति अत्थो। 
सिलापविज्झनेति अन्तमसो हत्थयन्तेनपि सक्खरिकायपि खिपने। सभागाय देसनाय आविकम्मे च दुक्कटन्ति योजेतब्बं । 
सभागायाति वत्थुवसेन समानो भागो एतिस्सा आपत्तियाति विग्गहो । च-सद्दो तादिसिया पटिग्गहणमत्तं समुच्चिनोति । 


३४६. पटिस्सवो नाम “उभोपि मयं इध वस्सं वसिस्साम, एकतो उद्दिसापेमा”तिआदिपटिजाननं, तस्स विसंवादो 
पच्छा अकरणं पटिस्सवविसंवादो, तस्मिं, निमित्तत्थे भुम्मं । सुद्धचित्तस्साति कथनसमये “करिस्सामी "ति एवं 
पवत्तचित्तस्स। इतरस्साति अञ्जस्स असुद्धचित्तस्स । 


३४७. किच्चेति सुक्खकट्ठादिग्गहणकिच्चे सति एव पोरिसं पुरिसप्पमाणं अभिरुहेय्याति सम्बन्धो। आपदासूति 
वाळमिगदस्सनादीसु। 


३४८. परिस्सावनं विनाति सम्बन्धो । अद्धानन्ति हेड्रिमन्तेन अद्भयोजनसङ्घातं अद्भानं। सचे न होति परिस्सावनं वा 

धम्मकरणो वा, सङ्घाटिकण्णोपि अधिद्ठातब्बो । याचमानस्साति परिस्सावनं याचन्तस्स। 


३४९. आबाधप्पच्चया अञ्ञत्र सेसङ्गे च अत्तघातने च दुक्कटन्ति योजना। सेसङ्गेति अङ्गजाततो 
कण्णनासादिअवसेसे अवयवच्छेदने। अत्तघातनेति आहारुपच्छेदादिना अत्तनो मारणे। 


३५०. तूलिकाय कयिरमानं इत्थिपुरिसादिकं चित्तञ्च पोत्थकञ्च कट्ठादीसु कयिरमानं चित्तपोत्थकानि, तानियेव 
रूपानीति समासो। जातकादीनि पन परेहि कारापेतुं लब्भन्ति। मालाकम्मादीनि सयम्पि कातुं लब्भन्ति। आरामारञ्जगेहेसु 
भुञ्जन्तं न उट्ठापेय्याति योजेतब्बं । विहारसङ्घातो आरामो च अरञ्ञञ्च अन्तरघरसङ्घातं गेहञ्चाति द्वन्दो । “आराम...पे०... 
गेहेसू"ति वत्तब्बे ए-कारस्स अ-कारकरणेन गाथाबन्धवसेन वुत्तं। ओकासे कते पन “पविसथा'ति वृत्ते च पविसितब्बं 
उपनिसीदितब्बञ्च | 


३५९. पुमयुत्तानि यानानि च सिविकञ्च हत्थवट्टकञ्च पाटङ्किञ्च अभिरुहितुं गिलानस्स कप्पतेति सम्बन्धो । 
पुमयुत्तानीति अस्सगवादिपुरिसयृत्तानि, न धेनुयृत्तानि, सारथि पन इत्थी वा होतु पुरिसो वा, वट्टति। हत्थवट्टकेपि एसेव 
नयो, यानानीति रथसकटादीनि, सिविकन्ति पीठकसिविकं, पीठकयानन्ति अत्थो। पाटङ्कीति अन्दोलिका । गिलानस्साति 
एत्थ गिलानो नाम न अप्पकेनपि सीसाबाधादिमत्तेन वेदितब्बो, यो पन न सक्कोति विना यानेन गन्तुं, एवरूपो वेदितब्बो। 
तथा हि यानं अनुजानन्तेन भगवता कोसलेसु जनपदेसु भगवन्तं दस्सनाय सावत्थिं गच्छन्तं अञ्जतरं गिलानं भिक्खुं 
गन्तुमसक्कुणेय्यताय अञ्जतरस्मिं रुक्खमूले निसिन्नं दिस्वा मनुस्सेहि तं पवत्ति जत्वा “एहि, भन्ते, गमिस्सामा' ति वुत्ते 
“नाहं, आवुसो, गमिस्सामि, गिलानोम्ही”ति वुत्तवत्थुस्मि (महाव २५३) अनुञ्जातं, तथा वदन्तो च सो भिक्खु 
गमनुपच्छेदसाधकमेव गेलञ्जं सन्धायाहाति विञ्जायति अधिप्पेतत्थनिप्फत्तिया उपच्छिन्नत्ता, अपिच यानेन 
एकपरिच्छेदाय उपाहनाय परिच्छेदं ठपेन्तेन अटुकथाचरियेन “गिलानेन भिक्खुना सउपाहनेनाति एत्थ गिलानो नाम यो न 
सक्कोति अनुपाहनेन गामं पविसितु”न्ति अहुकथायं (महाव० अट्टः २५६) वुत्तं, तस्मा यथावुत्तगिलानोब गिलानोति 
निट्टुमेत्थ गन्तब्बं । 


३५२. दवं करणेति केळिया करणे। अञ्ञस्साति अन्तमसो दुस्सीलस्सापि। उपलाळनेति “पत्तै दस्सामि, चीवरं 
दस्सामी”तिआदिना। 


३५३. विवरित्वा न दस्सयेति सम्बन्धनीयं | ता भिक्खुनियो। 


३५४. ओवादन्ति भिक्खुनीहि तेरसियं वा चातुद्दसियं वा आगन्त्वा उपोसथं पुच्छित्वा “चातुद्सो तिआदिना 
भिक्खुना आचिक्खिते पुन ताहि उपोसथदिवसे समागन्त्वा ओवादूपसङ्कमनयाचनं, तं पातिमोक्खुद्देसकस्स आरोचेत्वा तेन 
कतसन्निट्ठानं गहेत्वा पाटिपदे पच्चाहरितब्बन्ति अजाननकं बालञ्च तथा कातुं असमत्थं गिलानञ्च पाटिपदे गन्तुकामं 
गमियञ्च वज्जेत्वा अञ्ञस्स गहणपच्चाहरणानि अकातुं न वट्टुति । तेन वृत्तं “न गण्हतोतिआदि। 


३५५. लोकायतन्ति निरत्थककारणप्पटिसंयुत्तं तित्थियसत्थं | तिरच्छानविज्जा च इमिनाव उपलक्खिता। न 
वाचेय्याति परेसं न वाचेय्य। इमिनाव अत्तनो परियापुणनम्पि पटिक्खित्तं लोकायततिरच्छानविज्जाति च 
रागदोसमोहवड्टानि बुद्धादिगरहिता सग्गमोक्खानं तिरो तिरियतो अञ्चिता गता पवत्ता कब्बनाटकादिका सब्बापि विज्जा 
अनुलोमवसेन वा विनयपरियायं पत्वा गरुके ठातब्बन्ति विनययुत्तितोपि सङ्गहिताति वेदितब्बा। एवञ्च नो गरूनमुपदेसो। 


www.tipitaka.org Vipassana Research Institute 


Page 204 sur 254 


पेळायपीति यत्थ पाति ठपेत्वा सुखिनो भुञ्जन्ति, तम्बलोहेन रजतेन वा कताय ताय आसित्तकूपधानसङ्घाताय 
पेळाय ठपेत्वा । 


३५६. पारुतञ्च निवासनञ्च, गिहीनं हत्थिसोण्डादिवसेन पारुतनिवासनं यस्स पारुपनस्स निवासनस्साति 
किरियाविसेसनसमासो। गिहिपारुतनिवासनं न पारुपे न निवासेय्याति सम्बन्धो । संवेल्लिय न निवासेय्याति 
मल्लकम्मकरादयो विय कच्छं कत्वा न निवासेय्य । एवं निवासेतुं गिलानस्सापि मग्गप्पटिपन्नस्सापि न वट्टति । यम्पि मग्गं 
गच्छन्ता एकं वा द्रे वा कोणे उक्खिपित्वा अन्तरवासकस्स उपरि लग्गन्ति, न वड़ति। एवं अपारुपित्वा अनिवासेत्वा च 
निब्बिकारं परिमण्डलं पारुपितब्बं तिमण्डलं पटिच्छादेन्तेन परिमण्डलं निवासेतब्बञ्च, तथा अपारुपित्वा अनिवासेत्वा च 
आरामे वा अन्तरघरे वा अनादरेन यं किञ्चि विकारं करोन्तस्स दुक्कटं । दायन्ति वनं । नालिम्पयेय्याति “सब्बूपकारानि 
विनस्सन्तू'ति वा खिट्टाधिप्पायेन वा नालिम्पयेय्य। 


३५७. वड्डि नो पयोजये अञ्ञातकप्पवारिते नो याचेति योजना । अञ्ञस्साति सहधम्मिकस्सापि। कतिपाहं भुत्वा 
बाति योजनीयं । पुनोति निपातो। 


३५८. दण्डिनं जत्वा वा अञत्वा वा उद्दिस्स रक्खं याचने दण्डिते दण्डो अस्स गीवाति योजना। दण्डं गण्हतीति 
पच्चयन्तस्स दण्डिनं दण्डग्गहणन्ति अत्थो। उद्दिस्साति “अम्हाकं विहारे असुकेन च असुकेन च इदं नाम कत" न्ति, 
“करिस्स"न्ति वा एवं अतीतं वा अनागतं वा आरब्भ। याचनेति वोहारिकेसु याचने सति। दण्डितेति तेहि दण्डे गहिते सो 
दण्डो अस्स याचकस्स भिक्खुनो गीवा, इणं होतीति अत्थो। वोहारिकेहि पन “केना"ति वुत्ते “असुकेनाति वत्तुं अम्हाकं न 
वट्टति, तुम्हेयेब जानिस्सथ, केवलञ्हि मयं रकखं याचाम, तं नो देथ, अबहटभण्डञ्च मं आहरापेथा"'ति वत्तब्बं । एवं 
अनोदिस्स आचिकखणा होति, सा वट्टति । पाराजिकादिकाति पाराजिकथुल्लच्चयदुक्कटानि । 


३५९:हरन्तेसु परिकखारं, 
चोरो चोरोति भासिते। 
अनत्थायेसं गण्हन्ते"ति॥ - 


पाठेहि भवितब्बं । एवञ्हि सति “हरन्तेसृ ति बहुवचनेन सह घटते। परिक्खारं हरन्तेसु एसं अनत्थाय “चोरो चोरो ति 
भासिते दण्डं गण्हन्ते तत्तकं अस्स गीवाति योजेतन्बं । हरन्तेसूति चोरेसु गहेत्वा गच्छन्तेसु। एसन्ति चोरानं। गण्हन्तेति 
वोहारिकजने गण्हन्ते। यत्तकं गहितं, तत्तकं अस्स भिकखुनो गीवा, भण्डदेय्यं होतीति अत्थो। 


३६०. पाकारकुट्टानं बहि वळञ्जे वापि वीहादिनाळिकेरादिरोपिमे हरिते वापि विघासुच्चारसङ्कारमुत्तं नावलोकिय 
छड्टेय्य, दुक्कटन्ति सम्बन्धो। बळञ्जे नावलोकियाति च इमिना ओलोकेत्वा वा अबळज्जे वा विघासादीनि छट्टेन्तस्स 
अनापत्तीति दीपेति। वीहि आदि येसं सालिआदीनं ते वीहादयो, नाळिकेरो आदि येसं अम्बपनसादीनं ते नाळिकेरादयो, 
बीहादयो च नाळिकेरादयो चाति द्रन्दो, तेसं रोपो, तेन निब्बत्तं बीहादि...पे०... रोपिमं। हरितेति हरितट्ठाने । विघासो नाम 
उच्छिट्टदकचलकादि । 


३६१. धम्मयुत्तम्पि नच्चञ्च गीतञ्च वादितञ्च योजापेतुञ्च पयोजेतुञ्च पयुत्तानि पस्सितुञ्च “उपहारं करोमा”ति 
वुत्ते सम्पटिच्छितुं वा न लब्भन्ति सम्बन्धो । धम्मयुत्तम्पीति रतनत्तयगुणूपसंहितताय अन्तमसो धम्मेन पुञ्जेन संयृत्तम्पि। 

नच्चन्ति अन्तमसो मोरसुकमक्कटादीनं नच्चम्पि। गीतन्ति अन्तमसो गीतस्स पुब्बभागे कयिरमानं दन्तगीतम्पि। 
वादितन्ति अन्तमसो उदकभेरिवादितम्पि। योजापेतुन्ति अञ्ञेहि कारापेतुं । पयोजेतुन्ति अत्तना कातुं। आयतकेन 
गीतस्सरेन धम्मम्पि भासितुं न वट्टति । पयुत्तानीति परेहि येहि केहिचि कतानि। पस्सितुन्ति इमिना अनोलोचनदस्सनम्मि 
गहितन्ति सोतुन्तिपि अत्थो विञ्जायति। अन्तरारामे ठितस्स पस्सतो अनापत्ति। वीथियं ठत्वा गीवं परिवत्तेत्वा पस्सतोपि 
आपत्तियेव। येन केनचि करणीयेन गतड्ठाने पस्सति, सुणाति वा, अनापत्ति। सम्पटिच्छितुन्ति “साधू”ति सम्पटिच्छितुं । 
“उपहारकरणं नाम सुन्दर" न्ति वत्तुं वटति । वा-सद्दो समुच्चये । 


३६२. “कील्ठत्थं कतं राजागार न्तिआदिना सम्बन्धितब्बं। चित्तेन विचित्तकं आगारं चित्तागारकं। 


३६३. आसनेन नवे न पटिबाहेय्याति योजना । आसनेनाति आसनतो। न पटिबाहेय्याति न उट्ठापेय्य। उण्हे चीवरं 
न निदहेय्याति योजनीयं। न निदहेय्याति अधिकं न निदहेय्य। गरुनाति आचरियुपज्झायेन। पणामितोति “मा इध 
पविसा'तिआदिना निक्कड्टितो। 


३६४. सत्तहि आपत्तीहि च भिकखुं वापि अञ्ञेनेव च उपासकं वापि परम्मुखा अक्कोसने दुक्कटन्ति योजेतब्बं । 
आपत्तीहि चाति च-सद्दो अवधारणे। अञ्ञेनेव चाति एत्थ एव चाति निपातसमुदायो, एको एव वा अवधारणे, वृत्ततो 
अञ्जेनेव “असद्धो 'तिआदिनाति अत्थो। परम्मुखाति निपातो, तस्स असम्मुखेति अत्थो। सम्मुखा वदन्तस्स पाचित्तियं । 
पापगरहणवसेन पन वदतो अनापत्ति। 


३६५. सद्धादेय्यं सद्भाय दातब्बं चीवरञ्च च-सद्देन अवसेसम्पि विनिपातेतुं नासेतुं न लब्भ॑, पितूनं लब्भन्ति 
सम्बन्धो । जातीनम्पीति पि-सद्दो सम्भावने । 


३६६. अञ्ञत्र वस्संवुत्थो अञ्ञतो भागं गण्हेय्य, दुक्कटन्ति सम्बन्धो। अञ्ञत्राति अञ्ञस्मिं विहारे । अञ्ञतोति 
अञ्जविहारतो । पटिदेय्याति गहितद्ठाने ददेय्य। गहिते तस्मिं वत्थुस्मिं नड्ठे वा जिण्णे वा तस्स गीवाहो तीति सम्बन्धो । 
चोदितो नो ददेय्य, तेसं धुरनिकखेपतो भण्डग्धकारियो होतीति योजना | चोदितोति वत्थुसामिकेहि “देहीति वृत्तो। तेसन्ति 
तस्मिं बिहारे लाभीनं भिक्खूनं । 


३६७. सन्तरुत्तरो वा कल्लो सउपाहनो वा गामं न पविसेय्य, चामरीमकसबीजनिं न धारेय्याति योजनीयं। अन्तरञ्च 
उत्तरञ्च, सह अन्तरुत्तरेन सन्तरुत्तरो। अग्गळगुत्ते विहारे सङ्घाटिं निक्खिपित्वा गन्तुं वट्टति । आरञ्ञकेन पन 
भण्डुक्खलिकाय पक्खिपित्वा पासाणरुक्खसुसिरादीसु पटिच्छन्नेसु ठपेत्वा गन्तब्बं। अन्तरुत्तरानं निकखेपे अयमेव नयो। 
कल्लोति अगिलानो। मकसानं बीजनी मकसबीजनी, चमरीनं वाळेहि कता मकसबीजनीति समासो । 


३६८. आरामतो बहीति सम्बन्धनीयं। आरामतोति आरामूपचारतो। न धारेय्याति अगिलानो न धारेय्य। यस्स पन 
कायदाहो वा पित्तकोपो वा होति, चक्खु वा दुब्बलं, अञ्जो वा कोचि आबाधो विना छत्तेन उप्पज्जति, तस्स गामे वा 
अरञ्गे वा छत्तं वट्टति। गुत्तिया लब्भतीति वस्से चीवरगृत्तत्थं, वाळमिगचोरभयेसु अत्तगुत्तत्थम्पि लब्भतीति अत्थो। 
एकपण्णछत्तं पन सब्बत्थेव वट्टति। 


३६९. उभतोकाजं न गाहेय्याति सम्बन्थो। उभतो दण्डस्स उभयकोटियं भारबन्धकाजं उभतोकाजं, 

अलोपतप्पुरिसो। एकन्तरिककाजकन्ति अन्तरमेव अन्तरिकं, एकञ्च अन्तरिकञ्चाति द्वन्दो, एकन्तरिके 
भारबन्धकाजन्ति तप्पुरिसो एकतोकाजकं, अन्तरिककाजकन्ति वुत्तं होति । हत्थे ओलम्बो अस्स भारस्साति समासो। 


३७०. अनोकासकतन्ति “करोतु मे आयस्मा ओकासं, अहं तं वत्तुकामो"ति एवं चोदकेन ओकासे कारापिते नत्थि 
ओकासो कतो अनेन चुदितकेनाति बहुब्बीहि | चोदेय्याति चावनअक्कोसकम्मवुड्ठानाधिप्पायेन चोदेय्य। 
उपोसथप्पवारणट्ुपनअनुविज्जधम्मकथाधिप्पायेसु ओकासकम्मं नत्थि । सुद्धस्साति अनापत्तिकताय सुद्धस्स । 
अवत्थूस्मिन्ति अकारणे। तथाति दुक्कटं अतिदिसति। करोन्तेनापि “भूतमेव नु खो आपत्ति वदति, अभूत" न्ति एवं 
उपपरिक्खित्वा कातब्बा । “अनुजानामि, भिक्खवे, पुग्गलं तुलयित्वा ओकासं कातु'न्ति (महाव० १५३) हि वृत्तं 


३७१. सत्तानं पकतङ्कुलेन अङ्टङ्कलाधिकं मञ्चप्पटिपादं वा उच्चपादकं मञ्चं वा न धारयेति योजना। पकतिया 
अङ्गुलं पकतङ्कलं । तञ्च वट्टकिअङ्गृलं वेदितब्बं। अट्ठ च तानि अङ्गुलानि च, तेहि तमधिकं यस्साति समासो। मञ्चानं 
पटिपादो, यत्थ मञ्चपादे निक्खिपन्ति। अट्टङ्कलतो उच्चा पादा यस्साति बहुब्बीहि । 


३७२. मूगब्बतादिन्ति मूगानमिव तुण्हीभावसङ्कातं वतं आदि यस्स गोवतादिनो तित्थियवतस्साति समासो। खुरमेव 
भण्डं खुरभण्डं। पुव्बे न्हापितो न्हापितपुब्बको, विसेसनस्स परनिपातो । 


३७३. हत्थकम्मन्ति हत्थेन कातब्बं वट्टकिआदीनं कम्मं । अनुस्सरणं “कप्पियत्तं मे येन याचितं, अम्हेहि इमस्स 
दातब्ब''न्ति एवं चित्तप्पवत्तिअनुसारो, तस्सा याचनाय अनुसारो तदनुसारो, ततो लद्भं यं किञ्चि गहेतुन्ति योजना । 
कम्मतो निग्गतो निक्कम्मो, विघासादादि । तं अयाचित्वापि कारेतुन्ति सम्बन्धो । आहरापेतुन्ति अरञ्ञतो आनेतुं । 
अपरसन्तकन्ति दारुतिणपलालादिकं अपरपरिग्गहितं । 


३७४. गिहीनं यत्तकं देति, गोपके देन्ते गहेतुं लब्भं, सङ्घचेतियसन्तके यथापरिच्छेदं गहेतुं लब्भन्ति योजना। देतीति 
गोपको भिक्खूनं देति। गहेतुन्ति तत्तकं गहेतुं। सङ्घचेतियसन्तकेति वेतनगोपकेहि दीयमाने सङ्घस्स चेतियस्स च सन्तके। 
यथापरिच्छेदन्ति यं तेसं सङ्घेन अनुञ्ञातं होति “दिवसे दिवसे एत्तकं नाम खादथा"ति, तं परिच्छेदं अनतिक्कम्म। सङ्घिके 
च चेतियसन्तके च केणिया गहेत्वा आरकखन्तस्सेव हि दाने परिच्छेदो नत्थि। 


३७५. “कायवाचाहि द्वीहि आपत्ति आपज्जेय्या”ति येभुय्यवसेन वुत्तं, मेथुनधम्मे परूपक्कमे सति सादियन्तस्स 
अकिरियसमुड्ञानभावसम्भवतो। छहि वाति आपत्तुप्पत्तिकारणसङ्घातेहि छहि समुड्डानेहि वा आपत्ति आपज्जेय्याति 
सम्बन्धो । सब्बापत्तीनञ्हि कायो वाचा कायवाचा कायचित्तं वाचाचित्तं कायवाचाचित्तन्ति छ समुड्डानानि । तत्थ पुरिमानि 
तीणि अचित्तकानि, पच्छिमानि सचित्तकानि। 


तिधा एकसमुट्ठाना, पञ्चधा द्विसमुद्ठिता। 
द्विधा तिचतुरो ठाना, एकधा छसमुड्टिता॥ 


तत्थ चतुत्थेन पञ्चमेन छट्ठेन च समुड्ठानतो एकसमुट्टाना तिधा | पठमचतुत्थेहि च दुतियपञ्चमेहि च ततियछट्रेहि च 
चतुत्थछड्रेहि च पञ्चमछट्रेहि च समुड्ठानतो द्विसमुट्रिता पञ्चधा | पठमेहि च तीहि पच्छिमेहि च तीहि समुड्डानतो 
तिसमुट्ठाना द्विधा। पठमततियचतुत्थछट्रेहि च दुतियततियपञ्चमछट्रेहि च समुद्ठानतो चतुसमुट्ठाना द्विधा। छहिपि 

सञ्चिच्च आपत्ति आपज्जति, आपत्ति परिगूहति, अगतिगमनञ्च गच्छति, एदिसो वुच्चति अलज्जी पुग्गलो। अलज्जी च 
अञ्ञाणो च कुक्कुच्चपकतो च कुक्कुच्चेन अभिभूतोति द्रन्दो। भावे त्तप्पच्चयो। 


तत्थ यो अकप्पियभावं जानन्तोयेव महित्वा वीतिक्कमं करोति, अयं अलज्जिता आपज्जति। मन्दो मोमूहो 
कत्तब्बाकत्तब्बं अजानन्तो अकत्तब्बं करोति, कत्तब्बं विराधेति, अयं अञ्जाणत्ता आपज्जति। कप्पियाकप्पियं निस्साय 
कुक्कुच्चे उप्पन्ने विनयधरं अपुच्छित्वा महित्वा वीतिक्कमति, अयं कुक्कुच्चपकतत्ता आपज्जति। सतिया प्लवो 
सम्मोहो सतिप्लवो, सहसेय्यतिचीवरविप्पवासादीनि सतिप्लवा आपज्जति। कप्पञ्च अकप्पियञ्च कप्पाकप्पियं, 
कप्पाकप्पिये सञ्ञा, सा अस्स अत्थीति कप्पा...पे०... सञ्जी, तस्स भावोति ता-पच्चयो। य-लोपेन पन “सञ्जिता ति 
वुत्तं, करणत्थे वा पच्चत्तवचनं। ते च “अकणप्पिये"तिआदीनं यथाक्कमेन युज्जन्ति। तत्थ यो अच्छमंसं “सूकरमंस''न्ति 
खादति, विकाले कालसञ्जिताय भुञ्जति, अयं अकप्पिये कप्पियसञ्ञिताय आपज्जति। यो पन सूकरमंसं 
“अच्छमंस' न्ति खादति, काले विकालसञ्ञाय भुञ्जति, अयं कप्पिये अकप्पियसञ्जिताय आपज्जति। 


३७६. अलज्जिअञ्ञाणताय कायवाचाहि आपत्ति छादयेति योजना । लिङ्गेति लिङ्गपरिवत्तननिमित्तं । लिङ्गे सङ्घे च 
गणे च एकस्मिं चाति आपत्तिवुद्धिति चतुधा होतीति सेसो। 


३७७. पच्चयद्वयेति चीवरे पिण्डपाते च परिकथोभासविञ्ञत्तीति अभिलापमत्तमेतं | सहचरितस्स पन 
निमित्तकम्मस्सापि एत्थेव सङ्गहो वेदितब्बो । तत्थ परियायेन कथनं परिकथा | उजुकमेव अवत्वा यथा अधिप्पायो विभूतो 
होति, एबं ओभासनं ओभासो । पच्चये उद्दिस्स यथा अधिप्पायो जायति, एवं विज्ञापन विञ्जत्ति। निमित्तकरणं 
निमित्तकम्मं। ततियेति सेनासने। सेसेति गिलानपच्चये। 


३७८. पञ्चन्नं सहधम्मिकानं अच्चये दानं न रूहतीति सम्बन्धो। अच्चये दानन्ति “ममच्चयेन मय्हं सन्तकं 
उपज्झायस्स होतू 'तिआदिना एवं अत्तनो अपगमे दानं। तन्ति अच्चयेन दिन्नं चीवरादिकं सङ्घस्सेव च होति, न 
भिक्खुनोति अधिप्पायो। गिहीनं पनाति गिहीनं अच्चये दानं पन। इदमेत्थ दानग्गहणलवखणं -- “इदं तुयहं 
दम्मी”तिआदिना सम्मुखा वा “इत्थन्नामस्स देमी”तिआदिना परम्मुखापि दिन्नंयेव होति। “तुय्हं गण्हाही'ति वृत्ते “मय्हं 
गण्हामी”'ति बदति, सुदिन्नं सुग्गहितञ्च। “तव सन्तकं करोहि, तव सन्तकं होतु, तव सन्तकं कारापेही"ति वृत्ते “मम 
सन्तकं करोमि, मम सन्तकं होतु, मम सन्तकं करिस्सामी' ति वदति। दुददिन्नं दुग्गहितञ्च। सचे पन “तव सन्तकं 
करोही"ति वृत्ते “साधु, भन्ते, मय्हं गण्हामी”ति गण्हाति, सुग्गहितन्ति । 


३७९. भिक्खु वा सामणेरो वा उपस्सये भिकखुनीनं विहारे कालं कयिराथ यदि कालङ्करेय्य, तत्थ तस्मिं उभिन्नं 
सन्तके भिक्खुसङ्घो एव दायज्जो सामी होतीति सेसो। सेसेपीति अवसेसे भिवखुनिसिकखमानसामणेरिसन्तकेपि । अयं 
नयोति यदि ते भिकखूनं विहारे कालं करेय्युं, तेसं सन्तके भिक्खुनिसङ्घो एव दायज्जोति अयमेव नयोति अत्थो। 


३८०. “इमं नेत्वा असुकस्स देहीति दिन्नं याव परस्स हत्थं न पापुणाति, ताव पुरिमस्सेव, यो पहिणति, तस्सेवाति 
अत्थो। दम्मीति “इत्थन्नामस्स देमी ति दिन्नं पन पच्छिमस्सेव, यस्स पहिणति, तस्सेव सन्तकन्ति अत्थो। इमं विधिं 
““बुत्तनयेन इमे सामिनो होन्ती”ति एतं पकारं जत्वा विस्सासग्गाहं वा गण्हे, मतकचीवरं वा अधिट्रेति योजना। 
विस्सासगाहन्ति सामीसु जीवन्तेसु विस्सासेन गाहं गहेत्वा। मतकचीवरं अधिट्रेति तेसु मतेसु अञ्जे चे भिक्खू न सन्ति, 

““मस्हं तं पापुणाती"ति मतकचीवरं अधिट्टेय्य। अज्जेसं अदत्वा दूरे ठपितमतकपरिक्खारा पन तत्थ तत्थ सङ्गस्सेव 
होन्ति। भिक्खुम्हि कालकते सङ्घो सामी पत्तचीवरे, अपिच गिलानुपड्ठाका बहूपकारा, सङ्घेन तिचीवरञ्च पत्तञ्च 
गिलानुपड्टाकानं दातब्बं। यं तत्थ लहुभण्डं लहुपरिक्खारं, तं सम्मुखीभूतेन सङ्गेन भाजेतब्बं। यं तत्थ गरुभण्डं 
गरुपरिक्खारं, तं आगतानागतस्स चातुद्दिसस्स सङ्घस्स अविस्सज्जियं अवेभङ्गियं | गिलानुपट्ठाको नाम गिही वा होतु 
पब्बजितो वा, अन्तमसो मातुगामोपि, सब्बे भागं लभन्ति। बहू चे सब्बे समग्गा हुत्वा उपट्ठहन्ति, सब्बेसं समभागो 
दातब्बो। यो पनेत्थ विसेसेन उपट्टहति, तस्स विसेसो कातब्बो। 


३८९. ““लोहभण्डे पहरणिं ठपेत्वा सब्बं कप्पती'तिआदिना योजेतब्बं । पहरणिन्ति आवुधं | पादुका च सङ्कमनीयो 
पल्लङ्को चाति द्वन्दो । मत्तिकामये कतकं कुम्भकारिकञ्च ठपेत्वा सब्बं कप्पतीति योजनीयं, धनियस्सेव 
सब्बमत्तिकामयकुटि कुम्भकारिकाति | 


पकिण्णकनिद्देसवण्णना निडिता । 
४२. देसनानिद्देसवण्णना 


३८२. इदानि देसनानिदस्सनब्यासेन हेट्ठा अवुत्तानि कानिचि सिक्खापदानि उपदिसितुं “चागोतिआदिमाह। 
भिक्खुभावस्स यो चागो, सा पाराजिकदेसनाति सम्बन्धो । भवति अनेनाति भावो, सद्दप्पवत्तिनिमित्तं, भिक्खुनो भावो 
भिक्खु-सद्दस्स पवत्तिनिमित्तं भिक्खुकिच्चं भिक्खुभावो, तस्स। दिसी उच्चारणे, उच्चारणा पकासना देसना। 
“छन्नमतिवस्सति, विवट्टं नातिवस्सती"ति (उदा० ४५) हि वृत्तं। इध पन भिक्खुभावपरिच्चागोयेव पाराजिकाय पकासना 
नाम पाराजिकाय देसना। “यो'ति वृत्तत्ता “सो”ति वत्तं युत्तं, तथापि सब्बादीहि वुत्तस्स वा लिङ्गमादिय्यते वक्खमानस्स 
बाति वक्खमानदेसनापेक्खाय “सो ति वुत्तं । यथा येन पकारेन “छादेति जानमापन्न 'न्तिआदिना वुत्तं यथावुत्तं, तेन । 
बुत्तमनतिक्कम्माति अब्ययीभाववसेन वा अत्थो वेदितब्बो। इधापि गरुकापत्तिया बुड्ठानानतिक्कमेनेव पकासना देसना 
सियाति “वबुट्ठानं गरुकापत्तिदेसना ति वुच्चति। 


३८३. इदानि वत्तब्बं सन्धाय “एव न्ति वुत्तं। एकस्साति एकस्स भिक्खुनो। 


३८४. तुम्हमूलेति तुम्हाकं मूले समीपे। पटिदेसेमीति पकासेमि । संवरेय्यासीति संयमेय्यासि, संवरे पतिद्टेय्यासीति 
अत्थो। 


३८५. निस्सज्जित्वानाति एकबहुभावं सन्निहितासन्निहितभावं जत्वा “इदं मे, भन्ते, चीवर ` न्तिआदिना 
निस्सज्जित्वा । तेनाति यस्स चीवरं निस्सद्ठं, तेन। “इमं...पे०... दम्मी”ति निस्सद्ठुचीवरं देय्यन्ति सम्बन्धितब्बं । “इमं चीवरं 
दसाहातिक्कन्त'न्तिआदिना योजेतब्बं। 


३८६. (क) चीवरन्ति तिचीवराधिट्ठाननयेन अधिट्टितेसु सङ्घाटिआदीसु यं किञ्चि चीवरं । विप्पवुत्थन्ति विप्पयुत्तेन 
वुत्थं। 


(ख) अकालचीवरन्ति अनत्थते कथिने वस्सानस्स पच्छिममासं ठपेत्वा सेसे एकादसमासे, अत्थते कथिने तञ्च 
मासं हेमन्तिके चत्तारो मासे च ठपेत्वा सेसे सत्तमासे उप्पन्नं, कालेपि सङ्घस्स वा “इदं अकालचीवर "न्ति एकपुग्गलस्स 

वा “इदं तुय्हं दम्मी”ति उद्दिसित्वा दिन्नं । इतरं पन कालचीवरं | मासातिक्कन्तन्ति अकालचीवरे उप्पन्ने ऊनस्स 
पारिपूरिया सङ्घगणादितो सतिया पच्चासाय मासमेकं परिहारो लब्भति, तं मासं अतिक्कन्तं । 


(ग) पुराणचीवरन्ति यं अन्तमसो उस्सीसकं कत्वा निपन्नो। चीवरं नाम छन्नं अञ्जतरं विकप्पनूपगं । एसेव नयो 
सब्बेसु वक्खमानचीवरप्पटिसंयुत्तसिकखापदेसु। 


(घ) अञ्ञत्र पारिवत्तकाति अन्तमसो हरीतकोखण्डेनपि पारिवत्तकं विना। 


(ङ) गहपतिकन्ति भिक्खूसु अपब्बजितकं । अञ्ञत्र समयाति अच्छिन्नचीवरनड्टचीवरसमयं विना, 
अच्छिन्नचीवरेहि पन साखापलासं अत्तना भञ्जित्वापि वाकादीनि गण्हित्वापि निवासेतुं वट्टति, पगेव विञ्जत्ति। चीवरं 
विञ्ञापितन्ति सम्बन्धो । कन्ति आह “अञ्ञजातक न्तिआदि। 


(च) तदुत्तरीति ततो वुत्तप्पमाणतो उत्तरि, अच्छिन्नचीवरेन भिकखुना कायेन वा वाचाय वा अभिहरित्वा 
पवारितचीवरतो तीसु नड्ठेसु द्वे सादितब्बानि, द्वीसु नड्ठेसु एकं सादितब्बं । पकतिया सन्तरुत्तरेन चरन्तेन द्वीसु नड्ठेसु द्वेयेव 
सादितब्बानि, एकस्मिं नडे एकंयेव सादितब्बं । यस्स एकंयेव होति, तस्मिं नड़े द्वे सादितब्बानि । 


(छ) अप्पवारितोति गहपतिना वा गहपतानिया वा । विकण्पन्ति पठमअधिप्पेततो मूलं वड्डापेन्तो सुन्दरकामताय 
“आयतं वा तिआदिना विसिट्ठकप्पं अधिकविधानं । 


(ज) अञ्ञातके गहपतिकेति बहूनं वसेन वुत्तमत्तमेव पुरिमतो विसेसो। 


(झ) चोदनायाति “अत्थो मे, आवुसो, चीवरेना”ति चोदनाय। ठानेनाति कायचोदनमाह । राजादीहि पेसितेन हि 
दूतेन वेय्यावच्चकरस्स हत्थे चीवरचेतापन्ने निक्खित्ते तिस्सो चोदना अनुञ्ञाता, चोदनाय दिगुणं ठानं, तस्मा सचे 
चोदेतियेव, न तिट्ठति, छ चोदना लब्भन्ति। सचे तिट्ठतियेव, न चोदेति, द्वादस ठानानि लब्भन्ति। सचे उभयं करोति, एकाय 
चोदनाय द्वे ठानानि हापेतब्बानि । 


(ट) सुद्धानि च तानि काळकानि च जातिया रजनेन वा। 


(ठ) तुलन्ति चतूहि तुलाहि कारेतुकामतं सन्धाय वुत्तं । अत्थतो पन यत्तकेहि एळकलोमेहि कातुकामो होति, तेसु द्वे 
कोट्ठासा काळकानं, एको ओदातानं, एको गोचरियानं गहेतब्बो । तुला नाम पलसतं। गोचरिया नाम कपिलवण्णा । इदं मे 
सन्थतं कारापितन्ति योजना । 


(ण) तियोजनपरमन्ति गहितट्ठानतो तीणि योजनानि परमो अस्स अतिक्कमनस्साति भावनपुंसकवसेन अत्थो 
वेदितब्बो। अतिक्कामितानीति अन्तमसो सुत्तकेनपि भण्डकतभण्डहरणं विना अन्तमसो वाताबाधप्पटिकारत्थं 
कण्णच्छिद्दे पक्खित्तानि अतिक्कामितानि। 


३८७-९. निस्सज्जित्वानाति वुत्तनयेन वत्थूनि निस्सञ्जित्वा। अथाति देसितानन्तरं । “इमं जानाही^ति गिहिं वदेति 
योजना। सोति आरामिकादिको गिही । “इमिना कि आहरामी”ति वदेय्याति सम्बन्धो । वदेय्याति यदि वदति । इमन्ति 

अवत्वाति “इमं आहरा"ति अवत्वा भिक्खूनं कप्पियं तेलादिन्ति वदेति सम्बन्धो । आदिन्ति सन्धिवसेन निग्गहितं । 
तेन परिवत्तेत्वान सो यं कप्पियं आहरतीति योजना । तेनाति निस्सग्गियवत्थुना । द्वेपेते ठपेत्वाति एते 
रूपियप्पटिग्गाहकरूपियसंवोहारके द्वे ठपेत्वा सेसेहि परिभुञ्जितुं लब्भन्ति सम्बन्धो | परिभुञ्जितुन्ति तं भुञ्जितुं । ततोति 
परिवत्तितकप्पियतो। अञ्ञेनाति अन्तमसो आरामिकेनापि। तेसन्ति वुत्तानं द्विन्नं । 


३९०. अन्तमसो तन्निब्बत्ता रुक्खच्छायापीति सम्बन्धो । तन्निब्बत्ताति निस्सड्वत्थुना किणित्वा गहितआरामे 
रुक्खच्छाया तन्निब्बत्ता होतीति ततो निब्बत्ताति समासो। आदितो सन्थतत्तयन्ति आदिम्हि 
कोसियसुद्भकाळकद्वेभागसन्थतत्तयं । 


३९१. एवं चे नो लभेथाति एवं परिवत्तेत्वा कप्पियकारको नो चे लभेय्य, सो गिही “इमं छड़ेही"ति संसियो 
वत्तब्बो, एवं रूपियछड़को गिही नो चे लभेय्य, सम्मतो भिकखु छड्टेय्याति सम्बन्धो | सम्मतोति “यो छन्दागति न 
गच्छेय्या”तिआदिना (पारा० ५८४) वुत्तपञ्चङ्गसमन्नागतो रूपियछडकसम्मुतिया सम्मतो भिक्खु । 


३९२. एतानीति पटिग्गहितरूपियानि। दुतियं पत्तन्ति ऊनपञ्चबन्धने सति विञ्जापितपत्तं सङ्गे वत्तुं लब्भरेति 
पदसम्बन्धो । वत्तुन्ति “अहं भन्ते रूपियं पटिग्गहेसि'न्तिआदिना वत्तुं। सेसानि अवसेसनिस्सग्गियवत्थूनि सङ्घे एकस्मिं 
गणे च वत्तुं लब्भरेति योजना । भासन्तरेनपि वत्तु लब्भन्ति न केवलं पाळिभासायमेव, सीहळादिभासायपि निस्सज्जितुं 
लब्भतीति अत्थो। 


३९३. (क) नानप्पकारन्ति चीवरादीनं कप्पियभण्डानं वसेन अनेकविधं | कयो गहणं, विक्कयो दानं। कयो च 
विक्कयो च कयविक्कयं । 


(ग) ऊनपञ्चबन्धनेनाति ऊनानि पञ्च बन्धनानि यस्स, तेन, इत्थम्भूतलक्खणे करणवचनं। यथाकथञ्चि पन 
पञ्चबन्धनो पत्तो, पञ्चबन्धनोकासो वा, सो अपत्तो, अञ्जं विञ्ञापेतुं बट्टति। 


३९४. सम्मन्नित्वानाति पदभाजनीये वुत्तञत्तिदुतियकम्मेन सम्मन्नित्वा । सङ्घस्स पत्तन्तन्ति अन्त-सद्देन पत्तानं 
अन्ते भवो लामको पत्तोयेव गहितो, निस्सट्टुपत्तस्स विज्जमानगुणं वत्वा थेरं, थेरस्स पत्तं दुतियत्थेरं गाहापेत्वा एतेनेव 
उपायेन यावसङ्खनवकं गाहापेत्वा यो तत्थ सन्निपतितसङ्गस्स पत्तेसु परियन्तो पत्तो, तं पत्तन्ति। तस्साति 
कतनिस्सज्जनस्स भिकखुनो। दापयेति सम्मतेन पत्तगाहापकेन दापेय्य। 


३९५. (क) भेसज्जन्ति भेसज्जकिच्चं करोतु वा, मा वा, एवं लद्भवोहारं सप्पिआदिकं सत्ताहकालिकं । 


(ख) गिम्हानस्स पच्छिममासे पुरिमो अद्भमासो परियेसनकरणानं खेत्तं, पच्छिमद्भमासो परियेसनकरणनिवासनानं 
खेत्तं, बस्सिकमासा चत्तारोपि अधिट्ठानेन सह चतुन्नम्पि खेत्तं, इमेयेब पञ्चमासा कुच्छिसमयो, इतरसत्तमासा पिट्ठिसमयो । 
पिट्टिसमये परियेसन्तस्स निस्सग्गियं पाचित्तियं, कुच्छिसमये च अतिरेकद्भमासे कत्वा परिदहतो निस्सग्गियं पाचित्तियं। 
तेन वुत्तं “ अतिरेकमासे सेसे”ति। 


(ग) सामं दत्वाति वेय्यावच्चादीनि पच्चासीसमानो सयमेव दत्वा। अच्छिन्नन्ति तं अकरोन्तं दिस्वा सकसञ्जाय 
अच्छिन्नं । भिक्खुनोपि चीवरं ठपेत्वा अञ्जं परिक्खारं, अनुपसम्पन्नस्स च यं किञ्चि परिकखारं अच्छिन्दतो दुक्कटं । 

परिच्चजित्वा दिन्नं सकसञ्ञं विना अच्छिन्दन्तो भण्डग्धेन कारेतब्बो। 
(ङ) विकप्पन्ति ` आयतञ्च करोहि वित्थतञ्चाँतिआदिकं अधिकविधानं । 


(च) अच्चेकचीवरन्ति गमिकगिलानगब्मिनिअभिनवुप्पन्नसद्धानं अञ्जतरेन पवारणमासस्स जुण्हपक्खपञ्चमितो 
पट्टाय “वस्सावासिकं दस्सामी"ति दिन्नं अच्चायकचीवरं। अच्चेकचीवरस्स अनत्थते कथिने एकादसदिवसाधिको 
मासो, अत्थते कथिने एकादसदिवसाधिका पञ्च मासा चीवरकालसमयो, तं अतिक्कामेन्तस्स निस्सग्गियं पाचित्तियं । तेन 
वुत्तं “चीवरकालसमयं अतिक्कामित''न्ति। कालो च सो समयो च चीवरस्स कालसमयो, तं । 


(छ) सप्पटिभये आरञ्जकसेनासने वस्सं उपगन्त्वा विहरन्तेन भिक्खुना तिण्णं चीवरानं अञ्जतरं चीवरं पुरिमिकाय 
उपगन्त्वा महापवारणाय पवारितता, कत्तिकमासता, पञ्चधनुसतिकपच्छि मप्पमाणयुत्तसेनासनता, सासङ्कसप्पटिभयताति 
एवं वृत्तचतुरङ्गसम्पत्तियाअन्तरघरे निक्खिपित्वा सति पच्चये छारत्तपरमं तेन चीवरेन विप्पबसितनब्बं । ततो चे उत्तरि 
विप्पवसेय्य, निस्सग्गियं पाचित्तियं । तेन वुत्तं “अतिरेकछारत्त न्तिआदि । 


(ज) जानन्ति जानन्तो। 
३९६. आदिम्हि वियाति पठमनिस्सग्गिये विय। 


३९७. (ख) अन्तरघरं पविट्ठाय भिक्खुनिया हत्थतो खादनीयादिप्पटिग्गहणे च भिक्खूसु कुलेसु भुञ्जन्तेसु “इध पूवं, 
सूपं देथा”तिआदिना नयेन बोसासमानाय भिकखुनिया अनपसादनेन च सेखसम्मतेसु कुलेसु पुब्बे अनिमन्तितस्स 
खादनीयादीनं पटिग्गहणे च सप्पटिभये आरञ्जकसेनासने विहरन्तस्स पुब्बे अप्पटिसंविदितखादनीयादिप्पटिग्गहणे च 
पाटिदेसनीयं नाम आपत्तिनिकायो वृत्तो। तेन वृत्तं “गारय्ह'न्तिआदि। 


३९८.  अदेसनागामिनिय'न्तिआदि “न देसये”ति एत्थ कम्मं । पाराजिका सङ्घादिसेसा च अदेसनागामिनियो 
नाम। न आपत्ति अनापत्ति, तं। कतदेसनं देसितं। नानासंवासनिस्सीमड्टितानं न देसयेति सम्बन्धो । एवं चतुपञ्चहि न 
देसये, मनसा न देसये, अपकतत्तानं न देसये, नाना “एका ति न देसयेति। मनसाति केवलं चित्तेनेव। नानाति सम्बहुला 
आपत्तियो “एका"ति वत्वा। एकं पन आपत्ति “सम्बहुला' ति देसेतुं वट्टतीति । 


देसनानिद्देसवण्णना निद्टिता। 
४३. छन्ददाननिद्देसवण्णना 


३९९. कम्मप्पत्तेति उपोसथादिनो कम्मस्स पत्ते युत्ते अनुरूपे। सङ्घे समागतेति चतुवग्गादिके सङ्घे एकत्थ 
सन्निपतिते। एत्थ च छन्दहारकेनापि सद्भि चतुवग्गादिको वेदितब्बो । 


४००. छन्ददानादिविधिं दस्सेतुं “एक न्तिआदिमाह । उपागम्माति सन्तिं आपत्ति पकासेत्वा ततो पच्छा उपगन्त्वा। 
छन्दं ददेति वकखमानेसु तीसु एकेनपि बहि उपोसथं कत्वा आगतो छन्दं ददेय्य, केनचि करणीयेन सन्निपातट्टानं गन्त्वा 
कायसामग्गिं अदेन्तो पन पारिसुद्धि देन्तो छन्दं ददेय्य। 


www.tipitaka.org Vipassana Research Institute 


Page 212 sur 254 


४०२. उभिन्नं दाने किंपयोजनन्ति आह “पारिसुद्धीतिआदि। पारिसुद्भिप्पदानेन सङ्घस्स अत्तनो चापि उपोसथं 
सम्पादेतीति सम्बन्धो । परिसुद्धि एव पारिसुद्धि, तस्स पदानं, तेन। ननु च पारिसुद्धितापदानमत्तमेव उपोसथकम्मं नामाति 
पारिसुद्धिप्पदानं अत्तनो उपोसथं सम्पादेतु, कथं सङ्घस्साति? वुच्चते - पारिसुद्धिदानस्स धम्मकम्मतासम्पादनेन 
सङ्घस्सापि उपोसथं सम्पादेतीति । 


एत्थ पन चतूसु एकस्स छन्दपारिसुद्धि आहरित्वा तयो पारिसुद्भधिउपोसथं करोन्ति, तीसु वा एकस्स छन्दपारिसुद्धि 
आहरित्वा द्वे पातिमोक्खं उद्दिसन्ति, अधम्मेन वग्गं उपोसथकम्मं । चत्तारो पारिसुद्भधिउपोसथं करोन्ति, तयो वा द्वे वा 
पातिमोक्खं उद्दिसन्ति, अधम्मेन समग्गं । चतूसु एकस्स आहरित्वा तयो पातिमोक्खं उद्दिसन्ति, तीसु वा एकस्स 
आहरित्वा द्वे पारिसुद्धिउपोसथं करोन्ति, धम्मेन वग्गं। सचे पन चत्तारो सन्निपतित्वा पातिमोक्खं उद्दिसन्ति, तयो 
पारिसुद्धिउपोसथं, द्रे अञ्जमञ्जं पारिसुद्भिउपोसथं करोन्ति, धम्मेन समग्गं। पवारणकम्मेसुपि पञ्चसु एकस्स पवारणं 
आहरित्वा चत्तारो गणजत्ति ठपेत्वा पारेन्ति, चतूसु तीसु वा एकस्स आहरित्वा तयो द्वे वा सङ्गजत्ति ठपेत्वा पवारेन्ति, 
अधम्मेन वग्गं पवारणकम्मन्तिआदि वुत्तनयमेव। सेसकम्मं विबाधतीति अवसेससङ्घकिच्चं विबाधेति 
अलद्भाधिप्पायत्ताति अधिप्पायो | 


४०३. इयन्ति उपोसथकरणञ्चेव अवसेसकिच्चञ्च। अत्तनो न साधेतीति सम्बन्धनीयं । 


४०४. हरेय्याति पुब्बे वृत्तं सुद्धिकछन्दं वा इमं वा छन्दपारिसुद्धि हरेय्य । परम्परा न हारयेति परम्परा न आहरेय्य। 
कस्माति आह “परम्पराहटा”तिआदि। तेनाति पठमतो गहितछन्दपारिसुद्धिकेन । परम्पराहटाति यथा 
बिळालसङ्घलिकाय पठमं बलयं दुतियं पापृणाति, ततियं न पापुणाति, एवं दुतियस्स आगच्छति, ततियस्स न आगच्छति । 
““परिम्पराहटा छन्द-पारिसुद्धि न गच्छतीति वा पाठो। 


४०५. सब्बूपचारन्ति “एकंसं चीवरं कत्वा” तिआदि सब्बं उपचारं । 


४०६. सो आगतो आरोचेत्वा सङ्घं पवारेय्याति योजना । अथाति अनन्तरत्थे। आगतोति पवारणं गहेत्वा आगतो 
भिक्खु । आरोचेत्वाति भिक्खुसङ्घस्स आरोचेत्वा। एवन्ति वक्खमानक्कमेन। 


४०७-८. गहेत्वा हारकोति सम्बन्धो। नाहटाति आहटाव न होतीति अत्थो। हारको सङ्घं पत्वा तथा हेय्य, आहटा 
होतीति योजना। तथा हेय्याति विब्भन्तादिको भवेय्य। 


४०९. सङ्घं पत्तो पमत्तो वा सुत्तो वा नारोचयेय्य अनापत्ति चाति सम्बन्धो | च-सद्दो छन्दपारिसुद्धिहरणं 
सम्पिण्डेतीति। 


छन्ददाननिद्देसवण्णना निद्धिता। 
४४. उपोसथनिह्ेसवण्णना 


४१०. दुवे उपोसथाति सुलभप्पवत्तिवसेन वुत्तं । तयो पन दिवसवसेनेव उपोसथा चातुद्दसिको पन्नरसिको 
सामग्गिकोति । तत्थ हेमन्तगिम्हवस्सानानं तिण्णं उतूनं ततियसत्तमपकखेसु द्वे द्वे कत्वा छ चातुहदसिका, सेसा 

पन्नरसिकाति एवं एकसंवच्छरे चतुवीसतिउपोसथा। इदं ताव लोकस्स पकतिचारित्तं। “आगन्तुकेहि आवासिकानं 
अनुवत्तितब्ब''न्तिआदिवचनतो (महाव° १७८) पन तथारूपपच्चये सति अञ्जस्मिम्पि चातुद्दसे उपोसथं कातुं वट्टति। 


४११. सुत्ुद्देसो सङ्घस्सेवाति योजना । अधिट्ठानञ्च तं उपोसथो चाति कम्मधारयो। सेसानन्ति द्विन्नं तिण्णं वा। 
“दुबे 'तिआदिना च चातुद्दसो पन्नरसो सामग्गीति दिवसवसेन, सुत्तुद्देसो अधिट्टानं पारिसुद्धीति करणप्पकारेन, सङ्घपोसथो 
गणुपोसथो पुग्गलुपोसथोति पुग्गलवसेन चाति नव उपोसथा दीपिता होन्ति। 


४१२. पुब्बकिच्चेति - 


“छन्दपारिसुद्धिउतुक्खानं, भिक्खुगणना च ओवादो। 
उपोसथस्स एतानि, पुब्बकिच्चन्ति बुच्चती”ति॥ (महाव० अट्टः १६८) - 


एवं अट्टकथाचरियेहि वृत्ते पुब्बकरणानन्तरं कत्तब्बे पुब्बकिच्चे । 
पुब्बकरणेति - 


“सम्मज्जनी पदीपो च, उदकं आसनेन च। 
उपोसथस्स एतानि, पुब्बकरणन्ति बुच्चती”ति॥ (महाव० अट्ठ० १६८) - 


एवं अट्ुकथाचरियेहेव वृत्ते सब्बपठमं कत्तब्बे पुब्बकरणे । पत्तकल्लेति उपोसथादीनं चतुन्नं अङ्गानं सम्भवेन पत्तो कालो 
इमस्साति पत्तकालं, पत्तकालमेव पत्तकल्लं। कि तं? उपोसथादिकम्मं । तं पन चतूहि अङ्गेहि सङ्गहितं । यथाहु 
अड्टकथाचरिया - 


“-उपोसथो यावतिका च भिक्खू कम्मप्पत्ता, 
सभागापत्तियो च न विज्जन्ति। 

वज्जनीया च पुग्गला तस्मिं न होन्ति, 

पत्तकल्लन्ति वुच्चती”ति॥ (महाव० अट्ट? १६८) । 


समानितेति सम्मा आनीते पवत्तितेति अत्थो। सोति सुत्तुद्देसो। पञ्चधाति निदानुद्देसो पाराजिकुद्देसो सङ्घादिसेसुद्देसो 
अनियतुद्देसो वित्थारुद्देसोति एवं पञ्चधा । 


४१३. विनान्तरायन्ति राजन्तरायो चोरन्तरायो अग्यन्तरायो उदकन्तरायो मनुस्सन्तरायो अमनुस्सन्तरायो 
वाळन्तरायो सरीसपन्तरायो जीवितन्तरायो ब्रह्मचरियन्तरायोति (महाव० १५०) वृत्तेसु दससु यं किञ्चि अन्तरायं विना। 
सङ्केपेनाति विना वित्थारं । “एत्थ द्वीसु तीसु वा उद्देसेसु विसदेसु थेरोब इस्सरो' ति वृत्तत्ता अवत्तन्तेपि वट्टतीति योजना । 
एत्थाति पञ्चसु उद्देसेसु । अवत्तन्तेति थेरस्स वित्थारेन अवत्तमाने अप्पगुणे। बट्टतीति संखित्तेन उद्दिसितुम्पि वट्टति। 
इमिनाव यस्स कस्सचि उद्देसकस्स अवत्तन्तेपि वट्टतीति विञ्ञायति । द्वीसु वत्तमानेसु इस्सरत्ते अधिके वत्तब्बमेव नत्थीति 
दस्सनत्थं “तीसू ति वुत्तं । “थेरोव इस्सरोतिआदिना इदं परिदीपेति - द्रे अखण्डा सुविसदा वाचुग्गता, थेराधेय्यं 
पातिमोक्खं, सचे पन एत्तकम्पि विसदं कातुं न सक्कोति, ब्यत्तस्स भिक्खुनो आयत्तं होति, तस्मा सयं उद्दिसितब्बं, अञ्ञा 

वा अज्झेसितब्बोति। 


४१४. उद्दिसन्ते समा वा अथ थोकिका वा यदि आगच्छेय्युन्ति सम्बन्धनीयं । उद्दिसन्ते आवासिकेहि पातिमोक्खे 
उद्दिस्समाने। समा वा थोकिका वाति आवासिकेहि समा वा थोकिका वा आगन्तुका भिक्खू । अवसेसकं सोतब्बन्ति 
इमिना एत्तावतापि उपोसथो कतोयेव नामाति दीपेति। 


४९५. उद्दिटुमत्तेति उद्दिटुंयेव उद्दिटुमत्तं । मत्त-सद्दो अवधारणे। सकलाय एकच्चाय वा उट्टिताय समा वा थोकिका 
वा यदि आगच्छेय्युन्ति योजना । सकलायाति सब्बाय परिसाय। एसं सन्तिके पारिसृद्धि करेय्युन्ति एसं आवासिकानं 
समीपे ते आगन्तुका भिक्खू पारिसुद्धिउपोसथं करेय्युन्ति अत्थो। अथ बहुका चे, सब्बविकण्पेसु पुब्बकिच्चं कत्वाति 
योजनीयं । विकप्पीयन्ति परिकप्पीयन्तीति विकप्पा, अवसेससवनपारिसुद्धिउपोसथविधाना सब्बे च ते विकण्पा चेति 
सब्बविकप्पा । तेसु। पुनुद्दिसेति पुन पातिमोक्खं उद्दिसेय्य । 


४१६. इतरानन्ति आगन्तुकानं । इतरोति चातुद्दसो । एत्थ पन येसं पन्नरसो, ते अतीतं उपोसथं चातुइसिकं अकंसूति 
वेदितब्बा । अयमेत्थाधिप्पायो - तादिसे पच्चये सति चातुइसिकस्स कतत्ता तेसं 
यथावुत्तततियसत्तमपक्खसङ्कातचातुइसिके सम्पत्ते तेरसीचातुद्दसीकत्तब्बत्ता अनुपोसथत्ता पन तत्थ उपोसथो न कतोति 
चातुद्दसोयेव पन्नरसो जातो | समानेतरेति समा ऊना इतरेति पदच्छेदो। इतरेति आगन्तुका । पुरिमानं अनुवत्तन्तूति 
आवासिकेहि “अज्जुपोसथो पन्नरसो ति पुब्बकिच्चे कयिरमाने पुरिमानं आवासिकानं अनुवत्तन्तृति अत्थो। सचेधिकाति 
यदि आगन्तुका बहुका होन्ति । पुरिमाति आवासिका । तेसं अनुवत्तन्तूति तेसं आगन्तुकानं “अज्जुपोसथो चातुद्दसो ति 
पुब्बकिच्चे कयिरमाने अनुवत्तन्तु । सेसेपीति आगन्तुकानं पन्नरसवारेपि। अयं नयोति ` आगन्तुकानं पन्नरसो इतरानं 
सचेतरोतिआदिको अयमेव नयो। एत्थ पन येसं पन्नरसो, ते तिरोरड्ुतो वा आगता अतीतं वा उपोसथं चातुह्दसिकं 
अकंसूति वेदितब्बो । 


४१७. अतीतुपोसथस्स चातुद्दसियं कतत्ता चातुद्दसियं पन्नरसुपोसथो कतोति पन्नरसी आवासिकानं पाटिपदो 
जातोति आह “आवासिकान पाटिपदो”ति। इतरानन्ति आगन्तुकानं । उपोसथोति पन्नरसो उपोसथो। समथोकानन्ति 
अत्तना समानं वा थोकानं वा आगन्तुकानं। मूलट्ठाति आवासिका। कामतो देन्तूति अत्तनो इच्छाय देन्तु। 


४१८. नो चे देन्तीति यदि आवासिका कायसामगिगें न देन्ति, तेसं पन आवासिकानं हिय्यो उपोसथस्स कतत्ता 
अज्ज उपोसथकरणं नत्थि। बहुसु अनिच्छाय कायसामग्गिं ददेय्याति योजना । बहुसूति आगन्तुकेसु बहुकेसु। बहि वा 
वजेति आवासिकभिकखुपरिसा निस्सीमं वा वजेय्याति अत्थो। 


४१९. सावेय्य सुत्तन्ति पातिमोक्खसङ्घातं सुत्तं वायमित्वा सावेय्य। 


४२०. सम्मज्जितुं ...पे०... उदकासनं पञ्ञपेतुञ्च महाथेरेन पेसितो कल्लो न करेय्य तथाति सम्बन्धो । कल्लोति 
अगिलानो। तथाति दुक्कटं अतिदिसति। आसनेसु असति अन्तमसो साखाभङ्गम्पि कप्पियं कारापेत्वा पञ्जपेतब्बं । तेले 
असति कपल्ले अग्गिपि जालेतब्बो । 


४२१९-३. पट्टुपेत्वा दकासनन्ति परिभोजनीयपानीयोदकञ्च आसनञ्च सन्निहितं कत्वा। गणजत्तिन्ति इदानि 

वक्खमानं गणेन ठपेतब्बं जत्ति । तेति अञ्ञे दुवे भिक्खू । समत्तपुब्बारम्भेनाति समत्तो निट्डितो पुब्बेसु 
उत्तरासङ्गएकंसकरणादीसु आरम्भो यस्साति तिपदबहुब्बीहि । नवेन ते एवमीरियाति सम्बन्धो। तेति इतरे द्वे। 


४२४. कत्तब्बं कत्वा पुब्बकिच्चादिकं सम्पादेत्वा नवो एवं ईरियोति योजना। 


४२७. यत्थाति यस्मिं विहारे एकेकस्स पारिसुद्धि हरित्वानाति सम्बन्धो । एकेकस्साति एत्थ विच्छायं वित्तं । 
किरियाय गुणेन दब्बेन वा भिन्ने अत्थे ब्यापितुं इच्छा विच्छा । एत्थ पन छन्दपारिसुद्धिहरणसङ्घाताय किरियाय चतूसु च 
तीसु च द्वीसु च भिन्नमेकेकं ब्यापितुं सम्बन्धितुं इच्छाति विच्छा । इतरीतरेति एत्थापि करणकिरियावसेन वेदितब्बं । तयो द्वे 
एको वा तं तं सङ्घुपोसथं गणुपोसथं पुग्गलुपोसथं वाति वृत्तं होति। अयमेत्थाथिप्पायो _ चतूसु एकस्स आहरित्वा तयो 
पारिसुद्धिउपोसथं करोन्ति, तीसु वा एकस्स आहरित्वा द्वे सङ्घुपोसथं करोन्ति, अधम्मेन वग्गं उपोसथकम्मं। अथ पन 
एकस्स आहरित्वा तयो सङ्घुपोसथं करोन्ति, एकस्स आहरित्वा द्रे पारिसुद्धिउपोसथं करोन्ति, अधम्मेन वग्गं नाम होति। 
यदि पन चत्तारोपि सन्निपतित्वा पारिसुद्धिउपोसथं करोन्ति, तयो वा द्वे वा सङ्कुपोसथं करोन्ति, अधम्मेन समग्गं नाम 
होतीति। तब्बिपरियायेन धम्मेन समग्गं वेदितन्बं । 


४२८. वग्गे समग्गे वा “वग्गो”ति सञ्जिनो विमतिस्स वा करोतो दुक्कटन्ति सम्बन्धो । बग्गेति वग्गसड्डे । 
विमतिस्साति “वग्गो नु खो, समग्गो"ति एवं वेमतिकस्स। इमिनाव कुक्कुच्चपकतवारोपि उपलक्खितो । करोतोति 


उपोसथं करोन्तस्स। भेदाधिप्पायेन करोतोति योजना । एत्थ पन पापस्स बलवताय थुल्लच्चयं वुत्तं । सञ्ञिनोति 
सञ्ञासीसेन चित्तं वुत्तं, चित्तवतोति अत्थो। 


४२९-३०. “उक्खित्तस्सा तिआदिना वज्जनीयपुग्गले दस्सेति। उक्खित्तस्साति कत्तुअत्थे सामिवचनं । 
निसिन्नसद्दस्स कम्मसाधनत्ता उक्खित्तादीहि कत्तृहि भवितब्बन्ति । “सेसान न्ति विसेसनस्स भिकखूनं ब्यभिचारेन 
सात्थकता। अभब्बस्स पण्डकादिएकादसविधस्स अभब्बस्स। निसिन्नपरिसायञ्च पातिमोक्खं न उद्दिसेति सम्बन्धो। 
सभागापत्तिको तथा न उद्दिसेति योजेतब्बं। विकालभोजनादिवत्थुतो समानो भागो कोट्ठासो एतिस्साति सभागा, सा आपत्ति 
अस्साति बहुब्बीहि । 


छन्देन परिुत्थेनाति एत्थ चतुब्बिधं पारिवासियं परिसपारिवासियं रत्तिपारिवासियं छन्दपारिवासियं 
अज्झासयपारिवासियन्ति । तत्थ भिक्खू केनचिदेव करणीयेन सन्निपतिता होन्ति, अथ मेघुट्ठानादिना केनचिदेव करणीयेन 
अनोकासो, अथ ““अञ्जत्थ गच्छामा”ति छन्दं अविस्सञ्जित्वाव उद्टुहन्ति, इदं परिसपारिवासियं नाम किञ्चापि 
परिसपारिवासियं, छन्दस्स पन अविस्सट्टत्ता कम्मं कातुं वट्टति। 


“याव पन सब्बे सन्निपतन्ति, ताव धम्मं सुणिस्सामा”ति एकं अज्झेसन्ति, तस्मिं धम्मकथं कथेन्तेयेव अरुणो 
उग्गच्छति, सचे चातुद्दसिकं कातुं निसिन्ना, पन्नरसोति कातुं वट्टति, सचे पन्नरसिकं कातुं निसिन्ना, पाटिपदे अनुपोसथे 
उपोसथं कातुं न वति, अञ्ञं पन सङ्घकिच्चं कातुं वति, इदं रत्तिपारिवासियं नाम। 


एवं पन निसिन्ने कोचि नक्खत्तपाठको भिक्खु “अज्ज नकखत्तं दारुणं, इमं कम्मं मा करोथा^ति वदति, ते तस्स 
वचनेन छन्दं विस्सज्जेत्वा तत्थेव निसिन्ना होन्ति, अथञ्ञजो आगन्त्वा “नक्खत्तं पटिमानेन्तं, अत्थो बालं उपच्चगा”ति 
(जा० १.१.४९) वत्वा “कि नक्खत्तेन, करोथा”ति वदति, इदं छन्दपारिवासियञ्चेव अज्झासयपारिवासियञ्च। एकस्मिं 

पारिवासिये पुन छन्दपारिसुद्धि आनेत्वा कम्मं कातुं वट्टति। 


४३९. आपन्नञ्च वेमतिकञ्च अदेसयित्वा वा नाविकत्वा वा उपोसथं कातुं न च कप्पतीति सम्बन्धो । 
नाविकत्वाति गरुकापत्ति अनाविकत्वा। न चाति नेव। 


४३२. अट्टितोपोसथाति अट्टितो अविस्सट्ठो उपोसथो यस्मिन्ति बहुब्बीहि । तदहूति तस्मिं उपोसथदिवसे । अन्तरायं 
वा सङ्घ वा विना अधिट्ठातुँ सीममेव वा न वजेति योजना । अधिट्ठातुन्ति इमिना गणुपोसथम्पि उपलक्खेति। सीमन्ति इमिना 
नदिम्पि। 


उपोसथनिद्देसवण्णना निड्िता । 
४५. पवारणानिद्देसवण्णना 


४३३. “अञ्ञमञ्ञप्पवारणा त्यादीनं अञ्ञमञ्जेहि कातब्बा पवारणा । तत्थ तिण्णं चतुन्नञ्च गणजत्ति ठपेत्वा 
अज्ञमज्ञप्पवारणा, द्विन्नं पन अट्ठपेत्वाव । अधिट्ठानन्ति अधिट्ठानप्पवारणा, युपच्चयन्तानं भावे नियतनपुंसकत्ता 
“अधिट्ठान'न्ति वृत्तं । सेसा पञ्चादीहि कातब्बा अवसेसा सङ्घप्पवारणा सङ्घवसेन जत्ति ठपेत्वा कातब्बा । एतेन नवसु 
सङ्घप्पवारणादयो तिस्सो दस्सिता। नव हि पवारणा चातुद्दसी पन्नरसी सामग्गीति दिवसवसेन, तेवाची द्वेवाची एकवाचीति 
कत्तब्बाकारवसेन, सङ्घे पवारणा, गणे पवारणा, पुग्गले पवारणाति कारकवसेन च। तत्थ पुरिमवस्संवुत्थानं 
पुब्बकत्तिकपुण्णमा वा तेसंयेव सचे भण्डनकारकेहि उपहता पवारणं पच्चुक्कहुन्ति, अथ कत्तिकमासस्स 
काळपक्खचातुह्दसो वा पच्छिमकत्तिकपुण्णमा वा पच्छिमवस्संबुत्थानञ्च पच्छिमकत्तिकपुण्णमा एव वा पवारणादिवसा 
होन्ति। इदं पन पकतिचारित्तं। तथारूपप्पच्चये सति द्रिन्नं कत्तिकपुण्णमानं पुरिमेसु चातुद्दसेसुपि पवारणं कातुं वट्टति । 
भिन्नस्स पन सङ्घस्स सामग्गियं यो कोचि दिवसो पवारणादिवसो होति । इमा दिवसवसेन तिस्सो पवारणा। 
कत्तब्बाकारवसेन पन वक्खमाननयेन विञ्ञातब्बा । 


४३४. “पुब्बकिच्चेतिआदीसु - 


“सम्मज्जनी पदीपो च, उदकं आसनेन च। 
पवारणाय एतानि, पुब्बकरणन्ति बुच्चति॥ 


“छन्दप्पवारणा उतुक्खानं, भिकखुगणना च ओवादो। 
पवारणाय एतानि, पुब्बकिच्चन्ति वुच्चति॥ 


“पारणा यावतिका च भिक्खू कम्मप्पत्ता, 
सभागापत्तियो च न विज्जन्ति। 

वज्जनीया च पुग्गला तस्मिं न होन्ति, 
पत्तकल्लन्ति वुच्चती 'ति॥ - 


एवं अट्ठकथायं वुत्ता पुब्बकिच्चादयो वेदितब्बा । जत्तिन्ति इदानि वक्खमानं सामञ्ञं सङ्घञत्ति । एवं पन जत्तिया ठपिताय 

कारणे सति तेवाचिकद्रेबाचकएकवाचिकसमानवस्सिकवसेनपि पवारेतुं वट्टति। अयमेव पन जत्ति “सङ्घो पवारेय्या”ति 
एत्थ “सङ्घो तेवाचिकं पवारेय्य, सङ्घो द्वेवाचिकं पवारेय्य, सङ्घो एकवाचिकं पवारेय्य, सङ्घो समानवस्सिकं पवारेय्या"तिपि 
ठपेतुं वट्टति | चातुद्दसियं पन सामग्गियञ्च “चातुद्दसी सामग्गी ति वत्तब्बं । 


४३७. थेरेसु उक्कुटिकं निसज्ज पवारेन्तेसु नवो याव सयं पवारेति, ताव उक्कुटिको एव अच्छतूति योजना। 
अच्छतूति निसीदेय्य। 


४४०-२. धम्मसाकच्छा च कलहो चाति द्रन्दो। रत्तिया खेपितभावतो तेवाचिकाय ओकासे असति दसविधे वा 


यदि सङ्घस्स पत्तकल्ल''न्तिआदिना तेन खेपितरत्तिया अनुरूपेन। “सुणातु मे भन्ते सङ्घो, अयं राजन्तरायो, सचे सङ्घो 
तेवाचिकं...पे०... सङ्घो भविस्सति, अथायं राजन्तरायो भविस्सति, यदि सङ्घस्स पत्तकल्ल'न्तिआदिना राजन्तरायादीनं 
अनुरूपेन वाति अत्थो। “अथायं ब्रह्मचरियन्तरायो भविस्सती"ति पन पेय्यालवसेन अन्ते वुत्तं ब्रह्मचरियन्तरायं गहेत्वा 
वुत्तं । “द्रेवाचिक ˆ न्तिआदिकं पन विसुं विसुं वत्तब्बम्पि लङ्गनक्कमेन सम्पिण्डेत्वा वुत्तं। बचनसमये पन “द्रेवाचिकं 
पवारेय्य''इच्चादिना वत्तब्बं। आगच्छेय्यु यदि समाआदिका चाति ` आगच्छेय्युं यदि समा इच्चादयो उपोसथे वृत्ता 
गाथायो च। एत्थाति एतिस्सं पवारणायं । अयमेव च आहरणक्कमो - 


आगच्छेय्युं यदि समा, पवारेन्तेव थोकिका । 
पवारिता ते सुप्पवारिता, अञ्जेहि च पवारियं। 
पवारितेसु सकला-येकच्चायुट्टिताय वा॥ 


पवारेय्युञ्च ते तेसं, सन्तिके बहुका सचे। 
कत्वा सब्बविकप्पेसु, पुब्बकिच्चं पुनुद्दिसेति॥ 


“आवासिकानं पन्नरसोतिआदिका गाथायो पन एत्थापि समाना । 
४४३. जत्ति वत्वाति वक्खमानगणजञत्ति वत्वा। 


४४४. समुदीरियाति अज्ञे द्वे तयो वा वक्खमानक्कमेन वत्तब्बा। 


थेरो ईरियोति योजेतब्बं। एवन्ति इदानि वक्खमानं परामसति। 
४४९. “यस्मि'न्तिआदि वुत्तनयत्ता उत्तानमेव। 


४५०. गाथायोति “वग्गे समग्गे वग्गोति, सञ्जिनोतिआदिका हेट्ठा वुत्तगाथायो वा। अयं पनेत्थ विसेसो - 
करोतोति एत्थ पवारणं करोतोति अत्थो गहेतब्बो। ततिय गाथाय “पातिमोक्खं न उद्दिसे ति अपनेत्वा “नो करेय्य 
पवारण'* न्ति पदं पक्खिपितब्बं । चतुत्थगाथाय “अनुपोसथे'तिआदिगाथाबन्धं अपनेत्वा “नेव पवारणे कातुं, सा कप्पति 

पवारणा ति पक्खिपितब्बं। पञ्चमगाथाय “अडितोपोसथावासा "ति अपनेत्वा “पवारणाठितावासा ति 
पक्खिपितब्बं। 


४५९. सङ्घम्हि पवारितेवाति पुरिमवस्सूपगते सङ्घम्हि पवारिते एव । पारिसुद्धिउपोसथं करेय्याति न एकस्मिं 
उपोसथग्गे द्वे जत्तियो ठपेतब्बाति अधिप्पायो। पच्छिमिकाय उपगन्त्वा अपरिनिद्धितवस्सो अवुत्थो। अनुपागतोति वस्सं 
अनुपागतो । अयमेत्थाथिप्पायो -- पुरिमिकाय वस्सं उपगता पञ्च वा अतिरेका वा पच्छिमिकाय उपगता तेहि समा वा 
ऊनतरा वा पुरिमिकाय वा उपगतेहि पच्छिमिकाय उपगता थोकतरा चेव होन्ति, सङ्घप्पवारणाय गणं पूरेन्ति 
सङ्घप्पवारणावसेन जत्ति ठपेत्वा, अथ च उभोपि एकतो हत्वा सङ्घ न पूरेन्ति, गणं पन पूरेन्ति, गणञत्ति ठपेत्वा पवारेतब्बं, 
पच्छा तेसं सन्तिके पारिसुद्भिउपोसथो कातब्बो। यदि पन पुरिमिकाय एको, पच्छिमिकाय एको, एकेन एकस्स सन्तिके 
पवारेतब्बं, एकेन पारिसुद्धिउपोसथो कातब्बो। सचे पुरिमेहि बस्सुपगतेहि पच्छा वस्सुपगता एकेनपि अधिका सङ्घं पूरेन्ति, 
पठमं पातिमोक्खं उद्दिसित्वा पच्छा तेसं सन्तिके पवारेतब्बन्ति। गणेपि एसेव नयो। एवमृपरिपि यथायोगं चिन्तनीयं । 


४५२. चातुमासिनियाति अपरकत्तिकपुण्णमायं । सङ्केनाति पठमं वस्सूपगतेन सङ्घेन। वुत्था वस्सा येहि ते 
बुत्थवस्सा, पच्छिमवस्सूपगता। सचे अप्पतरा सियुन्ति इमिना यदि अधिकतरा वा समसमा वा होन्ति, पवारणाजत्ति 
ठपेत्वा पच्छिमवस्सूपगतेहि पठमं पवारिते पच्छा इतरेहि पारिसुद्भिउपोसथो कातब्बोति दीपेतीति। 


पवारणानिद्देसवण्णना निडिता । 
४६. संवरनिद्देसवण्णना 


४५३. संवरणं चक्खुद्रारादीनं सतिकवाटेन पिदहनं संवरो । तत्थ किञ्चापि चक्खुन्द्रिये संवरो नत्थि, न हि 
चक्खुपसादं निस्साय सति उप्पज्जति, नेव भवङ्गसमये आवज्जनादीनं अञ्जतरसमये, जवनक्खणे पन उप्पज्जतीति तदा 
संवरो होति, एवं होन्ते पन सो चकखुद्रारादीनं संवरोति वुच्चति। चक्खुसोतादिभेदेहीति चक्खु च सोतञ्च, तानि आदि 
येसं, तेव भेदा चाति समासो, तेहि द्वारेहि। अभिज्झादिप्पवत्तिया अच्चन्तोपकारकत्ता करणत्थे चेत्थ ततिया। एतेन 
चक्खुसोतघानजिव्हाकायमनसङ्घातानि द्वारानि वुत्तानि। रूपसद्दादिगोचरेति रूपसहगन्धरसफोदुब्बधम्मसङ्घाते विसये । 
अभिज्झादोमनस्सादिप्पवत्तिन्ति एत्थ परसम्पत्ति अभिमुखं झायतीति अभिज्झा, बलवतण्हा। आदि-सद्देन 
मिच्छादिड्टिआादयो अनेके अकुसला धम्मा सङ्गहिता। 


४७४. सकं चित्तं किट्ठादि दुप्पसुं विय निग्गण्हेय्याति सम्बन्धो । किद्रुन्ति किट्ठ॒ट्टाने उप्पन्नं सस्सं गहितं । किड 
अदतीति किट्रादि, तं । सम्पजानोति सात्थकसप्पायगोचरअसम्मोहसङ्घातेन चतुसम्पजञ्ञेन सम्मा पजानो। इमिना 
इन्द्रियसंवरसीलं कथितं । 


संवरनिद्देसवण्णना निट्टिता। 
४७. सुद्धिनिद्देसवण्णना 


४५५. देसना संवरो एट्टि पच्चवेक्खणन्ति भेदतो सुद्धि चतुब्बिधाति सम्बन्धो । “पच्चवेक्खणं भेदतो" ति वत्तब्बे 
निग्गहितलोपो दटुब्बो, देसनासुद्धि संवरसुद्धि परियेट्ठिसुद्धि पच्चवेक्खणसुद्धीति चतुब्बिधाति वुत्तं होति। तत्थ सुज्झतीति 

सुद्धि, यथाधम्मं देसनाय सुद्धि देसनासुद्धि | वुड्ञानस्सापि चेत्थ देसनाय एव सङ्गहो दडुब्बो। मूलापत्तीनं पन 
अभिकखुतापटिञ्ञाव देसनाति हेट्टा वृत्ता, सावस्स पाराजिकापन्नस्स विसुद्धि नाम होति। अयञ्हि यस्मा पाराजिकं 
आपन्नो, तस्मा भिक्खुभावे ठत्वा अभब्बो झानादीनि अधिगन्तुं । भिक्खुभावो हिस्स सग्गन्तरायो चेव होति, मग्गन्तरायो 
च। वृत्तज्हेतं - 


““सामञ्जँ दुप्परामटुँ, निरयायूपकड्डती 'ति॥ (ध० प० ३११)। 
अपरम्पि वृत्तं - 
“सिथिलो हि परिब्बजो, भिय्यो आकिरते रज" न्ति॥ (ध० प° ३१३)। 


इच्चस्स भिक्खुभावो विसुद्धि नाम न होति। यस्मा पन गिहिआदिको हुत्वा दानसरणसीलसंवरादीहि सग्गमग्गं वा 
झानविमोक्खमग्गं वा आराधेतुं भब्बो होति, तस्मास्स गिहिआदिभावो विसुद्धि नाम होति। अधिट्ठानविसिट्देन संवरेन 
विसुद्धि संवरविसुद्धि | धम्मेन समेन पच्चयानं एद्टिया सुद्धि एट्विसुद्धि । चतूसु पच्चयेसु पच्चवेक्खणेन सुद्धि 
पच्चवेक्खणसुद्धि । “चतुब्बिधा पाती "तिआदीसु पातिमोक्खसंवरसम्मतन्ति “पातिमोक्खसंवरो ति सम्मतं सीलं । 


४५६. चित्ताधिट्ठानसंवरा सुज्झतीति इन्द्रियसंवरो संवरसुद्धीति वुत्तोति योजना । 


४५७. अनेसनं पहाय धम्मेन उप्पादेन्तस्स एड्टिया सुद्धत्ता आजीवनिस्सितं एद्टिसुद्धीति वुत्तन्ति सम्बन्धो। 
उप्पादेन्तस्साति पच्चये उप्पादेन्तस्स । 


४५८. पच्चवेक्खणसुज्झनाति हेतुम्हि पञ्चमीति। 
सुद्धिनिद्देसवण्णना निट्टिता। 
४८. सन्तोसनिद्देसवण्णना 


४५९. पंसुकूलं पिण्डियालोपो रुक्खमूलं पृतिमृत्तभेसज्जन्ति इमे चत्तारो पच्चया अप्पग्धनकताय अप्पा चेव 
कस्सचिपि आलयाभावेन अनवज्जा च गतगतड्टाने लब्भमानताय सुलभा चाति वुच्चन्ति, तेनाह “अप्पेना 'तिआदि। 
मत्तञ्ञूति परियेसनप्पटिग्गहणपरिभोगविस्सज्जनेसु चतूसु मत्तञ्ञुतावसेन पमाणञ्ञू। 


४६०. कथं सन्तुड्ोति आह “अतीत न्तिआदि। पच्चुप्पन्नेन यापेन्तोति यथालाभयथाबलयथासारुप्पवसेन 
पच्चुप्पन्नेन यथावुत्तचतुब्बिधपच्चयेन यापेन्तोति। 


सन्तोसनिद्देसवण्णना निट्टिता। 
४९. चतुरारक्खनिद्देसवण्णना 


४६१-२. बुद्धानुस्सति ...पे०... मरणस्सतीति इमा चतुरारकखा नामाति सेसो। आरकत्तादिनाति आरकभावो 

आरकत्तं, तं आदि यस्स “अरीन॑ हतत्ता"तिआदिकस्स तं आरकत्तादि। तेन तेन मग्गेन सवासनानं अरानं हतत्ता 
आरका सब्बकिलेसेहि सुविदूरविदुरे ठितोति आ-कारस्स रस्सत्तं, क-कारस्स ह-कारं सानुनासिकं कत्वा “अरह”न्ति 
पदसिद्धि वेदितब्बा। “आरका"ति च वुत्ते सामञ्जजोतनाय विसेसे अवट्टानतो, विसेसत्थिना च विसेसस्स 
अनुप्पयोजितब्बत्ता “किलेसेही”ति लब्मति। 


सम्माति अविपरीतं। सामन्ति सयमेव, अपरनेय्यो हुत्वाति अत्थो। “सम्बुद्धो 'ति हि एत्थ सं-सद्दो “सयः न्ति एतस्स 
अत्थस्स बोधको दडुब्बो । बुद्धतोति भावप्पधानोयं निद्देसो, बुद्भत्ताति अत्थो। “अरहँ” इति वा “सम्मासम्बुद्धो' इति वा 
भगवतो नवभेदे गुणे या पुनप्पुनं अनुस्सति, सा बुद्धानुस्सतीति योजना। “सम्मासम्बुद्धो इती"ति वत्तब्बे अ-कारो 
सन्धिवसेन आगतो । इति-सद्दो पनेत्थ आदिअत्थो, इच्चादीति अत्थो। नवभेदेति “अनुत्तरो पुरिसदम्मसारथी"ति एकतो 
गहेत्वा। एत्थ पन उपचारो उप्पज्जति, न अप्पना, तथा मरणस्सतियं। इतरेसु पन उभयम्पि उप्पज्जतीति वेदितब्बं । 
बुद्धानुस्सति। 


४६३-४. “सीमद्ठा तिआदिना मेत्ताभावनं दस्सेति। सीमद्ठुसङ्घति सीमायं तिट्ठतीति सीमद्ठो, सोव सङ्घो। 
गोचरगामम्हि इस्सरे जनेति सम्बन्धो । तत्थ मानुसे उपादाय सब्बसत्तेसृति योजेतब्बं । तत्थाति तस्मिं गामे। सुखिता होन्तु 
अवेराति पदच्छेदो। आदिनाति “अब्यापज्जा होन्तु, अनीघा होन्तु, सुखी अत्तानं परिहरन्तू "ति इमिना। परिच्छिज्ज 
परिच्छिज्जाति “इमस्मिं विहारे सब्बे भिक्खू 'तिआदिना एवम्पि परिच्छिन्दित्वा परिच्छिन्दित्वा। मेत्ताभावना। 


४६५-६. इदानि असुभं निद्दिसन्तो सब्बपठमं साधेतब्बं सत्तविधमुग्गहकोसल्लं “वण्णे” च्चादिना दस्सेति। 
सत्तविधञ्हि तं नयतो आगतं वाचासज्झायमनसासज्झायेहि सद्भि । तत्थ पठमं वाचाय सञ्झायन्तेन चत्तारि 
तचपञ्चकादीनि परिच्छिन्दित्वा अनुलोमप्पटिलोमवसेन कातब्बं। यथा पन वचसा, तथेव मनसापि सज्झायो कातब्बो । 
वचसा सज्झायो हि मनसा सज्झायस्स पच्चयो। सो पन लक्खणप्पटिवेधस्स पच्चयो। तत्थ बण्णो नाम केसादीनं वण्णो। 
सण्ठानं तेसंयेव सण्ठानं। ओकासो तेसंयेव पतिट्ठोकासो। दिसा नाभितो उद्धं उपरिमदिसा, अधो हेट्टठिमा | परिच्छेदो नाम 
“अयं कोट्ठासो हेडा च उपरि च तिरियञ्च इमिना नाम परिच्छिन्नो”ति एवं सभागपरिच्छेदो चेव “केसा न लोमा, लोमा न 
केसा”ति एवं अमिस्सकतावसेन विसभागपरिच्छेदो च। केसादिकोड्ठासे बवत्थपेत्वाति सम्बन्धो | ववत्थपेत्वाति वुत्तनयेन 
बवत्थपेत्वा। 


एवं बवत्थपेन्तेन यथावुत्तं सत्तविधं उग्गहकोसल्लं सम्पादेत्वा अट्ठारसविधं मनसिकारकोसल्लं सम्पादेतब्बन्ति 
दस्सेतुं “अनुपुब्बतोतिआदिमाह । तत्थ अप्पनातो तयो च सुत्तन्ताति इमे चत्तारोपि नयतोवागते नातिसीघादीसु 
पक्खिपित्वा दसविधता वेदितब्बा। अनुपुब्बतोति सज्झायकरणतो पठ्ठाय अनुपटिपाटिया । नातिसीघं नातिसणिकं 
कत्वाति किरियाविसेसनं । विक्खेपं पटिबाहयन्ति कम्मट्ठानं विस्सज्जेत्वा बहिद्धा पुथुत्तारम्मणे चेतसो विकखेपं 
पटिबाहन्तो। पण्णत्ति समतिक्कम्माति यायं “केसा लोमा"ति पण्णत्ति, तं अतिक्कमित्वा, “पटिक्कूल' न्ति चित्तं 
ठपेत्वाति अधिप्पायो। अनुपुब्बतो मुञ्चन्तस्साति यो यो कोट्ठासो न उपट्ठाति, तं तं अनुक्कमेन मुञ्चतो, तस्स 
“भावना ति इमिना सम्बन्धो वेदितब्बो। 


४६७. एवं उभयकोसल्लं सम्पादेत्वा सब्बकोड्ठासे वण्णादिवसेन ववत्थपेत्वा वण्णादिवसेनेव पञ्चधा पटिक्कूलता 


तत्र केसा ताव पकतिवण्णेन काठका अद्दारिट्कवण्णा, सण्ठानतो दीघवडतुलादण्डसण्ठाना, दिसतो उपरिमदिसाय जाता, 

ओकासतो उभोसु पस्सेसु कण्णचूव्ठिकाहि, पुरतो नळाटन्तेन, पच्छतो गळवाटकेन परिच्छिन्ना, 
सीसकटाहवेठनअल्लचम्मं केसानं ओकासो। परिच्छेदतो केसा सीसवेठनचम्मे वीहग्गमत्तं पविसित्वा पतिद्वितेन हेट्ठा 
अत्तनो मूलतलेन, उपरि आकासेन, तिरियं अञ्जमञ्ञेन परिच्छिन्ना । द्वे केसा एकतो नत्थीति अयं सभागपरिच्छेदो। 
“केसा न लोमा, लोमा न केसा”ति एवं अवसेसएकतिं सकोठ्ठासेहि अमिस्सीकता केसा नाम पाटियेक्को एको कोठ्ठासोति 
अयं विसभागपरिच्छेदो। इदं केसानं बण्णादितो निच्छयनं। इदं पन नेसं बण्णादिवसेन पञ्चधा पटिक्कूलतो निच्छयनं - 
केसा नामेते बण्णतोपि पटिक्कूला आसयतोपि सण्ठानतोपि गन्धतोपि ओकासतोपि पटिक्कूलाति एवं सेसकोठ्ठासानम्पि 
यथायोगं वेदितब्बं । 


उद्धुमातादिवत्थूसूति उद्धमातकविनीलकविपुब्बकविच्छिहकविक्खायितकविक्खित्तकहतवि- 
क्खित्तकलोहितकपुळवकअट्टिकसङ्घातेसु दसेसु अविञ्ञाणकअसूभवत्थूसु असुभाकारं गहेत्वा पवत्ता भावना वा 
असुभन्ति सम्बन्धो । असुभभावना । 


४६८. “मरणं मे भविस्सती 'ति वा “जीवितं मे उपरुज्झती”ति वा “मरणं मरण "न्ति वा योनिसो भावयित्वानाति 
योजना | जीवितन्ति रूपजीवितिन्द्रियञ्च अरूपजीवितिन्द्रियञ्च । योनिसोति उपायेन। एवं पवत्तयतोयेव हि एकच्चस्स 
नीवरणानि विक्खम्भन्ति, मरणारम्मणा सति सण्ठाति, उपचारप्पत्तमेव कम्मद्ठानं होति । 


४६९-४७०. यस्स पन एत्तावता न होति, तेन वधकपच्चूपट्ठानादीहि अट्टहाकारेहि मरणं अनुस्सरितब्बन्ति दस्सेतुं 
“वधकस्सेवा तिआदिमाह | वधकस्स इव उपट्टानाति “इमस्स सीसं छिन्दिस्सामी”ति असिं गहेत्वा गीवाय 
सञ्चारयमानस्स वधकस्स विय मरणस्स उपट्ठानतो । सम्पत्तीनं विपत्तितोति भोगसम्पत्तिया जीवितसम्पत्तिया च 
विनासमरणसङ्घातविपत्तितो। उपसंहरतोति यसमहत्ततो पुञ्जमहत्ततो थाममहत्ततो इद्भिमहत्ततो पञ्ञामहत्ततो 
पच्चेकबुद्भतो सम्मासम्बुद्भतोति इमेहि सत्तहाकारेहि अत्तनो उपसंहरणतो। कायबहुसाधारणाति असीतिया किमिकुलानं, 
अनेकसतानं रोगानं, बाहिरानञ्च अहिविच्छिकादीनं मरणस्स पच्चयानं साधारणतो। आयुदुब्बलतोति 
अस्सासपस्सासूपनिबद्भत्तरियापथूपनिबददभत्तादिना आयुनो दुब्बलतो कालववत्थानस्स अभावतोति “इमस्मियेव काले 
मरितब्बं, न अञ्ञस्मि'न्ति एवं कालववत्थानस्स अभावतो। अद्धानस्स परिच्छेदाति “मनुस्सानं जीवितस्स परिच्छेदो 
नाम एतरहि परित्तो, अद्धा यो चिरं जीवति, सो वस्ससतं जीवती”ति एवं अद्भानस्स कालस्स परिच्छेदतो। 


एत्थ पन कम्मड्ठानं भावेत्वा विपस्सनाय सह पटिसम्भिदाहि अरहत्तं पत्तुकामेन बुद्धपृत्तेन यं कातब्बं, तं 
आदिकम्मिकस्स कुलपृत्तस्स वसेन आदितो पड़ाय सङ्घेपेनोपदिस्साम । चतुब्बिधं ताव सीलं सोधेतब्बं । तत्थ तिविधा 
विसुज्झना अनापज्जनं, आपन्नवुट्ठानं, किलेसेहि च अप्पटिपीळनं । एवं विसुद्भसीलस्स हि भावना सम्पज्जति। यम्पिदं 
चेतियङ्गणवत्तादीनं वसेन आभिसमाचारिकसीलं वुच्चति, तम्पि साधुकं परिपूरेतब्बं | ततो - 


“आवासो च कुलं लाभो, गणो कम्मञ्च पञ्चमं । 
अद्धानं जाति आबाधो, गन्थो इद्धीति ते दसा"ति॥ (विसुद्धि० १.४१) - 


एवं वृत्तेसु दससु पलिबोधेसु यो पलिबोधो, यो उपच्छिन्दितब्बो । एवं उपच्छिन्नपलिबोधेन - 


“पियो गरु भावनीयो, वत्ता च वचनक्खमो । 

गम्भीरञ्च कथं कत्ता, नो चाद्वाने नियोजकोति॥ (अ० नि० ७.३७) - 


एवं वुत्तलक्खणं आचरियं उपसङ्कमित्वा कम्मड्ठानं उग्गहेतब्बं । तं दुविधं होति सब्बत्थककम्मड्ठानञ्च 
पारिहारियकम्मड्ठानञ्च । तत्थ सब्बत्थककम्मट्ठानं नाम भिवखुसङ्घादीसु मेत्ता, मरणस्सति च, “असुभसञ्ञा"'तिपि एके। 
एतं पन तयं सब्बत्थ अत्थयितब्बं इच्छितब्बन्ति कत्वा, अधिप्पेतस्स च योगानुयोगकम्मस्स पदट्ठानत्ता 
““सब्बत्थककम्मट्ठान'न्ति बुच्चति। अट्ठतिसारम्मणेसु पन यं यस्स चरितानुकूलं, तं तस्स निच्चं परिहरितब्बत्ता 
यथावुत्तेनेव नयेन “पारिहारियकम्मड्रान''न्ति वुच्चति, ततो - 


“महावासं नवावासं, जरावासञ्च पन्थनि। 
सोण्डिं पण्णञ्च पुप्फञ्च, फलं पत्थितमेब च॥ 


“नगरं दारुना खेत्तं, विसभागेन पढनं। 
पच्चन्तसीमासप्पायं, यत्थ मित्तो न लब्भति॥ 


“अट्टारसेतानि ठानानि, इति विज्ञाय पण्डितो । 
आरका परिवज्जेय्य, मग्गं सप्पटिभयं यथा"ति॥ (विसुद्धि० १.५२) - 


बुत्तअट्ठारससेनासनदोसवज्जितं “इध, भिक्खवे, सेनासनं नातिदूरं होति नच्चासन्नं गमनागमनसम्मन्नं दिवा अप्पाकिण्णं 
रत्ति अप्पसद्दै अप्पनिग्घोसं अप्पडंसमकसवातातपसरीसपसम्फस्सं । तस्मिं खो पन सेनासने विहरन्तस्स अप्पकसिरेनेब 
उप्पज्जन्ति चीवरपिण्डपातसेनासनगिलानपच्चयभेसज्जपरिक्खारा। तस्मिं खो पन सेनासने थेरा भिक्खू विहरन्ति 
बहुस्सुता आगतागमा धम्मविनयधरा मातिकाधरा। ते कालेन कालं उपसङ्कमित्वा परिपुच्छति परिपञ्हति 'इदं भन्ते कथं, 
इमस्स को अत्थो'ति। तस्स ते आयस्मन्तो अविवटञ्चेव विवरन्ति, अनुत्तानीकतञ्च उत्तानि करोन्ति, अनेकविहितेसु च 
कङ्काठानीयेसु धम्मेसु कङ्कं पटिविनोदेन्ति। एवं खो, भिक्खवे, सेनासनं पञ्चङ्गसमन्नागतं होतीति (अ० नि० १०.११) 
बुत्तपञ्चङ्गसमन्नागतं सेनासनं उपगम्म तत्थ वसन्तेन “दीघानि केसलोमनखानि छिन्दितब्बानि, जिण्णचीवरेसु 
अग्गळअनुवातपरिभण्डदानादिना दळहीकम्मं वा तन्तच्छेदादीसु तुन्नकम्मं वा कातब्बं, किलिट्ठानि रजितब्बानि, सचे पत्ते 
मलं होति, पत्तो पचितब्बो, मञ्चपीठादीनि सोधेतब्बानी”ति एवं वुत्तउपच्छिन्नखुद्दकपलिबोधेन कतभत्तकिच्चेन भत्तसम्मदं 
विनोदेत्वा रतनत्तयगुणानुस्सरणेन चित्तं सम्पहंसेत्वा आचरियुग्गहतो एकपदम्पि असम्मुस्हन्तेन मनसि कातब्बन्ति। 


चतुरारक्खनिद्देसवण्णना निड्टिता। 
५०. विपस्सनानिहेसवण्णना 


४७१-२. नामरूपन्ति चित्तचेतसिकसङ्कातं नामञ्च अट्ुवीसतिविधं रूपञ्च। “नमनलक्खणं नामं, रुप्पनलक्खणं 
रूपं, नामरूपतो न अञ्जो अत्तादिको कोचि अत्थी”ति एवं झानलाभी चे, झानतो बुड्ाय झानगतं वा विपस्सनायानिको चे, 
पकिण्णकभूतं नामरूपं परिग्गहेत्वा। पातिमोकखसंवरादि सीलविसुद्धि, चतुरारकखवसेन दीपिता सोपचारसमाधिसङ्घाता 
चित्तविसुद्धि च वुत्ताव नामाति इमिना दिट्टिविसुद्धि कथिता । ततो तस्स पच्चयञ्च परिग्गहेत्वाति सम्बन्धो । तस्स 
पच्चयन्ति “पटिसन्धिक्खणे नामरूपद्वयमेव अविज्जातण्हाउपादानकम्मेहि उप्पज्जति, न इस्सरादिकारणेना'तिआदिना 
तस्स कारणं, इमिना कङ्घावितरणविसुद्धि दस्सिता । 

हत्वा अभावतो अनिच्चाति सब्बेपि नामरूपसङ्कारा उप्पज्जित्वा अभावापज्जनतो अनिच्चा। उदयब्बयपीळना 
दुक्खाति उप्पादनिरोधवसेन पीळनतो दुक्खा । अवसवत्तित्ता अनत्ताति अत्तनो वसे अवत्तनतो अनत्ताति एवं सङ्कारेहि 
सद्भि तिलकखणं आरोपेत्वा । पुनप्पुनं सम्मसन्तोति यथावृत्तनयेन सम्मसन्तो समथयानिको विपस्सनायानिको च 
योगावचरो। इमिना मग्गामग्गजाणदस्सनविसुद्भि, पटिपदाजाणदस्सनविसुद्धि च दस्सिता। सङ्घारानमेव हि 
उदयब्बयादिनानुपस्सनतो उदयब्बयभङ्गभयआदीनवनिब्बिदामुञ्चितुकम्यतापटिसङ्घानुपस्सनास- 
ह्वारुपेक्खाजाणसङ्कातस्स अट्ुविधस्स जाणस्स वसेन सिखाप्पत्तं व्िपस्सनाजाणं पटिपदाजाणदस्सनविसुद्धि नाम । 
अनुपुब्बेन सब्बसंयोजनक्खयं पापुणेय्याति इमिना जाणदस्सनविसुद्धि दस्सिता । सब्बसंयोजनक्खयन्ति 
ओरम्भागियानं पञ्चन्नं संयोजनानं हेट्ठा मग्गत्तयेन खेपितत्ता, इतरेसं उद्धम्भागियानं संयोजनानं खेपितत्ता च सब्बेसं 
संयोजनानं खयन्ते जातं अरहत्तमगगं । 


निगमनकथावण्णना 
४७३. यस्मा कारणा या सिक्खना, अयं भिक्खुकिच्चं, अतो तस्मा कारणाति अत्थो। 


४७४. निच्चसो लोकविचारिनोति निच्चं लोके विचरतो। मालुतस्सेव परिस्समो न सम्भोतीति योजना। 
मालुतस्सेवाति वातस्स इव। न सम्भोतीति न होति। 


४७५-६. तम्बपण्णि एव तम्बपण्णियो, केतु विय केतु, तम्बपण्णिये केतूति तप्पुरिसो। तेन रचिता 
धम्मविनयञ्ञुपसंसिता अयं खुद्दसिक्खा परिमाणतो गाथानं पञ्चमत्तेहि सतेहि एत्तावता निठ्ठानमुपागताति सम्बन्धो । 


निगमनकथावण्णना निद्धिता। 


निगमनकथा 


कारापितेतिरुचिरे पवरे विहारे । 
मानाधिकारिपुरिना गरुना गुणेन। 
वस्सं बसं दमिळसो विधहं अकासि । 
आकङ्कटीक जिनसासनसम्पवुद्धि॥ 


पुञ्जेन सत्थरचनाजनितेन तेन। 
सम्बुद्धसासनवरोदयकारणेन। 
लोकामिसेसु पन मे समयं अलग्गो। 
सम्बुद्धसासनवरोदयमाचरेय्यं॥ 


अत्थेसु अक्खरपदेसु विनिच्छयेसु । 
पुब्बापरेसु लिखितं खलितं यदत्थि । 
ओहाय खन्तुमरहन्ति वदन्तु सन्ता । 
दिड्डापराधमथ वा किमुलालनेन॥ 

येनन्ततन्तरतनाकरमन्थनेन। 
मन्थाचलोल्लसितजाणवरेन लद्भा । 
सारामतातिसुखिता सुखयन्ति चञ्ञे। 
ते मे जयन्ति गरवो गरवो गुणेहि॥ 


परत्थसम्पादनतो, पुञ्जेनाधिगतेनहं । 
परत्थसम्पादनको, भवेय्यं जातिजातियं॥ 


सिस्सो आह - 


परमप्पिच्छतानेकसन्तोसोपसमेसिनं । 
सुचिसल्लेखवुत्तीनं, सदारञ्जनिवासिनं॥ 


सासनुज्जोतकारीनं, आचेरत्तमुपागतं । 
उदुम्बरगिरिख्यातयतीनं यतिपुङ्गवं॥ 


मेधङ्कर इति ख्यातनामधेय्यं तपोधनं । 
थेरं थिरदयामेधानिधानं साधुपूजितं॥ 


सिस्सं सहायमागम्म, कल्याणमित्तमत्तनो। 
सोधेतुं सासनं सत्थु, परक्कममकासि यो॥ 


सुसद्दसिद्धि यो योगनिच्छयं सब्भि बण्णितं । 
अका सुबोधालङड्कारं, वुत्तोदयमनाकुलं॥ 


सङ्घरक्खितनामेन, महाथेरेन धीमता। 
निवासभूतेनानेकगुणानप्पिच्छतादिनं ॥ 


तेनेव रचिता साधु, सासनोदयकारिना । 
खुद्दसिक्खाय टीकापि, सुमङ्गलप्पसादनी॥ 


निगमनकथा निड्टिता । 
इति सुमङ्गलप्पसादनी नाम 
खुद्दसिक्खा- अभिनवटीका समत्ता। 


॥ नमो तस्स भगवतो अरहतो सम्मासम्बुद्भस्स॥ 

मूलसिक्खा 
गन्थारम्भकथा 


नत्वा नाथं पवक्खामि, मूलसिकखं समासतो । 
भिकखुना नवकेनादो, मूलभासाय सिक्खितुं॥ 


९. पाराजिकनिद्देसो 


१. सं निमित्तं पवेसन्तो, भिक्खु मग्गत्तये चुतो। 
पवेसनद्टितुद्धार-पविट्ठे चेपि सादियं॥ 


२. अदिन्नं मानुसं भण्डं, थेय्यायेकेन आदियं। 
पञ्चवीसावहारेसु, गरुकं चे चुतो भवे॥ 


३. आदियन्तो हरन्तोव-हरन्तोपिरियापथं । 
विकोपेन्तो तथा ठाना, चावेन्तोपि पराजिको॥ 


४. तत्थ नानेकभण्डानं, पञ्चकानं वसा पन। 
अवहारा दसञ्चेति, विज्ञातब्बा विभाविना॥ 


५. साहत्थाणत्तिको चेव, निस्सग्गो चात्थसाधको। 
धुरनिक्खेपनञ्चेव, इदं साहत्थपञ्चकं ॥ 


६. पुब्बसहप्पयोगो च, संविधाहरणम्पि च। 
सङ्केतकम्मं निमित्तं, पुब्बप्पयोगपञ्चकं॥ 


७. थेय्यापसस्हपरिकप्प-प्पटिच्छन्नकुसादिका। 
अवहारा इमे पञ्च, विञ्ञातब्बा विभाविना॥ 


८. मनुस्सपाणं पाणोति, जानं वधकचेतसा। 
जीविता यो वियोजेति, सासना सो पराजितो॥ 


९. झानादिभेदं हदये असन्तं, 
अञ्जपदेसञ्च विनाधिमानं । 
मनुस्सजातिस्स वदेय्य भिक्खु, 
जातक्खणे तेन पराजिको भवेति॥ 

२. गरुकापत्तिनिद्देसो 


. मोचेतुकामचित्तेन, उपक्कम्म विमोचयं । 


सुक्कमञ्जत्र सुपिना, समणो गरुकं फुसे॥ 


कायसंसग्गरागेन, मनुस्सित्थिं परामसं । 
इत्थिसञ्जी उपक्कम्म, समणो गरुकं फुसे॥ 


दुडुल्लवाचस्सादेन, मग्गं वारब्भ मेथुनं । 
ओभासन्तो मनुस्सित्थिं, सुणमानं गरुँ फुसे॥ 


वण्णं बत्वात्तनोकाम-पारिचरियाय मेथुनं । 
इत्थिं मेथुनरागेन, याचमानो गरुँ फुसे॥ 


सन्देसं पटिग्गण्हित्वा, पुरिसस्सित्थियापि वा। 
बीमंसित्वा हरंपच्चा, समणो गरुकं फुसे॥ 


चावेतुकामो चोदेन्तो, अमूलन्तिमवत्थुना । 
चोदापयं वा समणो, सुणमानं गरुं फुसे॥ 


लेसमत्तं उपादाय, अमूलन्तिमवत्थुना । 
चावेतुकामो चोदेन्तो, सुणमानं गरुं फुसेति॥ 


३. निस्सग्गियनिद्देसो 


विकप्पनमधिद्ठान-मकत्वा कालचीवरं । 
दसाहमतिमापेति, तस्स निस्सग्गियं सिया॥ 


भिकखुसम्मुतियाञ्ञत्र, तिचीवरमधिट्डितं । 
एकाहमतिमापेति, निस्सग्गि समयं विना॥ 


अञ्ञातिका भिक्खुनिया, पुराणचीवरं पन। 
धोवापेति रजापेति, आकोटापेति तं सिया॥ 


अञ्जातिका भिक्खुनिया, हत्थतो किञ्चि मूलकं । 
अदत्वा चीवरादाने, निस्सग्गियमुदीरितं॥ 


अप्पवारितमञ्ञाति, विञ्ञापेन्तस्स चीवरं । 

३०. 


३१. 


३२. 


३३. 


अञ्जत्र समया तस्स, निस्सग्गियमुदीरितं॥ 


रजतं जातरूपं वा, मासकं वा कहापणं। 
गण्हेय्य वा गण्हापेय्य, निस्सग्गि सादियेय्य वा॥ 


परिवत्तेय्य निस्सग्गि, रजतादि चतुब्बिधं । 
कप्पियं कप्पियेनापि, ठपेत्वा सहधम्मिके॥ 


विकप्पनमधिद्ठान-मकत्वान पमाणिकं । 
दसाहमतिमापेति, पत्तं निस्सग्गियं सिया॥ 


पञ्चबन्धनतो ऊन-पत्ते सति परं पन। 
विञ्ञापेति नवं पत्तं, तस्स निस्सग्गियं सिया॥ 


पटिग्गहेत्वा भुञ्जन्तो, सप्पितेलादिकं पन। 
सत्ताहमतिमापेति, तस्स निस्सग्गियं सिया॥ 


भिक्खुस्स चीवरं दत्वा, अच्छिन्दन्तस्स तं पुन । 
सकसञ्ञाय निस्सग्गि, अच्छिन्दापयतोपि वा॥ 


अप्पवारितमञ्जाति, सुत्तं याचिय चीवरं । 
वायापेन्तस्स निस्सग्गि, विना जातिप्पवारिते॥ 


जानन्तो भिक्खु सङ्घस्स, लाभं परिणतं पन। 
अत्तनो परिणामेति, तस्स निस्सग्गियं सियाति॥ 


४. पाचित्तियनिद्देसो 


सम्पजानमुसावादे, पाचित्तियमुदीरितं । 
भिकखुञ्च ओमसन्तस्स, पेसुञ्ञहरणेपि च॥ 


ठपेत्वा भिक्खुनि भिक्खु, अञ्ञेन पिटकत्तयं । 
पदसोधम्मं भणन्तस्स, पाचित्तियमुदीरितं ॥ 


अनुपसम्पन्नेनेव, सयित्वान तिरत्तियं । 
पाचित्ति सहसेय्याय, चतुत्थत्थङ्गते पुन॥ 


इत्थिया एकरत्तम्पि, सेय्यं कप्पयतोपि वा। 

देसेन्तस्स विना विज्जुं, धम्मञ्च छप्पदुत्तरिं॥ 


३४. दुहुल्लं भिक्खुनो वज्जं, भिक्खुसम्मृतिया विना। 
अभिक्खुनो वदन्तस्स, पा्चित्तियमुदीरितं॥ 


३५. खणेय्य वा खणापेय्य, पथविञ्च अकप्पियं। 
भूतगामं विकोपेय्य, तस्स पाचित्तियं सिया॥ 


३६. अज्झोकासे तु मञ्चादिँ, कत्वा सन्थरणादिकं । 
सङ्किकं याति पाचित्ति, अकत्वापुच्छनादिकं॥ 


३७. सङ्गिकावसथे सेय्यं, कत्वा सन्थरणादिकं | 
अकत्वापुच्छनादिं यो, याति पाचित्ति तस्सपि॥ 


३८. जानं सप्पाणकं तोयं, पाचित्ति परिभुञ्जतो। 
अञ्ञातिका भिक्खुनिया, ठपेत्वा पारिवत्तकं॥ 


३९. चीवरं देति पाचित्ति, चीवरं सिब्बतोपि च। 
अतिरित्तं अकारेत्वा, पवारेत्वान भुञ्जतो॥ 


०९ 
० 


. भिक्खुँ आसादनापेक्खो, पवारेति पवारितँ । 
अनतिरित्तेन भुत्ते तु, पाचित्तियमुदीरितं ॥ 


(1 


~ 


. सन्निधिभोजनं भुञ्जे, विकाले यावकालिकं | 
भुञ्जतो वापि पाचित्ति, अगिलानो पणीतकं॥ 


(1 


~ 


. विञ्ञापेत्वान भुञ्जेय्य, सप्पिभत्तादिकम्पि च। 
अप्पटिग्गहितं भुञ्जे, दन्तकट्ठोदकं विना॥ 


४३. तित्थियस्स ददे किञ्चि, भुञ्जितब्बं सहत्थतो । 
निसज्जं वारहो कप्पे, मातुगामेन चेकतो॥ 


४ ४. सुरामेरयपानेपि, पाचित्तियमुदीरितं । 
अङ्गुलिपतोदके चापि, हसथम्मेपि चोदके॥ 


४५. अनादरेपि पाचित्ति, भिक्खुं भीसयतोपि वा। 
भयानकं कथं कत्वा, दस्सेत्वा वा भयानकं ॥ 

४६. ठपेत्वा पच्चयं किञ्चि, अगिलानो जलेय्य वा। 
जोति जलापयेय्यापि, तस्स पाचित्तियं सिया॥ 


४७. कप्पबिन्दुमनादाय, नवचीवरभोगिनो। 
हसापेक्खस्स पाचित्ति, भिक्खुनो चीवरादिकं॥ 


४८. अपनेत्वा निधेन्तस्स, निधापेन्तस्स वा पन। 
जानं पाणं मारेन्तस्स, तिरच्छानगतम्पि च॥ 


४९. छादेतुकामो छादेति, दुदुल्लं भिक्खुनोपि च। 
गामन्तरगतस्सापि, संविधायित्थिया सह॥ 


५०. भिक्खुं पहरतो वापि, तलसत्तिकमुग्गिरे । 
चोदेति वा चोदापेति, गरुकामूलकेनपि॥ 


५९. कुक्कुच्चुप्पादने चापि, भण्डनत्थायुपस्सुतिं। 
सोतुं भण्डनजातानं, याति पा्चित्तियं सिया॥ 


५२. सङ्घस्स लाभं परिणामितं तु, 
नामेति यो तं परपुग्गलस्स। 
पुच्छं अकत्वापि च सन्तभिकखुं, 
पाचित्ति गामस्स गते विकालेति॥ 


५. पकिण्णकनिहदेसो 


५३. सङ्गिकं गरुभण्डं यो, देति अञ्ञस्स इस्सरो । 
थुल्लच्चयं यथावत्थुं, थेय्या पाराजिकादिपि॥ 


५४. कुसादिमयचीरानि, कम्बलं केसवालजं । 
समयं विना धारयतो, लूकपक्खाजिनक्खिपं॥ 


५५. सत्थकम्मे वत्थिकम्मे, सं निमित्तञ्च छिन्दतो । 
थुल्लच्चयं मनुस्सानं, मंसादिभोजनेपि वा॥ 


५६. कदलेरकक्कदुस्सानि, पोत्थकं सब्बनीलकं । 
सब्बपीतादिकञ्चापि, धारयन्तस्स दुक्कटं॥ 


५७. हत्थिस्सुरगसोणानं, सीहब्यग्घच्छदीपिनं । 

५८. 


५९. 


६१. 


६२. 


६३. 


६४. 


६५. 


६६. 


६७. 


६८. 


६९. 


तरच्छस्स च मंसादिं, उदिस्सकतकम्पि च॥ 


अनापुच्छितमंसञ्च, भुञ्जतो दुक्कटं सिया। 
यातानुपुब्बं हित्वान, दकतित्थादिकं वजे॥ 


सहसा वुब्मजित्वान, पविसे निकखमेय्य वा। 
वच्चपस्सावकुटिकं, विना उक्कासिकं विसे॥ 


- नित्थुनन्तो करे वच्चं, दन्तकट्ठञ्च खादयं । 


वच्चपस्सावदोणीनं, बहि वच्चादिकं करे॥ 


खरेन चावलेखेय्य, कटं पातेय्य कूपके । 
ऊहतञ्च न धोवेय्य, उक्लापञ्च न सोधये॥ 


दककिच्चं करोन्तस्स, कत्वा “चपुचपू“ति च। 
अनञ्झिट्ठीव थेरेन, पातिमोक्खम्पि उद्दिसे॥ 


अनापुच्छाय पञ्हस्स, कथने विस्सज्जनेपि च। 
सज्झायकरणे दीप-जालने विज्झापनेपि च॥ 


वातपानकवाटानि, विवरेय्य थकेय्य वा। 
वन्दनादिं करे नग्गो, गमनं भोजनादिकं॥ 


परिकम्म करे कारे, तिपटिच्छन्नकं विना। 
कायं नहायं घंसेय्य, कुट्टे थम्भे तरुम्हि वा॥ 


कुरुविन्दकसृत्तेन, अञ्जमञ्जस्स कायतो । 
अगिलानो बहारामे, चरेय्य सउपाहनो॥ 


उपाहनं यो धारेति, सब्बनीलादिकम्पि च। 
निमित्तं इत्थिया रत्तो, मुखं वा भिकखदायिया॥ 


उज्झानसञ्जी अञ्ञस्स, पत्तं वा अत्तनो मुखं । 
आदासादिम्हि पस्सेय्य, उच्चासनमहासने॥ 


निसज्जादिं करोन्तस्स, दुक्कटं वन्दनेपि च। 
उक्खित्तानुपसम्पन्न-नानासंवासकादिनं॥ 

७०. एकतो पण्डकित्थीहि, उभतोब्यञ्जनेन वा। 
दीघासने निसीदेय्य, अदीघे आसने पन॥ 


७१. असमानासनिकेन, मञ्चपीठे सयेय्य वा। 
कुलसङ्गहत्थं ददतो, फलपुप्फादिकम्पि च॥ 


७२. गन्थिमादि करे कारे, जिनवारितपच्चये। 
परिभुञ्जेय्य अब्यत्तो, अनिस्साय वसेय्य वा॥ 


७३. अनुञ्ञातेहि अञ्ञस्स, भेसज्जं वा करे वदे। 
करे सापत्तिको भिक्खु, उपोसथप्पबारणं॥ 


७४. द्वारबन्धादिके ठाने, परिवत्तकवाटकं । 
अपिधाय विनाभोगं, नियोगं वा सये दिवा॥ 


७५. धञ्जित्थिरूपरतनं, आवुधित्थिपसाधनं । 
तूरियभण्डं फलं रुक्खे, पुब्बण्णादिञ्च आमसे॥ 


७६. ससित्थोदकतेलेहि, फणहत्थफणेहि वा। 
केसमोसण्ठनेकस्मिँ, भाजने भोजनेपि च॥ 


७७. एकत्थरणपावुरणा, सयेय्युं द्वेकमञ्चके । 
दन्तकट्टञ्च खादेय्य, अधिकूनं पमाणतो॥ 


७८. योजेति वा योजापेति, नच्चं गीतञ्च वादितं । 
दस्सनं सवनं तेसं, करोन्तस्स च दुक्कटं॥ 


७९. वीहादिरोपिमे चापि, बहिपाकारकुट्टके । 
वच्चादिछडनादिम्हि, दीघकेसादिधारणे॥ 


८०. नखमट्टकरणादिम्हि, सम्बाधे लोमहारणे । 
परिकम्मकतं भूमिं, अक्कमे सउपाहनो॥ 


८१. अधोतअल्लपादेहि, सङ्गिकं मञ्चपीठकं । 
परिकम्मकतं भित्ति, आमसन्तस्स दुक्कटं॥ 


८२. सङ्घाटियापि पल्लत्थे, दुप्परिभुञ्जेय्य चीवरं । 
अकायबन्धनो गामं, वजे कत्वान वच्चकं॥ 

८२. 


नाचमेय्य दके सन्ते, समादेय्य अकपिये। 
देसनारोचनादिम्हि, सभागापत्तियापि च॥ 


८४. न वसे वस्सं विसंवादे, सुद्धचित्ते पटिस्सवं । 


८५. 


८६. 


८७. 


८८. 


८९. 


९१. 


९२. 


९३. 


९४. 


९५. 


वस्सं वसित्वा गमने, अननुञ्जातकिच्चतो॥ 


विनापदं तरुस्सुद्धं, पोरिसम्हाभिरूहणे । 
अपरिस्सावनोद्भानं, वजे तं याचतो न दे॥ 


अत्तनो घातने इत्थि-रूपादिं कारयेय्य वा। 
हित्वा मालादिकं चित्तं, जातकादिं सयं करे॥ 


भुञ्जन्तमुटुपे तस्स, सालादीसु निसीदतो। 
बुड़ानं पन ओकासं, अदत्वा वापि दुक्कटं॥ 


यानादिमभिरूहेय्य, कल्लको रतनत्तयं । 
आरब्भ वदे दवञ्ञ-परिसायोपलालने॥ 


कायादिं विवरित्वान, भिक्खुनीनं न दस्सये। 
वाचे लोकायतं पलितं, गण्हेय्य गण्हापेय्य वा॥ 


. यत्थ कत्थचि पेळायं, भुञ्जतो पत्तहत्थको । 


वातपानकवाटं वा, पणामे सोदकम्पि च॥ 


उण्हेय्य पटिसामेय्य, अतिउण्हेय्य बोदकं । 
ठपेय्य भूमियं पत्तं, अङ्के वा मञ्चपीठके॥ 


मिड्टन्ते परिभण्डन्ते, पादे छत्ते ठपेति वा। 
चलकादिं ठपे पत्तं, पत्ते वा हत्थधोवने॥ 


पत्तेन नीहरन्तस्स, उच्छिटुमुदकम्पि च। 
अकप्पियम्पि पत्तं वा, परिभुञ्जेय्य दुक्कटं॥ 


वदे ““जीवा”ति खिपिते, न सिक्खति अनादरो। 
परिमण्डलकादिम्हि, सेखिये दुक्कटं सिया॥ 


यो भण्डगारे पयुतोब भण्डकं, 
मातून पा्चित्तियमस्स गोपये। 

दवाय हीनेनपि जातिआदिना, 
वदेय्य दुब्भासितमुत्तमम्पि योति॥ 


६. वत्तादिकण्डनिह्देसो 


९६. उपज्झाचरियवत्तञ्च, गमिकागन्तुकम्पि च। 
सेनासनादिवत्तञ्च, कातब्बं पियसीलिना॥ 


९७. हत्थपासे ठितो किञ्चि, गहितब्बं ददे तिधा। 
गहेतुकामो गण्हेय्य, द्विधायं सम्पटिग्गहो॥ 


९८. सङ्घाटिमुत्तरासङ्गं, तथा अन्तरवासकं । 
“एतं इमं अधिट्ठामि”, तथा “पच्चुद्धरामि'ति॥ 


९९. “इमं इमानि एतानि, एतम्पि चीवर”न्ति वा। 
““परिक्खारचोळानी”ति, तथा “पच्चुद्धरामि”ति॥ 


१००.“एतं इमं अधिट्टामि, पत्तं पच्चुद्धरामि'ति। 
एवं पच्चुद्भरेधिट्ठे, चीवरादिं यथाविधि॥ 


१०१.सञ्चरित्त विना सेसा, सचित्ता गरुकन्तिमा। 
अच्छिन्नं परिणतं हित्वा, निस्सग्गियमचित्तकं ॥ 


१०२.पदसोधम्मं दुवे सेय्या, इत्थिया धम्मदेसना। 
दुवे सेनासनानीपि, सिब्बनं चीवरस्सपि॥ 


९०३.पवारितं सुरापानं, पञ्चसन्निधिआदिकं । 
जोतिनुज्जालनञ्चेब, कप्पबिन्दुमनादिकं । 
गामप्पवेसनन्तेते, पाचित्तीसु अचित्तका॥ 


१०४पकिण्णकेसु उद्दिस्स-कतं हित्वाञ्ञमंसकं | 
एकत्थरणपावुरणं, एकमञ्चे तुवटटनं । 
एकतो भुञ्जनञ्चापि, नच्चगीतादिसत्तपि॥ 


१०५.अकायबन्धनञ्चापि, पत्तहत्थकवाटकं । 
अचित्तकमिदं सब्बं, सेसमेत्थ सचित्तकं॥ 


९१०६.वीतिक्कमनचित्तेन, सचित्तकमचित्तकं । 


www.tipitaka.org Vipassana Research Institute 


Page 234 sur 254 


पञ्जत्तिजाननेनापि, वदन्ताचरिया तथा॥ 


१०७पुब्बकरणादिकं कत्वा, उपोसथप्पवारणं । 
नवधा दीपितं सब्बं, कातब्बं पियसीलिना॥ 


१०८.सम्मज्जनी पदीपो च, उदकं आसनेन च। 
उपोसथस्स एतानि, पुब्बकरणन्ति बुच्चति॥ 


१०९.छन्दपारिसुद्भधिउतुक्खानं, भिकखुगणना च ओवादो। 
उपोसथस्स एतानि, पुब्बकिच्चन्ति बुच्चति॥ 


११०.उपोसथो यावतिका च भिक्खू कम्मप्पत्ता, 
सभागापत्तियो च न विज्जन्ति। 
वज्जनीया च पुग्गला तस्मिं न होन्ति, 
पत्तकल्लन्ति बुच्चति॥ 


१११. पुब्जकरणपुब्बकिच्चानि समापेत्वा देसितापत्तिकस्स समग्गस्स भिक्खुसङ्घस्स अनुमतिया पातिमोक्खं उद्दिसितुं 
आराधनं करोम। 


९१२. पारिसुद्धिअधिट्ठान-सुत्तुद्रेसवसा तिधा। 
गणपुग्गलसङ्घा च, तं करेय्युं यथाक्कमं॥ 


११३. चातुद्दसो पन्नरसो, सामग्गी दिनतो तिधा। 
दिनपुग्गलकत्तब्बा-कारतो ते नवेरिता॥ 


११४ .तयो तयोति कत्वान, दिनपुग्गलभेदतो। 
तेवाचीद्रेकवाचीति, नव वुत्ता पवारणा॥ 


११५.कत्तिकन्तिमपक्खम्हा, हेमं फग्गुनपुण्णमा। 
तस्स अन्तिमपक्खम्हा, गिम्हं आसाळिहपुण्णमा । 
वस्सकालं ततो सेसं, चतुवीसतुपोसथा॥ 


११६. चातुद्दसा छ एतेसु, पक्खा ततियसत्तमा। 
जेय्या पन्नरसा सेसा, अट्ठारस उपोसथा॥ 


९९७. “छन्दं दम्मि, छन्दं मे हर, छन्दं मे आरोचेही”ति छन्दं दातब्बं । 


११८. “पारिसुद्धि दम्मि, पारिसुद्धि मे हर, पारिसुद्धि मे आरोचेहीˆति पारिसुद्धि दातब्बा । 

९९९. “पवारणं दम्मि, पवारणं मे हर, पवारणं मे आरोचेहि, ममत्थाय पवारेही”ति पवारणा दातब्बा। 


१२०. आपत्तिदेसकेन “अहं, भन्ते, सम्बहुला नानावत्थुका आपत्तियो आपज्जि, ता तुम्हमूले पटिदेसेमी”ति वत्वा 
पटिग्गण्हन्तेन “पस्ससि, आवुसो, ता आपत्तियो”ति वृत्ते “आम, भन्ते, पस्सामी 'ति वत्वा पुन पटिग्गण्हन्तेन “आयति, 
आवुसो, संवरेय्यासी ति वृत्ते “साधु, सुहु, भन्ते संवरिस्सामी "ति तिक्खत्तुं वत्वा देसेतब्बं । 


१२१. वेमति आरोचेन्तेन “अहं, भन्ते, सम्बहुलासु नानावत्थुकासु आपत्तीसु वेमतिको, यदा निब्बेमतिको 
भविस्सामि, तदा ता आपत्तियो पटिकरिस्सामी"ति तिकखत्तुं वत्वा आरोचेतब्बं । 


१२२. “अज्ज मे उपोसथो 'पन्नरसो, चातुद्दसो'ति वा अधिट्ठामी”ति तिकखत्तुं वत्वा पुग्गलेन अधिट्ठानुपोसथो 
कातब्बो । 


९२३. द्वीसु पन थेरेन “परिसुद्धो अहं आवुसो, 'परिसुद्भो'ति मं धारेही"ति तिक्खत्तुं वत्तब्बं । नवकेनपि तथेव वत्तब्बं । 
“भन्ते, धारेथा”ति वचनं विसेसो। 


१२४. तीसु पन “सुणन्तु मे आयस्मन्ता, अज्जुपोसथो पन्नरसो, यदायस्मन्तानं पत्तकल्लं, मयं अञ्जमञ्ञं 
पारिसुद्भधिउपोसथं करेय्यामा”ति जत्ति ठपेत्वा पटिपाटिया वुत्तनयेन पारिसुद्धिउपोसथो कातब्बो। 


१२५. “अज्ज मे पवारणा 'चातुद्दसी, पन्नरसी'ति वा अधिट्ठामी "ति तिकखत्तुं वत्वा एकेन पवारेतब्बं । 


१२६. द्वीसु पन थेरेन “अहं, आवुसो, आयस्मन्तं पवारेमि दिद्ठेन वा सृतेन वा परिसङ्काय वा, वदतु मं आयस्मा 
अनुकम्पं उपादाय, पस्सन्तो पटिकरिस्सामी "ति तिक्खत्तुं वत्वा पवारेतब्बं । नवकेनापि तथेव वत्तब्बं । “भन्ते”ति वचनं 
विसेसो। 


१२७. तीसु वा चतूसु वा पन “सुणन्तु मे आयस्मन्ता, अज्ज पवारणा पन्नरसी, यदायस्मन्तानं पत्तकल्लं, मयं 
अञ्ञमञ्ञं पवारेय्यामा ति अत्ति ठपेत्वा थेरेन “अहं, आवुसो, आयस्मन्ते पवारेमि दिट्टेन वा सुतेन वा परिसङ्काय वा, 
वदन्तु मं आयस्मन्ता अनुकम्पं उपादाय, पस्सन्तो पटिकरिस्सामी"ति तिक्खत्तुं वत्वा पवारेतब्बं। नवकेहिपि तथेव 
पटिपाटिया पवारेतब्बं । “भन्ते "तिवचनं विसेसो। 


१२८. चतूहि अधिकेसु पन “सुणातु मे आवुसो सङ्घो, अज्ज पवारणा पन्नरसी, यदि सङ्घस्स पत्तकल्लं, सङ्घो 
पवारेय्या ति जत्ति ठपेत्वा बुड्डतरेन “सङ्ग, आवुसो, पवारेमि दिट्ठेन वा सुतेन वा परिसङ्काय वा, वदन्तु मं आयस्मन्तो 
अनुकम्पं उपादाय, पस्सन्तो पटिकरिस्सामी"ति तिक्खत्तुं वत्वा पवारेतब्बं । नवकेहिपि तथेव पटिपाटिया “सङ्गं, भन्ते, 
पवारेमि दिड्टेन वा सुतेन वा परिसङ्काय वा, वदन्तु मं आयस्मन्तो अनुकम्पं उपादाय, पस्सन्तो पटिकरिस्सामी"ति तिकखत्तु 
वत्वा पवारेतब्बं । 


मूलसिक्खा निद्ठिता। 


॥ नमो तस्स भगवतो अरहतो सम्मासम्बुद्धस्स॥ 

मूलसिक्खा-टीका 
गन्थारम्भकथा 


सब्बकामददं सब्बरतने रतनत्तयं। 
उत्तमं उत्तमतरं, वन्दित्वा वन्दनारहं॥ 


चरणे ब्रह्मचारीनं, आचरियानं सिरं मम। 
ठपेत्वान करिस्सामि, मूलसिक्खत्थवण्णनं॥ 


गन्थारम्भकथावण्णना 


तत्थादो ताव सब्बसक्कतस्स सब्बसत्तुत्तमस्स सत्थुनो पणामं दस्सेन्तो आह “नत्वा नाथ, न्त्यादि। नाथं चतूहि 
नाथङ्गेहि समन्नागतं भगवन्तं नत्वा वन्दित्वा आदो आदिम्हि उपसम्पन्नतो पट्टाय नवकेन भिक्खुना अधुना पब्बजितेन 
उपसम्पन्नेन मूलभासाय मागधभासाय सिक्खितुं समासतो सङ्घेपेन मूलसिक्खं अहं पवक्खामीति पिण्डत्थो । 


अयं पन अवयवत्थो - नत्वाति तन्निन्नतप्पोणतप्पन्भारो हुत्वा कायवचीमनोद्वारेहि वन्दित्वाति अत्थो। नाथतीति 
नाथो, वेनेय्यानं हितसुखं मेत्तायनवसेन आसीसति पत्थेतीति अत्थो, अथ वा नाथति वेनेय्यगते किलेसे उपतापेतीति 
अत्थो, नाथति वा याचतीति अत्थो। भगवा हि “साधु, भिकखवे, भिक्खु कालेन कालं अत्तसम्पत्ति 
पच्चवेक्खेय्या”तिआदिना (२० नि० ८.७) सत्तानं तं तं हितप्पटिपत्ति याचित्वापि करुणाय समुस्साहितो ते तत्थ 
नियोजेति। परमेन वा चित्तिस्सरियेन समन्नागतो सब्बसत्ते ईसति अभिभवतीति परमिस्सरो भगवा “नाथो"ति वुच्चति। 
सब्बो चायमत्थो सहसत्थानुसारतो वेदितब्बो । पवक्खामीति पकारेन कथेस्सामि | मूलसिक्खाति 
अधिसीलअधिचित्तअधिपञ्ञावसेन तिस्सोपि सिकखा, उपसम्पन्नस्स सुप्पतिड्वितभावसाधनट्ेन मूला च सा सिक्खितब्बतो 
सिक्खा चाति मूलसिक्खा । गन्थवसेनेत्थ सङ्किपित्वा वुत्तत्ता तद्दीपनो गन्थो “मूलसिक्खा'ति वुच्चति। 


तत्थ कतमं सीलं, कतमं अधिसीलं, कतमं चित्तं, कतमं अधिचित्तं, कतमा पञ्जा, कतमा अधिपञ्जाति? वुच्चते - 
पञ्चङ्गअङ्ङ्गदसङ्गसीलं ताव सीलमेव। पातिमोक्खसंवरसीलं पन “अधिसील''न्ति वुच्चति। तञ्हि सूरियो विय 
पज्जोतानं, सिनेरु विय पब्बतानं सब्बलोकियसीलानं अधिकञ्चेव उत्तमञ्च। पातिमोक्खसंवरतोपि च 
मग्गफलसम्पयुत्तमेव सीलं अधिसीलं, तं पन इध नाधिप्पेतं । न हि तं सिक्खन्तो मेथुनं धम्मं पटिसेवति कामावचरानि पन 
अड्ड कुसलचित्तानि, लोकियअट्टसमापत्तिचित्तानि च एकज्झं कत्वा चित्तमेव । विपस्सनापादकं अड्टसमापत्तिचित्तं पन 
“अधिचित्त'न्ति वुच्चति । तञ्हि सब्बलोकियचित्तानं अधिकञ्चेव उत्तमञ्च। ततोपि च मग्गफलचित्तमेब अधिचित्तं, तं 
पन इध नाधिप्पेतं । न हि तं सिक्खन्तो मेथुनं धम्मं पटिसेवति। “अत्थि दिन्नं, अत्थि यिट्ट ˆ न्तिआदिनयप्पवत्तं 
कम्मस्सकताजाणं पञ्जा, तिलक्खणाकारपरिच्छेदकं पन विपस्सनाञाणं “ अधिपञ्ञा"ति वुच्चति। सा हि 
सब्बलोकियपञ्जानं अधिका चेव उत्तमा च। ततोपि च मग्गफलपञ्ञजाव अधिपञ्ञा, सा पन इध नाधिप्पेता। न हि तं 
सिक्खन्तो मेथुनं धम्मं पटिसेवति। 


तासु तीसु अधिसीलसिकखा चारित्तवारित्तवसेन दुविधम्पि सीलं यथानुसिट्टं पटिपज्जमानेन, तप्पटिपक्खे किलेसे 

तदङ्गप्पहानवसेन पजहन्तेन सिक्खितब्बा। अधिचित्तसिक्खा यथावुत्तेसु आरम्मणेसु अभियोगवसेन 
झानप्पटिपक्खानं नीवरणगणानं विक्खम्भनप्पहानं कुरुमानेन सिक्खितब्बा। अधिपञ्जासिक्खा पन यथानुरूपं 
तदङ्गप्पहानसमुच्छेदवसेन सानुसये किलेसे समुच्छिन्दन्तेन सिक्खितब्बा । तस्मा सुप्पतिट्ठितभावसाधनड्डेन मूला च सा 
सिक्खितब्बतो सिक्खा चाति मूलसिक्खा, कम्मवचनिच्छायं “मूलसिक्ख”न्ति वुत्तं । 


समासीयते सङ्किपीयतेति समासो, ततो समासतो । समग्गेन सङ्घेन जत्तिचतुत्थेन कम्मेन अकुप्पेन ठानारहेन 
उपसम्पन्नोति भिक्खु । तत्थ सब्बन्तिमेन परियायेन पञ्चवग्गकरणीये कम्मे यावतिका भिक्खू कम्मप्पत्ता, तेसं आगतत्ता, 
छन्दारहानं छन्दस्स आहटत्ता, सम्मुखीभूतानञ्च अप्पटिक्कोसनतो एकस्मिं कम्मे समग्गभावं उपगतेन सङ्घेन तीहि 
अनुस्सावनाहि एकाय जत्तिया कातब्बकम्मसङ्घातेन जत्तिचतुत्थेन धम्मिकेन विनयकम्मेन 
वत्थुजत्तिअनुस्सावनसीमापरिसासम्पत्तिसम्पन्नत्ता अकोपेतब्बतं, अप्पटिक्कोसितब्बतं उपगतेन ठानारहेन कारणारहेन 
सत्थुसासनारहेन उपसम्पन्नो नाम, उपरिभावं समापन्नो पत्तोति अत्थो। भिक्खुभावो हि उपरिभावो। तञ्चेस यथावृत्तेन 
कम्मेन समापन्नत्ता “उपसम्पन्नो "ति वुच्चति, तेन भिक्खुना । ऊनपञ्चवस्सताय नवको, तेन नवकेन अधुना पब्बजितेन, 
अचिरपब्बजितेनाति वुत्तं होति। आदोति आदिम्हियेबाति अत्थो, आदितो पट्ठायाति वा। अपि च थेरो “आदो”'ति वचनेन 
सद्भापब्बजितानं कुलपुत्तानं आलसियदोसेन, अप्पटिपज्जन्तानं अञ्ञाणदोसेन च अञ्ञथा पटिपज्जन्तानं संवेगं जनेति। 
कथं? अतिदुल्लभं खणं समवायं पटिलभित्वा तङ्कणं न कुसीतेन वा निरत्थककथापसुतेन वा वीतिनामेतब्बं, कि कातब्बं? 
आदितो पट्टाय निरन्तरमेव तीसु सिकखासु आदरो जनेतब्बोति। 


“सा मागधी मूलभासा, नरा यायादिकप्पिका। 
ब्रह्मानो चस्सुतालापा, सम्बुद्भा चापि भासरेति॥ - 


वचनतो मूलभासायाति मागधमूलाय भासाय, सभावनिरुत्तिया भासायाति वुत्तं होति । सिक्खितुन्ति उग्गण्हितुं 
९. पाराजिकनिद्देसवण्णना 


१. इदानि सब्बसिक्खानं पन मूलभूतत्ता अधिसीलसिक्खाव पठमं वुत्ता, तत्रापि महासावज्जत्ता, मूलच्छेज्जवसेन 
पवत्तनतो च सब्बपठमं पाराजिकं जानितब्बन्ति दस्सेन्तो “सं निमित्त न्त्यादिमाह । तत्थ मग्गत्तये सं निमित्तं पवेसन्तो 
भिक्खु चुतोति अत्थो। सं निमित्तन्ति अत्तनो अङ्गजातं, सब्बन्तिमेन परिच्छेदेन एकतिलबीजमत्तम्पि अत्तनो अङ्गजातन्ति 
वुत्तं होति। भिक्खूति अनिक्खित्तसिकखो । मग्गत्तयेति एत्थ मनुस्सामनुस्सतिरच्छानगतानं वसेन तिस्सो इत्थियो, तयो 
उभतोब्यञ्जनका, तयो पण्डका, तयो पुरिसाति पाराजिकवत्थुभूतानं निमित्तानं निस्सया द्वादस सत्ता होन्ति । तेसं 
बच्चपस्सावमुखमग्गवसेन तयो मग्गा। तत्थ मनुस्सित्थिया तयो, अमनुस्सित्थिया तयो, तिरच्छानगतित्थिया तयोति नव, 
तथा मनुस्सुभतोब्यञ्जनकादीनं । मनुस्सपण्डकादीनं पन वच्चमुखमग्गवसेन द्वे द्वेति छ, तथा मनुस्सपुरिसादीनन्ति सब्बेसं 
बसेन तिस मग्गा होन्ति। ते सब्बे परिग्गहेत्वा इध “मग्गत्तये' ति वृत्तं, तस्मिं मग्गत्तये, द्वादसन्नं सत्तानं तीसु मग्गेसु यत्थ 
कत्थचि मग्गेति अत्थो। चुतोति सक्कत्ता वा ब्रह्मत्ता वा चुतसत्तो विय सासनतो चुतो होति, पाराजिको होतीति अत्थो । 


इदानि पवेसनं नाम न केवलं अत्तुपक्कमेनेव होति, परूपक्कमेनापि होति, तत्थापि सेवनचित्ते सति पाराजिको 
होतीति दस्सनत्थं “पवेसना' त्यादि वृत्तं । तस्सत्थो - यो भिक्खु पवेसनट्टितउद्भरणपविट्ुक्खणेसु अञ्ञतरं खणं चेपि 
सादियं सादियन्तो सचेपि तस्मिं खणे सेवनचित्तं उपड्ठापेन्तो, चुतो पाराजिको होति। यो पन सब्बसो असादियन्तो 

आसीविसमुखं अङ्गारकासुं पिट्ठं विय च मञ्ञति, सो निप्पराधो होति। एत्थ पन ठितं नाम 
सुक्कविस्सट्िसमयप्पत्तं। पठमपाराजिकं । 


२-७. इदानि दुतियं दस्सेतुं “अदिन्नं मानुसं भण्ड” न्त्यादिमाह। तत्थ यो भिक्खु अदिन्नं मानुसं गरुकं भण्डं 
पञ्चवीसावहारेसु येन केनचि अवहारेन आदियन्तो चुतो भवेति सम्बन्धो । अदिन्नन्ति यं किञ्चि परपरिग्गहितं सस्सामिकं 
भण्डं, तं तेहि सामिकेहि कायेन वा वाचाय वा न दिन्नन्ति अदिन्नं, अनिस्सटुँ अपरिच्चत्तं रक्खितं गोपितं ममायितं 
परपरिग्गहितं। मनुस्सस्स इदन्ति मानुसं, मनुस्ससन्तकं, “भण्ड न्तिमिना तुल्याधिकरणं । थेय्यायेकेनाति थेय्याय एकेन, 
एकेन अवहारेनाति अत्थो। लिङ्गभेदं कत्वा वुत्तं। “थेय्या केनची"ति वा पाठो। तत्थ थेनोति चोरो, थेनस्स भावो थेय्या, 
करणत्थे चेतं पच्चत्तवचनं, तस्मा केनचि थेय्येन अवहारेनाति अत्थो। आदियन्ति आदियन्तो गण्हन्तो। 
पञ्चवीसावहारेसूति पञ्चपञ्चके समोधानेत्वा पञ्चवीसति अवहारा । तत्थ पञ्चपञ्चकानि नाम नानाभण्डपञ्चकं 
एकभण्डपञ्चकं साहत्थिकपञ्चकं पुब्बप्पयोगपञ्चकं थेय्यावहारपञ्चकन्ति। 


तत्थ सविञ्ञाणकाविञ्जाणकमिस्सकभण्डवसेन नानाभण्डपञ्चकं, सविञ्ञाणकभण्डवसेन एकभण्डपञ्चकं | 
तत्थ नानाभण्डवसेन ताव एवं वेदितब्बो -- यो आरामं अभियुञ्जति, आपत्ति दुक्कटस्स। सामिकस्स विमतिं उप्पादेति, 
आपत्ति थुल्लच्चयस्स। सामिको “न मय्हं भविस्सती"ति धुरं निक्खिपति, आपत्ति पाराजिकस्स। अञ्जस्स भण्डं हरन्तो 
सीसे भारं थेय्यचित्तो आमसति, आपत्ति दुक्कटस्स | फन्दापेति, आपत्ति थुल्लच्चयस्स। खन्धं ओरोपेति, आपत्ति 
पाराजिकस्स। उपनिक्खित्तं भण्डं “देहि मे भण्ड”न्ति वुच्चमानो “नाहं गण्हामी "ति भणति, आपत्ति दुक्कटस्स । 
सामिकस्स विमतिं उप्पादेति, आपत्ति थुल्लच्चयस्स। सामिको “न मय्हं दस्सती"ति धुरं निक्खिपति, आपत्ति 
पाराजिकस्स। “सहभण्डहारकं नेस्सामी”ति पठमं पादं सङ्कामेति, आपत्ति थुल्लच्चयस्स। दुतियं पादं सङ्कामेति, आपत्ति 
पाराजिकस्स। थलइं भण्डं थेय्यचित्तो आमसति, आपत्ति दुक्कटस्स । फन्दापेति, आपत्ति थुल्लच्चयस्स। ठाना चावेति, 
आपत्ति पाराजिकस्स। अयमेत्थ नानाभण्डवसेन योजना । एकभण्डवसेन पन सस्सामिकं दासं वा तिरच्छानं वा यथावुत्तेन 
अभियोगादिना नयेन आदियति वा हरति वा अवहरति वा इरियापथं कोपेति वा ठाना चावेति वाति। अयमेत्थ 
एकभण्डवसेन योजना। 


पञ्च अवहारा साहत्थिको आणत्तिको निस्सग्गियो अत्थसाधको धुरनिकखेपोति। तत्थ साहत्थिको नाम परस्स भण्डं 
सहत्था अवहरति । आणत्तिको नाम “असुकस्स भण्डं अवहरा"ति अञ्जं आणापेति । निस्सग्गियो नाम अन्तोसुङ्कघाते 
ठितो बहिसुङ्कघातं पातेति, आपत्ति पाराजिकस्स। अत्थसाधको नाम “असुकं भण्डं यदा सक्कोसि, तदा अवहरा ति 
आणापेति। तत्थ सचे परो अनन्तरायिको हुत्वा तं अबहरति, आणापको आणत्तिक्खणेयेव पाराजिको होति, अवहारको 
पन अवहटकाले, अयं अत्थसाधको। धुरनिकखेपो पन उपनिक्खित्तभण्डवसेन वेदितब्बोति इदं साहत्थिकपञ्चकं । 


अपरेपि पञ्च अवहारा पुब्बप्पयोगो सहप्पयोगो संविधावहारो सङ्केतकम्मं निमित्तकम्मन्ति। तत्थ आणत्तिवसेन 
पुब्बप्पयोगो वेदितब्बो, ठानाचावनवसेन सहण्पयोगो। संविधावहारो नाम सम्बहुला भिक्खू “अमुक नाम गेहं गन्त्वा, 
छदनं वा भिन्दित्वा, सन्धिं वा छिन्दित्वा भण्डं हरिस्सामा”ति संविदहित्वा गच्छन्ति, तेसु एको भण्डं अवहरति, तस्सुद्धारे 
सब्बेसं पाराजिकं । सङ्केतकम्मं नाम सञ्जाननकम्मं कालपरिच्छेदवसेन सञ्ञजाकरणं । एत्थ च “पुरेभत्तं अबहरा"ति वृत्ते 
अज्ज वा पुरेभत्तं अवहरतु, स्वे वा अनागते संवच्छरे वा, नत्थि विसड्केतो, सङ्केतकारकस्स आणत्तिकखणे, इतरस्स ठाना 
चावनेति एवं आपत्ति उभिन्नं पाराजिकस्स। निमित्तकम्मं नाम सञ्जुप्पादनत्थं कस्सचि निमित्तस्स करणं 

अक्खिनिखणनहत्थालङ्घनपाणिप्पहार अङ्गलिफोटनगीवुन्नामनउक्कासनादिना अनेकप्पकारं । अवहारको 
आणापकेन यं निमित्तसञ्जं कत्वा वृत्तं, तं “एत” न्ति मञ्जमानो तमेव अवहरति, उभिन्नं पाराजिकं । यं “अवहरा”ति 
बुत्तं, तं “एत''न्ति मञ्जमानो अञ्जं तस्मियेव ठाने ठपितं अवहरति, मूलड्टस्स अनापत्ति। इदं पुब्बप्पयोगपञ्चकं । 


अपरेपि पञ्च अवहारा थेय्यावहारो पसय्हावहारो परिकप्पावहारो पटिच्छन्नावहारो कुसावहारोति। तत्थ यो 
कूटमानकूटकहापणादीहि वञ्चेत्वा गण्हाति, तस्सेवं गण्हतो अवहारो थेय्यावहारो। यो सन्तज्जेत्वा सयं दस्सेत्वा तेसं 
सन्तकं गण्हाति, यो वा अत्तनो पत्तबलितो च अधिकं बलक्कारेन गण्हाति राजराजमहामत्तादयो विय, तस्सेवं गण्हतो 
अवहारो पसय्हावहारो। परिकण्पेत्वा गण्हतो पनावहारो परिकप्पावहारो। सो दुविधो भण्डोकासपरिकप्पवसेन। तत्र यो 
“साटको चे, गण्हिस्सामि, सुत्तं चे, न गण्हिस्सामी”ति परिकप्पेत्वा अन्धकारे पसिब्बकं गण्हाति, तत्र साटको चे, 
उद्भारेयेब पाराजिकं, सुत्तं चे होति, रक्खति। अयं भण्डपरिकप्पो नाम । यो ठानं परिकप्पेत्वा भण्डं गण्हाति, तस्स तं 
परिकप्पितपरिच्छेदं अतिक्कन्तमत्ते पाराजिकं । अयं ओकासपरिकण्पो नाम | एवमिमेसं द्विन्नं परिकप्पानं वसेन 
परिकणप्पेत्वा गण्हतो अवहारो परिकप्पावहारो । पटिच्छादेत्वा परस्स भण्डं गण्हतो अवहारो पटिच्छन्नावहारो नाम | कुसं 
सङ्कामेत्वा अवहरणं कुसावहारो। यो कुसं पातेत्वा चीवरे भाजियमाने अत्तनो कोट्ठासस्स समीपे ठितं अप्पग्घतरं वा 
महग्घतरं वा समसमं वा परस्स कोड्ठासं दिस्वा सचे पठमतरं परकोड्ठासतो कुसदण्डकं उद्धरति, अत्तनो कोट्ठासे 
पातेतुकामताय उद्धारे रक्खति, पातनेपि रक्खति, अत्तनो कोट्ठासतो पन कुसदण्डं उद्धरति, उद्धारे रक्खति, तं उद्धरित्वा 
परकोट्टासे पातेन्तस्स हत्थतो मुत्तमत्ते पाराजिकं। अयं कुसावहारो नामाति इमेसु पञ्चनीसावहारेसु येन केनचि अवहारेन 
गण्हन्तो पाराजिको भवेति अत्थो। 


गरुकन्ति पञ्चमासकं | वीसतिमासको हि कहापणो, कहापणस्स चतुत्थो भागो पादो नाम, तस्मा पञ्चमासकं वा 
पादं वा गरुकन्ति वेदितब्बं । तत्थ “चत्तारो वीहयो गुञ्जा, द्वे गुञ्जा मासको भवेति वचनतो वीहिवसेन चत्तालीस वीहयो 
दस गुञ्जा पञ्चमासकोति वेदितब्बो। यं पन सामणेरसिक्खायं “वीसतिवीही' ति वुत्तं, तं नेव पाळियं, न अट्टकथायं 
अत्थि, वीमंसितब्बमेतं । दुतियपाराजिकं । 


८. इदानि ततियं दस्सेतुं “मनुस्सपाणं पाणो' त्यादि वृत्तं । तत्थ यो भिक्खु “मनुस्सपाणो” इति जानन्तो 
वधकचित्तेन मनुस्सपाणं जीविता वियोजेति, सो भिक्खु सासना पाराजिको होतीति समुदायत्थो । 


मनुस्सपाणन्ति मातुकुच्छिस्मि पटिसन्धिचित्तेन सहुप्पन्नं अतिपरित्तं कललरूपं आदिं कत्वा पकतिया 
बीसवस्ससतायुकस्स सत्तस्स याव मरणकाला एत्थन्तरे अनुपुब्बेन वुद्धिप्पत्तो अत्तभावो, एसो मनुस्सपाणो नाम, एवरूपं 
मनुस्सपाणन्ति अत्थो। पाणोति जानन्ति “पाणो” इति जानन्तो “तं जीविता वोरोपेमी”ति जानन्तो। वधकचेतसाति 
वधकचित्तेन, इत्थम्भूते करणवचनं, वधकचित्तो हत्वा मरणाधिप्पायो हुत्वाति वुत्तं होति । जीबिताति जीवितिन्द्रियतो । 
योति अनियमवचनं | सोति एतेन नियमनं वेदितब्बं | वियोजेतीति वुत्तप्पकारं मनुस्सविग्गहं कललकालेपि तापनमद्दनेहि 
वा भेसज्जसम्पदानेन वा ततो वा उद्धम्पि तदनुरूपेन उपक्कमेन जीविता वियोजेतीति अत्थो। सासनाति 
परापुब्बजिधातुप्पयोगे निस्सक्कवचनं, तेन सत्थुसासनतोति अत्थो। पराजितोति पराजयमापन्नो। होतीति पाठसेसो। 
ततियपाराजिकं । 


९. इदानि चतुत्थं दस्सेतुं “झानादिभेद'न्त्यादि वृत्तं । तत्थ यो भिक्खु अञ्ञजापदेसञ्च अधिमानञ्च वज्जेत्वा हदये 
असन्तं झानादिभेदं धम्मं मनुस्सजातिकस्स सत्तस्स वदेय्य, तस्मिं खणे जाते सो ततो सासना पाराजिको एव होतीति 

अत्थो। 


झानादिभेदन्ति “झानं विमोक्खो समाधि समापत्ति ञाणदस्सनं मग्गभावना फलसच्छिकिरिया किलेसप्पहानं 
विनीवरणता चित्तस्स सुञ्जागारे अभिरती”ति (पारा० १९८) एवं वुत्तं झानादिभेदं उत्तरिमनुस्सधम्मं। हदयेति चित्ते। 
असन्तन्ति असंविज्जमानं । अञ्जापदेसन्ति “यो ते विहारे वसि, सो भिक्खु पठमस्स झानस्स लाभी"तिआदिना नयेन 
अञ्ञापदेसं वज्जेत्वाति अत्थो। विनाति वज्जनत्थे निपातो, तस्स वज्जेत्वाति अत्थो। अधिमानन्ति अधिगता मया"ति 
एवं उप्पन्नं मानन्ति अत्थो। अधिगतो मानोति विग्गहो, तं अधिमानं वज्जेत्वाति अत्थो । मनुस्सजातिस्साति 
मनुस्सजातिकस्स, न देवब्रह्मादीसु अञ्ञतरस्साति अत्थो। वदेय्याति आरोचेय्य। आतक्खणेति जाते खणेति छेदो, तस्मिं 
तेनारोचितवखणे मनुस्सजातिकेन जातेति अत्थो। तेनाति निस्सक्के करणवचनं, ततो सासनतो पाराजिकोति अत्थो। 
चतुत्थपाराजिकं । 


पाराजिकनिद्देसवण्णना निद्धिता। 
२. गरुकापत्तिनिद्देसवण्णना 


१०. इदानि सङ्घादिसेसं पकासेतुं “मोचेतुकामचित्तेना”तिआदिमारद्भं । तत्थ मोचेतुं कामेतीति मोचेतुकामं, 
मोचेतुकामञ्च तं चित्तञ्चाति मोचेतुकामचित्तं, तेन, मोचनस्सादचित्तेनाति अत्थो। एकादसन्नञ्छि रागानं एकेन 
मोचनस्सादेन आपत्ति होतीति वुत्तं होति। 


तत्रिमे एकादस अस्सादा मोचनस्सादो मुच्चनस्सादो मुत्तस्सादो मेथुनस्सादो फस्सस्सादो कण्ड्बनस्सादो 
दस्सनस्सादो निसज्जस्सादो वाचस्सादो गेहसितपेमं वनभङ्गियन्ति । तत्थ मोचनस्सादचेतनाय चेतेन्तो चेव अस्सादेन्तो च 
उपक्कमति, मुच्चति, सङ्घादिसेसो, न मुच्चति चे, थुल्लच्चयं । सचे पन सयनकाले रागपरियुड्ितो हुत्वा ऊरुना वा मुड्टिना 
वा अङ्गजातं गाळहं पीळेत्वा मोचनत्थाय सउस्साहो सुपति, सुपन्तस्स चस्स असुचि मुच्चति, सङ्घादिसेसो। मुच्चनस्सादे 
अत्तनो धम्मताय मुच्चमानं अस्सादेति, न उपक्कमति, मुच्चति, अनापत्ति। मुत्तस्सादे अत्तनो धम्मताय मृत्ते ठाना चुते 
असुचिम्हि पच्छा अस्सादेन्तस्स विना उपक्कमेन मुच्चति, अनापत्ति। मेथुनस्सादे मेथुनरागेन मातुगामं गण्हाति, तेन 
असुचि मुच्चति, अनापत्ति, दुक्कटं पन आपज्जति । फस्सस्सादो दुविधो अज्झत्तिको बाहिरो चाति। तत्थ अत्तनो निमित्तं 
“थद्धं, मुदुकन्ति जानिस्सामी”ति वा लोलभावेन वा कीळापयतो असुचि मुच्चति, अनापत्ति। बाहिरफस्सस्सादे पन 
कायसंसग्गरागेन इत्थि फुसतो, आलिङ्गतो च असुचि मुच्चति, अनापत्ति, कायसंसग्गसङ्घादिसेसं पन आपज्जति। 


कण्डूवनस्सादे दहुकच्छुपिळकपाणकादीनं अञ्ञजतरेन खज्जमानं निमित्तं कण्डूबनस्सादेन कण्डूवतो असुचि 
मुच्चति, अनापत्ति। दस्सनस्सादे इत्थिया अनोकासं उपनिज्झायतो असुचि मुच्चति, अनापत्ति, दुक्कटं पन होति। 
निसज्जस्सादे मातुगामेन सद्धिं रहो निसिन्नस्स मृत्तेपि अनापत्ति, रहोनिसज्जापत्ति पन होति। वाचस्सादे मातुगामं 
मेथुनप्पटिसंयुत्ताहि वाचाहि ओभासन्तस्स मुत्तेपि अनापत्ति, दुडुल्लवाचासङ्घादिसेसं पन आपज्जति। गेहसितपेमे 
मातादीनं मातादिपेमेन आलिङ्गनादिं करोन्तस्स मुत्तेपि अनापत्ति। बनभङ्ग सन्थवकरणत्थाय इत्थिया 
पेसितपुप्फादिवनभङ्गसञ्जितं पण्णाकारं “इत्थन्नामाय इमं पेसित”न्ति अस्सादेन आमसन्तस्स मृत्तेपि अनापत्तीति । 


मोचेतुकामचित्तो, तेन, इत्थम्भूते करणवचनं, मोचेतुकामचित्तो हुत्वाति अत्थो। 

उपक्कम्माति हत्थादीसु येन केनचि निमित्ते उपक्कमित्वाति अत्थो। विमोचयन्ति यं अन्तमसो एका खुद्दकमक्खिका 
पिवेय्य, तत्तकम्पि विमोचेन्तोति अत्थो। सुक्कन्ति नीलपीतलोहितोदाततक्कतेलदकखीरदधिसप्मिवण्णसङ्कातेसु 
दसविधेसु सुक्केसु यं किञ्चि सुक्कं । अञ्ञत्र सुपिनाति या सुपिनन्ते सुक्कविस्सट्ठि होति, तं ठपेत्वाति अत्थो। समणोति 
यो कोचि उपसम्पन्नो । गरुकन्ति सङ्घादिसेसं। फुसेति आपज्जेय्याति अत्थो। चेतना उपक्कमो मुच्चनन्ति इमानेत्थ तीणि 
अङ्गानीति | सुक्कविस्सट्विसिकखापदं । 


११. इदानि कायसंसग्गं दस्सेतुं “कायसंसग्गरागेना तिआदिमारद्ध । भिक्खु मनुस्सित्थिया मनुस्सित्थिसञ्जी हुत्वा 
कायसंसग्गरागेन उपक्कमित्वा मनुस्सित्थिं परामसन्तो सङ्घादिसेसं आपज्जेय्याति योजना । तत्थ कायसंसग्गरागेनाति 
हत्थग्गहणादिकायसम्फस्सेन रागेन कायमिस्सरागेन । मनुस्सित्थिन्ति तदहजातम्पि जीवमानकमनुस्सित्थिं । परामसन्ति 
परामसन्तो, इत्थीति सञ्ञा इत्थिसञ्ञा, सा अस्स अत्थीति इत्थिसञ्ञी, इत्थिसञ्जी हुत्वाति अत्थो। मनुस्सित्थी, 
इत्थिसञ्जिता, कायसंसग्गरागो, तेन रागेन वायामो, हत्थग्गाहादिसमापज्जनन्ति इमानेत्थ पञ्च अङ्गानि। 
कायसंसग्गसिक्खापदं । 


१२. इदानि दुटुल्लं दस्सेतुं “दुहुल्लवाचस्सादेना तिआदि आरद्धं। तत्थ दुडुल्लवाचस्सादेनाति 
बच्चमग्गपस्सावमग्गमेथुनधम्मप्पटिसंयुत्तवाचस्सादरागेन। मग्गं वारब्भ मेथुनन्ति वच्चमग्गपस्सावमग्गानं अञ्ञतरं 
मग्गं वा मेथुनं वा आरब्भाति अत्थो। ओभासन्तोति अवभासन्तो । मनुस्सित्थिन्ति विञ्ञुं पटिबलं सुभासितदुब्भासितं 
दुहुल्लादुडुल्लं सल्लक्खणसमत्थं मनुस्सित्थिं । सुणमानन्ति सुणन्तिं। इमिना पटिबलायपि इत्थिया अविञ्जत्तिपथे ठिताय 
दूतेन वा पण्णेन वा आरोचेन्तस्स दुढुल्लवाचापत्ति न होतीति दीपितं होति। मनुस्सित्थी, इत्थिसञ्जिता, 
दुहुल्लवाचस्सादरागो, तेन रागेन ओभासनं, तङ्कणविजाननन्ति इमानेत्थ पञ्च अङ्गानि | दुडुल्लवाचस्सादसिक्खापदं। 


९३. इदानि अत्तकामपारिचरियं दस्सेतुं “वण्णः ्त्यादि वृत्तं । तत्थ यो भिक्खु अत्तनो कामपारिचरियाय वण्णं वत्वा 
मेथुनरागेन इत्थिं मेथुनं याचमानो गरुं फुसेति सम्बन्धो । वण्णं वत्वाति गुणं आनिसंसं पकासेत्वा। 
अत्तनोकामपारिचरियायाति मेथुनधम्मसङ्घातेन कामेन पारिचरिया कामपारिचरिया, अत्तनो अत्थाय कामपारिचरिया 
अत्तनोकामपारिचरिया, अलुत्तसमासोयं। अथ वा अत्तनोति कत्वत्थे सामिवचनं, अत्तनो कामिता इच्छिताति अत्तनोकामा, 
सयं मेथुनरागवसेन पत्थिताति अत्थो, अत्तनोकामा च सा पारिचरिया चाति अत्तनोकामपारिचरिया, ताय 
अत्तनोकामपारिचरियाय, “एतदग्गं, भगिनि, पारिचरियानं, या मादिसं सीलवन्तं कल्याणधम्मं ब्रह्मचारि एतेन धम्मेन 
परिचरेय्या”ति एवं बण्णं वत्वाति अत्थो। याचधातुनो द्रिकम्मिकत्ता “इत्थि मेथुनं याचमानो ति वृत्तं । तत्थ इत्थिन्ति 
दुहुल्लोभासने वुत्तप्पकारं इत्थिं । मनुस्सित्थी, इत्थिसञ्जिता, अत्तकामपारिचरियाय रागो, तेन रागेन वण्णभणनं, 
तङ्कणविजाननन्ति इमानेत्थ पञ्च अङ्गानि। अत्तकामपारिचरियसिक्खापदं । 


१४. इदानि सञ्चरित्तं दस्सेतुं “सन्देस न्त्यादिमारद्भं । तत्थ भिक्खु पुरिसस्स वा सन्देसं, इत्थिया वा सन्देसं 
पटिग्गहेत्वा वीमंसित्वा पच्चाहरन्तो गरुकं फुसेति सम्बन्धो । तत्थ सन्देसन्ति “गच्छ, भन्ते, इत्थन्नामं मातुरक्खितं बृहि 
"होहि किर इत्थन्नामस्स भरिया धनक्कोता”ति (पारा० ३०५) एवं वुत्तं पुरिसस्स सासनं, “गच्छ, भन्ते, इत्थन्नामं पुरिसं 
बृहि `अहं तस्स भरिया भविस्सामी "ति (पारा० ३२६-३२७ थोकं विसदिसं) एवं वृत्तं इत्थिया सासनं । पटिग्गण्हित्वाति 
“साधु उपासका ति वा “होतू "ति वा “आरोचेस्सामी 'ति वा येन केनचि आकारेन वचीभेदं कत्वा वा सीसकम्पनादीहि 
वा पटिग्गण्हित्वा सम्पटिच्छित्वाति अत्थो। वीमंसित्वाति वृत्तप्पकारेन सासनं गहेत्वा पुरिसस्स वा इत्थिया वा तेसं 

अवस्सारोचनकानं मातापिताभाताभगिनिआदीनं वा आरोचेत्वाति अत्थो। हरंपच्चाति एत्थ “पच्चाहर”न्ति वत्तब्बे 
छन्दहानिभया हर-सहं पुब्बनिपातं कत्वा वुत्तन्ति दडुब्बं । यत्थ पहितेन तत्थ गन्त्वा तेन आरोचिता सा इत्थी “साधू”ति 
सम्पटिच्छतु वा पटिक्खिपतु वा लज्जाय वा तुण्ही होतु, पुन आगन्त्वा तस्स पुरिसस्स हरन्तो एत्तावता इमाय 
पटिग्गहणारोचनप्पच्चाहरणसङ्घाताय तिवङ्गसम्पत्तिया सो भिक्खु सङ्घादिसेसं आपज्जेय्याति अत्थो। तेसं 
मनुस्सजातिकता, अलंबचनीयता, पटिग्गण्हनवीमंसनप्पच्चाहरणानीति इमानेत्थ पञ्च अङ्गानि । सञ्चरित्तसिक्खापदं । 


१५. इदानि अमूलकं पकासेतुं “चावेतुकामो'तिआदिमारद्धं । चावेतुकामो भिक्खु अमूलन्तिमवत्थुना अञ्ञं 
सृणमानं भिकखुं चोदेन्तो वा चोदापेन्तो वा गरुं फुसेति सम्बन्धो । तत्थ चावेतुकामोति ब्रह्मचरिया चावेतुकामो। चोदेन्तोति 
“नत्वं पाराजिकं धम्मं आपन्नोसि, अस्समणोसि, असक्यपुत्तियोसीतिआदीहि वचनेहि सयं चोदेन्तोति अत्थो। एवं 
चोदेन्तस्स वाचाय वाचाय सङ्घादिसेसो। अमूलन्तिमवत्थुनाति यं चोदकेन चुदितकम्हि पुग्गले अदिट्ठुं असुतं अपरिसङ्कितं, 
इदं एतेसं दस्सनसवनपरिसङ्कितसङ्घातानं मूलानं अभावतो नास्स मूलन्ति अमूलं, अन्तिमं वत्थु यस्स पाराजिकस्स तदिदं 
अन्तिमवत्थु, अमूलञ्च तं अन्तिमवत्थु चेति अमूलन्तिमवत्थु, तेन अमूलन्तिमवत्थुना, भिक्खुनो अनुरूपेसु 
एकूनवीसतिया पाराजिकेसु अञ्ञतरेनाति अत्थो। चोदापयन्ति चोदापयन्तो, तस्स समीपे ठत्वा अञ्जं भिक्खुं आणापेत्वा 
चोदापेन्तो तस्स आणत्तस्स वाचाय वाचाय गरु फुसेति अत्थो। सुणमानन्ति इमिना परम्मुखा दूतेन वा पण्णेन वा 
चोदेन्तस्स न रुहतीति दीपितं होति । परम्मुखा पन सत्तहि आपत्तिक्खन्धेहि वदन्तस्स दुक्कटं । यं चोदेति, तस्स 
उपसम्पन्नोति सङ्ख्यूपगमनं, तस्मिं सुद्भसञ्जिता, येन पाराजिकेन चोदेति, तस्स दिट्ठादिवसेन अमूलकता, 
चावनाधिप्पायेन सम्मुखा चोदना, तस्स तङ्घणविजाननन्ति इमानेत्थ पञ्च अङ्गानि। अमूलकसिक्खापदं । 


९६. इदानि अञ्ञभागियं दस्सेतुं “लेसमत्त'न्तिआदिमाह । तत्थ लेसमत्तमुपादायाति 
जातिनामगोत्तलिङ्गापत्तिपत्तचीवरूपज्झायाचरियसेनासनलेससङ्घातेसु दससु लेसेसु यो तस्मिं पुग्गले दिस्सति, तं लेसमत्तं 
उपादाय निस्साय भिकखुं ब्रह्मचरिया चावेतुकामो अमूलन्तिमवत्थुना सुणमानं भिकखुं चोदेन्तो गरु फुसेति अत्थो। कथं? 
अञ्जो खत्तियजातिको इमिना चोदकेन पाराजिकं धम्मं अज्झापज्जन्तो दिट्ठो होति, सो अञ्ञं अत्तनो वेरिं खत्तियजातिकं 
भिक्खुं पस्सित्वा तं खत्तियजातिलेसं गहेत्वा एवं “खत्तियो मया दिट्ठो पाराजिकं धम्मं अज्झापज्जन्तो, त्वं खत्तियो 
पाराजिकं धम्मं आपन्नोसी”ति वा “त्वं सो खत्तियो, नाञ्ञो, पाराजिकं धम्मं अज्ञापन्नोसी 'ति वा चोदेति, एवं 
नामलेसादयोपि वेदितब्बा। अङ्गानि पनेत्थ अनन्तरसदिसानि। अञ्ञभागियसिक्खापदं । 


गरुकापत्तिनिद्देसवण्णना निदिता । 
३. निस्सग्गियनिद्देसवण्णना 


१७. इदानि चीवरविधि दस्सेतुं “विकप्पन/न्त्यादिमुद्धटं । यो भिक्खु अकालचीवरं विकप्पनञ्च अधिट्ठानञ्च 
अकत्वा दसाहं अतिक्कामेति, तस्स भिकखुनो निस्सग्गियं सियाति पिण्डत्थो। तत्थ अकालचीवरन्ति अकाले चीवरं, खोमं 
कप्पासिकं कोसेय्यं कम्बलं साणं भङ्गन्ति जातितो छ चीवरानि, दुकूलं पट्टुण्णं सोमारपटं चीनपट्ट इद्धिजं देवदिन्नन्ति 
इमानि पन छ अनुलोमचीवरानि । तेसु दुकूलं साणस्स अनुलोमं वाकमयत्ता। पडुण्णादीनि तीणि कोसेय्यस्स अनुलोमानि 
पाणकेहि कतसुत्तमयत्ता। इद्धिजादीनि द्वयानि खोमादीनं अनुलोमानि तेसमञ्ञतरभावतो। इमेसं छन्नं चीवरानं अञ्ञतरं 
अकालचीवरं । 

विकप्पनमधिट्टानन्ति एत्थ पन विकप्पनूपगं अधिट्ठानूपगञ्च एवं वेदितब्बं । तत्रायं पाळि - “अनुजानामि, 
भिक्खवे, आयामेन अहुङ्गूलं सुगतङ्गुलेन चतुरङ्गुलवित्थतं पच्छिमचीवरं विकप्पेतु न्ति (महाव° ३५८) । मञ्झिमस्स 
पुरिसस्स दीघसो द्वे विदत्थियो, तिरियं विदत्थि। द्वे विकप्पना सम्मुखाविकप्पना च परम्मुखाविकप्पना च। कथं? “इमं 
चीवरं तुय्हं विकप्पेमी "ति वत्तब्बं, अयं सम्मुखाविकप्पना । “मय्हं सन्तकं परिभुञ्ज वा विस्सज्जेहि वा यथापच्चयं वा 
करोही”ति, एकस्स सन्तिके “इमं चीवरं तिस्सस्स भिक्खुनो विकप्पेमी"ति वत्तब्बं, अयं अपरापि सम्मुखाविकप्पना । तेन 
भिक्खुना “तिस्सस्स भिकखुनो सन्तकं परिभुञ्ज वा विस्सज्जेहि वा यथापच्चयं वा करोहीति, “इमं चीवरं तुय्हं 
विकप्पनत्थाय दम्मी”ति वत्तब्बं, तेन वत्तब्बो “को ते मित्तो वा सन्दिट्टो वा सम्भत्तो वा"ति, ततो इतरेन “तिस्सो 
भिक्खू''ति वत्तब्बं, पुन तेन “अहं तिस्सस्स भिक्खुनो दम्मी"ति वत्तब्बं, अयं परम्मुखाविकण्पना । “तिस्सस्स भिक्खुनो 
सन्तकं परिभुञ्ज वा विस्सज्जेहि वा यथापच्चयं वा करोही'ति वृत्ते पच्चुद्भारो नाम होति। बहुके “इमानीति, अहत्थपासे 
“एतं, एतानीति वा। एवं विकप्पनञ्च अकत्वाति अत्थो। 


तिचीवरस्स पन पमाणं उक्कट्टुपरिच्छेदेन सुगतचीवरतो ऊनकं वटति, लामकपरिच्छेदेन सङ्घाटिया, उत्तरासङ्गस्स च 
दीघतो मुट्टिपञ्चकं, तिरियं मुटित्तिकं, अन्तरवासको दीघतो मुट्टिपञ्चको, तिरियं द्विहत्थोपि अड्डतेय्यो वा वट्टति। 
वुत्तप्पमाणतो अधिकञ्च ऊनकञ्च “परिक्खारचोळ न्ति अधिट्टातब्बं। द्रे चीवरस्स अधिट्ठाना कायेन वा अधिट्डेति, 
वाचाय वा अधिट्रेति। तिचीवरं अधिट्टहन्तेन रजित्वा कप्पबिन्दुं दत्वा पुराणसङ्घाटिं “इमं सङ्घाटिं पच्चुद्धरामी "ति 
पच्चुद्धरित्वा नवं सङ्घाटिं हत्थेन गहेत्वा “इमं सङ्घाटिं अधिट्टठामी'ति चित्तेन आभोगं कत्वा कायविकारं करोन्तेन कायेन 
अधिदट्टातब्बा, इदं कायेन अधिदट्ठानं । तं येन केनचि सरीरावयवेन अफुसन्तस्स न वट्टति | वाचाय अधिदट्ठानं पन वचीभेदं 
कत्वा वाचाय अधिट्ठातब्बं, सचे हत्थपासे “इमं सङ्घाटिं अधिट्ठामी”ति, सचे अहत्थपासे ठपितड्ठानं सल्लक्खेत्वा एतं 
सङ्घाटिं अधिट्ठामी”ति वाचा भिन्दितब्बा। एस नयो उत्तरासङ्गे, अन्तरवासके च। तिचीवरादीनि सब्बानि एकतो कत्वा 
“इमानि चीवरानि परिक्खारचोळानि अधिट्ठामी ति अधिट्ठातुम्पि वट्टतीति । एवं अधिट्ठानञज्च अकत्वाति अत्थो। 


दस अहानि दसाहं। अतिमापेतीति अतिक्कामेति। तस्साति तस्स भिकखुनो । निस्सग्गियन्ति निस्सञ्जनं 
निस्सग्गियं, पुब्बभागे कत्तब्बस्स विनयकम्मस्सेतं नामं, निस्सग्गियमस्स अत्थीति निस्सग्गियं, कि तं? पाचित्तियं, तं 
अतिक्कामयतो सहनिस्सग्गियविनयकम्मं पाचित्तियं सिया, अयमेत्थ अत्थो। तं पनेतं चीवरं यं दिवसं उप्पन्नं, तस्स यो 
अरुणो, सो उप्पन्नदिवसनिस्सितो, तस्मा चीवरुप्पाददिवसेन सद्भि एकादसे अरुणुग्गमने दसाहातिक्कमितं होतीति । 
चीवरस्स अत्तनो सन्तकता, जातिप्पमाणयुत्तता, छिन्नपलिबोधभावो, अतिरेकचीवरता, दसाहातिक्कमोति इमानेत्थ पञ्च 
अङ्गानि। पठमकथिनसिक्खापदं | 


९८. इदानि दुतियं दस्सेतुं “भिक्खुसम्मुतिया त्यादिमारद्धं । यो भिक्खुसम्मुति वज्जेत्वा कालञ्च विना अधिट्टितं 
तिचीवरं एकाहं अतिक्कमापेति, तस्स निस्सग्गियं सियाति सम्बन्धो । तत्थ भिक्खुसम्मुतियाञ्ञत्राति यं सङ्घो गिलानस्स 
भिकखुनो तिचीवरेन विप्पवाससम्मृतिं देति, तं ठपेत्वा । तिचीवरमधिट्टितन्ति करणत्थे उपयोगवचनं, तेन 
तिचीवराधिट्ठाननयेन अधिट्टितेसु सङ्घाटिआदीसु येन केनचि चीवरेन। एकाहन्ति एकरत्तं। अतिमापेतीति विप्पवसति, 
वियुत्तो वसतीति अत्थो। तस्स अलद्धसम्मुतिकस्स भिकखुनो एकरत्तम्पि चीवरेन विप्पवासतो निस्सग्गियं पाचित्तियं 
सियाति अत्थो। समयं विनाति चीवरकालं वज्जेत्वा। अधिट्टितचीवरता, अनत्थतकथिनता, अलद्भसम्मुतिता, 
रत्तिविप्पबासोति इमानेत्थ चत्तारि अङ्गानि । दुतियकथिनसिकखापदं । 

९९. इदानि पुराणचीवरं दस्सेतुं “अञ्ञातिका ˆ त्यादि आरद्धं | तत्थ अञ्जातिकाति अञ्जातिकाय “पटिसङ्का 
योनिसो”तिआदीसु विय, अञ्जातिकाय नेव मातुसम्बन्धेन न पितुसम्बन्धेन सम्बद्धायाति वुत्तं होति। भिक्खुनियाति 
अट्टवाचिककम्मेन उपसम्पन्नाय। आकोटापेतीति पहरापेति । तन्ति निस्सग्गियं पाचित्तियं भवेय्याति अत्थो। 
पुराणचीवरता, उपचारे ठत्वा अञ्ञातिकाय भिक्खुनिया आणापनं, तस्सा धोवनादीनि चाति इमानेत्थ तीणि अङ्गानि । 
पुराणचीवरसिकखापदं । 


२०. किञ्चि मूलकन्ति किञ्चि पाभतं । चीवरादानेति चीवरस्स आदाने चीवरप्पटिग्गहणे | विकप्पनूपगचीवरता, 
पारिवत्तकाभावो, अञ्ञजातिकाय हत्थतो गहणन्ति इमानेत्थ तीणि अङ्गानि | चीवरप्पटिग्गहणसिक्खापदं । 


२९. अप्पवारितन्ति “वदेय्याथ, भन्ते, येन अत्थो ति इच्छापितं इच्छं रुचि उप्पादितं, न पवारितन्ति अप्पवारितं । 
विञ्ञापेन्तस्साति याचन्तस्स। अञ्ञत्र समयाति नट्टुचीवरकालं ठपेत्वा। विकप्पनूपगचीवरता, समयाभावो, 
अञ्ञातकविञ्ञत्ति, ताय च पटिलाभोति इमानेत्थ चत्तारि अङ्गानि। अञ्जातकविञ्ञत्तिसिकखापदं । 


२२. रजतन्ति रूपियं । जातरूपन्ति सुवण्णं । मासकन्ति तयो मासका लोहमासको दारुमासको जतुमासकोति । तत्थ 
लोहमासकोति तम्बलोहादीहि कतमासको। दारुमासकोति सारदारुना वा वेळुपेसिकाय वा अन्तमसो तालपण्णेनपि रूपं 
छिन्दित्वा कतमासको | जतुमासकोति लाखाय वा निय्यासेन वा रूपं समुट्ठापेत्वा कतमासको | कहापणन्ति सुवण्णमयं 
वा रूपियमयं वा पाकतिकं वा । गण्हेय्याति अत्तनो अत्थाय दीयमानं वा कत्थचि ठितं वा निप्परिग्गहं दिस्वा सयं गण्हेय्य। 
गण्हापेय्याति तदेव अञ्जेन गाहापेय्य। निस्सग्गीति गहणादीसु यं किञ्चि करोन्तस्स अघनबद्धेसु वत्थुगणनाय निस्सग्गि 
सियाति अत्थो। सादियेय्य वाति कायवाचाहि अप्पटिक्खिपित्वा चित्तेन अधिवासेय्य। जातरूपरजतभावो, अत्तुद्देसिकता, 
गहणादीसु अञ्जतरभावोति इमानेत्थ तीणि अङ्गानि | रूपियप्पटिग्गहणसिकखापदं । 


२३. रजतादिचतुब्बिधं अकप्पियं कप्पियेनापि परिवत्तेय्य सहधम्मिके ठपेत्वा, निस्सग्गियं सियाति सम्बन्धो । तत्थ 
अकप्पियन्ति अकप्पियवत्थुं । कप्पियेनाति कप्पियवत्थुना । सहधम्मिकेति 
भिक्खुभिक्खुनिसामणेरसामणेरिसिक्खमानसङ्घाते पञ्च सहधम्मिके । रूपियभावो, परिवत्तनञ्चाति इमानेत्थ द्वे अङ्गानि । 
रूपियपरिवत्तनसिक्खापदं । 


२४. “इमं पत्तं तुय्हं विकप्पेमीतिआदिना विकप्पनञ्च “इमं पत्तं अधिट्ठामी तिआदिना अधिट्टानञ्च अकत्वाति 
अत्थो। पमाणिकन्ति एत्थायं विनिच्छयो - अनुपहतपुराणसालितण्डुलानं सुकोट्टितपरिसुद्धानं द्वे मगधनाळियो गहेत्वा 
तेहि तण्डुलेहि अनुत्तण्डुलमकिलिन्नमपिण्डितं सुविसदं कुन्दमकुळरासिसदिसं अवस्सावितोदनं पचित्वा निरवसेसं पत्ते 
पक्खिपित्वा तस्स ओदनस्स चतुत्थभागप्पमाणो नातिघनो नातितनुको हत्थहारियो सब्बसम्भारसङ्घतो मुग्गसूपो 
पक्खिपितब्बो, ततो आलोपस्स अनुरूपं यावचरिमालोपप्पहोनकं मच्छमंसादिब्यञ्जनं पक्खिपितब्बं । 
सप्पितेलतक्करसकञ्जिकादीनि पन अगणनूपगानि होन्ति। तानि हि ओदनगतिकानि नेव हापेतुं, न वड्ेतुं सक्कोन्ति । 
एवमेतं सब्बम्पि पक्खित्तं सचे पन पत्तस्स मुखवट्टिया हेड्रिमराजिसमं तिट्ठति, सृत्तेन वा हीरेन वा छिन्दन्तस्स सुत्तस्स वा 
हीरस्स वा हेट्टिमन्तं फुसति, अयं उक्कद्ठी नाम पत्तो। सचे तं राजि अतिक्कम्म थूपीकतं तिट्ठति, अयं उक्कट्रोमको नाम 
पत्तो। सचे तं राजि न सम्पापुणाति, अन्तोगतमेव होति, अयं उक्कटुक्कट्ठो नाम | उक्कट्ठतो उपडुप्पमाणो मज्झिमो । 
मज्झिमतो उपड्डप्पमाणो ओमको । तेसम्मि वुत्तनयेनेव पभेदो वेदितब्बो। इच्चेतेसु उक्कडुक्कट्ठो च ओमकोमको चाति द्वे 
अपत्ता, सेसा सत्त पत्ता पमाणयुत्ता नामाति एवं पमाणेन यृत्तो पमाणिको, तं पमाणिकं । पत्तन्ति सत्तसु पत्तेसु अञ्ञतरं पत्तं । 

पत्तस्स अत्तनो सन्तकता, पमाणयुत्तता, अधिड्टानूपगता, अतिरेकपत्तता, दसाहातिककमोति इमानेत्थ पञ्च अङ्गानि। 
पठमपत्तसिक्खापदं । 


२५. यो भिक्खु पञ्चबन्धनतो ऊनपत्ते सति परं पन नवं पत्तं बिञ्ञापेति, तस्सपि भिक्खुनो निस्सग्गियं सियाति 
सम्बन्धो | तत्थ परन्ति अञ्जं, “नवं पत्त''न्तिमिना तुल्याधिकरणं । अधिट्टठानूपगपत्तस्स ऊनपञ्चबन्धनता, अत्तुद्देसिकता, 
कतविञ्जत्ति, ताय च पटिलाभोति इमानेत्थ चत्तारि अङ्गानि। ऊनपञ्चबन्धनसिक्खापदं | 


२६. यो सप्पितेलादिकं पन भेसज्जं पटिग्गहेत्वा सत्ताहपरमं सन्निधिकारकं भुञ्जन्तो सत्ताहं अतिक्कामेति, तस्स 
निस्सग्गियं सियाति अत्थो। तत्थ सप्पितेलादिकन्ति एत्थ आदि-सद्दो नवनीतमधुफाणितं सङ्गण्हाति । तत्थ सप्पि नाम 
गवादीनं सप्पि, येसं मंसं कप्पति, तेसं सप्पि, तथा नवनीतं। तेलं नाम तिलसासपमधुकएरण्डवसादीहि निन्बत्तं। मधु नाम 
मक्खिकामधुमेव। उच्छ्रसं उपादाय पन अपक्का वा अवत्थुकपक्का वा सब्बापि उच्छुविकति फाणितन्ति वेदितब्बं । 
भेसज्जविधानसिक्खापदं । 


२७. भिकखुस्स चीवरं दत्वा पुन तं चीवरं सकसञ्ञाय अच्छिन्दन्तस्स वा अच्छिन्दापयतोपि वा निस्सग्गियं सियाति 
योजना। तत्थ दत्वाति वेय्यावच्चादीनि पच्चासीसमानो दत्वा। अच्छिन्दन्तस्साति वेय्यावच्चादीनि अकरोन्तं दिस्वा 
बलक्कारेन गण्हन्तस्स, तथा अच्छिन्दापयतोति | विकप्पनूपगचीवरता, सामंदिन्नता, सकसञ्जिता, उपसम्पन्नता, 
कोधवसेन अच्छिन्दनं वा अच्छिन्दापनं वाति इमानेत्थ पञ्च अङ्गानि। अच्छिन्दनसिक्खापदं । 


२८. अप्पवारितं अञ्ञाति गहपति सत्तं याचित्वा जातिप्पवारिते वज्जेत्वा तन्तवायेहि चीवरं वायापेन्तस्स निस्सग्गियं 
सियाति पिण्डत्थो । तत्थ सुत्तन्ति छब्बिधं खोमसृत्तादिकं वा तेसं अनुलोमं वा। याचियाति चीवरत्थाय याचित्वा। 
चीवरत्थाय विञ्ञापितसुत्त, अत्तुहेसिकता, अकप्पियतन्तवायेन अकप्पियविञ्ञत्तिया वायापनन्ति इमानेत्थ तीणि अङ्गानि। 
सुत्तविञ्ञत्तिसिकखापदं । 


२९. यो भिक्खु सङ्घस्स परिणतं लाभं जानन्तो अत्तनो परिणामेति, तस्स निस्सग्गियं सियाति अत्थो । तत्थ जानन्ति 
जानन्तो। लाभन्ति लभितब्बं चीवरादिवत्थुं । परिणतन्ति सङ्घस्स निन्नं सङ्घस्स पोणं सङ्गस्स पब्भारं ह॒त्वा ठितं। अत्तनो 
परिणामेतीति “मरहं देथा”तिआदीनि वदन्तो अत्तनि निन्नं करोति। सङ्घे परिणतभावो, तं जत्वा अत्तनो परिणामनं, 
पटिलाभोति इमानेत्थ तीणि अङ्गानि। परिणामनसिक्खापदं । 


निस्सग्गियनिद्देसवण्णना निट्टिता। 
४. पाचित्तियनिद्देसवण्णना 


३०. इदानि पाचित्तियं दस्सेतुं “सम्पजानमुसावादे ˆ त्यादि आरद्धं | तत्थ सम्पजानमुसावादेति निमित्तत्थे 
भुम्मवचनं, तस्मा यो भिक्खु सम्पजानन्तो मुसा वदति, तस्स तन्निमित्तं तंहेतु तप्पच्चया पाचित्तियं उदीरितन्ति अत्थो। 
भिक्खुञ्च ओमसन्तस्साति जातिनामगोत्तकम्मसिप्पपयआबाधलिङ्गकिलेसापत्तिअक्कोसेसु भूतेन वा अभूतेन वा येन 
केनचि मुखसत्तिना भिक्खु ओविज्झन्तस्स भिक्खुनो पाचित्तियं उदीरितन्ति अत्थो। पेसुञ्जहरणेपि चाति भिकखुस्स 
पेसुञ्जहरणे, जातिआदीहि अक्कोसवत्थूहि भिकखुं अक्कोसन्तस्स भिकखुनो सुत्वा भिक्खुनो पियकम्यताय वा 
भेदाधिप्पायेन वा यो अक्कुद्धो, तस्स भिकखुस्स कायेन वा वाचाय वा पेसुञ्जहरणवचने पाचित्तियं उदीरितन्ति अत्थो। 

३९. सङ्गीतित्तयमारुळहं पिटकत्तयं धम्मं भिक्खुञ्च भिक्खुनिञ्च ठपेत्वा अञ्जेन पुग्गलेन सद्भि एकतो पदं पदं 
भणन्तस्स भिकखुनो पदगणनाय पाचित्तियं उदीरितन्ति समुदायत्थो । 


३२. अनुपसम्पन्नेनेवाति भिक्खुं ठपेत्वा अन्तमसो पाराजिकवत्थुभूतेन तिरच्छानगतेनापि सह तिरत्तियं सयित्वा 
चतुत्थदिवसे अत्थङ्गते सूरिये पुन सहसेय्याय पाचित्ति सियाति सम्बन्धो । तत्थ सहसेय्यायाति सब्बच्छन्नपरिच्छिन्ने, 
येभुय्येनच्छन्नपरिच्छिन्ने वा सेनासने पुब्बापरियेन वा एकक्खणे वा एकतो निसज्जनाय। तत्थ छदनं अनाहच्च 
दियड्टहत्थुब्बेधेन पाकारादिना परिच्छिन्नम्पि सब्बपरिच्छिन्नमिच्चेव वेदितब्बं 


३३. एकरत्तम्पि इत्थिया सद्धि सेय्यं कप्पयतो तस्स भिक्खुनोपि पाचित्ति सियाति अत्थो। तत्थ इत्थियाति अन्तमसो 
तदहुजातायपि मनुस्सित्थिया । देसेन्तस्स विना विञ्ञुं, धम्मञ्च छप्पदुत्तरिन्ति विञ्ञुं पुरिसं विना इत्थिया छप्पदतो 
उत्तरिं धम्मं देसेन्तस्स भिकखुनो पाचित्ति सियाति अत्थो। तत्थ “छप्यदुत्तरि न्ति एत्थ एको गाथापादो एकं पदन्ति एवं 
सब्बत्थ पदप्पमाणं वेदितब्बं । छ पदानि छप्पदं, छप्पदतो उत्तरिं छप्पदुत्तरिं। 


३४. भिक्खुसम्मुति ठपेत्वा भिक्खुनो दुदुल्लं वज्जं अभिक्खुनो वदन्तस्स पाचित्तियं उदीरितन्ति अत्थो। तत्थ 
दुडुल्लन्ति इथ सङ्घादिसेसं अधिप्पेतं । भिक्खुसम्मुतियाति यं सङ्घो अभिण्हापत्तिकस्स भिक्खुनो आयतिं संवरत्थाय 
आपत्तीनञ्च कुलानञ्च परियन्तं कत्वा वा अकत्वा वा तिक्खत्तुं अपलोकेत्वा कतिकं करोति, तं ठपेत्वा। अभिक्खुनोति 
अनुपसम्पन्नस्स । वदन्तस्साति आरोचेन्तस्स। 


३५. यो अकप्पियं पथवि खणेय्य वा खणापेय्य वा, तस्स पाचित्तियं सिया। तत्थ अकप्पियन्ति उद्धनपचनादिवसेन 
वा तथा तथा अदड्डा वा जातपथवी वुच्चति । सा तिविधा सुद्भमिस्सपुञ्जवसेन। तत्थ सुद्धपथवी नाम पकतिया सुद्धपंसु वा 
सुद्भमत्तिका वा। मिस्सपथवी नाम यत्थ पंसुतो वा मत्तिकतो वा पासाणसवखरकथलमरुम्बवालुकासु अञ्ञतरस्स 
ततियभागो होति। पुञ्जपथवी नाम अतिरेकचातुमासं ओवट्टो पंसुपुञ्जो वा मत्तिकापुञ्जो वा होति। वुत्तलक्खणेन पन 
मिस्सकपुञ्जोपि पि्िपासाणे ठितसुखुमरजम्पि च देवे फुसयन्ते सकि चे तिन्तं, चातुमासच्चयेन तिन्तोकासो 
पुञ्जपथवीसङ्कमेव गच्छति । यो भिक्खु भूतगामं विकोपेस्य, तस्स पाचित्तियं सियाति सम्बन्धो । तत्थ भूतगामन्ति भवन्ति, 
अभवुं चाति भूता, जायन्ति वहुन्ति जाता वड्डिता चाति अत्थो, गामोति रासि, भूतानं गामो, भूता एव वा गामोति भूतगामो, 
पतिड्ितहरिततिणरुक्खादीनमेतं अधिवचनं । तं भूतगामं । बिकोपेय्याति छेदनभेदनादीनि करेय्य । 


३६. यो भिक्खु सङ्गिकं मञ्चादिं अज्झोकासे सन्थरणादिकं कत्वा आपुच्छनादिकं अकत्वा याति, तस्स पाचित्ति 
सियाति अत्थो। तत्थ सङ्किकन्ति सङ्घस्स सन्तकं | मञ्चादिन्ति एत्थ आदि-सद्देन पीठभिसिकोच्छादिं सङ्गण्हाति। 
सन्थरणादिकन्ति सन्थरणादिं कत्वा वा कारापेत्वा वा। आपुच्छनादिकन्ति आपुच्छनं वा उद्धरणं वा उद्भरापनं वाति 
अत्थो। यातीति गच्छति। 


३७. यो भिक्खु सङ्गिकावसथे सेय्यं सन्थरणादिकं कत्वा आपुच्छनादिकं अकत्वा याति, तस्स भिकखुनो पाचित्ति 
सियाति अत्थो। तत्थ सङ्किकावसथेति सङ्घस्स सन्तके आवसथे विहारे गब्भे वा अञ्ञस्मि वा सब्बपरिच्छिन्ने 
गुत्तसेनासने। सेय्यन्ति भिसि चिमिलिका पावुरणं उत्तरत्थरणं भूमत्थरणं तट्टिका चम्मक्खण्डं निसीदनं पच्चत्थरणं 
तिणसन्थारो पण्णसन्थारोति एवमादिकं | सन्थरणादिकन्ति तेसु येन केनचि अत्थरणादिकं कत्वा वा कारापेत्वा वा। 


www.tipitaka.org Vipassana Research Institute 


Page 247 sur 254 


३८-९. यो पन भिक्खु जानं सप्पाणकं तोयं परिभुञ्जये, तस्स भिकखुनो पाचित्ति सियाति योजना । तत्थ जानं 
सप्पाणकन्ति “सप्पाणकमिद' न्ति दिस्वा वा सुत्वा वा येन केनचि आकारेन जानन्तो । तोयन्ति उदकं । परिभुञ्जयेति 
परिभुञ्जेय्य। यो भिकखु पारिवत्तकं ठपेत्वा अञ्जातिकाय भिक्खुनिया चीवरं देति, तस्स भिकखुनो पाचित्ति सिया। 
चीवरप्पटिग्गहणसिक्खापदे भिक्खु पटिग्गाहको इध भिक्खुनी, अयं विसेसो। अञ्जातिकाय भिक्खुनिया चीवरं सिब्बतोपि 
तस्स भिकखुनो पाचित्ति सियाति अत्थो। चीवरन्ति निवासनपारुपनूपगं । सिब्बतोति सयं सिब्बन्तस्स सूचि पवेसेत्वा 
नीहरणे पयोगगणनाय पाचित्ति । सिब्बापेन्तस्स पन “सिब्बा'ति वुत्तो सचेपि सब्बं सूचिकम्मं निट्ठापेसि, एकमेव पाचित्ति, 
आणत्तस्स पयोगगणनाय पाचित्ति होति । पवारेत्वान अतिरित्तं अकारेत्वा भुञ्जतो पाचित्ति सियाति अत्थो । तत्रायं 
विनिच्छयो - ओदनो सत्तु कुम्मासो मच्छो मंसन्ति पञ्चन्नं भोजनानं अञ्ञतरं सासपमत्तम्पि अज्झोहरित्वा भोजनं 
पटिक्खेपं कत्वा अञ्जेन इरियापथेन “अलमेतं सब्ब''न्ति अतिरित्तं अकारेत्वा परिभुञ्जतो पाचित्ति होतीति। 


४०. यो भिक्खु आसादनापेक्खो भुत्तावि पवारितं भिक्खु “हन्द, भिक्खु, खाद वा भुञ्ज वा“ति अनतिरित्तेन 
पवारेति, भोजने भुत्ते तस्स पाचित्तियं उदीरितन्ति अत्थो। तत्थ आसादनापेक्खोति आसादनं चोदनं मङ्ककरणभावं 
अपेक्खमानो । 


४१-२. यो भिक्खु सन्निधिभोजनं भुञ्जेय्य, तस्स भिकखुनो पाचित्ति सियाति अत्थो। तत्थ सन्निधिभोजनन्ति 
पटिग्गहेत्वा एकरत्तं बीतिनामितभोजनं | विकाले यावकालिकं भुञ्जतो वापि पाचित्ति सियाति योजना । तत्थ विकालेति 
विगतकाले, मज्झन्हिकातिक्कमतो पट्ठाय याव अरुणुग्गमनाति अत्थो। यावकालिकन्ति वनमूलफलादिकं 
आमिसभोजनं । अगिलानो भिक्खु पणीतकं सप्पिभत्तादिकम्पि विञ्ञापेत्वान भुञ्जेय्य, तस्स भिकखुनो पाचित्ति सियाति 
योजना। तत्थ अगिलानोति कल्लको । पणीतकन्ति सप्पितेलमधुफाणितमच्छमंसखीरदधिसङ्घातेहि संसई 
सत्तधञ्जनिब्बत्तं पणीतभोजनं। यो भिक्खु दन्तकट्टोदकं वज्जेत्वा अप्पटिग्गहितकं भुञ्जेय्य, पाचित्ति सियाति अत्थो। तत्थ 
अप्पटिग्गहितन्ति कायेन वा कायप्पटिबद्धेन वा गण्हन्तस्स हत्थपासे ठत्वा कायकायप्पटिबद्धनिस्सग्गियानं अञ्जतरेन न 
दिन्नं अप्पटिग्गहितं नाम । 


४३. यो भिक्खु तित्थियस्स सहत्थतो किञ्चि भुञ्जितब्बं ददेय्य, तस्स पाचित्ति सियाति सम्बन्धो । तत्थ 
तित्थियस्साति अञ्जतित्थियस्स। किञ्चि भुञ्जितब्बन्ति यं किञ्चि भोजनीयं | सहत्थतोति सहत्था। यो भिक्खु 
मातुगामेन एकतो रहो निसज्जं कण्पेय्य, तस्स पाचित्ति सियाति सम्बन्धो । तत्थ रहोति पटिच्छन्ने। कप्पेति कप्पेय्य । 
एकतोति सद्धि। 


४४. सुरामेरयपानेपीति एत्थ पिट्ठादीहि कतं मज्जं सुरा । पुप्फादीहि कतो आसवो मेरयं। यो भिक्खु तदुभयम्पि 
बीजतो पट्टाय कुसग्गेनापि पिवति, तस्स तप्पानपच्चया पाचित्तियं उदीरितन्ति अत्थो। अङ्कलिपतोदके चापीति अङ्गलीहि 
उपकच्छकादीनं घट्टनपच्चया पाचित्ति सियाति अत्थो। हसधम्मेपि चोदकेति उपरिगोप्फके उदके हसधम्मे कीळानिमित्तं 
तस्स पाचित्ति सियाति अत्थो। 


४५. अनादरेपि पाचित्तीति पुग्गलस्स वा धम्मस्स वा अनादरकरणेपि पाचित्ति सियाति अत्थो। यो भिक्खु 
उपसम्पन्नेन पञ्जत्तेन वुच्चमानो तस्स वा वचनं अकत्तुकामताय, तं वा धम्मं असिक्खितुकामताय अनादरियं करोति, 
तस्स तस्मिं अनादरिये पाचित्ति सियाति अत्थो। भयानकं कथं कत्वा वा भयानकं रूपं दस्सेत्वा वा भिकखुं भीसयतोपि 
पा्चित्ति सियाति अत्थो। 

४६. यो भिक्खु अगिलानो किञ्चि पच्चयं ठपेत्वा जोति जलेय्य वा जलापेय्य वा, तस्स पाचित्तियं सियाति सम्बन्धो । 
तत्थ किञ्चि पच्चयन्ति पदीपुञ्जलनं वा पत्तपचनादीसु जोतिकरणं वाति एवरूपं पच्चयं ठपेत्वा। जोतिन्ति अग्गिं। 


४७-८. कप्पबिन्दुं अनादाय नवचीवरभोगिनो नवं चीवरं भुञ्जन्तस्स पाचित्ति सियाति अत्थो। कप्पबिन्दुन्ति 
मोरक्खिमण्डलमङ्गुलपिट्ठीनं अञ्जतरप्पमाणं कप्पबिन्दुं। अनादायाति अनादियित्वा। भिक्खुनो चीवरादिकं परिक्खारं 
अपनेत्वा निधेन्तस्स वा निधापेन्तस्स वा हसापेक्खस्स भिक्खुनो पाचित्ति सियाति अत्थो। चीवरादिकन्ति आदि-सद्देन 
पत्तनिसीदनसूचिघरकायबन्धनादिं सङ्गण्हाति। निधेन्तस्साति निदहन्तस्स। हसापेक्खस्साति हसाधिप्पायस्स। जानं पाणं 
हने भिक्खु, तिरच्छानगतम्पि चाति यो भिक्खु “पाणो "ति जानन्तो तिरच्छानगतं पाणं खुद्दकम्पि महन्तम्पि हनेय्य, तस्स 
पा्चित्तियं सियाति अत्थो। 


४९. छादेतुकामो छादेति, दुद्दुल्लं भिक्खुनोपि चाति यो भिक्खु भिकखुनो दुडुल्लसङ्कातं सङ्घादिसेसं छादेतुकामो 
हुत्वा छादेति, तस्स पाचित्तियं सियाति अत्थो। इत्थिया सह संविधाय गामन्तरगतस्स भिक्खुनो पाचित्तियं सियाति योजना । 


५०. भिक्खु वा पहरेय्याथाति यो भिक्खु भिक्खुं पहरेय्य, तस्स पाचित्तियं सियाति योजना | तलसत्तिकमुग्गिरेति यो 
भिक्खु पहरणाकारं दस्सेन्तो कायं वा कायप्पटिबद्धं वा उग्गिरेय्य, तस्स पाचित्तियं सियाति अत्थो। चोदेय्य वा चोदापेय्य, 
भिक्खु अमूलकेन चाति यो भिक्खु भिकखुं अमूलकेन सङ्घादिसेसेन चोदेय्य वा चोदापेय्य वा, तस्स पाचित्तियं सियाति 
अत्थो। तत्थ अमूलकेनाति दिट्ठादिमूलविरहितेन। 


५९. कुक्कुच्चुप्पादने चापीति “ऊनवीसतिवस्सो त्वं मञ्ञेतिआदीनि भणन्तो कुक्कुच्चं उप्पादेय्य, तस्स 
कुक्कुच्चुप्पादनपच्चया पाचित्तियं होति। यो भिक्खु भण्डनत्थाय भण्डनजातानं वचनं सोतुं उपस्सुतिं याति, तस्स 
पाचित्तियं सियाति सम्बन्धो। तत्थ भण्डनत्थायाति कलहत्थाय। भण्डनजातानन्ति कलहजातानं । उपस्सृतिन्ति 
सृतिसमीपं । 


५२. यो भिक्खु सङ्घस्स परिणामितं यं लाभं, तं परपुग्गलस्स नामेति, तस्स पाचित्तियं सियाति सम्बन्धो । तत्थ 
नामेतीति परिणामेति। पुच्छं अकत्वाति “विकाले गामप्पवेसनं आपुच्छामी”ति वा “गामं पविसिस्सामी 'ति वा 
अनापुच्छित्वा। सन्तभिक्खुन्ति अन्तोउपचारसीमाय दस्सनूपचारे भिक्खु दिस्वा यं सक्का होति पकतिवचनेन आपुच्छितुं, 
तादिसं विज्जमानं भिक्खु । गामस्साति गामं, कम्मत्थे सामिवचनं । गतेति सम्पदानत्थे भुम्मवचनं, गतस्साति अत्थो। सन्तं 
भिकखुं अनापुच्छित्वा विकाले गामं गतस्स भिकखुनो पाचित्तियं सियाति अत्थो। सेसं उत्तानमेवाति। 


पाचित्तियनिद्देसवण्णना निदिता । 
७. पकिण्णकनिद्देसवण्णना 


५३. इदानि पकिण्णकं दस्सेतुं “सङ्किक'न्त्यादि आरद्धं । तत्थ यो भिक्खु इस्सरो हुत्वा सङ्गिकं गरुभण्डं अञ्ञजस्स 
देति, तस्स थुल्लच्चयं सिया। थेय्याय अञ्ञस्स देति, यथावत्थु पाराजिकादि सिया, दुक्कटवत्थु दुक्कटं, थुल्लच्चयवत्थु 
थुल्लच्चयं, पाराजिकवत्थु पाराजिकं सियाति वृत्तं होति। 


५४. कुसादिमयचीरानीति एत्थ आदि-सद्दो वाकफलकं सङ्गण्हाति, कुसमयचीरं वाकमयचीरं फलकमयचीरन्ति । 

तत्थ कुसे गन्थेत्वा कतचीरं कुसमयचीरं। वाकमयचीरं नाम तापसानं वक्कलं । फलकमयचीरं नाम 
फलकसण्ठानानि फलकानि सिब्बेत्वा कतचीरं | कम्बलं केसवालजन्ति केसजं कम्बलं वालजं कम्बलं, केसकम्बलं 
वालकम्बलन्ति अत्थो। केसेहि तन्ते वायित्वा कतकम्बलं केसकम्बलं। चमरिवालेहि वायित्वा कतकम्बलं वालकम्बलं । 
समयं विनाति नट्टुचीवरकालं ठपेत्वा। धारयतो धारयन्तस्स। लूकपक्खाजिनक्खिपन्ति उलूकपक्खिअजिनक्खिपं | तत्थ 
उलूकपक्खीति उलूकसकुणपक्खेहि कतनिवासनं । अजिनक्खिपन्ति सलोमं सखुरं अजिनमिगचम्मं । नट्ुचीवरकालं 
ठपेत्वा इमेसु सत्तसु वत्थूसु यं किञ्चि धारयतो थुल्लच्चयं सियाति अत्थो। 


५५. सत्थकेन कत्तब्बं कम्मं सत्थकम्मं, तस्मिं सत्थकम्मे। वत्थिम्हि कत्तब्बं कम्मं वत्थिकम्मं, तस्मिं बत्थिकम्मे। 
सं निमित्तन्ति अत्तनो अङ्गजातं। तं छिन्दतो थुल्लच्चयं सियाति सम्बन्धो । मंसादिभोजनेति एत्थ आदि-सद्दो 
अट्टिलोहितचम्मलोमानि सङ्गण्हाति। तस्मा मनुस्सानं मंसअट्ठिलोहितचम्मलोमभोजनपच्चया थुल्लच्चयं सियाति अत्थो। 


५६. कदलेरकक्कदुस्सानीति एत्थ कदलिएरकअक्कवाकेहि कतानि वत्थानि धारयन्तस्स दुक्कटं । पोत्थकन्ति 
मकचिवाकेहि कतं पोत्थकदुस्सं | सब्बपीतादिकन्ति एत्थ आदि-सद्देन सब्बलोहितकसब्बकण्हकसब्बमञ्जेडिकं 
सङ्गण्हाति। तत्थ सब्बमेव नीलकं सब्बनीलकं। एवं सेसेसुपि। नीलं उम्मारपुप्फवण्णं | पीतं कणिकारपृप्फवण्णं । लोहितं 
जयसुमनपुप्फवण्णं। कण्हकं अद्दारिटकवण्णं | मञ्जेट्रिक लाखारसवण्णं। इमेसु अद्ठसु वत्थूसु यं किञ्चि धारयन्तस्स 
दुक्कटं सियाति अत्थो। 


५७-८. हत्थिस्सुरगसोणानन्ति हत्थिअस्सउरगसोणानं मंसं अट्टिरुधिरचम्मलोमानि। सीहब्यग्घच्छदीपिनन्ति 
सीहब्यग्घअच्छदीपीनं मंसादीनि। तरच्छस्स च मंसादिं उद्दिस्सकतमंसञ्च अनापुच्छितमंसञ्च भुञ्जतो दुक्कटं सिया। 
दकतित्थादिकन्ति एत्थ आदि-सद्दो वच्चपस्सावकुटियो सङ्गण्हाति । तेन यातानुपुब्बं आगतप्पटिपाटिं हित्वान वज्जेत्वा 
नहानतित्थञ्च वच्चकुटिञ्च पस्सावकुटिञ्च बजे वजेय्य गच्छेय्य, दुक्कटं तस्स सियाति अत्थो। 


५९. सहसाति वेगसा वेगेन। वुब्भजित्वानाति अन्तरवासकं दूरतोव उक्खिपित्वा, व-कारो सन्धिवसेनागतो । 
पविसेति पविसेय्य । वच्चपस्सावकुटिकन्ति वच्चकुटिकं पस्सावकुटिकं । विसेति पविसेय्य। यो भिक्खु 
बच्चपस्सावकुटिकं सहसा पविसेय्य वा निक्खमेय्य वा, उब्भजित्वा वा पविसेय्य वा निक्खमेय्य वा, उक्कासिकं वज्जेत्वा 
तं पविसेय्य, तस्स दुक्कटं सियाति योजना । 


६०. नित्थुनन्तो वच्चं करेय्य दन्तकडुञ्च खादन्तो, तस्स दुक्कटं सियाति अत्थो। बच्चपस्सावदोणीनं बहि 
बच्चादिकं बच्चपस्सावं करेय्य, तस्स दुक्कटं सिया। 


६१. खरेन चावलेखेय्याति फालितकट्ठेन वा फरुसेन वा गण्ठिकेन वा पूतिकट्ठेन वा सुसिरेन वा अवलेखेय्याति 
अत्थो। कट्ठन्ति अवलेखनकट्टं । कूपकेति वच्चकूपके । ऊहतञ्चाति गूथमक्खितञ्च। न धोवेय्याति अत्तना वा न धोवेय्य 
परेन वा न धोवापेय्य। उक्लापञ्चाति कचवरञ्च। न सोधयेन सम्मज्जेय्य। 


६२. चपुचपूति सह कत्वा उदककिच्चं करोन्तस्स आचमन्तस्स दुक्कटं सियाति अत्थो। अनज्झिट्ठोवाति 
अनाणत्तोयेव। थेरेनाति सङ्घत्थेरेन। पातिमोक्खन्ति पातिमोकखुद्देसं । उद्दिसे उद्दिसेय्य, दुक्कटं सिया। 

६३. अनापुच्छाय पञ्हस्स कथने, अनापुच्छाय पञ्हस्स विस्सज्जने, अनापुच्छाय सज्झायकरणे, अनापुच्छाय 
पदीपजालने, अनापुच्छाय पदीपविज्झापनेति इमेसु चतूसु पच्चयेसु तस्स दुक्कटं सिया। 


६४. अनापुच्छा वातपानकवाटानि विवरेय्य वा थकेय्य वा, तस्स दुक्कटं सियाति सम्बन्धो । वन्दनादिन्ति एत्थ 
आदि-सह्दो वन्दापनं सङ्गण्हाति। यो भिक्खु नग्गो वन्दनं करेय्य, वन्दापनं करेय्य, गमनं करेय्य, भोजनं करेय्य, पिवनं 
करेय्य, खादनं करेय्य, गहणं करेय्य, दानं करेय्य, तस्स सब्बत्थ दुक्कटन्ति सम्बन्धो। 


६५. तिपटिच्छन्नकं विनाति “अनुजानामि, भिक्खवे, तिस्सो पटिच्छादियो जन्ताघरप्पटिच्छादिं उदकप्पटिच्छादिं 
वत्थप्पटिच्छादि”'न्ति (चूळव° २६१) एवं वृत्ता तिस्सो पटिच्छादियो समाहटाति “तिपटिच्छादीति वृत्तं । तिपटिच्छन्नकं 
ठपेत्वा परिकम्मं सयं करेय्य, परं कारापेय्य, तस्स दुक्कटं सियाति अत्थो। यो भिक्खु नहायं नहायन्तो कुट्टे वा थम्भे वा 
तरुम्हि वा कायं उपघंसेय्य, तस्स दुक्कटं सिया। 


६६. यो भिक्खु नहायन्तो कुरुविन्दकसुत्तेन कायं घंसेय्य, कायतो कायेन अञ्ञमञ्जं घंसेय्य, तस्स दुक्कटं सियाति 
सम्बन्धो। यो अगिलानो सउपाहनो बहारामे बहिआरामे चरेय्य, तस्स दुक्कटं सियाति सम्बन्धो । 


६७. सब्बनीलादिकम्पि चाति एत्थ आदि-सद्दो लोहितोदातपीतकण्हमञ्जेइमहारङ्गमहानामरङ्गरत्तादयो उपाहनायो 
सङ्गण्हाति। यो भिक्खु सब्बनीलसब्बलोहितादिकं उपाहनं धारेति, तस्स दुक्कटं सियाति सम्बन्धो । यो भिक्खु रत्तो 
रत्तचित्तो तदहजातायपि इत्थिया निमित्तं पस्सेय्य, तस्स दुक्कटं सिया । यो भिक्खु भिक्खदायिया भिवखदायिकाय इत्थिया 
मुखं पस्सेय्य, तस्स दुक्कटं सिया। 


६८-९. यो भिक्खु उज्झानसञ्जी हुत्वा अञ्ञस्स भिक्खुनो पत्तं वा पस्सेय्य, तस्स दुक्कटं सिया। आदासादिम्हि 
उदक पत्ते अत्तनो मुखं पस्सेय्य, तस्स दुक्कटं सिया। उच्चासनमहासने निसज्जादि निसीदनसयनादिं करोन्तस्स भिक्खुनो 
दुक्कटं सिया | उक्खित्तानुपसम्पन्ननानासंवासकादीनं वन्दनेपि दुक्कटं सियाति सम्बन्धो । तत्थ उक्खित्तोति आपत्तिया 
अदस्सने उक्खित्तको, आपत्तिया अप्पटिकम्मे उक्खित्तको, पापिकाय दिट्टिया अप्पटिनिस्सग्गे उक्खित्तकोति तिविधोपि 
इधाधिप्पेतो। अनुपसम्पन्नोति इमिना भिक्खुनिसामणेरसामणेरिसिकखमानपण्डकइत्थिसिक्खापच्चक्खातका गहिता । 
नानासंवासकाति लद्धिनानासंवासका गहिता । आदि-सह्देन छिन्नमूलका गहिता। 


७०-७९. यो दीघासने पण्डकित्थीहि पण्डकेन वा इत्थिया वा उभतोब्यञ्जनेन वा एकतो निसीदेय्य, तस्स दुक्कटं 
सिया। अदीघे आसनेति रस्से आसने। यो भिक्खु रस्सासने मञ्चे वा पीठे वा असमानासनिकेन एकतो सयेय्य, तस्स 
दुक्कटं सियाति अत्थो। फलपुष्फादिकन्ति एत्थ आदि-सहेन वेळुचुण्णदन्तकट्टुमत्तिकादयो सङ्गहिता। कुलसङ्गहत्थाय 
फलपुप्फादिकं ददतो दुक्कटं सियाति सम्बन्धो । 


७२-३. यो भिक्खु गन्थिमादिं सयं करेय्य, परं कारापेय्य, तस्स दुक्कटं सिया । यो भिक्खु जिनेन वारितपच्चये 
परिभुञ्जेय्य, तस्स दुक्कटं सिया। अब्यत्तो बालो यो भिक्खु आचरियुपज्झाये अनिस्साय निस्सयं अग्गहेत्वा वसेय्य, तस्स 
दुक्कटं सिया। यो भिक्खु अनुञ्ञातेहि मातापितुआदीहि पुग्गलेहि अञ्ञस्स पुग्गलस्स भेसज्जं करेय्य वा वदेय्य वा, तस्स 
दुक्कटं सिया। सापत्तिको यो भिक्खु उपोसथप्पवारणं करेय्य, तस्स दुक्कटं सियाति सम्बन्धो। तत्थ जिनेन भगवता वारिता 
जिनवारिता, जिनवारिता च ते पच्चया चेति जिनवारितपच्चया, ते जिनवारितपच्चये | ्रेमातिकाअप्पगुणताय अब्यत्तो। 

७४. यो भिक्खु आभोगं वा नियोगं वा वज्जेत्वा द्वारबन्धादिके ठाने परिवत्तकवाटकं अपिधाय दिवा सयेय्य, तस्स 
दुक्कटं सियाति सम्बन्धो । द्वारबन्धादिकेति येन केनचि परिक्खित्ते अब्भोकासेपि रुक्खमूलेपि अन्तमसो इमिना लक्खणेन 
युत्तआकासङ्गणेपि। अपिधायाति अपिदहित्वा। विनाभोगन्ति “एस द्वारं जग्गिस्सती 'ति आभोगं ठपेत्वाति अत्थो। 
नियोगन्ति अवसट्ठानं, अत्तनो अवसं बहुसाधारणट्ठानं ठपेत्वा। “सवसो"ति वा पाठो, सवसो हुत्चाति अत्थो। दिवाति 
दिवाकाले । 


७५. धञ्ञन्ति सालि वीहि यवो गोधुमो कङ्गु वरको कुदूसकोति सत्तविधं धञ्जं । इत्थिरूपन्ति 
दारुलोहमयादिइत्थिरूपं । रतनन्ति मुत्तादिदसविधं रतनं । आवुधन्ति सत्तितोमरादिसब्बावुधभण्डं | इत्थिपसाधनन्ति 
इत्थिया सीसादिअलङ्कारं | तूरियभण्डन्ति धमनसङ्घादिसब्बं तूरियभण्डं । फलरुक्खेति फलितरुक्खे | पुब्बण्णादिकन्ति 
मुग्गमासादिकं | आदि-सह्देन वाकुरकुमिनादयो गहिता। एतेसु यं किञ्चि आमसेय्य, तस्स दुक्कटं सियाति अत्थो। 


७६. ससित्थोदकतेलेहीति यो पन मधुसित्थकतेलेन वा उदकमिस्सकतेलेन वा येन केनचि चिक्खल्लेन वा। 
फणहत्थफणेहि वाति दन्तमयादिफणेन वा फणकिच्चसाधकेहि हत्थङ्गलीहि वा कोच्छेन वा केसमोसण्ठने दुक्कटं 
सियाति अत्थो। एकस्मिं भाजने भोजननिमित्ते दुक्कटं सियाति अत्थो। 


७७. द्वे भिक्खू एकत्थरणा सयेय्यूं, द्रे भिक्खू एकपावुरणा सयेय्युं, द्रे भिक्खू एकमञ्चके सयेय्युं, तेसं दुक्कटानि 
होन्तीति सम्बन्धो। पमाणतो अधिकं वा ऊनं वा दन्तकडुं खादेय्य, तस्स दुक्कटं सियाति योजना । तत्थ अधिकन्ति 
अङ्टुङ्कलतो अधिकं | ऊनन्ति चतुरङ्गुलतो ऊनं । 


७८. यो भिक्खु नच्चञ्च गीतञ्च वादितञ्च योजेति वा योजापेति वा, तस्स दुक्कटं सिया । तेसं नच्चानं दस्सनं, तेसं 
गीतानं सवनं, तेसं वादितानं सवनञ्च करोन्तस्स दुक्कटं सियाति अत्थो। 


७९. बीहादिरोपिमेति वीहिआदीनं रुहनट्ठाने। बहिपाकारकुट्टकेति पाकारकुट्टानं बहि । बच्चादिछड्डनादिम्हीति 
वच्चपस्सावसङ्कारचलकादीनं छइनविस्सज्जनपच्चया दुक्कटं सियाति अत्थो। दीघकेसादिधारणेति दीघकेसधारणे 
दीघनखधारणे दुक्कटं सियाति अत्थो। 


८०. नखमट्टुकरणादिम्हीति एत्थ आदि-सद्देन रजनकरणं गहितं। सम्बाधे लोमहारणेति सम्बाधे 
उपकच्छकमुत्तकरणट्टाने लोमुद्धरणे। सउपाहनो भिक्खु परिकम्मकतं भूमि अक्कमेय्याति सम्बन्धो । 


८९. अधोतअल्लपादेहीति यो भिक्खु अधोतपादेहि वा अल्लपादेहि वा सङ्घिकं मञ्चं वा पीठं वा अक्कमेय्य, 
परिकम्मकतं भित्ति वा कायतो आमसन्तस्स दुक्कटं सियाति अत्थो। 


८२-३. सङ्घाटियापि पल्लत्थेति अधिट्टितचीवरेन विहारे वा अन्तरघरे वा पल्लत्थिकं करेय्य, तस्स दुक्कटं । 
दुप्परिभुञ्जेय्य चीवरन्ति तिण्णं चीवरानं अञ्जतरं चीवरं दुप्परिभोगेन परिभुञ्जेय्य। अकायबन्धनोति 
कायबन्धनविरहितो भिक्खु गामं वजेय्य गच्छेय्य। यो भिक्खु वच्चकं उच्चारं कत्वान उदके सन्ते नाचमेय्य उदकसुद्धि न 
करेय्य, तस्स दुक्कटं सियाति अत्थो। समादेय्य अकप्पियेति भिक्खु वा सामणेरादिके सेससहधम्मिके वा अकप्पिये 
नियोजेय्य, तस्स दुक्कटं सियाति अत्थो। सभागापत्तिया देसनारोचनपच्चया दुक्कटं सियाति अत्थो। सभागाति एत्थ 

वत्थुसभागताव इधाधिप्पेता, न आपत्तिसभागता । 


८४. न वसे वस्सन्ति यो भिक्खु वस्सं न वसेय्य न उपगच्छेय्य, तस्स दुक्कटं सिया। विसंवादे सुद्धचित्तेति एत्थ 
सम्पदानत्थे भुम्मवचनं, पटिस्सवं विसंवादेन्तस्स सुद्धचित्तस्स दुक्कटं सियाति अत्थो। वस्सं वसित्वा 
अननुञ्ञातकिच्चतो अननुञ्ञजातकिच्चेन भिक्खुनो गमने दुक्कटं सियाति योजना। 


८५. आपदं वज्जेत्वा तरुस्स उद्धं पोरिसम्हा अभिरुहणे दुक्कटं सियाति सम्बन्धो। आपदन्ति अन्तरायं । तरुस्साति 
रुक्खस्स। पोरिसम्हाति एकपोरिसप्पमाणा मञ्झिमस्स पुरिसस्स पञ्चहत्था। अपरिस्सावनो यो भिक्खु अद्धानं गच्छेय्य, 
यो च भिक्खु तं परिस्सावनं याचतो न ददेय्य, तस्स दुक्कटं सियाति योजना। अद्धानन्ति अद्भयोजनमेव अन्तिममद्धानं । 


८६. अत्तनो घातने दुक्कटं सियाति सम्बन्धो । यो भिक्खु इत्थिरूपादिरूपं करेय्य वा कारापेय्य वा, तस्स दुक्कटं 
सिया। मालादिकं विचित्तं ठपेत्वा जातकादिवत्थुं सयं करेय्य, दुक्कटं सियाति सम्बन्धो । 


८७. भुञ्जन्तमुटुपेति यो भिक्खु भुञ्जन्तं उट्ठापेय्य, तस्स दुक्कटं सिया । भत्तसालादीसु वुड्डान॑ ओकासं अदत्वा 
निसीदतो दुक्कटं सियाति योजना। 


८८. यानानीति वस्हं रथो सकटं सन्दमानिकादीनि। कल्लकोति अगिलानो। अगिलानो यो भिक्खु यानानि 
अभिरुहेय्य, तस्स दुक्कटं सियाति अत्थो। वदे दवन्ति केळि वदेय्य, रतनत्तयं आरब्भ केळि वदेय्य, तस्स दुक्कटं सियाति 
अत्थो। अञ्जपरिसाय उपलालने दुक्कटं होति। 


८९. कायादिन्ति एत्थ आदि-सद्दो ऊरुनिमित्तं सङ्गण्हाति। कायं वा ऊरुं वा निमित्तं वा विवरित्वा भिक्खुनीनं न 
दस्सये न दस्सेय्याति अत्थो। लोकायतं तिरच्छानादिविज्जं न च सयं वाचेय्य, परञ्च न वाचापेय्य | पलितं गण्हेय्य वा 
गण्हापेय्य वा, तस्स दुक्कटं सियाति योजना । 


९०-९२. यत्थ कत्थचि पेळायं पक्खिपित्वा भत्तं भुञ्जन्तस्स दुक्कटं सियाति सम्बन्धो । पत्तहत्थको यो भिक्खु 
बातपानं वा कवाटं वा पणामे पणामेय्य, सोदकं पत्तं उण्हेय्य उण्हे ओतापेय्य वा पटिसामेय्य वा, बोदकं पत्तं अतिउण्हेय्य 
अतिठपेस्य, तस्स दुक्कटं सियाति अत्थो। यो भिक्खु पत्तं भूमियं वा अङ्के वा मञ्चे वा पीठे वा मिट्ठन्ते वा परिभण्डन्ते वा 
पादे वा छत्ते वा ठपेय्य, तस्स दुक्कटं सियाति सम्बन्धो । भूमियन्ति येन केनचि अनत्थताय पंसुसक्खरमिस्साय। अङ्केति 
वन्नं ऊरूनं मज्झे । मिड्डन्तेति मिट्टपरियन्ते। परिभण्डन्तेति बाहिरपस्से कताय तनुकमिड्टिया अन्ते। यो भिक्खु चलकादिं 
वा पत्ते ठपेय्य, पत्ते वा हत्थधोवने हत्थस्स धोवनप्पच्चया तस्स दुक्कटं सियाति सम्बन्धो । 


९३. उच्छिट्ं मुखधोवनं उदकम्पि पत्तेन नीहरन्तस्स भिक्खुनो दुक्कटं सिया। यो भिक्खु अकपियं पत्तं परिभुञ्जेय्य, 
तस्स दुक्कटं सियाति अत्थो। तत्थ अकप्पियं पत्तन्ति दारुमयपत्तादिं। 


९४. यो भिक्खु खिपिते “जीवा”ति वदे वदेय्य, तस्स दुक्कटं सियाति अत्थो। यो भिक्खु परिमण्डलकादिम्हि 
पञ्चसत्तति सेखिये अनादरो हुत्वा न सिक्खति, तस्स दुक्कटं सियाति सम्बन्धो । 


९५. यो भिक्खु भण्डागारे पयुतो मातुया पितुनो च भण्डकं गोपेय्य, अस्स भिक्खुनो पाचित्तियं सियाति सम्बन्धो । 

तत्थ पयुतोति भण्डागारे ब्यापारवसेन युत्तप्पयुत्तो। गोपयेति गोपेय्य । यो भिक्खु दवाय हीनेन जातिआदिना उत्तमम्पि 
वदेय्य, दुब्भासितं सियाति सम्बन्धो । तत्थ हीनेहि वा उक्कट्रेहि वा जातिआदीहि एवं उक्कटुँ वा हीनं वा 
“-चण्डालोसी”तिआदिना नयेन उजुं वा “सन्ति इधेकच्चे चण्डालवेननेसादा”तिआदिना नयेन अञ्जापदेसेन वा 
उपसम्पन्नं वा अनुपसम्पन्नं वा अक्कोसाधिप्पायं विना केवलं कौळाधिप्पायेन वदेय्य, दुब्भासितं सियाति। 


पकिण्णकनिद्देसवण्णना निद्टिता। 
६. वत्तादिकण्डनिद्देसवण्णना 


९६. इदानि वत्तं दस्सेतुं “उपज्झाचरियवत्त न्ति वृत्तं । तत्थ उपज्झायवत्तञ्च आचरियवत्तञ्च गमिकवत्तञ्च 
आगन्तुकवत्तञ्च सेनासनादिवत्तञ्च पियसीलेन भिकखुना कातब्बन्ति सम्बन्धो | गमिकागन्तुकन्ति गमिकं आगन्तुकन्ति 
छेदो, गमिकवत्तं आगन्तुकवत्तञ्चाति अत्थो। 


९७. दातुकामो हत्थपासे ठितो किञ्चि गहितब्बं एकेन पुरिसेन गहितब्बं उक्खिपनक्खमं वत्थुं तिधा तीसु पकारेसु 
एकेनाकारेन ददेय्य, गहेतुकामो भिक्खु द्विधा ट्रीसु एकेन गण्हेय्य, अयं पञ्चङ्गो पटिग्गहोति अत्थो। 


९८-१००. दूरे ठितं चीवरं ठपितोकासं सल्लकखेत्वा “एत”न्ति वत्तब्बं | हत्थपासे ठितं हत्थेन आमसित्वा “इम "न्ति 
वत्तब्बं । “एतं अधिट्ठामि, इमं अधिट्टामी"ति इमेसं पदानं मज्झे सङ्घाटिआदीसु पच्चेकं योजेत्वा तिचीवरं अधिट्टेय्य। कथं? 
“एतं सङ्घाटिं अधिट्ठामि, इमं सङ्घाटिं अधिट्ठामी'ति अधिद्टेय्य। एवं सेसेसु च चीवरेसु। यथा चीवरादि विधानं एवं पत्तेपि 
अधिद्टेय्य पच्चुद्धरेय्याति अत्थो । 


९०९. सञ्चरित्तं ठपेत्वा सेसा गरुका च पाराजिका च सचित्तकाति सम्बन्धो । अन्तिमाति पाराजिका। 
अच्छिन्नसिक्खापदं, परिणतसिक्खापदञ्चाति इमं द्वयं ठपेत्वा सेसं निस्सग्गियं अचित्तकन्ति अत्थो। 


१०२-३. गामप्पवेसनन्तेतेति गामप्पवेसनं इति एते। पाचित्तीसु एते पदसोधम्मादयो गामप्पवेसनन्ता सत्तरस 
सिक्खापदा अचित्तका। 


१०४-५. पकिण्णकेसु उद्दिस्सकतं ठपेत्वा अञ्जमंसकं सेसमंसं अचित्तकन्ति अत्थो। एत्थ पकिण्णकेसु 
अञ्ञमंसादिकं पत्तहत्थो कवाटकन्तं तेरसविधं इदं सिकखापदं अचित्तकं, सेसं सब्बं सचित्तकन्ति अत्थो। 


९०६. आचरिया वीतिक्कमनचित्तेन सचित्तकं अचित्तकन्ति वदन्ति, पञ्जत्तिजाननेन चित्तेन तथा सचित्तकं 
अचित्तकन्ति आचरिया वदन्तीति अत्थो। तथा-सद्देन “सचित्तकं अचित्तक न्ति इदं गहितं । 


९०७-९. पुब्बकरणादिकन्ति एत्थ आदि-सद्दो पुब्बकिच्चं सङ्गण्हाति। तत्थ - 


“सम्मज्जनी पदीपो च, उदकं आसनेन च। 
उपोसथस्स एतानि, पुब्बकरणन्ति वुच्चति॥ 


“छन्दपारिसुद्धिउतुक्खानं, भिक्खुगणना च ओवादो। 

उपोसथस्स एतानि, पुब्बकिच्चन्ति वुच्चती 'ति॥ - 
एवं पुब्बकरणादिकं नवधा दीपितं सब्बं उपोसथप्पवारणं पियसीलिना कातब्बन्ति अत्थो। 


११२. यथाक्कमन्ति एत्थायमधिप्पायो - गणो पारिसुद्भिउपोसथं करेय्य, पुग्गलो अधिट्ठानउपोसथं करेय्य, सङ्घो 
सृत्तुद्ेसउपोसथं करेय्याति । 


११३. चातुइसो पन्नरसो, सामग्गी दिनतो तिधाति चातुददसो उपोसथो, पन्नरसो उपोसथो, सामग्गीउपोसथोति 
दिनतो तिधा होन्ति । दिनतो पुग्गलतो कत्तब्बाकारतो ते उपोसथा नव इति ईरिताति अत्थो। 


११४. तेवाची द्वेकवाचीति तेवाचिका पवारणा, द्रेवाचिका पवारणा, एकवाचिका पवारणा इति नव पवारणा वृत्ता। 


९१५. तस्साति फग्गुनमासस्स। ततो सेसन्ति आसाळिहअन्तिमपक्खम्हा याव कत्तिकपुण्णमा वस्सकालन्ति 
अत्थो। एत्थ हि एकस्मिं संवच्छरे चतुवीसतिउपोसथा होन्ति । 


११६. एतेसूति एतेसु तीसु चतूसु एकेकस्मिं उतुम्हि ततियपक्खा सत्तमपक्खा | चातुद्दसाति छ चातुद्दसाति अत्थो। 
सेसानि उत्तानत्थानेबाति। 


वत्तादिकण्डनिद्देसवण्णना निडिता । 
निगमनकथा 


एत्तावता समारद्धा, मूलसिक्खत्थवण्णना । 
निद्धिता या समासेन, अड्डमासस्स अच्चये॥ 


अधुनूपसम्पन्नानं, हितत्थाय समासतो। 
इमं अत्थं वण्णयता, यं पुञ्ञेधिगतं मया॥ 


तेन पुज्जेनयं लोको, सुखाय पटिपत्तिया। 
पापुणातु विसुद्धाय, निब्बानं अजरं पदं॥ 


नानातरुगणाकिण्णे, नानाकुसलकामिनो । 
रम्मे युद्धानपतिनो, विहारे वसता सता॥ 


सासने सिद्भिपत्तस्स, सिद्भिना जाणसिद्धिना । 
पण्डितेन कता एसा, मूलसिक्खत्थबण्णना॥ 


मूलसिक्खा-टीका समत्ता। 


www.tipitaka.org Vipassana Research Institute 


